
PROLOG 


Difuzorul a tiuit. 

— Toti cei implicati in procesul lady Virginia Fenwick 
contra doamnei Emma Clifton... 

— Probabil ca juriul a ajuns la o decizie, a spus Trelford, 
punându-se deja în mişcare. S-a uitat de jur-imprejur 
pentru a se asigura că toţi îl urmează şi s-a lovit de cineva. 
Şi-a cerut scuze, dar tânărul nu s-a uitat la el. Sebastian a 
ţinut uşa sălii de tribunal numărul paisprezece deschisă, 
astfel încât eleganta sa mamă şi compania ei să-şi poată 
lua locurile în primul rând. 

Emma era prea nervoasă ca să poată vorbi şi, temându- 
se de ce-i mai rău, se uita peste umăr la Harry care stătea 
în rândul din spatele ei, aşteptând să apară juriul. 

Când a intrat doamna Justice Lane în sală, toată lumea s- 
a ridicat în picioare. Ea s-a înclinat înainte de a se aşeza iar 
în fotoliul de pe estradă. Emma şi-a îndreptat atenţia spre 
uşa închisă de lângă tribuna martorilor. Nu a aşteptat mult 
înainte ca aceasta să se deschidă şi aprodul să apară, 
urmat de cei doisprezece juraţi. Aceştia s-au învârtit 
căutându-şi locurile, călcându-se pe picioare ca nişte 
spectatori care au întârziat la teatru. Aprodul i-a aşteptat 
să se aranjeze apoi a bătut cu bastonul de trei ori în podea 
şi a strigat: 

— Îl rog pe preşedintele juriului să se ridice. 

Acesta s-a ridicat la înălţimea sa impresionantă de un 
metru optzeci şi şase şi a privit în sus spre judecătoare. 
Doamna Justice Lane s-a aplecat în faţă şi a spus: 

— Aţi ajuns la un verdict cu care sunteţi toţi de acord? 

Emma a crezut că i se va opri inima în timp ce aştepta 
răspunsul. 

— Nu, doamna judecatoare. 

— Atunci ati ajuns la un verdict cu o majoritate de cel 
putin zece la doi? 

— Da, doamna judecatoare, a spus presedintele, dar, din 
nefericire, in ultimul moment unul dintre noi s-a razgandit 
si ne-am blocat la noua voturi la trei in ultima ora. Nu sunt 
convins ca aceasta situatie se va schimba, asa ca, din nou, 
va rog sa-mi spuneti ce-am mai putea face in continuare. 

— Credeti ca puteti atinge o majoritate de zece la doi 
daca va mai dau timp? 

— Da, doamnă judecătoare, pentru că, în legătură cu o 
problemă, suntem toţi de acord. 

— Şi care este aceasta? 

— Dacă ni s-ar permite să aflăm conţinutul scrisorii 
maiorului Fisher către domnul Trelford scrisă înainte de a 
se sinucide, am putea ajunge foarte repede la un verdict. 

Ochii tuturor erau fixati asupra judecătoarei, cu excepţia 
avocatului lui lady Virginia, sir Edward Makepeace, care se 
uita cu mare atenţie la Donald Trelford, consilierul Emmei. 
Acesta, fie era un jucător extraordinar de pocher, fie pur şi 
simplu nu dorea ca juriul să afle conţinutul scrisorii. 

Trelford s-a ridicat şi a băgat mâna în buzunarul hainei, 
doar ca să descopere că scrisoarea nu mai era acolo. S-a 
uitat în colţul îndepărtat al sălii şi a văzut-o pe lady Virginia 
zâmbind. 

l-a zambit si el. 

Juriul s-a retras. 

Judecatoarea le ceruse celor şapte bărbaţi şi cinci femei 
să depună un ultim efort pentru a ajunge la un verdict. 
Doamna Justice Lane le-a cerut să revină în sală în 
dimineaţa următoare. Incepea să creadă că rezultatul cel 
mai probabil va fi declarat un caz de juriu scindat!. Cand s- 
a ridicat, toţi ceilalţi din sală s-au sculat în picioare şi s-au 
înclinat. Judecătoarea le-a întors complimentul, dar abia 
când a ieşit din sală au izbucnit discuţiile. 

— Dacă sunteţi atât de amabilă v-aş ruga să mă însoţiţi 
în apartamentul meu, doamnă Clifton, a spus Donald 
Trelford, astfel încât să putem discuta despre conţinutul 
scrisorii maiorului Fisher şi dacă ar trebui s-o facem 
publică. 

Emma a incuviintat. 

— AŞ dori ca soţul şi fratele meu să ni se alăture, dacă 
este posibil, pentru că ştiu că Sebastian trebuie să se 
întoarcă la serviciu. 

— Desigur, a răspuns Trelford, care-şi strânsese hârtiile 
şi, fără să mai zică altceva, i-a condus afară din sala 
tribunalului, în jos pe scările din marmură, până la parter. 
Când au ieşit pe Strand, o ceată de ziarişti zgomotoşi 
însoţiţi de camere de luat vederi cu blitzuri i-au înconjurat 
din nou şi i-au însoţit în timp ce mergeau încet spre 
camerele de la QC?. 

Au fost lăsaţi în pace doar când au ajuns la Lincoln's Inn, 
o piateta veche plină de case îngrijite care erau de fapt 
apartamente ocupate de avocaţii pledanti şi funcţionarii lor. 
Domnul Trelford i-a condus pe o scară scârţâitoare din 
lemn la ultimul etaj de la numărul 11, trecând pe lângă un 
şir de nume gravate în negru pe zidurile albe ca zăpada. 


juriu care nu poate ajunge la un verdict, motiv posibil pentru 
rejudecarea procesului. 
2 Queen's Council (Consiliul reginei) 

Când Emma a intrat în biroul domnului Trelford s-a mirat 
cât de mic era, dar, de fapt, nu existau birouri mari la 
Lincoln's Inn nici măcar pentru preşedintele tribunalului. 

După ce s-au aşezat toţi, domnul Trelford s-a uitat la 
femeia care stătea în faţa lui. Doamna Clifton părea calmă 
şi atentă, chiar stoică, lucru rar întâlnit la cineva care 
înfrunta posibilitatea unei înfrângeri şi umilinte, doar 
dacă... A descuiat sertarul de sus, a scos un dosar şi a 
înmânat copii ale scrisorii maiorului Fisher domnului şi 
doamnei Clifton şi lui sir Giles Barrington. Originalul a 
rămas închis în seif, deşi nu se îndoia că lady Virginia 
pusese cumva mâna pe copia pe care o adusese cu el la 
tribunal. 

După ce au citit toţi scrisoarea, scrisă de mana pe o 
hârtie cu antetul Camerei Comunelor, Trelford le-a zis 
serios. 

— Daca-mi permiteti să prezint acest document ca 
dovada la tribunal, doamna Clifton, sunt sigur ca putem 
castiga cazul. 

— Nici vorbă, a zis Emma, înapoindu-i copia lui Trelford. 
Niciodată nu aş putea permite aşa ceva, a mai spus ea cu 
demnitatea unei femei care ştia că această decizie ar putea 
nu numai s-o distrugă, ci şi să-i ofere victoria adversarei ei. 

— Veţi permite cel putin soţului dumneavoastră şi lui sir 
Giles să-şi expună părerile? 

Giles n-a aşteptat permisiunea Emmei. 

— Sigur că trebuie văzută de juriu, pentru că, după 
aceea, vor vota unanim în favoarea ta şi, mai important, 
Virginia nu-şi va mai putea scoate faţa în lume niciodată. 

— Este posibil, a replicat calm Emma, dar, în acelaşi 
timp, vei fi obligat să-ţi retragi candidatura la alegerile 
anticipate şi de data aceasta prim-ministrul nu-ţi va mai 
oferi un loc in Camera Lorzilor in chip de compensație. Si 
poţi fi sigur de un lucru, a adăugat ea. Virginia va considera 
distrugerea carierei tale politice un premiu mult mai 
important decât înfrângerea mea. Nu, domnule Trelford, a 
continuat ea, fără să se uite la fratele ei, această scrisoare 

10 


- JEFFREY ARCHER - 


va ramane un secret de familie si vom fi obligati sa 
suportăm consecinţele. 

— Te încăpăţânezi prosteşte, surioara, a spus Giles, 
întorcându-se. Poate nu vreau să-mi petrec tot restul vieţii 
simţindu-mă responsabil pentru ca ai pierdut procesul şi ai 
fost obligată să-ţi dai demisia din funcţia de preşedinte la 
Barrington's. Şi nu uita, va trebui să plăteşti şi costurile de 
judecată ale Virginiei, ca să nu mai vorbim de 
compensatiile acordate ei de către juriu. 

— Este un preţ care merită plătit, a spus Emma. 

— Încăpăţânată, a repetat Giles, putin mai tare. Si pariez 
că Harry e de acord cu mine. 

Toţi s-au uitat la Harry, care n-avusese nevoie să 
citească scrisoarea a doua oară, pentru că o ştia pe 
dinafară. Totuşi era sfâşiat între dorinţa de a-şi susţine cel 
mai vechi prieten şi cea ca soţia lui să nu piardă procesul. 
Ceea ce John Buchan numise odată „a fi între ciocan şi 
nicovală”. 

— Nu trebuie sa decid eu, a spus Harry. Dar dacă viitorul 
meu ar atârna de un fir de aţă, aş vrea ca scrisoarea lui 
Fisher să fie citită la tribunal. 

— Doi la unu, a comentat Giles. 

— Viitorul meu nu atârnă de un fir de aţă, a zis Emma. Şi 
ai dreptate, dragă, decizia finală îmi aparţine. Fără să mai 
zică nimic, s-a ridicat, a dat mâna cu avocatul ei şi a spus: 
Va mulțumesc, domnule Trelford. Ne vedem mâine- 
dimineaţă la tribunal, iar juriul îmi va decide soarta. 

Trelford s-a înclinat şi a aşteptat ca uşa să se închidă în 
spatele lor înainte de a-şi spune: 

— Ar fi trebuit să o cheme Portia. 


* 


— Cum ati pus mana pe asta? a intrebat sir Edward. 
Virginia a zambit. Sir Edward o invatase ca, la contra- 
interogatoriu, daca un anumit raspuns nu te ajuta, nu 
trebuie Sa spui nimic. 
11 

Sir Edward n-a zâmbit. 

— Dacă judecătoarea îi va permite domnului Trelford să 
prezinte aceasta ca dovadă, a zis el, fluturând scrisoarea, 
nu cred că mai putem câştiga. De fapt, sunt sigur că vom 
pierde procesul. 

— Doamna Clifton nu va permite niciodată prezentarea 
acestei scrisori ca dovadă, a zis Virginia, încrezătoare. 

— Cum puteţi să fiţi sigură? 

— Fratele ei intenţionează să participe la alegerile 
anticipate în Bristol Docklands cauzate de moartea 
maiorului Fisher. Dacă această scrisoare ar fi făcută 
publică, va fi obligat să se retragă. Va fi sfârşitul carierei 
sale în politică. 

Avocaţii trebuie să aibă păreri în legătură cu orice 
subiect, cu excepţia clienţilor lor. Nu şi în cazul acesta. Sir 
Edward ştia exact ce părere avea despre lady Virginia şi 
aceasta nu putea fi exprimată la tribunal sau în afara 
acestuia. 

— Dacă aveţi dreptate, lady Virginia, a zis bătrâiorul QC, 
şi ei nu prezintă scrisoarea ca dovadă, juriul va presupune 
că nu este de folos cauzei doamnei Clifton. Ceea ce va 
înclina balanţa în favoarea dumneavoastră. 

Virginia a rupt scrisoarea si a aruncat bucatelele în coşul 
de gunoi. 

— Sunt de aceeaşi părere, sir Edward. 


* 


Desmond Mellor a închiriat iar o sala mica de conferinţe 
într-un hotel oarecare unde nu i-ar fi recunoscut nimeni. 

— Lady Virginia este favorită la câştigarea unei curse de 
docare, a spus Mellor de la locul lui din capul mesei. Se 
pare că Alex Fisher a sfârşit prin a face un lucru bun în cele 
din urmă. 

— Alegerea momentului n-ar fi putut să fie mai bună, a 
comentat Adrian Sloane. Dar tot va trebui ca toate să fie 

bine organizate daca vrem o preluare linistita a Santierului 
Naval Barrington’s. 

— Sunt de acord, a zis Mellor, si de aceea am schitat deja 
o declaratie de presa pe care vreau s-o preluati de indata 
ce verdictul va fi dat. 

— Dar toate astea s-ar putea schimba daca doamna 
Clifton va permite ca scrisoarea lui Fisher sa fie prezentata 
tn fata Curtii. 

— Va pot asigura, a zis Mellor, ca aceasta scrisoare nu va 
vedea niciodată lumina zilei. 

— Ştiţi ce e în scrisoare, nu? a zis Jim Knowles. 

— Hai să spunem doar că sunt sigur că doamna Clifton 
nu va dori ca juriul s-o vadă. Ceea ce îi va convinge că 
iubita noastră doamnă preşedinte are ceva de ascuns. 
Atunci ei vor da verdictul în favoarea lui lady Virginia şi aşa 
se vor sfârşi toate. 

— E probabil să dea mâine verdictul, a zis Knowles, aşa 
că am cerut o întrunire de urgenţă a consiliului luni 
dimineaţa la ora zece. Vor fi doar două repere pe agenda 
de lucru. Primul va fi acceptarea demisiei doamnei Clifton, 
apoi alegerea lui Desmond ca preşedinte al noii companii. 

— Şi prima mea decizie ca preşedinte va fi să-l numesc 
pe Jim adjunctul meu. Sloane s-a încruntat. Apoi îi voi cere 
lui Adrian să facă parte din consiliu, ceea ce va asigura 
City-ul şi acţionarii că Barrington's are o nouă conducere. 

— De îndată ce membrii consiliului vor citi asta, a zis 
Knowles, fâlfâind declaraţia de presă de parcă ar fi fost un 
ordin de luptă, nu va dura mult până ce amiralul şi lingăii 
lui vor decide că nu au de ales decât să-şi dea demisia. 

— Pe care eu o voi accepta cu neplăcere, a spus Mellor, 
înainte de a adăuga, şi cu inima grea. 

— Nu sunt convins ca Sebastian Clifton se va lăsa înşelat 
chiar aşa uşor de planurile noastre, a zis Sloane. Dacă se 
decide să rămână în consiliu, s-ar putea să nu avem 
preluarea liniştită la care te gândeşti, Desmond. 

— Nu-mi închipui că un Clifton ar dori să fie directorul 
Liniei Maritime Mellor după ce mama lui va fi fost umilită în 

public de lady Virginia, nu numai la tribunal, ci şi de fiecare 
ziar din ţară. 

— Trebuie să afli ce cuprinde scrisoarea aceea, a repetat 
Knowles. 


Giles nu a făcut nicio încercare să-şi convingă sora să se 
răzgândească, pentru că şi-a dat seama că nu avea rost. 

Printre multele calităţi ale Emmei se număra şi o lealitate 
faţă de familia şi prietenii ei şi oricare cauză în care credea. 
Dar cealaltă parte a monedei era o încăpățânare care 
uneori lăsa ca sentimentele ei personale să treacă de limita 
pragmatismului ei, chiar dacă decizia pe care o lua putea 
rezulta în pierderea procesului şi chiar în demiterea ei de la 
Barrington's. Giles ştia, pentru ca era la fel de încăpățânat. 
Era probabil o trăsătură de familie, s-a gândit. Harry, pe de 
altă parte, era mult mai pragmatic. Ar fi cântărit opţiunile şi 
ar fi luat în consideraţie toate alternativele înainte de a se 
hotărî. Totuşi, Giles bănuia că Harry era împărţit între 
dorinţa de a-şi susţine nevasta şi lealitatea faţă de cel mai 
vechi prieten al său. 

Pe când cei trei ieşeau din Lincoln's Inn Fields, primele 
lumini de gaz erau aprinse de un angajat al primăriei. 

— Ne vedem acasă la cină, a spus Giles. Mai am nişte 
drumuri de făcut. Şi apropo, surioară, mulţumesc. 

Harry a chemat un taxi şi el şi soţia lui s-au urcat pe 
bancheta din spate. Giles nu s-a mişcat până ce taxiul n-a 
dat colţul. S-a îndreptat apoi repede în direcţia Fleet Street. 


14 


- JEFFREY ARCHER - 


2 


Sebastian s-a trezit devreme in dimineata urmatoare si, 
dupa ce a citit Financial Times si Daily Telegraph nu si-a 
putut da seama cum ar putea reusi mama lui sa castige 
procesul. 

Telegraph le demonstra cititorilor ca, în cazul în care 
conţinutul scrisorii maiorului Fisher va rămâne secret, acest 
lucru nu va fi în favoarea doamnei Clifton. FT se concentra 
asupra problemelor pe care le va avea de înfruntat 
Şantierul Naval Barrington's dacă preşedinta sa va pierde 
procesul şi va fi obligată să demisioneze. Acţiunile 
companiei scăzuseră deja cu un şiling pentru că multi 
dintre acţionari se hotărâseră deja că lady Virginia va 
câştiga. Seb bănuia că mama lui nu putea spera, în cel mai 
bun caz, decât la un verdict de juriu scindat. Ca toţi ceilalţi, 
nu se putea opri să nu se întrebe ce era în scrisoarea pe 
care domnul Trelford nu-i permisese s-o citească şi care o 
va ajuta cel mai probabil. Când i-a dat telefon mamei sale, 
ea nu l-a încurajat să discute acest subiect. Nu s-a deranjat 
să-şi întrebe şi tatăl. 

Sebastian a apărut la bancă mai devreme decât de 
obicei, dar după ce s-a aşezat la birou şi a încercat să 
rezolve corespondenţa matinală, şi-a dat seama că nu se 
putea concentra. După ce secretara lui, Rachel, i-a pus 
câteva întrebări la care n-a răspuns, ea a renunţat şi i-a 
sugerat să se ducă la tribunal şi să nu se întoarcă până ce 
juriul nu va da verdictul. El a fost de acord, deşi cu reţinere. 

Când taxiul lui ieşea din City şi se îndrepta spre Fleet 
Street, Seb a zărit titlul editorialului pe o pancartă de la 
Daily Mail şi a strigat: 

— Stai! Taxiul a cotit şi frânat. Seb a sărit din el şi a fugit 
după băiatul cu ziarele. l-a dat patru penny şi a luat un 
exemplar. In timp ce stătea pe trotuar citind prima pagină a 
simţit emoţii conflictuale: admiraţie pentru mama lui care 
acum va câştiga în mod sigur procesul şi va fi răzbunată şi 

tristeţe pentru unchiul său, Giles, care-şi sacrifica în mod 
sigur cariera politică pentru a face ceea ce el considera a fi 
un lucru de onoare, deoarece Seb ştia că mama lui nu ar fi 
permis niciodată ca acea scrisoare să fie văzută de cineva 
care nu făcea parte din familia ei. 

S-a întors în taxi şi s-a întrebat, uitându-se pe geam, cum 
ar fi reacţionat el dacă s-ar fi înfruntat cu aceeaşi dilemă. 
Oare generaţia antebelică era ghidată de alte precepte 
morale? Nu se îndoia ce ar fi făcut tatăl lui sau cât de 
supărată va fi mama lui pe Giles. Gândurile lui s-au întors la 
Samantha, care se întorsese în America atunci când n-o 
ajutase. Ce ar fi făcut ea într-o astfel de situaţie? Dacă i-ar 
acorda măcar o a doua şansă nu va repeta aceeaşi 
greşeală. 

Seb s-a uitat la ceas. Majoritatea oamenilor cu frica lui 
Dumnezeu din Washington încă mai dormeau, aşa că şi-a 
dat seama că nu putea s-o sune pe directoarea fiicei sale 
Jessica, dr. Wolfe, să afle de ce dorea să vorbească de 
urgenţă cu el. Era oare posibil...? 

Taxiul s-a oprit în fata Curţii Regale de Justiţie din Strand. 

— Costa patru lire şi şaizeci, şefu'. A spus taximetristul, 
întrerupându-i gândurile. Seb i-a dat două jumătăţi de 
coroană. 

Când a ieşit din taxi, camerele au început imediat să 
aprindă blitzurile. Primele cuvinte pe care le-a înţeles în 
toată hărmălaia au fost: 

— Aţi citit scrisoarea maiorului Fisher? 


* 


Cand doamna Justice Lane a intrat in sala de judecata 
numarul paisprezece si s-a asezat in jiltul de pe estrada, nu 
părea mulţumită. Judecatoarea nu se îndoia că, desi ea 
instruise juratii să nu citească ziarele în timpul procesului, 
singurul subiect despre care se discutase în camera juriului 
în acea dimineaţă fusese editorialul din Daily Mail. Nu avea 
idee cine era responsabil pentru publicarea scrisorii 

maiorului Fisher, dar asta n-o oprea nici pe ea, nici pe 
ceilalţi din sala de tribunal, să-şi fi facut o părere. 

Cu toate ca scrisoarea fusese trimisa domnului Trelford, 
era sigura ca nu el era responsabil. Nu s-ar fi implicat 
niciodată în asemenea tactici subversive. Ştia câţiva 
avocaţi pledanti care s-ar fi făcut că nu observă şi chiar ar 
fi apreciat o astfel de comportare, dar nu Donald Trelford. 
El ar fi pierdut mai degrabă un proces decât să inoate în 
asemenea ape tulburi. Era sigură şi că nu putea fi vorba de 
lady Virginia Fenwick, pentru că ar fi dăunat cauzei sale. 
Dacă publicarea scrisorii ar fi ajutat-o, ar fi fost prima 
suspectă a judecătoarei. 

Doamna Justice Lane s-a uitat de sus la doamna Clifton, 
al cărei cap era aplecat. În ultima săptămână începuse s-o 
admire şi bănuia că i-ar fi plăcut s-o cunoască mai bine 
după terminarea procesului. Dar acum aşa ceva nu ar mai 
fi fost posibil. De fapt, nu va mai vorbi niciodată cu ea. 
Dacă ar fi făcut-o, ar fi creat premisele unui apel. 

Dacă judecătoarea ar fi trebuit să bănuiască cine fusese 
responsabil pentru publicarea scrisorii, ar fi pariat pe sir 
Giles Barrington. Dar ea nu-şi dădea niciodată cu 
presupusul şi nici nu paria. Totuşi, faptul că sir Giles nu se 
afla la tribunal în acea dimineaţă, ar fi putut constitui o 
dovadă, chiar dacă doar circumstantiala. 

Judecatoarea şi-a îndreptat atenţia spre sir Edward 
Makepeace, care nu lăsa să se vadă nimic. Eminentul 
avocat îşi condusese pledoaria cu strălucire şi elocventa sa 
ajutase, fără îndoială, cazului lui lady Virginia. Dar asta 
înainte ca domnul Trelford să aducă scrisoarea maiorului 
Fisher în atenţia curţii. Judecatoarea înţelegea de ce nici 
Emma Clifton, nici lady Virginia nu doreau ca scrisoarea să 
fie adusă la proces, cu toate că bănuia că domnul Trelford 
îşi îndemnase clienta să-l lase s-o prezinte ca dovadă. La 
urma-urmei, el o reprezenta pe doamna Clifton, nu pe 
fratele ei. Doamna Justice Lane a presupus că nu va mai 
dura mult până ce juriul se va întoarce să dea verdictul. 

Cand Giles a sunat la sediul general al circumscriptiei 
sale din Bristol in acea dimineata, el si agentul lui Griff 
Haskins nu au avut nevoie sa discute prea mult. Dupa ce 
citise prima pagina din Mail, Griff acceptase cu neplacere 
ca Giles sa-si retraga candidatura de lider laburist pentru 
alegerile preliminare următoare în Bristol Docklands. 

— Asta e tipic pentru Fisher, a spus Giles. Plin de 
jumătăţi de adevăruri, exagerări şi aluzii. 

— Nu mă surprinde, a zis Griff. Dar o poţi dovedi înainte 
de ziua alegerilor? Pentru că un lucru e sigur, documentul 
de bază al conservatorilor va fi scrisoarea lui Fisher şi o vor 
strecura în fiecare cutie poştală din circumscripție. 

— Am face şi noi la fel, dacă am putea, a recunoscut 
Giles. 

— Dar dacă ai putea dovedi că e plină de minciuni... a zis 
Griff, nedorind să renunţe. 

— Nu am timp s-o fac şi, chiar dacă aş avea, nu sunt 
sigur că mă va crede cineva. Cuvintele celor morţi sunt 
mult mai puternice decât ale celor vii. 

— Atunci mai avem un singur lucru de făcut, a spus Griff. 
S-o luăm pe arătură şi să ne înecăm necazurile. 

— Am făcut-o azi-noapte, a recunoscut Giles. Şi Domnul 
ştie ce-am mai făcut. 

— După ce vom alege un alt candidat, a zis Griff, 
revenind la alegeri, aş vrea să-l aduci la zi, pentru că 
oricine îţi va lua locul va avea nevoie de sprijinul tău şi, mai 
important, de experienţa ta. 

— Asta s-ar putea să nu fie un avantaj în condiţiile date, 
a sugerat Giles. 

— Nu mai fi aşa patetic, a spus Griff. Am presentimentul 
că nu vom scăpa atât de uşor de tine. Partidul Laburist este 
în sângele tău. Şi n-a spus Harold Wilson că o săptămână 
înseamnă un timp lung în politică? 


* 

Cand s-a deschis usa laterala, toti din sala de tribunal au 
tăcut şi s-au întors să-l urmărească pe aprod dându-se la o 
parte ca să le permită celor şapte bărbaţi şi cinci femei să 
intre în sală şi să-şi reia locurile în banca juriului. 

Judecatoarea i-a aşteptat să se aranjeze după care l-a 
întrebat pe preşedinte: 

— Aţi reuşit să daţi un verdict? 

Preşedintele s-a ridicat încet, şi-a aranjat ochelarii pe 
nas, s-a uitat în sus la judecătoare şi a spus: 

— Da, doamnă judecătoare. 

— Şi decizia dumneavoastră este unanimă? 

— Da, doamnă judecătoare. 

— Ati votat în favoarea reclamantei, lady Virginia 
Fenwick sau a reclamatei, doamna Emma Clifton? 

— Am votat în favoarea reclamatei, a spus preşedintele 
după care, terminându-şi sarcina, s-a aşezat. 

Sebastian a sărit în picioare şi era gata să ovationeze 
când a observat că atât mama lui, cât şi judecătoarea se 
încruntau la el. S-a aşezat la loc şi s-a uitat la tatăl lui care 
i-a făcut cu ochiul. 

De partea cealaltă a sălii stătea o femeie care se 
încrunta la juriu, incapabilă să-şi ascundă nemulţumirea, în 
timp ce consilierul ei juridic stătea alături, impasiv, cu 
braţele încrucişate. După ce sir Edward citise prima pagină 
din Daily Mail în acea dimineaţă, îşi dăduse seama că nu 
mai are nicio şansă să câştige procesul clientei lui. Ar fi 
putut să solicite o rejudecare, dar, de fapt, sir Edward nu şi- 
ar fi sfătuit clienta să treacă printr-un al doilea proces cu 
şanse atât de potrivnice. 


Giles stătea singur la micul dejun acasă, în Smith Square, 
abandonându-şi rutina zilnică. Fără un castron cu cereale, 
fără suc de portocale, fără un ou fiert, fără Times, fara 

Guardian, doar cu un exemplar din Daily Mail întins pe 
masa, în fata lui. 


HOUSE OF COMMONS 
LONDON SW1A OAA 


12 noiembrie 1970 


Stimate domnule Trelford, 

Poate sunteți curios să aflați de ce v-am scris Domniei 
Voastre şi nu lui sir Edward Makepeace. Răspunsul este 
simplu şi nu mă îndoiesc că amândoi veti acţiona în 
interesul clientelor dumneavoastră. 

Permiteti-mi să încep cu clienta lui sir Edward 
Makepeace, lady Virginia Fenwick şi infatuata ei pretenţie 
că eu nu am fost niciodată altceva decât omul ei bun la 
toate. Nimic n-ar putea fi mai departe de adevăr. Nu am 
mai avut niciodată o clientă atât de răzbunătoare şi, când a 
venit vorba de cumpărarea şi vânzarea acţiunilor 
Barrington's, ea nu a avut decât un singur scop în minte şi 
anume să distrugă compania, oricare ar fi fost costul, 
precum şi reputația preşedintei, doamna Clifton. 

Cu câteva zile înainte de inceperea procesului, lady 
Virginia mi-a oferit o sumă importantă de bani ca să pretind 
că-mi dăduse „carte blanche” să actionez în numele ei, 
pentru a da juriului impresia că ea nu ştia cum 
funcționează bursa de valori. Permiteti-mi să vă asigur că, 
răspunzând la întrebarea lui lady Virginia adresată doamnei 
Clifton la AGM, „Este adevărat că unul dintre directori şi-a 
vândut considerabilul stoc de acţiuni cu intenţia de a 
distruge compania?” adevărul este că acest lucru îl făcuse 
chiar lady Virginia, nu mai putin de trei ori şi aproape 
reuşise să distrugă Barrington's. Nu pot merge în mormânt 
cu această nedreptate pe conştiinţa mea. 

Totuşi, mai este o nedreptate la fel de dezgustătoare şi 
pe care sunt incapabil s-o ignor. Moartea mea va duce la 
alegeri anticipate în circumscripția Bristol Docklanas şi ştiu 

că Partidul Laburist va lua în considerare realegerea 
fostului membru al Parlamentului, sir Giles Barrington. Dar, 
la fel ca lady Virginia, sir Giles ascunde un secret pe care 
nu doreşte să-l impărtăşească nici măcar propriei sale 
familii. 

Când sir Giles a vizitat recent Berlinul de Est ca 
reprezentant al Guvernului Maiestatii Sale, a avut, ceea ce 
a recunoscut mai târziu într-o declarație în presă, o 
aventură de o noapte cu domnisoara Karin Pengelly, 
interpreta lui oficială. Mai târziu, a spus că acesta o fost 
motivul pentru care soția lui l-a părăsit. Cu toate că era al 
doilea divorț al lui sir Giles din motive de adulter, nu 
consider că ar fi fost unicul motiv pentru care un bărbat să 
se retragă din viata politică. Dar, în cazul său, tratamentul 
dur aplicat doamnei în cauză nu-mi permite să mai păstrez 
tăcerea. 

Vorbind cu tatăl domnisoarei Karin Pengelly, ştiu sigur că 
fiica lui i-a scris lui sir Giles de mai multe ori spunându-i că 
nu numai că şi-a pierdut serviciul ca rezultat al aventurii 
lor, ci şi că este acum însărcinată cu copilul lui. În ciuda 
acestor fapte, sir Giles nici măcar n-a binevoit să-i 
răspundă domnişoarei Pengelly la scrisori şi nici nu a arătat 
cea mai mică urmă de îngrijorare pentru necazurile ei. Ea 
nu se plânge. Totuşi, doresc s-o fac eu în numele ei şi mă 
simt obligat să întreb dacă acesta este un om care ar trebui 
să-şi reprezinte alegătorii în Camera Comunelor. Fără 
îndoială că cetățenii din Bristol îşi vor exprima părerile la 
urnă. 

Imi cer scuze, domnule, pentru că am lăsat povara 
responsabilitatii pe umerii Domniei Voastre, dar mi s-a 
părut că nu am de ales. 

Al dumneavoastră sincer, 
SPECIMEN GRAFIC SEMNĂTURĂ 
Alexander Fisher, maior (în retragere) 


Giles se uita fix la necrologul lui politic. 

— Bine aţi revenit, doamnă preşedinte, a zis Jim Knowles 
când Emma a intrat în sala de consiliu. Nu pentru că m-aş fi 
îndoit vreo clipă că veţi reveni triumfătoare. 

— Aşa e, aşa e, a spus Clive Anscott, trăgându-i scaunul 
Emmei astfel încât ea să se poată aşeza în capul mesei. 

— Vă mulţumesc, a zis ea, luând loc. S-a uitat în jurul 
mesei şi le-a zâmbit colegilor ei, directori. Toţi i-au întors 
zâmbetul. Emma s-a uitat pe agendă de parcă nu se 
întâmplase nimic important în ultima lună. După cum a 
precizat domnul Knowles, pentru această întrunire de 
urgenţă secretarul companiei nu a avut timp să distribuie 
minutele ultimei întruniri a consiliului, aşa că-l voi ruga să 
ni le citească acum. 

— Este necesar, având în vedere împrejurările? a 
întrebat Knowles. 

— Nu sunt sigură că ştiu despre ce împrejurări vorbiti, 
domnule Knowles, a zis Emma, dar bănuiesc că vom afla în 
curând. 

Philip Webster, secretarul companiei, s-a ridicat, a tuşit 
nervos - unele lucruri nu se schimbă niciodată, s-a gândit 
Emma - şi a început să citească minutele ca şi cum ar fi 
anunţat că trenul soseşte la peronul patru. 

— O întrunire a consiliului s-a ţinut la reşedinţa 
Barrington marţi, 10 noiembrie 1970. Toţi directorii au fost 
prezenţi, cu excepţia doamnei Emma Clifton si a domnului 
Sebastian Clifton, care s-au scuzat, explicând că erau 
reţinuţi în altă parte. În urma demisiei preşedintelui 
adjunct, domnul Desmond Mellor şi în absenţa doamnei 
Clifton, s-a căzut de acord ca domnul Jim Knowles să 
conducă întrunirea. A urmat apoi o discuţie îndelungată 
referitoare la viitorul companiei şi la acţiunile care vor fi 
întreprinse în cazul în care lady Virginia Fenwick va câştiga 
procesul împotriva doamnei Clifton. Amiralul Summers a 
cerut să se noteze că el considera că n-ar trebui întreprins 

nimic pana la aflarea verdictului procesului pentru ca era 
convins ca doamna presedinte va castiga. 

Emma i-a zâmbit bătrânului lup de mare. Dacă nava s-ar 
fi scufundat, el ar fi fost ultimul care ar fi părăsit puntea. 

— Domnul Knowles, totuşi, nu a împărtăşit încrederea 
amiralului şi a informat consiliul că a urmărit procesul 
îndeaproape şi a ajuns la neplăcuta concluzie că doamna 
Clifton nu avea „nici cea mai mică şansă” şi că, nu numai 
că lady Virginia va câştiga, dar şi că juriul îi va acorda 
recompense substanțiale. Domnul Knowles a amintit 
consiliului că doamna Clifton anunţase că, în acest caz, va 
demisiona din funcţia de preşedinte. A continuat prin a 
spune că este de datoria consiliului să aibă în vedere 
viitorul companiei şi cu această ocazie a întrebat cine o va 
înlocui pe doamna Clifton. Domnul Clive Anscott a fost de 
acord cu preşedintele adjunct şi l-a propus pe domnul 
Desmond Mellor, care-i scrisese de curând, explicându-i de 
ce se simtise obligat să-şi dea demisia din consiliul de 
administraţie. Precizase, mai ales, că nu putea rămâne în 
consiliu în timp ce „acea femeie” se afla la conducere. 
După aceea a urmat o discuţie lungă în cursul căreia a 
devenit clar că directorii nu puteau cădea de acord asupra 
rezolvării acestei probleme. Domnul Knowles, rezumând, a 
precizat că trebuie pregătite cele două declaraţii şi, după 
aflarea rezultatului procesului, cea potrivită urma să fie 
trimisă presei. 

Amiralul Summers a declarat că nu va fi necesară o 
declaraţie de presă, pentru că, de îndată ce doamna Clifton 
va fi achitată, afacerile vor continua ca de obicei. Domnul 
Knowles l-a presat să anunţe ce va face în cazul în care 
lady Virginia va câştiga procesul. Amiralul i-a răspuns că va 
demisiona din funcţia de membru al consiliului, pentru că în 
niciun caz nu va accepta să lucreze sub conducerea 
domnului Mellor. Domnul Knowles a cerut ca declaraţia 
amiralului să fie înregistrată în minută. A continuat prin a-şi 
sublinia strategia în ceea ce priveşte viitorul companiei în 
cazul în care se va întâmpla ce va fi mai rău. 

— Si care era strategia dumneavoastră, domnule 
Knowles? a întrebat Emma, inocentă. 

Domnul Webster a dat pagina registrului cu minute. 

— Nu mai este relevantă, a spus Knowles, zâmbindu-i 
cald preşedintei. La urma-urmei, s-a dovedit că amiralul a 
avut dreptate. Dar mi s-a părut a fi de datoria mea să 
pregătesc consiliul pentru o astfel de eventualitate. 

— Singura eventualitate pentru care ar fi trebuit să te 
pregăteşti, a bombănit amiralul Summers, ar fi fost să-ţi dai 
demisia înainte ca această întrunire să aibă loc. 

— Nu credeţi că sunteţi un pic cam dur? a ciripit Andy 
Dobbs. La urma-urmei, Jim era plasat într-o poziţie de 
neinvidiat. 

— Lealitatea nu este niciodată de neinvidiat, a spus 
amiralul, doar dacă, bineînţeles, nu eşti un mitocan. 

Sebastian şi-a ascuns un zâmbet. Nu-i venea să creadă 
că se mai folosea cuvântul „mitocan” în a doua jumătate a 
secolului al douăzecilea. El personal bănuia că sintagma 
„ipocrit afurisit” ar fi fost mai potrivită, cu toate că, în 
realitate, nu ar fi fost mai eficientă. 

— Poate secretarul companiei ar trebui să citească 
declaraţia domnului Knowles, a spus Emma. Cea pe care ar 
fi transmis-o presei dacă aş fi pierdut procesul. 

Domnul Webster a scos o singură coală din dosar, dar, 
înainte să aibă ocazia să spună o vorbă, Knowles s-a ridicat 
de la locul lui, şi-a strâns hărtiile şi a spus: 

— Nu va fi necesar, doamnă preşedinte, pentru că îmi 
dau demisia. 

Fără altă vorbă, s-a întors să plece, dar nu înainte ca 
amiralul Summers să mormăie: 

— Cam târziu. Apoi şi-a fixat ochii ca două nestemate 
asupra celorlalţi doi directori care-l sustinusera pe Knowles. 

După o clipă de ezitare, Clive Anscott şi Andy Dobbs s-au 
ridicat şi ei şi au părăsit sala în linişte. 

Emma a aşteptat să se închidă uşa înainte de a continua. 

— Din când în când, poate am părut lipsită de răbdare cu 
înregistrările amănunțite ale secretarului companiei în 

24 


- JEFFREY ARCHER - 


minutele consiliului. Acum recunosc ca domnul Webster mi- 
a dovedit ca m-am inselat si imi cer scuze. 

— Vreti sa inregistrez sentimentele dumneavoastra in 
minuta, doamna presedinte? a intrebat Webster, fara nicio 
urma de ironie. 

De data aceasta, Sebastian si-a permis sa zambeasca. 

De indata ce Harry a redactat ce-a de-a patra versiune a 
remarcabilelor memorii ale lui Anatoli Babakov despre 
Rusia lui Stalin, tot ce mai dorea sa faca era sa ia primul 
avion spre New York si sa dea manuscrisul cartii Unchiul Joe 
editorului său, Harold Guinzburg. Dar ceva mai important îl 
oprise să plece. Un eveniment de la care nu dorea să 
lipsească în niciun caz. Petrecerea dată cu ocazia împlinirii 
vârstei de şaptezeci de ani a mamei lui. 

De la moartea soţului ei, cu trei ani mai înainte, Maisie 
trăia într-o căsuţă de pe domeniile Manor Estate. Se implica 
încă în mai multe acţiuni caritabile locale şi, cu toate că 
rareori nu-şi făcea plimbarea zilnică de trei mile, acum 
acestea durau mai mult de o oră. Harry nu ar fi putut uita 
niciodată sacrificiile făcute de mama lui pentru a se asigura 
că va câştiga bursa pentru cor la St Bede's şi cu această 
ocazie de a fi egalul tuturor, oricare ar fi fost familiile din 
care proveneau, inclusiv al prietenului său cel mai vechi, 
Giles Barrington. 

Harry şi Giles se întâlniseră prima oară la St Bede's cu 
mai mult de patruzeci de ani în urmă şi păreau nepotriviti 
pentru a ajunge cei mai buni prieteni. Unul, născut în 
mahalalele docurilor, celălalt, membru al nobilimii locale 
din Bristol. Unul, înclinat spre ştiinţă, celălalt, sportiv. Unul 
timid, celălalt extravertit. Şi, desigur, nimeni n-ar fi putut 
prezice că Harry se va îndrăgosti de sora lui Giles, cu 
excepţia Emmei însăşi, care pretindea că plănuise totul 
după ce se întâlniseră prima oară la o aniversare a lui Giles. 

Tot ce-şi mai amintea Harry de atunci era o slăbănoagă 
micuță - descrierea lui Giles - care stătea lângă fereastră, 
tinandu-si capul aplecat, citind o carte. Işi amintea cartea, 
dar nu fetiţa. 

Harry a întâlnit o altă tânără. După şapte ani, când liceul 
s-a alăturat şcolii Red Maids' pentru o producţie combinată 
a piesei Romeo şi Julieta, Elisabeth Barrington, mama 

Emmei, observase că ei continuau să se ţină de mana chiar 
şi după ce ieşeau din scenă. 

Cand coborâse cortina la finalul piesei, Harry a 
recunoscut în faţa mamei sale că se îndrăgostise de Emma 
şi dorea să se însoare cu ea. | s-a părut şocant ca Maisie nu 
a părut încântată de această idee. Tatăl Emmei, sir Hugo 
Barrington, nu a făcut nicio încercare de a-şi ascunde 
sentimentele, cu toate că soţia lui nu înţelegea de ce se 
opunea atât de vehement ideii unei căsătorii. Sigur că nu 
putea fi chiar atât de snob? Dar, în ciuda problemelor cu 
părinţii, Harry şi Emma s-au logodit înainte de a pleca la 
Oxford. Amândoi virgini, nu au dormit împreună decât cu 
câteva săptămâni înainte de nuntă. 

Dar nunta s-a sfârşit cu lacrimi pentru că atunci când 
capelanul colegiului a întrebat: Dacă cineva cunoaşte vreun 
motiv pentru care cei doi nu se pot căsători, să vorbească 
acum sau să tacă pentru totdeauna, Moş Jack, mentorul şi 
prietenul lui Harry n-a tăcut şi a spus congregatiei că se 
temea că există o cauză. 

Când Harry a aflat adevărul despre cine ar putea fi tatăl 
său, a fost atât de distrus încât a părăsit imediat Oxfordul şi 
a intrat în Marina Comercială, fără să ştie că Emma era 
însărcinată sau că, în timp ce traversa Atlanticul, Anglia 
declarase război Germaniei. 

Abia după ce a fost eliberat din închisoare, s-a alăturat 
armatei SUA şi a fost aruncat în aer de o mină germană de 
teren, s-a întors în Anglia la Emma, descoperind că avea şi 
un fiu de trei ani, Sebastian. Chiar şi atunci, au mai trecut 
doi ani înainte ca cel mai înalt tribunal din ţară să decidă că 
sir Hugo Barrington nu era tatăl lui Harry, dar, în ciuda 
acestora, atât el cât şi Emma erau conştienţi că va exista 
întotdeauna o îndoială referitoare la legitimitatea căsătoriei 
lor la o instanţă şi mai înaltă. 

Harry şi Emma au încercat cu disperare să mai aibă un 
copil, dar au fost de acord să nu-i spună lui Sebastian de ce 
nu au făcut-o. Harry nu a dat niciodată, nici chiar pentru o 
clipă, vina pe iubita lui mamă. Nu trebuiseră să sape mult 

pentru a afla ca Maisie nu fusese prima muncitoare din 
fabrica sedusa de Hugo Barrington la micile vacante ale 
companiei la Weston-super-Mare. 

Cand sir Hugo a murit in împrejurări dramatice, Giles a 
mostenit titlul si domeniile sale, iar ordinea naturala a 
lucrurilor a fost, in cele din urma, restabilita. Totusi, in timp 
ce Harry a continuat sa traiasca fericit alaturi de Emma, 
Giles trecuse prin doua divorturi si cariera sa politica parea 
acum distrusa. 


Emma şi-a petrecut ultimele trei luni pregătindu-se 
pentru „marele eveniment” şi nimic nu a fost lăsat la voia 
întâmplării. Harry a fost chiar obligat să prezinte o repetiţie 
în costum a discursului, în dormitorul lor, cu o noapte 
înainte. 

Trei sute de invitaţi au venit la dineul elegant de la 
Manor House pentru a aniversa cei şaptezeci de ani 
împliniţi de Maisie si, când ea a intrat la braţul lui Harry, 
nimănui nu i-a fost greu să creadă că, în tinereţe fusese 
foarte frumoasă. Harry a stat lângă ea, strălucind de 
mândrie, cu toate că devenea din ce în ce mai nervos pe 
măsură ce se apropia momentul când urma să îşi ţină 
discursul în onoarea mamei sale. Nu-l mai deranja să 
vorbească în faţa publicului, dar în faţa mamei lui... 

A început prin a le reaminti oaspeţilor realizările 
remarcabile ale mamei sale, câştigate în ciuda tuturor 
necazurilor. Ea avansase din poziţia de chelnerita la 
ceainăria Tilly's la manager la Grand Hotel din oraş - prima 
femeie care ocupase această poziţie. După ce se retrăsese 
la şaizeci de ani, cu toate că nu ar fi vrut, Maisie se 
înscrisese ca student adult la Bristol University, la limba 
engleză, şi absolvise după trei ani cu onoruri, ceea ce 
Harry, Emma şi Sebastian nu reusisera - din diferite 
motive. 


28 


- JEFFREY ARCHER - 


Cand Maisie s-a ridicat sa raspunda, toti invitatii s-au 
ridicat şi ei. Ea şi-a început discursul ca o profesionistă, fara 
notițe, fără să-i tremure vocea. 

— Mamele vor crede întotdeauna că fiii lor sunt speciali, 
a spus ea, şi nici eu nu fac excepţie. Desigur că sunt 
mândră de marile realizări ale lui Harry, nu numai ca 
scriitor, ci, mai important, ca preşedinte al PEN-ului englez 
şi ca un reprezentant al colegilor săi mai putin norocosi din 
alte ţări. Eu cred că activitatea depusă de el pentru a-l 
elibera pe Anatoli Babakov din gulagul siberian este o 
realizare mult mai importantă decât faptul că romanele lui 
se află în fruntea bestsellerurilor din New York Times. 

Dar cel mai înţelept lucru pe care l-a făcut Harry 
vreodată a fost că s-a însurat cu Emma. In spatele fiecărui 
om mare... Râsetele şi aplauzele au sugerat că audiența 
era de aceeaşi părere cu Maisie. Emma este de felul ei o 
femeie remarcabilă. Prima femeie preşedinte a unei 
companii publice care cumva reuşeşte în acelaşi timp să fie 
o soţie şi o mamă exemplară. Şi apoi, desigur, mai e şi 
nepotul meu, Sebastian, despre care am aflat ca va fi 
viitorul guvernator al Băncii Angliei. Şi asta trebuie să fie 
adevărat, deoarece chiar Sebastian mi-a spus-o. 

— AŞ prefera să fiu preşedinte la Banca Farthings, i-a 
şoptit Seb mătuşii sale, Grace, care stătea lângă el. 

— Toate la timpul lor, băiete. 

Maisie a terminat discursul spunând: 

— Aceasta a fost cea mai fericită zi din viaţa mea şi mă 
pot considera norocoasă să am atâţia prieteni. 

Harry a aşteptat încetarea aplauzelor înainte de a se 
ridica iar să închine un pahar pentru o viaţă lungă şi fericită 
pentru Maisie. Invitaţii şi-au ridicat şi ei paharele şi au 
continuat să ovationeze de parcă era ultima noapte la un 
bal de absolvire. 

— Imi pare rau că te vad iar singur, Seb, a zis Grace dupa 
ce au incetat aplauzele si toti s-au asezat la loc. Seb nu a 
raspuns. Grace a luat mana nepotului ei. 

— Nu a venit vremea să accepti că Samantha este totuşi 
căsătorită şi are viaţa ei? 

— Aş vrea să fie atât de uşor, a spus Seb. 

— Eu regret că nu m-am măritat şi n-am copii, i-a 
mărturisit Grace, şi asta e ceva ce nu i-am spus nici măcar 
surorii mele. Dar ştiu cu siguranţă că Emma îşi doreşte tare 
mult să fie bunică. 

— Este deja, a soptit Seb. Dar nu ştie. 

Grace a deschis gura, dar n-a zis nimic. 

— Sam are o fetiţă pe care o cheamă Jessica, a spus Seb. 
Şi a fost nevoie s-o vad doar o dată ca să-mi dau seama că 
este fiica mea. 

— Ei, acum încep să înţeleg, a spus Grace. Nu e nicio 
şansă ca tu şi Samantha să vă împăcaţi? 

— Nu, cât timp mai trăieşte soţul ei. 

— Îmi pare foarte rău, a zis Grace, strângând mâna 
nepotului ei. 


Harry era încântat văzându-şi cumnatul discutând 
prietenos cu Griff Hoskins, agentul Partidului Laburist 
pentru Bristol Docklands. Poate bătrânul profesionist va 
reuşi să-l convingă pe Giles să admită folosirea numelui 
său, în ciuda intervenţiei dezastruoase a maiorului Fisher. 
La urma-urmei, Giles demonstrase că scrisoarea era 
presărată cu jumătăţi de adevăruri şi era clar o cale de a se 
răzbuna pentru vechile probleme. 

— Deci aţi luat o decizie în ceea ce priveşte alegerile 
anticipate? a întrebat Harry, când Giles s-a despărţit de 
Griff şi i s-a alăturat. 

— N-am prea avut de ales, a spus Giles. Două divorturi şi 
o aventură cu o nemtoaica din Germania de Est care ar 
putea să fie chiar spion Stasi nu transformă pe cineva într- 
un candidat ideal. 

— Dar presa pare convinsa ca oricare ar fi candidatul 
laburist, ei vor castiga usor atata timp cat guvernul 
conservator este asa de nepopular. 

— Nici presa şi nici măcar electoratul nu aleg un 
candidat, ci un grup de oameni care formează comitetul 
local şi pot să-ţi spun, Harry, că nu există nimic mai 
conservator decât un comitet electoral laburist. 

— Eu rămân convins că te vor susţine acum, când ştiu 
adevărul. De ce nu arunci mănuşa şi nu-i laşi să decidă? 

— Pentru că, dacă m-ar întreba ce părere am despre 
Karin, s-ar putea să nu aprecieze răspunsul. 


* 


— Ati fost amabila ca m-ati invitat sa particip la un 
eveniment atat de notabil, doamna Clifton. 

— Nu fi prost, Hakim, numele tau a fost printre primele 
pe lista de invitati. Nimeni n-ar fi putut sa faca mai mult 
pentru Sebastian si, dupa acea neplacuta experienta cu 
Adrian Sloane, iti voi fi vesnic recunoscatoare si stiu ca cei 
din tara ta nu tratează un astfel de lucru cu uşurinţă. 

— Trebuie să ştii cine-ti sunt prietenii, când îţi petreci 
atâta timp uitându-te peste umăr, doamnă Clifton, a spus 
Bishara. 

— Emma, l-a corectat ea. Şi spune-mi, Hakim, ce anume 
vezi când te uiţi peste umăr? 

— O treime ticăloasă care bănuiesc că se va ridica din 
morţi şi va încerca să preia din nou controlul băncii 
Farthings - şi, posibil, chiar al companiei Barrington's. 

— Dar Mellor şi Knowles nu mai fac parte din consiliul 
companiei Barrington’s, iar Sloane şi-a pierdut orice 
reputaţie mai avea în City. 

— Adevărat, dar asta nu i-a împiedicat să formeze o noua 
companie. 

— Mellor Travel? 

— Care nu-mi imaginez că le va recomanda clienţilor să 
retina bilete la linia maritimă Barrington. 

— Vom supravietui, a sous Emma. 

— Si cred ca ati aflat ca lady Virginia Fenwick vrea sa-si 
vanda actiunile de la Barrington’s? Informatorii mei mi-au 
spus că nu prea mai are acum bani gheaţă. 

— Adevarat? Ei bine, nu as vrea ca acele actiuni sa 
ajunga tn mainile cui nu trebuie! 

— Nu te îngrijora din cauza asta, Emma. L-am sfătuit 
deja pe Sebastian să le ia de îndată ce apar pe piaţă. Poţi 
să fii sigură că, în cazul în care cineva doreşte să te atace 
iar, Hakim Bishara şi caravana lui de cămile vor fi la 
dispoziţia ta. 


— Eşti Deakins, nu? a spus Maisie, când un bărbat slab, 
de vârstă mijlocie cu părul prematur grizonant a ajuns la ea 
s-o salute. Era îmbrăcat în costumul care era probabil de la 
absolvire. 

— Mă simt flatat ca mă ţineţi minte, doamnă Clifton. 

— Cum te-aş putea uita vreodată? La urma-urmei, Harry 
îmi spunea întruna: „Deakins e în clasa mea, dar, cinstit 
vorbind, e de o clasă superioară.” 

— Şi s-a dovedit că aveam dreptate, mamă, a zis Harry 
alăturându-li-se. Pentru că acum Deakins este profesor 
regius? de limba greacă la Oxford. Şi, ca şi mine, a dispărut 
misterios în timpul războiului. Dar în timp ce eu am ajuns la 
închisoare, el a ajuns într-un loc numit Bletchley Park. Nu 
că ar dezvălui ce s-a întâmplat în spatele acelor ziduri 
acoperite cu muşchi. 

— Şi mă îndoiesc că o va face vreodată, a spus Maisie, 
privindu-l pe Deakins cu mai multă atenţie. 

— N-aţi văzut vreodată firma hanului „La trei magari”?* a 
zis Giles, apărând lângă Deakins. 

— Ce piesă? a întrebat Harry. 


3 Profesor emerit. 
4 William Shakespeare, A douăsprezecea noapte, p.137, trad. Mihnea 
Gheorghiu, Editura Minerva, 1981. 

— A douăsprezecea noapte, a spus Giles. 

— Nu e rău, dar care personaj spune aceste cuvinte şi cui 
le adresează? 

— Nebunul, către sir Andrew Aguecheek. 

— Şi mai cine? 

— Sir Toby Belch. 

— Impresionant, a zis Deakins, zambindu-i vechiului sau 
prieten, dar pentru un 10, care act şi care scenă? 

Giles n-a mai zis nimic. 

— Actul doi, scena trei, a zis Harry. Dar ai observat 
greşeala? 

— N-ati văzut cumva”, a spus Maisie. 

Asta i-a adus pe toţi trei la tăcere până ce Emma a venit 
la ei şi le-a zis: 

— Nu mai faceţi pe grozavii şi circulati. Nu este 
reuniunea clasei. 

— Întotdeauna i-a plăcut să facă pe şefa, a comentat 
Giles în timp ce vechii colegi de şcoală s-au despărţit şi s- 
au amestecat cu ceilalţi invitaţi. 

— Când o femeie se pricepe să conducă, a comentat 
Maisie, se spune întotdeauna că face pe şefa, dar când un 
bărbat face exact acelaşi lucru, este considerat un om 
hotărât, un conducător înnăscut. 

— Aşa este de-o vesnicie, a zis Emma. Poate e momentul 
să facem ceva în privinţa asta. 

— Ai făcut deja, dragă. 


După plecarea ultimului oaspete, Harry şi Emma au dus- 
o înapoi pe Maisie la cabana ei. 

— Va mulţumesc pentru a doua zi fericită a vieţii mele, 
le-a spus Maisie. 

— Mama, în discursul tău, i-a amintit Harry, ai spus că a 
fost cea mai fericită zi a vieţii tale. 
5 William Shakespeare, A douăsprezecea noapte, p. 137, trad. Mihnea 


Gheorghiu, Editura Minerva, 1981. 

— Nu, nici pe departe, a replicat Maisie. Aceea a fost ziua 
în care am aflat ca trăiai. 

5 


Harry se bucura întotdeauna să-şi viziteze editorul din 
New York, dar se întreba dacă se va fi schimbat ceva acum 
când Aaron Guinzburg preluase funcţia de preşedinte de la 
tatăl său. 

A urcat cu liftul la etajul şapte şi, când s-au deschis uşile, 
a găsit-o pe Kirsty, fosta secretară a lui Harold, aşteptându- 
l. 

Cel puțin asta nu se schimbase. Kirsty l-a condus repede 
pana în biroul preşedintelui. A bătut uşor în usa si a 
deschis-o, permițându-i lui Harry să între într-o altă lume. 

Aaron, ca şi tatăl lui, considera că trebuie să fi fost o 
greşeală a Atotputernicului faptul că se născuse de cealaltă 
parte a Atlanticului. Era îmbrăcat cu un costum la două 
rânduri, dungat, probabil făcut pe Savile Row, o cămaşă 
alba cu un guler apretat si o cravata de la Yale. Harry ar fi 
putut fi iertat daca ar fi crezut ca tatal lui Aaron fusese 
clonat. Editorul a sărit din spatele biroului pentru a-şi 
întâmpina autorul preferat. 

De-a lungul anilor, cei doi deveniseră buni prieteni şi, 
când Harry s-a aşezat pe anticul fotoliu din piele aflat de 
cealaltă parte a biroului, a stat câteva clipe să privească 
atmosfera familiară. Pereţii paneluiti cu stejar erau încă 
acoperiţi cu fotografii sepia - Hemingway, Faulkner, 
Buchan, Fitzgerald, Greene şi, mai recent, Saul Bellow. 
Harry nu s-a putut opri să se întrebe dacă li se va alătura 
vreodată. Citise deja operele majorităţii scriitorilor din 
fotografii, dar Guinzburg nu măsura succesul numai după 
numărul de cărţi vândute. 

— Felicitări, Harry. Aceeaşi voce caldă, sinceră. Din nou, 
pe locul întâi. William Warwick devine din ce în ce mai 
popular cu fiecare roman şi, după ce am citit mărturia lui 
Babakov că Hruşciov era amestecat în complotul împotriva 
lui Stalin, de abia aştept să public Unchiul Joe. Sunt sigur că 

aceasta carte va ocupa primul loc, cu toate ca nu este pe 
lista de beletristica. 

— Este o lucrare cu adevarat uimitoare, a replicat Harry. 
As fi vrut s-o fi scris eu. 

— Banuiesc ca ai scris mult din ea, a zis Aaron, pentru 
ca-ti simt stilul în fiecare pagina. L-a privit întrebător pe 
Harry. 

— Fiecare cuvânt este al lui Anatoli. Eu nu sunt decât 
credinciosul lui scrib. 

— Dacă aşa vrei să spui, pentru mine e OK. Totuşi, fanii 
tăi inflacarati s-ar putea să-ţi recunoască stilul si 
frazeologia care apar din când în când. 

— Atunci va trebui ca amândoi să cântăm aceeaşi 
melodie, nu? 

— Dacă zici tu. 

— Da, a spus Harry, sigur pe el. 

Aaron a incuviintat. 

— Am scris un contract pentru Unchiul Joe care va avea 
nevoie de semnătura doamnei Babakova, ca reprezentantă 
a soţului ei. Sunt dispus să-i ofer o sută de mii de dolari în 
avans la semnare şi zece la sută drepturi de autor. 

— Câte exemplare crezi că vei vinde? 

— Un milion, poate mai multe. 

— Atunci vreau ca drepturile de autor să ajungă la 
doisprezece şi jumătate la sută după prima sută de mii de 
cărţi vândute şi cincisprezece la sută de îndată ce vei fi 
vândut un sfert de milion. 

— Nu am mai oferit asemenea condiţii avantajoase 
pentru o primă carte, a protestat Aaron. 

— Aceasta nu este o primă carte, este ultima carte, o 
carte singulară, unică. 

— Iti accept termenii, a spus Aaron, dar cu o condiţie. 
Harry a aşteptat. După publicarea cărţii, vei face un turneu 
de autor, pentru că publicul va fi fascinat să afle cum ai 
reuşit să scoţi cartea din Uniunea Sovietică. 

Harry a incuviintat şi cei doi s-au ridicat şi au dat mâna. 
Aaron mai avea ceva în comun cu tatăl lui: o strângere de 

mână suficient de puternică pentru a demonstra ca 
afacerea a fost încheiată. În contractul Guinzburg, nu 
existau clauze de anulare. 

— Şi dacă tot eşti aici, trebuie să mai finalizăm un nou 
contract pentru trei romane din seria William Warwick. 

— În aceiaşi termeni ca pentru Babakov, a zis Harry. 

— De ce, pentru că scrii la fel de bine? 

Amândoi au râs înainte de a da mâna a doua oară. 

— Cine publică Unchiul Joe în Anglia? a întrebat Aaron, 
aşezându-se la loc. 

— Billy Collins. Am încheiat contractul săptămâna 
trecută. 

— În aceleaşi condiţii? 

— N-ai vrea tu să afli? Dar să ştii că atunci când mă voi 
întoarce acasă, îmi va pune aceeaşi întrebare. 

— Şi, desigur, va primi acelaşi răspuns. Acum, Harry, ai 
venit tocmai la tanc, pentru că vreau să discutăm despre 
un alt subiect strict confidential. 

Harry s-a lăsat pe spate în scaun. 

— Întotdeauna mi-am dorit ca Viking să se unească cuo 
tipografie ca lumea ca să nu mai închei contracte diferite 
tot timpul. Multe alte companii merg pe acelaşi drum, după 
cum ştii. 

— Dar, dacă-mi amintesc corect, tatăl tău a fost 
întotdeauna împotriva acestei idei. Se temea că-i va îngrădi 
independenţa. 

— Şi acum crede la fel. Dar nu mai este preşedinte şi eu 
m-am hotărât să avansez puţin. Mi s-a oferit de curând un 
contract avantajos de către Rex Mulberry de la Mulberry 
House. 

— „Şi vechea ordine se schimbă, lăsând loc celei noi”. 

— De unde e asta? 

— Tennyson. „Morte d'Arthur”. 

— Deci eşti pregătit să adopti schimbarea? 

— Cu toate că nu-l cunosc pe Rex Mulberry, te susţin cu 
plăcere, a zis Harry. 

— Bine. Atunci ambele contracte vor fi definitivate 
imediat. Dacă o poţi face pe doamna Babakova să-l 
semneze pe al ei, al tău va fi gata când te vei întoarce de la 
Pittsburgh. 

— Probabil că ea nu va accepta să ia bani în avans sau 
drepturi de autor, deci va trebui să-i amintesc că ultimul 
lucru pe care l-a spus Anatoli înainte de a fi luat pe sus a 
fost: „Aş vrea să fiu sigur că Elena nu-şi va petrece restul 
vieţii într-alt fel de închisoare.” 

— S-ar putea să meargă. 

— Posibil. Dar ştiu că doamna Babakova consideră că 
este de datoria ei să sufere aceleaşi lipsuri pe care le 
suportă şi soţul ei. 

— Atunci trebuie să-i explici motivul pentru care nu 
putem publica lucrarea dacă nu semnează contractul. 

— Va semna contractul, dar numai pentru că doreşte ca 
întreaga lume să afle adevărul despre losif Stalin. Nu sunt 
sigur că-şi va încasa vreodată cecul. 

— Încearcă să-ţi foloseşti irezistibilul farmec Clifton. 
Aaron s-a ridicat în picioare. Mâncăm? 

— La Yale Club? 

— Sigur că nu. Tata mănâncă acolo în fiecare zi şi nu 
vreau să afle ce pun la cale. 


Harry citea rar rubrica financiară a vreunui ziar, dar în 
acea zi a făcut o excepţie. New York Times dedicase o 
întreagă pagină fuziunii dintre Viking Press şi Mulberry 
House, împreună cu o fotografie a lui Aaron dând mâna cu 
Rex Mulberry. 

Viking urma să deţină 34 la sută din noua companie, iar 
Mulberry, o companie mult mai mare, 66 la sută. Când 
Times l-a întrebat pe Aaron ce părere avea tatăl lui despre 
această fuziune, el a răspuns doar: „Curtis Mulberry şi tatăl 
meu au fost prieteni mulţi ani. Sunt încântat formând un 

parteneriat cu fiul lui si ma astept la o relatie la fel de lunga 
si fructuoasa.” 

— Asa să fie, şi-a spus Harry atunci când chelnerul din 
vagonul restaurant i-a turnat a doua cana de cafea. S-a 
uitat pe fereastra si a zarit zgarie-norii din Manhattan 
devenind din ce în ce mai mici în timp ce trenul îşi continua 
drumul spre Pittsburgh. 

Harry s-a lăsat pe spate, a închis ochii şi s-a gândit la 
întâlnirea cu Elena Babakova. Spera doar ca ea să se 
conformeze dorințelor soțului ei. A încercat să-şi 
amintească vorbele exacte ale lui Anatoli. 


* 


Aaron Guinzburg s-a trezit devreme, agitat de 
perspectiva primei sale zile ca preşedinte adjunct al noii 
companii. 

— Viking Mulberry, a murmurat el în timp ce se rădea. i 
plăcea sunetul. 

Prima sa întâlnire din acea zi era programată la ora 
douăsprezece, când Harry urma să se întoarcă de la vizita 
la doamna Babakova. Planificase să publice Unchiul Joe în 
aprilie şi era încântat că Harry fusese de acord să plece în 
turneu. După un mic-dejun uşor - pâine prăjită si 
marmeladă de Oxford, un ou fiert trei minute şi jumătate şi 
o cană de ceai Earl Grey - Aaron a citit articolul din New 
York Times a doua oară. | se părea o prezentare corectă a 
înţelegerii sale cu Mulberry şi a fost încântat să vadă că 
noul său partener repeta ce îi spusese lui de mai multe ori: 
Sunt mândru să fuzionez cu o editură cu o asemenea 
tradiție literară rafinată. 

Cum era o dimineaţă însorită şi plăcută, Aaron s-a decis 
să se ducă pe jos la serviciu şi să savureze în linişte gândul 
de a începe o nouă viaţă. S-a întrebat cât va mai dura 
înainte ca tatăl lui să recunoască că luase decizia corectă 
pentru ca editura să joace un rol în liga mare. A traversat 
Second Avenue, zâmbind din ce în ce mai tare. Pe când se 

îndrepta spre clădirea familiară, a observat doi portari 
îmbrăcaţi elegant stând la intrare. Nu era o cheltuială pe 
care tatăl lui ar fi aprobat-o. Unul dintre bărbaţi a făcut un 
pas înainte şi l-a salutat. 

— Bună dimineaţa, domnule Guinzburg. Aaron a fost 
impresionat ca îi ştiau numele. Domnule, am fost instruiți 
să nu vă permitem accesul în clădire. 

Aaron a amuţit. 

— Trebuie să fie o greşeală, a reuşit el să spună în cele 
din urmă. Sunt directorul adjunct al companiei. 

— Îmi pare rău, domnule, dar acestea sunt ordinele, a zis 
al doilea om, blocându-i drumul. 

— Trebuie să fie o greşeală, a repetat Aaron. 

— Nu este nicio greşeală, domnule. Instrucţiunile noastre 
au fost clare. Dacă încercaţi să intraţi în clădire, noi trebuie 
să vă împiedicăm. 

Aaron a ezitat o clipă înainte de a face un pas înapoi. S-a 
uitat la noua firmă de pe clădire pe care scria Viking 
Mulberry, apoi a încercat iar să intre, dar niciunul dintre 
paznici nu s-a mişcat un pas. Atunci s-a întors şi a chemat 
un taxi, dându-i şoferului adresa de acasă. Trebuie să 
existe o explicaţie simplă, îşi tot zicea el în timp ce taxiul se 
îndrepta spre 67! Street. 

De îndată ce a intrat în casă, Aaron a luat telefonul şi a 
sunat la un număr pe care-l ştia pe dinafară. 

— Bună dimineaţa, Viking Mulberry, cu ce vă putem 
ajuta? 

— Rex Mulberry! 

— Cine întreabă, vă rog? 

— Aaron Guinzburg. A auzit un clic şi după un moment o 
altă voce a răspuns: 

— Biroul preşedintelui. 

— Sunt Aaron Guinzburg. Faceţi-mi legătura cu Rex. 

— Domnul Mulberry este într-o şedinţă. 

— Atunci scoateţi-l din şedinţă, a zis Aaron, enervându- 
se. 

Un alt clic. | se întrerupsese legătura. A format iar 
numărul, dar n-a ajuns mai departe de centrală. 
Prăbuşindu-se pe cel mai apropiat scaun, a încercat să-şi 
adune gândurile. A mai durat o vreme până ce a ridicat iar 
receptorul. 

— Friedman, Friedman şi Yablon, a anunţat o voce. 

— Sunt Aaron Guinzburg. Aş dori să vorbesc cu Leonard 
Friedman. | s-a făcut imediat legătura cu partenerul-senior. 
A durat o vreme până ce Aaron i-a explicat ce se 
întâmplase la biroul lui în acea dimineaţă şi rezultatul celor 
două telefoane. 

— Deci tatăl dumneavoastră a avut tot timpul dreptate. 

— Ce vreţi să spuneţi? 

— O strângere de mână era întotdeauna bună pentru 
Curtis Mulberry, dar cand ai de-a face cu fiul lui, Rex, 
asigură-te că citeşti şi ce e scris cu litere mici. 

— Sugerati că Mulberry are dreptatea de partea lui? 

— Sigur că nu, a spus Friedman, doar justiţia. Atâta timp 
cât controlează şaizeci şi şase la sută din stocul de acţiuni, 
el pune muzica. Te-am avertizat noi din timp asupra 
consecinţelor faptului că eşti un acţionar minoritar, dar n-ai 
fost convins că va fi o problemă. Deşi trebuie să recunosc, 
chiar şi eu sunt şocat de viteza cu care Mulberry a profitat 
de poziţia lui. 

După ce Friedman i-a explicat clientului său clauzele 
relevante ale contractului, Aaron şi-a dorit să fi studiat 
Dreptul la Harvard şi nu Istoria la Yale. 

— Totuşi, a continuat avocatul, am reuşit să inserăm 
clauza 19A pe care Mulberry o va regreta acum in mod 
sigur. 

— De ce e atât de importantă clauza 19A? 

După ce Friedman i-a explicat clauza în detaliu, Aaron a 
lăsat jos receptorul şi s-a dus la dulăpiorul cu băuturi. Şi-a 
turnat un whisky - înainte de cinci după-masa - pentru 
prima oară în viaţa lui. Ora douăsprezece, întâlnirea cu 
Harry. S-a uitat la ceas: 11:38. Şi-a lăsat jos băutura şi a 
ieşit în fugă din apartament. 

A înjurat liftul care mergea prea încet, a tras grilajul şi a 
ieşit repede în stradă. A chemat un taxi galben, nu era o 
problemă pe Fifth Avenue, dar când a ajuns la Third, Aaron 
a nimerit în blocajul rutier inevitabil. Semafor după semafor 
treceau pe roşu exact când taxiul ajungea în faţă. Când s- 
au oprit la următorul semafor, Aaron i-a dat şoferului cinci 
dolari şi a sărit jos. A alergat următoarele două cvartale, 
evitând traficul şi claxoanele pe când încerca să-şi păstreze 
viteza. 

Cei doi paznici erau încă stationati în fata clădirii, de 
parcă l-ar fi aşteptat să se întoarcă. Aaron şi-a verificat 
ceasul în grabă: douăsprezece fără patru minute. S-a rugat 
ca Harry să fi întârziat. Dar Harry nu întârzia niciodată. Apoi 
l-a văzut la câţiva metri în fata, îndreptându-se spre clădire, 
dar a ajuns în faţa firmei cu câteva momente înaintea lui 
Aaron. Portarii s-au dat la o parte şi l-au lăsat să intre. Era o 
altă persoană pe care o aşteptaseră. 

— Harry! Harry! a strigat Aaron, acum la câţiva paşi de 
uşa din faţă, dar Harry intrase deja în clădire. 

— Harry! a strigat Aaron, dar când a ajuns la intrare, cei 
doi paznici au înaintat şi i-au blocat drumul chiar înainte ca 
Harry să intre în lift. 


Când s-a deschis uşa ascensorului, Harry s-a mirat că n-a 
găsit-o pe Kirsty aşteptându-l. Ce ciudat cum te obişnuieşti 
cu cineva, s-a gândit el, chiar să iei acel fapt de la sine- 
nteles. A trecut de biroul de recepţie şi i-a spus tinerei 
numele lui. 

— Am o întâlnire cu Aaron Guinzburg. 

Şi-a verificat orarul. 

— Da, urmează să vă întâlniți cu domnul preşedinte la 
ora douăsprezece, domnule Clifton. Îl veţi găsi în fostul 
birou al domnului Guinzburg. 

— Fostul birou? a spus Harry, incapabil să-şi ascundă 
surpriza. 

— Da, in camera de la capatul coridorului. 

— Ştiu unde este, a răspuns Harry înainte de a se 
îndrepta spre biroul lui Aaron. A bătut la uşă şi a aşteptat. 

— Intraţi, a zis o voce pe care n-a recunoscut-o. 

Harry a deschis uşa şi s-a gândit că intrase în altă 
cameră. Pereţii fuseseră goliti de panelurile magnifice din 
stejar, iar fotografiile marilor scriitori fuseseră înlocuite de 
un set oribil de gravuri ale lui SoHo. Un bărbat pe care nu-l 
mai văzuse, dar pe care l-a recunoscut din fotografia din 
New York Times, s-a ridicat din spatele unei masute din 
răchită şi i-a întins mâna. 

— Rex Mulberry. Încântat să te cunosc, Harry. 

— Bună dimineaţa, domnule Mulberry, a zis Harry. Am o 
întâlnire cu editorul meu, Aaron Guinzburg. 

— Mi-e teamă că Aaron nu mai lucrează aici, a spus 
Mulberry. Eu sunt preşedintele noii companii şi consiliul a 
decis că e vremea ca Viking să facă unele schimbări 
radicale. Sunt un mare admirator al cărţilor tale. 

— Deci sunteţi un fan al lui William Warwick, nu? a spus 
Harry. 

— Da, sunt un împătimit admirator al lui Wilfred. la loc. 
Harry s-a aşezat în fata noului preşedinte. M-am uitat 
adineaori pe ultimul contract despre care sunt sigur că-l 
consideri generos după standardele normale ale publicării. 

— Eu n-am publicat decât la Viking, aşa că n-am cu ce 
să-l compar. 

— Şi, desigur, vom onora cel mai recent contract încheiat 
de Aaron din seria cu Wilfred Warwick, precum şi cel pentru 
Unchiul Joe. 

Harry a încercat să se gândească ce ar fi făcut Sebastian 
în acele împrejurări. Era conştient că, pentru Unchiul Joe, 
contractul era în buzunarul său şi, după o muncă serioasă 
de lămurire, fusese semnat de Elena Babakova. 

— Aaron a acceptat să pregătească un nou contract 
pentru o serie de trei carti, pe care am fost de acord sa-l 
studiez azi cu el, a spus el, incercand sa castige timp. 

— Da, îl am aici, a zis Mulberry. Am câteva modificări 
minore, nimic prea important, a adăugat el, împingând 
contractul peste masă. 

Harry a întors la ultima pagină şi a găsit semnătura lui 
Mulberry pe linia punctată. Şi-a scos stiloul - un cadou de la 
Aaron - i-a deşurubat capacul şi s-a uitat la cuvintele Din 
partea autorului. A ezitat înainte de a spune primul lucru 
care i-a trecut prin cap. 

— Trebuie să mă duc la toaletă. Am venit direct de la 
gară pentru că nu doream să întârzii. Mulberry a surâs 
forţat când Harry a pus elegantul Parker pe masă, alături 
de contract. Vin imediat, a adăugat el, ridicându-se din 
scaun şi ieşind calm din cameră. 

Harry a închis uşa în urma lui, a mers repede pe coridor, 
pe lângă biroul de recepţie, şi nu s-a oprit până în hol, 
lângă primul lift liber. Când uşile s-au deschis iar la parter, 
s-a amestecat în mulţimea de funcţionari grăbiţi care 
ieşeau în pauza de prânz. S-a uitat la cei doi portari, dar 
aceştia nu i-au dat atenţie când a trecut pe lângă ei. 
Păreau să se uite la cineva care stătea ca o santinelă pe 
trotuarul de vizavi. Harry i-a întors spatele lui Aaron şi a 
chemat un taxi. 

— Unde? 

— Incă nu ştiu sigur, a spus Harry, dar încercaţi să 
ajungeţi vizavi şi să-l luaţi pe domnul care stă acolo. Taxiul 
s-a oprit unde-i spusese. Harry a coborât geamul. Hai, urcă, 
a strigat el. 

Aaron s-a uitat bănuitor înăuntru, dar când l-a văzut pe 
Harry, i s-a alăturat repede pe bancheta din spate. 

— Ai semnat contractul? au fost primele lui cuvinte. 

— Nu, nu l-am semnat. 

— Şi contractul Babakov? 

— E la mine, a spus Harry, atingându-şi buzunarul 
interior al hainei. 

— Atunci s-ar putea să fie bine, totuşi. 

— Nu încă. Am convins-o pe doamna Babakova să 
încaseze cecul de la Viking de 100.000 de dolari. 

— Hopa, a zis Aaron. 

— Unde mergeti? a intrebat iar taximetristul. 

— Grand Central Station, i-a spus Harry. 

— Nu poţi să-i dai un telefon? l-a întrebat Aaron. 
— Nu are telefon. 

— Este prima oară când faci ceva necinstit de când te 
cunosc, a spus Emma, turnându-şi a doua ceaşcă de cafea. 

— Dar, din punct de vedere moral, este rezonabil, a zis 
Harry. La urma-urmei, scopul scuză mijloacele. 

— Chiar şi asta e discutabil. Nu uita că doamna Babakova 
a semnat deja contractul şi a acceptat cecul de plată. 

— Dar nu l-a încasat şi, oricum, avea impresia că Anatoli 
va fi publicat de Viking. 

— Si ar fi fost. 

— Dar nu de Aaron Guinzburg cu care a încheiat 
contractul original. 

— Un judecător de la Curtea Supremă ar putea considera 
că aceasta este o dilemă legală interesantă. Şi cine-l va 
publica pe William Warwick, acum că nu mai lucrezi cu 
Viking? 

— Guinzburg Press. Anatoli şi cu mine vom fi primii autori 
publicaţi de companie, iar Aaron îmi va face cadou un alt 
stilou. 

— Un alt stilou? 

— E o poveste lungă pe care o păstrez pentru când te vei 
întoarce de la întrunirea consiliului, a spus Harry, spărgând 
coaja oului. 

— Totuşi sunt puţin surprinsă că Mulberry n-a luat în 
considerare faptul că Aaron îşi va înfiinţa propria lui 
companie şi nu a inclus o clauză în documentul de fuziune 
prin care să-l împiedice să ia autorii de la Viking. 

— Sunt sigur că s-a gândit la asta, dar, dacă ar fi inserat 
o astfel de clauză, avocaţii lui Aaron şi-ar fi dat seama 
imediat ce punea la cale. 

— Probabil că se îndoia că Aaron va avea resursele de a 
înfiinţa o nouă editură. 

— Ei, a greşit, a zis Harry. Aaron avea deja mai multe 
oferte pentru acţiunile lui la Mulberry Viking, inclusiv una 

chiar de la Rex Mulberry, care evident nu vrea ca rivalii lui 
Sa puna mana pe cele 34 la suta actiuni ale lui Aaron. 

— După faptă... a zis Emma. Harry a zambit punându-şi 
sare pe ou. Dar oricat de mult iti place Aaron, a continuat 
ea, dupa lipsa de judecata de care a dat dovada cand a fost 
vorba de Mulberry, eşti sigur ca e omul potrivit ca să fie 
editorul tău american? Dacă vei semna un contrat pentru 
trei romane şi apoi... 

— Recunosc ca am nişte îndoieli, a spus Harry, dar am 
fost liniştit de faptul că tatăl lui Aaron a acceptat să revină 
ca preşedinte al noii companii. 

— E o slujbă de fundaş? 

— Harold Guinzburg nu joacă fundaş. 


* 


— Primul punct pe ordinea de zi, a declarat Emma cu 
vocea ei sigura, limpede, de presedinte. Ultimele noutati 
despre construirea celui de-al doilea vas de linie al nostru, 
MV Balmoral. S-a uitat spre noul sef executiv al grupului, 
Gavin Hurst, care studia un dosar deja deschis. 

— Consiliul va fi incantat sa afle, a zis el, ca, tn ciuda 
câtorva întârzieri inevitabile, obişnuite în cazul unei astfel 
de întreprinderi majore, suntem încă pe punctul de a lansa 
noul vas în septembrie. La fel de important, ne încadrăm 
încă în bugetul prevăzut, pentru că am anticipat 
majoritatea problemelor care ne-au deranjat atât la 
Buckingham. 

— Cu una sau două excepţii memorabile, a spus amiralul 
Summers. 

— Aveţi dreptate, domnule amiral, a zis Hurst. 
Mărturisesc că n-am prevăzut necesitatea unui al doilea bar 
de cocteiluri pe puntea superioară. 

— Pasagerii au voie să bea pe punte? a întrebat amiralul. 

— Mi-e teamă că da, a spus Emma, ascunzându-şi un 
zâmbet. Dar asta înseamnă că vom câştiga mai mulţi bani. 

Amiralul nu a încercat să-şi înăbuşe un mormăit. 

— Cu toate că trebuie să fiu atent la cronometrarea 
lansării, a continuat Hurst, nu va dura mult până ce vom 
putea anunţa prima etapă de rezervări de locuri pentru 
Balmoral. 

— Mă întreb dacă n-am muşcat mai mult decât putem 
înghiţi? a bombănit Peter Maynard. 

— Cred că asta e problema şefului departamentului 
financiar, nu a mea, a zis Hurst. 

— Sigur că da, a intervenit atunci Michael Carrick. Poziţia 
generală a companiei, a spus el, uitându-se la calculatorul 
de buzunar pe care amiralul îl considera o nouă invenţie 
periculoasă, este că profitul este cu trei la sută mai mare 
decât anul trecut, în ciuda împrumutului substanţial de la 
Barclay's necesar pentru a ne asigura că vom putea face 
toate plăţile în perioada de construire. 

— Cât de substanţial? a întrebat Maynard. 

— Două milioane, a spus Carrick, fără să aibă nevoie să 
verifice suma. 

— Ne putem permite să plătim atât? 

— Da, domnule Maynard, dar numai pentru că banii 
primiţi anul trecut sunt mai mulţi, la fel ca şi rezervările 
pentru Buckingham. Se pare că generaţia actuală de 
şaptezeci de ani refuză să moară şi se bucură de 
croazierele anuale pe ocean. Atât de mult încât am introdus 
de curând un program de fidelitate pentru clienţii care au 
participat de mai mult de trei ori la o croazieră cu noi. 

— Şi ce le permite acest program? a întrebat Maurice 
Brasher, reprezentantul de la Barclay's din consiliu. 

— O reducere de douăzeci la sută din preţul oricărei 
călătorii atâta vreme cât este rezervată cu un an în avans. 
li încurajează pe clienţii noştri fideli să considere 
Buckingham o a doua casă. 

— Şi dacă mor înainte de a se sfârşi anul? a întrebat 
Maynard. 

— Primesc toţi banii înapoi, a spus Emma. Barrington's 
este o linie maritimă de lux, domnule Maynard, nu suntem 
antreprenori de pompe funebre. 

— Dar mai putem obtine un profit, a insistat Brasher, 
daca le oferim multor clienţi ai noştri un discount de 
douăzeci la sută? 

— Da, a spus Carrick, mai există şi o garantie de zece la 
sută şi nu uitaţi că, odată ce au ajuns la bord, îşi cheltuiesc 
banii în magazinele şi barurile noastre, precum şi în 
cazinoul nostru non-stop. 

— Alt lucru cu care nu sunt de acord, a mormait amiralul. 

— Care este rata actuală de ocupare a vasului? a întrebat 
Maynard. 

— Optzeci şi unu la sută în ultimele douăsprezece luni, 
adesea chiar sută la sută pe puntile superioare şi de aceea 
facem mai multe cabine de lux pe Balmoral. 

— Şi care e rata medie de ocupare? 

— Şaizeci şi opt la sută, a spus Carrick. 

— Foarte satisfăcătoare, a comentat Brasher. 

— Desi sunt de acord cu dumneavoastră, domnule 
Brasher, nu ne putem permite încă să ne relaxăm, a spus 
Emma. Union-Castle plănuieşte să transforme Reina del 
Mar într-un transatlantic de lux, iar Cunard şi P&O au 
început de curând construirea unor vase care pot 
transporta mai mult de două mii de pasageri. 

A urmat o tăcere îndelungată, în timp ce membrii 
consiliului încercau să digere informaţia. 

— New York este traseul cel mai productiv? a întrebat 
Maynard, care nu părea interesat de întrebările celorlalți 
directori. 

— Da, a spus Hurst, dar croaziera baltică se dovedeşte a 
fi, de asemenea, populară - de la Southampton la 
Leningrad, prin Copenhaga, Oslo, Stockholm şi Helsinki. 

— Dar acum lansam un alt vas şi, ţinând seama câte alte 
vase de linie se află pe mare, a continuat Maynard, 
anticipati probleme de personal? 

Emma era nedumerită de multele întrebări pe care le 
punea Maynard. Începea să-l bănuiască că avea propria sa 
agendă. 

— Asta n-ar trebui sa fie o problema, a zis capitanul 
Turnbull, care nu spusese nimic pana atunci. Barrington’s 
este o linie maritima populara de lucru, mai ales pentru 
filipinezi. Ei rămân la bord unsprezece luni, fără sa 
paraseasca vasul si rareori cheltuind un penny. 

— Dar în a douăsprezecea lună? a întrebat Sebastian. 

— Atunci se duc acasă şi dau banii câştigaţi cu greu 
soțiilor şi familiilor lor. Apoi revin la serviciu după douăzeci 
şi opt de zile. 

— Săracii de ei, a zis Brasher. 

— In realitate, domnule Brasher, a spus Turnbull, 
filipinezii sunt cei mai fericiţi membri ai oricărui echipaj. Mi- 
au spus că preferă să muncească pe vasele liniei maritime 
Barrington decât să-şi petreacă douăsprezece luni la 
muncă în Manila. 

— Dar ofiţerii? Există probleme cu ei, domnule capitan? 

— Cel puţin şase oameni calificaţi concurează pentru 
fiecare slujbă disponibilă, domnule amiral. 

— Şi femei? a întrebat Emma. 

— Da, acum avem prima femeie pe punte, a zis Turnbull. 
Claire Thompson. Este botman şi e a naibii de eficientă. 

— Unde a ajuns lumea asta? a întrebat amiralul. Să 
sperăm că nu voi trăi să apuc ziua când o femeie va fi prim- 
ministru. 

— Să sperăm că o să apuci, a zis preşedinta, necăjindu-şi 
uşor directorul preferat, pentru că lumea se modernizează 
şi poate ar trebui s-o facem şi noi. Emma s-a uitat la ceas. 
Alte probleme? 

Secretarul companiei a tuşit, semn că mai avea ceva de 
spus consiliului. 

— Domnule Webster, a spus Emma, aşezându-se la loc, 
conştientă că era vorba de un om care nu putea fi grăbit. 

— Cred că ar trebui să informez consiliul că lady Virginia 
Fenwick a vândut cele şapte şi jumătate la sută de acţiuni 
pe care le avea în companie. 

— Dar credeam... a început Emma. 

— lar actiunile au fost inregistrate la Camera Actionarilor 
pe numele noului actionar. 

— Dar credeam... a repetat Emma, uitandu-se fix la fiul 
ei. 

— Cred că a fost o tranzacţie privată, a spus Sebastian. 
Vă pot asigura că acţiunile ei nu au apărut la vânzare pe 
piaţa liberă. Daca ar fi apărut, brockerul meu le-ar fi 
cumpărat imediat pentru Farthings, iar Hakim Bishara s-ar 
fi alăturat consiliului ca reprezentant al băncii. 

Toţi cei aflaţi în sală au început să vorbească în acelaşi 
timp. Toţi puneau aceeaşi întrebare: 

— Dacă Bishara nu a cumpărat acţiunile, cine a făcut-o? 

Secretarul companiei a aşteptat ca membrii consiliului să 
se liniştească înainte de a răspunde întrebării lor colective. 

— Domnul Desmond Mellor. 

A urmat un protest puternic, calmat doar de intervenţia 
lui Sebastian. 

— Am impresia că domnul Mellor nu va reveni ca 
membru al consiliului. Ar fi mult prea evident şi nu l-ar 
ajuta cu nimic. Emma a părut uşurată. Nu, cred că vor 
alege pe altcineva să-l reprezinte! Cineva care n-a mai 
făcut parte din acest consiliu până acum. 

Toţi ochii erau acum fixati pe Sebastian. Dar amiralul a 
fost cel care a întrebat: 

— Şi cine crezi că va fi? 

— Adrian Sloane. 

O limuzină neagră, alungită, era parcata în fata hotelului 
Sherry-Netherland. Un şofer bine îmbrăcat a deschis 
portiera neagră când Harry a ieşit din hotel. S-a urcat şi s-a 
scufundat în bancheta din spate, ignorând ziarele de 
dimineaţă aranjate ordonat pe barul de cocktailuri din faţa 
lui. Oare cine bea aşa devreme dimineaţa, s-a întrebat 
Harry. A închis ochii şi a încercat să se concentreze. 

Harry îi spusese lui Aaron Guinzburg de mai multe ori că 
nu avea nevoie de o astfel de limuzină elegantă pentru 
drumul scurt de la hotel la studio, un taxi galben ar fi fost 
suficient. 

— Face parte din programul pe care Today îl oferă 
oaspeţilor săi importanţi. 

Harry cedase, cu toate că ştia că Emma n-ar fi fost de 
acord. 

— O risipă extravagantă a banilor companiei, după cum 
ar fi descoperit NBC în cazul în care Emma ar fi fost 
preşedinte acolo. 

Harry şi-a amintit prima oară când apăruse la o emisiune 
radio matinală, cu mai mult de douăzeci de ani înainte, 
când îşi promovase romanul de debut cu William Warwick. 
Fusese un fiasco. Concisa lui prezentare fusese scurtată şi 
mai mult când invitaţii anteriori, Mel Blanc şi Clark Gable îşi 
depăşiseră timpul alocat, iar când ajunsese în sfârşit în faţa 
microfonului, Harry uitase să menţioneze numele cărţii sale 
şi a devenit clar că interlocutorul său, Matt Jacobs, nu o 
citise. După două decade a acceptat că fusese normal. 

Harry era hotărât să nu mai pateasca la fel cu Unchiul Joe 
pe care New York Times o prezentase deja ca cea mai 
aşteptată carte a sezonului. Toate cele trei spectacole 
matinale îi oferiseră cea mai mare audienţă la 7:24. Şase 
minute nu pare un timp lung, dar în televiziune, doar foştii 
preşedinţi si câştigătorii premiilor Oscar o obțineau 
întotdeauna. După cum i-a spus Aaron: 

— Gândeşte-te cât ar trebui sa plătim pentru şase 
minute la ora de vârf a reclamelor. 

Limuzina s-a oprit în faţa studioului cu faţadă din sticlă 
de pe Columbus Avenue. O tânără elegantă stătea pe 
trotuar, asteptandu-l. 

— Bună dimineaţa, Harry, a zis ea. Mă cheamă Anne şi 
sunt asistenta ta specială. Te voi conduce direct la machiaj. 

— Mulţumesc, i-a zis Harry, care nu se obişnuise încă 
auzind oameni pe care nu-i cunoştea spunându-i pe numele 
de botez. 

— După cum ştii, intri în direct la 7:24 timp de şase 
minute şi cel care-ţi va lua interviul va fi Matt Jacobs. 

Harry a oftat. Oare acum citise cartea? 

— Grozav, i-a răspuns. 

Harry ura machiajul. Făcuse duş şi se bărbierise doar cu 
o oră înainte, dar era un ritual pe care ştia că nu-l poate 
refuza chiar dacă ar fi insistat. 

— Cât mai puţin posibil, te rog. După ce pe obraji i s-a 
pus cremă, iar fruntea şi bărbia i-au fost înecate în pudră, 
fata de la machiaj l-a întrebat: 

— Să înlătur firele astea de păr grizonant? 

— Sigur că nu! a protestat Harry. Ea a părut dezamăgită 
şi s-a mulţumit să-i aranjeze sprâncenele. 

— După ce a scăpat, Anne l-a condus în camera verde 
unde s-a aşezat liniştit într-un colţ în timp ce o vedetă a 
filmelor de clasă B, al cărei nume nu-l ştia, povestea unei 
audienţe captivate cum era să joci într-o scenă cu Paul 
Newman. La ora şapte şi douăzeci, uşa s-a deschis şi Anne 
a reapărut să-şi îndeplinească cea mai importantă funcţie a 
zilei. 

— E momentul să te conduc în studio, Harry. 

Harry s-a ridicat repede şi a urmat-o pe un coridor lung. 
Era mult prea nervos ca să vorbească, lucru cu care ea era 
obişnuită. S-a oprit în faţa unei uşi închise pe care era un 
anunţ: NU INTRAŢI CÂND LUMINA ROSIE ESTE APRINSĂ. 
Când becul s-a făcut verde, ea a deschis uşa grea şi l-a 
condus într-un studio de mărimea unui hangar de aeroport, 

plin de reflectoare si camere, cu tehnicieni si alti membri ai 
personalului alergand in toate partile in pauza de reclame. 
Harry a zambit audientei din studio, dandu-si seama, dupa 
figurile lor nedumerite ca habar n-aveau cine este. Si-a 
întors atenţia către interlocutorul lui, Matt Jacobs, aşezat pe 
o canapea şi arătând ca un păianjen aşteptând următoarea 
muscă. Un asistent din studio i-a dat un exemplar din 
Unchiul Joe, iar altul i-a pudrat nasul. Jacobs s-a uitat la 
supracopertă înainte de a răsfoi cartea la sfârşit pentru a 
verifica biografia autorului. A revenit apoi la copertă şi a 
citit rezumatul cărţii. De data aceasta, Harry era pregătit. 
În timp ce aştepta să fie dus la locul lui, şi-a studiat 
inchizitorul cu atenţie. Jacobs nu părea să fi îmbătrânit în 
ultimii douăzeci de ani, cu toate că Harry bănuia că fetei de 
la machiaj i se permisese să-şi folosească talentul 
remarcabil pentru a învinge trecerea timpului. Sau 
acceptase să-şi facă un lifting? 

Managerul studioului l-a invitat pe Harry să se aşeze 
alături de Jacobs pe canapea. A fost întâmpinat cu un: 

— Bună dimineaţa, domnule Clifton, dar, după aceea, 
gazdei sale i-a fost distrasă atenţia de o notita pe care un 
alt asistent i-a pus-o în faţă. 

— Şaizeci de secunde până la emisie, a zis o voce de 
undeva de dincolo de reflectoare. 

— Unde va fi? a întrebat Jacobs. 

— Pagina va apărea pe camera doi, a spus managerul de 
transmisie. 

— Treizeci de secunde. 

Acesta era momentul în care Harry voia întotdeauna să 
se ridice şi să părăsească studioul. Unchiul Joe, Unchiul Joe, 
a repetat el pe sub mustață. Nu uita să mentionezi titlul 
cărţii, îi amintise Aaron, pentru că pe copertă nu este 
numele tău. 

— Zece secunde. 

Harry a luat o înghiţitură de apă când o mână a apărut în 
faţa lui cu cinci degete răsfirate. 

— Cinci, patru... 

Jacobs si-a scapat notitele pe covor. 

— Trei, doi... 

Si s-a uitat direct la camera. 

— Unu. Mana a disparut. 

— Bine ai revenit, a spus Jacobs, citind direct de pe 
prompter. Urmatorul meu invitat este scriitorul de romane 
politiste, Harry Clifton, dar astazi nu vom discuta una dintre 
cartile lui, ci despre o carte pe care a scos-o pe furis din 
Uniunea Sovietica. Jacobs a ridicat exemplarul sau din 
Unchiul Joe, care a umplut tntregul ecran. 

Bun inceput, s-a gandit Harry. 

— Dar permiteti-mi sa va explic, a continuat Jacobs, ca 
nu cartea ca atare a scos-o domnul Clifton, ci doar 
cuvintele. El a spus ca în timp ce era închis într-o celulă 
dintr-o închisoare din Rusia cu Anatoli Babakov, autorul lui 
Unchiul Joe, a învăţat întregul manuscris pe dinafară în 
patru zile şi, după ce a fost eliberat, a scris-o cuvânt cu 
cuvânt. Unor oameni li se va părea greu să creadă asta, a 
zis Jacobs, întorcându-se să se uite prima oară la Harry şi, 
după privirea neîncrezătoare de pe figura lui, făcea parte 
clar dintre aceştia. 

— Lăsaţi-mă să încerc să înţeleg ce sugerati, domnule 
Clifton! Aţi împărţit o celulă cu distinsul scriitor Anatoli 
Babakov, un om pe care nu-l mai întâlniserăţi. 

Harry a încuviinţat şi camera s-a rotit spre el. 

— În următoarele patru zile a recitat întregul conţinut al 
cărţii sale interzise, Unchiul Joe, povestirea celor 
unsprezece ani cât a lucrat la Kremlin ca interpret al lui 
losif Stalin. 

— Asa este, a răspuns Harry. 

— Deci când aţi fost eliberat din închisoare, după patru 
zile, stiati cartea pe dinafară, ca un actor profesionist. 

Harry a tăcut, pentru că se lămurise că Jacobs avea 
propria sa agendă. 

— Sunteţi sigur că veţi fi de acord, domnule Clifton, că 
niciun actor, oricât de experimentat, nu şi-ar putea aminti 

patruzeci si opt de mii de cuvinte dupa doar patru zile de 
repetitii. 

— Eu nu sunt actor, a comentat Harry. 

— lertati-ma, a zis Jacobs, care nu părea însă că ar dori 
să fie iertat, dar banuiesc că sunteţi un actor foarte bun 
care a inventat întreaga poveste doar cu scopul de a vă 
promova ultimul roman. Dacă nu este cazul, poate îmi veţi 
permite să vă supun unui test. 

Fără să-l aştepte pe Harry să-i răspundă, Jacobs s-a 
întors spre altă cameră şi, ţinând cartea ridicată, a spus: 

— Dacă ar fi să credem povestea dumneavoastră, 
domnule Clifton, nu ar trebui să aveţi probleme în recitarea 
oricărei pagini pe care o voi alege din cartea domnului 
Babakov. Harry s-a încruntat când Jacobs a adăugat: Voi 
întoarce o pagină la întâmplare şi aceasta va apărea pe 
ecran astfel încât toţi telespectatorii noştri s-o poată vedea. 
Dumneavoastră veţi fi singurul care nu va putea. 

Inima lui Harry a început să bată cu putere pentru că nu 
mai recitise Unchiul Joe de când dăduse mai demult 
manuscrisul lui Aaron Guinzburg. 

— Dar mai întâi, a zis Jacobs, întorcându-se spre invitatul 
său, permiteti-mi să va cer să confirmaţi că nu ne-am mai 
întâlnit până acum. 

— Doar o dată, a răspuns Harry. M-aţi intervievat la un 
program de radio acum douăzeci de ani, dar este evident 
că aţi uitat. 

Jacobs s-a înroşit, dar şi-a revenit repede. 

— Atunci să sperăm că memoria dumneavoastră este 
mai bună, a zis el, fără să încerce să-şi ascundă sarcasmul 
din glas. A ridicat cartea şi a răsfoit câteva pagini înainte 
de a se opri la o pagină aleasă la întâmplare. Vă voi citi 
primul rând din pagina 127, a continuat el, şi apoi vom 
vedea dacă veţi putea continua. Harry a început să se 
concentreze. Unul dintre multele subiecte pe care n-am 
îndrăznit să-l abordez cu Stalin... 

Harry a încercat să-şi adune gândurile şi, pe măsură ce 
treceau secundele, audiența a început să murmure, iar 

zâmbetul lui Jacobs devenea din ce în ce mai larg. Era gata 
Sa vorbeasca iar cand Harry a spus: 

— Unul dintre multele subiecte pe care n-am îndrăznit 
să-l abordez cu Stalin a fost rolul pe care l-a jucat în timpul 
asediului Moscovei, când sfârşitul celui de-al Doilea Război 
Mondial atârna încă în balanță. Oare el, ca majoritatea 
miniştrilor şi a altor oficiali guvernamentali s-a refugiat 
rapid la Kuibisev pe Volga sau, după cum a pretins, a 
refuzat să părăsească capitala si a rămas la Kremlin, 
organizând personal apărarea oraşului? Versiunea lui a 
devenit subiect de legendă, parte a istoriei sovietice 
oficiale, cu toate că multi l-au văzut pe platforma vagonului 
cu câteva momente înainte ca trenul să plece spre Kuibisev 
şi nu există nicio mărturie că cineva l-ar fi văzut în Moscova 
până ce armata rusă nu a izgonit inamicul de la porțile 
oraşului. Puţini dintre cei care şi-au exprimat îndoieli cu 
privire la versiunea lui Stalin au mai trăit să-şi spună 
povestea. 

Harry s-a uitat la camera si a continuat sa recite 
următoarele douăzeci şi două de rânduri fără nicio ezitare. 

Şi-a dat seama că ajunsese la sfârşitul paginii, când 
audiența din studio a izbucnit în aplauze. Lui Jacobs i-a luat 
ceva mai mult ca să-şi revină, dar a reuşit să spună în cele 
din urmă: 

— Poate voi citi chiar şi eu cartea, a zis el, zâmbind acru. 

— Asta ar fi o noutate, a comentat Harry, regretându-şi 
imediat cuvintele, cu toate că mulţi din studio au râs şi au 
aplaudat şi mai tare, în timp ce alţii doar au icnit. 

Jacobs s-a întors cu faţa la cameră. 

— Vom lua o scurtă pauză şi vom reveni după publicitate. 

Când s-a aprins lumina verde, Jacobs a aruncat 
microfonul, a sărit de pe canapea şi s-a dus la managerul 
de studio. 

— Scoateţi-l acum de aici! 

— Dar mai are trei minute, a spus acesta, verificandu-si 
clip-boardul. 

— Nu mai pot eu. Aduceti urmatorul invitat. 

— Chiar vrei sa-i iei un interviu de sase minute lui Tony 
Donahue? 

— Oricui numai astuia nu, a comentat el aratand spre 
Harry, înainte de a o chema pe Anne. Luaţi-l acum de aici, a 
repetat. 

Anne s-a dus repede spre canapea. 

— Va rog să veniţi cu mine, domnule Clifton, a zis 
nepărând că-l roagă. L-a condus pe Harry afară din studio şi 
nu s-a oprit până ce nu au ajuns iar pe trotuar unde şi-a 
abandonat invitatul de bază, cu toate că nu era niciun şofer 
aşteptându-l lângă portiera unei limuzine. 

Harry a chemat un taxi şi, în drum spre Sherry- 
Netherland, a verificat pagina 127 din Unchiul Joe. Oare 
uitase cuvintele „în grabă”? Nu putea fi sigur. S-a urcat în 
cameră, şi-a înlăturat machiajul şi a făcut al doilea duş din 
dimineaţa aceea. Nu ştia dacă din cauza uriaşelor 
reflectoare sau a comportamentului îngâmfat al lui Jacobs 
transpirase atât de tare. 

După ce şi-a pus o cămaşă curată şi celălalt costum, 
Harry a luat liftul până la mezanin. Când a intrat în sala de 
mese, a fost surprins să vadă că oamenii îl priveau cu 
atenţie. A comandat micul dejun, dar n-a deschis New York 
Times, gândindu-se cât de supăraţi vor fi cei doi Guinzburg 
după ce umilise unul dintre prezentatorii de vârf ai 
televiziunii americane. Urma să-i întâlnească în biroul lui 
Aaron la ora nouă ca să discute detaliile turneului său 
naţional, dar Harry a presupus că acum va fi expediat 
direct la Heathrow cu primul avion disponibil. 

Harry a semnat cecul şi s-a decis să meargă pe jos până 
la noul birou al lui Aaron pe Lexington Avenue. A ieşit din 
Sherry-Netherland puţin după opt şi patruzeci şi, când a 
ajuns pe Lexington, era gata să înfrunte mânia directorului. 
A luat ascensorul până la etajul al treilea şi, după ce s-au 
deschis uşile, a găsit-o pe Kirsty acolo. Ea i-a zis doar: 

— Buna dimineaţa, domnule Clifton, înainte de a-l 
conduce în camera preşedintelui. 

A bătut la uşă şi, cand s-a deschis, Harry a zărit o copie 
identică a biroului care-i plăcuse atât de mult. Hemingway, 
Fitzgerald, Greene şi Buchan îl priveau fix de pe pereţii 
paneluiti. Harry a intrat si a zărit tatăl şi fiul stând fata în 
faţă la biroul partenerilor. Când l-au văzut, cei doi s-au 
ridicat în picioare şi l-au aplaudat. 

— Trăiască eroul cuceritor, a zis Aaron. 

— Dar am crezut că veţi fi... 

— In extaz, a zis Harold Guinzburg, bătându-l pe umeri. 
Telefonul sună întruna de o oră, iar tu vei fi subiectul 
tuturor talk-show-urilor importante în toată tara. Dar fii 
atent, fiecare va alege altă pagină după triumful tău din 
dimineaţa aceasta. 

— Dar cum rămâne cu Jacobs? 

— Te-a transformat peste noapte într-un star în 
ascensiune. Poate nu vei mai fi invitat la emisiunile lui, dar 
toate celelalte reţele te vânează. 


* 


Harry si-a petrecut urmatoarele sapte zile zburand de la 
un aeroport la altul: Boston, Washington, Dallas, Chicago, 
San Francisco si Los Angeles. A fost fugarit dintr-un studio 
într-altul, încercând să-şi respecte orarul modificat. 

Când era în avion, pe bancheta din spate a unei limuzine 
sau într-o cameră verde şi chiar şi în pat citea şi recitea 
Unchiul Joe, uimind audiența din toată ţara cu 
nemaipomenita sa memorie. 

De când a aterizat în Los Angeles, unde era invitatul de 
bază al emisiunii lui Carson, The Tonight Show, ziariştii şi 
echipele de televiziune apăreau în toate aeroporturile, 
sperând să-i ia un interviu, chiar din mers. Extenuat, Harry 
s-a întors la New York, doar pentru a fi tras în altă limuzină 
şi dus la biroul editorului său pe Lexington Avenue. 

Când Kirsty a deschis uşa biroului preşedintelui, Harold şi 
Aaron Guinzburg au ridicat un exemplar din lista de 

bestselleruri din New York Times. Harry a sarit in sus cand 
a vazut ca Unchiul Joe ajunsese pe primul loc. 

— Cat de mult mi-ar placea ca Anatoli sa impartaseasca 
acest moment. 

— Te uiti la alta lista, i-a spus Aaron. 

Harry s-a uitat pe contrapagina si a vazut ca William 
Warwick si pistolul fumegand erau in fruntea listei de 
beletristica. 

— Asta e prima oară chiar si pentru mine, a spus Harry, 
deschizând o sticlă de şampanie. Numărul unu la ficţiune si 
non-ficțiune în aceeaşi Zi. 

Harry s-a întors şi l-a văzut pe Aaron punând pe perete 
fotografia lui înrămată, între John Buchan şi Graham 
Greene. 

GILES BARRINGTON 
1971 

8 


— Mi-e teama ca nu va fi posibil, a sous Giles. 

— De ce nu? l-a întrebat Griff. Cei mai multi nici nu-şi mai 
amintesc ce s-a întâmplat la Berlin şi, ca s-o spunem pe-a 
dreaptă, nu vei fi singurul membru divorţat din parlament. 

— De două ori şi de fiecare dată pentru adulter! a spus 
Giles. Acest comentariu l-a facut să tacă pentru un moment 
pe agentul lui parlamentar. Şi mi-e teamă că mai eo 
problemă despre care nu ţi-am spus nimic. 

— Hai, surprinde-mă, a spus Griff, cu un oftat exagerat. 

— Am încercat să iau legătura cu Karin Pengelly. 

— Ce ai făcut? 

— De fapt plec în Cornwall să aflu dacă tatăl ei mă poate 
ajuta. 

— Ţi-ai ieşit din minţi? 

— Posibil, a recunoscut Giles. 

Agentul laburist pentru Bristol Docklands şi-a acoperit 
faţa cu mâinile. 

— S-a întâmplat într-o singură noapte, Giles. Sau ai uitat? 

— Asta e problema: că n-am uitat şi există un singur mod 
să aflu dacă a însemnat mai mult pentru ea. 

— Vorbesc cu acelaşi om care a câştigat o medalie de 
onoare scăpând de germani şi construindu-şi apoi o 
reputaţie formidabilă ca ministru de cabinet, dar care, când 
i se aruncă un colac de salvare care i-ar fi permis să se 
întoarcă în Camera Comunelor, îl respinge? 

— Ştiu că n-are niciun sens, a zis Giles. Dar dacă a fost 
vorba de o singură noapte, pot să-ţi spun că n-am mai avut 
una la fel. 

— Pentru care a fost, fără îndoială, bine răsplătită. 

— Şi acum ce vei face când eu m-am hotărât? a spus 
Giles, ignorându-i comentariul. 

— Dacă într-adevăr n-ai de gând să te lupti pentru locul 
în parlament, va trebui să întrunesc un subcomitet care să 
aleagă un alt candidat. 

— Ai o mulţime de propuneri si, cum inflaţia a ajuns la 
zece la suta iar singura solutie propusa de conservatori 
este o saptamana de lucru de trei zile, ar putea fi ales si un 
canis cu o rozetă rosie. 

— Şi tocmai de aceea nu ar trebui să arunci prosopul. 

— Tu n-ai fost atent la ce am spus? 

— Am auzit fiecare cuvânt. Dar dacă te-ai hotărât cu 
adevărat, sper că vei fi disponibil să-l sfătuieşti pe cel pe 
care-l vom propune candidat. 

— Dar ce le-aş putea spune în plus faţă de tine? Ca să 
vorbim pe şleau, organizai alegeri când eu umblam încă în 
pantalonasi scurţi. 

— Dar nu eram candidat, asta e o experienţă unică. Deci 
îl vei însoţi pe el... 

— Sau o voi însoţi... a zis Giles, zâmbind. 

— ...sau pe ea, a spus Griff, când vor colinda străzile si 
vor estima domeniile? 

— Dacă ti se pare că e necesar, voi fi disponibil ori de 
câte ori doreşti. 

— Ar putea fi diferenţa dintre a câştiga pur şi simplu şi a 
asigura o majoritate suficientă astfel încât cei din Partidul 
Conservator să nu mai câştige alegerile viitoare. 

— Doamne, Partidul Laburist e norocos că te are, a zis 
Giles. Voi face tot ceea ce pot pentru a vă ajuta. 

— Mulţumesc, a spus Griff. Îmi cer scuze pentru 
izbucnirea mea de mai înainte. Adevărul e că întotdeauna 
am fost un cinic. Aşa e în slujba asta, presupun. Deci să 
sperăm că de data aceasta nu am dreptate. Dar ştii, 
niciodată n-am prea crezut în basmele cu zâne. Deci, în 
cazul în care te razgandesti şi vrei totuşi să participi, pot 
amâna întrunirea comitetului electoral cel puţin două 
săptămâni. 

— Nu renunti niciodată, nu? 

— Nu atâta timp cât există cea mai mică şansă ca tu să 
fii candidatul. 

În timp ce Giles stătea în vagonul de clasa întâi în drum 
spre Truro, s-a gândit mai mult la ce-i spusese Griff. Oare 
îşi sacrifica întreaga carieră politică pentru o femeie din 
Berlin care poate nici nu-şi mai amintea de el? Oare 
permisese imaginaţiei să-i depăşească bunul-simt? Şi dacă 
o va mai întâlni pe Karin din nou, s-ar întâmpla ceva? 

Mai era şi posibilitatea - marea posibilitate, căreia 
încerca să nu-i dea atenţie - ca fata să nu fi fost decât o 
informatoare Stasi, făcându-şi doar meseria, dovedind că 
agentul său veteran nu era un cinic, ci doar un realist. Până 
ce expresul de Penzance a ajuns în gara Truro, chiar după 
ora şase, Giles tot nu se lămurise. 

A luat un taxi până la Mason’s Arms, unde se intelesese 
să-l întâlnească pe John Pengelly mai târziu în acea seară. 
După ce a semnat în registru, s-a urcat în camera lui şi şi-a 
despachetat valiza de noapte. A făcut o baie, şi-a schimbat 
hainele şi a coborât la bar cu câteva minute înainte de 
şapte pentru că nu voia să-l lase pe tatăl lui Karin să 
aştepte. 

Când Giles a intrat în bar, a văzut un bărbat aşezat la o 
masă din colţ, la care nu s-ar fi uitat a doua oară dacă 
acesta nu s-ar fi ridicat în picioare şi nu i-ar fi făcut cu 
mâna. 

Giles a traversat barul, apoi i-a strâns mâna întinsă. Nu 
au fost necesare prezentări. 

— Permiteti-mi să vă iau ceva de băut, sir Giles, a zis 
John Pengelly cu un accent vestic inconfundabil. Bitterul 
local nu e prea rau Sau poate preferati whisky. 

— O jumătate de bitter ar fi foarte bun, a spus Giles, 
aşezându-se la masuta patata cu bere. 

În timp ce tatăl lui Karin comanda băuturile, Giles l-a 
privit mai atent. Avea în jur de cincizeci, poate cincizeci şi 
cinci de ani, cu toate că părul lui era deja grizonant. Haina 
lui Harris Tweed era uzată, dar tot i se potrivea perfect, 
sugerând că nu se îngrăşase cu mai mult de câteva 
kilograme din zilele când servise în armată şi, probabil, 

facea zilnic gimnastica. Cu toate ca parea rezervat, chiar 
neincrezator, era clar că nu era un străin în acea zona, 
pentru ca unul dintre localnicii de la bar l-a salutat de parca 
era fratele lui demult pierdut. Cat de crud este să trăieşti 
singur, s-a gândit Giles, cu o nevastă şi o fetiţă incapabile 
să i se alăture doar pentru că se născuseră de cealaltă 
parte a unui zid. 

Pengelly a revenit după câteva clipe ducând două halbe 
dintre care a pus una pe masă, în faţa lui Giles. 

— Aţi fost foarte amabil să faceţi un asemenea drum 
lung, domnule. Sper doar că vi se va părea că a meritat. 

— Va rog să-mi spuneţi Giles pentru că sper că nu vom fi 
doar prieteni, ci că ne vom putea ajuta. 

— Când eşti un soldat bătrân... 

— Nu chiar aşa de bătrân, a zis Giles, luând o inghititura 
de bere. Nu uitaţi că am luptat amândoi în ultimul război, a 
mai spus el, încercând să-l facă să se simtă bine. Dar, 
spuneţi-mi, cum v-aţi întâlnit prima oară soţia? 

— A fost după război, când eram staționat cu trupele 
britanice în Berlin. Eram caporal la un depozit unde muncea 
Greta. Cred că a fost dragoste la prima vedere, pentru că 
ea nu ştia o vorbă în engleză şi eu nu puteam vorbi în 
germană. Giles a zâmbit. Dar era isteata. Mi-a înţeles limba 
mult mai repede decât am început s-o înţeleg eu pe a ei. 
Desigur, am ştiut de la început că nu ne va fi uşor. Nu 
numai pentru că tovarăşii mei credeau că un fritz în fustă e 
bun doar pentru un singur lucru, cu toate că Greta nu era 
aşa. Până mi s-a terminat serviciul, eram sigur că vreau să 
mă însor cu ea, oricare ar fi fost consecinţele. Atunci au 
început problemele. Să pui un picior peste graniţă era ceva, 
dar să vrei să te însori cu o fată de acolo, era considerat 
fraternizare şi nicio parte nu mai avea încredere în tine. 

Când i-am spus ofițerului că vreau să mă însor cu Greta, 
chiar dacă asta ar fi însemnat să rămân în Berlin, mi-au pus 
tot felul de obstacole. După câteva zile mi s-au dat ordinele 
de demobilizare si mi s-a spus ca voi pleca într-o 
săptămână. Eram disperat, m-am gândit chiar să dezertez, 

ceea ce ar fi însemnat ani întregi la puşcărie daca m-ar fi 
prins. Apoi un avocat care stătea în aceeaşi baracă cu mine 
mi-a spus că nu mă puteau împiedica să mă însor cu Greta 
dacă ea era însărcinată. Aşa că le-am spus că era. 

— Şi ce s-a întâmplat pe urmă? a întrebat Giles. 

— S-a dezlantuit iadul. Hartiile mele de demobilizare au 
sosit dupa cateva zile. Greta si-a pierdut slujba si n-a mai 
găsit de lucru. N-a ajutat la nimic ca dupa câteva 
săptămâni era însărcinată cu Karin. 

— Vreau să aflu tot despre Karin, dar nu înainte de a mai 
comanda nişte băutură. Giles a luat cele două halbe goale 
şi s-a dus la bar. Aceeaşi băutură, dar cantitate dublă, vă 
rog. 

Pengelly a luat o înghiţitură lungă înainte de a-şi 
continua istorisirea. 

— Greta a suportat totul, chiar şi banuielile si 
ridiculizările la care am fost expuşi. O adoram pe Greta si o 
idolatrizam pe Karin. Cred ca dupa un an, vechiul meu 
ofiter mi-a cerut sa tin locul unui camarad bolnav - timpul 
este un mare vindecator - si am fost invitat sa fiu ofiter de 
legatura civil intre muncitorii englezi si nemti pentru ca, 
pana atunci, multumita Gretei, germana mea era mult mai 
buna. Britanicii au multe calitati, dar sunt lenesi cand e 
vorba sa invete alta limba, asa ca am devenit rapid 
indispensabil. Plata nu era cine stie ce, dar am cheltuit 
fiecare banut ramas cu Karin si fiecare moment liber tot cu 
ea. Si, ca toate femeile, stia ca-mi place sa o rasfat. Poate e 
un clişeu, dar ma avea la degetul ei mic. 

Şi pe mine, s-a gândit Giles, luând altă gură de bere. 

— Spre încântarea mea, a spus Pengelly, şcoala engleză 
din Berlin i-a permis lui Karin să dea examenul de admitere 
şi, după câteva săptămâni, i s-a oferit un loc. Toţi 
presupuneau că era englezoaică. Avea chiar şi accentul 
meu din Cornwall, după cum aţi observat poate. Şi de 
atunci n-a trebuit să mă mai ocup de educaţia ei. De fapt, 
când a ajuns în clasa a şasea, se vorbea chiar să fie trimisă 
la Oxford, dar asta a fost înainte de ridicarea zidului. După 

ce a fost construita acea monstruozitate, Karin a trebuit sa 
ramana la o scoala de lingvistica din Berlinul de Est care 
este de fapt un centru de recrutare Stasi. Singura surpriza 
a fost cand ea a ales sa studieze rusa ca prima limba, dar 
deja engleza si germana ei erau perfecte. 

Dupa ce a absolvit Karin, singura oferta serioasa pe care 
a primit-o a fost de translator pentru Stasi. Asta sau 
somera, aSa Ca nu a prea avut de ales. Ori de cate ori scria, 
spunea cat de mult îi place munca ei, mai ales conferintele 
internationale. li ofereau ocazia să întâlnească multi 
oameni interesanti din toate cele patru zone ale oraşului. 
De fapt, doi americani şi un vest-german o ceruseră de 
nevastă, dar îi spusese Gretei că nu se va mărita până ce 
nu se va îndrăgosti. A amuzat-o faptul că i-ati ghicit imediat 
accentul cu toate că ea nu părăsise niciodată Berlinul. 

Giles a zambit când şi-a amintit discuţia. 

— În ciuda mai multor încercări de a mă întoarce la 
familia mea, autorităţile din Germania de Est nu mi-au dat 
voie să revin, cu toate că Greta se îmbolnăvise grav. Cred 
că nu aveau încredere în mine nici cât englezii. 

— Voi face tot ce pot, i-a spus Giles. 

— Karin îmi scrie regulat, dar numai câteva scrisori au 
ajuns la mine. Una în care spunea că a întâlnit pe cineva 
special, dar că a fost un dezastru pentru că nu numai că 
era însurat, dar mai era şi englez şi stătea la Berlin doar 
câteva zile. Şi, mai rău decât orice, nici măcar nu era sigură 
că el simţea la fel ca ea. 

— Cât de mult s-a înşelat, a spus Giles, încet. 

— Nu v-a spus numele, desigur, sau motivul pentru care 
vizitaţi sectorul rus, pentru că-şi dădea seama mult prea 
bine că autorităţile îi citeau scrisorile. Abia când aţi luat 
legătura cu mine mi-am dat seama că despre Domnia 
Voastră vorbea. 

— Dar cum s-a amestecat Alex Fisher? 

— La câteva zile după ce v-aţi dat demisia din funcţia de 
ministru, a apărut neanuntat în Truro. După ce mi-a dat de 
urmă, mi-a spus că aţi dezavuat-o public pe Karin, 

implicând că era fie o prostituată, fie un agent Stasi şi aţi 
declarat în Biroul legislativ al Camerei Lorzilor că nu doreati 
s-o mai vedeţi vreodată. 

— Dar eu am încercat cu disperare să iau legătura cu ea. 
M-am dus chiar şi la Berlin, dar am fost întors de la graniţă. 

— Acum ştiu asta, dar atunci... 

— Da, a oftat Giles, Fisher putea să fie foarte 
convingător. 

— Mai ales când el era maior, iar eu caporal, a zis 
Pengelly. Bineînţeles că am urmărit în fiecare zi procesul 
doamnei Clifton în ziare şi, ca toţi ceilalţi, declaraţia pe care 
a scris-o Fisher înainte de a se sinucide. Dacă ar fi de 
ajutor, aş fi fericit să spun oricui că nu era nimic adevărat 
în ea. 

— Frumos din partea dumneavoastră, John, dar mi-e 
teamă că e prea târziu pentru asta. 

— Dar am auzit ieri la radio, sir Giles, că încă vreţi să 
candidaţi la alegerile anticipate pentru Bristol. 

— Nu mai vreau. Mi-am retras candidatura. Nu mă mai 
pot gândi la altceva până ce n-o mai văd iar pe Karin. 

— Desigur, ca tată al ei, cred că merită, dar tot este un 
sacrificiu al naibii de mare. 

— Sunteţi mai rău decât agentul meu, a zis Giles, râzând 
pentru prima oară. A luat o gură de bere şi au stat tacuti un 
timp, înainte să întrebe: Karin este cu adevărat gravidă? 

— Nu, nu este. Ceea ce mă face să cred că tot cea mai 
zis Fisher e o adunătură de minciuni şi singura lui dorinţă 
era răzbunarea. 

— Mi-aş fi dorit să fie însărcinată, a spus Giles, liniştit. 

— De ce? 

— Pentru că ar fi fost mult mai uşor s-o scoatem de 
acolo. 

— Ultima comandă, domnilor. 


68 


- JEFFREY ARCHER - 


9 


— Ce joc ciudat este politica, a sous Giles. Sunt blocat in 
sălbăticie in timp ce tu eşti ministrul de externe al 
Germaniei de Vest. 

— Dar poziţiile noastre s-ar putea schimba peste noapte, 
a spus Walter Scheel, după cum o ştii prea bine. 

— Ar trebui sa mi se schimbe norocul, pentru că eu nici 
nu particip la alegerile anticipate, iar partidul meu nu este 
la putere. 

— De ce nu participi? a spus Walter. Chiar după ştiinţa 
mea limitată referitoare la sistemul vostru parlamentar, se 
pare că laburistii îţi pot recâştiga vechiul loc. 

— S-ar putea să fie aşa, dar filiala locală a ales deja în 
locul meu un alt candidat tânăr şi capabil, numit Robert 
Fielding. Are ochii strălucitori şi ţine coada sus cu tot 
entuziasmul unui nou-numit monitor de şcoală. 

— La fel cum erai şi tu. 

— Şi cum sunt şi acum, de fapt. 

— Atunci de ce te-ai hotărât să nu candidezi? 

— E o poveste lungă, Walter. De fapt, este motivul 
pentru care voiam să te văd. 

— Hai să comandăm mai întâi, a spus Walter, deschizând 
meniul. Apoi îmi poţi spune pe îndelete de ce ai avea 
nevoie de ajutorul unui ministru de externe vest-german. A 
început să răsfoiască meniul. Ah, mâncarea zilei este 
friptură de vacă şi budincă de Yorkshire. Preferata mea, a 
murmurat el. Dar să nu le spui nimic compatriotilor mei, 
altfel se va afla secretul meu. Deci care este secretul tău 
ascuns? 

Până când Giles şi-a informat vechiul prieten despre 
Karin şi eşecul său de a reveni în Germania de Est, 
ajunseseră deja la cafea. 

— Şi spui că era tânăra care era în camera ta de hotel 
când am avut întrunirea privată? 

— Ti-o amintesti? 

— Sigur că da, a zis Walter. Mi-a tradus în trecut, dar nu 
mi-a dat atenţie, cu toate că eu am încercat. Aşa că, spune- 
mi, Giles, esti gata să te lupti în duel pentru fata? 

— Spune-mi ce armă alegi şi care este secundul tău. 

Walter a râs. 

— Ca să vorbim serios, Giles, ai vreun motiv să crezi că 
ea vrea să scape de acolo? 

— Da, mama ei a murit de curând şi autorităţile est- 
germane nu-i permit tatălui ei, care este englez şi locuieşte 
în Cornwall, să revină în ţară. 

Walter a luat o gură de cafea, gândindu-se la problemă. 

— Ai putea zbura la Berlin dacă ai fi anunţat în ultimul 
moment? 

— Cu primul avion. 

— Impetuos ca întotdeauna, a spus Walter când 
chelnerul punea un pahar cu brandy în faţa lui. A rotit 
paharul şi a zis: Ai idee dacă ea vorbeşte ruseşte? 

— Fluent. A fost materia ei de absolvire la liceul de 
lingvistică. 

— Foarte bine, pentru că luna viitoare găzduiesc o 
întrunire comercială bilaterală cu ruşii şi ei ar putea fi de 
acord... 

— Pot să te ajut cu ceva? 

— Asigură-te doar că ea are un paşaport britanic. 


* 


— Numele meu este Robert Fielding si sunt candidatul 
laburist pentru Bristol Docklands la alegerile anticipate de 
pe douăzeci mai. Tânărul a încercat să strângă mâna unei 
femei încărcate cu sacoşe de cumpărături. 

— Şi ce aveţi de gând să faceţi în legătură cu Concorde? 
a întrebat ea. 

— Tot ceea ce pot pentru a mă asigura că avionul va fi 
construit la Filton şi nu la Toulouse, a spus Fielding. 

Femeia a părut mulţumită. 

— Atunci voi vota cu dumneavoastră. Desi l-aş fi preferat 
pe el, a zis ea, arătând spre Giles. După ce s-a îndepărtat, 
tânărul s-a uitat trist. 

— Nu te supăra din cauza ei. Pe douăzeci şi unu mai, tu 
vei fi membru în Parlament, iar eu voi fi istorie. 

— Şi Concorde-ul? 

— l-ai dat singurul răspuns credibil. Francezii se vor 
opune ca naiba pentru că au dreptul şi până la urmă 
bănuiesc că munca va fi împărţită egal între cele două ţări. 
Dar ai grijă să nu-l scrii cu „e”, a zis Giles. Ai fi putut s-o 
întrebi dacă soţul ei lucrează la Filton pentru că am 
impresia că de aceea te-a întrebat. 

— Sigur. Ar fi trebuit să mă gândesc la asta. Altceva? 

— Ar fi mai bine Bob Fielding decât Robert. Nu cred că 
vrei să le aminteşti întruna susținătorilor că ai fost la o 
şcoală publică şi la Oxford. 

Fielding a incuviintat şi s-a întors spre următorul trecător. 

— Salut, numele meu este Bob Fielding şi sunt candidatul 
laburist pentru alegerile preliminare din douăzeci mai. Sper 
că mă veţi vota. 

— Îmi pare rău că nu participaţi dumneavoastră, sir 
Giles. 

— Sunteţi amabil, domnule, dar am ales un candidat 
excelent. Sper că îl veţi vota pe Bob Fielding joi, pe 
douăzeci mai. 

— Daca aşa spuneţi dumneavoastră, a zis omul, 
continuându-şi grăbit drumul. 

— Joi, joi, joi. Întotdeauna să spun joi, a zis Fielding. 
Domnul ştie că mi-ai spus asta destul de des. 

— Nu te îngrijora, i-a spus Giles. Va deveni în curând un 
obicei şi, cinstit vorbind, eşti un candidat mult mai bun 
decât am fost eu la primele alegeri. 

Tânărul a zâmbit pentru prima oară. 

— Salut, numele meu este Bob Fielding. Sunt candidatul 
laburist pentru alegerile preliminare de joi, douăzeci mai, a 
zis el în timp ce Emma i s-a alăturat fratelui ei. 

— Ai început sa regreti că nu candidezi? i-a soptit ea, 
continuând sa imprastie pliante. Pentru că e clar că votantii 
ori au iertat, ori au uitat ce s-a întâmplat la Berlin. 

— Dar eu nu, i-a zis Giles, dând mâna cu un alt trecător. 

— A mai luat legătura Walter Scheel cu tine? 

— Nu, dar nu o va lua până ce nu va avea ceva de spus. 

— Să sperăm că ai dreptate, a zis Emma, altfel vei 
regreta cu adevărat. 

— Dar, dar ce aveţi de gând să faceţi în legătură cu asta? 
a întrebat un alt votant. 

— Ei bine, blocarea ţării cu o săptămână de trei zile 
lucrătoare nu este răspunsul, a zis Fielding şi prima 
prioritate a conservatorilor a fost întotdeauna şomajul. 

— Nu mai spune şomaj, a şoptit Giles. Servicii. Trebuie 
întotdeauna să pari optimist. 

— Bună dimineaţa, numele meu este Bob... 

— E cine cred eu că este? a întrebat Emma, privind 
vizavi. 

— Sigur ca da, i-a zis Giles. 

— Ma prezinti? 

— Cred ca glumesti. Nimic nu i-ar placea doamnei mai 
mult decat sa-si vada fotografia pe fiecare prima pagina a 
ziarelor de  mâine-dimineaţă, dând mana cu un fost 
membru in Camera Comunelor. 

— Ei, daca tu nu vrei, o fac eu singură. 

— Nu poti... 

Dar Emma era deja la jumatatea drumului. Cand a ajuns 
pe cealalta parte s-a dus direct la secretarul de stat pentru 
ştiinţă şi educaţie şi i-a întins mâna. 

— Bună dimineaţa, doamnă Thatcher. Sunt sora lui sir 
Giles... 

— Si mai important, doamnă Clifton, prima femeie 
preşedintă a unei companii publice. 

Emma a zâmbit. 

— Femeilor n-ar trebui să li se dea dreptul la vot! a 
strigat un bărbat, arătându-şi pumnul dintr-o maşină în 
trecere. 

Doamna Thatcher i-a facut cu mâna si i-a zambit 
indulgent. 

— Nu înţeleg cum vă descurcati, a zis Emma. 

— Niciodată n-am vrut să fac altceva, a zis Thatcher. Cu 
toate că recunosc că dictatura poate uşura puţin o astfel de 
slujbă. Emma a râs, dar doamna Thatcher, nu. Apropo, a zis 
ea, uitându-se peste drum, fratele dumneavoastră a fost un 
membru în parlament şi un ministru respectat atât în ţară, 
cât şi în străinătate. | se simte lipsa în parlament - dar să 
nu-i spuneţi că v-am zis aşa ceva. 

— De ce nu? a întrebat Emma. 

— Pentru că nu se potriveşte cu imaginea lui despre 
mine şi nu sunt sigură că va crede. 

— Aş vrea să-i spun. E cam deprimat acum. 

— Nu vă îngrijoraţi, se va înapoia într-o Cameră sau alta 
destul de curând. E în sângele lui. Dar dumneavoastră? Nu 
v-aţi gândit să intraţi în politică, doamnă Clifton? Aveţi 
toate recomandările necesare. 

— Niciodată, niciodată, niciodată, a spus Emma cu 
vehementa. Nu aş suporta presiunea. 

— Aţi suportat-o destul de bine în timpul procesului şi 
bănuiesc că presiunea nu vă deranjează cand vă înfruntaţi 
colegii directori. 

— E un alt fel de presiune, a spus Emma. Si, oricum... 

— Îmi pare rău că vă întrerup, doamnă secretar de stat, a 
spus un observator agitat, dar candidatul nostru pare să 
aibă necazuri. 

Doamna Thatcher s-a uitat şi a zărit o femeie în vârstă 
arătând cu degetul candidatul conservator. 

— Asta nu e un necaz. Doamna îşi aminteşte probabil 
acum că strada ei a fost bombardată de germani - acela 
chiar a fost un necaz. S-a întors cu spatele la Emma. 
Trebuie să plec, doamnă Clifton, dar sper ca ne vom mai 
întâlni poate în împrejurări mai liniştite. 

— Doamnă secretar de stat? 

— Da, da, vin, a spus doamna Thatcher. Dacă nu poate 
să se descurce cu o bătrână fără să-l ţin eu de mână, cum 

are de gând să înfrunte opoziţia acerbă din Camera 
Comunelor? a adăugat ea, înainte de a pleca repede. 

Emma a zâmbit şi a traversat iar drumul să i se alăture 
fratelui ei, care-i povestea unui domn cu aspect milităros 
versiunea cenzurată a motivului pentru care nu candida la 
alegeri. 

— Ce părere ţi-a facut? a întrebat-o Giles după ce s-a 
despărţit de domn. 

— Remarcabilă, a zis Emma. Cu adevărat remarcabilă. 

— Sunt de acord, a zis Giles. Dar să nu-i spui vreodată ca 
am zis asta. 


Apelul a venit când îl aştepta cel mai puţin. Giles a aprins 
veioza de pe o parte a patului, a văzut că era abia cinci şi 
câteva minute şi s-a întrebat cine oare îl suna dimineaţa 
atât de devreme. 

— Îmi pare rău că te sun aşa de devreme, Giles, dar nu 
te pot suna de la birou. 

— Înţeleg, a spus Giles, treaz de-a binelea acum. 

— Dacă poţi ajunge în Berlin pe douăzeci şi doi mai, a zis 
Walter, s-ar putea să reuşesc să-ţi livrez pachetul. 

— Ce veste minunată. 

— Dar nu lipsită de un oarecare risc, pentru că va fi 
nevoie de ceva noroc şi mult curaj, mai ales din partea a 
două tinere doamne. 

Giles şi-a lăsat picioarele jos, s-a aşezat pe marginea 
patului şi a ascultat cu atenţie ce aştepta ministrul vest- 
german de externe de la el. Până ce a terminat Walter, 
afară se luminase deja. 


Giles a sunat iar la acel număr, sperând că-l va găsi 
acasă. De data aceasta i s-a răspuns imediat. 
— Bună dimineaţa, John. 

— Buna dimineaţa, sir Giles, a spus Pengelly, 
recunoscandu-i imediat vocea. 

Giles s-a întrebat cât va dura până ce va renunţa la „sir”. 

— John, înainte de a lua legătura cu departamentul 
respectiv de la Ministerul de Externe, vreau să ştiu dacă 
Karin a cerut vreodată un paşaport britanic. 

— Da - sau cel putin am făcut-o eu pentru ea, pe cand se 
gândea să meargă la Oxford, a zis Pengelly. 

— Să nu-mi spui că e încuiat undeva în Berlinul de Est? 

— Nu, l-am luat chiar eu şi am vrut să i-l duc când m-am 
întors în Germania de Est, dar, desigur, n-am reuşit. Asta a 
fost acum câţiva ani, aşa că Dumnezeu ştie unde este 
acum. Şi chiar dacă aş putea să pun mâna pe el probabil 
este deja expirat. 

— Dacă-l poţi găsi, John, s-ar putea să-ţi vezi fiica mai 
curând decât te-ai aştepta. 


Cu toate că Griff Haskins l-a invitat pe Giles să participe 
la numărătoarea din Camera Consiliului, el n-a putut s-o 
facă. După ce bătuse străzile acompaniat de candidat, a 
asistat la numeroase întruniri publice şi chiar a livrat multe 
pliante electorale în Woodbine Estate, când ceasul a bătut 
ora zece, joi, pe 20 mai, Giles a dat mâna cu Bob Fielding, i- 
a urat noroc şi s-a întors direct la Barrington Hall. 

Ajungând acasă, şi-a turnat un pahar mare cu whisky şi a 
făcut o baie caldă. A adormit în câteva minute după ce s-a 
urcat în pat. S-a trezit abia după şase, prima oară când 
dormise neintors opt ore în ultima lună. S-a sculat din pat, 
s-a dus la baie şi şi-a acoperit faţa cu un prosop rece şi 
umed, apoi s-a îmbrăcat în halat şi papuci şi a coborât. 

Un labrador negru se învârtea în salon, dând din coadă la 
ideea că era timpul pentru plimbarea de dimineaţă. Ce alt 
motiv ar fi putut avea stăpânul lui să se trezească aşa de 
devreme? Giles i-a spus: 

— Stai! si Mos Jack s-a asezat langa el, lovind covorul cu 
coada. 

Giles a dat drumul la radio şi s-a tolanit într-un fotoliu 
confortabil ca să asculte ştirile de dimineaţă. Prim-ministrul 
era la Paris, discutând cu preşedintele Franţei posibilitatea 
ca Marea Britanie sa se alăture Comunităţii Europene. In 
mod normal, Giles ar fi fost primul care să recunoască 
semnificaţia unei astfel de întruniri, dar nu chiar atunci. Tot 
ce dorea să ştie erau rezultatele alegerilor anticipate din 
Bristol Docklands. 

„Domnul Heath a discutat cu preşedintele Pompidou la 
palatul Elysee noaptea trecută şi, cu toate că nu s-a dat 
niciun comunicat oficial, este clar că acum, când generalul 
de Gaulle nu mai este o forţă politică de care trebuie să se 
ţină seama, cererea Marii Britanii va fi luată în sfârşit în 
serios.’” 

— Hai, continuaţi, a spus Giles si, de parcă l-ar fi auzit, 
comentatorul a rămas cu Ted Heath, dar s-a întors la 
Anglia. 

„O altă învingere pentru conservatori, a declarat el, care 
au pierdut alegerile anticipate în Bristol Docklands în 
favoarea laburiştilor. Locul gol a apărut după decesul 
maiorului Alex Fisher, membrul conservator. Ne alăturăm 
acum corespondentului ținuturilor din vest, aflat în Bristol, 
pentru ultimele ştiri. 

În primele ore ale dimineţii, Bob Fielding, candidatul 
laburist, a fost declarat câştigător la alegerile anticipate de 
aici, din Bristol Docklands, cu o majoritate de 3.127, 
reprezentând un câştig de unsprezece la sută pentru 
laburişti în defavoarea conservatorilor.” 

Giles a sărit în sus şi câinele a început iar să dea din 
coadă. 

„Cu toate că participarea la vot a fost scăzută, aceasta a 
fost o victorie răsunătoare pentru domnul Fielding care, la 
vârsta de treizeci şi doi de ani, va fi unul dintre cei mai 
tineri membri din parlament. lată ce a spus după anunţarea 
rezultatului: 

— As vrea mai întâi să mulţumesc membrilor echipei 
mele pentru modul exemplar în care au...” 

Telefonul de lângă masuta a început să sune. Giles a 
înjurat, a închis radioul şi a ridicat receptorul, presupunând 
că era Griff Haskins care în mod sigur nu se culcase. 

— Bună dimineaţa, Giles, sunt Walter Scheel... 

Giles n-a reuşit să doarmă în noaptea dinaintea zborului 
la Berlin. A stat treaz înainte de răsăritul soarelui, n-a luat 
micul dejun şi s-a urcat într-un taxi de acasă, din Smith 
Square, până la Heathrow, cu câteva ore înainte de 
plecarea avionului. Primele zboruri de dimineaţă erau de 
obicei singurele care decolau la timp. A luat un exemplar 
din Guardian din sala de aşteptare pentru prima clasă, dar 
n-a reuşit să treacă de prima pagină în timp ce-şi bea 
cafeaua şi revedea iar şi iar planul lui Walter. Avea o hibă 
fundamentală pe care acesta o considera un risc necesar. 

Giles a fost printre primii care s-au îmbarcat şi, cu toate 
că avionul a decolat la timp, şi-a verificat ceasul la fiecare 
câteva minute în timpul zborului. Avionul a aterizat în 
Berlin la 9:45 a.m. şi, cum Giles nu avea bagaje, era deja 
într-un taxi după douăzeci de minute. 

— Punctul de verificare Charlie, i-a zis şoferului, care s-a 
mai uitat o dată la el înainte de a intra în traficul de 
dimineaţă, îndreptându-se spre oraş. 

Imediat ce au trecut de ruinata Poartă Brandenburg, 
Giles a zărit autobuzul alb Mercedes pe care-i spusese 
Walter să-l caute. Cum n-a vrut să fie primul care să se 
urce, i-a cerut şoferului să se oprească la câteva sute de 
metri de punctul de verificare. Giles a plătit cursa şi a 
început să se plimbe ca un turist, nu pentru că ar fi fost 
ceva de văzut în afara zidului acoperit cu graffiti. Nu s-a 
îndreptat spre autobuz până când n-a văzut alţi delegaţi 
urcându-se. 

Giles s-a alăturat şirului de demnitari şi ziarişti politici 
care călătoriseră prin toată Europa ca să participe la 
prânzul ceremonial şi să audă discursul lui Erich Honecker, 
noul secretar general al Partidului Socialist. S-a întrebat 
dacă va fi iar oprit să treacă graniţa, fiind obligat să se 
întoarcă cu avionul următor la Heathrow. Dar Walter îl 
asigurase că, fiind reprezentantul Partidului Laburist 

Britanic si fost prim-ministru, va fi intampinat cu placere de 
gazde. Regimul est-german, îi explicase Walter, nu reuşise 
să deschidă vreun dialog cu guvernul conservator aflat 
acum la putere şi era disperat să obţină o alianţă valoroasă 
cu Partidul Laburist, mai ales că acesta părea să revină la 
putere. Când Giles a ajuns în faţa cozii, i-a dat paşaportul 
unui oficial care l-a privit nepăsător înainte de a-l lăsa să se 
urce în autobuz. Prima greutate depăşită. 

În timp ce Giles mergea pe interval, a zărit o tânără care 
stătea singură în spate, uitându-se pe geam. Nu avea 
nevoie să-i verifice numărul locului. 

— Salut, a zis el. 

Ea s-a uitat în sus şi a zambit. Nu-i ştia numele si poate 
era mai bine aşa. Tot ce ştia era că vorbea fluent engleză, 
era translator, cam de aceeaşi vârstă cu Karin şi purta un 
taior identic cu al ei. Dar era ceva ce Walter nu-i explicase. 
De ce voia ea să-şi asume acest risc? 

Giles s-a uitat la colegii lui, delegaţii. Nu l-a recunoscut 
pe niciunul şi a fost mulţumit să vadă că nimeni nu-i acorda 
atenţie. S-a aşezat lângă fată, a strecurat o mână într-un 
buzunar interior şi a scos paşaportul lui Karin. Un singur 
lucru lipsea şi acesta urma să rămână în buzunarul lui până 
la întoarcere. Giles s-a aplecat în faţă ca s-o acopere pe 
tânără în timp ce ea s-a aplecat şi a luat o mică fotografie 
pătrată şi un tub de lipici din geantă. A terminat ce avea de 
făcut în câteva minute. Era evident că exersase mişcările 
de mai multe ori. 

După ce şi-a pus paşaportul în geantă, Giles s-a uitat mai 
atent la ea. Şi-a dat seama imediat de ce o alesese Walter. 
Avea o vârstă şi un aspect similar cu ale lui Karin, poate cu 
câţiva ani mai mult şi câteva kilograme în plus, dar era de 
aproximativ aceeaşi înălţime, cu aceiaşi ochi intunecati şi 
păr roşcat pe care şi-l coafase în stilul lui Karin. Era clar că 
prea puţine fuseseră lăsate la voia întâmplării. 

Giles şi-a verificat iar ceasul. Era aproape timpul să 
plece. Şoferul a numărat capetele. li lipseau două 
persoane. 

— Le mai dau cinci minute, a zis el în timp ce Giles se 
uita pe geam văzând două persoane fugind către autobuz. 
L-a recunoscut pe unul care fusese ministru italian, deşi nu- 
şi amintea cum îl cheamă. Dar oricum, erau destui miniştri 
italieni. 

— Mi dispiace, a zis bărbatul când s-a urcat. De îndată ce 
întârziaţii s-au aşezat, uşile s-au închis cu un fâsâit uşor şi 
autobuzul a pornit încet către locul de trecere a frontierei. 

Şoferul s-a oprit în faţa unei bariere cu dungi roşii şi albe. 
Uşa autobuzului s-a deschis, permiţând ca doi poliţişti 
militari americani spilcuiti să urce la bord. Au verificat 
fiecare paşaport ca să se asigure că vizele temporare erau 
în ordine. După ce au terminat, unul dintre ei a spus: 

— Va urez o zi buna, fără a sugera că asta şi dorea. 

Autobuzul nu a ieşit din viteza întâi în timp ce a mai 
avansat câteva sute de metri către frontiera est-germană, 
unde s-a oprit din nou. De data aceasta, s-au urcat trei 
ofiţeri cu uniforme verzi, cizme lungi din piele şi capele 
ascuţite. Niciunul nu a zâmbit. 

Le-a trebuit mai mult să verifice fiecare paşaport, 
asigurându-se că fiecare viză avea data corectă şi era 
ştampilată, după care unul dintre ei a bifat un nume pe clip 
board şi a trecut la pasagerul următor. Giles nu a părut 
emoţionat când unul dintre ofiţeri i-a cerut să-i vadă 
paşaportul şi viza. A verificat documentul cu atenţie, apoi a 
bifat numele de Barrington. l-a luat mai mult ca să verifice 
paşaportul lui Karin, apoi i-a pus câteva întrebări. Cum 
Giles nu a înţeles o vorbă din ce spusese granicerul, a 
devenit din ce în ce mai agitat până ce numele Karin 
Pengelly a fost bifat şi el. Giles n-a zis nimic până ce n-au 
coborât ofiţerii, nu s-a închis uşa şi autobuzul n-a traversat 
linia galbenă, groasă, care arăta că trecuseră graniţa. 

— Bine aţi venit în Berlinul de Est, a spus şoferul, evident 
fără să-şi dea seama de ironia cuvintelor sale. 

Giles s-a uitat la turnurile înalte din cărămidă păzite de 
soldaţi înarmaţi care se uitau în josul zidului înalt de beton 

nefinisat acoperit cu sârmă ghimpată. l-a părut rău pentru 
locuitorii încarceraţi. 

— Ce te-a întrebat? a zis Giles. 

— Voia să ştie unde locuiesc în Anglia. 

— Si ce i-ai răspuns? 

— Că la Parson's Green. 

— De ce la Parson's Green? 

— Acolo am făcut săpături când studiam în Anglia la 
London University. Şi mi se pare că a crezut că sunt 
amanta ta pentru că numele soţiei tale este încă pe 
paşaportul tău ca cea mai apropiată rudă. Din fericire, să fii 
amantă nu este o crimă în Germania de Est. Ei bine, încă 
nu este. 

— Cine şi-ar duce amanta în Berlinul de Est? 

— Doar cineva care încearcă să o scoată pe alta afară. 

Giles a ezitat înainte de a-i pune următoarea întrebare: 

— Să mai revedem detaliile celor ce se vor întâmpla când 
vom ajunge la hotel? 

— Nu este nevoie, a răspuns ea. M-am întâlnit cu Karin 
acum câteva zile când ministrul avea discuţiile bilaterale cu 
omologul său din vest, deci tot ce trebuie să faci este să 
stai la locul tău în timpul prânzului, să te asiguri că toţi au 
impresia ca-ti place masa şi să aplauzi discursul 
secretarului general. Lasă restul pe seama noastră. 

— Dar... a început Giles. 

— Fără niciun dar, a zis cu hotărâre. E mai bine dacă nu 
ştii nimic despre mine. 

Lui Giles i-ar fi plăcut să o întrebe ce mai ştia despre 
Karin, dar s-a gândit că şi asta era probabil verboten. Cu 
toate că era curios încă de ce... 

— Nu-ţi pot spune cat de mult apreciez ceea ce faci, i-a 
şoptit Giles, atât pentru mine, cât şi pentru Karin. 

— Nu o fac pentru niciunul dintre voi, a spus ea, liniştită. 
O fac pentru tata, care a fost împuşcat pe când încerca să 
urce zidul acela, chiar la trei zile după ce a fost construit. 

— Îmi pare foarte rău, a zis Giles. Să sperăm că va fi 
dărâmat până la urmă, a mai adăugat el uitându-se înapoi 
la monstruozitatea din beton, şi atunci sănătatea va reveni. 

— Nu cât trăiesc eu, a spus ea, cu aceeaşi voce 
impasibilă, în timp ce autobuzul înainta spre centrul 
oraşului. 

În cele din urmă au tras în faţă la Adlon Hotel, dar a mai 
durat o vreme până ce li s-a permis să coboare. Când s-au 
deschis uşile, au fost conduşi de o escortă de poliţişti în 
uniformă însoţiţi de ciobăneşti germani, care mârâiau în 
lesele lor scurte. Delegații au rămas strânşi laolaltă până ce 
au intrat în sala de mese, unde au fost eliberaţi într-un tarc 
mai larg. Ideea est-germanilor de a face să te simţi ca 
acasă. 

Giles a verificat planul de aşezare la masă afişat pe un 
panou aflat pe o parte a uşilor duble. Sir Giles Barrington şi 
interpreta erau la masa numărul 43, aproape de marginea 
camerei, unde nu atrăgeau atenţia, după cum îi explicase 
Walter. El şi fata şi-au găsit locurile şi s-au aşezat. Giles a 
încercat mai întâi subtil, apoi mai de-a dreptul, să-i afle 
numele şi ocupaţia, dar s-a lovit de un alt zid. Era limpede 
că identitatea ei trebuia să rămână secretă, aşa că s-a 
mulţumit cu o discuţie despre Londra şi teatre la care ea i-a 
răspuns cu plăcere, până ce mai mulţi oameni din jur s-au 
ridicat şi au început să aplaude - unii mai tare decât alţii. 

Giles s-a ridicat şi l-a văzut pe micuțul tovarăş Honecker 
intrând în cameră înconjurat de o duzină de gărzi care îl 
depăşeau cu mult în înălţime, aşa că el doar se itea cate o 
clipă. Giles s-a alăturat aplauzelor pentru că nu dorea să 
atragă atenţia asupra sa. Secretarul general s-a îndreptat 
spre masa principală şi, în timp ce urca cele câteva trepte 
până la platformă, Giles l-a zărit pe Walter aplaudand la fel 
de entuziasmat ca el. 

Ministrul de externe vest-german stătea la două locuri 
depărtare de secretarul general şi nu a fost greu pentru 
Giles să-şi dea seama că omul de alături era omologul rus 

al lui Walter, pentru ca aplauda mai entuziasmat decat 
ceilalti de la masa principala. 

Când lumea din sală s-a aşezat în cele din urmă, Giles a 
văzut-o pe Karin pentru prima oară. Stătea în spatele celor 
doi miniştri de externe. Şi-a amintit de îndată de ce fusese 
atât de atras de ea. În timpul mesei nu s-a putut să nu se 
uite fix spre ea, dar ea nu l-a privit niciodată. 

Masa cu trei feluri a fost atât interminabila, cât şi inedită: 
supă de urzici urmată de vacă fiartă cu varză moale şi, la 
sfârşit, un tort tare ca piatra acoperit cu o cremă pe care 
niciun elev nu l-ar fi mâncat. Însoţitoarea lui a început să-i 
pună întrebări, încercând în mod clar să-i distragă atenţia 
de la Karin. L-a întrebat ce muzicaluri se jucau la Londra. 
Nu ştia. Vazuse Oh! Calcutta! Nu, n-o văzuse. Ce expoziţie 
era la Tate Gallery? Habar n-avea. L-a întrebat chiar şi 
dacă-l întâlnise pe prinţul Charles. 

— Da, o dată, dar scurt timp. 

— Cine-i fericita cu care se va însura? 

— Nu ştiu, dar trebuie să fie o persoană cu care să fie de 
acord regina. 

Au continuat să discute, dar ea n-a pomenit-o niciodată 
pe Karin, nici nu l-a întrebat cum s-au întâlnit. 

În cele din urmă chelnerii au strâns tortul; rămăsese 
suficient cât să hrănească încă cinci mii. Preşedintele, 
primarul Berlinului de Est, s-a ridicat încet de la locul lui şi a 
bătut în microfon de câteva ori. Nu a început să vorbească 
până ce nu s-a făcut linişte. A anunţat apoi în trei limbi că 
va urma o pauză de trei minute înainte ca secretarul 
general al Partidului Socialist să li se adreseze. 

— Noroc, i-a şoptit ea si a dispărut înainte să aibă timp 
să-i mulţumească. A urmărit-o pierzându-se în mulţime, 
fără să ştie sigur ce urma să se întâmple. A trebuit să 
strângă braţele fotoliului ca să se oprească din tremurat. 

Cele zece minute au părut o eternitate. Apoi a zărit-o 
mergând printre mese către el. Purta acelaşi taior închis la 
culoare ca prima lui translatoare, o eşarfă roşie identică şi 
pantofii negri cu tocuri înalte, dar aici se opreau 

asemanarile. Karin s-a asezat langa el, dar n-a zis nimic. 
Translatorii nu stau de vorbă cu adevărat, îi spusese ea 
odată. 

Giles ar fi vrut s-o ia în braţe, să-i simtă căldura corpului, 
atingerea ei moale, mirosul parfumului, dar ea rămânea 
detaşată, profesionistă, nedând nimic în vileag, nimic care 
să atragă atenţia asupra sentimentelor lui faţă de ea. 

După ce toţi s-au aşezat şi a fost servită cafeaua, 
preşedintele s-a ridicat a doua oară şi a fost suficient să 
bată o dată în microfon că s-a făcut linişte. 

— Este privilegiul meu de gazdă să vi-l prezint pe 
invitatul nostru de astăzi, unul dintre marii oameni de stat 
ai lumii, un bărbat care singur... Când preşedintele s-a 
aşezat după douăzeci de minute, Giles s-a întrebat cât va 
mai dura şi discursul secretarului general. 

Honecker a început prin a mulţumi tuturor delegaților 
străini şi distinşilor ziarişti care sosiseră din multe părţi ale 
lumii pentru a-i auzi discursul. 

— Eu nu am venit de aia... a murmurat Giles. 

Karin i-a ignorat comentariul şi a continuat să traducă 
fidel cuvintele secretarului general. 

— Sunt încântat să le urez bun-venit tuturor celor din 
Germania de Est, a spus Karin, care reprezintă un far al 
civilizaţiei şi o emblemă pentru toate naţiunile care doresc 
să ne imite. 

— AS vrea să te ating, a soptit Giles. 

— Sunt mândru să vă anunţ ca, in Germania de Est nu 
avem deloc somaj, a tradus Karin. O izbucnire de aplauze 
din partea unor lingai locali i-a permis secretarului general 
să facă o pauză şi să mai întoarcă o pagina din manuscrisul 
lui gros. 

— Doresc să vă spun foarte multe, dar îmi dau seama că 
va trebui să mai aştept. Mai ales felul în care programul 
nostru agricol este un exemplu de utilizare a terenului în 
folosul celor care au cel mai mult nevoie. 

— Nu vă mai holbati la mine, sir Giles, a şoptit Karin, 
concentrati-va asupra discursului conducătorului. 

Cu neplacere, Giles si-a intors atentia spre Honecker si a 
încercat sa pară atent. 

— Spitalele noastre sunt invidia Vestului, a spus Karin, iar 
doctorii şi asistentele noastre au cea mai înaltă pregătire 
din lume. 

Giles s-a întors o clipă, doar pentru a fi întâmpinat cu: 

— Şi acum să revenim la industria de construcţii şi la 
activitatea plină de inspiraţie a inginerilor noştri în 
construirea de noi locuinţe, fabrici, poduri, drumuri... 

— Ca să nu mai vorbim de ziduri, a comentat Giles. 

— Fiţi atent, sir Giles. Trebuie sa presupuneti că fiecare 
om din această sală este un spion. 

Ştia că ea are dreptate. Măştile trebuiau să rămână la 
locul lor până ce treceau graniţa şi ajungeau în Vestul liber. 

— Viziunea comunistă este imbratisata de milioane de 
tovarăşi din toată lumea - din Cuba, din Argentina, Franţa 
şi chiar şi din Marea Britanie, unde numărul de membri ai 
Partidului Comunist s-a dublat anul trecut. 

Giles s-a alăturat aplauzelor regizate, cu toate că ştia că 
numărul se micşorase de două ori. 

Când n-a mai putut să suporte, s-a întors şi i-a aruncat lui 
Karin o privire plictisită întâmpinată cu o căutătură severă 
care l-a mai ţinut în frâu cincisprezece minute. 

— Forţa noastră militară, susţinută de Mama Rusia, nu 
are egal, ceea ce ne face capabili să înfruntăm orice 
provocare... 

Giles simţea că va izbucni, dar nu în aplauze. Cât mai 
putea continua să audă atâtea prostii şi câţi dintre cei 
prezenţi le credeau? Abia după o oră şi jumătate Honecker 
s-a aşezat la loc, după ce rostise un discurs ce i se păruse 
lui Giles asemănător ca durată cu Auru/ Rinului al lui 
Wagner, dar lipsit de valoarea operei. 

Insă Giles nu fusese pregătit pentru ovatiile în picioare 
de 15 minute care au urmat după discursul lui Honecker, 
întreţinute de lingăi şi de gardienii cărora probabil le 
plăcuseră tortul si crema. In cele din urmă, secretarul 
general a coborât de pe scenă, dar a fost reţinut de 

delegaţii entuziaşti care voiau să dea mâna cu el, în timp 
ce aplauzele au continuat chiar şi după ieşirea lui din sală. 

— Ce discurs remarcabil, a spus fostul prim-ministru 
italian, al cărui nume Giles tot nu şi-l putea aminti. 

— Este şi ăsta un mod de a-l descrie, a zis Giles, zâmbind 
către Karin, care s-a încruntat. Giles şi-a dat seama că 
italianul se uita fix la el. Un stil oratoric remarcabil, a 
adăugat el, dar ar fi nevoie să-l citesc ca să mă asigur că 
nu mi-a scăpat ceva. O copie a discursului lui Honecker i-a 
fost imediat aruncată în mână, ceea ce i-a reamintit cât de 
vigilent trebuia sa fie. Observațiile lui au părut să-l 
mulţumească pe italian care a fost distras de un alt delegat 
care s-a apropiat de el, l-a îmbrăţişat puternic şi a spus: 

— Ce mai faci, Gian Lucio? 

— Şi acum ce se întâmplă? a şoptit Giles. 

— Aşteptăm să fim escortati înapoi la autobuz. Dar e 
important ca tu să pari impresionat de discurs, aşa că te 
rog continuă să le adresezi complimente gazdelor tale. 

Giles s-a îndepărtat de Karin şi a început să dea mâna cu 
mai mulţi politicieni europeni cu care Griff Haskins n-ar fi 
împărţit nicio halbă de bere. 

Lui Giles nu i-a venit să creadă. Cineva chiar a fluierat ca 
să atragă atenţia delegaților străini. Atunci au fost adunaţi 
şi, ca nişte elevi neastamparati, au fost duşi înapoi la 
autobuz. 

Când toţi cei trei pasageri s-au îmbarcat şi au fost iar 
numărați, autobuzul, însoţit de patru motociclişti ai poliţiei, 
cu sirenele pornite, şi-a reînceput drumul lent înapoi spre 
graniţă. 

Era pe punctul de a o lua pe Karin de mână, când o voce 
din spate i-a spus: 

— Sir Giles Barrington, nu? Giles s-a uitat în jur şi a văzut 
o figură care-i părea cunoscută, cu toate că nu-şi putea 
aminti numele. 

— Keith Brooks. 

— Ah, da, a zis Giles, de la Telegraph. Mă bucur să te 
revad, Keith. 

— Cum reprezentati Partidul Laburist, sir Giles, pot sa 
presupun ca veti reveni in politica de varf? 

— Incerc sa ma tin la curent, a spus Giles, nedorind sa 
discute mult cu un Ziarist. 

— Imi pare rau ca nu ati participat la alegerile anticipate, 
a spus Brooks. Fielding pare un tip de treaba, dar simt lipsa 
contribuţiilor dumneavoastră din rândul întâi. 

— Asta nu prea s-a văzut când eram în parlament. 

— Nu la rubrica politică, după cum bine ştiţi, dar aveţi 
admiratori la ştiri, inclusiv Bill Deeds, pentru că vă pot 
spune că ni se pare că miniştrii din opoziţia de acum sunt 
cam lipsiţi de culoare. 

— Este la modă să spui asta despre fiecare generaţie 
nouă de politicieni. 

— Totuşi, dacă vă hotărâți să reveniti, dati-mi un telefon. 
l-a dat lui Giles o carte de vizită. Veţi fi surprins de 
atitudinea pe care o vom avea când vă veţi reveni, a 
adăugat el, înainte de a se întoarce la locul lui. 

— Părea destul de amabil, a zis Karin. 

— Nu poţi avea niciodată încredere în Telegraph, a 
comentat Giles, punându-şi cartea de vizită în portofel. 

— Şi te gândeşti să revii? 

— Nu va fi atât de uşor. 

— Din cauza mea? a spus Karin, luându-l de mână când 
autobuzul s-a oprit la bariera care-i despartea cu câteva 
sute de metri de libertate. l-ar fi răspuns, dar uşa s-a 
deschis, lăsând să între o boare de aer rece. 

Trei ofiţeri s-au urcat din nou la bord. Giles a fost 
încântat să vadă că era alt schimb. In timp ce verificau 
minuţios fiecare paşaport şi viză, Giles şi-a amintit brusc. 
Şi-a scos portofelul, a luat mica fotografie a lui Karin şi i-a 
dat-o repede. Ea a înjurat în surdină, şi-a luat paşaportul 
din geantă şi, cu ajutorul unei pile de unghii, a început să 
răzuiască cu grijă fotografia de dimineaţă. 

— Cum de am uitat? a şoptit Karin, folosind acelaşi mic 
tub de lipici ca să-şi pună fotografia ei la loc. 

— E greşeala mea, nu a ta, a zis Giles, urmărind pe furiş 
pe interval progresul lent al gardienilor. Să fim mulţumiţi că 
nu stăm în faţă. 

Gardienii erau numai la câteva rânduri depărtare când 
Karin a terminat transferul. Giles a văzut că tremura şi a 
strâns-o de mână. Din fericire, gardienilor le lua mai mult 
să verifice fiecare nume decât la intrarea în ţară pentru că, 
în ciuda pretențiilor îngâmfate ale lui Honecker, zidul 
dovedea că mai mulţi oameni voiau să iasă din Germania 
de Est decât să intre. 

Când un tânăr ofiţer a apărut lângă ei, Giles i-a dat 
nepăsător paşaportul lui. După ce gardianul a întors câteva 
pagini şi a verificat viza englezului, i l-a dat înapoi şi a bifat 
numele lui Giles. Nu fusese atât de rău pe cât se temuse. 

Când polițistul a deschis pasaportul lui Karin, Giles a 
observat că poza ei era puţin strâmbă. Tânărul locotenent 
s-a uitat mai îndelung la detalii, la data naşterii, la rude - 
cel puţin, de data aceasta erau corecte. Giles s-a rugat să 
n-o întrebe unde locuia în Anglia. Totuşi, când el a început 
să o chestioneze, a devenit clar, din tonul vocii sale că nu 
era convins de răspunsurile ei. Giles nu ştia ce să facă. 
Orice încercare de a interveni n-ar fi făcut decât să atragă 
şi mai mult atenţia asupra lor. Polițistul a lătrat un ordin şi 
Karin s-a ridicat încet de la locul ei. Giles era gata să 
protesteze, când Brooks a sărit din spatele lor şi a început 
să-l fotografieze pe tânărul ofiţer. Ceilalţi doi poliţişti au 
înaintat repede spre colegul lor. Unul a înşfăcat camera şi a 
smuls filmul, iar ceilalţi doi l-au târât neceremonios pe 
Brooks afară din autobuz. 

— A făcut-o dinadins, a spus Karin, care tremura încă. 
Dar de ce? 

— Pentru că şi-a dat seama cine eşti. 

— Ce i se va întâmpla? a întrebat Karin, părând speriată. 

— Îşi va petrece noaptea la închisoare, apoi va fi 
expediat înapoi în Anglia. Nu i se va mai permite să revină 
în Germania de Est. Nu prea este o pedeapsă şi e valoroasă 
pentru o ştire în exclusivitate. 

Giles şi-a dat seama că toţi cei din autobuz se uitau la ei, 
încercând sa înţeleagă, fiecare pe limba lui, ce se 
întâmplase. Gian Lucio i-a făcut semn lui Giles că el si Karin 
trebuiau să i se alăture în fata autobuzului. Alt risc, dar pe 
care Giles simţea că era cazul să şi-l asume. 

— Urmează-mă, a zis Giles. 

S-au aşezat pe două locuri libere vizavi de Gian Lucio şi 
Giles tocmai îi explica fostului ministru ce se întâmplase 
când doi dintre gardieni au reapărut, dar nu şi cel care o 
chestionase pe Karin. El probabil urma să explice 
autorităţilor superioare de ce târâse un ziarist din Vest 
afară din maşină. Cei doi gardieni s-au dus în spatele 
autobuzului şi au verificat repede ultimele paşapoarte şi 
vize. Probabil că cineva le explicase că nu aveau nevoie de 
un incident diplomatic în ziua în care conducătorul suprem 
tinuse un discurs măreț. 

Giles a continuat să discute cu Gian Lucio de parcă erau 
vechi prieteni în timp ce alt ofiţer număra capetele. Treizeci 
şi unu. A luat poziţie de drepţi şi a salutat, apoi el şi colegii 
săi au coborât din autobuz. In timp ce uşa se închidea în 
urma lor, pasagerii au izbucnit în aplauze spontane pentru 
prima oară în acea zi. 

Autobuzul a mai parcurs câteva sute de metri pe 
teritoriul nimănui, o zonă pustie nerevendicată de nicio 
tara, înainte de a se opri în fata sectorului american. Karin 
mai tremura încă atunci când un sergent din marina 
americană s-a urcat în autobuz. 

— Bine aţi revenit, a spus el cu o voce încântată. 

— Asta înţeleg politicienii din Est când descriu decadenta 
Vestului? 

— Decadenta? a întrebat Giles, turnându-i lui Karin alt 
pahar de şampanie. 

— Să stai în camera de hotel la unsprezece dimineaţa şi 
să comanzi micul dejun în pat. 

— Sigur că nu, a zis Giles. Dacă este unsprezece, nu mai 
e micul dejun, ci gustare şi, prin urmare, este acceptabil. 

Karin a râs în timp ce mai sorbea şampanie. 

— Nu-mi vine să cred că am scăpat şi mă voi întâlni în 
sfârşit cu tata. Vei veni să ne vizitezi în Cornwall? 

— Nu, voiam să-ţi ofer un serviciu la Londra ca menajera 
mea. 
— Ah, profesor Higgins. 

— Dar engleza ta e deja perfectă şi, nu uita, ei nu s-au 
culcat împreună. 

— Ar fi făcut-o daca Shaw ar fi scris în zilele noastre. 

— Şi piesa s-ar fi terminat cu nunta lor, a spus Giles, 
luând-o în braţe. 

— La ce oră pleacă avionul tau? 

— La trei douăzeci. 

— Bine, atunci avem suficient timp, a zis Karin în timp ce 
halatul ei cădea pe jos, să rescriem ultimul act din 
Pygmalion. 


Ultima oară când Giles fusese întâmpinat de o mulţime 
de camere de filmare, fotografi şi ziarişti la întoarcerea în 
Anglia fusese atunci când părea că va fi noul şef al 
Partidului Laburist. 

Când el şi Karin coborau scara avionului, Giles şi-a pus un 
braţ pe umărul ei şi a condus-o uşor prin grămada de 
ziarişti. 

— Karin! Karin! Cum vă simtiti cand ati scăpat din 
Germania de Est? a strigat 0 voce pe fundalul blitzurilor, iar 
echipele de televiziune incercau sa stea cat mai aproape de 
ei, mergând cu spatele. 

— Nu spune nimic, i-a zis Giles, ferm. 

— Sir Giles v-a cerut de nevastă, domnişoară Pengelly? 

— Vă veţi întoarce iar în parlament, sir Giles? 

— Sunteţi gravidă, Karin? 

Karin, îmbujorată, s-a uitat urât la ziarist şi i-a spus: 

— Nu, nu sunt! 

— Poţi să fii sigură după noaptea trecută? a şoptit Giles. 

Karin a zâmbit şi era gata să-l sărute pe obraz când el s-a 
întors şi buzele lor s-au atins un scurt moment, dar această 
fotografie a apărut pe majoritatea primelor pagini din ziare, 
după cum au aflat la micul dejun în dimineaţa următoare. 


* 


— Keith Brooks îşi merită reputaţia, a spus Karin, ridicând 
privirea din Telegraph. 

— De acord, a fost neaşteptat de generos. Şi şeful şi mai 
mult. 

— O părere a editorialistului ştirilor zilei. _ 

— Ah. Nu aveam din astea de partea noastră a zidului. In 
toate ziarele apărea acelaşi mesaj, scris de oameni ai 
partidului şi tipărite de editori, dacă voiau să-şi păstreze 
slujba. 

— Asta făcea viaţa mai uşoară, a comentat Giles când a 
apărut Markham cu o stivă de toasturi calde pe care le-a 
pus pe masă. 

— Markham este decadent? a întrebat Karin după ce 
valetul a închis uşa în urma lui. 

— Sigur că da, a zis Giles. Ştiu sigur că îi votează pe 
conservatori. 

Giles tocmai citea Times când a sunat telefonul. 

Markham a reapărut. 

— Domnul Harold Wilson e la telefon, domnule, a zis el, 
dându-i telefonul. 

— Vrea să mă trimită înapoi? a spus Karin. 

Giles nu era sigur că ea glumea. 

— Bună dimineaţa, Harold. 

— Bună dimineaţa Giles, a spus o voce cu un accent 
inconfundabil de Yorkshire. Mă întreb dacă ai avea timp să 
treci azi pe la Camera Comunelor, pentru că este ceva ce 
ar trebui să discutăm. 

— Când ti-ar conveni? a întrebat Giles. 

— Am o pauză în program la unsprezece, daca-ti 
convine. 

— Cred că da, Harold, dar pot să verific? 

— Desigur. 

Giles a acoperit microfonul cu o mână şi a spus: 

— Karin, când vine tatăl tau? 

— Pe la zece, dar ar trebui să cumpăr nişte haine înainte. 

— Putem merge după-masă la cumpărături, a spus Giles. 
Şi-a luat mâna de pe microfon şi a zis: 

— Ne vedem în Camera Comunelor la unsprezece, 
Harold. 

— Şi cu ce artrebui să mă îmbrac până atunci? a întrebat 
Karin când el a lăsat jos receptorul. 

Valetul a tuşit. 

— Da, Markham? 

— Doamna Clifton întotdeauna lasă un schimb de haine 
în dormitorul oaspeţilor, domnule, în caz de urgenţă. 

— Aceasta este, fără îndoială, o urgenţă, a spus Giles, 
luând-o pe Karin de mână şi conducând-o afară din cameră. 

— Nu o să se supere? a întrebat Karin când urcau scările 
până la primul etaj. 

— E greu să te superi pentru ce nu ştii. 

— Poate ar fi mai bine s-o suni? 

— Am presentimentul că Emma ar putea avea ceva mai 
important de făcut decât să-şi bată capul cu hainele lăsate 
la Londra, a spus Giles, deschizând uşa dormitorului. 

Karin a deschis usa unui dulap mare unde a gasit nu una, 
ci mai multe taioare si rochii, plus un sir de pantofi pe care 
nu-i văzuse niciodată într-o cooperativă a clasei 
muncitoare. 

— Vino jos după ce termini, i-a zis Giles. Şi-a petrecut 
următoarele patruzeci de minute încercând să termine 
ziarele de dimineaţă, fiind întruna întrerupt de telefoane de 
felicitare sau care-i solicitau interviuri. A avut chiar şi o 
clipă în care să se gândească la motivele pentru care 
Harold Wilson ar fi vrut să-l vadă. 

— Domnul Clifton la telefon, domnule, a zis Markham 
dându-i iar telefonul. 

— Harry, ce mai faci? 

— Bine, dar după ce am citit ziarele de dimineaţă am 
vrut să aflu cum ai reuşit să scapi de germani a doua oară. 

Giles a râs. 

— Mult mai uşor. 

— Presupun că reîntâlnirea cu domnişoara Pengelly este 
motivul pentru care pari aşa de mulţumit de tine. 

— Ai nimerit-o. Nu numai că e frumoasă, dar Karin este şi 
cea mai încântătoare, inteligentă, blândă şi amabilă fiinţă 
pe care am întâlnit-o vreodată. 

— Nu e prea devreme ca să emiţi asemenea judecăţi 
lipsite de echivoc? i-a sugerat Harry. 

— Nu, de data aceasta, chiar am găsit mina de aur. 

— Să sperăm că ai dreptate. Şi cum te simţi când presa 
te descrie ca fiind o combinaţie între Richard Hannay$ şi 
Douglas Bader’? 

— Mie mi se pare ca seman mai mult cu Heatheliff®, a 
spus Giles, razand. 

— Deci când vom întâlni acest model de virtute? 

— Venim la Bristol vineri dimineaţa, deci, daca tu şi 
Emma sunteti liberi sa pranzim sambata... 


6€ General-maior, membru al Legiunii de Onoare, erou al Războiului cu 
Burii, personaj al romancierului scoţian John Buchan. 
7 Căpitan în RAF, erou al celui de-al Doilea Război Mondial. 
8 Personaj din romanul „La Rascruce de vânturi” de Emily Bronte. 

— Sâmbătă vine Sebastian si Emma speră să-l convingă 
Sa preia functia de presedinte. Dar esti bine-venit sa ni te 
alaturi. 

— Nu, cred ca sar peste asta, dar nu ar fi mai bine sa 
veniti toti la Hall duminica la pranz? 

— Nu ar stresa-o psihic prea mult pe Karin? a spus Harry. 

— Când ai trăit majoritatea vieţii într-un regim comunist, 
nu cred că un prânz cu familia Clifton este un stres. 

— Dacă esti sigur, ne vedem toţi duminică. 

— Sunt sigur, a zis Giles când suna clopotelul de la usa. 
Trebuie să fug, Harry. A lăsat jos telefonul şi s-a uitat la 
ceas. Oare era deja ora zece? A fugit în hol şi l-a văzut pe 
Markham deschizând uşa din faţă. 

— Bună dimineaţa, domnule Pengelly, sir Giles vă 
aşteaptă. 

— Bună dimineaţa, a zis Pengelly, înclinându-se uşor în 
faţa valetului. 

— Intraţi, a spus Giles când dădeau mâna. Markham, poţi 
să aduci nişte cafea proaspătă în timp ce-l duc pe domnul 
Pengelly în salon? 

— Desigur, domnule. 

— Karin va cobori în câteva clipe. Este o poveste lungă, 
dar acum încearcă să se decidă ce haină a surorii mele să 
poarte. 

Pengelly a râs. 

— Femeilor le este greu să se hotărască chiar şi asupra 
propriilor haine. 

— Ne-aţi găsit greu? 

— Nu, m-am lăsat în grija şoferului de taxi. O experienţă 
rară pentru mine, dar aceasta este o ocazie specială. 

— Sigur că da, a zis Giles. Sansa de a-ţi reîntâlni fiica 
după ce ai crezut că n-o vei mai vedea vreodată. 

— Vă voi fi etern recunoscător, sir Giles. Şi dacă e să 
credem ce scrie în Te/egraph, a fost foarte greu. 

— Brooks a exagerat incidentul, a spus Giles, în timp ce 
se aşezau, dar cu greu îl putem blama după cele prin care 
a trecut. 

Markham a revenit cu o tava cu un ibric cu cafea si cu 
biscuiti pe care a pus-o pe masa salonului, intre cei doi. 

— Tovarasul Honecker nu va fi prea incantat sa afle ce 
farsa i-ati jucat, a zis Pengelly, uitandu-se la primul rand din 
Telegraph. Nu ca ar fi fost ceva nou in discursul acela. 

— Nicicum, a zis Giles cand s-a deschis usa si Karin a 
năvălit înăuntru. A alergat spre tatăl ei care a sărit şi a luat- 
o în braţe. Ciudat, s-a gândit Giles, că n-am observat 
niciodată rochia aceasta albă, simplă, când o purta sora 
mea. 

Tatăl şi fiica au rămas agatati unul de altul, dar domnul 
Pengelly a fost cel care a izbucnit în lacrimi. 

— Îmi pare rău dacă m-am făcut de râs, a zis el, dar am 
aşteptat acest moment atât de mult. 

— Şi eu, a zis Karin. 

Giles s-a uitat la ceas. 

— Îmi cer scuze, dar trebuie să vă părăsesc pentru că am 
o întâlnire la Camera Comunelor la unsprezece. Ştiu însă că 
aveţi multe de discutat. 

— Când te întorci? l-a întrebat Karin. 

— Pe la douăsprezece, poate mai devreme şi apoi vă duc 
pe amândoi la prânz. 

— Şi după prânz? 

— Mergem la cumpărături. Nu am uitat. Giles a sărutat-o 
blând pe buze, în timp ce Pengelly se uita în altă parte. Ne 
revedem pe la douăsprezece, a mai zis el când ieşea în 
holul în care-l aştepta valetul cu haina pregătită. 

— Cred că voi reveni într-o oră, Markham. Nu-i deranja, 
pentru că am impresia că-şi doresc puţin timp în care să fie 
singuri. 


Karin şi tatăl ei au rămas tacuti asteptand să se închidă 
uşa de afară si nici chiar atunci n-au zis nimic pana ce nu l- 
au auzit pe Markham închizând uşa bucătăriei. 

— Totul a mers conform planului? 

— Aproape tot, a spus Karin. Până când am ajuns la 
frontieră, unde un tânăr ofiţer excesiv de zelos a început să 
pună prea multe întrebări. 

— Dar chiar eu i-am instruit pe grăniceri, a spus Pengelly. 
Chiar i-am spus locotenentului Engel să-ţi facă necazuri 
pentru ca Barrington să fie şi mai convins că ai avut noroc 
că ai scăpat. 

— Ei, n-a prea mers conform planurilor tale, tovarăşe, 
pentru că un ziarist din Fleet Street s-a decis să se 
amestece şi a început chiar să facă poze. 

— Keith Brooks. Da, am dat ordine să i se dea drumul de 
îndată ce treceai graniţa. Voiam să mă asigur că nu va 
pierde termenul-limita, a adăugat Pengelly, uitându-se la 
prima pagină din Telegraph: 


SIR GILES BARRINGTON ÎŞI SALVEAZĂ IUBITA DIN 
SPATELE CORTINEI DE FIER 


— Dar nu ne putem permite să ne relaxăm, a spus Karin. 
În ciuda privirii de mieluşel amorezat, Giles Barrington nu 
este un fraier. 

— Din ceea ce am văzut, l-ai făcut să-ţi mănânce din 
palmă. 

— Acum da, dar nu putem presupune că va dura şi ar fi o 
prostie să ignorăm recordul său la femei. Nu este tocmai de 
încredere. 

— A reuşit să stea zece ani cu fosta lui soţie, a spus 
Pengelly, ceea ce ar trebui să fie suficient pentru planurile 
şefilor noştri. 

— Deci care este prima mişcare? 

— Nu există o primă mişcare. Maresalul Kaşevoi o 
consideră o operaţie de lungă durată, aşa că asigură-te că-i 
oferi tot ceea ce evident nu au reuşit primele două neveste. 

— Nu ar trebui să fie prea greu, pentru ca am impresia 
că bietul om chiar s-a îndrăgostit de mine. Îţi vine să crezi 
că noaptea trecută a fost prima oară când a făcut sex oral? 

— Si sunt sigur ca mai exista una sau doua experiente pe 
care le asteapta. Trebuie sa faci tot ce poti s-o tii asa, 
deoarece nu vom mai avea alta ocazie sa ne punem 
piciorul in pragul unei case britanice. 

— Nu voi fi multumita doar sa-mi pun piciorul in prag, a 
zis Karin. Vreau s-o distrug. 

— Bine. Dar acum să ne concentrăm asupra celorlalte 
responsabilităţi ale tale. Trebuie să creăm un sistem simplu 
de a transmite mesaje agenţilor noştri de teren. 

— Credeam că voi lua legătura doar cu tine. 

— Asta s-ar putea să nu fie posibil întotdeauna pentru că 
eu va trebui să rămân mai mult timp în Cornwall, altfel 
Barrington ar putea să devină banuitor. 

— Deci ce va trebui să fac dacă voi fi obligată să iau 
legătura urgent cu tine? 

— Am instalat un al doilea post telefonic exclusiv pentru 
tine, dar va fi utilizat doar în caz de urgenţă. Ori de câte ori 
vrei să iei legătura cu tatăl tău, foloseşte numărul din 
cartea de telefon şi vorbeşte doar în engleză. Dacă ai 
nevoie să suni pe linia privată - şi subliniez, doar în caz de 
urgenţă - voi vorbi ruseste, iar tu îmi vei răspunde în 
germană. Deci există doar două numere pe care va trebui 
să le ţii minte. 

Uşa de la intrare s-a trântit şi, după o clipă, au auzit 
vocea lui Giles în hol: 

— Sunt tot în salon? 

— Da, domnule. 

— Şi nu mă voi ierta niciodată, spunea Pengelly, pentru 
că nu am fost alături de mama ta când... 

Giles a dat buzna în cameră. 

— Voiam să fii prima care să afli, draga mea. Harold 
Wilson mi-a oferit un loc în Camera Lorzilor. 

Amândoi au părut încântați. 

LADY VIRGINIA FENWICK 
1971 

12 


Contele de Fenwick a chemat-o pe fiica sa in Scotia. O 
comanda aproape regala. 

Virginia era ingrozita gandindu-se ca se va intalni cu tatal 
ei. Atata timp cat se tinea departe de rubricile de barfe din 
ziare si îşi respecta bugetul, bătrânul nu părea să se 
sinchisească prea mult de ce făcea ea la Londra. Totuşi, 
procesul împotriva fostei ei cumnate, Emma Clifton, fusese 
prezentat pe larg în Scotsman, singurul ziar pe care-l citea 
nobilul conte. 

Virginia a ajuns la Fenwick Hall abia seara şi s-a retras 
imediat în dormitor, sperând că tatăl ei va fi în toane mai 
bune după un somn adânc. Dar nu a fost. De fapt, abia a 
scos un cuvânt la micul dejun în afară de: 

— Ne vedem în biroul meu la zece, de parcă ea ar mai fi 
fost încă o elevă neastâmpărată. 

A ajuns lângă biroul tatălui ei la zece fără cinci, dar nu a 
bătut la uşă până ce pendula din hol n-a sunat ora exactă. 
Ştia prea bine că tatăl său cerea ca nimeni să nu ajungă la 
el mai devreme sau mai târziu. Când a bătut, a fost 
răsplătită cu ordinul: 

— Intră! A deschis uşa şi a intrat într-o cameră în care se 
afla doar când dădea de necaz. Virginia a rămas în picioare 
de partea cealaltă a biroului, aşteptând să fie invitată să ia 
loc. Nu a fost. Nu a zis nimic. Copiii trebuie văzuţi, nu auziti, 
era una dintre maximele preferate ale tatălui ei, care ar fi 
putut constitui motivul pentru care erau aproape străini. 

În timp ce Virginia îl aştepta să înceapă conversaţia, s-a 
uitat mai atentă la bătrânul aşezat în spatele biroului, 
încercând să-şi aprindă o pipă din maces. Imbatranise mult 
de când nu-l mai văzuse. Ridurile de pe faţa lui erau mai 
adânci. Dar, cu toate că depăşise cu mult şaptezeci de ani, 
părul lui grizonant era des, însă mustata tăiată cu grijă 
amintea tuturor că aparţinea unei alte generaţii. Smokingul 
contelui era de culoarea peruzea-gri a clanului său şi el 

considera o virtute faptul ca rareori se aventura în afara 
frontierei Scoției. Fusese educat la Loretta School din 
Edinburgh înainte de a absolvi colegiul St Andrews. Clubul 
de golf, nu universitatea. La alegerile generale, îi susţinea 
pe conservatori, nu din convingere, ci pentru că avea 
impresia că aceştia erau cel mai mic din cele două rele 
posibile. Totuşi, cum înaintea sa, Partidul Conservator 
fusese reprezentat de sir Alec Douglas-Home, nu era lipsit 
de influenţă. Vizitase de câteva ori Camera Lorzilor şi doar 
atunci când era necesar un vot la o lege referitoare la stilul 
său de viaţă. 

După ce şi-a aprins pipa şi a tras câteva fumuri 
exagerate, şi-a întors privirea către singura sa fiică pe care 
o considera una dintre puţinele greşeli ale vieţii sale. 
Contele o blama pe soţia lui pentru că rasfatase copilul în 
prima parte a vieţii. Contesa preferase morcovul, nu batul, 
aşa că la optsprezece ani singurele carate pe care ştia 
Virginia unde să le găsească erau la Cartier, nu la 
magazinele locale. 

— Lasă-mă să încep prin a te întreba, Virginia, a zis 
contele printre pufăituri, dacă ai achitat toate facturile 
juridice provenite din procesul tău nechibzuit? 

— Da, tată. Dar a trebuit să vând toate acţiunile mele la 
Barrington's pentru asta. 

— O justiţie poetică, a comentat contele, înainte de a mai 
trage un fum din vechea sa pipă. Nu ar fi trebuit să permiti 
ca procesul să ajungă la tribunal după ce Edward ţi-a spus 
că şansele tale erau cincizeci la sută. 

— Dar a mers bine până când a apărut scrisoarea aceea 
nenorocită a lui Fisher. 

— Un alt exemplu al lipsei tale de judecată, a scuipat 
contele. Fisher a fost întotdeauna un factor de risc şi nu ar 
fi trebuit să-l implici. 

— Dar a fost maior în armată. 

— Un grad la care a ajuns abia după ce biroul militar a 
decis că este vremea să se retragă. 

— Şi membru în parlament. 

— La nivelul unui vânzător de masini la mâna a doua sau 
al unui hoţ de vite. Virginia a ales să tacă în această bătălie 
pe care ştia că nu ar fi câştigat-o. Te rog, asigură-mă, 
Virginia, că nu te-ai mai amestecat şi cu alţi netrebnici. 

Ea s-a gândit la Desmond Mellor, Adrian Sloane şi Jim 
Knowles cu care ştia că tatăl ei nu ar fi fost de acord. 

— Nu, tată, mi-am învăţat lecţia şi nu-ţi voi mai pricinui 
necazuri. 

— Mă bucur s-o aud. 

— Dar trebuie să recunosc că este greu să trăieşti în 
Londra doar cu două mii de lire pe lună. 

— Atunci întoarce-te şi stai în Kinross, unde se poate trăi 
confortabil cu doar două mii de lire pe an. 

Virginia îşi dădea seama prea bine că acesta era ultimul 
lucru pe care şi l-ar fi dorit tatăl ei, aşa că s-a decis să riste. 

— Speram, tată, că ai putea să-mi măreşti alocatia la trei 
mii pe lună. 

— Nici să nu te gândeşti, i s-a răspuns imediat. De fapt, 
după ultimele tale aiureli, mă gândeam să-ţi injumatatesc 
alocatia. 

— Dar dacă o faci, tata, cum aş putea supravieţui? S-a 
întrebat daca era momentul să izbucnească în lacrimi. 

— Ai putea să procedezi ca ceilalţi şi să înveţi să trăieşti 
din banii pe care-i ai. 

— Dar prietenii mei se aşteaptă... 

— Atunci nu ai soiul potrivit de prieteni. Poate a venit 
timpul să cobori în lumea adevărată. 

— Ce vrei să spui, tata? 

— Ai putea începe prin a-i da afară pe valet şi pe 
menajeră, care, după mine, sunt o cheltuială inutilă şi să te 
muti într-un apartament mai mic. Virginia a părut şocată. Si 
ai putea chiar să-ţi cauţi un serviciu. Virginia a început să 
plângă. Cu toate că, dacă ne gândim la asta, ar fi inutil, 
pentru că nu eşti în stare decât să cheltuieşti banii altora. 

— Dar, tată, a spus Virginia, ştergându-şi o lacrimă, încă 
o mie pe lună mi-ar rezolva problemele. 

— Care nu sunt problemele mele, a zis contele. Deci ai 
putea începe noul regim prin a lua trenul şi a te întoarce la 
Londra - la clasa a doua. 


Virginia nu mai intrase niciodată într-un vagon de clasa a 
doua şi, cu toate admonestările tatălui ei, nu avea intenţia 
s-o facă. Totuşi, în timpul lungului drum spre King’s Cross, 
s-a gândit la situaţia sa curentă şi la ce şanse îi mai 
rămăseseră dacă nu voia să epuizeze răbdarea bătrânului 
domn. 

Se împrumutase deja cu sume mici de la mai mulţi 
prieteni şi cunoştinţe şi câţiva începeau să-i ceară 
rambursarea, în timp ce alţii păreau resemnati cu faptul că 
ea considerase banii nu atât un împrumut, cât un dar. 

Poate ar putea învăţa să trăiască fără valet şi 
bucătăreasă, să se ducă la Peter Jones mai des decât la 
Harrods şi chiar să mai meargă cu autobuzul în loc să ia un 
taxi. Totuşi, ceea ce nu putea să facă era să meargă cu 
metroul. Nu-i păsa că mergea prin subterană dacă se ducea 
la Annabel's. Vizita ei la salonul de cosmetică nu se putea, 
de asemenea, negocia, iar vinul alb în loc de şampanie era 
ceva imposibil. Refuza să renunţe şi la loja ai de la Albert 
Hall sau la cea de la Wimbledon. Bofie Bridgewater îi 
spusese că unii dintre prietenii lui le închiriau atunci când 
nu le foloseau. Ce vulgar, cu toate că trebuia să recunoască 
faptul că ar fi ceva mai bine decât să le piardă de tot. 

Totuşi, Virginia observase recent că primea mai multe 
plicuri maro în cutia de scrisori. Le lăsa pur şi simplu 
nedeschise pe preş în speranţa deşartă că vor dispărea, 
deşi în realitate erau urmate de o scrisoare de la un avocat 
avertizand-o de primire iminentă a unui mandat de 
executare silită dacă facturile nu erau achitate în 
paisprezece zile. Şi, de parcă n-ar fi fost destul, în acea 
dimineaţă deschisese o scrisoare de la managerul băncii ei 
prin care acesta îi solicita o întrevedere de urgenţă. 

Virginia nu întâlnise niciodată un director de banca şi, 
desigur, nu era ceva de bon-ton. Dar cand s-a intors la 
Cadogan Gardens si a deschis usa din fata, a vazut ca 
plicurile maro erau acum mult mai multe decat cele albe. A 
strans scrisorile si s-a dus in salon unde le-a impartit in 
doua mormane. 

După ce a aruncat în coşul de gunoi o a doua solicitare 
pentru o întâlnire urgentă de la managerul băncii şi-a 
îndreptat atenţia spre plicurile albe. Mai multe invitaţii de la 
prieteni să-şi petreacă un weekend la ţară, dar îşi vânduse 
de curând micul MGM şi nu mai avea alte mijloace de 
transport. Invitaţii la baluri, la care n-ar fi putut fi văzută 
purtând aceeaşi rochie de două ori. La Ascot şi Wimbledon 
şi, bineînţeles, la o petrecere în grădină la Buckingham 
Palace. Dar invitaţia aurită de la Bofie Bridgewater a 
intrigat-o cel mai mult. 

Bofie era dupa opinia tatalui ei, o pierdere de spatiu. 
Totusi era cel mai tanar fiu al unui viconte, ceea ce-i 
permitea să între într-o clasă de oameni cu stare. Virginia a 
citit scrisoarea lui Bofie. Oare binevoia să i se alăture la 
prânz la Harry's Bar (ceea ce însemna desigur că nu va 
plăti el) să întâlnească un bătrân prieten american (pe 
care-l cunoscuse probabil destul de recent), Cyrus T. Grant 
III, care vizita Londra pentru prima oară şi nu ştia oraşul. 

— Cyrus T. Grant Ill, a repetat ea; oare unde mai 
întâlnise numele acesta? Ah, da, William Hickey. A luat un 
Daily Express din ziua anterioară şi a întors paginile la 
coloana de bârfe, la fel cum un parior răsfoieşte până la 
paginile cu rezultatele curselor. Cyrus T. Grant Ill va vizita 
Londra în vara aceasta pentru a profita de sezonul de 
curse, o informa Hickey. Mai ales ca să-şi urmărească iapa, 
Noble Conquest, concurând împotriva lui King George VI şi 
Queen Elisabeth Stakes la Ascot. Va veni la Londra cu 
avionul său particular cu reacţie Lear si va sta în 
apartamentul Nelson la Ritz. Forbes Magazine l-a prezentat 
pe Grant ca pe al 28-lea cel mai bogat om din America. Un 
multimilionar - Virginiei îi plăcea cuvântul „multi” - care-şi 

castigase averea in industria de conserve - nu-i pasa ei de 
cuvântul ,,industrie”. Hickey mai spunea ca Vogue il 
prezentase ca pe unul dintre cei mai ravniti burlaci de pe 
planeta. 

— Dar cat de batran esti? a bombanit Virginia cand 
studia fotografia magnatului aflata sub articol. Banuia ca 
patruzeci şi cinci de ani şi spera ca cincizeci si, cu toate ca 
nu era ceea ce s-ar putea numi frumos sau chiar 
prezentabil, numărul 28 i-a rămas în minte. 

Virginia i-a scris lui Bofie un bilet de mână prin care 
accepta amabila lui invitaţie şi adăuga cât de mult aştepta 
să-l întâlnească pe Cyrus T. Grant Ill. Poate ar putea chiar 
să stea lângă el? 


— M-ati sunat, doamnă? a spus valetul. 

— Da, Morton. Îmi pare rău să-ţi spun că nu mai am de 
ales decât să te eliberez din serviciul meu la sfârşitul lunii. 
Morton n-a părut surprins, pentru că nu mai fusese plătit de 
trei luni. Desigur, îţi voi oferi referinţe excelente aşa că nu- 
ti va fi greu să găseşti alt serviciu. 

— Mulţumesc, doamnă, pentru că mărturisesc că acestea 
nu au fost timpuri uşoare. 

— Nu sunt sigură că te înţeleg, Morton. 

— Doamna Morton este iar însărcinată. 

— Dar abia anul trecut mi-ai spus că ti se părea că trei 
copii sunt prea destui. 

— Si încă sunt de aceeaşi părere, doamnă, dar să 
spunem că acesta nu a fost planificat. 

— Trebuie să ne organizăm vieţile mai atent, Morton si să 
învăţăm să trăim din ce avem. 

— Exact, doamnă. 

Virginia n-a mai putut amâna vizita la managerul băncii 
dupa ce o coafeză din Mayfair i-a prezentat stânjenită un 
cec respins. 

— Sunt sigură că este o eroare birocratică, a asigurat-o 
Virginia şi a scris imediat un alt cec. Dar, când a plecat de 
la coafor, a chemat un taxi şi i-a cerut şoferului s-o ducă la 
Coutts în Strand. 

Domnul Fairbrother s-a ridicat de la birou când Virginia a 
intrat neanuntata în biroul lui. 

— Fără îndoială că aveţi o explicaţie pentru asta? a spus 
ea, punând cecul cu STORNARE LA EMITENT pe biroul lui. 

— Mă tem, stimată doamnă, că v-aţi depăşit cu mult 
limita de creditare stabilită, a zis Fairbrother, fără să mai 
spună că ea nu se programase. V-am scris de mai multe 
ori, cerându-vă o întâlnire pentru discutarea prezentei 
situaţii, dar e evident că aţi fost foarte ocupată. 

— Am crezut că, având în vedere că familia mea lucrează 
cu Coutts de mai mult de două sute de ani, mi s-ar putea 
acorda mai multă libertate. 

— Am fost pe atât de intelegatori pe cât se putea având 
în vedere împrejurările, a spus Fairbrother, dar cum există 
multe alte tranzacţii în aşteptare, mă tem că nu ne-ati prea 
dat de ales. 

— Daca aşa stau lucrurile nu-mi lăsaţi altă alegere decât 
să-mi mut contul la o bancă mai civilizată. 

— După cum doriţi, doamnă. Şi poate cu vremea veţi fi 
destul de amabilă să îmi spuneţi la ce bancă trebuie să vă 
transferăm depăşirea de credit. Între timp, mă tem că nu 
vom putea să onorăm niciunul dintre cecurile curente până 
ce domnia sa, lordul, nu va achita suma lunară. 

— Asta e foarte bine, a zis Virginia, pentru că l-am vizitat 
de curând pe tatăl meu în Scoţia şi el a fost de acord să-mi 
crească alocatia la trei mii de lire pe lună. 

— Aceasta este într-adevăr o veste bună, doamnă si vă 
va ajuta fără îndoială să vă rezolvati problemele curente pe 
termen scurt. Totuşi, ar trebui să subliniez că, în urma 
întâlnirii cu tatăl Domniei Voastre, lordul a scris pentru a 

informa banca de faptul ca nu mai dorea sa va garanteze 
plafonul de creditare. Şi nu a spus nimic despre vreo mărire 
a alocatiei dumneavoastră lunare. 

Virginia şi-a petrecut dimineaţa la un coafor nou, şi-a 
făcut unghiile şi şi-a luat taiorul Chanel preferat de la 
spălătorie înainte de a se întoarce în Cadogan Gardens. 

Când s-a uitat în oglinda de mărime naturală s-a gândit 
că nu arată prea rau pentru cei patruzeci şi doi de ani, ei, 
patruzeci şi trei... ei bine... A luat taxiul spre Harry's Bar 
chiar înainte de 1 p.m. Şi, când a menţionat numele Cyrus 
T. Grant IIl portarului, a fost însoţită imediat într-un salon 
privat de la etajul al doilea. 

— Bine ai venit, draga mea, a spus Bofie când a intrat în 
cameră. A tras-o repede într-o parte şi i-a şoptit: 

— Ştiu că Cyrus abia aşteaptă să te întâlnească. l-am 
spus deja că eşti un membru al familiei regale. 

— Sunt o nepoată îndepărtată a reginei mame pe care 
am întâlnit-o doar în ocazii oficiale, cu toate că e adevărat 
că tata joacă uneori bridge cu ea când vine la Glamis 
Castle. 

— lar eu i-am spus că ai luat ceaiul cu regina săptămâna 
trecută. 

— La Buck House sau la Windsor? a întrebat Virginia, 
intrând în joc. 

— La Balmoral. E mult mai exclusiv, a zis Bofie luând un 
alt pahar de şampanie de la un chelner în trecere. 

Virginia s-a făcut că nu observă invitatul de onoare, 
înconjurat de admiratori, şi s-a întrebat dacă aceştia ar fi 
stat tot aşa în cazul în care el n-ar fi fost al douăzeci şi 
optulea cel mai bogat om din America. 

Cyrus nu avea mai mult de un metru şaizeci şi cinci şi din 
păcate nu era Gary Cooper în compensare. Purta o haină 
cadrilată roşu cu alb, jeanşi, o cămaşă din mătase albastru- 
deschis şi pantofi din piele cu şireturi. Tocurile cubaneze il 
făceau să pară aproape de aceeaşi înălţime cu Virginia. Ei i- 
a venit să chicotească, dar a reuşit cumva să pară serioasă. 

— Cyrus, pot sa ti-o prezint pe draga mea prietena, lady 
Virginia Fenwick? 

— Îmi face plăcere să va întâlnesc, doamnă, a spus 
Cyrus. 

— Vă rog să-mi spuneţi Virginia, ca toţi prietenii mei. 

— Mulţumesc, Ginny. lar tu îmi poţi spune Cyrus, toţi fac 
aşa. 

Virginia nu a comentat. Bofie a bătut din palme şi de 
îndată ce a captat atenţia tuturor, a spus: 

— Sunt sigur că sunteţi gata pentru prânz. 

— Eu sunt sigur, a zis Cyrus şi le-a invitat pe doamne să 
se aşeze. Virginia a fost uimită şi încântată pentru că se 
afla la dreapta invitatului de onoare. 

— Cât vei sta în Anglia? s-a aventurat ea. 

— Doar câteva săptămâni. Am venit pentru ceea ce voi 
numiţi sezon, deci mă voi duce la Wimbledon, Henley şi, 
mai important, la Royal Ascot. Ştii, am o iapă care participă 
la cursele King George VI şi Queen Elisabeth. 

— Şi la Noble Conquest. 

— Ei, să mă ia naiba, a spus Cyrus. Asta e impresionant, 
Ginny. 

— Nu chiar. Merg întotdeauna la Ascot şi se vorbeşte 
mult despre calul tău. 

— Te-aş invita să-mi fii oaspete, a spus Cyrus, dar 
bănuiesc că vei sta în loja regală. 

— Nu întotdeauna, a zis Virginia. 

— Mă întreb dacă ai putea sta lângă mine mâine, a 
mărturisit Cyrus când o farfurie cu somon afumat i-a fost 
pusă în faţă, pentru că am o problemă şi bănuiesc că tu eşti 
chiar persoana care o poate rezolva pentru mine. 

— Desigur, voi face tot ce pot. 

— Nu ştiu cu ce să mă îmbrac, Ginny. Virginia a părut 
uimită până când el nu a continuat: Mi s-a spus că trebuie 
să ai o ţinută specială ca să poţi intra în sectorul regal. 

— Joben şi frac, a spus Virginia. Şi dacă ai norocul ca iapa 
ta să câştige, Maiestatea Sa îţi va înmâna cupa. 

— Aceasta ar fi cea mai mare onoare din viata mea. Îi pot 
spune Liz? 

— Desigur ca nu, a zis Virginia cu fermitate. Chiar si 
familia ei i se adresează cu „Maiestatea Voastra.” 

— Va trebui să mă înclin? 

— S-o luăm cu începutul, a zis Virginia, încălzindu-se. 
Trebui să vizitezi Gieves şi Hawkes pe Savile Row unde te 
vor îmbrăca. 

— Să mă îmbrace? 

— Să se asigure că eşti aranjat cum trebuie. 

Lângă Cyrus a apărut un chelner care i-a umplut paharul 
cu whisky, iar altul i-a oferit Virginiei un pahar cu şampanie. 

— Ce păcat că n-au marca mea preferată, a spus Cyrus 
după ce şi-a golit paharul. 

— Marca ta preferată? 

— Maker's Mark. Nu am găsit niciun hotel sau restaurant 
în acest oraş care să-l aibă în stoc, a mai zis el, în timp ce 
un chelner s-a plecat şi i-a aprins trabucul. Cyrus a tras 
câteva fumuri şi a suflat un norişor de fum. Sper ca nu te 
deranjează, Ginny. 

— Deloc, a spus Virginia, în timp ce alt chelner a luat 
farfuriile goale. Soţia ta a venit cu tine? s-a interesat ea, 
aruncând momeala. 

— Nu sunt însurat, Ginny. 

Virginia a zambit. 

— Dar am intenţia să mă asez la casa mea de îndată ce 
voi reveni in Louisiana. 

Virginia s-a incruntat. 

— O stiu pe Ellie May de cand eram colegi la liceu, dar, 
fir-ar sa fie, am fost prea lent sa fac prima miscare la timp, 
aşa că a apărut Wayne Halliday şi s-a căsătorit cu ea. Au 
divorţat anul trecut şi nu vreau s-o las să-mi scape a doua 
oară. Cyrus şi-a scos portmoneul şi i-a arătat o fotografie a 
lui Ellie May, care nu părea gata să câştige vreun concurs 
de frumuseţe, dar care avea poate alte calităţi mai 
tangibile. 

— Atrăgătoare, a zis Virginia. 

— Asa cred si eu. 

Virginia trebuia sa-si regandeasca strategia. 

— Si ăsta e alt lucru pe care am de gând să-l fac în 
Londra, Ginny, sa iau un inel de logodna. Stii, nu puteam 
risca să cumpăr un inel in Baton Rouge, pentru ca, dacă as 
fi facut-o, ar fi aflat jumatate din district dupa o ora, ceea 
ce n-ar mai fi fost o surpriză pentru Ellie. Şi nu ştiu de unde 
să încep, a zis el când o friptură în sânge, care aproape 
umplea farfuria, a fost pusă în faţa lui. 

Virginia a băut puţină şampanie, gândindu-se la această 
nouă informaţie. 

Cyrus şi-a luat cuțitul şi furculita şi s-a uitat fix la friptură 
înainte s-o atace. 

— Trebuie sa fie ceva special, Ginny, pentru ca familia lui 
Ellie May a venit pe Mayflower. Îşi poate trasa genealogia 
cu nouă generaţii în urmă. Cam ca tine, bănuiesc. 

— Primul din familia Fenwick înregistrat era fermier în 
Pertshire în 1243, a spus Virginia, dar recunosc că nu ştim 
pe nimeni înainte de el. 

Cyrus a râs. 

— Ei, cu asta m-ai prins. Eu ştiu cine a fost bunicul meu 
pentru că el a fondat compania, dar înainte de asta, mai 
nimic. 

— Fiecare dinastie mare trebuie să înceapă de undeva, a 
zis Virginia, atingându-l pe mână. 

— Eşti amabilă, a spus Cyrus. Şi când mă gândesc că 
eram nervos că voi sta lângă un membru al familiei regale. 

A lăsat jos cuțitul si furculita, dar şi-a luat trabucul şi a 
mai băut nişte whisky. 

Când Bofie i-a pus lui Cyrus o întrebare, Virginia s-a 
întors spre persoana din dreapta sperând să afle mai multe 
despre Cyrus T. Grant Ill. Domnul Lennox s-a dovedit a fi 
antrenorul lui Cyrus. După câteva momente, Virginia şi-a 
dat seama că domnul Lennox antrena caii lui Cyrus, nu pe 
el, ceea ce explica de ce şeful lui nu părea pregătit pentru 
galopul de dimineaţă. L-a pisat cu întrebări pe Lennox şi a 
aflat repede câteva frânturi de informaţie despre adevărata 

dragoste a vietii lui Cyrus. Dupa ce murise bunicul, tatal 
Sau, Cyrus T. Grant Il continuase sa dezvolte compania 
familiei si cand murise, lui Cyrus T. Grant Ill i se oferise sa 
renunţe la afacerea din industria de conserve si să se 
concentreze pe cursele de cai. Castigase deja derby-ul din 
Kentucky si acum paria in cursele King George VI si Queen 
Elisabeth. 

De indata ce Virginia a strans informatiile de care avea 
nevoie şi-a întors atenţia spre Cyrus, căruia poate nu-i 
plăcea whisky-ul scoţian, dar părea fericit să consume 
deliciosul nectar auriu la fiecare îmbucătură. In mintea 
Virginiei începea să se contureze o idee. 

— Dacă n-ai nimic important de făcut după-masă, Cyrus, 
nu vrei să te duc pe Bond Street să vedem dacă nu găsim 
ceva special pentru Ellie May? 

— Ce idee bună. Eşti sigură că ai timp? 

— Va trebui doar să-mi rearanjez programul, nu-i aşa, 
Cyrus? 

— Doamne, Ginny şi când te gândeşti că cei de acasă îmi 
tot spuneau că englezii sunt plini de ei şi rezervaţi. Dar le 
explic eu când mă voi întoarce la Baton Rouge. 

— Sper că da. 

Când Cyrus s-a întors în cele din urmă spre stânga să 
discute cu Bofie, Virginia s-a strecurat din scaun şi s-a dus 
la maitre d’. 

— Ati vrea sa fiti amabil si sa trimiteti unul dintre 
chelneri la Fortnum’s sa ia doua sticle de Maker’s Mark? 
Puneti-le tntr-o punga si dati-mi-le la plecare. 

— Desigur, doamna. 

— Si puneti-le pe nota de plata. 

— Cum doriţi, doamnă. Ea i-a dat lui maitre d’ o bancnotă 
de o liră, neplăcut conştientă că el era probabil mai bogat 
decât ea. 

— Mulţumesc, doamnă. 

Virginia a revenit la locul ei şi l-a adus repede pe Cyrus 
înapoi la subiectul lui preferat - Cyrus. L-a lăsat să 

vorbească despre el însuşi următoarele douăzeci de 
minute, întrerupându-l doar cu întrebări pregătite cu grijă. 

La cafea, Virginia s-a aplecat spre Bofie şi i-a spus: 

— Vreau să-l duc pe Cyrus la cumpărături azi după-masă. 

— Unde veţi merge? a întrebat el. 

— Asprey, Cartier şi poate Cellini. 

— La Cellini? a zis Bofie. Nu sunt cam noi? 

— Sunt sigură că ai dreptate, Bofie, dar mi s-a spus că au 
cea mai grozavă colecţie de pietre preţioase. 

— Atunci să începem de acolo, a spus Cyrus, ridicându-se 
de la masă, aparent fără să-şi dea seama că majoritatea 
invitaţilor nu-şi băuseră cafeaua. In timp ce era ajutat să-şi 
pună trenciul, maitre d’ i-a dat discret Virginiei punga cu 
Fortnum's. După ce Virginia l-a sărutat pe Bofie pe ambii 
obraji, l-a luat pe Cyrus de braţ şi l-a condus pe drumul 
spre Bond Street. 

S-au uitat în vitrinele de la Cartier şi Asprey, dar nu au 
intrat pentru că Cyrus părea decis să meargă la Cellini. 
Când au ajuns în faţa uşii groase din sticlă pe care era 
gravată litera ,C”, Virginia a sunat la uşă si, dupa un 
moment, a apărut un bărbat îmbrăcat în frac şi pantaloni 
dungati. Văzând-o pe Virginia, a descuiat de îndată şi s-a 
dat deoparte ca să-i lase să intre. 

— Domnul Cyrus T. Grant şi cu mine, a şoptit ea, căutăm 
un inel de logodnă. 

— Felicitări, doamnă, a spus vânzătorul, iar Virginia nu l- 
a contrazis. Poate îmi permiteti să vă arăt ultima noastră 
colecţie. 

— Mulţumesc, a zis Virginia. Au fost conduşi către două 
fotolii confortabile din piele de lângă masa de expunere, iar 
vânzătorul a dispărut într-o cameră din spate. 

Cyrus, un bărbat căruia evident nu-i plăcea să aştepte, a 
început să se agite, dar s-a liniştit când vânzătorul s-a 
întors cu o tavă pe care se afla o colecţie de inele cu 
diamante magnifice. 

— Uau, a spus el. Asta zic eu să nu ştii ce să alegi. De 
unde să încep? 

— Toate sunt atât de frumoase, a tors Virginia. Dar te las 
pe tine sa decizi, dragă, a spus, alegandu-si cuvintele cu 
grija. 

Cyrus s-a uitat la pietrele strălucitoare o vreme înainte 
de a alege una. 

— O alegere magnifica, dacă-mi pot permite sa spun aşa 
ceva, a comentat vânzătorul. Toate celelalte femei îl vor 
admira. 

— Vor fi geloase ca naiba, a zis Cyrus. 

Virginia era desigur de acord cu asta. 

— Să-l încercăm pe degetul doamnei ca să vedeţi cum 
arată? 

— Ce idee bună, a spus Cyrus, punând bijuteria pe 
inelarul mânii stângi a Virginiei. 

— Si care este proveniența? a întrebat Virginia, uitându- 
se mai atentă la uriaşul diamant. 

— Piatra este din Africa de Sud, doamnă, din Transvaal. 
Are 6,3 carate, e de un galben rar, certificat, fără defecte. 
WH2. 

— Cât costă? a întrebat Cyrus. 

Tânărul şi-a verificat lista codată de stocuri şi a zis: 

— Paisprezece mii de lire, domnule, de parcă ar fi vorbit 
de maruntis pentru cineva care cumpăra de la Cellini. 

Cyrus a fluierat printre dinţi. 

— E bine, a spus Virginia, admirând inelul de pe degetul 
ei. Mă aşteptam să coste mai mult şi aşa ar fi fost dacă am 
fi mers la Cartier sau la Asprey. Ce inteligent din partea ta, 
Cyrus, că ai ales Cellini. Cyrus a ezitat. Dacă cineva ar vrea 
să se căsătorească cu mine, a zis ea, luându-i mâna, acesta 
este exact tipul de inel pe care mi l-aş dori. 

— La naiba, ai dreptate, Ginny, a spus el, scotandu-si 
carnetul de cecuri. Ambaleaza-l. 

— Mulţumesc, domnule. 

Cyrus a scris cecul şi l-a pus pe masă. 

— Aveţi o toaletă pentru bărbaţi? 

— Da, domnule, în jos pe scări, pe partea dreaptă. Nu 
puteţi să n-o găsiţi. 

În timp ce Cyrus se ridica încet din fotoliu, Virginia s-a 
gândit că s-ar putea să reuşească. S-a uitat cu drag la inel 
înainte de a şi-l scoate de pe deget şi a-l pune în cutiuta 
elegantă din piele pe care era gravat tot un „C”. 

— Dacă mă voi răzgândi... a zis ea pe un ton normal. 

— Veniti oricând vă convine, doamnă. Vom fi fericiţi să 
vă servim. 

Virginia îşi punea mănuşile din piele când a reapărut 
Cyrus. S-a uitat bine la el înainte de a-i spune: 

— Cred că ar fi bine să te duc înapoi la hotel, dragă. 
Noroc că e aşa aproape. 

— Ce idee bună, a zis Cyrus, luându-i braţul. 

Vânzătorul i-a dat o pungă micuță care conţinea o cutie 
din piele si mai micuță înainte de a-i însoţi la uşă. Cand a 
ieşit pe stradă, Virginia a verificat ora de deschidere, 
uitându-se discret pe geam. 

— Ellie May va fi atât de încântată, a spus Virginia pe 
când se îndreptau încet pe Old Bond Street către Ritz. 

— Mulțumită tie, i-a zis Cyrus, agatandu-se bine de ea în 
timp ce-l conducea prin Piccadilly. 

— Întotdeauna îmi place să iau ceaiul de după-masă la 
Ritz, a spus Virginia. Dar cred că nu ai chef. 

— Ba sigur că am, a zis Cyrus, bălăbănindu-se nesigur pe 
trepte şi intrând în hotel. 

— Poate primul lucru pe care ar trebui să-l faci, a 
adăugat ea când intrau în salonul de ceai, este să pui inelul 
lui Ellie May în seiful din cameră. 

— Te gândeşti la toate, Ginny. Stai să iau cheia. 

Când Virginia a văzut mărimea apartamentului Nelson, i- 
a sugerat să ia ceaiul în salonul de acolo în loc să coboare 
în aglomeratul Palm Court. 

— Mie îmi convine, a zis Cyrus. Fă tu, te rog, comanda, în 
timp ce eu mă duc la closet. 

Virginia a ridicat receptorul şi a comandat ceai şi cornuri 
cu unt pentru ei doi. A luat apoi una dintre sticlele de 
Maker's Mark din sacoşă şi a pus-o în centrul mesei. Când 

Cyrus s-a întors în salon, a fost primul lucru pe care l-a 
observat. 

— De unde l-ai luat? 

— Nu ţi-am spus, dar e şi preferatul meu. 

— Atunci hai să bem una mică pentru a celebra, a spus 
Cyrus. 

Când Virginia a văzut ce înţelegea Cyrus prin „una mică”, 
a fost bucuroasă că se gândise să comande două sticle. 

O bătaie uşoară la uşă şi un cărucior a fost tras înăuntru. 
O chelnerita elegantă a aranjat ceaiul pentru ei doi pe 
masa de lângă canapea. Virginia a umplut două căni, iar 
Cyrus s-a aşezat lângă ea. Ea a început să-şi bea ceaiul în 
timp ce Cyrus îşi mai turna alt pahar de whisky. Era clar că 
nu-l interesa Earl Grey. Ea s-a mutat puţin mai aproape, 
lăsându-şi fusta să se ridice deasupra genunchilor. El s-a 
holbat la picioarele ei, dar nu s-a mişcat. Ea s-a apropiat şi 
mai mult şi i-a pus o mana pe genunchi. El şi-a lăsat repede 
paharul jos şi l-a reumplut, ceea ce i-a dat ei timp să-şi 
descheie doi nasturi ai bluzei de mătase în timp ce-şi ridica 
cealaltă mână mai sus pe piciorul lui. El n-a opus rezistenţă 
atunci când ea a început să-i desfacă cureaua de cowboy şi 
să-i deschidă cămaşa. 

— Şi Ellie May? a murmurat el. 

— Eu nu-i spun nimic, dacă n-o faci tu, a şoptit Virginia, 
trăgându-i fermoarul de la pantaloni şi strecurându-i o 
mână în pantaloni. El a mai luat o duşcă de whisky chiar din 
sticlă, înainte de a se arunca pe ea. 

Virginia a continuat să fie atentă la ce avea de făcut şi, 
după ce i-a scos ghetele şi şosetele, i-a scos cu îndemânare 
restul hainelor până ce a rămas gol. S-a uitat în jos la el şi a 
zâmbit. Nu mai văzuse niciodată ceva atât de mic. Ela mai 
luat o gură de whisky şi a alunecat de pe canapea pe jos, 
aproape lovind masa cu capul. Virginia s-a aşezat pe covor 
lângă el. Era gata să-l tragă peste ea când el a adormit 
buştean. L-a rostogolit uşor, astfel încât să stea răşchirat 
pe covor. 

S-a ridicat si a fugit la usa, a deschis-o cativa centimetri 
şi a agăţat semnul NU DERANJATI pe clanta de afară. S-a 
întors lângă Cyrus, a căzut în genunchi şi, adunându-şi 
forţele, i-a pus mâinile pe sub umeri şi l-a târât pe covor 
până în dormitor. L-a lăsat pe jos în timp ce trăgea 
cearşafurile şi pătura de pe patul cel mare. Apoi a 
îngenuncheat lângă el şi, cu un ultim efort herculean, l-a 
tras de pe covor pe saltea, mulţumită că nu avea decât un 
metru şaizeci şi cinci. El sforăia încântat în timp ce l-a 
acoperit uşor cu cearşaful şi pătura. A umplut încă un pahar 
cu Maker's Mark şi l-a pus pe masuta de lângă pat. Apoi a 
închis uşa dormitorului, a tras draperiile grele şi a stins 
toate luminile, una câte una, până ce camera a rămas în 
întuneric. 

După ce s-a urcat în pat lângă el, mai purta un singur 
lucru. 

Virginia şi-a petrecut restul nopţii trează, ascultând 
sforăiturile puternice ale lui Cyrus. El se tot sucea şi se 
învârtea şi când s-a trezit a făcut-o doar pentru câteva clipe 
înainte de a începe iar să sforăie. Nu-i venea să creadă că 
Ellie May se culcase vreodată cu el. 

Virginia a stat acolo, oră după oră, dându-şi seama că 
urma să fie o noapte lungă. Nu numai că Cyrus era beat, 
dar probabil suferea în urma decalajului de fus orar. Şi-a 
petrecut noaptea pregătindu-şi un plan care va fi pus în 
mişcare în momentul în care se va trezi şi el. A repetat 
chiar şi replicile pe care le va spune până ce le-a învăţat pe 
dinafară. 

El s-a trezit chiar după şase în dimineaţa următoare, dar 
a durat o vreme până ce s-a dumirit pe ce lume se afla, 
ceea ce i-a oferit Virginiei timpul să repete planul. La 
câteva minute după şapte, Cyrus a întins braţul şi, după ce 
a scormonit, a reuşit să aprindă lampa de pe masuta, semn 
pentru Virginia să închidă ochii, să se întoarcă şi să ofteze 
uşor. Când Cyrus s-a uitat de jur-împrejur şi a văzut-o 
întinsă lângă el, ea, a auzit o voce spunând: 

— Ce mama naibii? 

Virginia a căscat şi s-a întins, prefăcându-se că se 
trezeşte încet. Când şi-a deschis ochii, a fost întâmpinată 
de viziunea Căderii: o figură nebărbierită, o gură larg 
deschisă, transpiratie din belşug şi putoare de whisky. 
Cyrus mai avea nevoie doar de o pereche de urechi de 
măgar ca să completeze imaginea. 

— Bună dimineaţa, dragă, a spus Virginia. S-a aplecat şi 
l-a sărutat, respirând din plin o gură de halenă matinala, 
dar nu s-a dat la o parte, ci doar i-a zâmbit şi şi-a pus 
braţele în jurul corpului lui umed şi puhav. A început să-şi 
mişte mâna în susul piciorului lui. 

— Ai fost magnific azi-noapte, scumpule, a zis ea. Un leu, 
un adevărat leu. 

— Ce s-a întâmplat azi-noapte? a reuşit să spună Cyrus, 
trăgându-şi cearşaful peste trupul lui gol. 

— Ai fost de neoprit. Nici nu mai ştiu de câte ori am făcut 
dragoste şi a fost aşa de romantic când mi-ai spus că n-ai 
mai întâlnit niciodată pe cineva ca mine şi ar trebui să ne 
petrecem restul vieţii împreună. 

— Ce-am zis? 

— „Dar cum rămâne cu Ellie May?” am insistat eu. „Cum 
m-aş mai putea gândi la Ellie May, acum când am întâlnit o 
zeiţă?” ai răspuns tu. „Te voi face regina Louisianei.” Apoi 
ai coborât din pat, ai căzut în genunchi şi m-ai cerut de 
nevastă. 

— Ce-am făcut? 

— M-ai cerut de soţie şi mărturisesc că am fost copleşită 
de gândul de a-mi petrece restul vieţii cu tine, în Baton 
Rouge. Pe urmă mi-ai pus inelul pe deget. Şi-a ridicat mâna 
stângă. 

— Zău? 

— Da şi acum trebuie să lăsăm restul lumii sa ne 
împărtăşească fericirea. Gura lui Cyrus a rămas deschisă. 
Îţi voi spune ce am de gând să fac, dragul meu, a mai zis 
Virginia, dându-se jos din pat şi trăgând draperiile pentru a 
lăsa soarele să intre în cameră. Gura lui Cyrus a continuat 
să rămână deschisă privindu-i trupul gol. După ce mă 
îmbrac, mă duc acasă să mă schimb. La urma-urmei, acum 
că sunt logodnica ta, n-aş vrea ca vreun om să mă vadă în 
aceleaşi haine pe care le-am purtat noaptea trecută, 
scumpule. A chicotit în timp ce se apleca să-l mai sărute o 
dată pe gură. 

Virginia a ridicat receptorul telefonului aflat lângă pat. 

— Micul-dejun pentru o persoană, a spus. Ceai, pâine 
prăjită şi marmeladă de Oxford şi poate Virgin Mary. 
Logodnicul meu are o mahmureală groaznică. Da, 
mulţumesc, cât mai curând posibil. Mă voi întoarce pe la 
zece, scumpete, i-a promis ea, şi după aceea putem merge 
la cumpărături. Cred că ar trebui să începem la Moss Bros. 
Ai nevoie de un joben şi un frac pentru Ascot si poate de o 

118 


- JEFFREY ARCHER - 


cravata gri din matase daca vei fi vazut mult in loja regala. 
Si apoi mi te poti alatura in timp ce voi privi colectia de 
primavara de la Hartnell’s. Trebuie sa-mi gasesc ceva 
demn de castigatorul curselor King George VI si Queen 
Elisabeth, a mai zis ea, incheindu-si bluza. 

S-a auzit o bătaie la uşă. Virginia a ieşit din dormitor şi a 
deschis uşa, lăsând să între un chelner care împingea un 
cărucior. 

— Logodnicul meu e încă în pat. Intraţi. Ţi-a sosit micul 
dejun, dragă, a strigat ea urmându-l pe chelner în dormitor. 
Şi vezi să bei şi Virgin Mary, a mai adăugat ea când lui i-a 
fost pusă tava în braţe, pentru că ne aşteaptă o zi plină. S-a 
aplecat din nou şi l-a sărutat pe Cyrus care stătea acum în 
capul oaselor şi o privea inexpresiv. Trebuie să mă mai 
gândesc şi la ce vom scrie pe anunţul căsătoriei dat în 
Monitorul Curţii. Ceva simplu, dar demn, a spus, care să 
permită lumii să afle semnificaţia unirii familiilor noastre. 
Desigur, toţi se vor aştepta la un eveniment social la St 
Margaret's, Westminster, cu toate că eu aş prefera ceva 
liniştit, poate în Baton Rouge. Chelnerul le-a dat nota de 
plată. O semnez eu, a spus Virginia care, înainte de a-l da 
afară, a adăugat 20 la sută ca să se asigure că tânărul nu 
va uita ce văzuse. l-a dat apoi lui Cyrus un ultim sărut şi i-a 
zis: 

— Ne vedem peste doua ore, scumpete. 

A ieşit din camera înainte ca el să spună ceva. 

Virginia a mers repede şi hotărâtă pe coridorul cel lung şi 
a luat liftul până la parter. Când a trecut de biroul de 
recepţie, niciunul dintre portari nu s-a uitat la ea. Erau 
obişnuiţi cu doamnele care se strecurau afară din hotel 
dimineaţa devreme, unele plătite, altele nu - şi sigur că 
Virginia voia să fie bine plătită. Un portar în livrea i-a 
deschis uşa din faţă şi a întrebat-o dacă voia un taxi. 

— Da, vă rog. 

El a ridicat mâna, a scos un fluierat pătrunzător şi, după 
un moment, a apărut miraculos un taxi. 

Virginia a făcut ce-i spusese lui Cyrus ca va face. S-a 
întors acasă, unde a petrecut un timp în baie, înainte de a- 
şi spăla părul şi a-şi schimba hainele. A ales apoi costumul 
potrivit pentru întoarcerea la Ritz. 

La micul dejun a citit pe îndelete ziarele de dimineaţă. La 
urma-urmei, magazinul pe care voia să-l viziteze nu se 
deschidea decât la zece. Şi-a părăsit apartamentul din 
Cadogan Gardens după nouă şi patruzeci, a luat alt taxi, de 
data aceasta spre Bond Street, care era pustiu dimineaţa 
devreme. A fost lăsată lângă Casa Cellini la zece şi câteva 
minute. 

Virginia a apăsat pe clopoțel, şi-a scos batista şi a fost 
încântată să vadă că apare acelaşi vânzător să-i deschidă 
uşa. S-a aplecat şi şi-a şters o lacrimă imaginară. 

— Totul e în regulă, doamnă? a întrebat-o el, îngrijorat. 

— Nu, mi-e teamă că nu, a zis ea, cu o voce 
tremurătoare. lubitul meu s-a răzgândit şi mi-a cerut să-l 
aduc înapoi, a adăugat, scoțând inelul de logodnă de pe 
deget. 

— Imi pare foarte rău, doamnă. 

— Nu la fel de mult ca mie, a spus ea, punând inelul pe 
masă. M-a întrebat dacă-i puteţi returna cecul. 

— Nu este posibil, doamnă, l-am încasat imediat şi, cum 
ati luat inelul cu dumneavoastră, am cerut deducerea de 
încasare. 

— Atunci am nevoie de un cec pentru întreaga sumă în 
compensație. La urma-urmei, aţi văzut cum mi-a dat inelul 
şi eu am căzut de acord cu avocaţii lui să nu ducem 
lucrurile mai departe. E atât de stânjenitor când se 
amestecă presa, nu credeţi? Vânzătorul a părut tulburat. 
Niciunul dintre noi nu are nevoie de o astfel de publicitate, 
nu-i aşa? Şi, desigur, este posibil ca iubitul meu să se 
răzgândească şi atunci voi veni înapoi. Deci poate aţi putea 
să-mi păstraţi câteva zile inelul. 

Vânzătorul a ezitat înainte de a spune: 

— Pe numele cui să scriu cecul, doamnă? 

— Lady Virginia Fenwick, a spus ea, zâmbindu-i cald. 

Vânzătorul a dispărut într-un birou din spate si nu a mai 
aparut, dupa cum i s-a parut Virginiei, o eternitate. Pana la 
urma s-a intors si i-a dat un cec pentru 14.000 £. Dupa ce 
Virginia si-a pus cecul in geanta, el a venit din spatele 
mesei, i-a deschis usa şi i-a spus: 

— O zi bună, doamnă. Sper că ne vom revedea curând. 

— Să sperăm, a zis Virginia, ieşind pe trotuar. A chemat 
un taxi şi i-a cerut şoferului s-o ducă la Coutts în Strand. 
Din nou şi-a pregătit cuvintele cu atenţie pentru cum l-o fi 
chemat. 

La sosirea la bancă, i-a spus şoferului să aştepte pentru 
că va sta doar câteva minute. A coborât, a intrat în Coutts 
şi s-a îndreptat spre biroul managerului. A intrat şi l-a găsit 
dictându-i o scrisoare secretarei. 

— Poţi pleca, domnişoară Powell, a zis Fairbrother. Era 
gata să-i spună doamnei că nu mai dorea s-o vadă dacă nu- 
şi programa o întâlnire când Virginia a pus cecul pe biroul 
din fata lui. El s-a uitat neîncrezător la cifra de 14.000 £. 

— Asiguraţi-vă imediat că toate cecurile mele restante 
sunt achitate, i-a spus ea. Şi vă rog să nu mă mai deranjati 
în viitor. Înainte ca el să apuce să-i răspundă, Virginia a 
ieşit din birou şi a închis uşa în urma ei. 

— La Ritz, i-a spus şoferului. Taxiul a trecut pe celălalt 
sens al drumului şi s-a îndreptat spre Piccadilly. S-au oprit 
în faţa hotelului după zece minute. Virginia i-a dat ultima 
liră, a urcat treptele şi s-a dus la recepţie. 

— Bună dimineaţa, doamnă, cu ce vă pot ajuta? 

— Vă rog să-l sunati pe domnul Cyrus T. Grant Ill din 
apartamentul Nelson şi să-i spuneţi că lady Virginia 
Fenwick îl aşteaptă la recepţie. 

Receptionerul a părut nedumerit. 

— Dar domnul Grant a plecat acum o oră, doamnă. Am 
comandat o limuzină să-l ducă la Heathrow. 

15 


— Mama ta mi-a spus ca nu voi reusi niciodata sa te 
conving să-ţi iei o zi liberă, a zis Giles in timp ce nepotul lui 
i se alătura pe scaunul din fata. 

— Mai ales ca sa mă uit la un meci de crichet, a spus 
Sebastian dispretuitor, închizând usa. 

— Nu este un meci de crichet ca oricare altul, a spus 
Giles. Este deschiderea campionatului Lord's Test împotriva 
Indiei, una dintre rivalele noastre cele mai puternice. 

— Asta a fost cam greu să-i explic preşedintelui, care 
este scoţian şi proprietarului băncii, care este turc şi refuză 
să creadă că o întrecere sportivă poate continua cinci zile şi 
să termine apoi fără niciun rezultat. 

— Un meci nul este un rezultat. 

— Incearcă să-i explici asta lui Hakim Bishara. Totuşi, 
când i-am spus că sunt invitatul tău, mi-a permis să accept. 

— De ce? a întrebat Giles. 

— Hakim şi Ross Buchanan sunt mari admiratori ai tăi, iar 
Ross m-a rugat să aflu dacă e vreo şansă să te gândeşti să 
devii director la Farthings. 

— De ce ar vrea asta când ştie că mă pricep la bănci tot 
atât cât se pricepe el la crichet? 

— Nu cred că talentul tău la crichet este motivul pentru 
care te doresc în consiliul de administraţie. Ai însă anumite 
calităţi care ar putea fi de folos băncii. 

— Cum ar fi? a întrebat Giles când coteau pe Hyde Park 
Corner şi se îndreptau către Park Lane. 

— Ai fost ministru la Foreign Office în ultimul guvern, iar 
acum esti în grupul de parlamentari ai opoziţiei. Gandeste- 
te la toate contactele politice pe care ti le-ai făcut în 
decursul vremii. Şi, dacă ne vom alătura CEE, imagineaza-ti 
câte uşi, închise rivalilor noştri, ne-ai putea deschide. 

— Sunt flatat, a zis Giles, dar, cinstit vorbind, în sufletul 
meu eu sunt politician şi dacă vom câştiga la alegerile 
viitoare - şi sunt convins că o vom face - sper că voi fi 

numit iar ministru şi, ca atare, voi fi obligat să renunţ la 
postul de director. 

— Dar asta se va întâmpla abia peste trei sau patru ani, 
a spus Seb, timp în care vom putea să-ţi folosim 
cunoştinţele, contactele şi experienţa pentru a ne extinde 
interesele în Europa. 

— Si care vor fi responsabilitatile mele? 

— Va trebui să asisti la o întrunire a consiliului la fiecare 
trimestru şi să poţi fi găsit la telefon dacă Hakim sau Ross 
au nevoie să-ţi ceară sfatul. Nu e prea mult si sper ca te vei 
mai gândi. 

— Un politician laburist în consiliul unei bănci. 

— Ar putea fi un avantaj, a spus Seb. Să le arăţi ca nu 
toţi urâţi afacerile. 

— Primul lucru de care am nevoie este să aflu cum vor 
reacţiona colegii mei de Cameră. 

Când treceau pe lângă Marble Arch, Seb a întrebat: 

— Şi cum îţi place în Camera Lorzilor? 

— Nu e ca în Camera Comunelor. 

— Şi asta ce mai înseamnă? 

— Puterea va aparţine întotdeauna Camerei Comunelor. 
Ei propun proiectele de legi, în timp ce noi doar le revizuim 
şi poate de aceea membrii acestei Camere nu sunt aleşi. 
Cinstit vorbind, am făcut o greşeală neparticipând la 
alegerile anticipate. Dar nu mă plâng, asta înseamnă că-mi 
voi petrece mai mult timp cu Karin, deci, într-un fel, am 
obţinut ce e mai bun din ambele lumi. Dar tu, Seb? 

— Ce e mai rau din ambele lumi. Femeia pe care o iubesc 
se află de cealaltă parte a Atlanticului şi, atâta timp cât 
soţul ei trăieşte nu prea am ce face. 

— Le-ai spus părinţilor tăi despre Jessica? 

— Nu, nu în atâtea cuvinte, dar am impresia că tata ştie 
deja. A venit în biroul meu cu câteva săptămâni în urmă să 
mă ia la prânz şi a văzut pe perete o pictură numită 
„Mămica mea”, semnată „Jessica”. 

— Şi a făcut legătura? 

— Ar fi fost greu sa n-o faca. ,Mamica mea” n-ar fi putut 
sa fie decat Samantha. 

— Dar, pe de o parte, asta e minunat. 

— Si, pe de alta, e groaznic, pentru ca Sam nu şi-ar 
părăsi niciodată soţul în timp ce e în comă la spital. 

— Poate e timpul să treci peste asta. 

— Aşa îmi spune şi tanti Grace, dar nu e chiar atât de 
Uşor. 

— După două căsătorii eşuate, eu n-aş putea pretinde că 
aş fi un model demn de urmat, a zis Giles. Dara treia oară 
am avut noroc, aşa că trebuie să mai existe o speranţă şi 
pentru tine. 

— Şi toată familia e încântată de cât de bine a mers. 
Mamei îi place foarte mult Karin. 

— Şi tatălui tău? a întrebat Giles când intrau pe St. John's 
Wood Road. 

— El, de felul lui, e precaut, aşa că s-ar putea să-i ia mai 
mult. Dar asta numai pentru că ţine foarte mult la tine. 

— Nu-l pot invinovati pentru asta. La urma-urmei, el şi 
mama ta sunt căsătoriţi de mai mult de douăzeci şi cinci de 
ani şi încă se adoră. 

— Mai spune-mi ceva despre jocul de azi, a zis Seb, 
dorind să schimbe subiectul. 

— Pentru indieni, crichetul nu e un joc, e o religie. 

— Şi noi suntem invitaţii preşedintelui MCC? 

— Da, Freddie Brown şi cu mine am jucat pentru MCC, iar 
el a ajuns căpitanul echipei Angliei, a spus Giles în timp ce- 
şi punea maşina pe locul de parcare din afara terenului. 
Totuşi, vei descoperi că jocul de crichet este ca o mare 
democraţie. Vei găsi un amestec interesant de invitaţi în 
loja preşedintelui, care au doar un lucru în comun - 
pasiunea pentru joc. 

— Atunci eu voi fi cel lăsat pe dinafară, a zis Seb. 


* 


— Cabinet Office. 

— Sunt Harry Clifton. As putea discuta cu secretarul de 
Cabinet? 

— Un moment, va rog, sa vad daca e liber. 

— Domnule Clifton, a zis o voce după câteva momente. 
Ce surpriză plăcută. Tocmai l-am întrebat ieri pe cumnatul 
dumneavoastră dacă s-au făcut progrese cu eliberarea lui 
Anatoli Babakov. 

— Din păcate, nu, sir Alan, dar nu din acest motiv v-am 
căutat. Aş vrea să vă văd de urgenţă într-o problemă 
personală. Nu v-aş deranja dacă nu aş crede că este ceva 
important. 

— Dacă spuneţi că este important, domnule Clifton, vă 
voi vedea oricând doriţi şi să ştiţi că nu spun aşa ceva nici 
măcar miniştrilor Cabinetului. 

— Astăzi am venit în Londra să-mi vizitez editorii deci, 
dacă s-ar putea să-mi acordati cincisprezece minute în 
această după-amiază... 

— Să mă uit pe orar. Ah, vad că prim-ministrul este la 
Lord's să urmărească meciul şi acolo se va întâlni neoficial 
cu Indira Gandhi, deci nu-l aştept să revină la numărul 10 
înainte de ora şase. Patru şi un sfert ar fi convenabil? 


* 


— Buna dimineata, Freddie. A fost amabil din partea ta 
că ne-ai invitat. 

— Mi-a făcut plăcere, Giles. E o schimbare să fim şi noi 
de aceeaşi parte. 

Giles a râs. 

— Şi acesta este nepotul meu, Sebastian Clifton, care 
lucrează în City. 

— Bună dimineaţa, domnule Brown, a spus Sebastian 
dând mâna cu preşedintele MCC. S-a uitat la terenul 
magnific care se umplea repede în aşteptarea salvelor de 
începere. 

— Anglia a câştigat la datul cu banul şi suntem primii la 
aruncare, a spus preşedintele. 

— Am nimerit bine, a zis Giles. 

— Si aceasta este prima ta vizita pe un teren de crichet, 
Sebastian? 

— Nu, domnule, cand eram la şcoală l-am văzut pe 
unchiul meu cum marcheaza o suta de puncte pentru 
Oxford chiar pe acest teren. 

— Nu multi au reusit asa ceva, a zis presedintele, tn timp 
ce alti doi invitati au intrat in loja si li s-au alaturat. 

Sebastian zambea, cu toate ca nu se mai uita la fostul 
capitan al echipei Angliei. 

— Şi acesta, a zis preşedintele, este un vechi prieten al 
meu, Sukhi Ghuman, un jucător bun pe vremuri şi fiica lui, 
Nadira. 

— Bună dimineaţa, domnule Ghuman, a spus Giles. 

— Iti place crichetul, Nadira? a întrebat-o Seb pe tânăra 
femeie la care încerca să nu se holbeze. 

— Asta e o întrebare cam aiurea pentru o indiancă, 
domnule Clifton, a spus Nadira, pentru că n-am avea ce să 
discutăm cu soţii noştri dacă nu ne-am uita la crichet. Dar 
tu? 

— Unchiul Giles a jucat pentru MCC, dar când coechipierii 
m-au văzut pe mine şi-au dat seama că nu voi rezista mult. 

Ea a zâmbit. 

— Şi am auzit că unchiul tău lucrează în City. 

— Da, iar eu sunt la banca Farthings. Dar tu ce faci, esti 
în vacanţă? 

— Nu, a zis Nadira, ca şi tine, lucrez în City. 

Sebastian s-a simţit stânjenit. 

— Şi cu ce te ocupi? a întrebat el. 

— Sunt analist principal la Hambros. 

să reîncep, ar fi dorit să spună Seb. 

— Ce interesant, a reuşit el să rostească când a fost 
salvat de clopoțel. 

S-au uitat amândoi pe teren şi au zărit doi bărbaţi cu 
haine lungi, albe, păşind pe treptele pavilionului, un semn 
pentru mulţime că bătălia era gata să înceapă. 

— Domnule Clifton, ce plăcere sa vă întâlnesc din nou, a 
spus secretarul Cabinetului când dădeau mâna. 

— Care e scorul la ora ceaiului? a întrebat Harry. 

— Şaptezeci şi unu la cinci pentru Anglia. Cineva pe 
nume Bedi ne ajută. 

— Speram că ne vor bate de data aceasta, a recunoscut 
Harry. 

— Asta e înaltă trădare, a spus sir Alan, dar voi pretinde 
că nu am auzit. Şi apropo, felicitări pe succesul mondial al 
cărţii lui Babakov. 

— Aţi făcut tot posibilul pentru aceasta, sir Alan. 

— N-am jucat decât un rol minor. La urma-urmei, 
secretarii de Cabinet nu trebuie să apară la acest nivel, ci 
doar să se mulţumească să-i încurajeze pe ceilalţi de pe 
margine. Doriţi ceai sau cafea? 

— Nu, nimic, mulţumesc, a spus Harry, şi cum nu vreau 
să vă răpesc mai mult timp decât este necesar, voi trece 
direct la subiect. Sir Alan s-a lăsat pe spate în fotoliu. Acum 
câţiva ani mi-ati cerut să plec la Moscova din partea 
guvernului Maiestatii Sale, într-o misiune secretă. 

— Pe care aţi îndeplinit-o exemplar. 

— Poate vă amintiţi că mi s-a cerut să tin minte numele 
unui grup de agenţi activi în ţara noastră şi să vă transmit 
aceste nume. 

— Ceea ce s-a dovedit a fi foarte util. 

— Unul dintre numele de pe listă era un agent numit 
Pengelly. Secretarul Cabinetului a revenit la expresia lui de 
mandarin impasibil. Speram că este doar o coincidenţă. 
Liniştea a continuat. Ce prostie din partea mea, a zis Harry. 
Desigur că dumneavoastră inteleseserati deja semnificaţia 
acestui nume. 

— Mulțumită dumneavoastră, a spus sir Alan. 

— Dar cumnatul meu a fost informat? Altă întrebare 
lăsată fără răspuns. Oare chiar e drept, sir Alan? 

— Poate ca nu, dar spionajul este o treaba murdara, 
domnule Clifton. Nu schimbam carti de vizita cu inamicul. 

— Dar Giles este foarte indragostit de fiica lui Pengelly, 
iar eu ştiu că vrea să se însoare cu ea. 

— Nu este fiica lui Pengelly, a spus sir Alan. De data 
aceasta a amuţit Harry. Este un agent Stasi foarte bine 
antrenat. Toată operaţia a fost o înscenare chiar de la 
început, iar noi o urmărim îndeaproape. 

— Dar Giles va descoperi în cele din urmă şi atunci se va 
dezlantui iadul. 

— S-ar putea să aveţi dreptate, dar, până atunci, colegii 
mei trebuie să aibă în vedere imaginea de ansamblu. 

— Asa cum ati procedat cu fiul meu, Sebastian, acum 
câţiva ani. 

— Decizie pe care o voi regreta tot restul vieţii mele, 
domnule Clifton. 

— Şi bănuiesc că o veţi regreta şi pe aceasta, sir Alan. 

— Nu cred. Dacă i-aş spune lordului Barrington adevărul 
despre Karin Branat, vieţile multor agenţi ai noştri vor fi 
puse în pericol. 

— Atunci ce m-ar opri să-i spun eu? 

— Actul oficial de protejare a secretelor. 

— Sunteţi absolut sigur că nu voi acţiona fără ştirea 
dumneavoastră? 

— Sunt, domnule Clifton, pentru că, dacă ştiu ceva 
despre dumneavoastră, este că nu v-aţi trăda niciodată 
tara. 

— Sunteti odios, a comentat Harry. 

— Face parte din fisa postului, a zis sir Alan. 


* 


Harry isi vizita mama la cabana ei de pe domeniu de la 
patru pana la sase dupa-amiaza, in pauza lui de scris, cand 
se bucurau de ceea ce Maisie numea ceaiul elegant: 
sendvisuri cu brânză si roşii, cornuri fierbinţi cu miere, 
ecleruri şi ceai Earl Grey. 

Discutau despre orice, de la familie - cel mai mare 
interes al ei - până la politică. Ea nu se prea sinchisea de 
Jim Calahan sau Ted Heath şi doar o singură dată, după 
război, nu votase cu liberalii. 

— Un vot pierdut, ţi-a tot amintit Giles. 

— Un vot pierdut este atunci când nu votezi, după cum i- 
am spus eu de multe ori. 

Harry nu s-a putut opri să nu observe că, de când murise 
soţul ei, mama lui parcă îmbătrânise brusc. Nu-şi mai 
plimba câinele în fiecare seară şi, de curând, îşi anulase 
chiar şi abonamentele la ziarele de dimineaţă, nedorind să 
admită că vederea îi scădea. 

— Trebuie să mă întorc la sesiunea de scris de la şase la 
opt, a zis Harry. Când s-a ridicat de la locul lui de lângă foc, 
mama lui i-a dat o scrisoare. 

— Să nu fie deschisă până ce nu-mi voi dormi somnul 
veşnic, i-a zis ea, calmă. 

— Asta va mai dura mult, mamă, a spus el, aplecându-se 
şi sărutând-o pe frunte, cu toate că nu credea. 


* 


— Deci te bucuri că ţi-ai luat o zi liberă? l-a întrebat Giles 
pe Sebastian în timp ce se întorceau prin Grace Gates după 
sfârşitul meciului. 

— Da, a spus Seb. Mulţumesc. 

— Ce combinaţie strălucită între Knott şi Illingworth. Cred 
că au salvat ziua pentru Anglia. 

— Sunt de acord. 

— Ai avut ocazia să discuti cu Mick Jagger? 

— Nu, n-am vorbit. 

— Dar cu Don Bradman? 

— Am dat mana cu el. 

— Cu Peter O'Toole? 

— N-am înţeles nimic din ce spunea. 

— Paul Getty? 

— Am schimbat cărţi de vizită. 

— Dar cu prim-ministrul? 

— N-am observat ca era acolo. 

— Din acest schimb strălucitor de replici, Sebastian, pot 
să deduc că erai distras de o anumită tânără doamnă? 

— Da. 

— Şi speri s-o mai vezi? 

— S-ar putea. 

— Auzi ceva din ce-ţi spun? 

— Nu. 


Cei trei se întâlneau o data pe săptămână, aparent 
pentru a discuta probleme legate de Mellor Travel în 
consiliul de administraţie din care făceau parte. Dar cum nu 
doreau întotdeauna ca şi ceilalţi directori să afle ce puneau 
la cale, întrunirea nu avea nici proces verbal, nici nu era 
oficială. 

Odioasa Treime, după cum le spunea Sebastian, era 
formată din Desmond Mellor, Adrian Sloane şi Jim Knowles. 
Aceştia aveau un singur lucru în comun: ura faţă de oricine 
purta numele Clifton sau Barrington. 

Dupa ce Mellor fusese obligat sa demisioneze din 
consiliul Barrington’s, Sloane fusese înlăturat din funcţia de 
preşedinte la banca Farthings, iar Knowles părăsise 
compania maritimă fără ca vreun „regret” să fie trecut în 
minută, erau legaţi împreună de acelaşi scop - câştigarea 
controlului băncii  Farthings şi preluarea companiei 
Barrington's Shipping, prin metode corecte sau nu. 

— Pot să confirm, a spus Mellor pe când stăteau aşezaţi 
într-unul dintre cluburile din Londra care îi primeau ca 
membri, că lady Virginia mi-a vândut cele şapte şi jumătate 
la sută acţiuni ale ei la Barrington's Shipping, ceea ce va 
permite unuia dintre noi să aibă un loc în consiliul de 
administraţie. 

— Veşti bune, a zis Knowles. Sunt fericit să mă ofer 
voluntar pentru această sarcină. 

— Nu-i nevoie să te grabesti aşa, a spus Mellor. Cred că-i 
voi lăsa pe colegii noştri directori să ia în considerare 
posibilele consecinţe ale desemnării unui anumit membru 
ales de mine, astfel încât de fiecare dată când se va 
deschide uşa camerei de consiliu, doamna Clifton să se 
întrebe care dintre noi va apărea. 

— Asta e o sarcină care mi-ar plăcea şi mie, a inganat 
Sloane. 

— Nu-ţi tine respiraţia, a spus Mellor, pentru că ceea ce 
nu ştiţi niciunul este că deja avem un reprezentant în 
consiliu. Unul dintre directorii care au fost cel mai mult în 
consiliul Barrington's, a continuat el, are oarecare dificultăţi 
financiare şi m-a abordat de curând pentru un împrumut 
destul de serios pe care sunt sigur că nu are nicio şansă să- 
| dea înapoi. Deci, de acum înainte, nu numai că voi primi 
minutele fiecărei întruniri a consiliului, ci voi avea şi 
informaţii din interior pe care doamna Clifton nu le-ar dori 
înregistrate. Acum ştiţi cu ce m-am ocupat în ultima lună. 
Voi doi ce aveţi de oferit? 

— Avem şi noi câte ceva, a spus Knowles. Am auzit de 
curând că Saul Kaufman s-a retras din funcţia de 
preşedinte de la Kaufman's abia după ce toţi cei din bancă, 
inclusiv portarul, şi-au dat seama că are Alzheimer. Fiul lui, 
Victor, care n-ar putea organiza o toaletă într-o berărie, i-a 
luat temporar locul, în timp ce caută un alt preşedinte. 

— Atunci aceasta ar fi cea mai bună şansă a noastră să 
facem o mişcare, nu? a spus Mellor. 

— Mi-aş dori să fie atât de uşor, a zis Knowles, dar, din 
nefericire, tânărul Kaufman a început negocierile cu 
Farthings. El şi Sebastian Clifton au fost colegi la şcoală, 
chiar au împărţit aceeaşi cameră, deci Clifton este în 
avantaj. 

— Atunci să ne asigurăm că se împiedică la ultima tură, a 
zis Sloane. 

— Am mai obţinut şi altă informaţie valoroasă, a 
continuat Knowles. Se pare că Ross Buchanan 
intenţionează să devină preşedintele băncii Farthings în 

jurul Anului Nou, iar Hakim Bishara îi va lua locul cu Clifton 
ca adjunct al nou-formatei banci Farthings Kaufman. 

— Banca Angliei va accepta un astfel de aranjament 
convenabil? 

— Se vor preface ca nu observa, mai ales acum cand 
Bishara este apreciat in City. A reusit cumva sa fie acceptat 
ca parte a societatii financiare. 

— Dar, a intervenit Mellor, noua legislaţie 
guvernamentală nu solicită ca orice fuziune propusă a două 
bănci să fie avizată de legislatorii din City? Înseamnă că nu 
avem de făcut decât o contraofertă şi să agităm puţin 
lucrurile. 

— Şi care este rostul atunci când nu ne putem pune cu 
buzunarele adânci ale lui Bishara? Putem doar să întârziem 
procesul şi nici măcar asta nu va fi ieftin după cum am aflat 
ultima oară pe pielea noastră. 

— Există ceva ce putem face pentru a împiedica 
fuziunea? a întrebat Mellor. 

— Am putea ruina reputaţia lui Bishara la Banca Angliei, 
a zis Sloane, astfel încât ei să nu-l considere persoana 
potrivită pentru a conduce una dintre cele mai mari 
instituţii financiare din City. 

— Am mai încercat asta o dată, i-a amintit Mellor, şi am 
eşuat. 

— Doar pentru că planul nu era perfect. De data aceasta 
am găsit ceva care le va face imposibil legislatorilor din 
City să permită continuarea fuziunii, iar Bishara va fi obligat 
să demisioneze de la Farthings. 

— Cum s-ar putea? a întrebat Mellor. 

— Deoarece criminalii condamnaţi nu au voie să lucreze 
în biroul de administraţie al unei bănci. 

16 


— Sunt urât? 

— Ai nevoie să întrebi? a zis Clive Bingham, stand la bar 
si sorbind dintr-o halba de bere. 

— Si prost? 

— Nu m-am îndoit niciodată, a comentat Victor Kaufman. 

— Atunci e clar. 

— Ce e clar? a întrebat Clive. 

— Unchiul meu m-a dus joia trecută la Lord's. 

— Ca să-i urmăreşti pe englezi făcându-i praf pe indieni. 

— Aşa e, dar am întâlnit fata asta... 

— Aha, se limpezeşte atmosfera, a spus Victor. 

— Si ţi-a plăcut, a zis Clive. 

— Da, si am crezut ca si ea ma place. 

— Atunci cred ca e toanta. 

— Dar cand am sunat-o a doua zi si am invitat-o la cina, 
m-a refuzat. 

— Îmi place cum sună. 

— Deci, cum amândoi lucrăm în City, am sugerat să 
mergem la prânz. 

— Si iar te-a refuzat? 

— Imediat, a zis Seb. Aşa că am întrebat-o dacă ea... 

— Ar renunţa la mese şi... 

— Nu, dacă i-ar plăcea să-l vadă pe Laurence Olivier în 
Negutatorul din Venetia. 

— Si ea te-a refuzat iar? 

— Da. 

— Dar nu poti sa obtii bilete la acest spectacol nici chiar 
pe piaţa neagră, a spus Victor. 

— Deci vă întreb iar. Sunt urât? 

— Am stabilit asta deja, a spus Clive, deci mai rămâne să 
discutăm care dintre noi va fi însoţitorul tău la Negutator. 

— Niciunul. Încă n-am renunţat. 


* 

— Mi s-a părut că ai zis ca-ti place Sebastian? 

— Da. A fost un companion desăvârşit pentru o zi de care 
mi-era groaza, a spus Nadira. 

— Atunci de ce l-ai refuzat? a întrebat-o colega de 
apartament. 

— A fost un ghinion că în toate cele trei zile în care m-a 
invitat, aveam deja ceva programat. 

— Şi nu puteai aranja nimic? a întrebat-o Jenny. 

— Nu, tata m-a invitat la balet miercuri seara, Margot 
Fonteyn în Lacul Lebedelor. 

— Bine, asta înţeleg. Următoarea. 

— Joi, şeful meu mi-a cerut să-l însoțesc la prânzul pe 
care-l dădea pentru un client important care venea de la 
New Delhi. 

— Corect. 

— Şi vineri mă duc întotdeauna la coafor. 

— Jalnic. 

— Stiu! Dar pana m-am gandit mai bine, el inchisese deja 
telefonul. 

— Jalnic, a repetat Jenny. 

— Si mai rau, tata m-a sunat în ziua următoare să-mi 
spună că s-a întâmplat ceva şi trebuie să plece la Bombay 
şi dacă mi-ar plăcea să-mi dea mie biletele pentru Lacu/ 
Lebedelor. Pot să te tentez, Jenny? 

— Sigur că da. Dar nu merg cu tine pentru că tu îl vei 
suna pe Sebastian, îi vei spune că tatăl tău nu poate veni 
şi-l vei întreba dacă te poate însoţi. 

— Nu pot să fac aşa ceva, a zis Nadira. Nu aş putea sa 
sun un bărbat şi să-l invit la o întâlnire. 

— Nadira, suntem în 1971. Nu mai e o greşeală ca o 
femeie să invite un bărbat. 

— În India este. 

— Dar nu suntem în India, în caz că n-ai observat. Şi, mai 
mult, suni tot timpul bărbaţi. 

— Banu. 

— Ba da, o faci. Face parte din meseria ta şi eşti bună la 
asta. 

— E altceva. 

— Deci nu ar conta dacă l-ai suna pe Sebastian şi aţi 
discuta scăderea profiturilor, dar da, dacă l-ai invita la 
balet. 

— Poate mă mai sună el. 

— Poate nu. 

— Eşti sigură că nu vrei s-o vezi pe Fonteyn? 

— Ba sigur că vreau. Şi dacă-mi dai biletele, îl voi suna 
pe Sebastian şi-l voi întreba dacă vrea să mă însoţească. 


* 


— Jenny Barton pe linia unu, domnule Clifton. 

— Jenny Barton, Jenny Barton... Nu mi se pare un nume 
cunoscut. A spus de la ce companie este? 

— Nu, a zis că e o problema personală. 

— Nu-mi dau seama cine e, dar cred că e mai bine să-mi 
faci legătura. 

— Bună dimineaţa, domnule Clifton. Nu mă cunoaşteţi, 
dar sunt colega de apartament a Nadirei Ghuman. Seb era 
gata să scape receptorul. Aţi sunat-o ieri pe Nadira şi aţi 
invitat-o la cină. 

— Şi la prânz şi la teatru, iar ea m-a refuzat. 

— Ceea ce regretă acum, aşa că, dacă aţi suna-o din 
nou, veţi descoperi că este liberă totuşi miercuri seara. 

— Mulţumesc, domnişoară Barton, a spus Seb. Dar de ce 
nu m-a sunat chiar ea? 

— Da, e o întrebare bună. Pentru că, după tot ce mi-a 
povestit despre dumneavoastră, eu nu v-aş fi refuzat. 

Telefonul s-a închis. 


— Nu credeam că te interesează baletul, Sebastian. Mi s- 
a părut că eşti mai mult pasionat de teatru. 

— Ai dreptate, mama. De fapt va fi prima mea vizita la 
Royal Opera House. 

— Atunci, fii atent, nu lua pranzul inainte. 

— Despre ce tot vorbesti? 

— Totul este foarte civilizat la Covent Garden. Vei cina 
toata seara. Servesc primul fel inainte de ridicarea cortinei, 
felul principal in pauza mare si cafeaua, branza si prajiturile 
dupa coborarea cortinei. Pe cine ai invitat? 

— Pe nimeni. Eu sunt, de fapt, cel invitat. 

— E cineva pe care-l cunosc? 

— Nu mai spiona, mamă. 


Sebastian a ajuns la Royal Opera House cu câteva 
minute înainte de şapte, mirat de cât de nervos se simţea. 
Dar, aşa cum îi amintise atât de amabil Clive, era prima lui 
întâlnire după o vreme. S-a uitat prin mulţimea care se 
scurgea pe uşile din faţă şi apoi a văzut-o. Nu ar fi putut s-o 
rateze. Părul lung şi întunecat al Nadirei, ochii mari şi 
căprui şi o rochie roşie din mătase care l-a făcut să simtă 
că ea ar fi onorat coperta de la Vogue, nu să stea ascunsă 
analizând profituri şi pierderi în străfundurile unei bănci. 
Fata ei s-a luminat atunci când l-a văzut. 

— Uau, a zis el. Arati fermecător. 

— Mulţumesc, a răspuns Nadira când Seb a sărutat-o pe 
obraz de parcă ar fi fost mătuşa lui, Grace. 

— Sunt sigur că ai fost la operă de mai multe ori, a zis 
ea, aşa că eşti probabil obişnuit. 

— Nu, e prima mea vizită, a recunoscut Seb. De fapt, n- 
am mai fost niciodată la balet. 

— Norocosul de tine! 

— Ce vrei să spui? a întrebat Seb în timp ce intrau în 
restaurantul de la parter. 

— Fie vei fi prins pe viaţă, fie nu vei mai dori să ajungi 
aici vreodată. 

— Da, ştiu ce vrei să spui, a comentat Seb. 

Nadira s-a oprit la intrare. 

— Avem o rezervare pe numele de Ghuman. 

— Va rog sa ma urmati, doamna, a spus maitre d’ care i- 
a condus la masa lor si, dupa ce s-au aşezat, a dat fiecăruia 
un meniu. 

— Primul fel se serveşte înainte de ridicarea cortinei şi ni 
s-a cerut să dăm comanda pentru felul principal în acelaşi 
timp, astfel încât să fie gata până la pauză. 

— Întotdeauna eşti aşa de bine organizată? 

— Îmi pare rău, a zis Nadira. Voiam doar să te ajut. 

— lar eu te necăjeam, a spus Seb. Dar, când ai o mamă 
ca a mea, e ceva normal. 

— Mama ta este remarcabilă, Seb. Mă întreb dacă ştie 
câte femei o consideră modelul lor? 

Lângă ei a apărut un chelner, cu carnetul de notițe 
deschis. 

— Eu aş vrea sparanghel cu sos Dover, a zis Nadira. 

— lar eu pateu de gâscă şi o costita de miel, a comandat 
Seb, şi aş vrea să mai comand şi o sticlă de vin. 

— Eu nu beau, a spus Nadira. 

— Îmi pare rău. Ce-ai vrea? 

— Apa va fi tocmai bună, mulţumesc. Dar tu poţi să bei. 

Seb a verificat lista de vinuri. 

— AŞ vrea o sticlă de Merlot, a zis el. 

— Ca bancher, a zis Nadira, trebuie să fii de acord că 
acest loc este foarte bine condus. Majoritatea felurilor de 
mâncare sunt simple şi uşor de preparat, aşa că atunci 
când revii la masă la sfârşitul fiecărui act, te pot servi rapid. 

— Îmi dau seama de ce eşti analist. 

— lar tu conduci departamentul de proprietăţi de la 
Farthings care trebuie să fie o responsabilitate mare pentru 
cineva... 

— ...de vârsta mea? După cum bine ştii, să fii bancher 
este un joc pentru tineri. Majoritatea colegilor mei sunt 
terminati la patruzeci de ani. 

— Unii la treizeci. 

— Si nu poate fi uşor nici ca o femeie să-şi croiască drum 
în City. 

— Câteva bănci au început încetul cu încetul să accepte 
că o femeie poate fi la fel de inteligentă ca un bărbat. 
Totuşi, majoritatea băncilor mai vechi trăiesc încă în Epoca 
de Piatră. Şcoala la care ai fost sau cine este tatăl tău 
depăşesc adesea priceperea sau calificările pe care le ai. 
Hambros este mai puţin neanderthaliană decât celelalte, 
dar tot nu acceptă femei în consiliul de conducere, ceea ce 
e valabil şi pentru alte bănci, inclusiv Farthings. 

S-au auzit trei clopoței sunând. 

— Asta înseamnă că actorii vor ieşi din culise? 

— Cum mergi în mod normal la teatru, ar trebui să ştii ce 
înseamnă. 

Seb a urmat-o afară din restaurant şi au intrat în sală, 
având în vedere că ea ştia exact unde mergea. El nu a fost 
surprins când au fost conduşi la cele mai bune locuri. 

Când s-a ridicat cortina şi pe scenă au apărut lebedele 
mici, Seb a fost transportat într-o altă lume. A fost captivat 
de graţia şi talentul dansatoarelor şi, când credea că nu 
poate fi mai bine, prima balerină şi-a făcut apariţia şi şi-a 
dat seama că va reveni de multe ori la operă. Când cortina 
a căzut la sfârşitul actului şi aplauzele au încetat, Nadira l-a 
condus înapoi în restaurant. 

— Ei, ce părere ai? l-a întrebat când se aşezau. 

— Am fost fermecat, a zis el, uitându-se direct la ea. Si 
mi-a plăcut mult şi Margot Fonteyn. 

Nadira a râs. 

— Tata m-a dus la balet prima oară când aveam şapte 
ani. Ca toate fetiţele, am plecat de la teatru dorindu-mi să 
fiu una dintre lebedele mici şi de atunci e o dragoste 
eternă. 

— Si eu am avut acelaşi sentiment cand tata m-a dus 
prima oară la Stratford să-l văd pe Paul Robeson în Othello, 
a zis Seb cand costita de miel a fost pusă în fata lui. 

— Ce norocos eşti. Seb s-a uitat nedumerit. Acum vei 
putea vedea toate baletele mari pentru prima oară. Dar să 

ştii, începând cu Fonteyn, nu-ţi va fi uşor să le urmaresti pe 
celelalte. 

— Tata mi-a zis odată, a spus Seb, că şi-ar fi dorit să nu fi 
citit niciun cuvânt din Shakespeare până la treizeci de ani. 
Atunci ar fi putut urmări toate cele treizeci şi şapte de 
piese fără să ştie cum se sfârşesc. Acum imi dau seama ce 
a vrut să spună. 

— Eu nu prea merg suficient de des la teatru. 

— Te-am invitat la Negutatorul din Venetia dar... 

— Eram ocupata in seara aceea. Dar acum am scapat, 
asa ca mi-ar placea sa merg cu tine. Presupunand ca n-ai 
dat biletele altcuiva. 

— Îmi pare rau, dar doi prieteni ai mei doreau cu 
disperare să-l vada pe Olivier, aşa că... 

— Inteleg, a spus Nadira. 

— Dar i-am refuzat. 

— De ce? 

— Amândoi aveau picioare păroase. 

Nadira a izbucnit în râs. 

— Ştiu că tu... 

— Unde... 

— Nu, spune tu mai întâi, a zis Nadira. 

— Am atâtea întrebări să-ţi pun. 

— Şi eu. 

— Ştiu că ai fost la St Paul's şi apoi la Garton, dar de ce 
bancher? 

— Întotdeauna am fost fascinată de cifre şi de modelele 
pe care le creează, mai ales când trebuie să le explici 
bărbaţilor semnificaţia lor, iar ei sunt prea adesea interesaţi 
doar de câştiguri pe termen scurt. 

— Ca mine, de exemplu? 

— Sper că nu, Seb. 

Parcă o auzea pe Samantha vorbind. Nu va face aceeaşi 
greşeală a doua oară. 

— De cât timp eşti la Hambros? 

— De mai mult de trei ani. 

— Înseamnă că te gândeşti la următoarea mişcare. 

— Ai vorbit exact ca un barbat, a comentat Nadira. Nu, 
sunt foarte fericita unde ma aflu, cu toate ca ma deprima 
promovarea barbatilor nepotriviti in pozitii care le depasesc 
abilităţile. Aş vrea ca la banca să fie ca la balet. Daca ar fi, 
Margot Fonteyn ar fi guvernatorul Bancii Angliei. 

— Nu cred ca sir Leslie O’Brien ar fi o lebădă neagră prea 
grozava, a spus Seb cand s-au auzit iar cele trei sunete de 
clopotel. Si-a terminat repede paharul de vin. 

Nadira avea dreptate, pentru ca Seb nu-si putea lua ochii 
de la lebăda neagră, care vrăjise publicul cu strălucirea ei şi 
când cortina a căzut la sfârşitul actului al treilea, dorea cu 
disperare să afle ce se va întâmpla în ultimul act. 

— Nu-mi spune, nu-mi spune, i-a zis când se întorceau de 
la masă. 

— N-o să-ţi spun, i-a zis Nadira. Dar savurează 
momentul, pentru că, din păcate, te vei bucura de această 
experienţă o singură dată. 

— Poate vei avea şi tu aceeaşi experienţă când te voi 
duce la Negutatorul din Venetia. 


Ce dulce-i lumina lunii pe acest mal! 

Si sta-vom aici lasand sunetul muzicii in urechi 
Să ne picure. lar a nopții blândă tăcere, 

Dulce armonie să devină. 

Dar stai, Jessica şi priveşte cum... 


Sebastian şi-a aplecat capul. 

— Îmi pare rău, a spus Nadira. Ce-am zis? 

— Nimic, nimic. Mi-ai amintit doar de ceva. 

— Sau de cineva? 

Seb a fost salvat de plasator. 

— Doamnelor şi domnilor, vă rog să luaţi loc, va începe 
ultimul act. 

Ultimul act a fost atât de emotionant si Fonteyn atât de 
captivantă, încât atunci când Seb s-a întors să vadă dacă 
avea acelaşi efect asupra Nadirei. | s-a părut că vede o 
lacrimă prelingandu-i-se pe obraz. A luat-o de mână. 

— Îmi pare rău, i-a şoptit ea. Mă fac de ras. 

— Nu se poate aşa ceva. 

Când cortina a cazul la final, Seb s-a alăturat ovatiilor de 
zece minute, iar Margot Fonteyn a fost chemată de atâtea 
ori la rampă şi a primit atâtea buchete încât ar fi putut să-şi 
deschidă o florărie. Când au ieşit din sală, i-a luat mâna 
Nadirei în timp ce se întorceau în restaurant, dar ea părea 
nervoasă şi nu i-a zis nimic. După ce a fost servită cafeaua, 
Nadira i-a zis: 

— Mulţumesc pentru această seară minunată. Faptul că 
am fost cu tine a fost ca şi cum aş fi văzut Lacul Lebedelor 
pentru prima oară. Nu m-am bucurat de mult de un 
spectacol în ultima vreme. A ezitat. 

— Dar te îngrijorează ceva. 

— Sunt hindusă. 

Seb a izbucnit în râs. 

— lar eu sunt un taranoi din Somerset, dar asta nu mă 
îngrijorează. 

Ea nu a râs. 

— Nu cred că pot veni cu tine la teatru, Seb. 

— De ce nu? 

— Mi-e teamă de ce s-ar putea întâmpla dacă ne vom 
mai vedea o dată. 

— Nu înţeleg. 

— i-am spus ca tata a fost obligat să se întoarcă în 
India. 

— Da, am presupus că era din cauza afacerilor. 

— Într-un fel. Mama şi-a petrecut ultimele câteva luni 
alegând bărbatul cu care ar trebui să mă căsătoresc şi cred 
că, în cele din urmă, a ales. 

— Nu, a spus Seb, asta nu se poate. 

— Mai e nevoie acum doar de aprobarea tatălui meu. 

— Dar tu nu ai nimic de spus în această privinţă? 

— Nimic. Trebuie să înţelegi, Seb, face parte din tradiţia, 
moştenirea şi credinţa noastră. 

— Dar dacă te-ai îndrăgosti de altcineva? 

— Tot aş fi obligată sa onorez dorinţele părinţilor mei. 
Seb s-a aplecat peste masa si a luat-o de mana, dar ea şi-a 
retras-o repede. Nu voi uita niciodata seara in care am 
văzut Lacul Lebedelor cu tine, Seb. Îmi voi aminti 
întotdeauna cu drag acest moment. 

— Şi eu, dar desigur... însă când s-a uitat în sus, ea 
dispăruse la fel ca lebăda neagră. 

— Si cum a mers seara trecuta? a intrebat Jenny cand 
punea două ouă într-o tigaie cu apa calduta. 

— N-ar fi putut să fie cu mult mai rau, a răspuns Nadira. 
Nu a mers cum am plănuit. 

Jenny s-a întors şi şi-a văzut prietena gata să plângă. S-a 
dus repede la ea, s-a aşezat alături şi i-a pus un braţ pe 
umăr. 

— Chiar atât de rău? 

— Şi mai rău. Mi-a plăcut chiar şi mai mult a doua oară. 
Şi e vina ta. 

— De ce e vina mea? 

— Pentru că, dacă ai fi fost de acord să mergi cu mine la 
balet nu s-ar fi întâmplat nimic. 

— Dar asta e bine. 

— Nu, e groaznic. La sfârşit, am fugit de lângă el, după 
ce i-am spus că nu vreau să-l mai văd vreodată. 

— Dar ce-a făcut de te-a supărat aşa de tare? 

— M-a facut să mă îndrăgostesc de el şi nu intentionam 
asta. 

— Dar e fantastic, dacă şi el simte acelaşi lucru. 

— Sfârşitul nu poate fi decât un dezastru când părinţii 
noştri... 

— Sunt foarte sigură că părinţii lui Seb te vor accepta în 
familie. Tot ce am citit despre ei sugerează că sunt extrem 
de civilizati. 

— Nu de părinţii lui sunt îngrijorată, ci de ai mei. Ei nu l- 
ar considera pe Sebastian un... 

— Trăim într-o lume moderna, Nadira. Căsătoriile mixte 
sunt acceptabile. Ar trebui să-ţi duci părinţii să vadă Ghici 
cine vine la cină. 

— Jenny, un negru care doreşte să se însoare cu o femeie 
albă în America anilor '60 nu se compară cu o hindusă care 
se îndrăgosteşte de un creştin; poţi să mă crezi. Ai observat 
că în acel film n-au discutat niciodată despre religie, ci doar 

despre culoarea pielii lui? Îmi dau seama că se întâmplă ca 
un indian să se căsătorească cu cineva de altă rasă, dacă 
ambii sunt creştini. Dar un hindus nici nu s-ar gândi la aşa 
ceva. Dacă n-aş fi fost la meciul acela de crichet... 

— Dar ai fost, a spus Jenny, deci trebuie să înfrunţi 
realitatea. Nu ai vrea mai curând să încerci să formezi o 
relaţie demnă cu Sebastian decât să-ţi multumesti părinţii 
măritându-te cu un bărbat pe care nu l-ai întâlnit niciodată? 

— Aş vrea să fie atât de simplu. Am încercat să-i explic 
lui Sebastian seara trecută ce înseamnă să fii crescută într- 
o familie hindusă tradiționalistă, unde datoria... 

— Dar dragostea? 

— Asta poate apărea după nuntă. Ştiu că aşa s-a 
întâmplat cu mama şi tata. 

— Dar tatăl tău l-a întâlnit pe Sebastian aşa că, în mod 
sigur, va înţelege. 

— Posibilitatea ca fiica lui să se mărite cu un creştin nu i- 
a trecut niciodată prin cap. 

— Este un om de afaceri international care te-a trimis la 
St Paul's şi care a fost mândru când ai câştigat locul la 
Cambridge. 

— Da, mi-a permis să realizez aceste lucruri şi nu mi-a 
cerut niciodată nimic în schimb. Dar când e vorba de 
persoana cu care ar trebui să mă căsătoresc va fi de 
neclintit, iar eu va trebui să-l ascult. Întotdeauna am 
acceptat asta. Fratele meu a fost însurat cu o fată pe care 
n-o cunoştea şi sora mea mai mică va trece în curând prin 
asta. Aş putea să-mi înfrunt părinţii dacă aş simţi că în timp 
vor accepta faptul, dar ştiu că nu o vor face niciodată. 

— Dar desigur acceptă că există o nouă ordine mondială 
şi că lucrurile s-au schimbat? 

— Nu în bine, după cum îmi spune mama întruna. 

Jenny s-a întors la aragaz pentru că apa începuse să 
fiarbă şi să treacă de marginea tigăii şi a salvat două ouă 
fierte foarte tare. Au râs amândouă. 

— Deci ce ai de gând să faci? a întrebat Jenny. 

— Nu pot să fac nimic. l-am spus că nu ne mai putem 
vedea şi am vorbit serios. 

S-a auzit o bătaie puternică în uşă. 

— Pariez că e el, a zis Jenny. 

— Atunci trebuie să răspunzi tu! 

— Îmi pare rău. Mai am un ou de fiert şi nu-mi pot 
permite să repet aceeaşi greşeală. 

O a doua bătaie la uşă, chiar mai puternică. 

— Hai, du-te, a spus Jenny, rămânând lângă aragaz. 

Nadira şi-a pregătit un mic discurs, în timp ce se îndrepta 
încet spre uşă. 

— Imi pare rău, dar... a început ea deschizând uşa unde 
a găsit un tânăr stând pe prag şi ţinând un trandafir roşu. 

— Sunteţi domnisoara Nadira Ghuman? a zis el. 

— Da. 

— Mi s-a cerut să vă dau asta. 

Nadira i-a mulţumit, a închis uşa şi s-a întors în 
bucătărie. 

— El era? a întrebat Jenny. 

— Nu, dar mi-a trimis asta, a spus ea, arătându-i 
trandafirul. 

— Chiar că ar trebui să merg la mai multe meciuri de 
crichet, a spus Jenny. 


— Chiar în fiecare oră? a întrebat Clive. 

— Da, corect, a spus Seb. 

— Şi cât timp ai de gând să-i trimiti câte un trandafir în 
fiecare oră? a întrebat Victor. 

— Atâta timp cât este nevoie. 

— Undeva pe aici cred că e o florăreasă foarte fericită. 

— Spune-mi, Vic, părinţii evrei se comportă la fel când 
vlăstarele lor se căsătoresc cu cineva de altă religie? 

— Trebuie să recunosc, a zis Vic, că atunci când părinţii 
mei au invitat-o pe Ruth trei vineri la rând, mi-am dat 

seama ca singurul lucru pe care-l voi putea alege sunt 
legumele. 

— Deci cum am putea măcar să înţelegem presiunea la 
care este supusă Nadira? a zis Clive. Mi-e milă de ea. 

— Ca să ne mai înveselim putin, Seb, a spus Victor, asta 
înseamnă ca nu o vei duce diseară la WNeguțătorul din 
Venetia? 

— Pare putin probabil, asa ca mai bine luati voi biletele. 
Si-a scos portofelul si i le-a dat lui Clive. Sper sa va placa. 

— Am putea da cu banul, a spus Victor, ca sa stabilim 
care dintre noi va merge cu tine. 

— Nu, am alte planuri pentru seara asta. 


* 


— Domnisoara Jenny Barton e pe linia trei, domnule 
Clifton. 

— Fa-mi legatura. 

— Salut, Seb. Te-am sunat să-ţi spun sa insişti. Hotărârea 
ei slăbeşte. 

— Dar nu mi-a răspuns la nicio scrisoare, nu răspunde 
când o sun, nu admite... 

— Poate ar fi mai bine să încerci s-o vezi. 

— O văd în fiecare zi, a spus Seb. Stau lângă Hambros 
când vine dimineaţa la serviciu şi, din nou, când îşi 
aşteaptă autobuzul după-amiaza. Sunt acolo chiar şi când 
se urcă în apartamentul ei. Dacă mai încerc mult, aş putea 
fi arestat pentru hărţuire. 

— În acest weekend îmi vizitez părinţii, a spus Jenny şi nu 
mă voi întoarce până luni dimineaţa. Nu pot face mai multe 
ca să vă ajut, aşa că dă-i drumul. 


* 


Ploua cand Nadira a plecat de la banca vineri dupa- 
amiaza. Şi-a scos umbrela şi şi-a ţinut capul aplecat, 
uitându-se după băltoace pe când se îndrepta spre staţia 

de autobuz. Desigur că el o aştepta, aşa cum făcuse în 
fiecare noapte din acea săptămână. 

— Bună seara, domnişoară Ghuman, i-a zis el şi i-a dat 
un trandafir. 

— Mulţumesc, a răspuns ea înainte de a se aşeza la 
coadă. 

Nadira s-a urcat în autobuz şi s-a aşezat sus. S-a uitat pe 
fereastră şi pentru o clipă i s-a părut că-l vede pe Seb 
ascunzându-se în umbra unui magazin. Când a coborât din 
autobuz la Fulham Road, un alt tânăr, alt trandafir, alte 
mulţumiri. A alergat spre apartament în timp ce ploaia se 
intetea. Până cand a băgat cheile în uşa din faţă, 
îngheţase. S-a decis să ia o cină uşoară, să facă o baie 
caldă şi să se urce în pat, iar seara chiar va încerca să 
doarmă. 

Scotea un iaurt din frigider când s-a auzit soneria. A 
zâmbit şi s-a uitat la ceas: ultimul trandafir al zilei, care se 
va alătura celorlalţi în vaza de pe masuta din hol. 
Intrebându-se cât va mai continua Seb s-o ţină aşa, s-a dus 
repede la uşă, nedorind ca tânărul să fie plouat prea tare. A 
deschis-o şi l-a văzut acolo, cu o umbrelă în mână şi un 
trandafir în cealaltă. 

Nadira i-a trântit uşa în faţă, s-a lăsat pe jos şi a izbucnit 
în lacrimi. Cum de putea să se poarte atât de urât cu el 
când era vina ei? A rămas în hol, rezemată de perete. A 
durat ceva până ce şi-a revenit şi s-a dus în bucătărie. 

Lumina pălea, aşa că s-a dus la fereastră şi a tras 
draperia. Tot mai ploua - era ceea ce englezii numesc „a 
ploua cu câini şi pisici”. Apoi l-a văzut ghemuit, cu capul 
aplecat, stand pe marginea trotuarului în partea mai 
îndepărtată a drumului, cu ploaia curgându-i şiroaie de pe 
umbrelă în canal. S-a uitat la el prin mica deschizătură din 
draperie, dar el n-a văzut-o. Ar trebui să-i spună să se ducă 
acasă înainte de a face pneumonie. A alergat la uşă, a 
deschis-o şi a strigat: 

— Sebastian. El a privit în sus. Du-te, te rog, acasă. 

El s-a ridicat si ea si-a dat seama ca ar fi trebuit sa 
închidă imediat usa. El a pornit încet pe drum către ea, pe 
jumătate asteptand ca usa să-i fie trantita iar în fata. Dar 
ea n-a închis-o, aşa că Sebastian a înaintat si a luat-o în 
braţe. 

— Nu vreau să mai trăiesc dacă nu pot fi cu tine, a spus 
el. 

— Şi eu simt la fel. Dar trebuie să-ţi dai seama că n-avem 
nicio şansă. 

— Mă voi duce să discut cu tatăl tău de îndată ce se 
întoarce din India. Nu-mi vine să cred că nu va înţelege. 

— Nu va conta. 

— Atunci trebuie sa facem ceva inainte de a se intoarce. 

— Mai întâi va trebui să scapi de costumul asta. Esti ud 
leoarca. Cand i-a scos haina, el s-a aplecat si a inceput sa-i 
desfaca nasturasii bluzei. 

— Eu nu sunt uda, a spus ea. 

— Ştiu, a soptit el în timp ce continuau să se dezbrace 
unul pe celălalt. A luat-o în braţe şi a sărutat-o pentru 
prima oară. S-au pipăit ca adolescenţii, cercetându-şi 
corpurile încet, cu blandete aşa că atunci cand au făcut în 
cele din urmă dragoste, pentru Sebastian a fost de parcă ar 
fi fost prima oară şi pentru Nadira chiar a fost prima oară. 


* 


În restul weekendului, nu s-au părăsit o clipă unul pe 
celălalt. Au fugit împreună prin parc în fiecare dimineaţă, 
ea a gătit în timp ce el punea masa, s-au dus la cinema, 
fără să urmărească prea mult filmul, au râs şi au plâns şi au 
pierdut şirul momentelor în care au făcut dragoste. Cel mai 
fericit weekend din viaţa ei, i-a spus ea luni dimineaţa. 

— Hai să-ţi spun planul meu de bază, a zis el când s-au 
aşezat la micul dejun. 

— Începe prin a face dragoste pe coridor? 

— Nu, hai să facem asta în fiecare vineri noapte. Eu voi 
sta afară, în ploaie. 

— lar eu iti voi spune să pleci acasă. ` 

— Acasă. Asta-mi aduce aminte de planul meu. In 
weekendul viitor, vreau să te duc în vest ca să-mi întâlneşti 
părinţii. 

— Sunt îngrijorată că nu vor... 

— Crede că sunt suficient de bun pentru tine? S-ar putea 
să aibă dreptate. Bănuiesc că problema va fi să-l 
convingem pe tatăl tău că eu voi fi vreodată suficient de 
bun pentru tine, dar voi merge să-l văd atunci când va 
reveni în Anglia. 

— Şi ce-i vei spune? 

— M-am îndrăgostit de fiica dumneavoastră şi vreau să- 
mi petrec restul vieţii cu ea. 

— Dar nici măcar nu m-ai cerut de nevastă. 

— Aş fi făcut-o la Lord's, dar mi-am dat seama că tu te 
vei mulţumi să râzi de mine. 

— El nu va râde. Te va întreba un singur lucru, a zis ea, 
încet. 

— Şi care va fi acela, draga mea? 

Cuvintele ei de abia se mai auzeau. 

— Te-ai culcat cu fiica mea? 

— Dacă o va face, îi voi spune adevărul. 

— Atunci te va omori pe tine sau pe mine sau pe 
amândoi. 

Seb a luat-o din nou în braţe. 

— Se va îmbuna de îndată ce-şi va da seama cât de mult 
ţinem unul la altul. 

— Nu şi dacă mama mi-a ales deja soţul potrivit şi cele 
două familii au ajuns la o înţelegere. Deoarece, chiar 
înainte ca tata să plece în India, i-am dat cuvântul că mai 
sunt virgină. 


În următoarea săptămână, Seb a discutat cu mama şi 
tatăl lui, iar ei nu au fost numai încântați de veşti, ci abia 
aşteptau să-şi întâlnească viitoarea noră. Nadira a prins 

curaj auzind de reacţia lor, dar tot nu putea să-şi ascundă 
nervozitatea când se gândea la reacţia tatălui ei. El a 
sunat-o joi să-i spună că se întorcea în Anglia cu veşti bune. 

— Şi noi avem veşti bune pentru el, a spus Seb, 
încercând s-o calmeze. 


Vineri seara, Seb a plecat mai devreme de la bancă, 
oprindu-se doar să mai cumpere un buchet de trandafiri. Si- 
a continuat apoi drumul prin oraş până la Fulham Road s-o 
ia pe Nadira înainte de a pleca în vest împreună. De abia 
aştepta s-o prezinte părinţilor. Dar mai întâi trebuia să-i 
mulţumească lui Jenny pentru tot ce făcuse şi, de data 
aceasta, voia să-i dea ei trandafirii. A parcat lângă 
apartament, a sărit din maşină şi a sunat repede la uşă. A 
durat o vreme până ce s-a deschis uşa şi, când s-a deschis, 
lui i-au cedat picioarele. Jenny stătea acolo tremurând 
incontrolabil, cu o umflatura rosie pe obraz. 

— Ce s-a întâmplat? a zis el. 

— Au luat-o. 

— Ce vrei să spui? 

— Tatăl şi fratele ei au apărut acum o oră. Ea s-a 
împotrivit, iar eu am încercat s-o ajut, dar cei doi au târât-o 
afară din casă, au aruncat-o într-o maşină şi au plecat. 

— Ai fost amabil să te întâlneşti cu noi aşa de repede, 
Varun, a spus Giles. Mai ales sâmbătă dimineaţa. 

— Mi-a făcut plăcere, a spus înaltul comisar al 
ambasadei. Ţara mea îţi va fi întotdeauna îndatorată pentru 
rolul pe care l-ai jucat ca ministru de externe când Indira 
Gandhi a vizitat Regatul Unit. Dar cum te pot ajuta, lord 
Barrington? Mi-ai spus la telefon că era ceva urgent. 

— Nepotul meu, Sebastian Clifton, are o problema 
personală în care ar vrea să-ţi ceară sfatul. 

— Desigur, dacă vă pot ajuta, aş fi fericit s-o fac, a spus 
el, întorcându-se spre Sebastian. 

— Am dat peste o problemă care pare de nerezolvat, 
domnule, şi nu mai ştiu ce să fac. Domnul Sharma a 
încuviinţat. M-am îndrăgostit de o indiancă si vreau să ma 
însor cu ea. 

— Felicitări. 

— Dar ea e hindusă. 

— Aşa cum sunt optzeci la sută dintre compatrioţii mei, 
domnule Clifton, inclusiv eu. Prin urmare, presupun că nu 
fata este problema, ci părinţii ei? 

— Da, domnule. Cu toate că Nadira doreşte să se mărite 
cu mine, părinţii ei au ales pe altcineva să-i fie sot, o 
persoană pe care nici n-a întâlnit-o. 

— Asta nu este ceva neobişnuit in tara mea, domnule 
Clifton. Eu mi-am întâlnit soţia abia după ce mi-a ales-o 
mama. Dar dacă vi se pare că v-aş putea ajuta, voi fi fericit 
să discut cu părinţii Nadirei şi să încerc să vă pledez cauza. 

— Sunteţi foarte amabil domnule. Vă sunt foarte 
recunoscător. 

— Totuşi, trebuie să vă avertizez că dacă familia a 
încheiat contractul cu cealaltă parte implicată, cuvintele 
mele nu vor fi de niciun folos. Dar vă rog, a continuat, 
înaltul comisar, luându-şi o agendă de pe masa de lângă el, 

spuneţi-mi tot ce puteţi despre Nadira înainte de a mă 
decide cum sa abordez problema. 

— leri seara, Nadira si cu mine planuisem sa mergem in 
vest, astfel încât ea să-mi cunoască părinţii. Când am ajuns 
la apartamentul ei s-o iau, am aflat că ea fusese răpită 
chiar de tatăl şi fratele ei. 

— As putea să le ştiu numele? 

— Sukhi şi Zafar Ghuman. 

Comisarul s-a foit neliniştit în scaun. 

— Domnul Ghuman este unul dintre industriaşii de vârf ai 
Indiei. Are legături politice şi de afaceri foarte puternice şi 
aş mai adăuga că este eficient şi nemilos. Imi aleg 
cuvintele cu grijă, domnule Clifton. 

— Dar dacă Nadira mai este în Anglia nu îl putem 
împiedica s-o ducă înapoi în India împotriva voinţei ei? Are, 
la urma-urmei, douăzeci şi şase de ani. 

— Mă îndoiesc ca mai este în tara, domnule Clifton, 
pentru că ştiu că domnul Ghuman are un avion privat. Dar 
chiar dacă ar fi, a dovedi că un tată îşi ţine copilul împotriva 
dorinţei sale ar implica un proces juridic lung. Am trecut 
prin şapte cazuri asemănătoare de când am primit postul 
si, cu toate ca sunt convins că cele şapte tinere doreau să 
rămână în ţara aceasta, patru dintre ele au fost expediate 
în India chiar înainte de a fi chestionate, iar celelalte trei, 
când au fost interogate, au spus că nu mai doresc să ceară 
azil. Dar dacă doriţi să continuaţi îl pot chema pe 
inspectorul-şef de la Scotland Yard, care este responsabil 
pentru aceste cazuri, deşi ar trebui să vă avertizez că 
domnul Ghuman îşi cunoaşte foarte bine drepturile şi că nu 
va fi prima oară când ar lua legea în mâinile lui. 

— Vreti să spuneţi că nu pot face nimic? 

— Nu prea multe, a recunoscut comisarul. Şi îmi doresc 
să vă fi putut ajuta mai mult. 

— Ai fost amabil că ne-ai acordat atâta timp, Varun, a zis 
Giles, ridicându-se. 

— Mi-a făcut plăcere, Giles, a zis comisarul. Ce doi au dat 
mâna. Nu ezita să iei legătura cu mine dacă ti se pare că te 
pot ajuta cumva. 

Când Giles şi Seb au părăsit biroul lui Varun Sharma şi au 
ieşit în Strand, Giles a spus: 

— Îmi pare foarte rău, Seb. Ştiu exact prin ce treci, dar 
nu ştiu ce poţi face în continuare. 

— Să mă duc acasă şi să încerc să-mi continui viaţa. Dar 
mulţumesc, unchiule Giles, n-ai fi putut face mai mult. 

Giles şi-a urmărit nepotul îndreptându-se spre City şi s-a 
întrebat ce plănuia să facă în continuare, deoarece casa lui 
era în partea opusă. De îndată ce Seb a dispărut din 
vedere, Giles a urcat iar treptele de la biroul comisarului. 


* 


— Rachel, am nevoie de cinci sute de lire in rupii, un bilet 
dus-întors la Bombay si o viză pentru India. Dacă o suni pe 
secretara domnului Sharma de la Ambasada Indiei, sunt 
sigur că va grăbi procesul. Oh, şi mai am nevoie de 
cincisprezece minute cu preşedintele înainte de a pleca. 

— Dar aveţi multe întruniri importante săptămâna 
viitoare, inclusiv... 

— Eliberează-mi agenda pentru următoarele câteva zile, 
iar eu voi suna în fiecare dimineaţă ca să mă ţii la curent. 

— Cred că încercaţi să incheiati o afacere a naibii de 
mare. 

— Cea mai mare din viaţa mea. 


* 


Înaltul comisar a ascultat cu atenţie ce-i spunea 
secretara. 
— Nepotul tău a sunat şi a cerut o viză, a spus el după ce 
a lăsat receptorul jos. Să o grăbesc sau să o încetinesc? 
— Grăbeşte-o, a spus Giles, cu toate că recunosc că sunt 
cam neliniştit în privinţa băiatului; ca mine, este şi el un 

romantic incurabil si acum gândeşte cu inima, nu cu 
mintea. 

— Nu te îngrijora, Giles, a spus Varun. Voi avea grijă să-l 
supravegheze cineva când e în India şi să se asigure că nu 
intră în prea multe necazuri, mai ales că e vorba de Sukhi 
Ghuman. Nimeni nu doreşte ca omul acesta să-i fie 
duşman. 

— Dar când l-am întâlnit la Lord's, părea fermecător. 

— Acesta e unul dintre motivele pentru care are atât de 
mult succes. 


Abia mai târziu în acea seară, când Seb şi-a fixat centura 
de protecţie şi avionul a decolat, şi-a dat seama că nu avea 
niciun plan. Tot ceea ce ştia sigur era că nu şi-ar fi putut 
petrece restul vieţii întrebându-se dacă această călătorie ar 
fi contat sau nu. Singura informaţie utilă pe care o aflase de 
la stewardul şef în timpul zborului era numele celui mai bun 
hotel din Bombay. 

Seb aţipise atunci când căpitanul a anunţat că începeau 
coborârea spre Bombay. S-a uitat pe hublou şi a văzut o 
masa de căsuțe, colibe şi blocuri care umpleau fiecare 
centimetru al oraşului. S-a întrebat doar dacă Bombay avea 
legi de planificare urbană. 

Când a ieşit din aeronavă şi a coborât treptele, a fost 
imediat copleşit de umiditatea excesivă şi, de îndată ce a 
intrat în aeroport, a descoperit repede vitezele locale - 
încet sau pe loc. Cele mai lungi cozi pe care le văzuse 
vreodată: la verificarea pasapoartelor, la aşteptarea 
scoaterii bagajelor din cala avionului, timp în care era gata 
să adoarma, la vamă, cu toate că avea doar o valiză mică şi 
apoi în încercarea de a găsi un taxi când nu avea vreun 
rang oficial - maşinile doar păreau să vină şi să plece. 

Când Seb a plecat în sfârşit spre oraş, a descoperit de ce 
nimeni nu încerca să se grăbească în Bombay şi anume 
pentru că maşinile rareori treceau de viteza întâi. Apoi, 

când a cerut aer condiţionat, şoferul a coborât fereastra. S- 
a uitat prin geamul deschis la magazinele micute - fără 
acoperişuri, fără uşi şi care vindeau de toate, de la 
cauciucuri de schimb, la mango - pe când cetăţenii din 
Bombay îşi vedeau de treburile lor. Unii erau îmbrăcaţi în 
costume elegante care le fluturau lejer în jur şi purtau 
cravate care s-ar fi potrivit în Square Miles, în timp ce alţii 
purtau doar legături de brâu curate, amintindu-i de Gandhi, 
unul dintre eroii tatălui lui. 

De îndată ce au ajuns la periferia oraşului, s-au oprit. Seb 
mai avusese parte de blocaje rutiere în Londra, New York şi 
Tokyo, dar acestea fuseseră curse de Formula Unu în 
comparaţie cu Bombay. Căruţe defecte parcate pe banda 
de viteză mare, ricşe supra-aglomerate pe banda de 
margine şi vaci sacre rumegând fericite pe centru, în timp 
ce femei bătrâne traversau strada părând inconştiente de 
scopul pentru care fusese construită strada. 

Un băieţel stătea în mijlocul drumului, cărând o grămadă 
de cărţi broşate. A ajuns la maşină, a bătut în parbriz şi i-a 
zâmbit lui Sebastian. 

— Harold Robbins, Robert Ludlum şi Harry Clifton, a spus 
el, zâmbind larg. La jumătate de pret! 

Sebastian i-a dat o bancnotă de zece rupii şi a spus: 

— Harry Clifton. 

Băiatul a scos ultima carte a tatălui lui. 

— Noi îl iubim toţi pe William Warwick, a zis el înainte de 
a trece la maşina următoare. Oare tatăl lui l-ar crede? 

A mai durat o oră până ce au ajuns la hotelul Taj Mahal, 
timp în care Sebastian era deja extenuat şi scăldat în 
transpiratie. 

Cand a intrat în hotel, s-a trezit rapid în lumea moderna. 

— Cat timp veţi rămâne la noi, domnule? l-a întrebat un 
bărbat tânăr şi elegant într-o haină lungă şi albastră în timp 
ce Seb semna formularul de înregistrare. 

— Nu sunt sigur, a spus Seb, dar cel puţin două sau trei 
zile. 

— Atunci voi lasa formularul deschis. Va mai pot ajuta cu 
ceva, domnule? 

— Îmi puteţi recomanda o firmă serioasă de închiriere de 
maşini? 

— Dacă doriţi o maşină, domnule, hotelul vă va pune cu 
plăcere la dispoziţie un Ambassador cu şofer. 

— Voi putea păstra acelaşi şofer tot timpul? 

— Desigur, domnule. 

— Trebuie să ştie englezeşte. 

— În acest hotel, domnule, până şi oamenii de serviciu 
ştiu englezeşte. 

— Desigur, îmi cer scuze. Mai am o dorinţă - ar putea să 
fie hindus? 

— Nu e nicio problemă, domnule. Ştiu exact persoana 
ideală care vă poate îndeplini toate aceste condiţii şi-l 
recomand cu tărie pentru că este fratele meu. Seb a râs. Şi 
când doriţi să înceapă? 

— La ora opt, mâine-dimineaţă? 

— Excelent. Numele fratelui meu este Vijay şi vă va 
aştepta afară, în faţa intrării principale, la ora opt. 
Receptionerul a ridicat o mână şi a apărut un băiat de 
bagaje. 

— Condu-l pe domnul Clifton în camera 808. 

19 


Când Sebastian a ieşit din hotel la ora opt în dimineaţa 
următoare, a zărit un tânăr stând lângă un Ambassador alb. 
În momentul în care acesta l-a văzut pe Seb îndreptându-se 
spre el, a deschis portiera din spate. 

— Voi sta în faţă, lângă tine, a zis Seb. 

— Desigur, domnule, a spus Vijay. După ce s-a aşezat la 
volan, a adăugat: Unde aţi dori să mergeţi, domnule? 

Seb i-a dat o adresă. 

— Cât timp va dura? 

— Asta, domnule, depinde de câte semafoare 
funcţionează în această dimineaţă şi de câte vaci îşi iau 
micul dejun. 

Răspunsul s-a dovedit a fi mai mult de o oră, deşi 
indicatorul arăta că merseseră nu mai mult de trei 
kilometri. 

— Este casa de pe dreapta, domnule, a zis Vijay. Vreti sa 
vă duc până la uşa din faţă? 

— Nu, i-a zis Seb, în timp ce treceau porţile unei case 
atât de mari încât ar fi putut fi confundată cu un club. A 
admirat-o pe Nadira pentru că nu-i spusese niciodată cât de 
bogat era tatăl ei. 

Vijay a parcat în locul izolat de pe un drum secundar de 
unde puteau vedea pe oricine intra sau ieşea pe poartă, în 
timp ce aceştia nu ar fi putut să-l observe. 

— Sunteţi o persoană foarte importantă? a întrebat Vijay 
după o oră. 

— Nu, a zis Seb. De ce mă întrebi? 

— Pentru că lângă drum este parcată o maşină de poliţie 
care nu s-a mişcat de când am sosit. 

Seb a fost nedumerit, dar a încercat să-şi spună că era 
doar o coincidenţă, cu toate că Cedric Hardcastle îl 
învățase cu mai multi ani in urmă să fie întotdeauna atent 
la coincidente. 

Au ramas in masina cam toata ziua, timp in care mai 
multe masini si o camioneta au trecut prin porti. N-a existat 
niciun semn de Nadira, cu toate ca, la un moment dat, un 
Mercedes mare a ieşit din curte cu domnul Ghuman pe 
bancheta din spate, discutând cu un tânăr care era, 
probabil, fiul lui. 

Între veniri şi plecări, Vijay i-a mai prezentat lui Seb 
câteva aspecte ale religiei hinduse şi acesta a început să-şi 
dea seama cât de grea trebuie să fi fost pentru Nadira chiar 
şi ideea de a-şi înfrunta părinţii. 

Era gata să renunţe când doi bărbaţi, unul cu o cameră 
de filmat, iar celălalt cu o servietă, au ieşit din casă şi s-au 
oprit în faţa intrării principale. Erau îmbrăcaţi elegant, dar 
normal şi aveau un aer de profesionişti. Au chemat un taxi 
şi s-au urcat în spate. 

— Urmează taxiul şi nu-l scăpa din ochi. 

— E foarte greu să pierzi pe cineva într-un oraş în care te 
depăşesc chiar şi bicicletele, a spus Vijay, în timp ce se 
îndreptau încet spre centrul oraşului. Taxiul s-a oprit în cele 
din urmă lângă o casă mare, în stil victorian, pe a cărei uşă 
principală scria: The Times of India. 

— Asteapta aici, i-a zis Sebastian. A coborât din maşină 
şi a aşteptat să intre cei doi în clădire înainte de a-i urma 
înăuntru. Unul dintre ei a salutat-o pe fata de la recepţie în 
timp ce se îndreptau spre lifturi. Sebastian s-a dus la 
recepţie, i-a zâmbit fetei şi a spus: 

— E foarte stânjenitor, dar nu-mi pot aminti numele 
ziaristului care tocmai a intrat în lift. 

Ea s-a uitat în jur în timp ce uşile liftului se închideau. 

— Samraj Khan. Scrie editorialul social în ziarul de 
duminică. Dar nu prea ştiu cine era cu el. S-a întors spre 
colega ei. 

— Este liber profesionist. Cred că lucrează la Premier 
Photos. Dar nu-i ştiu numele de familie. 

— Mulţumesc, a spus Sebastian înainte de a se întoarce 
la maşină. 

— Încotro? a întrebat Vijay. 

— Înapoi la hotel. 

— Maşina aceea de poliţie tot ne urmăreşte, a zis Vijay, 
intrând cu greu în trafic. Deci sau sunteţi foarte important 
sau foarte periculos, a sugerat el, rânjind larg. 

— Nici una, nici alta, a zis Seb. La fel ca Vijay, era şi el 
nedumerit. Oare influenţa unchiului Giles ajungea atât de 
departe sau poliţia lucra pentru familia Ghuman? 

De îndată ce Seb s-a întors în cameră, a cerut centralistei 
legătura cu Premier Photos. Avea povestea gata pregătită 
când l-a sunat operatoarea. l-a cerut să i-l dea pe fotograful 
care se ocupa cu povestea lui Sukhi Ghuman. 

— Vreti să spuneţi cu nunta? 

— Da, cu nunta, a zis Sebastian, urând sunetul acestui 
cuvânt. 

— Adică Rohit Singh. Vă fac legătura. 

— Rohit Singh la telefon. 

— Salut, numele meu este Clifton. Sunt un ziarist liber 
profesionist din Londra si trebuie sa ma ocup de nunta 
Nadirei Ghuman. 

— Dar e abia peste şase săptămâni. 

— Ştiu, dar revista mea doreşte ceva în plus pentru 
articolul pe care-l vor scrie şi m-am întrebat dacă aţi putea 
să-mi oferiţi câteva fotografii care să dea culoare articolului 
meu. 

— Trebuie să ne întâlnim şi să discutăm termenii. Unde 
staţi? 

— La Taj. 

— Mâine dimineaţă la opt v-ar conveni? 

— Da, de abia aştept să vă văd atunci. 

După ce a lăsat receptorul jos, imediat a sunat iar 
telefonul. 

— Cand erati la telefon, domnule, a sunat secretara 
dumneavoastră. A întrebat dacă-l puteţi suna urgent la 
bancă pe domnul Bishara. Mi-a dat numărul. Să încerc să 
vă fac legătura? 

— Da, va rog, a zis Seb, apoi a lasat receptorul jos si a 
asteptat. S-a uitat la ceas si a sperat ca Hakim nu se 
dusese deja la pranz. Telefonul a sunat. 

— Multumesc ca m-ai sunat, Seb. imi dau seama ca nu-ti 
sta mintea la asa ceva, dar am niste vesti triste. Saul 
Kaufman a murit. Am banuit ca ar trebui sa afli imediat, nu 
doar din cauza fuziunii în care ne aflăm, ci, şi mai 
important, ştiu şi că Victor este unul dintre cei mai buni 
prieteni ai tăi. 

— Mulţumesc, Hakim. Ce trist. L-am admirat mult pe 
bătrân. Îl voi suna de îndată pe Victor. 

— Acţiunile lui Kaufman au scăzut tare, ceea ce e greu 
de explicat, având în vedere că Saul n-a mai fost la birou 
de mai mult de un an. 

— Noi doi ştim asta, a zis Seb, dar publicul, nu. Nu uita 
că Saul a fondat banca. Numele lui este încă în vârf, aşa că 
investitorii care nu au aflat mai multe se întreabă dacă nu 
cumva e banca unui singur om. Dar ţinând seama de 
bilanţul bun al băncii şi de bunurile sale, după mine, 
acţiunile Kaufman erau oricum sub valoarea de piaţă chiar 
înaintea morții lui Saul. 

— Crezi că s-ar putea să cadă mai mult? 

— Niciodată nu iese primul de la coadă sau ultimul de la 
vârf, a zis Seb. Dacă ajung sub trei lire - şi erau la 3,26 
când am plecat - eu le-aş cumpăra. Dar ţinând Seama că 
Farthings are deja şase la sută din stocul Kaufman, Banca 
Angliei ne va cere să facem o licitaţie de preluare totală şi 
încă nu suntem gata pentru asta. 

— Cred că mai există şi altcineva pe piaţă. 

— Ar mai fi Desmond Mellor, dar este doar o aiureală. Nu 
are suficient capital ca să conteze. Crede-mă, va rămâne 
fără benzină. 

— Doar dacă nu-l susţine altcineva. 

— Nimeni din City nu l-ar susţine pe Mellor, după cum au 
descoperit deja Adrian Sloane şi Jim Knowles. 

— Mulţumesc pentru sfat, Seb. Voi mai cumpăra câteva 
acţiuni Kaufman dacă ajung sub trei lire şi apoi, după cete 

întorci, putem analiza situaţia de ansamblu. Apropo, acolo 
cum merge treaba? 
— Nu aş cumpăra acţiuni la întreprinderea Clifton. 


* 


Seb se obişnuia treptat cu umiditatea si căldura 
copleşitoare si chiar si cu blocajele rutiere, dar nu şi cu 
faptul ca a ajunge la timp nu facea parte din obiceiul 
indian. A mers încolo şi încoace prin holul de la Taj Mahal 
de la 7:55, dar Rohit Singh nu şi-a făcut apariţia decât la 
nouă fără câteva minute, dând din umeri şi zâmbind. A 
spus doar: 

— Traficul, de parcă nu mai condusese prin Bombay 
până atunci. Sebastian nu a comentat, pentru că avea 
nevoie ca Singh să fie de partea lui. 

— Deci pentru cine lucraţi? a întrebat Singh de îndată ce 
s-au aşezat pe două fotolii confortabile din hol. 

— Tatler, a spus Sebastian, care se hotărâse peste 
noapte asupra revistei. Vrem să facem o pagină de mijloc 
referitoare la nuntă. Avem destule date despre Nadira 
Ghuman, pentru că stă în Londra de trei ani, dar nu ştim 
numele celui cu care se va mărita. 

— Chiar şi noi am aflat abia ieri, dar nimeni nu a fost 
surprins când a aflat că e vorba de Suresh Chopra. 

— De ce? 

— Tatăl lui este preşedintele Bombay Building, aşa că 
nunta este mai mult fuzionarea a două companii decât a 
doi oameni. Am o fotografie a lui dacă vreţi s-o vedeţi. 
Singh şi-a deschis servieta şi a scos o fotografie. Sebastian 
s-a uitat la un bărbat care părea de cincizeci de ani, dar 
poate era mai tânăr pentru că avea cu siguranţă vreo zece 
kilograme în plus. 

— El şi Nadira sunt prieteni de mult? a întrebat. 

— Părinţii lor sunt, dar nu cred că ei s-au întâlnit 
vreodată. Mi s-a spus că prezentările oficiale se vor face 
săptămâna viitoare. Aceasta este şi ea o ceremonie în sine 

la care noi nu vom fi invitaţi. Pot să întreb de plata? a zis 
Singh, schimband subiectul. 

— Desigur. Va vom plati la tariful integral oferit de 
agentie, a raspuns Seb fara sa aiba idee ce inseamna, plus 
un avans pentru a ne asigura ca nu tmpartiti fotografiile 
altcuiva din Anglia. l-a dat mai mult de cinci sute de rupii. E 
corect? 

Singh a încuviinţat si a luat banii într-un fel care l-ar fi 
impresionat pe Artful Dodger. 

— Deci când vreţi să încep? 

— Veţi fotografia oricare membru al familiei în viitorul 
apropiat? 

— Poimâine. Nadira este la Miresele din Bombay pe 
Altamont Street la ora unsprezece. Mama ei vrea să-i fac 
nişte fotografii în timp ce se aranjează. 

— Voi fi şi eu acolo, a zis Sebastian. Dar voi sta la 
distanţă. Banuiesc că lui Sukhi Ghuman nu-i plac prea mult 
reporterii londonezi. 

— Nici pe noi nu ne prea iubeşte, a spus Singh, doar 
dacă-i convine. Fiţi atent, domnul Ghuman aproape sigur îşi 
va însoţi fiica. Asta înseamnă cel puţin doi paznici înarmaţi 
pe care familia nu i-a prea folosit în trecut. Poate că domnul 
Ghuman vrea doar ca toţi să ştie cât de important este. 

Nu toţi, s-a gândit Seb. 

Sebastian s-a dus la biroul de recepţie. 

— Bună dimineaţa, domnule Clifton. Bănuiesc ca va 
bucurati de şederea dumneavoastră în acest hotel. 

— Da, mulţumesc. 

— Şi fratele meu este satisfăcător? 

— Este cât se poate de bun. 

— Excelent. Şi cu ce vă pot ajuta astăzi? 

— Mai întâi aş dori să înlocuiţi Ambassadorul cu o 
motocicletă. 

— Desigur, domnule, a spus receptionerul, fără a părea 
surprins. Altceva? 

— Am nevoie de o florărie. 

— Veţi găsi una jos, la arcade. Le-au fost livrate flori 
proaspete acum o oră. 

— Mulţumesc, i-a zis Seb. A fugit pe scări la arcade, unde 
o tânără aranja un buchet de gălbenele viu colorate într-o 
vază mare. S-a uitat în sus când el s-a apropiat. 

— Aş vrea să cumpăr un singur trandafir. 

— Desigur, domnule, a zis ea, arătând spre nişte 
trandafiri divers colorați. Doriţi să alegeţi unul? 

Seb a stat o vreme până ce a ales unul roşu care tocmai 
începea să îmbobocească. 

— Puteţi să-l livrati? 

— Da, domnule. Doriţi să adăugaţi şi un mesaj? l-a 
întrebat ea, dându-i un pix. 

Seb a luat o carte de vizită de pe masă, a întors-o si a 
scris: 


Pentru Nadira Ghuman 
Felicitări pentru viitoarea dumneavoastră nuntă. 
Din partea tuturor admiratorilor de la hotelul Taj. 


l-a dat florăresei adresa Nadirei şi a spus: 

— Va rog s-o puneti in contul camerei 808. Cand va fi 
expediat? 

Ea s-a uitat la adresa. 

— Intre zece si unsprezece, in functie de trafic. 

— Veti fi aici in restul diminetii? 

— Da, domnule, a zis ea, parand nedumerita. 

— Dacă sună cineva şi întreabă cine a trimis trandafirul, 
vă rog să spuneţi că e de la clientul din camera 808. 

— Desigur, domnule, a spus florăreasa după ce el i-a dat 
cincizeci de rupii. 

Seb a urcat scările în goană, dându-şi seama că mai avea 
doar două ore libere, cel mult trei. Când a ieşit din hotel, a 
fost încântat să vada că receptionerul îi respectase 
instrucţiunile şi îi înlocuise Ambassadorul cu o motocicletă. 

— Bună dimineaţa, domnule. Unde aţi dori să mergeţi 
azi? a întrebat Vijay, zâmbindu-i la fel de impresionant ca 
mai înainte. 

— La aeroportul Santacruz. Terminalul de pasageri. Şi nu 
mă grăbesc, a subliniat el, urcându-se în spatele 
motocicletei. 

A observat traseul străbătut de Vijay, uitându-se din 
când în când la semnele albastru cu alb pentru aeroport, 
înşirate de-a lungul drumului. După patruzeci şi două de 
minute, Vijay s-a oprit în faţa terminalului. 

— Stai pe aici, lipsesc doar câteva minute. A intrat si a 
verificat panoul de sosiri şi plecări. Avionul de care avea 
nevoie pleca de la poarta 14B şi cuvântul „îmbarcare” 
clipea alături de cuvintele „New Delhi”. A urmat semnele, 
dar, când a ajuns la poarta terminalului, nu s-a alăturat 
cozii de pasageri aşteptând să se îmbarce în avion. 
Trecuseră 49 de minute din momentul în care părăsise 
hotelul până când ajunsese la poartă. S-a întors şi l-a găsit 
pe Vijay aşteptându-l răbdător. 

— Să ne întoarcem, a spus Seb, luând ghidonul. 

— Dar nu aveţi permis, domnule. 

— Nu cred că o să observe cineva. Seb a pornit 
motocicleta, a dat înapoi şi a aşteptat ca Vijay să se urce în 
spate înainte de a intra în traficul autostrăzii spre Bombay. 

Au ajuns înapoi la hotel după 41 de minute. Seb şi-a 
verificat ceasul. Probabil că trandafirul trebuia să fie livrat 
dintr-un minut într-altul. 

— Mă întorc, Vijay, dar nu ştiu sigur când, i-a spus înainte 
de a urca repede scările şi a intra în hotel. A luat liftul până 
la etajul opt, a mers direct în cameră şi-a turnat o Cobra 
rece şi s-a aşezat lângă telefon. Atâtea gânduri încâlcite i 
se invalmaseau prin minte. Oare trandafirul fusese dat? Si 
dacă da, oare îl văzuse Nadira? Şi dacă-l văzuse, îşi dăduse 
seama cine i l-a trimis? De asta era sigur. li va recunoaşte 
scrisul şi, cu un telefon la florăreasă, va afla în ce cameră 
stă. Era clar că familia ei n-o lăsa să iasă neinsotita din 
casă, poate nici nu voiau s-o scape din ochi. Verificându-şi 
telefonul la fiecare câteva minute, se învârtea prin cameră, 
oprindu-se din când în când să bea bere. S-a uitat la prima 
pagină din Times of India dar n-a trecut de titlurile 
principale. S-a gândit să-l sune pe unchiul Giles şi să-l pună 
la curent, dar s-a decis că nu putea risca să fie ocupat 
telefonul atunci când va suna ea. 

Când telefonul a scos un sunet puternic, metalic, Seb a 
înşfăcat receptorul. 

— Alo? 

— Tu eşti, Seb? a şoptit Nadira. 

— Da, eu, lebădă neagră. Poţi vorbi? 

— Doar un minut. Ce cauţi în Bombay? 

— Am venit să te aduc înapoi în Anglia. A făcut o pauză. 
Dar doar dacă vrei şi tu. 

— Bineînţeles că vreau. Spune-mi doar cum. 

Seb i-a explicat rapid ce plănuise şi cu toate că ea n-a zis 
nimic, era sigur că-l asculta cu atenţie. Brusc, s-a auzit 
vocea ei, sunând sec: 

— Mulţumesc, da. Ne puteţi aştepta pe mama şi pe mine 
la salon în jur de unsprezece... Altă pauză. Şi eu de abia 
aştept să vin. 

— Nu uita să-ţi aduci pasaportul, a spus Seb chiar înainte 
ca ea să închidă. 

— Cine era? a întrebat mama Nadirei. 

— Miresele din Bombay, a spus Nadira pe un ton normal, 
nedorind ca mama ei să devină bănuitoare. Am confirmat 
vizita de mâine, a mai adăugat ea, încercând să-şi ascundă 
entuziasmul. Au sugerat să ne îmbrăcăm obişnuit pentru că 
voi proba mai multe haine. 

Seb nu a încercat să-şi ascundă euforia. A împuns aerul 
cu pumnul şi a strigat: 

— Aleluia! de parcă tocmai înscrisese golul victoriei în 
finala cupei. După ce şi-a revenit, s-a aşezat şi s-a gândit la 
ce mai avea de făcut. După câteva momente a părăsit 
camera şi a coborât la biroul de recepţie. 

— Ati găsit ce căutaţi la florărie, domnule Clifton? 

— A fost foarte bine, mulţumesc. Acum aş dori o 
rezervare pentru două locuri la clasa business pentru 
zborul Air India spre New Delhi la două şi douăzeci mâine 
după-masă. 

— Desigur, domnule. Voi cere biroului de călătorii să vă 
trimită biletele în cameră de îndată ce avem confirmarea. 

Seb a stat singur în restaurantul hotelului, ciugulind din 
curry, în timp ce-şi revedea planul iar şi iar, încercând să 
elimine toate erorile posibile. După prânz a ieşit din hotel şi 
l-a găsit pe Vijay stand pe motocicletă. Ar fi putut să dea 
unui câine de casă lecţii de lealitate. 

— Acum unde mergem, domnule? 

— Inapoi la aeroport, a spus Seb prinzând ghidonul şi 
urcându-se în şa. 

— Aveţi nevoie de mine, domnule? 

— Oh, da. Am nevoie ca cineva să stea în spatele meu. 

Seb a depăşit cu trei minute timpul lor anterior până la 
aeroport şi s-a dus iar la poarta 14B unde a verificat din 
nou panoul de plecări. Pe drumul de întoarcere la hotel, a 
mai depăşit timpul cu un minut, respectând viteza-limită. 

— Ne vedem mâine dimineaţă la zece, Vijay, a spus Seb, 
ştiind că vorbea cu un om care nu avea nevoie să i se 
amintească să ajungă la timp. 

Vijay l-a salutat milităreşte în glumă când Sebastian a 
intrat în hotel şi s-a întors în cameră. A comandat o cină 
uşoară şi a încercat să se relaxeze urmărind Above Us the 
Waves la televizor. Până la urmă, la unsprezece, s-a urcat 
în pat, dar nu a reuşit să adoarma. 

In ciuda noptii nedormite, Sebastian nu era obosit cand a 
tras draperiile in dimineaţa următoare, lăsând primele raze 
de soare să intre în cameră. Acum ştia cum se simţea un 
atlet înaintea unei finale olimpice. 

A făcut un duş prelungit, şi-a pus nişte blugi, un maiou şi 
o pereche de tenişi. A comandat micul dejun în cameră, dar 
numai ca să mai omoare vremea. L-ar fi sunat pe unchiul 
Giles să-l anunţe ultimele noutăţi, dacă la Londra n-ar fi 
fost miezul nopţii. A coborât la recepţie chiar după ora zece 
şi a cerut nota de plată. 

— Cred că v-a plăcut sejurul la noi, domnule Clifton, a zis 
receptionerul, şi veţi reveni curând. 

— Aşa sper şi eu, a zis Seb dându-i cardul de credit, cu 
toate că nu-şi putea imagina în ce împrejurări ar fi putut să 
revină. Când receptionerul i-a dat înapoi cardul de credit, l- 
a întrebat: 

— Să trimit pe cineva sa vă ia bagajele, domnule Clifton? 

Seb a fost nedumerit pe moment. 

— Nu, le voi lua eu mai târziu, s-a balbait el. 

— Cum doriţi, domnule. 

După ce Sebastian a ieşit din hotel, a fost încântat, deşi 
nu surprins, să-l vadă pe Vijay sprijinit de motocicletă. 

— Unde mergem de data aceasta, domnule? 

— Altamont Street, 114. 

— Arie selecta de cumparaturi. Vreti sa luati un cadou 
pentru prietena dumneavoastra, domnule? 

— Cam aşa ceva, a zis Seb. 

Au ajuns langa Miresele din Bombay la zece fara 
douăzeci. Acesta nu era genul de întâlnire la care să 
întârzie Seb. Vijay nu a comentat când Seb l-a rugat să 
parcheze într-un loc ascuns, dar a fost mirat de următoarea 
lui instrucţiune: 

— Vreau să iei un autobuz până la aeroport şi sa ma 
aştepţi la intrarea în terminalul pentru pasageri. A luat 500 
de rupii din portmoneu şi i-a dat bancnotele uzate lui Vijay. 

— Mulţumesc, domnule, a spus Vijay înainte de a pleca, 
părând şi mai uimit. 

Seb a lăsat motorul pornit în timp ce stătea ascuns în 
spatele unui camion vechi şi rablagit. Nu se putea hotărî 
dacă fusese aruncat sau parcat. 

Un Mercedes mare şi negru a tras în faţa magazinului 
Miresele din Bombay la câteva minute după unsprezece. 
Şoferul a deschis portiera din spate pentru a le lăsa pe 
doamna Ghuman şi pe fiica ei să coboare. Nadira purta 
blugi, un maieu şi pantofi fără toc, aşa cum îi recomandase 
Seb. Nu conta ce purta, întotdeauna arăta splendid. 

Un paznic le-a însoţit când au intrat în magazinul pentru 
mirese, iar celălalt a rămas pe locul din faţă al maşinii. Seb 
presupusese că, odată ce şoferul îşi va lăsa pasagerele, va 
pleca şi va reveni mai târziu. Dar maşina a rămas parcată 
în zona restricţionată şi era evident că nu avea să se mişte 
până ce doamnele nu reveneau; prima greşeală a lui Seb. 
Mai crezuse şi că ambii paznici o vor însoţi pe doamna 
Ghuman în magazin. A doua sa greşeală. A oprit motorul 
motocicletei pentru că nu dorea să atragă atenţia asupra 
sa. A treia greşeală. S-a întrebat cât va mai dura până ce 
Nadira va reapărea şi dacă va fi singură sau va fi însoţită 
de un paznic. 

După câteva minute l-a văzut pe Rohit Singh în oglinda 
laterală. Fotograful mergea nonsalant pe trotuar, tinandu-si 
camera pe un umăr, mulţumit că întârziase cât trebuia. Seb 
l-a urmărit dispărând în salon. Următoarele douăzeci de 
minute i s-au părut că durează o oră şi Seb s-a uitat întruna 
la ceas. Treizeci de minute. Oare Nadira îşi pierduse 
curajul? Patruzeci de minute. Oare se răzgândise? Dacă 
mai dura mult vor pierde avionul. Şi brusc, fără niciun 
avertisment, ea a apărut, fugind singură pe trotuar. S-a 
oprit puţin înainte de a se uita speriată în susul şi în josul 
drumului. 

Seb a pornit motorul si a miscat motocicleta, dar a ajuns 
abia la marginea camionului cand al doilea paznic a iesit 
din Mercedes si s-a indreptat spre fiica sefului. Soferul a 
deschis portiera din spate cand Seb a ajuns langa masina. 
l-a facut semne disperate Nadirei care a fugit pe strada, a 
sărit pe motocicletă si s-a agăţat de el. Paznicul a 
reacţionat imediat si a pornit spre ei. Seb încerca sa 
accelereze când acesta s-a aruncat spre ei, făcându-l să 
mişte ghidonul şi aproape să-şi piardă pasagera. Paznicul a 
evitat cu greu să fie lovit de un taxi în trecere şi a căzut pe 
stradă. 

Seb a redresat repede motocicleta şi a îndreptat-o spre 
banda centrală cu Nadira tot agatata de el. Paznicul s-a 
ridicat şi a pornit după ei, dar era o întrecere inegală. De 
îndată ce a văzut încotro a luat-o motocicleta la capătul 
străzii, a patra greşeală a lui Seb, paznicul a schimbat 
imediat direcţia şi a fugit în magazin. 

Când doamnei Ghuman i s-a spus ce se întâmplase, a 
tipat la vânzătoarea impietrita: _ 

— Unde e cel mai apropiat telefon? Inainte să apuce să 
răspundă, şefa, auzind scandalul, a reapărut şi a condus-o 
pe doamna Ghuman în biroul ei. A închis uşa şi a lăsat-o 
singură, iar clienta a format un număr la care suna foarte 
rar. După câteva apeluri, o voce a răspuns: 

— Ghuman Enterprises. 

— Sunt doamna Ghuman. Faceţi-mi imediat legătura cu 
soţul meu. 

— Conduce o şedinţă a consiliului, doamnă Ghuman... 

— Atunci intrerupeti-o. Este o urgenţă. Secretara a ezitat. 
Imediat, mă auzi? 

— Cine este? a întrebat altă voce. 

— Mi-a spus Zafar că avem o problemă. Nadira a fugit cu 
Clifton. 

— Cum se poate? 

— O aştepta pe o motocicletă în afara magazinului. Tot 
ce ştie este că au luat-o la stânga pe Altamont Street. 

— Înseamnă că se îndreaptă spre aeroport. Spune-i 
şoferului să ducă ambii paznici la terminalul internaţional şi 
să aştepte acolo instrucţiunile mele. A trântit telefonul şi a 
ieşit repede din încăpere, lăsând doisprezece directori 
uimiti la masa de consiliu. Când se îndrepta spre biroul lui, 
a tipat la secretară: 

— Află ora următorului zbor spre Londra. Repede! 

Secretara domnului Ghuman a ridicat receptorul 
telefonului de pe biroul ei şi a sunat la aeroport, la 
informaţii. După câteva momente, a apăsat butonul 
intercomului care o lega de biroul preşedintelui. 

— Astăzi sunt două zboruri din Bombay, ambele ale Air 
India. S-a uitat în agendă. Unul este peste patruzeci de 
minute, la 12:50, deci nu aţi putea ajunge la timp în 
aeroport şi unul... 

— ...dar un om pe o motocicletă ar putea, a zis Ghuman, 
fără să-i mai explice altceva. Fă-mi legătura cu controlorul 
de zbor al aeroportului. 

Ghuman s-a învârtit prin cameră aşteptând legătura. A 
înşfăcat receptorul de îndată ce a sunat. 

— Sunt Patel, de la contabilitate, domnule. Mi-aţi cerut 
să... 

— Nu acum, a spus Ghuman. A trântit receptorul şi era 
pe punctul de a-şi întreba secretara de ce dura aşa de mult 
când telefonul a sunat iar. 

— Cine este? a întrebat el când a ridicat receptorul. 

— Sunt Tariq Shah, domnule Ghuman. Sunt controlorul 
senior al Aeroportulului Santacruz. Cum vă pot... 

— Am motive să cred ca un domn Sebastian Clifton şi 
fiica mea, Nadira, au rezervat bilete la zborul de 12:50 spre 
Londra. Verificaţi-vă rezervările imediat şi anuntati-ma 
dacă s-au îmbarcat deja. 

— Pot să vă sun eu? 

— Nu, aştept. 

— Va dura două minute, domnule. 

Cele două minute au devenit trei şi când Ghuman s-a 
plictisit să se învârtă prin birou ţinând receptorul, a luat 

deschizătorul de scrisori de pe birou şi a început să 
împungă, frustrat, agenda. În cele din urmă s-a auzit o 
voce: 

— Nici domnul Clifton, nici fiica dumneavoastră nu au 
rezervare la acel avion, domnule Ghuman şi cei de la biroul 
de îmbarcări au închis deja. Vreti să verific zborul de 18:50? 

— Nu, nu vor fi în acel avion, a zis Ghuman înainte de a 
adăuga: Ce băiat deştept eşti, domnule Clifton. 

— Poftim? a întrebat Shah. 

— Ascultă-mă cu atenţie, Shah. Vreau să verifici toate 
celelalte zboruri care pleacă din India spre Londra în seara 
aceasta, de la oricare aeroport, şi apoi să mă suni imediat. 


* 


Seb si Nadira au oprit langa terminalul pentru pasageri 
chiar înainte de ora unu si l-au găsit pe Vijay pe trotuar, 
uitandu-se dupa ei. 

— Du motocicleta înapoi la garaj, Vijay, apoi du-te acasă 
şi stai liniştit restul zilei. Nu te întoarce la serviciu până 
maine-dimineata. Ai înţeles? 

— Clar ca bună ziua, a spus Vijay. 

Seb i-a dat cheile motocicletei şi încă 500 de rupii. 

— Dar mi-aţi dat deja mai multi bani decât trebuia, 
domnule. 

— Nici pe departe, a zis Seb. A luat-o pe Nadira de mana 
şi a condus-o repede prin terminal, direct la poarta 14B, 
unde unii pasageri se îmbarcau deja. Era bucuros că făcuse 
două repetiţii de schimbare a hainelor, dar asta nu l-a 
împiedicat să se tot uite peste umăr să vadă dacă îi 
urmărea cineva. Cu puţin noroc, gorilele lui Ghuman se vor 
îndrepta spre terminalul pentru cursele internaţionale. 

S-au alăturat cozii de pasageri care se urcau în avionul 
pentru New Delhi, dar Seb nu s-a simţit bine nici chiar când 
stewardesa le-a cerut tuturor să-şi prindă centurile de 
siguranţă. Până ce nu au decolat, nu a reuşit să respire 
uşurat. 

— Dar nu vom fi siguri nici macar in Londra, a zis Nadira, 
care tremura. Tata nu va renunţa atâta timp cât crede ca 
există vreo şansă să mă facă să mă răzgândesc. 

— Asta va fi ceva mai greu dacă suntem deja căsătoriţi. 

— Dar ştim amândoi că asta nu va fi posibil o vreme. 

— Ai auzit de Gretna Green? a spus Seb, fără să-i dea 
drumul mâinii. E ca Vegas, dar fără jocuri de noroc, asa că 
mâine la ora asta, vei fi doamna Clifton. Şi de aceea astă- 
seară luăm avionul spre Glasgow, nu spre Londra. 

— Dar chiar dacă facem aşa ceva, tata se va răzbuna 
altfel. 

— Nu prea cred. Pentru că atunci când se va întoarce la 
Londra, va primi o vizită de la domnul Varun Sharma, 
înaltul comisar, precum şi de la un inspector de la Scotland 
Yard. 

— Cum ai reuşit? 

— Nu eu. Dar când îl vei revedea pe unchiul Giles, îi poţi 
mulţumi. 


Controlorul aeroportului a revenit la telefon la patruzeci 
de minute după ce Ghuman închisese. 

— Mai sunt cinci zboruri pentru Londra în seara aceasta, 
domnule Ghuman. Trei cu plecarea din New Delhi, unul din 
Calcutta şi celălalt din Bangalore. Nici domnul Clifton, nici 
fiica dumneavoastră nu au rezervare la niciunul. Totuşi, mai 
există un zbor BOAC pentru Manchester şi altul spre 
Glasgow care decolează din New Delhi în această seară, iar 
birourile de rezervări sunt încă deschise. 

— Inteligent, domnule Clifton, foarte inteligent. Dar e un 
lucru pe care l-ai trecut cu vederea. Domnule Shah, a zis 
Ghuman, vreau să ştiu la care din aceste zboruri şi-au făcut 
rezervarea. După ce aflaţi, asigurati-ma că nu se îmbarcă. 

— Mi-e teamă că nu va fi posibil, domnule Ghuman, 
pentru că sunt avioane britanice şi nu am cum să verific 
rezervările. Doar dacă pot demonstra că s-a comis o crimă. 

174 


- JEFFREY ARCHER - 


— Le puteţi spune ca domnul Clifton încearcă să-mi 
răpească fiica şi veţi reţine avionul la sol dacă încearcă să 
se îmbarce. 

— Nu am autoritatea să fac asta, domnule Ghuman. 

— Ascultă atent, domnule Shah. Dacă n-o faci, mâine, 
până la ora asta, nu vei mai avea nicio autoritate. 


* 


Zborul de la Bombay la New Delhi a aterizat dupa doua 
ore, lasandu-le lui Seb si Nadirei aproape doua ore de 
pierdut înainte să se îmbarce în avionul de legătură. N-au 
pierdut timpul, ci s-au dus la terminalul internaţional, unde 
s-au alăturat cozii de la biroul de rezervări BOAC. 

— Bună seara, domnule. Cu ce vă pot ajuta? a întrebat 
funcţionarul. 

— Aş vrea două locuri pentru cursa spre Glasgow. 

— Desigur, domnule. Clasa business sau turist? 

— Prima clasă, a zis Seb. 

— Turist, a spus Nadira. Au aruncat o monedă. Nadira a 
câştigat. 

— Aşa va fi tot restul căsătoriei noastre? a întrebat Seb. 

— Sunteţi în luna de miere? s-a interesat funcţionarul. 

— Nu, a răspuns Seb. Ne căsătorim mâine. 

— Atunci voi fi fericit să vă ofer locuri la clasa business la 
acelaşi preţ. 

— Mulţumesc, a spus Nadira. 

— Dar mai întâi trebuie să vă văd paşapoartele. 
Sebastian i le-a dat. Aveţi bagaje mari? 

— Nu, a spus Seb. 

— Bine. Aţi putea, vă rog, să-mi dati un card de credit? 

— Şi pentru asta dăm cu banul? a întrebat Seb, uitându- 
se la Nadira. 

— Nu. Mi-e teamă că te însori cu o fată fără dotă. 

— Aveţi locurile 4A şi 4B. Zborul este programat sa 
decoleze la timp, iar poarta se va deschide peste patruzeci 

de minute. Ati putea profita de salonul de asteptare de la 
clasa business care este în cealaltă parte a holului. 

Seb şi Nadira s-au ţinut de mână în timp ce au ciugulit 
alune şi au băut nenumărate ceşti de cafea în salonul de la 
clasa business până ce, în cele din urmă, au auzit anunţul 
pe care-l aşteptau. 

— Acesta este primul anunţ pentru zborul BOAC 009 spre 
Glasgow. Îi rugăm pe toţi pasagerii să se îndrepte spre 
poarta numărul unsprezece. 

— Am vrut să ajungem primii în avion, a spus Seb când 
ieşeau din salon. Ştiuse de la început că acesta va fi 
singurul moment neregizat, dar era sigur că, odată ce se 
aflau în avion, nici măcar domnul Ghuman nu-i va putea 
scoate dintr-un charter britanic. La distanţă a observat doi 
poliţişti înarmaţi care stăteau la poarta de îmbarcare. 
Stăteau întotdeauna acolo sau îl căutau pe el? Apoi şi-a 
amintit maşina de poliţie staționată în afara casei domnului 
Ghuman şi care-i urmărise încă de atunci pe el şi pe Vijay. 
Ghuman era un om cu influenţă şi putere politică, mai ales 
în ţara lui, după cum îl avertizase înaltul comisar. 

Seb a încetinit, s-a uitat la stânga şi la dreapta, căutând 
o cale de scăpare. Cei doi poliţişti se uitau acum la el şi 
erau cam la un metru de barieră, iar unul dintre ei a 
înaintat de parcă-i aştepta. 

Seb a auzit agitaţie în spatele lui şi s-a întors să vadă ce 
se întâmplase. Şi-a dat seama imediat că gresise si ar fi 
trebuit să meargă înainte. A cincea greşeală. S-a uitat 
fascinat cum cele două gorile ale lui Ghuman se năpusteau 
spre ei. Cum de ajunseseră aici atât de repede? Desigur 
Ghuman avea avionul lui - alt lucru despre care-l avertizase 
înaltul comisar. Seb a fost surprins să-şi dea seama cât de 
calm era, chiar când unul dintre ei a scos pistolul şi l-a 
îndreptat spre el. 

— Lasă jos pistolul şi aşază-te în genunchi! a strigat unul 
dintre poliţişti. Oamenii s-au împrăştiat în toate părţile, 
lăsându-i pe cei şase blocaţi în teritoriul neutru. Seb şi-a 
dat seama că poliţia fusese de la început de partea lui. 

Barrington versus Ghuman - zero la zero. Unul dintre 
oamenii lui Ghuman s-a lasat imediat in genunchi si a 
aruncat pistolul catre politisti. Celalalt, care nu reusise s-o 
smulgă pe Nadira de pe motocicletă, a ignorat ordinul si nu 
şi-a luat ochii de pe pradă. 

— La o parte, lebădă neagră, a spus Seb hotărât, 
împingând-o pe Nadira într-o parte. Nu pe tine te vânează. 

— Lasă arma jos şi stai în genunchi sau te voi împuşca, a 
spus unul dintre poliţiştii din spatele lor. 

Dar bărbatul nici n-a coborât arma, nici nu a 
îngenuncheat. A apăsat pe trăgaci. 

Seb a simţit glontul lovindu-l. Când s-a împleticit înapoi, 
Nadira a strigat: 

— Nu! şi s-a aruncat între Seb şi omul cu arma. Al doilea 
glonţ a ucis-o pe loc. 

22 


Cand banii au inceput sa se termine, Virginia s-a intrebat 
daca n-ar putea sa se intoarca a doua oara la acelasi izvor. 

Fără să-şi anunţe tatăl, angajase un alt valet si o alta 
menajeră şi revenise la vechiul ei stil de viaţă. Poate 
14.000 £ păruseră mulţi bani atunci, dar asta se întâmplase 
înainte de a-şi verifica garderoba, îşi petrecuse o lună la 
hotelul Excelsior din Tenerife cu un tânăr total nepotrivit, îi 
împrumutase cu nesăbuinţă nişte bani lui Bofie, pe care 
ştia că nu-i va mai primi înapoi şi pariase la Ascot pe nişte 
cai care nici nu se apropiaseră de primele locuri. Refuzase 
să parieze pe Noble Conquest în cursele King George VI si 
Queen Elisabeth si apoi o urmarise cum castigase la cota 
de 3/1. Proprietarul ei, Cyrus T. Grant Ill, lipsea in mod 
inexplicabil, asa că Maiestatea Sa îi dăduse cupa jocheului. 

Virginia a mai deschis o scrisoare de la domnul 
Fairbrother, bărbat cu care jurase că nu va mai discuta în 
viaţa ei şi acceptase că înfrunta aceleaşi probleme 
temporare ca acum şase luni. Renta lunară trimisă de tatăl 
ei îi restabilise oarecum bugetul pentru o vreme aşa că s-a 
decis să investească o sută de lire cerându-i sfatul lui sir 
Edward Makepeace QC. La urma-urmei, nu era vina lui că 
pierduse procesul împotriva Emmei Clifton. Vina îi 
aparţinea doar lui Alex Fisher. 

— Dati-mi voie să înţeleg ce-mi spuneţi, a zis sir Edward 
după ce Virginia şi-a terminat povestea. V-aţi întâlnit cu 
domnul Cyrus T. Grant ll, un om de afaceri din Louisiana, la 
un dineu în Harry's Bar in Mayfair, dat de fiul lordului 
Bridgewater. L-aţi însoţit apoi pe domnul Grant la hotelul 
său, sir Edward şi-a verificat notițele, Ritz, unde ati băut 
ceaiul în apartamentul său particular şi pe urmă amândoi 
aţi băut puţin prea mult... probabil nu ceai? 

— Whisky, a zis Virginia. Maker's Mark, preferatul lui. 

— Şi aţi sfârşit prin a vă petrece noaptea împreună. 

— Cyrus poate fi foarte convingător. 

— Şi mai spuneţi că v-a cerut de soţie în seara aceea, dar 
când aţi revenit la Ritz în dimineaţa următoare el, ca să vă 
citez, „o tulise”. Cu aceasta vreţi să spuneţi că plătise 
hotelul şi luase primul zbor înapoi spre America. 

— Exact aşa a procedat. 

— Şi-mi cereti părerea juridică referitor la faptul dacă o 
plângere împotriva domnului Grant este sustenabilă la 
tribunal? Virginia l-a privit cu speranţă. Dacă acesta este 
cazul, trebuie să vă întreb dacă aveţi vreo dovadă a 
faptului că domnul Grant chiar v-a cerut mâna? 

— Cum ar fi? 

— Un martor, cineva căruia să-i fi spus el sau, şi mai 
bine, un inel de logodnă? 

— Plănuisem să mergem să cumpărăm inelul în acea 
dimineaţă. 

— Îmi cer scuze pentru lipsa de tact, lady Virginia, dar 
sunteţi cumva gravidă? 

— Sigur că nu, a zis Virginia, fermă. A făcut pauză o clipă 
înainte de a adăuga: De ce? Ar conta? 

— Ar conta foarte mult. Nu numai că am avea dovada 
legăturii dintre voi ci, şi mai important, aţi putea solicita o 
alocaţie, susţinând că domnul Grant este obligat să crească 
acel copil într-un stil şi o manieră comparabile cu averea lui 
considerabilă. S-a uitat iar la notițe. Al douăzeci şi optulea 
cel mai bogat om din America. 

— După cum s-a scris în Forbes Magazine, a confirmat 
Virginia. 

— Asta ar fi suficient pentru majoritatea tribunalelor din 
ambele ţări. Totuşi, cum nu sunteţi însărcinată şi nu aveţi 
altă dovadă că v-a cerut de soţie decât cuvântul 
dumneavoastră împotriva cuvântului lui, nu văd ce puteţi 
face. Prin urmare vă sfătuiesc să nu-l daţi în judecată pe 
domnul Grant. Doar cheltuielile de proces ar fi copleşitoare 
şi, după ultima dumneavoastră experienţă, banuiesc ca 
acesta nu este un drum pe care ati vrea să-l parcurgeti a 
doua oara. 

Ora ei se terminase, dar Virginia a considerat suta de lire 
cheltuita cu folos. 


— Si cand se va naste copilul, Morton? a intrebat Virginia. 

— Cam peste doua luni, doamna. 

— Si mai vrei sa-l oferi spre adoptare? 

— Da, doamnă. Deşi am găsit un serviciu nou într-o casa 
bună, cum doamna Morton nu poate munci, nu ne putem 
permite cheltuielile creşterii altui copil. 

— Da, ai dreptate, a zis Virginia, şi aş vrea să te ajut 
dacă pot. 

— Sunteţi foarte amabilă, doamnă. 

Morton a rămas în picioare în timp ce Virginia i-a făcut, 
oarecum în detaliu, o propunere care spera că ar putea 
rezolva atât problemele ei, cât şi ale lui. 

— Te-ar interesa? l-a întrebat ea, dupa ce a terminat. 

— Desigur că m-ar interesa, doamnă şi, dacă pot spune, 
este foarte generos din partea dumneavoastră. 

— Cum crezi că ar reacţiona doamna Morton la această 
propunere? 

— Sunt sigur că mă va aproba. 

— Bine. Totuşi, trebuie să subliniez că dacă tu şi doamna 
Morton îmi veţi accepta propunerea, niciunul dintre voi nu 
va mai lua vreodată legătura cu acel copil. 

— Am înţeles. 

— Atunci voi întocmi documentele necesare cu avocatul 
meu şi le voi pregăti pentru semnare. Şi informează-mă tot 
timpul despre sănătatea doamnei Morton, mai ales atunci 
când se va duce la spital. 

— Desigur, doamnă. Nici nu vă pot spune cat de 
recunoscător vă sunt. 

Virginia s-a ridicat şi a dat mâna cu Morton, ceva ce nu 
mai făcuse până atunci. 

Virginiei i se trimitea cu avionul State-Times din Baton 
Rouge, Louisiana, o data pe săptămână. Aceasta îi 
permitea sa fie la curent cu „nunta anului”. Ultima ediţie 
dedica o pagină întreagă viitoarei nunţi dintre Ellie May 
Campbell cu Cyrus T. Grant III. 

Invitatiile fusesera deja trimise. Printre invitati se afla si 
guvernatorul statului, onorabilul Hayden Rankin, doi 
senatori SUA, mai multi congresmeni si primarul din Baton 
Rouge, precum si majoritatea persoanelor importante din 
stat. Ceremonia urma sa fie condusa de episcopul Langdon, 
la Biserica Episcopala St Luke’s si urmata de un banchet cu 
cinci feluri la ferma familiei miresei dat pentru cei patru 
sute de invitaţi aşteptaţi să participe. 

— Patru sute unu, a spus Virginia, cu toate ca nu era 
sigură cum va pune mâna pe o invitaţie. A întors ziarul la 
pagina următoare şi a citit despre un caz de divorţ pe care 
îl urmărea cu mare interes. 

În ciuda pregătirilor meticuloase, mai existau câteva 
obstacole pe care Virginia trebuia să le treacă înainte de a 
pleca în Lumea Nouă. Bofie, care părea să aibă contacte 
atât în clasele aristocratice, cât şi în cele mai de jos, îi 
oferise deja numele unui doctor căruia i se retrăsese 
dreptul de liberă practică şi al unui avocat care apăruse de 
mai multe ori în faţa Consiliului de etică al baroului. Mellor 
Travel îi organizase zborurile spre şi dinspre Baton Rouge şi 
îi făcuse o rezervare la Commonwealth Hotel pentru trei 
nopţi. Din păcate, hotelul nu-i putea oferi doamnei un 
apartament pentru că acestea fuseseră ocupate de invitaţii 
la nuntă. Virginia nu s-a plâns pentru că nu dorea să fie în 
centrul atenţiei - ei, doar pentru câteva minute. 

Restul lunii s-a pregătit, a verificat şi a răsverificat şi a 
repetat tot ce trebuia să facă în cele trei zile în care va fi în 
Baton Rouge. Planul ei final l-ar fi impresionat pe generalul 
Eisenhower, cu toate că ea trebuia să-l învingă doar pe 
Cyrus T. Grant Ill. Cu o săptămână înainte de a pleca în 
Louisiana, Virginia a vizitat o sucursală a Mothercare din 

Oxford Street, de unde si-a cumparat trei toalete pe care 
intentiona sa le poarte o singura data. A platit cu bani 
lichizi. 


Lady Virginia Fenwick a fost luata din apartamentul ei din 
Cadogan Gardens si condusa la Heathrow cu o masina 
închiriată prin Mellor Travel. Cand a verificat la recepţia 
BOAC, i s-a spus că avionul pentru New York întârzia câteva 
minute, dar va avea destul timp să prindă legătura pentru 
Baton Rouge. Spera să fie aşa, pentru că mai avea ceva de 
făcut la JFK. 

O doamnă subţire, elegantă, de vârstă mijlocie, s-a urcat 
în avionul de New York, în timp ce o femeie gravidă s-a 
îmbarcat în cursa de legătură spre Baton Rouge. 

La sosirea în capitala Louisianei femeia gravidă a luat un 
taxi spre hotelul Commonwealth. Când a coborât din 
spatele unui taxi galben, doi băieţi de bagaje s-au grăbit s- 
o ajute. În timp ce se înregistra, n-a fost greu de dedus, din 
conversațiile purtate în jurul ei, că hotelul era plin de 
invitaţi aşteptând cu nerăbdare nunta. Ea a fost condusă la 
o cameră de la etajul trei şi, cum nu mai avea altceva de 
făcut în acea noapte, Virginia s-a prăbuşit extenuată pe pat 
şi a dormit adânc. 

Când s-a trezit la 4 a.m., 10 a.m. în Cadogan Gardens, s- 
a gândit la întâlnirea pe care o aranjase în acea dimineaţă 
cu domnul Trend, bărbatul care urma să decidă dacă planul 
ei era realizabil. Îl sunase cu o săptămână înainte şi 
asistentul lui o sunase ca să-i confirme întâlnirea cu 
partenerul senior. Spera să aibă mai mult succes cu noul ei 
avocat decât cu sir Edward. 

Virginia a luat micul dejun devreme în camera ei şi a 
devorat States-Times de dimineaţă. Nunta anului ajunsese 
pe prima pagină. Totuşi nu a aflat nimic nou faţă de ce se 
anunţase de mai multe ori în ultima lună, cu excepţia 
faptului că securitatea, atât la biserică, cât şi la ferma 

familiei miresei, va fi foarte severă. Şeful poliţiei locale îl 
asigurase pe reporter că oricine ar fi încercat să intre 
neinvitat la ceremonia de la biserică sau la dineu va fi 
expulzat şi-şi va petrece noaptea în închisoarea oraşului. 
Fotografiile domnişoarelor de onoare şi o copie a meniului 
umpleau pagina de mijloc - dar va participa Virginia oare la 
ceremonie? După ce a citit articolul de două ori şi şi-a 
turnat a treia cană de cafea, a devenit agitată, cu toate că 
era abia 7:20 a.m. 

După micul dejun a ales o toaletă pentru gravide care o 
făcea să pară, cu puţin ajutor, gravidă cel puţin în luna a 
şaptea. A plecat din hotel la 9:40 a.m., a luat un taxi până 
pe Lafayette Street şi a intrat într-un monument din sticlă şi 
oţel unde, după ce a verificat harta de pe un perete, a luat 
liftul până la etajul douăzeci şi unu. l-a spus receptionerei 
că numele ei era Fenwick şi că avea o întâlnire cu domnul 
Trend. Accentul sudist al tinerei îi părea Virginiei o limbă 
străină, dar a fost salvată de o voce din spate. 

— Bine ati venit la Baton Rouge, domnita. Cred ca pe 
mine mă căutaţi. 

Virginia s-a întors şi a văzut un bărbat care, în mod 
evident, considera că o haină cadrilată, nişte blugi şi o 
cravată subţire inspiră încredere. l-ar fi explicat domnului 
Trend că în Anglia doar membrilor familiei regale şi 
comisarilor de poliţie de sex feminin li se spunea aşa, dara 
lăsat-o baltă. 

Au dat mâna. 

— Veniti în biroul meu. 

Virginia l-a urmat pe lângă un sir de birouri care păreau 
să fie din ce în ce mai mari cu fiecare pas. Trend a deschis 
uşa unei camere de la capătul coridorului şi a lăsat-o să 
intre. 

— Luaţi loc, a zis el, aşezându-se în spatele unui birou 
mare din mahon. Pereţii erau acoperiţi cu fotografii ale 
domnului Trend şi ale clienţilor săi triumfători care păreau 
cât se poate de vinovaţi. 

— Va imaginati acum, a zis Trend, aplecandu-se în fata, 
cat de intrigat am fost cand o lady din Anglia a vrut sa-mi 
ceara sfatul si, de asemenea, cum de a dat peste numele 
meu de la bun început. 

— Este o poveste lungă, domnule Trend, şi a început să-i 
spună viitorului ei consilier cum îl întâlnise pe Cyrus T. 
Grant III în scurta lui vizită prin Londra. Nu i-a spus nimic 
despre inel, dar l-a asigurat pe domnul Trend că prezenta ei 
condiţie era un rezultat al acelei legături. 

Avocatul a început prin a-şi linge buzele. 

— Aş vrea să va pun câteva întrebări, dacă-mi permiteti, 
lady Virginia, a zis el, lăsându-se pe spate în fotoliu. Prima 
şi cea mai importantă, când o să apară copilul? 

Din nou Virginia şi-a amintit de Cyrus. 

— Cam peste două luni. 

— Deci deduc că legătura a avut loc la Ritz în Londra, 
acum şapte luni. 

— Aproape exact. 

— Şi vă pot pune o întrebare delicată? a spus el fără să 
aştepte ca ea să-i răspundă. Ar putea fi altcineva tatăl 
copilului? 

— Cum nu m-am culcat cu nimeni de mai mult de un an 
înainte de a-l întâlni pe Cyrus, pare improbabil. 

— Îmi pare rău că v-am ofensat, domnita, dar este prima 
întrebare pe care o va pune avocatul domnului Cyrus. 

— Şi v-am dat răspunsul. 

— Acesta fiind cazul, se pare că avem o reclamaţie de 
paternitate împotriva domnului Grant. Dar mai trebuie să 
vă pun încă o întrebare delicată. Vreti ca aceasta problemă 
să fie adusă la cunoştinţa publicului? Pentru că, în cazul în 
care doriţi, veţi ajunge imediat pe prima pagină a ziarelor, 
având în vedere persoana implicată. Sau aţi prefera să 
încerc să aranjez o înţelegere în particular? 

— Aş prefera o înţelegere în particular. Cu cât află 
prietenii mei din Londra mai puţin despre aceasta, cu atât 
mai bine. 

— Mie-mi convine. De fapt, s-ar putea să obţinem ce e 
mai bun din ambele. 

— Nu cred că înţeleg, domnule Trend. 

— Ei bine, dacă aţi participa la nuntă... 

— Dar desigur nu vă va surprinde să aflaţi că nu am fost 
invitată. Şi abia azi-dimineata am citit că paza va fi extrem 
de severă. 

— Nu si dacă aveţi o invitaţie. 

— Adică dumneavoastră mergeţi? 

— Nu, eu am fost avocatul primului soţ al lui Ellie May, 
aşa că nu mă veţi prinde pe acolo. 

— Si exact din acest motiv v-am ales să mă reprezentaţi, 
domnule Trend. 

— Sunt flatat. Dar înainte de a accepta să vă preiau 
cazul, mai există o altă problemă pe care trebuie s-o 
discutăm. Taxele mele şi modul în care intenţionaţi să le 
plătiţi. Eu iau o sută de dolari pe oră, plus cheltuielile şi 
doresc un avans de zece mii de dolari pe şedinţă. Virginia 
şi-a dat seama că scurta lor întrunire era pe punctul de a se 
termina. Există o alternativă, a continuat Trend, cu toate că 
la voi nu se obişnuieşte. Se numeşte opţiune liberă 
contingenta. 

— Si ce înseamnă? 

— Eu sunt de acord să preiau cazul si, daca îl câştigaţi, 
primesc douăzeci şi cinci la sută din valoarea acordului 
final. 

— Şi dacă pierd? 

— Eu nu primesc nimic. Şi nici dumneavoastră nu veţi 
primi factură. 

— Îmi place cum sună. 

— Bine, atunci ne-am înţeles. Acum, prima mea 
problemă este să mă asigur că primiţi o invitaţie la nuntă şi 
cred că ştiu exact pe cine să sun. Unde pot lua legătura cu 
dumneavoastră mai târziu? 

— La hotelul Commonwealth, domnule Trend. 

— Spuneti-mi Buck. 

23 


— Doamna Kathy Frampton. 

— Cine e? a întrebat Virginia. 

— O verisoara indepartata a lui Ellie May Campbell, i-a 
raspuns Trend. 

— Atunci cineva de la nuntă cu siguranţă o cunoaşte. 

— Putin probabil. Invitatia ei s-a întors de la Seattle 
nedeschisă, cu menţiunea „Necunoscută la această 
adresă” ştampilată pe plic. 

— Dar cineva care lucrează cu planificatorii nunţii trebuie 
să ştie că doamna Frampton n-a răspuns la invitaţie. 

— Da şi această persoană se întâmplă să se ocupe chiar 
cu lista invitaţilor şi cu locurile la dineul de la fermă. lar eu 
pot să vă asigur că nu va spune nimănui. 

— Cum poţi să fii sigur? a întrebat Virginia, părând 
neconvinsă. 

— Să spunem doar că a fost încântată de divorţul pe care 
i l-am aranjat. 

Virginia a zambit. 

— Şi cum obţin invitaţia doamnei Frampton? 

— V-am strecurat-o pe sub uşa camerei acum o ora. N- 
am vrut să vă deranjez. 

Virginia a dat drumul receptorului, a sărit din pat, a fugit 
la uşă şi a luat un plic mare, crem. L-a deschis şi a găsit o 
invitaţie de la domnul şi doamna Larry Campbell la nunta 
singurei lor fiice, Ellie May Campbell cu Cyrus T. Grant Ill. 

Virginia a ridicat iar receptorul. 

— L-am găsit. 

— Aveţi grijă ca aceasta să fie o ocazie memorabilă 
pentru Cyrus, a spus Trend. De abia aştept să aflu tot când 
ne vom întâlni iar maine-dimineata. 


* 


— Ellie May, il iei pe acest barbat... 

Virginia statea in al optulea rand al congregatiei, printre 
cei din ramura tanara a familiei Campbell. Vedea excelent 
ceremonia religioasa si a fost obligata sa-i recunoasca 
oarecare merite lui Ellie May, deoarece Cyrus arăta 
aproape acceptabil in toaleta matinala si parca mai slabise 
cateva kilograme. lar din privirea de pe fata sa, era clar ca 
o adora pe viitoarea doamnă Grant. Cu toate ca, în 
realitate, până şi unei mame devotate i-ar fi fost dificil să 
numească mireasa altfel decât „banală”, fapt care i-a oferit 
o oarecare satisfacţie Virginiei. 

Virginia se aşezase cât mai aproape posibil de interval, 
sperând că Cyrus o va zări atunci când el şi mireasa lui vor 
ieşi din biserică. Dar, în ultimul moment, o familie formată 
din trei persoane a năvălit şi a împins-o spre centrul 
stranei. În ciuda faptului că se uita fix la mireasă când 
proaspăt casatoritii, domnul şi doamna Grant, au străbătut 
intervalul împreună, Cyrus nu a părut să observe şi pe 
altcineva în afara miresei sale şi a mărşăluit triumfător pe 
lângă ea. 

După ce Virginia a ieşit din biserică, a verificat 
instrucţiunile tipărite pe spatele invitatiei. Era în maşina B 
care, împreună cu alte şapte autobuze, nenumărate 
limuzine şi chiar şi un car, se întindeau cât se vedea cu 
ochii. 

S-a urcat şi şi-a ales un loc în spate. 

— Salut, i-a zis o doamnă în vârstă cu părul alb, 
elegantă, care i-a oferit o mână inmanusata când Virginia s- 
a aşezat lângă ea. Sunt Winifred Grant. Cyrus e nepotul 
meu. 

— Kathy Frampton, s-a prezentat Virginia. Sunt o 
verişoară a lui Ellie May. 

— Nu cred că ne-am mai văzut, a spus Winifred în timp 
ce autobuzul pleca. 

— Nu, eu stau în Scotia şi nu vin prea des în Statele 
Unite. 

— Văd că eşti gravidă. 

— Da, mai am cam două luni. 

— Vrei baiat sau fata? 

Virginia nu se gândise o clipă la întrebările care i se vor 
pune in aceasta situatie. 

— Oricum hotărăşte bunul Dumnezeu, a zis ea. 

— Cât de mult bun simţ ai, draga mea. 

— Cred că ceremonia a mers bine, a spus Virginia, dorind 
să schimbe subiectul. 

— Sunt de acord, dar aş fi dorit ca Cyrus să se însoare cu 
Ellie May acum douăzeci de ani. Aşa plănuiseră ambele 
familii. 

— Şi de ce n-a făcut-o? 

— Cyrus a fost întotdeauna timid. Nici măcar n-a invitat-o 
pe Ellie May la balul de absolvire, aşa că a pierdut-o în 
favoarea lui Wayne Halliday. Wayne era fundaşul principal 
al şcolii şi, sincer vorbind, ar fi putut avea orice fată ar fi 
dorit şi probabil a şi făcut-o. Dar ea l-a lăsat s-o prindă şi, 
hai s-o recunoaştem, nu felul în care arăta l-a atras la Ellie 
May. 

— Unde e Wayne acum? 

— N-am idee, dar având în vedere cu ce s-a ales la 
divorţ, probabil că acum e tolănit pe o insulă din Marea 
Sudului, band piña colada, înconjurat de sirene dezbracate. 

Virginia nu trebuia să întrebe cine era avocatul lui Wayne 
Halliday. Urmărise cu mare interes cazul în State-Times şi 
fusese impresionată de suma pe care domnul Trend o 
obținuse pentru clientul lui. 

Autobuzul a ieşit de pe drum şi a trecut de nişte porţi 
masive din fier forjat înainte de a urma o potecă lungă, 
mărginită de pini înalţi care ducea la o vilă colonială 
înconjurată de sute de metri de pajişti îngrijite. 

— Cum este ferma lui Cyrus? a întrebat Virginia. 

— Cam de aceeaşi mărime, aş zice, a spus Winifred. Aşa 
că nu are nevoie de un contract prenuptial. O căsătorie 
care nu e făcută în Ceruri, ci la Bursa de schimb din New 
York, a mai zis ea, zâmbind. 

Autobuzul s-a oprit lângă vasta clădire. Virginia a coborât 
şi s-a alăturat şirului de invitaţi cărora li se verificau 

invitatiile cu multă atenţie. Când a ajuns în fata, o femeie 
care părea să ştie exact cine era i-a dat un plic mic şi alb. 

— Eşti la masa şase, i-a şoptit ea. Nu e nimeni acolo 
pentru care să-ţi faci griji. 

Virginia a încuviinţat şi i-a urmat pe ceilalţi oaspeţi în 
casa. Un şir de valeti cu haine albe care ţineau tavi cu 
şampanie formau o potecă spre sala de bal unde se aştepta 
să se servească dineul pentru patru sute de oameni. 
Virginia a studiat aspectul camerei ca un jocheu de la 
Grand Naţional care analiza obstacolele care ar putea să-i 
pună probleme. 

O masă lungă, rezervată pentru familie şi cei mai 
importanţi oaspeţi, se afla într-o margine a sălii în faţă era 
ringul de dans şi, dincolo de el, patruzeci de mese rotunde 
care umpleau restul camerei. Virginia tot le mai analiza 
când s-a auzit un gong şi un maestru de ceremonii, 
îmbrăcat într-un frac roşu a anunţat: 

— Vă rugăm să luaţi loc pentru a putea ura bun-venit 
familiei şi distinşilor oaspeţi. 

Virginia a plecat în căutarea mesei numărul şase pe care 
a găsit-o la marginea ringului de dans, chiar în faţa mesei 
principale. S-a prezentat celor doi bărbaţi de vârstă mijlocie 
aşezaţi de o parte si de cealaltă a ei. S-a dovedit că şi ei 
erau veri, dar ai familiei Grant, nu Campbell. Era clar că 
Buck Trend nu-şi asuma riscuri inutile. 

De îndată ce toţi au luat loc, s-au ridicat iar pentru a 
aplauda mirele şi mireasa, care erau acompaniati de 
părinţi, fraţi şi surori, cavalerii de onoare, domnişoarele de 
onoare şi mulţi alţi invitaţi speciali. 

— Acesta este guvernatorul nostru, a spus bărbatul din 
dreapta Virginiei, Hayden Rankin. Al naibii de bun băiat, 
admirat de oamenii din Louisiana. Dar pe Virginia o 
interesa mai mult cel care ocupa locul din centrul mesei. Cu 
toate că-l vedea bine pe Cyrus, se îndoia că acesta va fi în 
stare s-o vadă de cealaltă parte a ringului de dans. Cum ar 
fi putut să-i atragă atenţia fără să fie prea evident? 

— Sunt o verişoară a lui Ellie May, a replicat ea în cele 
din urmă când s-au aşezat la loc. Şi dumneavoastră? 

— Eu sunt Nathan Grant. Sunt văr cu Cyrus aşa că 
banuiesc ca de acuma suntem rude. Virginia nu s-a putut 
gândi la un răspuns potrivit. 

— Soțul dumneavoastră vă însoţeşte? a întrebat-o 
Nathan politicos. 

O altă întrebare la care nu se aşteptase Virginia. 

— Nu, mi-e teamă că participă la o conferinţă de afaceri 
de la care n-a putut să scape, aşa că am venit cu mătuşa 
Winifred în locul lui. A făcut cu mâna şi Winifred i-a 
răspuns. 

— Şi cu ce afaceri se ocupă? Virginia s-a uitat 
nedumerită. Soţul dumneavoastră? 

— Este broker de asigurări. 

— În care domeniu? 

— Cai, a zis Virginia, uitându-se pe fereastră. 

— Ce interesant. Aş vrea să-l întâlnesc. Poate mi-ar 
putea oferi sfaturi mai bune decât tipul care mă fură acum. 

Virginia nu i-a răspuns, ci s-a întors spre cel din stânga 
ei. Mutându-şi atenţia de la unul la celălalt în mod regulat, 
a evitat să răspundă la prea multe întrebări indiscrete. A 
mai primit un salut de la mătuşa Winifred, dar Cyrus nu s-a 
uitat niciodată înspre ea. Cum avea să-l facă să-şi dea 
seama de prezenţa ei acolo? Apoi i s-a răspuns pe 
neaşteptate la întrebare. 

Discuta cu Nathan despre celălalt copil al ei, primul 
născut, spunând cum îl cheamă - Rufus, de opt ani, şi chiar 
de şcoala la care mergea - Summerfields - când o tânără 
atrăgătoare de la altă masă a trecut pe lângă ei. Virginia a 
observat că mai multe perechi de ochi ai bărbaţilor o 
urmăreau. Până ce a ajuns la celălalt capăt al ringului de 
dans, Virginia dedusese că lui Cyrus nu putea să-i scape. 
Totuşi, cronometrarea ei trebuia să fie exactă pentru că nu 
dorea rivale la rampă. Mai ales una mai tânără şi cu 
picioare mai lungi. 

Dupa ce a fost servit al treilea fel, maestrul de ceremonii 
a batut gongul si s-a facut iar liniste. 

— Doamnelor si domnilor, domnul Larry Campbell, tatal 
miresei. 

Domnul Campbell s-a ridicat de la locul lui din capul 
mesei. A început prin a le ura bun venit invitaţilor din 
partea soţiei lui şi... 

Virginia şi-a dat seama că discursul domnului Campbell 
va dura cel puţin trei minute. Trebuia să aleagă momentul 
potrivit în care să acţioneze pentru că ştia că va avea doar 
o singură şansă. Momentul în care tatăl miresei îi ura bun- 
venit guvernatorului Rankin şi celor doi senatori ai Statelor 
Unite nu era clar. A aşteptat până ce Rankin a început o 
anecdotă lungă despre un incident minor în care fusese 
implicată Ellie May la şcoală. Sfârşitul a fost răsplătit cu mai 
multe râsete şi aplauze decât merita şi Virginia a profitat 
de pauza din discurs. Ridicându-se de la locul ei cu mâna 
strânsă pe stomac, a mers încet pe marginea ringului de 
dans. l-a cerut scuze din priviri domnului Campbell înainte 
de a se uita fix, dar scurt, direct la Cyrus. El s-a făcut alb ca 
varul înainte ca ea să-i întoarcă spatele şi să se îndrepte 
către un semn de ieşire aflat în partea cealaltă a sălii. 
Privirea de pe figura lui Cyrus sugera că nici măcar fantoma 
lui Banquo n-ar fi putut să apară la un moment mai potrivit. 

Virginia ştia ca reaparitia ei trebuia să fie la fel de 
sugestivă. A aşteptat răbdătoare pe margine sfârşitul 
discursului cavalerului de onoare înainte ca maestrul de 
ceremonii să-l cheme pe mire, Cyrus T. Grant Ill, să li se 
adreseze invitatilor. Cand Cyrus s-a ridicat, toti au inceput 
sa aplaude si, in acea clipa, Virginia a reaparut in arena. S- 
a deplasat discret de-a lungul ringului de dans şi s-a întors 
la locul ei, încercând să dea impresia că nu voia să 
întrerupă discursul mirelui. Cyrus nu era un orator talentat 
nici măcar în cele mai bune momente ale sale, iar acesta 
nu făcea parte dintre ele. S-a bâlbâit citind textul, a repetat 
câteva rânduri şi, când s-a aşezat, a primit doar câteva 

aplauze slabe si un zambet plin de gratie de la oaspetele 
neinvitat. 

Cyrus s-a întors si a început sa discute animat cu un 
paznic care era staționat în capul mesei. Gigantul cu umerii 
pătraţi a incuviintat şi şi-a chemat doi colegi. Virginia şi-a 
dat brusc seama că nu-şi pregătise strategia de ieşire. 
Când orchestra a început să cânte, Nathan Grant s-a ridicat 
politicos de la locul lui şi s-a pregătit s-o invite pe Kathy la 
primul dans când a descoperit că aceasta îşi croia deja 
gratioasa un drum printre mese, către ieşire. 

Când Virginia a ajuns în capătul cel mai îndepărtat al 
sălii, s-a uitat în jur şi a văzut cum unul dintre gardieni 
arăta înspre ea. De îndată ce a ieşit din sală, a început să 
fugă. A zburat pe coridor, a ieşit pe uşa din faţă şi a ajuns 
pe terasă cu o viteză pe care n-ar fi atins-o nicio femeie 
gravidă. 

— Pot să vă ajut, domnita? a întrebat un tânăr speriat 
care stătea la uşa din faţă. 

— Cred că o să nasc, a spus Virginia, ţinându-se de 
stomac. 

— Urmati-ma, domnita. A alergat pe scări în fata ei şi a 
deschis repede uşa din faţă a unei limuzine. Virginia s-a 
urcat şi s-a prăbuşit pe banchetă, când cei doi paznici 
ieşeau în goana pe uşă. 

— Centrul Medical Maica Domnului, repede! a spus 
tânărul şoferului. 

In timp ce maşina accelera pe alee, Virginia s-a întors şi, 
privind prin lunetă, i-a văzut pe cei doi fugind după ea. Le-a 
făcut semn cu mâna, de parcă ar fi făcut parte din familia 
regală, conştientă că, de acum, Cyrus T. Grant Ill ştia că era 
în oraş. 


— Cred că ai făcut o impresie de neuitat, a comentat 
Trend, chiar înainte ca Virginia să se aşeze. Pentru că, 
atunci când l-am sunat pe avocatul lui Cyrus Grant azi- 

dimineaţă, n-a părut surprins să mă audă. Ne-am înţeles sa 
ne întâlnim în biroul lui mâine, la ora zece. 

— Dar în seara aceasta mă întorc la Londra. 

— Ceea ce pică tocmai bine pentru că un caz atât de 
important nu se va rezolva prea repede. Nu uita, Cyrus este 
în luna de miere şi nu am dori să i-o stricăm, nu? Cu toate 
că am presentimentul că-şi va suna avocaţii din când în 
când. 

— Deci eu ce ar trebui să fac? 

— Mergi acasă, pregăteşte-te pentru naşterea copilului şi 
aşteaptă să te sun. Şi încă un avertisment, Ginny. Probabil 
că au un detectiv în Londra care va fi cu ochii pe tine. 

— Ce te face să crezi asta? 

— Pentru că eu aşa aş face. 


Virginia a luat avionul de 4:40 p.m. din Baton Rouge spre 
New York. Avionul a aterizat pe aeroportul Kennedy puţin 
după 10 p.m. 

S-a dus la poarta 42 şi s-a gândit să se oprească în drum 
să-şi ia un exemplar din Vogue. Dar când a văzut în vitrina 
de la Barnes Noble două cărţi bestseller, a trecut pe lângă 
ea. Nu avea mult de aşteptat înainte de îmbarcarea în 
avionul spre Londra. 

Virginia a fost aşteptată la Heathrow de şoferul unei 
maşini de la Mellor Travel, care a dus-o direct la Hedley 
Hall în Hampshire, casa de la ţară a lui Bofie Bridgewater. 
Bofie a întâmpinat-o când a coborât din maşină. 

— Ai rezolvat, dragă? 

— Încă nu ştiu. Dar ceva e sigur - când mă voi întoarce în 
Londra, voi naşte. 

Buck Trend a sunat-o pe Virginia a doua Zi si i-a spus ca 
doi detectivi Pinkerton se îndreptau spre Anglia ca să-i 
urmărească fiecare mişcare şi să le raporteze avocaţilor lui 
Grant. O singură greşeală, a avertizat-o el şi nu se va mai 
face nicio înţelegere. Oare exista posibilitatea ca Trend să 
banuiasca faptul că ea nu era gravida? 

Dacă Virginia trebuia să convingă doi detectivi că era 
gata să nască, avea nevoie de ajutorul unei persoane 
viclene, cu idei şi lipsită de scrupule; pe scurt, un bărbat 
care considera înşelarea detectivilor şi manipularea 
legislaţiei o parte a vieţii de zi cu zi. Intâlnise o singură 
persoană care se potrivea descrierii şi, cu toate că-l 
dispretuia pe omul acela, Virginia nu avea de ales dacă 
voia ca următoarele opt săptămâni să se desfăşoare 
conform planului. 

Ştia mult prea bine că acesta s-ar aştepta la ceva în 
schimb şi nu era vorba de bani pentru că avea destui 
pentru amândoi. Dar era ceva ce Desmond Mellor nu 
poseda şi dorea cu disperare - recunoaşterea. Cunoscându- 
i călcâiul lui Ahile, Virginia nu avea nevoie decât să-l 
convingă că ea, ca fiică a contelui de Fenwick şi nepoată 
îndepărtată a reginei-mame, avea cheia cu care putea să-i 
deschidă acea uşă şi anume să-i îndeplinească ambiția de a 
fi bătut pe umăr de Maiestatea Sa şi de a auzi cuvintele: 
„Ridică-te, sir Desmond”. 


Operația „Naşterea” s-a desfăşurat ca o campanie 
militară, iar faptul că Desmond Mellor nu se ridicase 
niciodată peste gradul de sergent în armată şi nici nu 
văzuse inamicul, era cu atât mai remarcabil. Virginia 
vorbea cu el de două ori pe zi, deşi nu l-a întâlnit niciodată 

fata in fata, iar o data el i-a confirmat ca cei doi detectivi 
sosisera la Londra şi îi urmăreau tot timpul apartamentul. 

— Trebuie să te asiguri că vor vedea exact ceea ce se 
aşteaptă să vadă, i-a spus el. Poartă-te ca orice viitoare 
mamă care mai are doar câteva săptămâni până la naştere. 

Virginia a continuat să se vadă regulat cu Bofie şi cu 
prietenii lui la prânz şi chiar la cină, la care ea molfăia 
bucăţi de castravete şi bea suc de morcovi, evitând 
şampania pentru prima oară în viaţa ei. Şi când era bătută 
la cap nu spunea niciodată cine ar putea să fie tatăl. 
Rubricile de zvonuri din ziare îl proclamau ca posibil tată pe 
Anton Delouth, tânărul francez inept care o insotise în 
Tenerife, după care n-a mai fost văzut niciodată. Ziarul 
Express continua să retipărească aceeaşi fotografie neclară 
cu cei doi stând împreună pe o plajă. 

Virginia şi-a desfăşurat fără milă rutina zilnică, cu 
tuşeurile de geniu propuse de Desmond Mellor. O maşină 
cu şofer o lua o dată pe săptămână de la Cadogan Gardens 
şi o conducea încet la Harley Street, numărui 41 A, fără să 
treacă vreodată pe roşu şi evitând benzile de viteză. La 
urma-urmei, era gravidă şi, mai important, nu dorea ca cei 
doi detectivi Pinkerton s-o piardă din vedere. La sosirea la 
numărul 41 A, o casă mare, cu cinci etaje, în stil georgian, 
cu şapte plăcuţe din alamă cu nume lângă uşă, Virginia 
anunţa la recepţie că a venit la întâlnirea săptămânală cu 
dr. Keith Norris. 

Dr. Norris şi asistenta lui o examinau timp de o ora 
înainte ca ea să revină la maşină şi să fie dusă acasă. 
Desmond a asigurat-o că doctorul era de încredere şi va 
mosi copilul la clinica sa privată. 

— Cu cât îl platesti ca să îşi ţină gura închisă? 

— Cu niciun ban, a replicat Desmond. De fapt, el speră 
doar că eu îmi voi ţine gura închisă. A lăsat-o să aştepte o 
clipă înainte de a adăuga: Când tânăra asistentă 
atrăgătoare a doctorului Norris a rămas însărcinată, el n-a 
dorit cu siguranţă ca doamna Norris să afle de ce a ales 

Mellor Travel sa-i organizeze o excursie la o clinica din 
Suedia. 

Virginia şi-a reamintit că nu şi-l dorea pe omul acesta ca 
duşman. 

— Mai sunt doi oameni care trebuie informaţi despre 
naşterea iminentă, a spus Mellor, dacă doreşti ca lumea să 
creadă că eşti gravidă. 

— Cine? a întrebat Virginia, bănuitoare. 

— Tatăl tău şi Priscilla Bingham. 

— Niciodată, a spus Virginia, supărată. 


* 


„Niciodată” a fost dupa o săptămână, în cazul Priscillei 
Bingham. Când Virginia şi-a sunat vechea prietenă din 
Lincolnshire, Priscilla a fost rezervată şi oarecum distantă, 
pentru ca se despartisera suparate la divorţ, deoarece ea 
facuse ca mariajul sa esueze, pana ce Virginia a izbucnit tn 
lacrimi şi a spus: 

— Sunt gravidă. 

Bob Bingham, ca toti ceilalti, voia sa stie cine ar putea fi 
tatăl, dar lucrul acesta a fost singurul pe care Priscilla nu l-a 
putut afla de la Virginia, nici măcar în timpul unui prânz 
îndelungat la Mirabelle. 

Virginiei i-a luat mai mult timp să asculte al doilea ordin 
al lui Desmond şi chiar şi cand The Flying Scotsman a ajuns 
la Edinburgh Waverley, ea tot se mai gândea să se întoarcă 
la King's Cross fără să coboare din tren. Totuşi şi-a dat 
seama că nu putea câştiga în alt mod. Dacă-i spunea 
tatălui ei că era însărcinată, probabil că el îi va tăia 
alocatia. Pe de alta parte, dacă Buck Trend nu reuşea să 
stabileasca un acord si tatal ei va afla ca nu fusese 
niciodată gravidă, o va dezmosteni cu siguranţă. 

Când Virginia a intrat în biroul tatălui ei la zece în acea 
dimineaţă, arătând gravidă în opt luni, a fost şocată de 
reacţia lui. Contele presupusese ca Daily Express o 
nimerise corect şi Anton Delouth era tatăl, iar ticălosul o 

abandonase. l-a dublat imediat alocatia la 4.000 £ pe lună 
şi a cerut în schimb un singur lucru şi anume că atunci 
când Virginia va naşte, poate se va gândi să viziteze 
Fenwick Hall mai des. 

— Poate voi avea în sfârşit un nepot, erau cuvintele pe 
care le tot repeta. 

Pentru prima oară, Virginia nu a înjurat faptul că avea 
trei fraţi ale căror neveste născuseră doar două fete. 


* 


La sfatul Priscillei, Virginia a dat un anunt pentru o 
dadaca in The Lady si a fost uimita cat de multe raspunsuri 
a primit. Cauta pe cineva care să-şi asume întreaga 
responsabilitate pentru copil: mamă,  guvernantă, 
educatoare si insotitoare pentru că nu dorea să 
îndeplinească niciuna dintre aceste obligaţii. Priscilla a 
ajutat-o să reducă cererile la o listă scurtă cu şase 
candidate şi Desmond Mellor i-a sugerat să le vadă în zile 
diferite, astfel încât cei doi detectivi să aibă ceva nou de 
raportat avocaţilor lui Grant din Baton Rouge. 

După ce Virginia şi Priscilla au discutat cu ultimele cinci - 
una nu a apărut - au fost de acord că doar una dintre 
candidate îndeplinea toate condiţiile. Doamna Crawford era 
văduvă şi fiica unui paroh. Soţul ei, căpitan în Scots Guards, 
fusese ucis în Coreea, luptând pentru regină şi ţară. 
Doamna Crawford era cea mai mare dintre şase copii şi-şi 
petrecuse multă vreme îngrijindu-i pe ceilalţi cinci. Şi, mai 
important, nu avea copii proprii. Chiar şi contele a fost de 
acord cu alegerea fiicei sale. 


Virginia s-a gândit că dacă juca această şaradă până la 
sfârşit, avea nevoie de o locuinţă mai mare în care să aibă 
loc nu numai un valet şi o menajeră, ci şi redutabila 
doamnă Crawford, împreună cu bebeluşul ei. 

Dupa ce a vizitat mai multe resedinte in Kensington si 
Chelsea, observata indeaproape de cei doi detectivi, a ales 
o casa in Onslow Gardens care avea un etaj superior pe 
care doamna Crawford l-a considerat a fi potrivit pentru 
copil. Când Virginia s-a uitat pe fereastra salonului, a văzut 
cum unul dintre detectivi fotografia casa. A zâmbit şi i-a 
spus agentului de proprietăţi imobiliare să scoată 
proprietatea de pe piaţă. 

Singura problemă minoră cu care se confrunta Virginia 
era ca în ciuda generozitatii tatălui ei, care-i crescuse 
alocatia, nu avea destui bani în bancă pentru a plăti o 
dădacă, un valet şi o menajeră, fără a mai discuta de un 
acont pentru casa din Onslow Gardens. Fostul ei valet, 
Morton, îi telefonase mai devreme în acea dimineaţă - nui 
se mai permitea să viziteze apartamentul - şi-i spusese că 
dr. Norris făcuse o rezervare provizorie peste două 
săptămâni la o clinică pentru doamna Morton. Când Virginia 
s-a urcat în pat în acea noapte, s-a hotărât să-şi sune 
dimineaţa avocatul. La câteva momente după ce a adormit, 
a sunat telefonul. O singură persoană ar fi putut s-o sune la 
acea oră din noapte pentru că se afla încă la birou. 

Virginia a ridicat receptorul şi a fost încântată auzind 
puternicul accent sudist de la celălalt capăt al firului. 

— Cred că veţi fi mulţumită să aflaţi că în sfârşit am 
căzut de acord asupra termenilor cu avocaţii lui Grant, a 
spus Trend. Dar există nişte condiţii. 

— Condiţii? 

— Aşa se întâmplă întotdeauna când este vorba de un 
acord atât de important. Virginiei i-a plăcut cuvântul 
„important”. Dar s-ar putea să mai avem o problemă sau 
două. Ei nu i-a prea păsat de „o problemă sau două”. Ne- 
am înţeles asupra sumei de un milion de dolari împreună 
cu o alocaţie de întreţinere şi educaţie a copilului de zece 
mii pe lună. 

Virginia a suspinat. Nici în visele ei cele mai frumoase... 

— Şi cum ar putea exista probleme? a întrebat. 

— Trebuie sa fii de acord sa nu dezvalui identitatea 
tatălui copilului nimănui şi asta înseamnă chiar nimănui. 

— Sunt fericită să-mi dau acordul. 

— Tu şi copilul tău nu veţi avea voie niciodată să veniţi în 
Louisiana şi dacă vreunul dintre voi se decide vreodată să 
vină în Statele Unite, avocaţii lui Grant trebuie să fie 
informaţi cel puţin cu o lună înainte. 

— Am fost în Statele Unite o singură data în viata mea, a 
spus Virginia, şi nu am de gând să mă întorc. 

— Numele de familie al copilului trebuie să fie Fenwick, a 
continuat Trend, şi domnul Grant trebuie să aprobe numele 
lui de botez. 

— Dar ce-l îngrijorează? 

— Vrea să fie sigur că, daca este băiat, nu-l va chema 
Cyrus T. Grant IV. 

Virginia a ras. 

— Am ales deja numele, daca este baiat. 

— Si dacă una dintre aceste condiţii este încălcată in 
orice moment, plăţile vor înceta imediat. 

— Asta chiar e un motiv pentru a respecta acordul, a zis 
Virginia. 

— Toate plăţile vor înceta automat în 1995, la care dată 
se presupune că el sau ea îşi va fi terminat educaţia. 

— Atunci voi avea cam şaptezeci de ani. 

— Si, în cele din urmă, avocaţii domnului Grant vor 
trimite un doctor şi o dădacă în Anglia să fie de faţă la 
naşterea băiatului. 

Virginia era bucuroasă că Trend nu i-a putut vedea faţa. 
De îndată ce a pus receptorul jos, l-a sunat imediat pe 
Desmond Mellor să-l întrebe cum ar putea rezolva această 
problemă aparent insolubilă. Când telefonul a sunat iar la 
7:45 în dimineaţa următoare, Desmond găsise o soluţie. 

— Dar dr. Norris nu va obiecta? a întrebat Virginia. 

— Nu, dacă nu vrea să le explice soţiei şi copiilor lui de 
ce a fost radiat din registrul medicilor. 


* 

Virginia a aşteptat până ce a auzit sirena înainte de a-şi 
suna avocatul din Baton Rouge. 

— Copilul se va naşte prematur, a strigat ea în receptor. 
Mă îndrept chiar acum spre spital! 

— Îi voi informa de îndată pe avocaţii domnului Grant. 

După câteva minute, s-a auzit o bătaie puternică în uşă. 
Când a răspuns valetul, unul dintre infirmieri a luat 
valijoara Virginiei în timp ce al doilea a luat-o uşor de braţ 
şi a condus-o la o ambulanţă care aştepta. S-a uitat peste 
drum şi a văzut doi bărbaţi urcându-se într-o maşină. Când 
ambulanta a sosit pe Harley Street 41 A, cei doi infirmieri 
au deschis uşa din spate şi au condus-o încet pe pacientă 
într-o clinică privată, unde l-au găsit pe dr. Norris şi o 
infirmieră asteptandu-i. Norris primise instrucţiuni ca 
trebuie să discute imediat cu doctorul american înainte de 
sosirea asistentei. A avut nevoie doar de cincisprezece 
minute. 

Nimeni n-a observat cuplul care s-a strecurat afară pe 
uşa din spate a clinicii şi a luat un taxi pentru prima oară în 
viaţa lor. Dar, la urma-urmei, familia Morton nu primea în 
fiecare zi o mie de lire bani-gheata. 

Virginia s-a dezbrăcat repede şi şi-a pus o cămaşă de 
noapte. După ce s-a urcat în pat, sora i-a dat cu puţin fard 
roşu pe obraji şi i-a împrăştiat apă pe frunte. Ea stătea 
întinsă, încercând să pară extenuată. După douăzeci şi 
două de minute, sora a intrat iar repede înăuntru. 

— Doctorul Langley şi asistenta lui tocmai au sosit şi 
întreabă dacă pot asista la naştere. 

— Prea târziu, a spus dr. Norris, părăsindu-şi pacienta ca 
să-şi întâmpine colegii americani. 

— Am auzit că a fost o urgenţă, a zis dr. Langley. Copilul 
este bine? 

— Nu sunt încă sigur, a spus Norris, părând îngrijorat. A 
trebuit să fac o cezariană de urgenţă. Copilul este în 
incubator şi i-am dat lui lady Virginia un sedativ ca să poată 
dormi. 

Dr. Norris i-a condus într-o sală de unde puteau observa 
copilul nou-născut din incubator şi care părea că se luptă 
să trăiască. Un tub subţire din plastic introdus într-o nară 
era conectat la un ventilator şi doar bătăile regulate ale 
inimii demonstrau că bebeluşul chiar trăia. 

— II hrănesc pe micut printr-un tub gastric. Trebuie doar 
să ne rugăm ca acest trupşor fragil să-l accepte. 

Dr. Langley a examinat de aproape copilul câtva timp 
înainte de a întreba dacă-i poate vedea mama. 

— Da, desigur, a zis Norris. l-a condus pe americani în 
rezerva în care Virginia zăcea în pat, trează. De îndată ce s- 
a deschis uşa şi-a închis ochii, a rămas nemişcată şi a 
încercat să respire regulat. 

— Mi-e teamă că a fost un chin pentru biata doamnă, dar 
cred că-şi va reveni repede. Aş vrea să pot spune acelaşi 
lucru despre copil. 

Virginia a fost uşurată că americanii au rămas doar 
câteva minute şi nu şi-a deschis ochii până ce nu a auzit 
uşa închizându-se în spatele lor. 

— Dacă doriţi să ramaneti peste noapte, avem o cameră 
de oaspeţi, dar daca va intoarceti maine-dimineata, vă voi 
putea prezenta un raport scris. 

Americanii s-au mai uitat o dată la Virginia înainte de a 
pleca. 

Mai târziu în acea seară, dr. Langley i-a anunţat pe 
avocaţii lui Grant că se îndoia că bebeluşul va supravieţui 
până a doua zi dimineaţă. Si, oricum, nu ştiuse dinainte că 
acel copil va avea nevoie de terapie intensivă. 


* 


Dr. Langley si asistenta s-au intors in Harley Street 41A 
în dimineaţa următoare, iar Norris i-a anunţat despre o 
uşoară ameliorare a condiţiei copilului. Mama lui stătea în 
pat şi îşi mânca micul dejun. Arăta suficient de stresată şi 
palidă când au vizitat-o. 

În acea dimineaţă au mai apărut si alti vizitatori, inclusiv 
tatăl Virginiei şi cei trei fraţi ai ei, precum şi Bofie 
Bridgewater, Desmond Mellor şi Priscilla Bingham, care au 
fost încântați de progresele copilului. Virginia a fost 
surprinsă de câţi oameni i-au spus: 

— Seamănă la ochi cu tine. 

— Şi la urechi, a zis Bofie. 

— Şi are tradiționalul nas Fenwick, s-a pronunţat contele. 

În ziua a şaptea, mama şi băieţelul au putut merge 
acasă, unde responsabilitatea îngrijirii copilului a fost 
preluată de Nanny? Crawford. Totuşi, Virginia a mai avut de 
aşteptat încă trei săptămâni înainte de a începe să se 
relaxeze, adică după ce i s-a comunicat, prin amabilitatea 
agenţiei Mellor Travel, că dr. Langley şi asistenta lui s-au 
îmbarcat într-un avion cu destinaţia New York, împreună cu 
unul dintre detectivi. 

— De ce n-a plecat şi celălalt cu ei? l-a întrebat ea pe 
Mellor. 

— Încă nu ştiu, dar voi afla. 


Un transfer prin cablu de 750.000 $ a sosit la Coutts 
după trei zile şi a fost depus în contul lui lady Virginia 
Fenwick. Domnul Fairbrother a sunat-o şi a întrebat dacă 
domnia sa doreşte ca dolarii sa fie convertiți în lire sterline. 

— Care este rata de schimb? a întrebat Virginia. 

— Doi şaizeci şi trei dolari la o liră, doamnă, a spus 
Fairbrother, surprins. 

— Deci care va fi suma în lire care va intra în contul 
meu? 

— 285.171 lire, doamnă. 

— Atunci convertiti-i, domnule Fairbrother. Şi trimiteti-mi 
o confirmare în momentul în care veţi completa tranzacţia, 
a mai zis ea, înainte de a închide telefonul. 


” Dădacă, educatoare a unui copil. 

Domnul Mellor a zambit. 
— Ca la carte. 


Virginia si un băieţel sănătos s-au mutat în Onslow 
Gardens, nr. 9 după şaisprezece zile, împreună cu Nanny 
Crawford, valetul şi menajera. Virginia a inspectat rapid 
camera copilului şi a dispărut la parter. 

Botezul s-a ţinut la St Peter’s, Eaton Square si la el a 
participat contele de Fenwick, într-una din rarele sale vizite 
la Londra, Priscilla Bingham care acceptase să fie naşă şi 
Bofie Bridgewater, încântat să fie naş. Desmond Mellor a 
urmărit cu atenţie o persoană singură care stătea în partea 
din spate a bisericii. Vicarul a ţinut copilul şi i-a picurat pe 
creştet un deget de apă sfinţită, înainte de a face semnul 
crucii pe capul copilului. 

— Christos te cheamă în turma sa. Frederick Archibald 
lain Bruce Fenwick, primeşte semnul crucii. 

Contele strălucea de mândrie şi Mellor s-a uitat în jur, 
văzând că detectivul singuratic dispăruse. Isi onorase 
partea sa din înţelegere şi acum se aştepta ca Virginia să 
şi-o respecte pe a ei. 

MAISIE CLIFTON 
1972 

25 


William Warwick era gata sa aresteze pe cine nu trebuia 
când s-a auzit o bătaie uşoară la uşă. 

În căminul Clifton exista o regulă strictă. Doar când era 
vorba de o problemă serioasă - foarte serioasă - a unui 
membru al familiei îi era permis să-l întrerupă pe Harry în 
timp ce scria. De fapt îşi putea aminti doar trei ocazii în 
ultimii douăzeci şi cinci de ani. 

Prima fusese când iubita lui fiică, Jessica, câştigase o 
bursă la Şcoala de Arte Frumoase Slade din Bloomsbury. 
Dăduse buzna în cameră fără să bată la uşă, fluturând 
scrisoarea de acceptare, iar Harry aruncase stiloul şi 
deschisese o sticlă de şampanie pentru a sărbători 
evenimentul. A doua fusese când Emma câştigase votul 
decisiv, învingându-l pe Alex Fisher şi devenind preşedintă 
la Barrington's Shipping şi prima femeie preşedinte a unei 
companii publice; altă sticlă de şampanie. lar pe a treia o 
considera încă neimportantă. Giles intrase să-l anunţe că 
fusese înnobilat de către Harold Wilson şi urma să 
primească titlul de lord Barrington de Bristol Docklands. 

Harry şi-a lăsat stiloul pe masă şi şi-a răsucit scaunul 
pentru a fi fata în fata cu intrusul. Emma a intrat, ţinându-şi 
capul aplecat, cu lacrimi curgându-i pe obrajii nemachiati. 
Harry nu a avut nevoie să i se spună că mama lui murise. 


* 


Harry şi-a petrecut mai mult timp lucrând la panegiricul 
pentru funeraliile mamei sale decât pentru oricare altă 
lectură, discuţie sau discurs din trecut. Schița finală în care 
credea că a prins spiritul ei neîmblânzit, dura douăsprezece 
minute. 

A vizitat St Luke's în dimineaţa dinaintea slujbei 
funerare, astfel încât să poată vedea unde va sta şi cât de 
departe era de amvon. Apoi a verificat acustica pentru a-şi 

da seama cât de bine se auzea. Episcopul de la St Luke’s i- 
a explicat că, dacă se va aduna multă lume, cuvintele lui s- 
ar putea auzi mai încet. Un avertisment util, s-a gândit 
Harry, pentru că biserica s-a dovedit atât de plină de rudele 
care nu-şi rezervaseră locuri, încât urmau să stea în spate. 
Genul slujbei fusese ales de Maisie, aşa că nimeni n-a fost 
surprins că era cea engleză, tradiţională şi foarte 
asemănătoare lui Maisie: „Stânca vremurilor”, „Veniţi la 
mine”, „Pelerinul” şi, desigur, „lerusalim” asigurau că 
membrii congregatiei vor cânta din tot sufletul, cu voci 
puternice. E 

Sebastian fusese ales să citească primul. In timp ce se 
cânta „Veniţi la mine”, s-a îndreptat încet spre amvon, fără 
să mai încerce să-şi ascundă uşorul şchiopătat care se 
vindeca mai greu decât prevăzuse chirurgul indian. Nimeni 
nu prevăzuse însă cât îi va lua ca să-şi revină psihic după 
ultimele funeralii la care asistase. 

A început prin a citi din Corintieni |, Cu toate că vorbesc 
pre limba oamenilor şi a îngerilor, milă nu am, iar Giles a 
fost al doilea, cu un citat din Kipling, De poți fi calm când 
toţi se pierd cu firea / În jurul tău... în timp ce corul cânta 
„Bucuraţi-vă că Domnul s-a naltat”. Când Harry s-a ridicat 
de la locul lui din primul rând şi s-a îndreptat spre amvon în 
timp ce se cânta ultimul vers din „Veniţi la mine”, urcând 
treptele a simţit în aer anticipatia celor ce vor avea loc. Şi-a 
pus textul pe micul pupitru din lemn, a verificat fraza de 
început, cu toate că de fapt ştia totul pe dinafară. S-a uitat 
în sus şi, după ce membrii congregatiei au tăcut, a început 
el. 

— Ce mandra ar fi fost mama să vadă cât de multi dintre 
voi aţi venit astăzi, unii de la mare depărtare, pentru a 
celebra uimitoarea ei viaţă. Astăzi nu poţi umple pur şi 
simplu bisericile, cum zicea ea. Eu n-am înţeles, deoarece 
când eram mic, predicile nu durau mai mult de o oră. Dragă 
Mamă, a zis Harry, uitându-se în sus, îţi promit că a mea nu 


10 Daca” de Rudyard Kipling, traducere Dan Dutescu, Editura Polirom. 

va dura mai mult de o ora şi, apropo, biserica e plină. A fost 
întrerupt de râsete, ceea ce i-a permis sa se relaxeze putin. 

— Maisie s-a născut in 1901, în timpul domniei reginei 
Victoria şi a murit la 71 de ani, în timpul domniei reginei 
Elisabeta a Il-a. Modelele mele de căpătâi, aşa le spunea ea 
celor două regine. Şi-a început viaţa pe Stil House Lane 27, 
în zona mărginaşă a docurilor din Bristol, iar tatăl meu, 
Arthur Clifton, docher, născut în 1898, locuia la numărul 37. 
Nici n-au avut nevoie să treacă drumul ca să se 
întâlnească. Tata a murit când aveam doar un an, aşa că 
nu l-am cunoscut niciodată, iar responsabilitatea pentru 
creşterea mea a căzut doar pe umerii mamei. Maisie nu a 
fost niciodată ambițioasă pentru ea însăşi, dar acest lucru 
n-a oprit-o să-şi petreacă toţi acei ani muncind şi 
economisind banut cu banut, da, chiar banuti, pentru a se 
asigura că eu nu voi flămânzi niciodată şi nu voi duce lipsă 
de nimic. Desigur că nu ştiam câte sacrificii făcea pentru ca 
eu să pot fi înscris la St Bede's cu bursă de cor şi, mai 
târziu, să merg la liceul din Bristol înainte de a mi se oferi 
un loc la Oxford, oraş pe care ea l-a vizitat o singură dată. 

Dacă Maisie s-ar fi născut în zilele noastre, ar fi fost un 
oraş care ar fi primit-o cu braţele deschise. Cum de pot fi 
sigur de asta? Pentru că la vârsta de şaizeci şi doi de ani, 
când majoritatea oamenilor se pregătesc de pensionare, 
Maisie s-a înscris la Bristol University şi după trei ani a 
absolvit cu diplomă de merit. Ea rămâne până azi singura 
membră a familiei Clifton care a obţinut această distincţie. 
Imaginati-va câte ar fi putut realiza dacă s-ar fi născut cu o 
generaţie mai târziu. 

Mama mea a mers regulat la biserică până în ziua în care 
a murit şi odată am întrebat-o dacă va merge în Paradis. 
„Aşa sper” mi-a zis ea, „pentru că am ceva de discutat cu 
Sfântul Petru, Sfântul Paul şi cu Domnul Dumnezeul 
nostru.” Nu vă va surprinde că am întrebat-o ce voia să le 
spună. „li voi explica sfântului Petru că niciuna dintre 
femeile care au fost apropiate de Domnul nostru nu l-a 
renegat şi încă de trei ori. Tipic bărbătesc.” De data 

aceasta râsetele au fost mai îndelungate. Harry, simtind 
acum ca-si controleaza audienta nu a continuat pana ce nu 
s-a facut complet linişte. „Şi în ceea ce-l priveşte pe Sfântul 
Paul, îl voi întreba de ce a înţeles aşa de greu mesajul”, mi- 
a zis Maisie. Şi Domnului nostru? am întrebat-o. „Dacă eşti 
fiul lui Dumnezeu, ai putea te rog să-i spui Atotputernicului 
că lumea ar fi un loc mult mai bun dacă ar exista o singură 
religie, pentru că atunci am cânta toţi aceiaşi psalmi.” 
Harry nu mai auzise până atunci aplauze într-o biserică şi 
ştia ca ar fi încântat-o pe mama lui. 

Când cineva apropiat moare, îţi aminteşti toate lucrurile 
pe care ai fi vrut să i le spui, însă acum este prea târziu. Aş 
fi vrut să înţeleg, să apreciez şi să fi fost pe deplin conştient 
de sacrificiile pe care le-a făcut mama şi care mi-au permis 
să trăiesc o viaţă atât de privilegiată, viaţă care mă tem 
uneori că nu mi se cuvine. Când m-am dus prima oară la St 
Bede's, îmbrăcat în hanoracul meu albastru, elegant şi cu 
pantalonii lungi şi gri, am luat tramvaiul din Chapel Street 
şi n-am înţeles niciodată de ce am coborât la câteva sute 
de metri de şcoală. Pentru că mama nu voia ca ceilalţi 
băieţi s-o vadă. A crezut că-mi va fi ruşine cu ea. 

Mi-e ruşine, a continuat Harry, cu o voce sparta. Ar fi 
trebuit să defilez la braţul acestei mari doamne, nu s-o 
ascund. Şi când m-am dus la liceul din Bristol, ea a 
continuat să muncească pe post de ospatarita la Royal 
Hotel ziua şi ca doamnă de companie la Eddie's Club în 
fiecare seară. Nu mi-am dat seama că făcea acest lucru 
pentru că era singurul mod în care putea achita taxele 
şcolare. Dar, ca sfântul Petru, atunci când vreunul dintre 
colegii de la şcoală mă întreba dacă e adevărat că mama 
lucra într-un club de noapte, eu mă lepădăm de ea. Capul 
lui Harry s-a aplecat şi Emma a văzut cu teamă cum îi 
alunecau lacrimile pe obraji. 

— Ce greutăţi a trebuit să înfrunte fără ca vreodată, o 
singură dată... să mă împovăreze cu problemele ei. lar 
acum este prea târziu să-i spun. Capul lui Harry s-a plecat 
iar. Să-i spun... a zis el, căutând disperat să se echilibreze. 

S-a prins de marginea amvonului. Când m-am dus la Liceul 
din Bristol... nu mi-am dat seama. A întors furios o pagină 
înapoi. Nu mi-am dat seama... a întors altă pagină. Ori de 
câte ori vreunul dintre colegii de şcoală mă întrebau... 

Giles s-a ridicat încet de la locul lui din primul rând şi a 
urcat treptele amvonului. Şi-a pus un braţ pe umerii 
prietenului său şi l-a condus înapoi în prima strană. 

Harry a luat mâna Emmei şi a soptit: 

— Am lăsat-o de izbelişte când avea cel mai mult nevoie 
de mine. 

Giles nu i-a răspuns în şoaptă. 

— Niciun fiu nu i-a adus mamei sale vreodată un 
compliment mai mare şi chiar acum ea îi spune Sfântului 
Petru: „Asta e chiar băiatul meu, Harry, acolo jos.” 

După slujbă, Harry şi Emma au rămas în faţa uşii 
bisericii, strângând mâinile celor care stăteau la coadă să 
îşi exprime condoleantele. Harry nu-şi revenise complet, 
dar a fost repede clar că întreaga congregatie era de acord 
cu sentimentele exprimate de Giles. 

Familia şi prietenii s-au întors la Manor House, au umplut 
paharele şi au spus poveşti despre o femeie remarcabilă 
care atinsese vieţile tuturor celor cu care venise în contact. 
În cele din urmă, după plecarea ultimului oaspete, Harry, 
Emma şi Sebastian au rămas singuri. 

— Să bem în amintirea mamei mele, a zis Harry. Cred că 
a venit momentul să deschidem sticla de Merlot din '57 
despre care Harold Guinzburg a spus că trebuia păstrată 
pentru o ocazie specială. Dar înainte de asta, a adăugat el 
deschizând sticla, trebuie să vă mai spun că mama mi-a 
dat acum câteva săptămâni o scrisoare despre care mi-a 
zis că nu trebuie deschisă decât după funeraliile ei. A luat 
un plic din buzunar, l-a deschis şi a scos mai multe coli cu 
scrisul apăsat, inconfundabil, al lui Maisie. 

Emma s-a aşezat, temându-se puţin, iar Seb s-a sprijinit 
de marginea scaunului de parcă era la şcoală. Inainte ca 
Harry să înceapă să citească. 

Dragul meu Harry, 

Acestea sunt doar câteva gânduri aiurite ale unei femei 
bătrâne care ar trebui să fie mai înțeleaptă, asa că le poți 
ignora. 

Dă-mi voie să încep cu dragul meu nepot, tânărul 
Sebastian. Tot mă mai gândesc la el ca la un adolescent în 
ciuda tuturor lucrurilor realizate în scurt timp. Aceste 
realizări au fost dobândite prin abilitate si muncă 
istovitoare şi sunt sigură că-şi va atinge scopul de-a deveni 
milionar înainte de a împlini patruzeci de ani. Lăudabil, fără 
îndoială, dar, Sebastian, până când vei atinge vârsta mea, 
vei afla că dobândirea unei averi mari nu este importantă 
dacă nu ai cu cine s-o impărtăşeşti. Samantha era printre 
persoanele cele mai bune, mai generoase pe care le-am 
cunoscut vreodată şi ai fost prost să te desparti de o astfel 
de comoară. Şi parcă atât n-ar fi fost de ajuns, sunt 
deosebit de tristă că nu mi-am cunoscut niciodată 
strănepoata, pe Jessica, deoarece, dacă seamănă cu sora 
ta, ştiu că aş fi adorat-o. 


— Dar cum de ştia de Jessica? a spus Seb. 
— l-am spus eu, a recunoscut Harry. 


Mi-ar fi plăcut, de asemenea, să o fi cunoscut pe Nadira 
care, după câte am auzit, era o tânără deosebită care te-a 
iubit atât de mult încât şi-a dat viata pentru tine. Si ce 
compliment deosebit este pentru părinții tăi că prin minte 
nu ţi-a trecut niciodată diferența de culoare a pielii, 
deoarece o iubeai, aşa că rasa şi religia n-au contat, ceva 
ce n-ar fi fost posibil pentru cineva din generația mea. Ai 
pierdut-o pe Nadira din cauza prejudecatilor părinților ei. 
Asigură-te că nu le vei pierde şi pe Sam si pe Jessica pentru 
că eşti prea mândru ca să faci prima mişcare. 


Sebastian şi-a aplecat capul. Ştia că avea dreptate. 

Si acum pentru tine, draga mea Emma. Cinstit vorbind, 
oamenii n-ar trebui să-şi asculte niciodată soacrele. În 
spatele fiecărui bărbat de succes, se spune, se află o 
soacră surprinsă. Harry datorează foarte mult din succesul 
lui susținerii şi iubirii tale, atât ca mamă, cat si ca soție. 
Dar, şi ţi-ai dat seama că va urma un „dar”, după părerea 
mea, nu ţi-ai atins niciodată complet scopul. Proust a spus 
că sfârşim prin a face lucrul la care ne pricepem cel mai 
putin. Fără îndoială că ai fost un preşedinte de succes la 
Barrington’s Shipping, după cum recunosc directorii, 
acționarii si City din Londra. Dar asta este suficient pentru 
cineva cu talentele tale remarcabile? Nu, cred ca a venit 
momentul sa-ti folosesti viziunea si energia pentru binele 
public. Există atâtea cauze care ar putea înflori sub 
conducerea ta. Doar să dai bani activităților caritabile este 
prea uşor. Să oferi timp este mult mai valoros. Scopul tău 
să fie ca oamenii să te tina minte nu doar ca preşedintele 
companiei Barrington's, atunci cand vei muri. 


— De ce nu mi-a spus toate astea când trăia? a întrebat 
Emma. 

— Poate s-a gândit că erai prea ocupată ca s-o asculti, 
dragă. De abia aştept să văd ce ţi-a scris ţie, tată. 


Și, în cele din urmă, iubitul meu fiu, Harry. Ca o mamă să 
spună că este mândră de fiul ei este ceva natural. Totuşi, 
n-am visat niciodată fericirea pe care mi-a adus-o succesul 
tău, atât ca romancier, cât şi ca luptător pentru libertatea 
omului. 

Deşi lupta curajoasă pentru Anatoli Babakov este cea 
mai mare realizare a ta, ştiu că nu vei fi mulțumit până 
când nu va fi liber, în America, împreună cu sotia lui. 

l-ai spus vreodată Emmei că ai refuzat titlul de cavaler, o 
onoare pe care n-ai acceptat-o atâta timp cât Babakov este 
în închisoare? Sunt mândră de asta, cu toate că mi-ar fi 
plăcut ca fiului meu să i se spună sir Harry. 

— Nu mi-ai zis niciodata, a sous Emma. 
— N-am spus nimanui, i-a raspuns Harry. Cred ca Giles a 
aflat cumva. A revenit la scrisoare. 


Si acum sa discutam despre William Warwick care a 
încântat atâţia oameni atât de mult timp. Harry, poate este 
momentul ca el să iasă la pensie, astfel încât tu să-ţi atingi 
potențialul maxim. Mi-ai povestit odată, acum multă vreme, 
intriga unui roman pe care aveai de gand să-l scrii, dar n-ai 
ajuns niciodată s-o faci. N-ai ajuns pentru că Harold 
Guinzburg, răul acela de editor bătrân, te-a tentat cu 
avansuri din ce în ce mai mari. Poate a venit acum timpul 
să scrii o carte care să aducă fericire generațiilor următoare 
şi a cărei valoare va depăşi listele de bestselleruri şi va 
face posibil ca tu să te alături putinilor scriitori ale căror 
nume nu vor muri niciodată. 

Gata cu trăncăneala. Îmi mai rămâne să spun că vă 
mulțumesc pentru că mi-ati făcut ultimii ani din viață atât 
de frumoşi, confortabili şi veseli. Şi când va veni timpul ca 
cineva dintre voi să scrie o astfel de scrisoare, vă rog nu 
ajungeţi ca mine, simțind că ati fi putut face mai mult în 
viață. 


Mama ta iubitoare, 
Maisie 


Harry a turnat trei pahare de Merlot '57 şi a dat unul 
Emmei şi unul lui Seb. Şi-a ridicat paharul şi a zis: 

— Pentru Maisie. Bătrâna inteleapta. 

— Pentru Maisie, au repetat Emma si Seb, ridicandu-si 
paharele. 

— Ah, aproape am uitat, a spus Harry, luând iar 
scrisoarea. Mai este şi un postscriptum. 


P.S. Te rog aminteste-i de mine dragului tău prieten Giles 
care se poate considera norocos că n-am scris şi despre el, 

pentru ca daca as fi facut-o, scrisoarea aceasta ar fi fost 
mult mai lungă. 

26 


— Buna dimineata, doamna Clifton. Numele meu este 
Eddie Lister. Ne-am întâlnit la funeraliile soacrei 
dumneavoastră, dar nu aveţi cum să mă ţineţi minte. 

— De unde o stiati pe Maisie, domnule Lister? a întrebat 
Emma, pentru că el avea dreptate, nu-l recunoştea. 

— Sunt preşedintele guvernatorilor de la Bristol Royal 
Infirmary. Ea era una dintre voluntarele noastre si noi şi 
pacienţii noştri îi vom simţi mult lipsa. 

— Nu ştiam, a zis Emma. Ce făcea acolo? 

— Se ocupa cu biblioteca şi organiza turele zilnice pentru 
cărţile duse în saloane. La BRI, mai mulţi oameni decât în 
oricare alt spital din ţară, citeau cărţi. 

— Oare de ce nu mă surprinde, a comentat Emma. 
Căutaţi pe cineva care s-o înlocuiască pentru că dacă da, 
aş fi bucuroasă să vă ajut. 

— Nu, mulţumesc, doamnă Clifton, nu de aceea v-am 
sunat. 

— Dar cred că pot organiza biblioteca şi, mai mult, 
familia mea este asociată cu spitalul de mulţi ani. Bunicul 
meu, sir Walter Barrington, a fost preşedintele 
guvernatorilor, soţul meu a fost îngrijit de asistentele de la 
BRI, după ce a fost grav rănit de o mină de teren germană 
în 1945 şi mama şi-a petrecut ultimele luni din viaţă acolo, 
îngrijită de dr. Raeburn. Mai mult, chiar eu m-am născut la 
Royal Infirmary. 

— Sunt impresionat, doamna Clifton, dar nu cred ca 
sunteţi persoana potrivită pentru a organiza turele 
căruciorului de cărţi. 

— Pot să vă întreb de ce nici nu m-aţi luat în 
considerare? 

— Pentru că speram că ati accepta mai curând să fiţi 
unul dintre guvernatorii spitalului. 

Emma a fost adusă scurt timp la tăcere. 

— Nici nu cred că ştiu ce face un guvernator de spital. 

— Fiecare spital important din NHS" - si al nostru este 
unul dintre cele mai mari din ţară - are un consiliu de 
guvernatori aleşi din comunitatea locală. 

— Si care ar fi responsabilitatile sale? 

— Tinem o întrunire în fiecare trimestru si, de asemenea, 
invităm fiecare membru să se ocupe de un anumit 
departament al spitalului. Eu m-am gândit ca 
departamentul de asistente v-ar putea interesa. Asistenta 
noastră şefă, Mima Puddicombe, le reprezintă pe cele două 
mii de asistente care lucrează cu normă întreagă sau nu la 
BRI. Ar trebui să mai spun că, dacă acceptaţi să fiţi 
guvernator, nu vor fi remuneratii sau returnarea 
cheltuielilor. Îmi dau seama că sunteţi o femeie ocupată, 
doamnă Clifton, cu multe responsabilităţi, dar sper că vă 
veţi mai gândi la propunerea noastră înainte de a... 

— M-am gândit. 

Domnul Lister a oftat. 

— Da, mi-a fost teamă că veţi fi mult prea ocupată cu 
celelalte sarcini şi, desigur, înţeleg pe deplin... 

— AŞ fi încântată să devin unul dintre guvernatorii 
spitalului, domnule preşedinte. Când încep? 


* 


— Maresalul Kosevoi devine oarecum agitat, tovarasa 
Brandt. Crede ca a venit timpul sa te implici mai mult. La 
urma-urmei, ai trait cu Barrington un an si tot ce-ai adus 
pana acum sunt cele câteva minute ale întrunirilor 
săptămânale ale Partidului Laburist din Camera Lorzilor. Nu 
prea util. 

— Trebuie să fiu atentă, tovarăşe director, a spus Karin în 
timp ce se plimbau braţ la braţ pe o potecă rurală liniştită. 
Dacă Barrington devine bănuitor şi acoperirea mea este 
compromisă, toate pregătirile întreprinse atâta timp vor fi 
fost în van. Şi cât timp el este în opoziţie şi nu membru al 


11 National Health Institute - Institutul National de Sănătate. 

guvernului, nu stie ce se petrece la Whitehall. Dar daca 
Partidul Laburist câştigă alegerile următoare si Barrington 
crede că da, totul s-ar putea schimba peste noapte. ŞI 
dacă-mi amintesc bine cuvintele dumneavoastră când am 
primit această misiune au fost, „Nu suntem grăbiţi, suntem 
gata pentru o partidă lungă.” 

— Şi acest lucru e valabil şi acum, tovarăşă. Totuşi, mi-e 
teamă că apreciezi traiul tău burghez ca amantă a lui 
Barrington puţin prea mult şi ţi-ai uitat îndatoririle. 

— M-am alăturat partidului când eram la şcoală, tovarăşe 
director şi am fost dedicată întotdeauna cauzei noastre. Nu 
aveţi dreptul să-mi puneţi lealitatea sub semnul întrebării. 

Poc, poc, poc. Au tăcut când l-au zărit pe domnul bătrâior 
care se apropia. 

— Bună ziua, domnule colonel, a zis Pengelly. 

— Salut, John. Ce mult mă bucur să vă vad din nou fiica, 
a spus bătrânul, ridicându-şi pălăria. 

— Mulţumesc, domnule colonei, a zis Pengelly. A venit 
azi şi ne-am gândit că un pic de aer de la ţară ne-ar face 
bine. 

— Grozav, a zis colonelul. Şi eu rareori lipsesc de la 
plimbarea zilnică. Mă scoate din casă. Ei bine, trebuie să 
plec sau memsahib se va întreba unde sunt. 

— Sigur, domnule. Pengelly n-a mai scos o vorbă până ce 
n-au mai auzit tacanitul bastonului colonelului. Ţi-a cerut 
Barrington să te mariti cu el? a întrebat, luând-o pe Karin 
prin surprindere. 

— Nu, tovarăşe director, n-a făcut-o. După două căsătorii 
eşuate, nu cred că va da buzna într-a treia. 

— Poate dacă ai rămâne însărcinată? a zis el în timp ce 
se întorceau pe o cărare care ducea la o mină de aluminiu 
abandonată. 

— Şi atunci cum aş fi de folos partidului dacă mi-aş 
petrece tot timpul crescând un copil? Eu sunt agent de 
teren, nu dădacă. 

— Atunci sa vedem dovada, tovarasa Brandt, pentru ca 
nu pot continua sa le spun sefilor de la Moscova maine, 
maine, maine, ca un papagal. 

— Barrington participă la o întrunire la Bruxelles luni, 
săptămâna viitoare, şi acolo va fi martorul semnării 
tratatului care va face Marea Britanie membră a 
Comunităţii Europene. M-a rugat să vin cu el. Aş putea 
culege câteva informaţii utile pentru că acolo va fi o 
mulţime de delegaţi străini. 

— Bine. Cu atâţia politicieni ambitiosi încercând să 
dovedească cât de importanţi sunt, ai grijă să-ţi tii urechile 
deschise, mai ales la dineuri şi adunările normale. Ei n-au 
idee cât de multe limbi cunoşti. Şi nu-i părăsi seara când 
toţi vor fi relaxaţi după băutură şi va fi mai probabil să-i 
spună unei femei frumoase ceva ce vor regreta ulterior. 

Karin s-a uitat la ceas. 

— Ar trebui să ne întoarcem. Trebuie să fiu mâine la timp 
în Bristol pentru o masă cu Giles şi familia lui. 

— Şi n-am vrea să ratezi asta, a zis Pengelly, în timp ce 
porneau înapoi. Şi aminteste-ti să-i urezi lui Giles... Crăciun 
fericit. 


Pe drumul de întoarcere de la Truro la Bristol, Karin nu s- 
a putut opri să nu se gândească la dilema cu care se 
confrunta. În ultimul an, se îndrăgostise profund de Giles şi 
nu fusese niciodată în viaţa ei mai fericită, dar era prinsă în 
capcană, jucând un rol în care nu mai credea şi nu vedea 
nicio cale de ieşire din labirint. Dacă s-ar fi oprit brusc să 
mai trimită informaţii la Stasi, şefii ei o vor rechema 
imediat la Berlin sau şi mai rău. Dacă l-ar fi pierdut pe 
Giles, nu ar mai fi avut niciun motiv pentru care să trăiască. 
Până a trecut de porţile de la Manor House, nu rezolvase 
dilema şi nici nu credea că o va face doar dacă... 


* 

— Vine si Karin la masă? a întrebat Emma, turnându-i 
fratelui ei un whisky. 

— Da, vine cu masina din Cornwall. A fost in vizita la tatal 
ei, aşa că s-ar putea să întârzie putin. 

— E atât de strălucitoare şi plină de viaţă, a zis Emma, 
încât nu-mi pot imagina ce vede la tine. 

— Da, sunt de acord. Şi nu e vorba că nu ştie ce simt 
pentru ea, deoarece am cerut-o de soţie de destule ori. 

— De ce crezi că te refuză? a întrebat Harry. 

— Cu experienţele mele în căsnicie, cine o poate blama? 
Dar cred că începe s-o lase mai moale. 

— Astea sunt veşti bune şi sunt foarte mulţumit că veţi fi 
amândoi cu noi de Crăciun. 

— Şi cum îţi place în Camera Lorzilor în zilele acestea? l-a 
întrebat Harry, schimbând subiectul. 

— Este fascinant să-l urmăreşti pe Geoffrey Rippon cum 
se ocupă de cererea noastră de aderare la CE. De fapt, 
săptămâna viitoare plec la Bruxelles pentru a fi martor la 
semnarea tratatului. 

— Ti-am citit discursul in Hansard, a spus Harry si sunt 
de acord cu parerile tale. Sa vad daca-mi pot aminti exact 
cuvintele tale: „Unii vorbesc despre economie, alţii despre 
relaţii de afaceri, dar eu voi vota acest act pentru singurul 
motiv că va asigura tineretul din ţara noastră că doar va 
citi despre două războaie mondiale şi nu va trebui să-l 
trăiască pe pielea lor pe al treilea.” 

— Sunt flatat. 

— Şi la ce te aştepţi la anul, Giles? a întrebat Emma, 
umplându-i paharul. 

— Am fost ales în echipa electorală generală şi mă voi 
ocupa de campania pentru circumscripțiile marginale. Chiar 
mai mult, Griff Haskins a fost de acord să revină de la 
pensie şi să fie şeful meu de personal. 

— Deci voi doi veţi călători prin toată ţara făcând ce 
anume? a întrebat Emma. 

— Vom vizita saizeci si doua de locatii marginale care vor 
stabili rezultatele următoarelor alegeri. Daca le câştigăm 
pe toate - ceea ce nu este probabil - vom avea o majoritate 
de aproximativ treizeci. 

— Si dacă le pierdeţi pe toate? 

— Conservatorii vor rămâne la putere. Eu voi fi istorie şi 
banuiesc că prietena ta, Margaret Thatcher, va fi viitorul 
cancelar al esichierului. 

— De abia astept, a zis Emma. 

— Ai acceptat propunerea ei de a va reintalni? 

— M-a invitat la o băutură in Camera Comunelor peste 
două săptămâni. 

— Nu şi la prânz? a întrebat-o Harry. 

— Nu mănâncă la prânz, a comentat Giles. 

Emma a râs. 

— Deci nu-mi spune lucruri secrete pentru că sunt cu 
amândouă picioarele în tabăra inamicului. 

— Propria mea soră complotează împotriva mea. 

— Ai face bine s-o crezi. 

— Nu e nevoie să fii îngrijorat, a zis Harry. Emma tocmai 
a fost numită guvernator la Royal Bristol Infirmary aşa că 
nu va avea prea mult timp pentru politică. 

— Felicitări, surioară. Eddie Lister este un preşedinte 
foarte bun şi vei lucra bine cu el. Dar ce te-a făcut să fii de 
acord să-ţi asumi o responsabilitate atât de mare? 

— Maisie. Am aflat că a fost voluntară la spital si că se 
ocupa de bibliotecă. Nu ştiam. 

— Atunci asigura-te că fiecare carte este corect 
ştampilată şi returnată la timp daca nu vrei să fil 
penalizată. 

— Va fi greu să merg pe urmele ei asa cum toţi îmi 
amintesc întruna. Am aflat deja că un spital este o operaţie 
fascinantă care durează toată ziua. Ceea ce pune 
Barrington's Shipping în umbră. 

— La care departament te-a trimis Eddie? 

— La asistente. Asistenta-sefa şi cu mine ne întâlnim 
deja o dată pe săptămână. Un spital NHS este foarte diferit 

de o companie publica pentru că nimeni nu se gândeşte la 
profit, ci doar la pacienţi. 

— Până la urmă o să ajungi o socialistă, a zis Giles. 

— Nicio speranţă. Totalul final continuă să stabilească 
succesul sau ruina oricărei organizaţii, aşa că l-am rugat pe 
Sebastian să verifice registrele contabile anuale ale 
spitalului ca să vadă dacă poate stabili vreo metodă de a 
scădea costurile sau de a face economii. 

— Ce mai face Sebastian, a întrebat Giles, gândindu-ne 
prin ce a trecut? 

— Şi-a revenit mai mult sau mai puţin fizic, dar bănuiesc 
că psihic va dura ceva mai mult. 

— E de înţeles, a spus Giles. Mai întâi Sam, apoi Nadira. 
Cum am putea să ne imaginăm prin ce trece? 

— Pur şi simplu s-a scufundat în muncă, i-a zis Emma. De 
când a devenit şeful executiv al băncii munceşte un număr 
interminabil de ore. De fapt, se pare că nu mai are niciun 
fel de viaţă personală. 

— Aţi discutat vreunul dintre voi cu el problema delicată 
a Samanthei? a întrebat Giles. 

— O dată sau de două ori, a spus Harry dar primim 
întotdeauna acelaşi răspuns. Nu va lua legătura cu ea cât 
timp Michael trăieşte. 

— Asta e valabil si pentru Jessica? 

— Mi-e teamă că da, deşi eu nu vorbesc niciodată de 
nepoata noastră decât dacă o face el. 

— Dar mama ta avea dreptate, a spus Emma. Anii trec 
repede şi Jessica va fi adolescentă înainte ca vreunul dintre 
noi să ajungă s-o cunoască. 

— Din păcate, asta ar putea să fie situaţia, a spus Harry. 
Dar trebuie să ne amintim ca viata lui Seb e tulburată, nua 
noastră. 

— Vorbind de cei a căror viata a fost trecerea de la un 
necaz la altul, a zis Emma, întorcându-se spre fratele ei, mă 
întreb adesea cum se descurcă fosta ta soţie cu 
maternitatea. 

— Nu prea bine, banuiesc, a zis Giles. Si n-a aflat nimeni 
cine e tatal? 

— Nu, rămâne un mister. Dar oricine ar fi, nu pare ca 
micul Freddie ar fi intervenit în stilul de viata al Virginiei. Mi 
s-a spus că a revenit în circuit şi că ea plăteşte băuturile. 

— Inseamna că tatăl este un om extraordinar de bogat, a 
spus Harry. 

— Este, i-a confirmat Giles. Suficient de bogat încât să-i fi 
cumpărat o casă în Onslow Gardens şi să-i angajeze 
copilului o dădacă care-l plimbă în cărucior pe onorabilul 
Frederick Archibald lain Bruce Fenwick pe Rotten Row în 
fiecare dimineaţă. 

— Cum ai aflat asta? a întrebat Emma. 

— Noi socialiştii nu ne limitam doar la The Times si 
Telegraph, surioara si, mai mult... Giles a fost intrerupt de o 
bătaie la usa din fata. Cred ca e Karin care s-a întors din 
Cornwall, a spus el, ridicându-se din scaun si ieşind din 
cameră. 

— De ce nu-ţi place Karin? a întrebat Emma când Giles n- 
o mai putea auzi. 

— Ce te face să crezi asta? a zis Harry. 

— Iti închipui că nu ştiu ce gândeşti după mai mult de 
patruzeci de ani? Giles o adoră şi-l supără ca tu nu o 
accepti. 

— E asa de evident? 

— Mi-e teama ca da. 

Giles si Karin au intrat in cameră discutând şi ţinându-se 
de mână. Harry s-a ridicat s-o întâmpine. Dacă nu-l iubeşte 
pe Giles, s-a gândit el, atunci e o actriţă a naibii de bună. 

Emma nu mai intrase în Palatul Westminster de când 
domniile lor nu se hotărâseră că are voie să se mărite cu 
bărbatul pe care-l iubea. Giles o invitase la prânz de mai 
multe ori, dar ea nu putuse face faţă ideii. Spera că o vizită 
la Camera Comunelor va reuşi în sfârşit să exorcizeze 
fantomele trecutului şi, oricum, de abia aştepta s-o 
întâlnească iar pe doamna Margaret Thatcher. 

Cu ajutorul unui poliţist şi al unui curier, reuşise să 
ajungă în salonul de ceai unde Margaret Thatcher stătea la 
uşă, aşteptând-o. 

— Vino cu mine, i-a zis ea, conducându-şi invitata la o 
masă liberă. Am comandat deja ceaiul pentru că am avut 
sentimentul că nu eşti genul de persoană care întârzie. 

Margaret, după cum insista să-i spună Emma, a 
bombardat-o cu întrebări despre părerile ei referitoare la 
educaţie, la NHS şi chiar la Jacques Delors. Când Emma a 
întrebat-o pe Margaret dacă în cazul în care Ted Heath va 
pierde următoarele alegeri şi va fi obligat să-şi dea demisia 
dorea să-i ia locul ca şef de partid, aceasta n-a ezitat 
spunându-şi părerea. 

— O femeie nu poate spera să ajungă prim-ministru al 
acestei ţări, a spus ea fără să ezite. Cel puţin nu în timpul 
vieţii mele. 

— Poate că americanii ne vor arăta calea. 

— Americanilor le va lua şi mai mult timp să aleagă o 
femeie preşedinte, a spus Thatcher. Ei încă sunt, în sufletul 
lor, o societate colonială. Există doar cincisprezece femei în 
congres şi nici măcar una singură în senat. 

— Dar Partidul Laburist? a spus Emma. Unii oameni 
sugerează că Shirley Williams... 

— Nicio şansă. Sindicatele nu vor fi de acord. Nu vor 
permite unei femei să fie secretarul lor general. Am ales un 
prim-ministru evreu şi unul burlac, aşa că vom alege şi o 
femeie, dar nu în timpul vieţii mele, a repetat Thatcher. 

— Dar alte tari au ales deja femei ca prim-ministri. 

— Trei, i-a raspuns Thatcher. 

— Deci, daca nu vei putea fi prim-ministru si daca vom 
castiga alegerile urmatoare, ce post speri ca vei obtine? 

— Nu e vorba de ceea ce sper eu, ci de ceea ce imi va 
oferi Ted. Si aminteste-ti, Emma, în politică nu este 
niciodata o idee buna Sa lasi pe altcineva sa stie ce doresti. 
Este cel mai usor mod de a-ti face inamici si detractori. 
Priveste doar surprinsa ori de cate ori cineva iti ofera ceva. 
Emma a zambit. Asa ca spune-mi ce mai pune la cale 
fratele tau, Giles. 

— E ocupat cu circumscriptiile electorale de frontieră, 
aşa că-şi petrece majoritatea timpului plimbându-se prin 
ţară în sus şi în jos, încercând să se asigure că Harold 
Wilson revine la numărul 10. 

— O alegere minunată. S-a luptat şi a câştigat 
circumscripţia Bristol Docklands aproape fără nicio şansă 
iar şi iar şi sunt mulţi de partea noastră care ar prefera să-l 
vadă pe el înapoi în Cameră decât pe cineva ca fostul său 
rival, Alex Fisher. Şi dacă vor câştiga laburiştii, Giles ar 
putea deveni liderul Camerei Lorzilor, ceea ce-l va face să 
revină în Cabinet. Oricum, destul cu politica. Spune-mi ce 
se mai întâmplă în lumea adevărată. Am observat că 
Barrington's Shipping a avut iar un an-record. 

— Da, dar încep să simt că mă repet. Poate în curând voi 
ceda locul fiului meu. 

— Şi după aceea ce vei face? Nu-mi pari a fi genul care 
să se apuce de golf sau care să participe la cursuri de 
baschet. 

Emma a râs. 

— Nu, dar de curând am fost numită guvernator la Bristol 
Royal Infirmary. 

— Un mare spital, dar sunt sigura ca ai descoperit deja 
asta, spre deosebire de colegii mei socialisti care sunt de 
parere ca nu exista suficient de multi bani ca sa li se ofere 
spitalelor tot ce-si doresc, ci doar ce le este absolut 
necesar, odata cu dezvoltarea atator medicamente noi. Cea 

mai mare problema a serviciilor de sanatate de stat este ca 
noi nu mai murim in mod convenabil la saptezeci de ani, ci 
din ce in ce mai mulţi oameni ajung la optzeci, nouăzeci, 
chiar o sută de ani. Cei ce vor câştiga alegerile viitoare vor 
trebui să ia problema de coarne, dacă nu vor să lase pe 
capul generaţiilor următoare un munte de datorii pe care 
nu le vor putea achita niciodată. Poate tu vei putea ajuta, 
Emma. 

— Cum? 

Thatcher şi-a coborât vocea. 

— Poate ai auzit zvonurile că, dacă vom câştiga, mi se va 
oferi Ministerul Sănătăţii. Ar fi util să am o prietenă care 
lucrează în linia întâi şi nu asistă doar la întruniri nesfârşite 
cu experţii care au o grămadă de diplome şi niciun pic de 
experienţă de lucru. 

— Mi-ar plăcea să vă ajut oricum pot, a zis Emma, flatată 
de sugestie. 

— Mulţumesc, a spus Margaret. Şi ştiu ca-ti cer cam 
mult, dar mi-ar fi util să am o aliată în comitetul 
conservator din zona de vest. 

S-a auzit un zgomot puternic al unui clopot care aproape 
a asurzit-o pe Emma. Uşa salonului de ceai s-a deschis şi 
un bărbat cu o haină neagră a strigat: 

— Votare! 

— Înapoi la lucru, mi-e teamă, a spus Thatcher. Este 
apelul final, aşa că nu-l pot ignora. 

— Ce votaţi? 

— N-am idee, dar unul dintre asistenţi mă va conduce pe 
coridorul corect. Ni s-a spus că azi nu vom mai vota nimic. 
Asta e ceea ce se numeşte ambuscadă: un vot sau un 
amendament despre care credeam că nu e controversat, 
dar care nu se poate obţine. Nu mă plâng, pentru că dacă 
am fi în opoziţie, am face exact acelaşi lucru. Se numeşte 
democraţie, dar îmi cunoşti deja părerea asupra acestui 
subiect. Să păstrăm legătura, Emma. Noi, fetele din 
Sommerville, trebuie să fim unite. 

Margaret Thatcher s-a ridicat, a dat mâna cu Emma şi s-a 
alăturat celorlalţi membri care ieşeau din salonul de ceai să 
se asigure că ajung în opt minute în sălile de votare, altfel 
uşile le vor fi trântite în nas. 

Emma s-a aşezat la loc pe scaun, simțindu-se veselă, dar 
şi extenuată şi s-a întrebat dacă Margaret Thatcher avea 
acelaşi efect asupra tuturor. 


— Frumos din partea ta să treci pe aici, John. Nu te-aş fi 
chemat atât de repede, dacă n-ar fi apărut ceva nou. 

— Nicio problemă, Alan, şi mulţumesc pentru pont, 
deoarece mi-a permis să găsesc dosarul util. 

— Poate m-ai putea aduce la zi referitor la domnisoara 
Brandt. 

Sir John Rennie, directorul general al MI6, a deschis 
dosarul de pe masa din faţa lui. 

— Domnişoara Brandt s-a născut la Dresda în 1944. A 
intrat în partidul tinerilor comunişti la vârsta de şaisprezece 
ani şi, după ce a terminat şcoala, s-a înscris la Institutul de 
Lingvistică Est-German pentru a învăţa rusa. După cea 
absolvit, Stasi a recrutat-o ca translator la conferințele 
internationale, ceea ce noi am presupus că este doar o 
faţadă. Dar nu există nicio dovadă că ea a făcut mai mult 
decât să transmită informaţii obişnuite superiorilor. De fapt, 
eram de părere că decăzuse din gratii dupa aventura cu 
Giles Barrington. 

— Despre care am presupus că era o înscenare. 

— Da. Dar cui i se făcea înscenarea? Pentru că în mod 
sigur nu se afla pe lista noastră cu agenţi specializaţi în aşa 
ceva şi, ca să fim corecti cu Barrington, acesta s-a ferit bine 
de toate capcanele cu miere din timpul excursiilor 
guvernamentale organizate în spatele Cortinei de Fier, în 
ciuda mai multor ocazii. 

— E oare posibil ca ea chiar să se fi îndrăgostit de el? a 
întrebat secretarul de cabinet. 

— Nimic din dosarele tale nu sugerează ca esti un 
romantic, Alan, asa ca voi considera intrebarea pertinenta. 
Ar explica mai multe incidente petrecute de cand a sosit în 
UK. 

— Cum ar fi? 

— Ştim acum că salvarea unei domnite la ananghie din 
spatele Cortinei de Fier de către Giles Barrington n-a fost 
adevărată. A fost, de fapt, o activitate bine-organizată 
supervizată şi aprobată de mareşalul Koşevoi. 

— Eşti sigur? 

— Da. Când Brandt a încercat să treacă graniţa împreună 
cu Barrington, cu autobuzul, a fost interogată de un ofiţer 
tânăr care aproape a distrus totul. După o săptămână a fost 
trimis în Siberia. Asta ne-a făcut să bănuim că întotdeauna 
ei şi-au dorit ca ea să treacă graniţa, cu toate că e posibil 
ca fata să fi fost de acord cu planurile lor doar pentru că 
dorea în realitate să scape. 

— Ce minte banuitoare ai, John. 

— Sunt şeful MI6, nu al cercetaşilor. 

— Ai vreo dovadă? 

— Nimic exact. Totuşi, la o întâlnire recentă pe care 
Brandt a avut-o cu şeful ei în Truro, observatorul nostru a 
raportat că limbajul corporal al lui Pengelly sugera că nu 
era mulţumit deloc de ea. Ceea ce nu e surprinzător, 
pentru că unul dintre agenţii noştri dubli i-a oferit de 
curând câteva informaţii pe care Pengelly ar fi trebuit să le 
raporteze şefilor lui din Moscova, ceea ce pot spune că n-a 
făcut, adică ea nu i-a spus. 

— Ea joacă un joc riscant. Nu le va lua mult să-şi dea 
seama că ea nu respectă înţelegerea. 

— De acord. Şi după ce o vor face, ea se va trezi în 
următorul zbor spre Berlinul de Est şi nu se va mai auzi de 
ea. 

— Poate ar fi o candidată buna pentru deturnare, a 
sugerat sir Alan. 

— Posibil, dar trebuie să fiu convins că nu ne ia de proşti. 
Intentionez să folosesc un agent pentru a-i oferi o 

informatie pe care Pengelly si-o doreste cu disperare, deci 
tn catva zile voi sti daca ea i-a transmis mesajul. 

— A venit vremea să-l anuntam pe Barrington ca se culcă 
cu dusmanul? Daca laburistii vor castiga alegerile viitoare, 
el va reveni in Cabinet si atunci cineva va trebui să-l 
informeze pe prim-ministru. 

— Să rezolvăm acest obstacol când... 


* 


— Si ce mai faci azi, draga? 

— Câteva cumpărături în dimineaţa asta. Sosetele tale 
fie au gauri, fie nu se potrivesc. 

— Ce palpitant, a spus Giles. Şi când te gândeşti ca eu 
doar trebuie sa ma opun noului proiect de lege a sanatatii. 

— Sper sa gasesc ceva si pentru aniversarea Surorii tale, 
a adaugat ea, ignorandu-i comentariul. Vreo idee? 

— O cutie cu sapun? Nu prea mai vorbim. 

— Nu e vina ei. Ţi-ai petrecut toată viata atacând-o pe 
doamna Thatcher. 

— Nu pe doamna Thatcher, ci politica filistină de 
educaţie a guvernului. Nu este niciodată ceva personal. 
Asta e pentru cei din tabăra ta. 

— Şi eu am fost invitată la ceai la Camera Lorzilor azi 
după-masă de baronesa Forbes-Watson, dar nu prea ştiu de 
ce. 

— E o bătrânică simpatică, a fost la vremea ei cineva în 
Foreign Office cam cu o sută de ani înainte, dar, după 
moartea soţului ei, a cam pierdut firul. Ştiu că-i place din 
când în când să le invite pe soțiile membrilor la ceai. 

— Dar eu nu sunt soţia ta. 

— Nu din vina mea, a spus Giles, sărutând-o. Voi încerca 
să trec prin salonul de ceai după vot. Poate ai nevoie de 
ajutor, a mai zis el, luând The Times. A zâmbit când a văzut 
titlul: „Trebuie s-o chem pe Emma.” 


* 

— Este femeia model, a spus Harry, turnandu-si alta cana 
de cafea. 

— Ce-ai spus? 

— Nu eu. Ted Heath a facut-o. The Times, a continuat el, 
luand iar ziarul de dimineata, a afirmat ca el a spus: ,,Daca 
e necesar să avem o femeie în cabinet, ar putea la fel de 
bine să fie Margaret.” 

Emma a rămas fără cuvinte, dar numai o clipă. 

— Asta în mod sigur îi va atrage cincizeci la sută din 
voturile alegătorilor, a reuşit ea să spună în cele din urmă. 

— Cincizeci şi doi la sută, din câte zice The Times. 

— Uneori mă enervează conservatorii, a spus Emma 
când a sunat telefonul. 

Harry a lăsat ziarul jos, s-a dus şi a ridicat receptorul. 

— Salut, Giles, da, am citit articolul despre Margaret 
Thatcher din The Times. Da, sigur. E fratele tău, vrea să 
discute cu tine, a spus Harry, incapabil să-şi ascundă 
zâmbetul. 

Emma şi-a împăturit servetelul, l-a pus înapoi în inel, s-a 
ridicat şi a ieşit încet din cameră. 

— Spune-i că am plecat să votez. 


x 


După ce Karin a cumpărat şase perechi de sosete de 
lână, mărimea nouă, si o geantă din piele neagră pe care 
ştia că şi-o dorea Emma, s-a urcat într-un autobuz in Sloane 
Square şi s-a îndreptat spre Westminster. Un mesager a 
îndreptat-o spre salonul de ceai al Camerei Lorzilor. 

— Nu ieşiţi de pe covorul roşu, doamnă şi atunci nu vă 
veţi rataci. 

Când a intrat în salonul de ceai, Karin a zărit imediat o 
doamnă în vârstă, cu părul grizonant, ghemuită într-un colţ 
şi arătând de parcă ar fi fost sora mai mare a lui Margaret 
Rutherford. l-a facut cu mâna şi Karin s-a îndreptat spre ea. 

— Cynthia Forbes-Watson, a spus batrana doamna, 
încercând sa se ridice de la locul ei. 

— Nu, nu, i-a zis Karin repede, aşezându-se lângă ea. 

— Sunt încântată să te întâlnesc, a spus bătrâna 
doamnă, oferindu-i o mână slabă, şi osoasă, deşi vocea îi 
era puternică. Am citit despre evadarea ta uimitoare din 
spatele Cortinei de Fier. Cred că a fost un chin. 

— N-aş fi reuşit fără Giles. 

— Da, este un om de treabă, chiar dacă e puţin cam 
impetuos, a zis ea când un ospătar a apărut lângă ele. 

— Ceai pentru amândouă, Stanley şi două cornuri din 
acelea groaznice, puţin arse. Şi nu face economie la unt. 

— Desigur, doamnă. 

— Am văzut că ai fost la cumpărături. 

— Da, Giles are nevoie de şosete. Mai e şi aniversarea 
surorii lui şi a uitat să-i ia un cadou. Cinăm cu ea şi soţul ei 
în seara aceasta. 

— Nu e niciodată uşor să găseşti cadoul perfect pentru 
altă femeie, a zis baroneasa, iar o tavă cu ceai şi cele două 
cornuri uşor arse a fost pusă pe masă între ele. Servesc eu. 
Lapte? 

— Da, vă rog, a zis Karin. 

— Zahăr? 

— Nu, mulţumesc. 

— Cât de inteligent, a spus baroneasa punându-şi două 
lingurite cu vârf în cana ei. Dar e putin cam târziu să mai 
am grijă de silueta mea. Karin a râs, conştiincioasă. Si 
acum cred că te întrebi de ce am vrut să te văd. 

— Giles mi-a spus că obişnuiţi să invitaţi lumea la ceai. 

— Nu aşa. 

— Nu sunt sigură că înţeleg. 

Baroneasa şi-a lăsat cana jos şi s-a uitat direct la Karin. 

— Aş dori să mă asculţi cu mare atenţie, tânără doamnă. 
Cu toate că vorbea încet, cuvintele ei erau foarte clare. 
Aceasta va fi singura dată când ne vom întâlni dacă nu-mi 
urmezi întocmai instrucţiunile. 

Karin s-a intrebat daca ea glumea cumva, dar se vedea 
limpede ca vorbea serios. 

— Noua, britanicilor, ne place sa dam impresia ca 
suntem niste amatori aiuriti, dar unii dintre noi nu sunt 
chiar aşa de uşor de păcălit si, cu toate ca a fost o poveste 
uimitoare pentru presă, evadarea ta din Berlinul de Est a 
fost putin prea convenabila. 

Karin a inceput sa tremure. 

— Dacă Partidul Laburist va câştiga alegerile viitoare, te 
vei trezi foarte bine plasată ca să provoci probleme, nu 
doar guvernului, ci şi acestei ţări. 

Karin a strâns braţele fotoliului. 

— Ştim de mai multă vreme că acel John Pengelly nu 
este tatăl tau şi că el dă direct raportul maresalului 
Kosevoi. Dar ceea ce ne miră este ca deşi trăieşti în 
această ţară de mai mult de doi ani, nu pare că ai fi oferit 
vreo informaţie de importanţă reală celeilalte părţi. 

Karin dorea ca Giles să vină s-o salveze, dar ştia că n-are 
nicio şansă. 

— Sunt uşurată că nu eşti destul de proastă ca să negi, 
pentru că există o cale de ieşire din toate astea atâta 
vreme cât doreşti să cooperezi. 

Karin n-a zis nimic. 

— Îţi voi oferi şansa să lucrezi pentru această tara. Mă 
voi asigura că primeşti în mod regulat informaţii care îi vor 
menţine pe cei de la Stasi convinşi că încă lucrezi pentru ei. 
Dar, în schimb, ne aşteptăm să aflăm tot ce pune la cale 
Pengelly şi vreau să zic chiar tot. 

Karin şi-a luat cana, dar mâna îi tremura atât de tare 
încât a lăsat-o iar jos. 

— Eu mă voi ocupa de tine, a continuat baroneasa, şi ce 
acoperire mai bună ai putea avea decât un ceai din când în 
când cu bătrâioara ramolită de la Camera Lorzilor. Această 
poveste i-o vei spune şi lui Giles, doar dacă nu vrei să afle 
adevărul. 

— Nu, ăsta e ultimul lucru pe care l-aş vrea, s-a bâlbâit 
Karin. 

— Atunci s-o tinem tot asa. Sotul meu, dragutul de el, s-a 
dus tn mormant convins ca eram subsecretara la FCO, ceea 
ce si eram întrutotul. Ar fi murit de râs daca i-ar fi sugerat 
cineva că eram spioană. Şi ar trebui să te avertizez, 
domnişoară Brandt, că dacă nu poţi respecta planul, vei 
ajunge în următorul avion spre Berlinul de Est, iar eu voi fi 
cea care-i va spune lordului Barrington adevărul. A făcut o 
pauză. Imi dau seama că simţi ceva pentru Giles. 

— Il ador, a spus Karin adevărul. 

— Deci sir John a ghicit corect. Chiar ai vrut să scapi din 
Germania de Est ca să fii împreună cu el. Ei bine, vei 
continua să păcăleşti majoritatea lumii cam tot timpul. Ah, 
văd că Giles vine spre noi. Dacă voi primi mâine de la tine 
un biletel cu mulţumiri, voi şti de care parte eşti. Dacă nu, 
tu şi Pengelly ati face bine să vă urcati într-un avion înainte 
de a se însera. 

— Cynthia, nu arăţi o zi peste patruzeci de ani, a spus 
Giles. 

— Şi tu eşti un mincinos mult prea amabil, Giles 
Barrington. 

— Vinovat. Ai fost amabila că ai invitat-o pe Karin la ceai. 

— Am avut o conversaţie interesantă. 

— Şi acum trebuie s-o iau de aici pentru că o scoatem pe 
soră-mea la cină diseară în oraş. 

— Pentru aniversarea ei, mi-a zis Karin. Nu va mai retin. 

Karin s-a ridicat nesigură, şi-a luat sacoşa de cumpărături 
şi a spus: 

— Mulţumesc pentru ceai. 

— Sper să ne mai vedem, Karin. 

— Mi-ar plăcea. 

— O băbuţă remarcabilă, a spus Giles în timp ce 
mergeau pe coridor, cu toate că nimeni nu ştie prea sigur 
ce făcea la Foreign Office. Şi mai important, ţi-ai amintit să- 
mi cumperi şosete? 

— Da, dragă. Cynthia mi-a spus că a fost subsecretară la 
FCO. 

— Sunt sigur că a fost... Si i-ai găsit un cadou Emmei? 

Emma întârzia la întrunire. Să încerce sa jongleze cu trei 
bile în acelaşi timp era ceva ce trebuia să înveţe foarte 
repede şi pentru prima oară în viaţa ei fuseseră momente 
în care se întrebase dacă nu se ocupa de prea multe 
deodată. 

Preşedinţia companiei familiei rămânea prima ei 
prioritate şi ceea ce îi spunea lui Harry era că asta era 
slujba ei de zi. Totuşi, responsabilitatile de guvernator al 
spitalului îi ocupau mai mult timp decât anticipase la 
început. Oficial, se aştepta ca ea să participe la patru 
întâlniri ale consiliului pe an şi să-şi dedice două zile pe 
lună muncii în spital. Dar n-a durat mult până a ajuns să 
facă două zile pe săptămână. Nu era nimeni altcineva de 
vină decât ea, pentru că se bucura de fiecare minut 
petrecut ca guvernator supervizor al asistentelor medicale. 

Spitalul avea peste două mii de asistente şi sute de 
doctori, iar asistenta-sefa, doamna Puddicombe, nu 
aparţinea şcolii vechi, ci şcolii antice. Florence Nightingale 
ar fi fost bucuroasă s-o ia în Crimeea. Emma s-a bucurat 
învățând problemele zilnice cu care se confrunta Mima; la 
un capăt al scalei erau doctorii consultanţi care se credeau 
omnipotenti, iar la celălalt erau pacienţii care-şi cunoşteau 
drepturile. Între aceste două categorii se aflau asistentele 
de la care aştepta să-i asiste pe toţi, zâmbind întruna. Nu 
era de mirare că Mima nu se măritase. Avea două mii de 
fiice stresate şi o mie de fii agitati. 

Emma s-a scufundat repede în rutina zilnică a spitalului 
şi nu s-a mirat că Mima nu doar că-i cerea sfatul, ci şi că o 
trata ca pe o egală, împărtăşindu-i temerile şi ambițiile 
referitoare la spitalul căruia îi dedicase viaţa. Dar întrunirea 
la care întârzia Emma n-avea nicio legătură cu îndatoririle 
ei la spital. 

Mai devreme în acea dimineaţă, prim-ministrul o vizitase 
pe regină la Buckingham Palace şi îi ceruse permisiunea să 

dizolve parlamentul astfel încât să poată începe alegerile 
anticipate. Emma îşi tinuse promisiunea dată lui Margaret 
Thatcher si se alaturase comitetului electoral care 
supraveghea cele şaptezeci si una de circumscripţii din 
vest. Ea reprezenta Bristolul, cu cele sapte locuri ale sale, 
dintre care doua erau de frontiera, unui dintre ele fiind 
fostul teren al fratelui ei. În următoarele trei săptămâni, ea 
şi Giles urmau să stea pe cele două părţi ale drumului, 
implorând electoratul să le susţină cauza. 

Emma era mulţumită că acea campanie se va termina 
într-o lună pentru că trebuise să accepte că Barrington's şi 
spitalul nu urmau să o vadă prea des până în ziua 
alegerilor. Harry nu era obişnuit ca ea să se strecoare în 
pat după miezul nopţii şi să dispară înainte ca el să se 
trezească în dimineaţa următoare. Majoritatea bărbaţilor ar 
fi bănuit că soțiile lor aveau un amant. Emma avea trei. 


x 


Era foarte rece in acea după-masă si cei doi isi puseseră 
paltoane groase, esarfe si manusi înainte de a ieşi la 
plimbarea obişnuită. Au discutat doar probleme 
neimportante până ce au ajuns la mina abandonată, unde 
nu erau nici colonei, turişti, nici copii zgomotoşi care să-i 
deranjeze. 

— Ai ceva demn de raportat, tovarasa Brandt sau este 
doar o altă excursie inutilă? 

— Flota militară îşi va face exercițiile în Gibraltar pe 
douăzeci şi şapte şi douăzeci şi opt februarie şi noul 
submarin nuclear militar al marinei va participa pentru 
prima oară la o misiune. 

— Cum ai obținut informația asta? a spus Pengelly. 

— Barrington si cu mine am fost invitați să pranzim cu 
Primul Lord al Amiralității. Am aflat că dacă taci suficient de 
mult, devii invizibilă în decor ca tapetul. 

— Foarte bine, tovarăşă. Ştiam eu ca te vei descurca în 
cele din urmă. 

— Pot sa va cer sfatul în altă problema, tovarăşe 
director? 

Dupa ce a verificat de doua ori ca nu era nimeni in jur 
care i-ar fi putut auzi, Pengelly a incuviintat. 

— Barrington m-a cerut de nevasta. Cum doreste partidul 
Sa raspund? 

— Trebuie sa accepti, desigur. Odată ce sunteţi 
căsătoriţi, nu vor putea să te demaşte pentru că le va 
aduce guvernul pe cap. 

— Dacă asta doriţi, tovarase director. 


* 


Emma s-a intors acasa la ora zece in seara alegerilor si 
ea si Harry au stat toata noaptea si au urmarit rezultatele 
din toată tara. După prima numărătoare s-a spus în 
Billericay că rezultatul urma să fie prea strâns pentru a se 
declara câştigătorul şi după anunţarea ultimului loc în 
comitatul Down din Irlanda de Nord dupa 4:30 în ziua 
următoare, Partidul Laburist câştigase majoritatea voturilor, 
301 la 297, deşi conservatorii câştigaseră votul popular cu 
mai mult de 200.000. 

Ted Heath a refuzat să demisioneze din funcţia de prim- 
ministru şi şi-a petrecut următoarele zile încercând să 
formeze o coaliţie cu liberalii, ceea ce ar fi oferit 
conservatorilor o majoritate globală. Dar aceasta s-a 
destrămat după ce Jeremy Thorpe, liderul liberal, a solicitat 
ca parte a înţelegerii o reprezentare proporţională înainte 
de următoarea alegere. Heath ştia că suporterii lui nu vor fi 
de acord aşa că s-a întors în Buckingham Palace şi a 
informat-o pe regină că era incapabil să formeze un 
guvern. 

In dimineaţa următoare, Maiestatea Sa l-a chemat pe 
liderul laburist şi i-a cerut să formeze un guvern minoritar. 
Harold Wilson a revenit în Downing Street, numărul 10, şi 
şi-a petrecut restul zilei formându-şi Cabinetul. 

Emma a fost încântată când camerele de luat vederi ale 
televiziunii l-au urmărit pe Giles mergând pe Downing 
Street pentru a se întâlni cu prim-ministrul. A ieşit de la 
numărul 10 după douăzeci de minute, ca lider al Camerei 
Lorzilor. Şi-a chemat fratele ca să-l felicite pentru numire. 

— Poti sa mă feliciţi de două ori, a zis Giles. Karin a fost 
de acord în sfârşit să se mărite cu mine. 


* 


Emma a asistat la o întrunire de urgenţă a guvernatorilor 
spitalului în seara următoare. Întrunirea a început cu 
ţinerea unui minut de reculegere în memoria răposatului 
preşedinte care suferise un atac de inimă în timp ce urca în 
Alpi cu cei doi fii ai săi. Emma se gândea la soţia lui Eddie, 
Wendy, care plecase cu avionul în Elveţia ca să fie 
împreună cu fiii ei şi să aducă trupul soţului acasă. 

Al doilea reper pe agenda era alegerea unui alt 
preşedinte. Acesta a fost Nick Caldecroft, adjunctul de 
multă vreme al lui Eddie. A fost propus, susţinut şi ales în 
unanimitate să preia locul lui Eddie. A vorbit cu multă 
căldură despre omul pe care avusese onoarea să-l asiste şi 
a jurat că-i va continua munca. 

— Dar, a subliniat el, sarcina mea va fi mult mai uşoară 
dacă vom alege persoana potrivită care să mă secondeze. 
Nimeni dintre voi nu va fi surprins să afle că această 
persoană este Emma Clifton. 

Emma n-a fost surprinsă, a fost şocată, căci această idee 
nu-i trecuse niciodată prin minte. Totuşi, uitându-se la 
masa consiliului, a observat că toţi păreau să fie de acord 
cu noul preşedinte. Emma a început să compună în minte 
un scurt discurs despre cât de flatată era de încrederea lor, 
dar din păcate, acum nu era posibil pentru că... Dar atunci 
s-a uitat şi a văzut fotografia bunicului ei privind-o de sus. 
Sir Walter Barrington se uita la ea cu acei ochi strălucitori 
pe care şi-i amintea din zilele de şcoală când era prinsă 
făcând pozne. 

— Mulţumesc, domnule preşedinte. Este o mare onoare 
şi voi încerca să mă dovedesc demnă de încrederea 
dumneavoastră. 

După ce s-a întors acasă mai târziu în cursul acelei seri a 
trebuit să-i explice lui Harry de ce strângea în mână un 
dosar gros. El n-a părut surprins. 

— La urma-urmei, i-a zis, erai alegerea evidentă. 

Când a sunat telefonul, Emma a zis cu hotărâre: 

— Dacă este regina, spune-i că-i mulţumesc, dar nu am 
timp să fiu prim-ministru. 

— Nu este regina, a spus Harry, dar s-ar putea să fie 
chiar viitorul prim-ministru, a mai zis el, dându-i Emmei 
receptorul. 

— Am vrut să te sun să-ţi mulţumesc, Emma, a zis 
Margaret Thatcher, pentru toată munca depusă pentru 
partid în ţinuturile din vest în timpul campaniei şi să te 
avertizez că sunt aproape sigură că va fi o altă alegere 
peste câteva luni când iar vom avea nevoie de sprijinul tău. 


* 


Prevederea doamnei Thatcher s-a dovedit a fi corecta 
deoarece Partidul Laburist a fost incapabil sa stranga toate 
voturile din lobby-ul de votare, noapte dupa noapte, 
adesea avand nevoie de sustinerea unora dintre partidele 
mai mici si o data aducand chiar si un membru pe targa. Nu 
a fost nicio surpriza cand, in septembrie, Harold Wilson i-a 
cerut permisiunea reginei sa dizolve parlamentul pentru a 
doua oară în acel an. După trei săptămâni, luptând sub 
sloganul Acum ştiţi cum lucrează guvernul laburist, Wilson 
a revenit în Downing Street, numărul 10, în Camera 
Comunelor cu o majoritate de trei voturi. 

Primul apel al Emmei nu a fost către Giles, ca să-l felicite 
pentru menţinerea locului în Cabinet, ci către Margaret 
Thatcher, acasă la ea, în Chelsea. 

— Ar trebui sa concurati la conducerea partidului, 
Margaret. 

— Nu e niciun loc liber, i-a amintit doamna Thatcher, şi 
nicio sugestie că Ted ar vrea să renunţe la post. 

— Atunci loviţi-l unde-l doare, i-a spus Emma, hotărâtă. 
Poate este timpul să i se reamintească faptul că ne-a 
pierdut trei alegeri din patru. 

— Aşa este, a spus Thatcher, dar conservatorii nu sunt 
cunoscuţi pentru renunţarea la liderii lor, după cum vei afla 
discutând cu votantii noştri la următoarea întrunire a 
comitetului electoral din zona ta. Apropo, Ted şi-a petrecut 
ultima săptămână sunand în fiecare circumscripție. 

— Nu preşedintele circumscriptiei va alege noul lider al 
partidului, a zis Emma, ci colegii dumneavoastră de 
Cameră. Ei sunt cei care au un vot. Aşa că poate artrebui 
să-i Sunati. 


Emma a urmărit de la distanţă cum speculaţiile 
referitoare la conducerea partidului deveneau din ce în ce 
mai încinse. Nu mai citise niciodată atâtea ziare, nici nu 
ascultase atâtea discuţii la radio şi nici nu urmărise atâtea 
dezbateri la televizor, adesea târziu în noapte. 

Aparent conştient de ce se petrecea în jurul lui, Ted 
Heath, ca Nero, continua să cânte aceeaşi melodie. Apoi, 
într-o încercare de a-şi întări autoritatea în partid, a solicitat 
alegerea liderului pentru 14 februarie 1975. 

În următoarele câteva zile, Emma a încercat de mai 
multe ori s-o sune pe Margaret Thatcher, dar telefonul suna 
întruna ocupat. 

Când a reuşit în cele din urmă să-i vorbească, Emma nu 
s-a deranjat cu politeturi. 

— Nu veţi avea niciodată o sansa mai bună de a conduce 
partidul decât acum, i-a zis ea. Mai ales pentru că vechii 
prieteni din Cabinet ai lui Heath sunt dornici să-l susţină. 

— Ai putea avea dreptate, a spus Margaret şi de aceea 
unii dintre colegii mei de la Comune încearcă să-mi 
cântărească şansele dacă mă voi decide să arunc manusa. 

— Trebuie sa va miscati acum, cat timp barbatii inca sunt 
de parere ca fac parte dintr-un vechi club select care n-ar 
trebui să-i permită unei femei să devină membru. 

— Ştiu că ai dreptate, Emma, dar mai am doar câteva 
cărţi de jucat şi trebuie să fiu atentă pe care să le aleg şi 
când să le arăt. O greşeală, şi voi ajunge pe băncile din 
spate pentru tot restul carierei mele politice. Dar ţinem 
legătura. Ştii cât de mult preţuiesc părerea ta, cineva care 
nu este ancorat în „parohia” Westminster, ci doar se 
gândeşte la ce pot înhăţa oamenii de acolo. 

S-a dovedit că Emma a avut dreptate vorbind despre 
„vechiul club select”, deoarece toate animalele politice 
importante din partid i-au rămas leale lui Heath, împreună 
cu Telegraph şi cu Mail. Doar Spectator declara că doamna 
Thatcher ar trebui să candideze. Şi când, spre încântarea 
Emmei, ea a permis ca numele ei să fie depus, cercul 
interior al lui Heath a întâmpinat anunţul cu dispreţ iar 
presa a refuzat să-l ia în serios. De fapt, Heath spunea 
tuturor celor care doreau să-l asculte că ea nu era decât o 
martoaga venită la curse. 

— Va descoperi în curând că este un pur-sânge, a fost tot 
ce a spus Emma referitor la subiect. 


* 


În ziua votării, Giles şi-a invitat sora să-l acompanieze la 
prânz în Camera Lorzilor, astfel încât ea să fie printre primii 
care vor afla rezultatele. Emma a descoperit că atmosfera 
de pe coridoare era plină de tensiune şi a înţeles pentru 
prima oară de ce atâţia oameni, în rest fiinţe raţionale, nu 
puteau rezista răgetelor junglei politice. 

Emma l-a însoţit pe Giles la primul etaj ca să-i poată 
urmări pe membrii conservatori intrând în camera comisiei 
numărul 7 pentru a vota. Nu se vedea niciunul dintre cei 
cinci candidaţi, doar acoliţii lor se invarteau de colo-colo, 
încercând să convingă ultimii sosiți la vot ca sigur va 
câştiga candidatul lor. 

La ora şase, uşa comitetului numărul 7 s-a închis, iar 
preşedintele comitetului numărul 1922 a putut conduce 
numărătoarea. După cincisprezece minute, chiar înainte ca 
Edward du Cann să anunţe rezultatul, din camera 
comitetului s-au auzit urale puternice. Toţi cei aflaţi pe 
coridor au tăcut, aşteptând ultimele veşti. 

— Ea a câştigat! s-a strigat şi, ca nişte piese de domino 
care cădeau, cuvintele au fost repetate iar şi iar până ce au 
ajuns la mulţimea de afară. 

Emma a fost invitată să se alăture învingătoarei pentru 
un toast de celebrare în camera acesteia. 

— Nu am câştigat încă, a spus Thatcher după ce Airey 
Neave a ridicat paharul în cinstea noului lider al opoziţiei. 
Sa nu uităm că aceasta a fost doar prima rundă şi altcineva 
va candida contra mea. Doar atunci vom afla dacă o femeie 
poate nu numai să conducă Partidul Conservator, ci să şi 
devină prim-ministru. Să ne întoarcem la lucru, a adăugat 
ea, nepermitand să i se umple paharul. 

Doar mult mai târziu Emma l-a sunat pe Harry şi i-a 
explicat de ce pierduse ultimul tren spre Bristol. 


* 


Pe drumul de întoarcere în vest în dimineaţa următoare, 
Emma a început să se gândească la priorităţile ei şi la felul 
în care-şi va aloca timpul pentru acestea. Se hotărâse deja 
să-şi dea demisia din funcţia de preşedinte zonal al 
Asociaţiei Conservatorilor dacă Ted Heath urma să fie 
reales ca lider, dar a acceptat că, fiind o susținătoare a 
cauzei lui Margaret Thatcher, va trebui să-şi păstreze postul 
până după următoarele alegeri generale. Dar cum va reuşi 
să jongleze între preşedinţia la Barrington's şi funcţia de 
preşedinte adjunct al guvernatorilor spitalului şi 
responsabilitatile fata de partid, când fiecare zi avea doar 
douăzeci şi patru de ore? Inca se lupta cu aceasta 
problemă când a coborât din tren la Temple Meads şi s-a 

alaturat cozii la taxiuri. Nu era aproape de rezolvare cand 
taxiul a adus-o langa Manor House. 

Dupa ce a deschis usa din fata, a fost surprinsa vazandu- 
| pe Harry iesind in goana din biroul lui in timpul unei 
sedinte de scris. 

— Ce s-a întâmplat, dragă? l-a întrebat, îngrijorată ca 
putea să fie iar veşti proaste. 

— Nick Croft a sunat de trei ori şi te-a rugat să-l suni tu 
când te întorci. 

Emma a ridicat receptorul telefonului din hol şi a format 
numărul scris de Harry lângă telefon. | s-a răspuns după 
primul apel. 

— Sunt Emma. A ascultat cu atenţie ce-i spunea 
preşedintele. Îmi pare foarte rău, Nick, a zis ea în cele din 
urmă. Şi desigur că înţeleg de ce vrei să-ţi dai demisia. 

SEBASTIAN CLIFTON 
1975 

29 


— Un dr. Wolfe va aşteaptă la telefon, a zis Rachel. 

Cu toate ca Sebastian nu mai vorbise cu acea doamna de 
mult, nu era un nume usor de uitat pentru el. 

— Domnule Clifton, v-am sunat pentru că m-am gândit 
că v-ar plăcea să aflaţi că Jessica are mai multe picturi 
pentru expoziţia de sfârşit de trimestru a şcolii care 
dovedesc că e demnă de bursa pe care i-aţi oferit-o. Mai 
ales pe una dintre ele, numită Tatăl meu, o consider 
excepţională. 

— Când are loc expoziţia? 

— In acest weekend! Se deschide vineri seara şi durează 
şi ziua de duminică. Ştiu că e un drum prea lung de făcut 
doar pentru a vedea o jumătate de duzină de picturi, aşa că 
v-am trimis un catalog prin poştă. 

— Mulţumesc. Este vreuna dintre picturile Jessicăi de 
vânzare? 

— Toate lucrările sunt de vânzare şi, în acest an, copiii 
au ales să ofere câştigurile Crucii Roşii din America. 

— Atunci le cumpăr pe toate, a spus Sebastian. 

— Mi-e teamă că nu este posibil, domnule Clifton. Alţi 
părinţi s-ar plânge pe drept dacă vreuna dintre picturi ar fi 
vândută înainte de deschidere şi aceasta este o regulă pe 
care n-am de gând s-o încalc. 

— La ce oră se deschide expoziţia? 

— Vineri, la ora cinci. 

Seb a răsfoit agenda ş s-a uitat ce planuri avea pentru 
weekend. Victor îi invitase la White Hart Lane să vadă 
meciul dintre Spurs şi Liverpool, iar unchiul Giles avea un 
dineu în Camera Lorzilor. Nu era o decizie dificilă. 

— Plec vineri dimineaţa. Dar nu vreau ca Jessica sau 
mama ei să ştie că sunt în oraş atâta timp cât soţul ei mai 
trăieşte. 

A urmat o pauză lungă înainte ca dr. Wolfe să-i spună: 

— Dar domnul Brewer a murit acum un an, domnule 
Clifton. Îmi pare rău, credeam că ştiţi. 

Sebastian s-a prăbuşit pe fotoliu de parcă ar fi fost pocnit 
de un boxer de categorie grea. A încercat să-şi recapete 
răsuflarea după ce a înţeles ce-i spusese ea. 

— Îmi pare rău, dar... 

— Nu aveţi pentru ce să vă scuzati, dr. Wolfe. Dar tot as 
prefera să nu ştie ca vin. 

— Cum doriţi, domnule Clifton. 

Sebastian s-a uitat şi şi-a văzut secretara stând în uşă şi 
făcându-i semne disperate cu mâna. 

— Trebuie să închid, dr. Wolfe, a intervenit ceva. 
Mulţumesc pentru ca m-ati sunat şi de abia aştept sa ne 
vedem în weekend, a zis el înainte de a pune receptorul în 
furcă. 

— Rachel, plec la Washington vineri dimineaţă şi probabil 
voi reveni duminică. Am nevoie de un bilet dus-întors la 
clasa business, o mie cinci sute de dolari cash şi te rog să- 
mi faci o rezervare la The Willard. Seb a făcut o pauză. lar 
ai privirea aceea exasperată, Rachel. 

— Domnul Hardcastle a sosit acum cincisprezece minute 
şi toţi vă aşteaptă în biroul preşedintelui pentru semnarea 
actelor. 

— Desigur, ceremonia de semnare. Cum de am uitat? 

Seb a ieşit în fugă din cameră pe coridor. A năvălit în 
biroul preşedintelui unde i-a găsit pe Hakim Bishara, Victor 
Kaufman şi pe Arnold Hardcastle studiind actele de 
fuzionare. 

— Îmi cer scuze, domnule preşedinte. Un apel neaşteptat 
din Statele Unite. 

— Nicio problemă, Seb, a zis Hakim. Apropo, ai fost 
vreodată la închisoare? 

— E o întrebare capcană? a întrebat Seb, rânjind. 

— Nu, sigur că nu, i-a răspuns Arnold Hardcastle. Cu 
toate că în cazul tău a fost doar o formalitate, este o 
condiţie pe care Banca Angliei o pune ori de câte ori apare 
o solicitare pentru obţinerea unei licenţe pentru o bancă. 

— Nu, n-am fost niciodata la inchisoare, a zis Seb, 
sperând că părea suficient de nevinovat. 

— Bine, a zis Arnold. Acum mai trebuie doar ca domnul 
Bishara şi domnul Kaufman să semneze toate cele trei acte, 
iar domnul Clifton să fie martor. 

Pe Seb îl amuza faptul că Arnold Hardcastle nu i se 
adresa niciodată pe numele de botez în timp ce erau în 
biroul preşedintelui, cu toate că erau vechi prieteni de 
familie şi Arnold fusese consilierul juridic al firmei de când 
se ştia Seb. Cât de mult semăna cu tatăl lui, s-a gândit Seb, 
căruia niciodată nu-i spusese Cedric. 

— Înainte de a mă despărţi de portia mea de plăcintă, a 
zis Victor, poate că domnul Hardcastle ar putea să mai 
explice încă o dată implicaţiile faptului că semnez acest 
act. E un lucru asupra căruia tata a insistat întotdeauna. 

— Şi avea dreptate, a spus Arnold. Când tatăl tau a 
murit, avea cincizeci şi unu la sută din acţiunile de la 
Kaufman's Bank pe care ţi le-a lăsat moştenire ţie, făcându- 
te astfel acţionar majoritar. Aceasta era situaţia ta atunci 
când domnul Clifton, din partea băncii Farthings, te-a 
abordat pentru a-ţi sugera că cele două bănci ar trebui să 
fuzioneze. După o lungă perioadă de negocieri, s-a ajuns la 
acordul ca tu să devii acţionar cu douăzeci şi cinci la sută 
de acţiuni la noua bancă, Harthings Kaufman şi director în 
consiliul de administraţie, păstrându-ţi în acelaşi timp 
poziţia de şef al departamentului de schimburi valutare - 
post pe care l-ai deţinut la Kaufman's în ultimii opt ani. S-a 
stabilit, de asemenea, ca domnul Bishara să rămână 
preşedinte, iar domnul Clifton să fie în continuare director 
executiv. 

— Există vreun motiv pentru care ar trebui să mă 
îngrijorez? a întrebat Victor. 

— Nimic din ce pot prevedea, i-a zis Hardcastle. După ce 
toţi trei veţi semna actul de fuziune, vă mai rămâne doar să 
aşteptaţi aprobarea Băncii Angliei despre care ofiţerul de 
legătură al băncii mi-a zis că este doar o formalitate. El se 
aşteaptă ca documentele să fie finalizate într-o lună. 

— Tata ar fi fost încântat să vadă fuziunea celor două 
bănci ale noastre, a spus Victor. Unde semnez? 

Hakim Bishara, din partea băncii Farthings şi Victor 
Kaufman, din partea băncii Kaufman's, au semnat cele trei 
acte, cu Sebastian adăugându-şi numele ca martor. După 
ce Arnold a strâns toate actele, Hakim s-a dus la cabinetul 
cu băuturi, a deschis un mic frigider şi a luat o sticlă cu 
şampanie. A scos dopul şi a turnat în trei pahare. 

— Pentru Farthings Kaufman, a zis el. Poate nu este cea 
mai mare bancă din Londra, dar fără îndoială cea mai nouă. 
Cei trei au râs şi au ridicat paharele. 

— Pentru Farthings Kaufman. 

— Bine, înapoi la muncă, a spus preşedintele. Care este 
următoarea sarcină din programul meu? 

— O întâlnire cu Clive Bingham peste jumătate de oră, 
domnule preşedinte, a spus Hardcastle, pentru a discuta 
declaraţia de presă la care a lucrat. Ştiu că toată lumea din 
Square Mile consideră că e o afacere încheiată, dar tot aş 
vrea să văd fuziunea anunţată în presa financiară. Clive mi- 
a spus că atât FT cât şi Economist le-au cerut profilurile 
dumneavoastră. 

— Şi când te gândeşti că acum nicio decadă în urmă 
Banca Angliei a refuzat să-mi acorde o licenţă de bancă 
secundară. 

— A trecut mult de atunci, a comentat Seb. 

— Într-adevăr, a zis Hakim. Şi fuziunea celor două bănci 
era chiar următorul pas al planului meu. 

— Amin pentru asta, a spus Victor, ridicând a doua oară 
paharul. 

— Seb, a zis preşedintele când acesta nu şi-a ridicat 
paharul, pari puţin preocupat. 

— Nu e nimic, domnule preşedinte. Dar ar trebui să vă 
spun că voi pleca la Washington vineri dimineaţa. Cred că 
mă voi întoarce luni la birou. 

— O afacere despre care ar trebui să ştiu ceva? a 
întrebat Hakim, ridicând o sprânceană. 

— Nu, mă gândesc să cumpăr câteva picturi. 

— Pare interesant, a zis Hakim, dar Seb nu a muscat 
momeala. Plec spre Lagos maine, a mai zis Hakim, pentru o 
întrunire cu ministrul petrolului. Guvernul doreşte sa 
construiască un port mai mare pentru a răspunde cererii 
multor cargoboturi petroliere străine după descoperirea 
unor noi câmpuri petroliere pe coasta nigeriana. Au invitat 
Farthings - pardon, Farthings Kaufman - să le fie consilieri 
financiari. Ca şi tine, Seb, sper că mă voi întoarce la birou 
cel târziu luni pentru că mă aşteaptă o săptămână grea. 
Deci, Victor, vom lăsa banca pe mâinile tale cât timp 
suntem plecaţi. Asigură-te că nu apar surprize până ce vom 
reveni. 


— Ce lovitură, a zis Desmond Mellor după ce a citit 
declaraţia de presă. Sunt sigur că nu putem face prea 
multe. 

— Câte acţiuni avem la Farthings Kaufman? a întrebat 
John Knowles. 

— Avem şase la sută acţiuni la Farthings, a zis Adrian 
Sloane. Dar acestea vor fi reduse la trei la sută în banca 
nouă după fuzionare, ceea ce nu ne va oferi dreptul la un 
loc în consiliul de administraţie. 

— Şi cu toate că Mellor Travel a avut un an bun, a spus 
Desmond, nu am suficienţi bani să-l întrec pe Bishara. 

— Unul dintre contactele mele de la Banca Angliei, a zis 
Knowles, mi-a spus că se aşteaptă ca fuziunea să fie 
ratificată în următoarele două săptămâni. 

— Doar dacă Banca Angliei nu devine incapabilă s-o 
ratifice, a zis Sloane. 

— Şi ce motive ar avea? a întrebat Mellor. 

— Dacă directorii nu respectă unul dintre regulamentele 
statutare ale băncii. 

— La ce regulament te gândeşti, Adrian? 

— Că vreunul a fost la închisoare. 

30 


Sebastian a iesit din aeroportul Dulles si s-a alaturat 
scurtei cozi la un taxi galben. 

— La hotelul Willard, te rog, i-a spus el şoferului. Pe Seb îl 
amuza întotdeauna drumul de la Dulles spre capitală. O 
autostradă lungă şi şerpuitoare care trecea printre păduri 
înainte de a traversa Potomacul şi a trece de monumentele 
magnifice din marmură ale foştilor preşedinţi care dominau 
priveliştea ca nişte temple romane. Jefferson, Lincoln şi, în 
cele din urmă, Washington, înainte ca taxiul să tragă în faţa 
hotelului. 

Sebastian a fost impresionat când funcţionarul de la 
recepţie i-a spus: 

— Bine aţi revenit, domnule Clifton, de parcă n-ar fi stat 
la Willard doar o singură dată. Vă pot ajuta cu ceva? 

— Cât durează ca să ajung la şcoala Jefferson? 

— Cincisprezece minute, cel mult douăzeci. Să vă rezerv 
un taxi? 

Seb şi-a verificat ceasul. Chiar după 2 p.m. 

— Da, pentru patru douăzeci. 

— Patru douăzeci să fie, domnule. Voi suna în camera 
dumneavoastră când vine maşina. 

Seb s-a urcat la etajul nouă şi, privind înspre Casa Albă, 
şi-a dat seama că primise aceeaşi cameră ca mai înainte. 
Şi-a despachetat valijoara şi a pus o mie de dolari în seiful 
din perete, presupunând că vor ajunge să cumpere toate 
picturile Jessicăi. S-a dezbrăcat, a facut un duş, s-a aşezat 
pe pat şi şi-a pus capul pe pernă. 

Telefonul suna. Seb a deschis ochii şi a încercat să-şi 
amintească unde era. A ridicat receptorul. 

— Taxiul vă aşteaptă la intrarea din fata, domnule. 

Seb şi-a verificat ceasul: 4:15 p.m. Probabil că adormise. 
Al naibii decalaj orar. 

— Mulţumesc. Cobor imediat. Şi-a pus repede nişte haine 
curate înainte de a cobori. 

— Poti să mă duci acolo înainte de cinci? l-a întrebat pe 
şofer. 

— Asta depinde de unde e „acolo”. 

— Imi pare rau. Scoala Jefferson. 

— Nicio problema. Taxiul s-a miscat pentru a se alatura 
traficului de început al serii. 

Seb îşi făcuse deja două planuri. Dacă, atunci când 
ajungea la şcoală, le zărea pe Samantha sau pe Jessica, va 
aştepta până ce plecau înainte de a intra în expoziţie. Dar 
dacă nu erau, se va uita repede la lucrările fiicei sale, va 
alege picturile pe care le dorea şi se va întoarce la Willard 
înainte ca ele să-şi fi dat seama că fusese acolo. 

Taxiul s-a oprit în faţa intrării şcolii la cinci fără câteva 
minute. Seb a rămas pe bancheta din spate şi a urmărit doi 
părinţi, însoţiţi de un copil, mergând spre clădire. A plătit 
taxiul şi i-a urmat grijuliu, uitându-se tot timpul după cele 
două persoane pe care nu voia să le întâlnească. Când a 
intrat în clădire, a fost întâmpinat de o săgeată roşie pe 
care era scris EXPOZIŢIA DE ARTĂ îndreptată în josul 
coridorului. 

S-a uitat în toate direcţiile, dar nu era nici urmă de ele. În 
sala expoziţiei erau mai mult de o sută de picturi care 
acopereau pereţii cu tuşe îndrăzneţe de culoare, dar până 
acum veniseră doar o jumătate de duzină de părinţi care 
erau clar interesaţi doar de eforturile propriilor lor copii. 
Seb a rămas la planul A şi s-a învârtit repede prin cameră. 
Nu era greu de distins opera Jessicăi; pentru a cita una 
dintre expresiile preferate ale tatălui ei când îl descria pe 
vechiul său coleg de şcoală, domnul Deakins, erau de „altă 
clasă”. 

La fiecare câteva momente se uita înspre uşă, dar cum 
nu era nici semn de ele, a început prin a studia mai cu 
atenţie lucrările fiicei sale. Deşi avea doar zece ani, îşi 
formase propriul stil; trăsătura pensulei era îndrăzneață, 
plină de încredere şi nu sugera corecturi. Apoi s-a oprit în 
fata picturii intitulate Tata/ meu si a înţeles de ce dr. Wolfe 
o numise excepţională. Imaginea unui bărbat şi a unei 

femei ţinându-se de mână i se părea lui Seb că ar fi fost 
influenţată de Rene Magritte. Femeia era clar Samantha, cu 
zâmbetul ei cald şi ochii blânzi şi chiar şi cu micuțul semn 
din naştere pe care el nu-l va uita niciodată. Bărbatul purta 
un costum gri, o cămaşă albă şi o cravată albastră, dar faţa 
nu fusese completată, ci era lăsată albă. Seb s-a lăsat 
cuprins de mai multe emoţii: tristeţe, prostie, vină, regret, 
dar, cel mai mult, regret. 

A verificat repede iar uşa înainte de a se duce la un 
pupitru unde o tânără stătea sub semnul VÂNZĂRI. 
Sebastian a întors paginile catalogului, apoi a întrebat cât 
costă picturile 9, 12, 18, 21, 37 şi 52. Ea a verificat pe lista. 

— Cu excepţia numărului treizeci şi şapte, toate costă o 
sută de dolari bucata. Si, desigur, toţi banii sunt donati unei 
societăţi caritabile. 

— Vă rog să nu-mi spuneţi că numărul treizeci şi şapte a 
fost deja vândut. 

— Nu, domnule, este de vânzare, dar mi-e teamă că 
preţul lui este cinci sute de dolari. 

— Le iau pe toate şase, a zis Seb, scotandu-si 
portmoneul. 

— In total o mie de dolari, a spus femeia, neîncercând să- 
şi ascundă surpriza. 

Seb a deschis portmoneul şi şi-a dat seama că, în graba 
sa de a prinde taxiul, lăsase majoritatea banilor în seiful 
hotelului. 

— Mi le puteţi rezerva? a întrebat el. Vă asigur că veţi 
primi banii mult înainte de închiderea expoziţiei. Nu a vrut 
să-i explice de ce nu putea pur şi simplu să-i semneze un 
cec. Nu făcea parte din planul A. 

— Îmi pare rău, domnule, a zis ea. Chiar atunci el a simţit 
o mână pe umăr. 

Seb a îngheţat, s-a întors speriat şi a văzut-o pe dr. Wolfe 
zâmbindu-i. 

— Domnişoară Tomkins, a zis ea hotărâtă. Las-o aşa, e în 
regulă. 

— Bineinteles, doamna directoare. Uitandu-se iar la Seb, 
l-a intrebat: 

— Ce nume sa pun pe foaia de vanzari? 

— Puneti-le pe toate pe numele meu, a zis dr. Wolfe 
înainte ca Seb să apuce să răspundă. 

— Vă mulţumesc, a spus Seb. Când le pot lua? 

— Oricând în cursul zilei de duminică, a spus domnisoara 
Tomkins. Expoziţia se închide la cinci. 

— Va mulţumesc încă o dată, a zis Seb, înainte de a se 
întoarce iar spre dr. Wolfe. 

— Am venit să vă avertizez că tocmai le-am zărit pe 
Samantha şi pe Jessica intrând în parcare. Seb s-a uitat la 
uşă, care părea să fie singura cale de ieşire. Dacă vreţi să 
mă urmaţi, a spus dr. Wolfe, vă voi duce în biroul meu. 

— Mulţumesc, i-a zis Seb în timp ce ea îl conducea spre 
capătul îndepărtat al coridorului unde era o uşă pe care 
scria Particular. 

După ce a închis uşa biroului, dr. Wolfe a întrebat: 

— De ce nu mă lăsaţi să-i spun Samanthei că aţi venit 
special sa vedeţi lucrările Jessicai? Sunt sigură că 
amândouă ar fi fost încântate să vă vadă, iar Jessica s-ar fi 
simţit flatată. 

— Mi-e teamă că este un risc pe care nu sunt dispus să 
mi-l asum acum. Dar pot să întreb cum se descurcă 
Jessica? 

— După cum vedeţi din picturile pe care le-aţi cumpărat, 
bursiera dumneavoastră s-a dovedit a fi o investiţie 
tnteleapta şi cred în continuare că va fi prima fata de la 
Jefferson care va câştiga o bursă la Colegiul American de 
Artă. Seb n-a putut să-şi ascundă mândria părintească. 
Acum mai bine m-aş întoarce înainte să se întrebe unde am 
dispărut. Dacă mergeţi până în capătul coridorului, 
domnule Clifton, veţi găsi o uşă care dă în curtea din spate, 
deci nimeni nu vă va vedea plecând. Şi daca vă razganditi 
până duminică, aveţi numărul meu de telefon. Sunati-ma şi 
voi face tot ce pot. 

* 


Hakim Bishara a urcat treptele aeronavei, simtind ca 
drumul sau în Nigeria fusese o pierdere de vreme. Era un 
om răbdător, dar de data aceasta chiar şi răbdarea sa 
fusese adusă la limită. Ministrul petrolului îl lăsase să 
aştepte cinci ore şi, când fusese în cele din urmă adus în 
faţa sa, nu păruse să fie complet informat despre noul 
proiect portuar şi sugerase să se revadă după două 
săptămâni, de parcă biroul lui Bishara era chiar după colţ. 
Bishara plecase după cincisprezece minute cu promisiunea 
că ministrul va analiza problema şi-l va anunţa. Nu se 
aştepta la prea multe. 

S-a întors la hotel, a eliberat camera şi a luat un taxi 
până la aeroport. 

Când Hakim se urca într-un avion, spera întotdeauna 
două lucruri: să stea fie lângă o femeie frumoasă dornică 
să-şi petreacă doar câteva zile într-un oraş în care era 
străină, fie lângă un om de afaceri pe care nu l-ar întâlni în 
mod normal şi care ar putea fi interesat în deschiderea unui 
cont la Farthings, s-a corectat, Farthings Kaufman şi cât 
timp îi va lua să se decidă. În cursul anilor încheiase trei 
afaceri importante datorită unei persoane care stătuse 
lângă el în avion şi întâlnise nenumărate femei, dintre care 
una îi sfâşiase inima după cinci zile idilice la Roma, când îi 
spusese că era măritată şi apoi se întorsese acasă. S-a dus 
la locul 3A. Pe scaunul alăturat stătea o femeie de o 
frumuseţe extraordinară la care era greu să nu te holbezi. 
După ce şi-a închis centura de siguranţă, s-a uitat şi a văzut 
că era cufundată în citirea unui roman pe care Harry Clifton 
spusese că ar trebui să-l citească. Nu-şi putea imagina cum 
o carte despre iepuri ar putea fi interesantă. 

Pe Hakim îl distra întotdeauna să descopere 
naționalitatea, profilul şi profesia doar observând o 
persoană, abilitate învățată de la tatăl lui ori de câte ori 
încerca să-i vândă unui client un covor scump. Mai întâi 

verificarea lucrurilor de bază, a bijuteriilor, ceasului, 
hainelor şi pantofilor şi apoi a orice altceva ieşit din comun. 

Cartea sugera inteligenţă, verigheta şi inelul de logodnă 
sugerau bogăţie. Ceasul era un Cartier Tank clasic, care nu 
se mai producea. Costumul era Yves Saint Laurent, iar 
pantofii, Halston. Un observator oarecare ar fi putut s-o 
descrie ca fiind o femeie de o anume vârstă; o persoană cu 
discernământ ca Sky Masterson sau o tipă care avea clasă. 
Figura ei subţire, fină şi părul blond sugerau că era 
scandinavă. 

l-ar fi plăcut să înceapă o conversaţie cu ea, dar cum ea 
părea atât de captivată de roman şi nu i-a aruncat nici 
măcar o privire, el s-a decis să doarmă câteva ore, cu toate 
că s-a întrebat dacă nu o va regreta mai târziu. 


* 


Samantha mergea incet prin sala de expozitie cu o 
Jessica nervoasă în spatele ei. 

— Ce crezi, mamă? Va cumpăra cineva vreunul? 

— Ei, pentru început, eu. 

— Este o uşurare. Nu vreau să fiu singura fată care nu 
poate vinde o pictură. 

Samantha a râs. 

— Nu cred că va fi o problema. 

— E una dintre ele preferata ta? 

— Da, numărul treizeci şi şapte. Cred că este cea mai 
bună pictură a ta. Samantha admira în continuare Tatăl 
meu, când domnişoara Tomkins a apărut şi a pus un punct 
roşu lângă pictură. Dar speram s-o cumpăr eu, a zis 
Samantha, incapabilă să-şi ascundă dezamăgirea. 

— Îmi pare foarte rău, doamnă Brewer, dar toate picturile 
Jessicăi au fost vândute la câteva minute după deschiderea 
expoziţiei. 

— Sunteţi sigură? a întrebat Jessica. Am pus preţul de 
cinci sute de dolari pe acea pictură ca să mă asigur că n-o 
va cumpăra nimeni şi voiam s-o dau mamei mele. 

— Era, de asemenea, preferata domnului, a zis 
domnişoara Tomkins. Şi preţul n-a părut să-l deranjeze. 

— Cum îl chema pe acel domn? a întrebat Samantha 
încet. 

— N-am idee. A venit chiar după deschiderea expoziţiei şi 
a cumpărat toate picturile Jessicăi. S-a uitat prin cameră. 
Dar se pare că a plecat. 

— Aş fi vrut să-l văd, a zis Jessica. 

— De ce? a întrebat Samantha. 

— Pentru că atunci as fi putut completa fata. 


* 


— Cât? a întrebat Ellie May neincrezatoare. 

— Aproape doua milioane de dolari, a recunoscut Cyrus. 

— Înseamnă că a fost cea mai scumpă noapte din istorie 
şi a naibii să fiu dacă am de gând s-o las pe paraşuta aia să 
scape basma-curată. 

— Dar este o lady, a zis Cyrus. 

— Nu ar fi prima care să recunoască un fraier cand îl 
vede. 

— Dar tot există posibilitatea ca micuțul Freddie să fie al 
meu. 

— Am impresia, a spus Ellie May, că micuțul Freddie nu 
este nici măcar al ei. 

— Şi ce ai de gând să faci? 

— Să fiu a dracu' de sigură că lady Virginia îşi va da 
seama că nu va scăpa aşa uşor. 


* 


Hakim s-a trezit din atipeala. A clipit, a apasat un buton 
de pe bratul scaunului si si-a indreptat scaunul. Dupa 
câteva momente o stewardesă i-a oferit o laveta caldă. Şi-a 
frecat uşor ochii, fruntea şi apoi ceafa până ce s-a trezit pe 
jumătate. 

— Ati dori micul dejun, domnule Bishara? a intrebat 
stewardesa luându-i laveta cu o penseta. 

— Doar suc de portocale şi cafea neagră, va rog. 

S-a uitat la femeia din dreapta, dar si-a dat seama ca 
aceasta mai avea doar cateva pagini de citit din carte, asa 
că s-a decis să n-o întrerupă. 

Când pilotul a anunţat că vor ateriza peste treizeci de 
minute, femeia a dispărut imediat la toaletă şi n-a mai 
reapărut o vreme. Hakim a tras concluzia că un bărbat 
norocos o aştepta pe Heathrow. 

Lui Hakim îi plăcea întotdeauna să fie printre primii 
pasageri care coboară din avion, mai ales când avea doar 
un bagaj de mână şi nu urma să fie reţinut în sala de 
bagaje. Şoferul lui îl aştepta probabil în afara terminalului 
si, cu toate că era duminică, tot voia să meargă la birou şi 
să înceapă să se uite la muntele de scrisori fără răspuns 
care se vor fi adunat pe biroul lui. Din nou l-a înjurat pe 
ministrul petrolului din Nigeria. 

De când devenise cetăţean britanic, nu mai era reţinut la 
controlul paşapoartelor şi nu mai trebuia să suporte cozile 
interminabile. A trecut de caruselul cu bagaje şi s-a 
îndreptat spre culoarul verde întrucât nu cumpărase nimic 
în Lagos. În momentul în care a ieşit pe coridor, un ofiţer de 
la vamă a înaintat şi i-a blocat trecerea 

— Pot să vă verific bagajul de mână, domnule? 

— Desigur, a zis Bishara lăsând geanta pe masa joasă. 

A mai apărut un ofiţer şi a rămas cu un pas în spatele 
colegului său, care verifica sistematic singurul bagaj al lui 
Hakim. N-a găsit decât trusa de toaletă, două camasi, două 
perechi de pantaloni, două perechi de şosete şi două 
cravate de mătase; tot ce avusese nevoie pentru o vizită de 
două zile. Ofiţerul de la vamă a deschis atunci fermoarul 
unui mic buzunar lateral pe care Hakim îl utiliza rareori. 
Hakim a privit cu neîncredere cum omul a scos un pachetel 
mic, ambalat în celofan, în care se afla o substanţă albă. Cu 
toate că nu se drogase în viaţa lui, şi-a dat seama imediat 
ce era. 

— Acesta va apartine, domnule? a intrebat ofiterul. 

— Nu l-am mai vazut in viata mea, a spus Hakim 
adevarul. 

— Poate sunteti amabil sa veniti cu noi, domnule. 

31 
Desmond Mellor a zambit cand a citit titlul din Daily Mail. 


BANCHER DIN CITY ARESTAT PENTRU TRAFIC DE 
HEROINA 


Era abia la jumătatea articolului când s-a uitat la Adrian 
Sloane şi a zis: 

— Nici nu se putea mai bine, Adrian, nici măcar dacă l-ai 
fi scris tu. 

Sloane a răsfoit exemplarul lui din Sun. 

— Cred că ţi se va părea că asta-i şi mai şi. 


BANCHER ÎN SPATELE GRATIILOR 


Mellor a râs. 

— Nu poate spera că va supravieţui unor astfel de 
articole, a zis Jim Knowles. Chiar şi în FT spune, citez: 
„Banca Angliei confirmă că nu a primit o solicitare de 
fuziune între băncile Farthings şi Kaufman's şi nu va mai 
declara nimic pe acest subiect”. 

— Pe scurt, asta înseamnă „nu ne mai bateti la cap, ne-a 
scăpat mingea în mirişte”, a zis Sloane. 

— Ce lovitură, a spus Mellor. Pot să îndrăznesc să te 
întreb cum ai reuşit, Adrian? 

— Este, cred, mai bine să nu ştii detaliile, Desmond, dar 
ceea ce-ţi pot spune este că actorii principali sunt deja în 
siguranţă în Nigeria. 

— În timp ce Bishara este închis în puşcăria Wandsworth. 

— Şi chiar mai mult, nu-l văd bucurându-se de o locuinţă 
mai confortabilă în următoarele câteva luni. 

— N-aş fi atât de sigur, a zis Jim Knowles. Consilierul lui 
cu vorbă dulce îl va scoate probabil pe cauţiune. 

— Nu si în cazul în care Bishara este acuzat de posesiune 
ilegală a unui drog de clasa A cu intenţia de a-l vinde, a zis 
Sloane. 

— Si dacă este găsit vinovat, a întrebat Knowles, la cat 
va fi condamnat? 

— Sentința minima este de cinci ani, conform ziarului The 
Times. Nu sunt prea agitat în legătură cu aceasta pentru că 
eu voi fi preşedinte la Farthings mult înainte, a spus Mellor. 

— Ce crezi că se va întâmpla cu acţiunile celor două 
bănci? 

— Se vor prabusi, dar ar trebui s-o lăsăm aşa până ce se 
scufundă cu totul, a zis Mellor. Abia atunci vreau să mai 
cumpăr două procente înainte de a mă alătura consiliului 
de la Farthings. Cât timp durează procesul, voi juca rolul 
cavalerului alb care acceptă cu îndărătnicie să vină în 
ajutorul acţionarilor năpăstuiţi. Şi după ce Bishara va fi 
declarat vinovat, voi permite să fiu convins să revin ca 
preşedinte la Farthings pentru a salva reputaţia băncii. 

— E puţin probabil ca Sebastian Clifton să stea potolit în 
tot acest timp, a comentat Knowles. 

— Va sta acolo până la condamnarea lui Bishara, a spus 
Mellor. Şi de îndată ce ajung preşedinte, voi fi primul care îi 
va spune cât de rău îmi pare că şi el trebuie să-şi dea 
demisia. 


Sebastian stătea pe treptele de la Lincoln Memorial şi, la 
fel ca al şaisprezecelea preşedinte, era adâncit în gânduri. 
S-ar fi întors în Anglia în acea dimineaţă dacă şcoala i-ar fi 
dat picturile Jessicăi, dar domnişoara Tomkins nu-l lăsase 
să le ia până duminică după-masă. 

S-a decis să se întoarcă la şcoală şi să se mai uite o dată 
la lucrările Jessicai, dar nu înainte de a se convinge că era 
puţin probabil ca ea sau Samantha să revină sâmbătă 
după-masă. Ori spera în realitate ca ele să apară? 

Până la urmă a plecat de lângă Lincoln căutând Jefferson. 
A luat un taxi până la şcoală cu scuza că ar trebui să-şi 
plătească datoria cât mai curând posibil. Când a intrat în 
sala expoziţiei, a văzut clar din grămada de puncte roşii că 
majoritatea lucrărilor fuseseră reținute din seara 
deschiderii. Tânăra stătea constiincioasa în spatele biroului 
ei. Seb s-a dus la domnisoara Tomkins si i-a dat o mie de 
dolari cash. 

— Mulţumesc, i-a zis ea. Sunt sigură ca vă veţi bucura sa 
aflați ca multi oameni au fost dezamagiti că n-au putut sa 
cumpere nicio pictură a Jessicai. Inclusiv mama ei, care a 
vrut sa ştie cine a cumpărat Tatăl meu. M-a întrebat pe 
mine, dar, desigur, nu i-am spus pentru că nu ştiu cum vă 
cheamă. 

Seb a zâmbit. 

— Mulţumesc. Şi dacă aş putea, le-as lua pe toate mâine 
după-masă. 

A lăsat-o pe domnişoara Tomkins să se mai uite o dată la 
picturile Jessicai. El a mai stat şi a studiat jumătatea de 
duzină de picturi pe care le poseda acum şi, plin de 
satisfacția unui colecţionar împătimit, a ajuns în sfârşit în 
faţa lucrării Tată/ meu despre care se hotărâse deja că o va 
agăța deasupra căminului din apartament. Era gata sa 
plece când o voce din spate i-a spus: 

— Te uiţi cumva într-o oglindă? 

Sebastian s-a întors şi şi-a văzut fata, care imediat l-a 
îmbrăţişat şi i-a spus: 

— De ce a durat atât? 

Rareori Sebastian rămânea fără cuvinte, dar nu ştia ce ar 
putea spune aşa că a imbratisat-o şi el înainte ca ea să dea 
un pas înapoi şi să zâmbească ironic: 

— Ei, spune ceva! 

— Îmi pare rău, a zis el în cele din urmă. Ai dreptate, te- 
am văzut o dată, acum mai mulţi ani, dar nu am avut 
curajul să te salut. Am fost un prost. 

— Ei, în privinţa asta, suntem de acord, a zis Jessica. Dar, 
ca să fim cinstiţi, nici mama n-a prea strălucit. Jessica l-a 

luat de mana şi l-a condus afară din cameră, continuând 
să-i vorbească de parcă erau prieteni vechi. De fapt şi ea 
este la fel de vinovată. l-am spus să ia legătura cu tine 
după ce tatăl meu vitreg a murit. 

— Nu te-ai gândit niciodată că era tatăl tău adevărat? 

— Poate nu sunt bună la matematică, dar chiar şi eu mi- 
am dat seama că dacă aveam şase ani, iar ei se întâlniseră 
cu cinci ani înainte... 

Seb a râs. 

— Chiar după moartea lui Michael, mama mi-a spus ceea 
ce ştiam deja, dar tot n-am reuşit s-o conving să ia legătura 
cu tine. 

Au mers prin parc, braţ la braţ, au intrat într-o gelaterie 
Farell’s si au luat o îngheţată cu topping de caramel 
fierbinte, în timp ce ea îi povestea despre prieteni, despre 
picturile ei, despre planurile ei de viitor. Ascultând-o, el se 
întreba, lipsit de speranţă, cum ar putea recupera toţi anii 
pierduţi în doar două ore. 

— S-a făcut târziu, a zis el într-un sfârşit, uitându-se la 
ceas. Nu se întreabă mama ta pe unde eşti? 

— Sebastian, a zis ea, punându-şi mâinile în şold. Am 
zece ani. 

— Ei bine, dacă eşti atât de mare, ce crezi că ar trebui să 
facem în continuare? 

— M-am ocupat de asta. Ne duci pe mine şi pe mama să 
cinam la Belvedere diseară. Am facut deja o rezervare 
pentru trei persoane la şapte treizeci. Atunci trebuie să ne 
hotărâm dacă vom sta în Londra sau în Washington. 

— Dar dacă nu m-aş fi întors azi la şcoală? 

— Ştiam că te vei întoarce. 

— Dar eu nu ştiam. 

— Nu e acelaşi lucru. 

— Se pare că ai aranjat deja totul, a spus Seb. 

— Sigur că da. Am avut mult timp în care să mă gândesc, 
nu? 

— Şi mama ta va fi de acord cu planurile tale? 

— De fapt, inca nu i-am spus. Dar putem aranja totul 
diseara, corect? 

— Dr. Wolfe mi-a zis ieri ca ai putea castiga o bursa la 
Colegiul American de Arta. 

— Dr. Wolfe va fi la fel de mândră daca voi fi prima fata 
de la Jefferson care va merge la Colegiul Regal de Arta, desi 
m-am gândit că ar fi bine să trec mai întâi pe la Slade, 
exact ca cealaltă Jessica. 

— Mama ta şi cu mine avem vreun cuvânt de spus în 
toate astea? 

— Să sperăm că nu. La urma-urmei, voi doi aţi încurcat 
totul până acum. 

Sebastian a râs. 

— Pot să te întreb dacă sunt ceea ce te aşteptai? a spus 
ea, părând nesigură pe ea pentru prima oară. 

— Eşti chiar mai frumoasă şi mai talentată decât îmi 
închipuiam. Dar eu? a întrebat-o Seb, zâmbind. 

— De fapt, sunt puţin dezamăgită, a spus Jessica. 
Credeam că eşti mai înalt şi mai arătos. În genul lui Sean 
Connery. 

Seb a izbucnit în râs. 

— Eşti copilul cel mai precoce pe care l-am întâlnit 
vreodată. 

— Şi cred că vei fi încântat să afli că mama e de acord cu 
tine, doar că-mi spune strengarita şi nu copil, ceea ce sunt 
sigură că vei face şi tu după ce mă vei cunoaşte mai bine. 
Acum trebuie să plec. Trebuie să-i spun multe mamei şi de 
abia aştept să port diseară rochia nouă pe care am 
cumpărat-o special pentru această ocazie. Mai ştii unde 
mergem? 

— La Belvedere, la şapte treizeci. 

Jessica l-a imbratisat şi a izbucnit în plâns. 

— Ce s-a întâmplat? a zis el. 

— Nimic, doar asigură-te că de data aceasta ajungi la 
timp. 

— Nu te îngrijora. Voi ajunge. 

— Ar fi bine, a spus Jessica şi l-a părăsit repede. 

Domnul Arnold Hardcastle QC stătea în faţa lui Hakim 
Bishara într-o camaruta specială de la HMP Wandsworth. 

— Hakim, îţi voi spune ceva ce n-am mai zis niciunui 
client. Chiar dacă este îndatorirea avocatului să ofere cea 
mai bună apărare posibilă clientului său, fie că este convins 
că e vinovat sau nevinovat, aş vrea să ştii că nu am nicio 
îndoială rezonabilă sau altfel că ti s-a înscenat ceva. Totuşi, 
trebuie să te avertizez că din cauza noilor reglementări ale 
guvernului referitoare la drogurile de clasă A, judecătorul 
va fi obligat să refuze cererea de eliberare pe cauţiune. 

— Si cât timp va dura până ce procesul meu ajunge la 
tribunal? 

— Patru luni, cel mult şase. Dar fii sigur ca voi face tot ce 
pot să-l grăbesc. 

— În care timp eu voi zăcea încuiat aici, iar banca se va 
duce naibii. 

— Să sperăm că nu se va ajunge la asta. 

— Ai citit ziarele de dimineaţă? a spus Bishara. Nu putea 
să fie mai rău. Când se va deschide mâine bursa de acţiuni, 
hoitarii se vor năpusti asupra cadavrelor şi le vor ciuguli 
până ce vor rămâne doar oasele. Există şi vreo veste bună? 

— Ross Buchanan m-a sunat acasă în noaptea trecută să- 
mi spună că va fi preşedinte temporar până ce vei reveni. A 
dat deja o declaraţie de presă în care spune că nu are nicio 
îndoială că vei fi achitat. 

— Tipic, a zis Hakim. Acceptă-i oferta. Vom avea nevoie 
şi ca Sebastian să fie la locul lui când se deschide piaţa. 

— Acum e la Washington. L-am sunat de câteva ori la 
hotel, dar nu era în cameră. l-am lăsat un mesaj prin care îl 
rog să mă sune imediat. Mai pot face şi altceva? 

— Da, Arnold. Am nevoie de cel mai bun detectiv 
particular pe care l-ai întâlnit vreodată, cineva neînfricat şi 
care nu va lăsa nimic să-l oprească atunci când va da de 

urma celui care este responsabil pentru heroina care a 
ajuns in valiza mea. 

— Inspectorul sef Barry Hammond este numele care-mi 
vine în minte, dar am pierdut legătura cu el de cand a 
plecat de la Politia Metropolitana. 

— A iesit la pensie? 

— Nu, si-a dat demisia cand a fost acuzat ca a plantat 
dovezi pe teritoriul unui şef de banda care scăpa întruna de 
orice, inclusiv de acuzaţia de crimă. 

— Cum ai dat de el? 

— Eram consilierul lui juridic când procesul a ajuns la 
tribunal. L-am scăpat, dar el a demisionat din poliţie a doua 
zi. 

— Atunci caută-l pentru că trebuie să-l văd cât de curând 
posibil. 

— Mă voi ocupa imediat de asta. Altceva? 

— Găseşte-l pe Sebastian. 


Seb a mers încet înapoi la hotel şi s-a gândit la toţi anii 
pierduţi şi cum intenţiona sa se revanseze pentru ei, 
oricâte sacrificii ar trebui să facă. Doar dacă Samantha i-ar 
da o a doua şansă. Oare Jessica avea dreptate? Chiar dorea 
să stea în Londra? Diseară va fi ca o primă întâlnire şi 
bănuia că Samantha va fi la fel de nervoasă ca el. La urma- 
urmei, soţul ei murise de curând şi Seb nu ştia cum se va 
simţi ea văzându-l din nou. Poate tânăra lor şefă ştia mai 
multe decât era dornică să recunoască. Altă persoană de 
care ura să fie despărţit. 

Când Seb a intrat în hotel, s-a dus la recepţie şi a 
întrebat: 

— Cât durează să ajung la restaurantul Belvedere? 

— E chiar după colţ, domnule, nu durează mai mult de 
câteva minute. Aveţi rezervare? Probabil că sâmbătă seara 
sunt toate locurile date. 

— Da, am, a zis Seb încrezător. 

— Si mai am un mesaj urgent pentru dumneavoastra, 
domnule Clifton. Sunteţi amabil, va rog, să-l sunati pe 
domnul Arnold Hardcastle? A lăsat un număr. Să-l chem şi 
să vă fac legătura în cameră? 

— Da, te rog, i-a spus Seb, înainte de a se îndrepta spre 
cel mai apropiat lift. Nu-l mai auzise pe Arnold folosind 
cuvântul „urgent”. Oare ce era atât de important? Uitase să 
semneze una dintre paginile documentului de fuzionare? 
Poate Victor se răzgândise în ultimul moment? De îndată ce 
a ajuns în camera lui, a aşteptat doar câteva clipe înainte 
de a suna telefonul. 

— Sebastian Clifton. 

— Seb. Slavă Domnului că am dat de tine. 

— Ce s-a întâmplat, Arnold? 

— Mi-e teamă că am nişte veşti proaste. 

Seb a ascultat neîncrezător tot ce patise Hakim de cand 
coborâse din avion pe Heathrow. 

— Trebuie să fie o înscenare, pur şi simplu, a spus Seb, 
furios. 

— Exact ce am zis şi eu, a spus Arnold. Dar mi-e teamă 
că nu e ceva pur şi cu siguranţă nu este simplu, când s-au 
adunat atâtea dovezi împotriva lui. 

— Unde este acum? 

— Într-o celulă de la Wandsworth. Crede că este crucial 
ca tu să fii la biroul tău luni dimineaţa la deschiderea pieţei. 

— Sigur că voi fi. Voi lua următorul avion spre Heathrow. 
A lăsat receptorul jos şi a sunat imediat la recepţie. Voi 
pleca în următoarea jumătate de oră. Te rog să-mi 
pregăteşti factura şi să-mi faci o rezervare la primul zbor 
disponibil spre Londra. Şi căută apoi numărul doamnei 
Michael Brewer, după care te rog să-mi faci legătura în 
cameră. 

Seb a împachetat repede şi apoi a verificat că nu lăsase 
nimic prin cameră. Îşi trăgea fermoarul la valiză când 
telefonul a sunat iar. 

— Îmi pare rău, dar numărul doamnei Michael Brewer nu 
este disponibil. 

— Atunci fa-mi legătura cu dr. Wolfe la Jefferson 
Elementary School. Este directoarea de acolo. 

Seb s-a invartit prin camera. Daca ar putea vorbi cu dr. 
Wolfe, ar obtine cu siguranta numarul lui Sam... 

Telefonul a sunat iar. 

— Dr. Wolfe nu raspunde la telefon, domnule Clifton si 
singurul avion la care va pot obtine rezervarea decoleaza in 
două ore, aşa că veţi fi nevoit sa va grăbiţi. Toate celelalte 
zboruri sunt pline. 

— Fă-mi rezervarea. Şi am nevoie de un taxi până la 
Dulles. 

În drum spre aeroport, Seb nici măcar n-a observat 
monumentele uriaşe, Potomacul cel repede curgător sau 
pădurile dese. Mintea lui era preocupată gândindu-se la 
Hakim închis într-o celulă. Seb a acceptat că nu mai are 
rost ca Arnold să înainteze actele de fuzionare Băncii 
Angliei după ce şi-a amintit întrebarea amuzată a lui 
Hakim: „Ai fost vreodată la închisoare?” S-a întrebat cine 
putea fi în spatele unei asemenea trădări. Imediat i-a venit 
în minte Adrian Sloane, dar acesta n-ar fi putut lucra de 
unul singur. 

Abia când Seb s-a uitat la ceas şi a văzut că era aproape 
7:30, şi-a amintit unde ar fi trebuit să fie atunci. Jessica îşi 
va imagina că le-a părăsit iar. Nu-şi va putea închipui că 
ceva ar fi mai important decât... A plătit taxiul, s-a năpustit 
în terminal, s-a înregistrat, apoi s-a îndreptat spre salonul 
clasei business unde a intrat în singura cabină telefonică 
disponibilă, a pus o monedă în fantă şi a sunat la informaţii 
telefonice. 

— Acesta este primul apel către pasagerii pentru 
Heathrow, Londra cu zborul şapte cincizeci şi cinci British 
Airways; vă rugăm să vă indreptati... 

— Un restaurant din Washington numit Belvedere. 

După câteva momente, ea i-a dat numărul. Seb l-a 
format imediat, descoperind doar că era ocupat. S-a decis 
să-şi ia biletul şi să încerce iar peste câteva minute. Poate 
avionul va fi întârziat. 

A fugit iar la cabina telefonică şi a format numărul. Tot 
ocupat. 

— Acesta este ultimul apel pentru pasagerii către Londra 
Heathrow la zborul şapte cinzeci şi cinci British Airways. Vă 
rugăm... 

A pus monedele înapoi şi a format iar numărul, rugându- 
se să nu fie tot ocupat. De data aceasta a auzit tonul. 

— Hai ridică receptorul, ridică-l! a strigat el. 

— Bună seara, restaurantul Belvedere, cu ce vă pot 
ajuta? 

— Sunt Sebastian Clifton şi trebuia să cinez la 
restaurantul dumneavoastră cu Samantha şi Jessica 
Brewer. 

— Da, domnule, doamnele au sosit şi stau în hol 
aşteptându-vă. 

— Trebuie să vorbesc cu Jessica Brewer. Vă rog să-i 
spuneţi că e urgent. 

— Desigur, domnule, o voi ruga să vină la telefon. 

Seb a aşteptat, dar următoarea voce pe care a auzit-o a 
spus: 

— Mai introduceţi cincizeci de centi în fantă. 

S-a scotocit prin buzunare după maruntis, dar n-a găsit 
decât zece cenți, l-a pus în fantă şi s-a rugat. 

— Salut, tăticule, sunt Jessie. 

— Jessie, salut... bip, bip, bip, clic... brr. 

— jl rugăm pe domnul Sebastian Clifton care are 
rezervare la avionul şapte cincizeci şi cinci British Airways 
să vină la poarta numărul paisprezece pentru că aceasta 
este pe punctul de a se închide. 

32 


Cei patru au tinut o intrunire neprogramata a consiliului 
luni dimineata, la ora unsprezece. Au stat in camera 
înghesuită, cu o masa acoperită cu vinii, rezervată 
consultatiilor juridice. 

Ross Buchanan stătea la un cap al mesei cu un vraf de 
dosare întinse pe podea lângă el. Hakim Bishara stătea 
vizavi de el, cu Arnold Hardcastle în dreapta şi Sebastian în 


stânga. 
— Poate ar fi mai bine să încep eu, a zis Ross, 
anuntandu-va că - cel putin până acum - acţiunile 


Farthings nu au scăzut chiar atât de mult cât ne temeam 
noi. 

— Au fost ajutate de declaraţia ta drastică, apărută în 
toate ziarele de duminică, fără îndoială, a comentat Hakim. 
Intr-adevăr, dacă ceva poate menţine banca pe linia de 
plutire este reputaţia ta în City, Ross. 

— Se pare că mai există şi o a treia parte implicată, a 
spus Seb, care cumpără toate acţiunile disponibile pe piaţă. 

— Sau un prieten sau un prădător, mă întreb, a zis 
Hakim. 

— Nu ştiu sigur, dar vă voi anunţa când voi şti. 

— Şi acţiunile Kaufman's ce mai fac? 

— In mod surprinzător, a spus Seb, au crescut uşor, în 
ciuda faptului că Victor a anunţat pe toţi cei interesaţi că, în 
ceea ce-l priveşte pe el, fuzionarea va avea loc şi că 
răposatul sau tată era un mare admirator al 
dumneavoastră. 

— Este foarte generos din partea lui, a zis Hakim, 
punându-şi coatele pe masă. Dar câţi dintre clienţii noştri 
majori şi-au retras conturile? 

— Mai mulţi au sunat ca să-şi exprime îngrijorarea 
referitoare la schimbările care vor avea loc şi să ne explice 
că societăţile lor nu pot fi asociate cu traficantii de droguri. 


269 


- AVENIT VREMEA - 


— Si ce le-ai spus? a întrebat Arnold, înainte ca Hakim sa 
intervină. 

— Le-am spus, a continuat Ross, că domnul Bishara nici 
măcar nu fumează şi de fapt cui îşi închipuie ei că ar putea 
vinde drogurile? 

— Dar clienţii mai mici? a zis Hakim. Votează şi ei cu 
picioarele? 

— Câţiva şi-au mutat deja conturile, a zis Seb. Dar, în 
mod ironic, încercam să scap de câţiva dintre ei de ani de 
zile şi nu mă îndoiesc că se vor tart înapoi după ce vă veţi 
dovedi nevinovăția. 

— Si li se va trânti uşa în nas, a spus Hakim, lovind cu 
pumnul în masă. Dar detectivul nostru particular? l-a 
întrebat pe Arnold. Ai reuşit să-i dai de urmă? 

— Da, domnule preşedinte. L-am găsit jucând snooker în 
Romford. Citise despre caz în News of the World şi zicea că 
pe stradă se zvoneşte că a fost o cursă, dar nimeni nu ştie 
a cui, ceea ce l-a convins că poate fi vorba de suspectii 
obişnuiţi. 

— Când vine să mă vadă? 

— Seara, la ora şase. Dar ai grijă, Barry Hammond nu 
este un om prea amabil. Dar dacă se hotărăşte să accepte 
misiunea, nu aş vrea să fiu în locul vinovatului. 

— Cum adică, ,daca”? Cine naiba se crede? 

— Îi dispretuieste pe traficantii de droguri, Hakim, a zis 
Arnold, calm. Crede că ar trebui spânzurați cu toţii în 
Trafalgar Square. 

— Dacă are de gând să sugereze că... 

Sebastian şi-a pus o mână pe braţul lui Hakim. 

— jntelegem toţi prin ceea ce treceţi, domnule 
preşedinte, dar trebuie să ramaneti calm şi să ne lăsaţi pe 
Ross, pe Arnold şi pe mine să ne descurcăm. 

— Îmi pare rău. Sigur că ai dreptate, Seb. Să nu crezi că 
nu vă sunt tuturor recunoscător. De abia aştept să-l 
întâlnesc pe domnul Hammond. 

— O să-ţi pună câteva întrebări pe şleau, a zis Arnold. 
Promite-mi doar că nu te vei enerva. 

— Voi fi doar dulceata si pace. 

— Cum iti petreci timpul? a intrebat Ross, incercand sa 
schimbe atmosfera. Nu poate fi placut sa stai aici. 

— Azi-dimineata am stat o ora în sala de sport, ceea ce 
mi-a amintit ca nu mai sunt in forma. Pe urma am citit FT 
de la cap la coadă. leri după-masă m-am plimbat o ora în 
curte împreună cu doi bancheri care au fost închişi pentru 
că manipulau preţul acţiunilor şi seara am jucat table. 

— Pe bani? s-a interesat Seb. 

— O liră jocul. E un tip închis pentru jaf armat care mi-a 
luat nişte lire, dar am plănuit să le recuperez în seara asta. 

Cei trei vizitatori au izbucnit în râs. 


* 


— Am mai cumparat alte doua procente din actiunile 
Farthings, a spus Sloane, aşa că acum avem dreptul să fim 
în consiliu. 

— Aceste acţiuni suplimentare s-au dovedit a fi mai 
scumpe decât ai prevăzut, a zis Mellor. 

— E adevărat, dar brokerul meu mi-a spus că a apărut un 
jucător important care culege de pe piaţă tot ce apare din 
stoc. 

— Ai idee cine ar putea fi? a întrebat Knowles. 

— Niciuna, dar asta explică pentru ce acţiunile n-au 
scăzut atât cât anticipasem eu. Dacă mă laşi să te reprezint 
în consiliu, Desmond, voi putea afla exact ce se petrece şi 
apoi voi putea, regulat, să ofer presei informaţii false. În 
cele din urmă va apărea efectul de scădere picătură cu 
picătură care le va ieftini, poţi să mă crezi. 

— Mai crezi încă faptul că nimeni nu ar putea să-şi dea 
seama că cineva de la această masă ar fi responsabil? 

— Sunt foarte sigur. Noi suntem singurele trei persoane 
care ştiu ce se întâmplă, iar eu sunt singurul care ştie unde 
sunt îngropate cadavrele. 


271 


- AVENIT VREMEA - 


După ce Sebastian a părăsit întrunirea de la închisoarea 
Wandsworth, s-a întors repede la bancă unde a găsit-o pe 
Rachel lângă uşa biroului său. 

— Treizeci şi doi de clienţi vor să vă vorbească personal, 
toţi foarte urgent. 

— Care e primul? 

— Jimmy Goldsmith. 

— Dar banca n-a făcut niciodată afaceri cu domnul 
Goldsmith. 

— Este un prieten apropiat al domnului Bishara. Se învârt 
amândoi la Clermont Club. 

— Bine, voi vorbi mai întâi cu el. 

Rachel s-a întors în biroul ei şi după câteva momente 
telefonul lui Sebastian a sunat. 

— Domnule Goldsmith, sunt Sebastian Clifton, m-ati 
sunat. 

— Am auzit că l-aţi vizitat pe Hakim la închisoare azi. 
Cum se simte? 

— Rezistă. 

— La fel ca acţiunile voastre. 

— Deci dumneavoastră sunteţi jucătorul major? 

— Să spunem doar ca am cules toate acţiunile atunci 
când au scăzut cu zece la sută sub medie. 

— Dar de ce, domnule Goldsmith? V-ar putea costa o 
avere până la urmă. 

— Din două motive, domnule Clifton. Unul, îl cunosc pe 
Hakim de la universitate şi ştiu că el, ca şi mine, 
dispretuieste traficantii de droguri. 

— Şi al doilea motiv? 

— Să spunem doar că îi sunt dator. 

— Dar tot riscati foarte mult. 

— Este un joc de noroc, recunosc. Dar cand se va dovedi 
nevinovatia lui Hakim, si nu am nicio indoiala ca asa va fi, 
pretul actiunilor bancii va creste si cand le voi vinde voi 
câştiga o mică avere. 

— Domnule Goldsmith, mă întrebam dacă nu m-ati putea 
ajuta şi la un alt câştig. 

Goldsmith a ascultat cu atenţie cererea lui Sebastian. 

— Când ţineţi întrunirea de urgenţă a consiliului? a 
întrebat el. 

— Marţi dimineaţa, la ora zece. 

— Voi fi acolo. 


Sebastian şi-a petrecut restul zilei încercând să le 
răspundă celor care-l sunaseră. Se simţea ca băieţelul 
olandez cu degetul în dig. Oare se va rupe şi-i va îneca pe 
toţi? 

A ascultat aceleaşi întrebări iar şi iar şi a încercat să-l 
asigure pe fiecare client că Hakim nu numai că era 
nevinovat, ci şi că banca era în siguranţă. A fost plăcut 
surprins când şi-a dat seama câţi oameni erau siguri şi 
dornici să-l susţină pe preşedinte. Seb a făcut două liste, 
una dintre ele numită „prieteni de vreme rea” şi cealaltă 
„prieteni de vreme bună”. La şapte în acea seară, lista cu 
„vreme rea” o depăşea pe cea cu „bună”. 

Seb era gata să plece acasă când telefonul a sunat iar. S- 
a gândit să-l ignore şi să plece, dar a ridicat cu neplăcere 
receptorul. 

— Lordul Barrington e pe fir, a zis Rachel. Să vă fac 
legătura? 

— Desigur. 

— Salut, Seb. Îmi pare rău că te deranjez. Cred că ai avut 
o zi foarte grea. Dar m-am întrebat dacă nu-mi poţi acorda 
un moment. 

— Desigur, a repetat Seb. 

— Acum câtva timp m-ai întrebat dacă aş vrea să mă 
alătur consiliului de la Farthings. Te sun ca să te întreb 
dacă oferta mai e valabilă. 

Sebastian a rămas mut. 

— Mai eşti acolo, Seb? 

— Da, a spus el în cele din urmă. 

— As considera o mare onoare să lucrez cu Hakim 
Bishara, a spus Giles, dacă el crede că l-aş putea ajuta 
cumva. 


După ce telefonul n-a mai sunat, Sebastian s-a decis să 
meargă în sfârşit acasă, deşi mai era o persoană pe care 
trebuia s-o sune. Dar s-a decis că-i va fi mai uşor să discute 
cu ea în intimitatea apartamentului său. 

Pe drumul spre casă, în Pimlico, i s-a făcut brusc foame, 
pentru că nu mâncase nimic la prânz. Nu avea chef să 
mănânce în oraş şi bineînţeles nici nu avea chef de gătit, 
aşa că s-a oprit la o pizzerie şi aluat o pizza mare cu ardei. 
Până ce a ajuns în faţa blocului în care stătea, mintea lui 
revenise la problemele pe care le va aborda la întrunirea de 
a doua zi, acum că Adrian Sloane revenise în consiliu. A 
intrat în Pimlico Mansions şi a luat liftul până la 
apartamentul său de la etajul nouă. Când a deschis uşa a 
auzit telefonul sunând. 


Hakim Bishara s-a uitat cu atenţie la bărbatul aşezat la 
masa în fata lui. Juca din nou jocul pe care-l învățase de la 
tatăl lui. Costumul albastru-închis al domnului Hammond 
era bine croit, dar cam botit; probabil că-şi pusese cămaşa 
albă cu o oră înainte. Cravata avea o stemă, probabil de la 
un club de rugby, iar pantofii ar fi putut fi făcuţi să lucească 
doar de câtre un militar. Capul era ras, trupul slab şi agil şi 
cu toate că avea patruzeci şi ceva de ani, nu mulţi oameni 
de treizeci ar fi fost în stare să boxeze cu el. Hakim l-a 
aşteptat să vorbească. 

— Am fost de acord să vă văd, domnule Bishara, doar 
pentru că sunteţi un prieten al domnului Hardcastle. 

Essex, dur, direct la subiect. Hammond s-a intors spre 
stanga si a dat din cap spre Arnold. 

— Si lui îi sunt dator. M-a salvat cand eram vinovat. 
Sunteţi vinovat, domnule Bishara? a întrebat el, cu ochii 
adânci, căprui, atintiti asupra lui Hakim de parcă era un 
piton care-şi studia cina. 

Hakim putea auzi în ureche vocea lui Seb, spunându-i să 
fie calm. 

— Nu, nu sunt vinovat, domnule Hammond, i-a răspuns, 
întorcându-i privirea. 

— Aţi consumat vreodată droguri, domnule Bishara? 

— Niciodată, a zis Hakim, calm. 

— Atunci nu vă va deranja dacă vă rasuciti mânecile, nu? 
Hakim i-a îndeplinit ordinul fără să discute. Ochii lui 
Hammond i-au analizat braţele. Şi acum pantalonii. A 
răsucit fiecare crac al pantalonilor. Deschideţi gura, vreau 
să vă văd dinţii. Hakim a deschis gura. Mai mult, a zis el, 
apoi s-a uitat înăuntru. Ei, un lucru e sigur, domnule 
Hardcastle. Prietenul dumneavoastră n-a luat droguri în 
viaţa lui, deci a trecut primul test. Hakim s-a întrebat care 
va fi al doilea. Şi acum să aflăm dacă este traficant. 


* 


Sebastian a închis usa, a lăsat pizza pe masa din hol si a 
înşfăcat receptorul. A fost întâmpinat de o voce pe care n-o 
mai auzise de multă vreme. 

— Tocmai voiam să te sun, a zis Seb. Dar, având în 
vedere împrejurările, nu mi s-a părut înţelept să te sun de 
la birou. 

— Împrejurările? a repetat Samantha cu vocea ei dulce 
pe care Seb nu reuşise s-o uite niciodată. 

— Mi-e teamă că este o poveste mai lungă. 

Seb a încercat apoi să-i explice ce patise Bishara si 
încercarea lui eşuată de a o suna de pe aeroportul Dulles şi 
când a terminat nu avea idee cum va reacţiona Samantha. 

— Bietul om. Nici nu-mi pot imagina prin ce trece. 

— Este un coşmar, i-a zis Seb. Sper că esti de părere că 
am procedat corect. 

— Si eu aş fi făcut la fel, a spus ea. Cu toate că 
mărturisesc că de abia aşteptam să te văd. 

— M-aş putea întoarce sâmbătă la Washington să-mi iau 
picturile şi să te duc la cină. 

— As sugera sa ne duci pe amândouă, a spus Sam. 
Jessica ţi-a facut un model din plastilină şi a înfipt ace în el 
în ultimele douăzeci şi patru de ore. 

— Asta meritam. Aş putea să vorbesc şi cu ea sau îmi va 
trânti telefonul în nas? 

— Nu te îngrijora. Cred că va rămâne în curând fără ace. 


* 


— Descrieti persoana care statea langa dumneavoastra 
tn avion, a sous Hammond. 

— În vârstă de patruzeci, patruzeci şi cinci de ani, 
măritată... 

— De unde ştiţi că era măritată? 

— Purta o verighetă şi un inel de logodnă. 

— Şi asta ce dovedeşte? 

— Că nu este disponibilă. Dumneavoastră, de exemplu, 
aţi divorţat de curând. 

— De unde ştiţi? 

— Aveţi o dungă subţire pe inelarul mâinii stângi pe care 
încercaţi să o rotiti din când în cand, de parcă ar mai fi o 
verighetă acolo. 

— Ce purta? 

— Un costum pe comandă, nicio bijuterie cu excepţia 
unor cercei scumpi cu diamante şi un ceas Cartier Tank. 

— Aţi vorbit cu ea? 

— Nu, limbajul ei corporal indica faptul că nu dorea să fie 
deranjată. 

— Aţi discutat cu alţi pasageri din avion? 

— Nu, am făcut un drum fără sens şi obositor în Lagos şi 
voiam doar să dorm. 

— Am nevoie de numărul zborului si de data şi numele 
rezervării pentru că ea s-ar putea să fie o persoană care 
face în mod obişnuit acel drum. 

Arnold şi le-a notat. 

— Nu putea să fi fost ea, a zis Hakim convins. 

— Vă mai amintiţi altceva despre ea? 

— Citea Watership Down şi purta ochelari. 

— Cetăţenia? 

— Scandinavă. Aş zice că suedeză. 

— De ce? 

— Nicio altă rasă de pe pământ nu are un păr blond 
natural de acest tip. 

— Acum aş vrea să vă gândiţi cu atenţie înainte de a-mi 
răspunde la următoarea întrebare, domnule Bishara. Hakim 
a incuviintat. Vă gândiţi la cineva care ar putea beneficia 
de faptul că sunteţi la închisoare? 

— Nu-mi vine nimeni în minte. Mulţi îmi invidiază 
succesul, dar nu-i consider duşmani. 

— Există cineva care ar profita de eşuarea fuzionării 
Farthings Kaufman? 

— Mai mulţi. Dar după ce am trecut prin ultimele câteva 
zile, nu aş vrea să acuz pe cineva care, ca şi mine, ar putea 
să fie complet nevinovat. 

Arnold şi-a mai notat ceva. 

— Domnul Clifton sau domnul Kaufman, de exemplu? Nu 
uitaţi că au fost împreună la şcoală. Unul dintre ei s-ar 
putea vedea în funcţia de viitor preşedinte mult mai curând 
dacă v-aţi afla în siguranţă în spatele gratiilor. 

— Nu este nicio îndoială că unul dintre ei va deveni până 
la urmă preşedinte în locul meu. Dar vă pot asigura, 
domnule Hammond, că ambii sunt sută la sută persoane de 
încredere şi şi-au dovedit lealitatea faţă de mine în ultimele 
zile. Nu, domnule Hammond, trebuie să vă uitaţi ceva mai 
departe. 

— Dar ceilalţi membri ai consiliului? 

— Sunt sau prea bătrâni, prea ocupați sau prea 
conştienţi că nu sunt apti pentru această funcţie. 

Arnold Hardcastle şi-a permis să zâmbească. 

— Ei bine, există cineva care doreşte să vă ştie la 
închisoare mult timp, altfel de ce s-ar fi deranjat să fiţi 
arestat pentru un delict pe care nu l-aţi comis? 

— Dar dacă cineva de genul acesta ar fi fost în avion, l-aş 
fi recunoscut. 

— Nu era necesar să fi fost în avion, a zis Hammond. El 
sau ea ar fi putut folosi pe cineva care n-ar fi dat de bănuit 
şi care s-ar fi putut urca în avion cu treisprezece uncii de 
heroină fără să fie suspectat. Poate o stewardesă sau chiar 
un pilot. 

— Dar de ce? a întrebat Hakim. 

— Lăcomia sau teama sunt, în general, răspunsul la 
această întrebare, domnule Bishara. Banii sunt 
catalizatorul. O datorie care trebuie plătită, informaţii care 
nu trebuie să fie dezvăluite. Nu vă îngrijoraţi, domnule 
Bishara, voi afla cine a fost. Dar nu va fi ieftin. 

Hakim a încuviinţat. Dacă se discuta despre bani, se 
simţea pe un teren mai sigur. 

— Cât mă va costa? 

— Am nevoie de o echipă mică. Doi sau poate trei 
oameni. Trebuie să fie experţi în domeniile lor şi se vor 
aştepta de la început să fie plătiţi în cash. 

— Cât? 

— Cinci mii. 

— Îi veţi primi azi, ceva mai târziu, a zis Hakim, făcându-i 
semn lui Arnold. Şi plata pentru dumneavoastră, domnule 
Hammond? 

— M-am gândit puţin şi aş prefera să fiu plătit în funcţie 
de rezultate. 

— La ce vă gândiţi? a întrebat Hakim, amintindu-şi altă 
regulă de aur a tatălui său: la orice afacere, aşteaptă ca 
partea cealaltă să facă prima ofertă. 

— Cinci mii de lire dacă găsesc persoana responsabilă 
pentru plantarea heroinei. Zece mii dacă este arestată şi 
acuzată. Douăzeci de mii dacă descopăr persoana sau 

persoanele aflate in spatele acestei operaţii. Si altă mie 
pentru fiecare an al sentinţei pe care o vor primi. 

Hakim s-ar fi putut târgui o oră şi ar fi putut, probabil, să 
scadă pretenţiile lui Hammond cu 30, 40, poate 50 la sută, 
dar tatăl său îi spusese odată că uneori trebuie să accepti 
prima ofertă, mai ales dacă miza este mare. În acest caz, 
miza n-ar fi putut fi mai mare. 

S-a ridicat încet de pe scaun, a întins mâna şi a zis: 

— Am încheiat afacerea, domnule Hammond. 


* 


— Această întrunire de urgenţă a fost solicitată în 
împrejurările cele mai nefavorabile, a zis Ross Buchanan. 
Dar mai întâi trebuie să vă spun că domnul Bishara mi-a 
cerut să-i ţin locul ca preşedinte până ce va reveni. 

— Nu ar trebui să votăm? a zis Adrian Sloane. Poate 
cineva închis pentru trafic de droguri să dicteze modul în 
care este condusă o companie publică? 

— Sunt de acord cu domnul Sloane, a spus Giles. O 
decizie atât de importantă trebuie supusă votului. Prin 
urmare, propun ca domnul Ross Buchanan, distinsul fost 
preşedinte al acestei bănci, să-i preia responsabilitatile 
până ce domnul Bishara se întoarce în post. 

— Dar şi eu am fost preşedinte al acestei bănci, a 
protestat Sloane. 

— Am spus „distins”, a comentat Giles, fără să se 
deranjeze să se uite la Sloane. 

A urmat o tăcere de gheaţă. 

— Secondează cineva propunerea domnului Clifton ca 
domnul Ross Buchanan să fie preşedinte până la 
întoarcerea domnului Bishara? a întrebat secretarul 
companiei. 

— Eu aş fi încântat s-o fac, a zis Jimmy Goldsmith. 

— Cine este pentru? a întrebat secretarul companiei. 

Toţi cei aflaţi în jurul mesei, cu excepţia lui Sloane, au 
ridicat mâna. 

— Împotrivă? 

Sloane a ridicat mana şi a spus: 

— Vreau să se noteze în minută că, în cazul în care 
Bishara este condamnat pentru trafic de droguri, mă aştept 
ca toţi să vă daţi demisia. 

— Şi dacă nu este? a întrebat Victor Kaufman. 

— Atunci, desigur, va trebui să-mi reconsider poziţia. 

— Mai este ceva ce doresc să fie notat, a zis Victor. 

Secretarul companiei i-a scris conştiincios cuvintele. 

— Poate, a spus Ross, ar trebui să trecem mai departe. 
Aş vrea să încep prin a le ura bun venit lordului Barrington 
şi domnului Jimmy Goldsmith ca membri în acest consiliu, 
înainte de a-i cere directorului executiv, Sebastian Clifton, 
să raporteze efectul pe care l-au avut evenimentele 
recente asupra finanţelor companiei şi ultima noastră 
poziţie referitoare la fuzionare. 

— Acţiunile noastre au scăzut cu doisprezece la sută, 
domnule preşedinte, a spus Sebastian, dar îmi face plăcere 
să vă anunţ că piaţa pare să se fi liniştit, mai ales 
mulţumită intervenţiei domnului Goldsmith care, în mod 
evident, nu crede numai în nevinovăția domnului Bishara, 
ci şi în viitorul pe termen lung al băncii. Şi acum pot spune 
cât de mulţumit sunt că face parte din consiliu şi că a reuşit 
să ni se alăture azi. 

— Dar, la fel ca domnul Buchanan, a zis Goldsmith, 
intentionez să mă retrag din postul de director la revenirea 
domnului Bishara. 

— Şi dacă nu revine? a întrebat Sloane. Ce veţi face 
atunci, domnule Goldsmith? 

— Voi rămâne în consiliu şi voi face tot ce pot să mă 
asigur că un ratat ca tine nu ajunge director. 

— Domnule preşedinte, a protestat Sloane. Aceasta este 
şedinţa de consiliu a unei bănci importante din City, şi nu 
cazinoul în care, in mod evident, domnul Goldsmith s-ar 
simţi mai la locul lui. 

— Motivul pentru care nu doresc ca domnul Sloane să 
redevină preşedinte al acestei bănci, a spus Goldsmith, nu 

este doar ca este un ratat, ci si mai important este ca 
ultima oara cand a detinut aceasta pozitie aproape ca a 
reusit Sa ruineze Farthings iar eu banuiesc ca acesta este si 
scopul lui actual. 

— Asta este o calomnie, a spus Sloane. Nu mi-ati lăsat de 
ales decât să mă adresez avocaţilor mei în această 
problemă. 

— De abia aştept, a spus Goldsmith. Pentru că atunci 
când aţi fost preşedinte la Farthings şi domnul Bishara şi-a 
retras oferta pentru bancă, aţi declarat la o întrunire a 
consiliului, ceea ce s-a notat, că mai exista o altă instituţie 
financiară majoră dornică să plătească mai mult decât ceea 
ce oferea domnul Bishara pentru Farthings. Întotdeauna a 
fost un mister pentru mine care era acea instituţie 
financiară majoră. Poate doriţi să ne lămuriţi acum, 
domnule Sloane. 

— Nu sunt obligat să mai suport şi alte insulte de la cei 
de seama ta, Goldsmith. Sloane s-a ridicat de la locul lui şi, 
cum ştia că vorbele sale vor fi înregistrate în minute, a mai 
zis: Toţi veţi fi obligaţi să demisionati cand Bishara va fi 
condamnat. La următoarea şedinţă a acestui consiliu voi 
participa ca preşedinte. La revedere, domnilor, a zis el şi a 
ieşit. 

Goldsmith nu a aşteptat ca uşa să se închidă înainte de a 
spune: 

— Nu vă temeti să atacați scandalagiii pentru că 
întotdeauna se dovedesc a fi laşi şi, atunci când sunt supuşi 
presiunii, o iau la fugă. 

Au urmat aplauze. După ce au încetat, Giles Barrington s- 
a întins peste masă. 

— Mă întreb, Jimmy, dacă ai vrea să te înscrii în Partidului 
Laburist? Sunt câţiva membri în cabinetul fantomă de care 
aş vrea să scap. 

Ross Buchanan a aşteptat ca râsetele să înceteze înainte 
de a spune: 

— Sloane a avut dreptate in privinta unui singur lucru. 
Daca Hakim este condamnat, vom fi obligati toti sa 
demisionam. 


282 


- JEFFREY ARCHER - 


HAKIM BISHARA 
1975 

33 


Curtea numarul patru de la Old Bailey era plina marti 
dimineata cu mult inainte de ora zece. Consilierii erau la 
locurile lor, băncile presei zumzăiau şi galeria de deasupra 
semăna cu nişte culise în seara premierei într-un teatru din 
West End. 

Sebastian venise în fiecare zi a procesului, chiar şi în 
dimineaţa în care fusese ales juriul. Ura să îl vadă pe Hakim 
făcându-şi apariţia de dedesubt pentru a lua loc în boxă cu 
câte un poliţist de o parte şi de cealaltă de parcă ar fi fost 
un infractor de rând. Sistemul american, în care acuzatul 
stă la masă cu echipa sa juridică i se părea mult mai 
civilizat. 

Avocatul lui Hakim era domnul Gilbert Gray QC, iar 
Coroana era reprezentată de domnul George Carman QC. 
Cei doi semănau cu nişte gladiatori din Colosseumul roman, 
zdraveni şi în formă, dar până acum niciunul nu reuşise 
decât să-l rănească superficial pe celălalt. Sebastian n-a 
putut să nu se gândească că, dacă ar fi schimbat locurile, 
toată pasiunea simulată, insultele voalate şi protestele 
mânioase ar fi fost exact aceleaşi. 

In discursurile de deschidere, domnul Gray şi domnul 
Carman îşi stabiliseră ţintele, iar Sebastian era sigur că 
juriul nu fusese influenţat de niciunul dintre ei. Primii trei 
martori - căpitanul zborului 207, ofiţerul de bord şi doamna 
Aisha Obgado, o stewardesă nigeriana care depusese 
mărturie în scris - n-au prea adus nimic nou cazului pentru 
că niciunul nu şi-o putea aminti pe femeia care stătea pe 
locul 3B şi desigur nu văzuseră pe nimeni strecurând ceva 
în geanta domnului Bishara. Deci greul rămăsese acum pe 
umerii următorului martor, domnul Collier, unul dintre 
ofiţerii de vamă de pe Heathrow, care-l arestase pe acuzat. 

— Chemaţi-l pe domnul Collier! a strigat un poliţist care 
stătea la intrarea în sala de tribunal. 


284 


- JEFFREY ARCHER - 


Sebastian l-a urmărit cu interes pe domnul Collier în timp 
ce se îndrepta spre boxa martorilor. Avea aproape un 
metru optzeci, părul negru şi des şi o barbă care-l făcea să 
semene cu un căpitan de vapor. Avea o figură deschisă şi 
onestă, iar Barry Hammond scrisese în raportul său că 
acest Collier îşi petrecea diminetile de duminică arbitrand 
meciurile de rugby ale copiilor. Dar Barry descoperise ceva 
care-i putea oferi domnului Gray şansa să facă prima rană 
importantă. Totuşi, aceasta mai avea de aşteptat pentru că 
omul era martorul Coroanei aşa că domnul Carman urma 
să-l examineze primul. 

Când domnul Collier a depus jurământul, nu a avut 
nevoie să citească broşura dată de un membru al 
tribunalului. Vocea lui era fermă şi încrezătoare şi se 
observa că nu era deloc nervos. Juriul îl privea deja cu 
respect. 

Domnul Carman s-a ridicat încet, a deschis un dosar roşu 
din faţa lui şi a început interogarea. 

— Vă rugăm să vă spuneţi numele pentru înregistrare. 

— David Collier. 

— Si ocupatia? 

— Sunt ofiter senior la vama si acum lucrez la Heathrow. 

— De cand sunteti ofiter de vama, domnule Collier? 

— De douăzeci şi şapte de ani. 

— Deci ar fi corect să spunem că sunteţi un om care a 
ajuns în vârful carierei sale? 

— Aşa aş vrea să cred. 

— Să mergem mai departe, domnule Collier şi sugerez... 

— Nu ai nevoie să mergi mai departe, a intervenit 
domnul Justice Urquhart, privind urât din banca consilierilor 
seniori. Aţi stabilit credibilitatea domnului Collier, aşa că vă 
sugerez să continuaţi. 

— Vă sunt recunoscător, domnule, a zis Carman, pentru 
confirmarea credibilitatii şi calificării domnului Collier ca 
martor expert. 

Judecătorul s-a încruntat, dar nu a comentat. 

— Domnule Collier, pot sa confirm ca ati fost ofiţerul 
senior de vama de serviciu in dimineata in care acuzatul, 
domnul Bishara, a fost arestat si luat in custodie? 

— Da, domnule. 

— E adevarat ca atunci cand domnul Bishara a trecut 
prin culoarul verde, arătând că nu are nimic de declarat, l- 
ati oprit şi ati cerut să-i inspectati bagajul? 

— Da, domnule, aşa am făcut. 

— Câte bagaje avea? 

— Doar o valiză mică, nimic altceva. 

— Şi acesta a fost doar un control de rutină? 

— Nu, domnule. Am primit o informaţie că un pasager la 
zborul 207 din Lagos încerca să introducă heroină în ţară 
prin contrabandă. 

— Şi cum aţi primit acest pont? 

— Prin telefon, domnule. Cu aproximativ treizeci de 
minute înainte de aterizarea avionului. 

— informatorul v-a dat numele lui? 

— Nu, domnule, dar nu este un lucru neobişnuit pentru 
că informatorii din aceste cazuri sunt adesea ei înşişi 
traficanţi de droguri. Pot dori înlăturarea unui rival sau 
pedepsirea cuiva pentru că n-a plătit un trafic anterior. 

— Conversatia cu acest informator a fost înregistrată? 

— Toate aceste conversații sunt înregistrate, domnule 
Carman, în cazul în care este nevoie de ele mai târziu, la 
proces. 

— AŞ putea sugera, domnule judecător, a zis Carman, 
uitându-se în sus, că acesta ar putea fi momentul potrivit în 
care juriul să asculte înregistrarea? 

Judecătorul a incuviintat şi aprodul s-a dus la o masă din 
mijlocul sălii unde fusese montat un magnetofon Grundig. 
S-a uitat la judecător, care a dat iar din cap, şi a apăsat 
butonul de redare. 

— Biroul de vamă, Heathrow, s-a auzit o voce feminină. 

— Faceti-mi vă rog legătura cu ofițerul senior al vămii. 

— Pot să întreb cine-l caută? 

— Nu, nu puteți. 

— Voi vedea dacă este liber. A continuat sa se audă 
bazaitul benzii o vreme până ce s-a auzit altă voce. SCO 
Collier. Cu ce vă pot ajuta? 

— Dacă vă interesează vă pot spune despre nişte droguri 
pe care un călător va incerca să le strecoare prin 
contrabandă azi. 

Sebastian a observat că domnul Gray scria întruna în 
carnetul lui galben. 

— Da, mă interesează, a zis Collier. Dar mai întâi, ati 
putea să-mi spuneți numele dumneavoastră? 

— Numele pasagerului este Hakim Bishara. Este bine 
cunoscut în comerț şi vine cu avionul 207 din Lagos. Are 
treisprezece uncii de heroină în valiza sa. Clic, brr. 

— Şi ce aţi făcut în continuare, domnule Collier? 

— Am luat legătura cu un coleg de la controlul 
paşapoartelor şi l-am rugat să mă informeze când trece 
domnul Bishara. 

— Şi aşa a făcut? 

— Da. Când domnul Bishara a intrat în culoarul verde 
după câteva minute, l-am oprit şi i-am cercetat valiza, 
singurul bagaj pe care-l avea la el. 

— Şi aţi găsit ceva neobişnuit? 

— Un pachet ambalat în celofan ascuns într-un buzunar 
lateral al gentii conţinea treisprezece uncii de heroină. 

— Cum a reacţionat domnul Bishara când ati găsit 
pachetelul? 

— A părut surprins si a pretins ca nu-l mai văzuse 
înainte. 

— Acesta este un lucru neobişnuit, domnule Collier? 

— N-am cunoscut niciodată un traficant care să 
recunoască contrabanda cu droguri. Întotdeauna par 
surprinşi şi se comportă impecabil. Este singura lor apărare 
în cazul în care ajung la tribunal. 

— Şi atunci ce aţi făcut? 

— Lam arestat pe domnul Bishara, i-am explicat 
drepturile în faţa unui coleg şi l-am dus în camera de 

intervievare unde l-am predat unui ofiţer de la brigada de 
droguri. 

— Şi acum, înainte ca stimatul meu coleg domnul Gray 
să sară în sus şi să ne spună că un doctor l-a examinat pe 
domnul Bishara şi a descoperit că nu există niciun semn că 
domnul Bishara a consumat droguri în viaţa lui, vă pot 
întreba, având în vedere experienţa dumneavoastră de 
douăzeci şi şapte de ani de ofiţer la vamă, domnule Collier, 
e ceva neobişnuit ca un traficant de droguri să nu fie şi 
consumator de droguri? 

— De obicei, traficantii de droguri nu sunt şi consumatori. 
Sunt afacerişti care conduc imperii mari şi complexe, 
utilizând adesea afaceri aparent curate ca acoperire pentru 
activităţile lor infractionale. 

— Ca aceea de bancher? 

Domnul Gray a sarit in sus. 

— Da, domnule Gray, a spus judecatorul. Domnule 
Carman, aceasta a fost o remarcă deplasată. Întorcându-se 
spre juriu, domnul Justice Urquhart a adăugat: ultimul 
comentariu va fi şters din înregistrare şi domniile voastre 
nu trebuie să ţineţi seama de el. 

Sebastian nu se îndoia că va fi şters din înregistrări, dar 
era la fel de convins că nu va dispărea din minţile juratilor. 

— Imi cer scuze, domnule judecător, a spus domnul 
Carman, care arăta cât se poate de umil. Domnule Collier, 
câţi traficanţi de droguri aţi arestat în ultimii douăzeci şi 
şapte de ani? 

— O sută cincizeci şi nouă. 

— Şi câţi dintre aceştia au fost condamnaţi? 

— O sută cincizeci şi cinci. 

— Si dintre cei patru găsiţi nevinovaţi, câţi au fost mai 
târziu... 

— Domnule Carman, unde vreţi să ajungeţi? 

— Incerc doar să stabilesc, domnule judecător, că 
domnul Collier nu greseste. Era doar... 

— Vă rog să vă opriţi, domnule Carman. Domnule Collier, 
nu veţi răspunde la această întrebare. 

Sebastian a înţeles că juriul ştia mult prea bine ce 
incerca domnul Carman sa stabileasca. 
— Nu mai am intrebari, domnule. 


* 


Când tribunalul s-a reunit la ora două în acea dupa- 
amiază, judecătorul i-a invitat pe domnul Gray să-şi 
înceapă interogarea martorului. Dacă fusese surprins de 
comentariile procurorului, n-a lăsat să se observe nimic. 

— Domnule Collier, trebuie să amintesc unui om cu 
experienţa dumneavoastră profesională că vă aflaţi încă 
sub jurământ? 

Ofiţerul de la vamă s-a zbarlit. 

— Nu, domnule Gray, nu aveţi nevoie. Judecătorul a 
ridicat o sprânceană. 

— Aş dori să revenim la înregistrarea pe bandă, domnule 
Collier. Martorul a incuviintat. Nu vi s-a părut că discuţia cu 
informatorul a fost cam neobişnuită? 

— Nu sunt sigur că înţeleg întrebarea, a spus Collier, 
defensiv. 

— Nu vi s-a părut că vorbeşte ca o persoană bine 
educată? 

— Ce vă face să spuneţi asta, domnule Gray? 

— Când a răspuns întrebării operatoarei: „Pot să întreb 
cine suna?”, acesta a spus: „Nu, nu puteţi.” Judecătorul a 
zâmbit. Şi nu vi s-a părut interesant că informatorul n-a 
înjurat niciodată şi nici n-a vorbit urât în timpul discuţiei? 

— Nu prea multi oameni înjură ofiţerii vamali, domnule 
Gray. 

— Aţi avut cumva părerea că citea dintr-un scenariu? 

— Nu este ceva neobişnuit. Profesioniştii ştiu că dacă 
rămân pe fir mai mult de trei minute putem afla de unde 
vine apelul, aşa că nu doresc să vorbească inutil. 

— Cuvinte ca: „Nu, nu puteţi”? Şi nu vi s-a părut expresia 
„bine cunoscut în comerţ” cam ciudată, având în vedere 
împrejurările? 

— Nu sunt sigur că vă înţeleg, domnule Gray. 

— Atunci dati-mi voie să vă ajut, domnule Collier. Ati fost 
ofiţer de vamă în ultimii douăzeci şi şapte de ani, după cum 
stimatul meu coleg ne tot aminteşte. Aşa că trebuie să vă 
întreb, cât vă aflaţi sub jurământ, ştiind aşa cum ştiţi lumea 
traficantilor de droguri, ati auzit vreodată de numele Hakim 
Bishara? 

Collier a ezitat o clipă înainte de a spune: 

— Nu, n-am auzit. 

— Nu se afla printre cei o sută cincizeci şi nouă de 
traficanţi pe care i-aţi arestat în trecut? 

— Nu, domnule. 

— Şi nu vi s-a părut ciudat, domnule Collier, că cele 
treisprezece uncii de heroină se aflau într-un buzunar 
lateral al valizei şi nu se făcuse nicio încercare de a le 
ascunde? 

— Domnul Bishara este evident un om încrezut, a zis 
Collier, părând agitat. 

— Dar nu şi prost. Chiar şi mai inexplicabil pentru mine 
este faptul că cel care v-a dat informaţia, omul acela bine 
educat, a spus şi citez... Gray a făcut o pauză ca să se uite 
în agenda lui galbenă... „Are treisprezece uncii de heroină 
în valiză.” Şi chiar treisprezece uncii avea. Nu paisprezece. 
Nu douăsprezece. Şi, după cum v-a spus, erau în valiză. 

— Este clar că acel contact din Nigeria i-a spus cantitatea 
exactă de heroină pe care i-o vânduse domnului Bishara. 

— Sau exact cantitatea de heroină pe care aranjase s-o 
pună în valiza domnului Bishara? 

Collier s-a agăţat de marginile boxei martorilor, dar n-a 
zis nimic. 

— Lăsaţi-mă să revin la reacţia domnului Bishara când a 
văzut prima oară pachetelul cu heroină şi să vă reamintesc, 
domnule Collier, cuvintele dumneavoastră exacte: „A părut 
surprins şi a pretins că nu-l mai văzuse până atunci”. 

— Este corect. 

— Nu a ridicat vocea, nu s-a enervat şi nici n-a protestat? 

— Nu, domnule, n-a făcut aşa ceva. 

— Domnul Bishara a ramas calm si demn in tot timpul 
acestui proces extrem de neplacut. 

— Nu mai mult decat te-ai astepta de la un traficant de 
droguri obişnuit, a zis Collier. 

— Si nu mai mult decât te-ai aştepta de la un om 
complet nevinovat, a replicat domnul Gray. Collier nu a 
comentat. Permiteti-mi sa termin prin a aborda un punct pe 
care onorabilul meu coleg era atat de nerabdator sa fie 
cunoscut de juriu şi la fel sunt si eu. Ati spus tribunalului ca 
în timpul celor douăzeci şi şapte de ani pe care i-aţi 
petrecut ca ofiţer de vamă, aţi arestat o sută cincizeci şi 
nouă de persoane pentru trafic de droguri. 

— Este corect. 

— Si în tot acest timp ati făcut vreodată greşeala să 
arestaţi o persoană nevinovată? Collier şi-a strâns buzele. 
Da sau nu, domnule Collier? 

— Da, dar o singură dată. 

— Si - corectati-ma dacă greşesc, a zis Gray, deschizând 
un alt dosar, bărbatul în cauză a fost arestat pentru 
posesiune de cocaină. 

— Da. 

— Şi a fost condamnat? 

— Da, a zis Collier. 

— Care a fost sentinta? 

— Opt ani, a spus Collier, cu o voce abia soptita. 

— Şi acest nemernic vânzător de moarte şi-a executat 
întreaga sentinţă? 

— Nu, a fost eliberat după patru ani. 

— Pentru bună purtare? 

— Nu, a spus Collier. Intr-un alt proces care a avut loc 
după câţiva ani, un traficant de droguri condamnat a 
recunoscut că i-a pus cocaina în bagaj în timpul unui zbor 
din Turcia. A durat o vreme până ce Collier a continuat. 
Acest caz încă mă bântuie. 

— Sper, domnule Collier, că acest caz nu va reveni şi el 
să vă bântuie. Nu mai am întrebări, domnule judecător. 

Sebastian s-a întors şi a văzut câţiva membri ai juriului 
discutând în şoaptă între ei, în timp ce alţii îşi luau notite. 

— Domnule Carman, a spus judecătorul, doriţi să 
reexaminati martorul? 

— Mai am doar o întrebare, domnule judecător. Domnule 
Collier, ce vârstă aveati cand ati făcut acea greşeală 
nefericita? 

— Aveam treizeci si doi de ani. A fost acum aproape 
douăzeci de ani. 

— Deci aţi făcut o singură greşeală în o sută şi cincizeci 
şi nouă de cazuri? Mai puţin de unu la sută. 

— Da, domnule. 

— Nu mai am întrebări, domnule judecător, a spus 
Carman, aşezându-se. 

— Puteţi părăsi boxa martorilor, domnule Collier, a spus 
judecătorul. 

Sebastian l-a urmărit pe ofiţerul senior de vamă în timp 
ce ieşea din sala tribunalului. S-a întors să se uite la Hakim, 
care a reuşit să zâmbească slab. Seb s-a uitat apoi la juriul 
ai cărui membri discutau între ei, cu excepţia unuia care 
nu-şi lua ochii de la domnul Collier. 

— Sunteţi gata pentru următorul martor, domnule 
Carman? a întrebat judecătorul. 

— Da, domnule judecător, a spus procurorul, ridicându-se 
încet. Domnul Carman s-a tras de reverele robei sale lungi 
şi negre şi şi-a aranjat peruca înainte de a se întoarce cu 
faţa la juriu. După ce s-a convins că toţi ochii din sală erau 
atintiti asupra lui, a spus: 

— O chem pe doamna Kristina Bergstrom. 

În sală au izbucnit discuţiile când a intrat o doamnă 
elegantă, de vârstă medie. Domnul Gray s-a întors şi l-a 
văzut pe clientul lui surprins, cu toate că o recunoscuse 
imediat. S-a întors să se uite mai bine la femeia pe care toţi 
o căutaseră în ultimele cinci luni. A luat repede agenda 
galbenă, a deşurubat capacul stiloului şi a aşteptat să audă 
mărturia. 

Doamna Bergström a luat Biblia în mâna dreaptă si a citit 
hârtia cu atâta încredere încât nu ţi-ai fi putut da seama că 
engleza nu era limba ei maternă. 

Domnul Carman nu a încercat să-şi ascundă rânjetul de 
pisică de Cheshire de pe figură până ce a pus prima 
întrebare. 

— Doamnă Bergstrom, vă rog să fiţi amabilă să va 
spuneţi numele pentru înregistrare. 

— Kristina Carla Bergstrom. 

— Si cetatenia? 

— Daneza. 

— Ocupatia? 

— Arhitect peisagist. 

— Doamna Bergstrom, ca sa nu mai pierdem timpul 
tuturor, inclusiv al dumneavoastră, recunoasteti prizonierul 
din boxa acuzaților? 

Ea s-a uitat direct la Hakim şi a spus: 

— Da, îl cunosc. Am stat unul lângă celălalt într-un zbor 
de la Lagos spre Anglia, acum patru sau cinci luni. 

— Şi sunteţi sigură că bărbatul lângă care aţi stat este 
cel din boxa acuzaților? 

— Este un bărbat arătos, domnule Carman şi tin minte ca 
am fost uimită că nu purta verighetă. 

Această declaraţie a fost primită cu zâmbete. 

— In timpul zborului, aţi discutat cu acuzatul? 

— M-am gândit să o fac, dar părea extenuat. De fapta şi 
adormit la câteva minute după decolarea avionului, aşa că 
l-am invidiat. 

— De ce l-aţi invidiat? 

— Eu n-am reuşit niciodată să adorm într-un avion şi 
trebuie să-mi petrec timpul urmărind un film sau citind. 

— Ce aţi citit atunci? 

— Jumătate din Watership Down în zborul spre Lagos şi 
intentionam s-o termin când reveneam la Londra. 

— Şi aţi reuşit? 

— Da, am întors ultima pagina cu câteva minute înainte 
să fim anunţaţi de către capitan că începem coborârea spre 
Heathrow. 

— Deci aţi fost trează pe durata întregului drum? 

— Da. 

— Aţi văzut cumva un alt pasager sau un membru al 
echipajului deschizând compartimentul de bagaje de 
deasupra şi punând ceva în bagajul domnului Bishara? 

— Nimeni nu l-a deschis în timpul zborului. 

— Cum de puteţi fi atât de sigură, doamnă Bergstrom? 

— Deoarece am încheiat o afacere majoră când am fost 
în Lagos, pentru grădina ministrului petrolului. Lui Hakim i-a 
venit să râdă. Deci de aceea aşteptase cinci ore. Şi pentru 
a sărbători, mi-am cumpărat o geantă Ferragamo de la 
duty-free. Am pus-o în acelaşi compartiment de bagaje. 
Dacă cineva l-ar fi deschis, cred că aş fi observat. 

Domnul Carman a zâmbit femeilor din juriu, dintre care 
una a dat din cap. 

— A existat vreun moment în timpul călătoriei când n-aţi 
stat lângă domnul Bishara? 

— După ce pilotul ne-a anunţat că mai aveam cam 
jumătate de oră până la Heathrow, m-am dus la toaletă să 
mă aranjez. 

— Şi domnul Bishara a rămas la locul lui în acel timp? 

— Da, tocmai primise micul dejun. 

— Deci când ati fost plecată, el ar fi fost in stare să vadă 
dacă cineva ar fi deschis compartimentul de deasupra ca 
să-i umble la bagaje? 

— Presupun că da, însă doar el poate răspunde la 
această întrebare. 

— Mulţumesc, doamnă Bergstrom. Vă rog sa ramaneti în 
boxa martorilor pentru că sunt sigur că stimatul meu coleg 
are câteva întrebări pentru dumneavoastră. 

Când s-a ridicat, domnul Gray nu arăta ca şi cum ar fi 
dorit să interogheze pe cineva. 

— Domnule judecător, mă întreb daca aş putea solicita o 
scurtă pauză pentru că am nevoie să mă consult cu clientul 
meu. 

— Desigur, domnule Gray, a spus Justice Urquhart. S-a 
aplecat apoi în faţă, şi-a pus coatele pe birou şi s-a întors 
spre juriu. Cred că ar fi momentul potrivit să întrerupem 
şedinţa pe ziua de azi. Vă rog sa reveniti la locurile 
dumneavoastră maine-dimineata, la zece, când domnul 
Gray, dacă doreşte, va examina martorul. 


* 


— Lasă-mă mai întâi să te întreb, Hakim, a zis Gray dupa 
ce s-au retras într-o camera de consultanţă privată a 
tribunalului, dacă aceasta este femeia care a stat lângă 
tine în zborul de la Lagos? 

— Sigur că da. Nu este o persoană pe care s-o poţi uita 
Uşor. 

— Atunci cum a ajuns Carman la ea înaintea noastră? 

— Nu a ajuns, a spus Arnold Hardcastle. Carman a fost 
prea încântat să-mi spună că ea a citit în presă despre 
proces şi a luat imediat legătura cu avocatul companiei. 

— A citit despre proces? a spus Gray, neîncrezător. Fără 
îndoială în Copenhagen Gazette. 

— Nu, în Financial Times. 

— Ar fi fost mai bine dacă n-ar fi citit, a mormăit Gray. 

— De ce? a întrebat Hakim. 

— Fără mărturia ei aş fi putut semăna îndoială în minţile 
juratilor despre rolul jucat de ea în toată afacerea, dar 
acum... 

— Deci n-ai de gând s-o interoghezi? a întrebat Arnold. 

— Sigur că nu. Ar reaminti juriului doar ce martor 
convingător este. Nu, acum totul se bazează pe felul în 
care apare Hakim. 

— Va apărea aşa cum este, a zis Sebastian. Un bărbat 
decent, cinstit. Juriului nu-i va scăpa asta. 

— Aş vrea să fie atât de simplu, a spus domnul Gray. 
Nimeni nu poate fi sigur cum se va comporta un martor, 
mai ales unul supus unei astfel de presiuni, şi cum îşi va 
juca rolul în boxa martorilor. 

— Îşi va juca rolul? a repetat Ross. 

— Mă tem că da, a spus Gray. Mâine va fi spectacolul. 

34 


Cand a batut de zece dimineata, domnul Justice Urquhart 
a intrat în tribunal. Toţi s-au ridicat, s-au aplecat şi, dupa ce 
judecătorul i-a salutat şi el, l-au aşteptat să se aşeze în 
fotoliul lui cu spătar înalt din piele roşie aflat în centrul 
estradei. 

— Bună dimineaţa, a zis el, zâmbind juriului. Apoi şi-a 
întors atenţia spre avocat. Domnule Gray, doriţi s-o 
interogati pe doamna Bergstrom? 

— Nu, domnule judecător. 

Carman s-a uitat fix la juriu, cu o privire fals surprinsă pe 
faţă. 

— Cum doriţi. Domnule Carman, procuratura mai 
cheamă şi alţi martori? 

— Nu, domnule judecător. 

— Foarte bine. In acest caz, domnule Gray, puteţi chema 
primul martor. 

— ÎI chem pe domnul Hakim Bishara. 

Toţi ochii l-au urmărit pe acuzat ieşind din boxa lui şi 
intrând în boxa martorilor. Purta un costum bleumarin, o 
cămaşă albă şi o cravată de la Yale, după cum îl sfătuise 
domnul Gray. Nu părea un om care are ceva de ascuns. De 
fapt, Sebastian a fost impresionat de cât de în formă arăta. 
Parcă tocmai venise dintr-un concediu petrecut în Lyford 
Cay şi nu ca şi cum îşi petrecuse ultimele cinci luni la 
închisoare. Dar, după cum Hakim îi explicase lui Seb într- 
una dintre multele vizite la HMP Wandsworth, îşi petrecea o 
oră în fiecare zi în sala de gimnastică, apoi se plimba prin 
curte încă o oră după-amiază. În afară de asta, nu mai 
mânca mâncarea lui obişnuită de la serviciu, iar închisoarea 
nu avea o pivniţă de vinuri. 

— Va rog să vă spuneţi numele pentru înregistrare, a 
spus domnul Gray după ce Hakim a depus jurământul. 

— Hakim Sajid Bishara. 

— Si ocupatia? 

— Bancher. 

— Ati vrea sa dezvoltati subiectul? 

— Am fost presedinte la banca Farthings din City-ul 
londonez. 

— Domnule Bishara, puteti sa ne povestiti evenimentele 
care au dus la aparitia dumneavoastra de azi in boxa 
martorilor? 

— Am plecat cu avionul in Lagos pentru o tntrevedere cu 
ministrul nigerian al petrolului în legătură cu finanţarea 
unui proiect de port pentru petrolierele mari. 

— Şi care a fost rolul dumneavoastră special în această 
operaţie? 

— Guvernul nigerian a invitat Farthings să-i fie 
finantatoare. 

— Pentru cineva care nu se pricepe, aşa ca mine, puteţi 
să explicati ce înseamnă? 

— Când guvernele suverane trebuie să împrumute un 
capital mare, în acest caz douăzeci de milioane de dolari, o 
bancă preia poziţia dominantă şi oferă partea cea mai mare 
din capital, posibil douăzeci şi cinci la sută, apoi alte bănci 
sunt invitate să completeze totalul. 

— Şi ce comisioane percepe banca dumneavoastră 
pentru o astfel de operaţie? 

— Taxa standard este de unu la sută. 

— Deci Farthings urma să câştige două sute de mii de 
dolari din această afacere. 

— Da, dacă ar fi mers bine, domnule Gray. 

— Dar nu a mers? 

— Nu. Imediat dupa ce am fost arestat, guvernul nigerian 
şi-a retras oferta şi a invitat Barclays să ne ia locul. 

— Deci banca dumneavoastră a pierdut două sute de mii 
de dolari? 

— Am pierdut mult mai mult, domnule Gray. 

— Nu te enerva, a şoptit Seb, cu toate că ştia că Hakim 
nu-l putea auzi. 

— Puteţi estima cam cât a pierdut banca dumneavoastră 
din cauză că nu mai sunteţi preşedinte? 

— Actiunile Farthings au scazut cu aproape noua la suta, 
micsorand cu mai mult de doua milioane de lire valoarea 
companiei. Mai multi clienţi şi-au închis conturile, iar câţiva 
clienţi mai puţin importanţi i-au urmat. Dar cel mai 
important lucru, domnule Gray, reputaţia noastră, atât în 
City, cât şi faţă de clienţii noştri, nu-şi va reveni dacă 
numele meu nu va fi reabilitat. 

— Da, aşa este. Şi după întâlnirea cu ministrul petrolului 
în Lagos, aţi revenit la Londra. Cu care linie? 

— Cu Nigeria Airways. Guvernul nigerian mi-a organizat 
întregul drum. 

— Câte bagaje aveati la bord? 

— Doar o valiză mică pe care am pus-o în 
compartimentul de deasupra scaunului meu. 

— Stătea cineva lângă dumneavoastră? 

— Da, doamna Bergstrom. Cu toate că atunci nu ştiam 
cum o cheamă. 

— Aţi discutat? 

— Nu. Când m-am aşezat, ea citea. Eu eram extenuat şi 
am adormit. 

— Când, în cele din urmă, v-aţi trezit, aţi vorbit cu ea? 

— Nu, încă mai citea şi mi-am dat seama că mai avea 
doar câteva pagini din carte, aşa că n-am întrerupt-o. 

— E de înţeles. Aţi scos ceva din valiză în timpul 
zborului? 

— Nu. 

— V-aţi dat seama dacă a umblat cineva la ea la un 
moment dat? 

— Nu, dar am dormit câteva ore. 

— V-aţi verificat conţinutul bagajului înainte de a cobori 
din avion? 

— Nu, doar l-am luat cu mine. Voiam să fiu printre primii 
care să coboare din avion. Nu mai aveam şi alte bagaje, 
aşa că nu avea ce să mă reţină. 

— Şi după ce aţi trecut de controlul paşapoartelor, v-aţi 
îndreptat spre culoarul verde. 

— Da, pentru că nu aveam nimic de declarat. 

— Dar ati fost oprit de un ofiter de la vama care v-a cerut 
Sa va deschideti bagajul. 

— Da, asa a fost. 

— Ati fost surprins cand v-a oprit? 

— Nu, am presupus ca este un control de rutina. 

— lar ofiterul de la vama a declarat in fata tribunalului 
ca, in tot timpul verificarii, ati ramas calm si politicos. 

— Nu aveam nimic de ascuns, domnule Gray. 

— Asa este. Dar cand domnul Collier v-a deschis geanta, 
a găsit un pachetel învelit în celofan care conţinea 
treisprezece grame de heroina, in valoare bruta de 22.000 
£. 

— Da, dar eu nu ştiam că este acolo. Şi, desigur, habar n- 
aveam care este valoarea sa pe piaţă. 

— A fost prima oară când l-aţi văzut. 

— A fost şi singura dată din viaţa mea, domnule Gray, în 
care am văzut heroină. 

— Deci nu vă puteţi explica cum a ajuns pachetelul 
acolo? 

— Nu, nu pot. De fapt, pentru o clipă chiar m-am întrebat 
dacă n-am luat altă valiză, dar apoi am văzut inițialele mele 
pe laterală. 

— Sunteţi conştient, domnule Bishara, de diferenţa de a 
fi prins cu heroină şi a fi prins, să zicem, cu marijuana? 

— Atunci nu eram, dar am fost informat pe urmă că 
heroina este un drog de clasă A, iar marijuana este un drog 
de clasă B a cărui importare, deşi ilegală, este considerată 
o infracţiune mai mică. 

— Ceva ce un traficant de droguri ar fi... 

— Influentati martorul, domnule Gray. 

— Imi cer scuze, domnule judecător. Dar aş vrea ca juriul 
să-şi dea seama că, fiind acuzat de traficul unui drog de 
clasă A, domnul Bishara ar putea fi condamnat la 
cincisprezece ani de închisoare, în timp ce, dacă ar fi fost 
găsit în posesia marijuanei, ar fi primit o sentinţă mai mică. 

— V-am auzit bine, domnule Gray? l-a întrerupt 
judecătorul. Recunoasteti că a facut trafic de droguri 
cândva, în această ţară, clientul dumneavoastră? 

— Sigur că nu, domnule judecător. Avem de-a face cu un 
bancher foarte inteligent şi sofisticat, care încheie în mod 
regulat afaceri mari care trebuie calculate până la ultima 
zecimală. Dacă domnul Bishara ar fi fost şi traficant de 
droguri, după cum încearcă să sugereze Coroana, şi-ar fi 
dat seama că prinderea sa cu treisprezece uncii de heroină 
l-ar fi adus în spatele gratiilor pentru restul vieţii sale 
active. Ar trebui să ne imaginăm de ce şi-ar fi asumat un 
astfel de risc. 

Sebastian s-a întors şi s-a uitat la juriu. Unul sau doi 
dintre jurati incuviintau, în timp ce alţii îşi luau notițe. 

— Aţi consumat vreodată în trecut droguri recreationale? 
Poate când erati student? 

— Niciodată. Dar am rinită alergică, aşa ca uneori vara 
iau pastile antihistaminice. 

— Aţi vândut vreodată cuiva, oricând în timpul vieţii, 
vreun drog? 

— Nu, domnule. Nu-mi pot imagina vreun lucru mai rău 
decât să trăieşti pe seama câştigurilor dobândite din 
nenorocirea altor oameni. 

— Nu mai am întrebări, domnule judecător. 

— Mulţumesc, domnule Gray. Domnul Carman, puteţi 
începe interogarea martorului. 

— Ce crezi, Arnold? a şoptit Seb, în timp ce procurorul şi- 
a strâns hârtiile şi s-a pregătit pentru evenimentul 
principal. 

— Dacă juriului i s-ar cere să dea verdictul acum, a spus 
Arnold, nu mă îndoiesc că Hakim va fi achitat. Dar nu ştim 
ce ascunde procurorul în mânecă, iar George Carman nu 
are reputaţia de a respecta Regulile Queensberry. Apropo, 
ai observat că Adrian Sloane stă în galeria publică, 
urmărindu-ne fiecare cuvânt? 

35 


Domnul Carman s-a ridicat încet, şi-a aranjat peruca 
uzată şi s-a tras de reverele robei sale lungi şi negre înainte 
de a deschide dosarul din faţa sa. Şi-a ridicat capul şi l-a 
privit pe acuzat. 

— Domnule Bishara, vă place să vă asumaţi riscuri? 

— Nu, a răspuns Hakim. De felul meu sunt foarte 
conservator şi încerc să judec orice afacere în funcţie de 
beneficiile aduse. 

— Atunci permiteti-mi să ajung la subiect. Jucati jocuri de 
noroc? 

— Nu. Întotdeauna calculez şansele înainte de a-mi 
asuma un risc, mai ales când e vorba de banii altora. 

— Sunteţi membru al clubului Clermont din Mayfair? 

Domnul Gray s-a ridicat repede. 

— Domnule judecător, este aceasta o întrebare 
pertinentă? 

— Banuiesc că vom afla în curând, domnule Gray. 

— Da, sunt membru al clubului Clermont. 

— Deci sunteți jucător, cel puţin pe banii 
dumneavoastră? 

— Domnule Carman, risc doar când sunt sigur că norocul 
e de partea mea. 

— Deci niciodată nu jucaţi la ruletă, blackjack sau 
pocher? 

— Nu, nu o fac. Toate sunt jocuri de noroc, domnule 
Carman, în care câştigă întotdeauna banca. De fapt, prefer 
să fiu bancher. 

— Atunci de ce sunteţi membru al clubului Clermont 
dacă nu sunteţi jucător? 

— Pentru că mă amuză câte un joc ocazional de table la 
care participă doar doi oameni. 

— Dar asta nu înseamnă că şansele sunt de cincizeci la 
sută? Şi tocmai aţi declarat în faţa tribunalului că vă 

asumaţi un risc doar cand consideraţi că şansa e de partea 
dumneavoastră. 

— Domnule Carman, la campionatul mondial de table, 
am ajuns pe locul al şaisprezecelea. Îi cunosc personal pe 
ceilalţi cincisprezece jucători şi am obiceiul să-i evit, ceea 
ce mă asigură că şansele sunt întotdeauna de partea mea. 

În sală au izbucnit râsete. Sebastian a fost încântat 
văzând că şi vreo doi jurati zâmbeau. 

Carman a schimbat repede subiectul. 

— Înainte de drumul din Nigeria, aţi fost oprit vreodată 
de un ofiţer de la vamă? 

— Nu, niciodată. 

— Deci aţi calculat că şansele vor fi de partea 
dumneavoastră înainte de a... 

— Domnule judecător! a spus Gray, sărind de la locul lui. 

— Da, sunt de acord, domnule Gray, a zis judecătorul. Nu 
trebuie să introduceţi elemente speculative, domnule 
Carman. Limitati-va la fapte. 

— Da, domnule judecător. Deci să ne rezumam la fapte, 
nu-i aşa, domnule Bishara? Poate vă amintiţi că v-am 
întrebat mai înainte dacă în trecut aţi fost vreodată oprit de 
un ofiţer de vamă şi mi-aţi răspuns că nu. Aţi vrea sa va 
mai gândiţi la răspuns? Bishara a ezitat suficient de mult 
pentru ca domnul Carman să adauge: Lăsaţi-mă să 
reformulez întrebarea, domnule Bishara, ca să ştiţi sigur ce 
vă întreb, pentru că sunt sigur că nu vreţi să adăugaţi 
sperjurul la celelalte capete de acuzaţie. 

Judecătorul a fost pe punctul de-a interveni când Carman 
a mai spus: 

— Domnule Bishara, aceasta este prima oară când aţi 
fost arestat pentru contrabandă? 

Toată lumea din sală a tăcut, aşteptând răspunsul lui 
Hakim. Sebastian şi-a amintit de la procesul mamei sale că 
avocaţii pledanti rareori puneau vreo întrebare daca nu 
ştiau deja răspunsul. 

— S-a mai întâmplat o dată, domnule Carman, dar 
mărturisesc că am uitat-o complet, poate din cauză că 
acuzaţia a fost retrasă ulterior. 

— Aţi uitat-o complet, a repetat Carman. Ei bine, acum 
că v-o amintiţi, poate vreţi să spuneţi şi tribunalului motivul 
pentru care aţi fost arestat atunci? 

— Desigur. Am încheiat o afacere cu emirul Qatarului 
pentru finanţarea clădirii unui aeroport în ţara lui şi, după 
ceremonia de semnare, emirul mi-a făcut cadou un ceas pe 
care-l purtam când m-am întors în Anglia. Când mi s-a cerut 
chitanta pentru el, am fost incapabil s-o dau. 

— Deci nu l-aţi declarat. 

— Era un cadou de la şeful unui stat, domnule Carman, a 
zis Hakim, ridicând vocea. Nu aş fi purtat ceasul dacă aş fi 
dorit să-l ascund. 

— Şi care era valoarea acelui ceas, domnule Bishara? 

— Nu ştiu. 

— Atunci permiteti-mi să va lămuresc, a zis Carman, 
întorcând o pagină din dosar. Cartier a declarat că valoarea 
ceasului era de paisprezece mii de lire. Sau aţi uitat în mod 
convenabil şi asta? Bishara a încercat să răspundă. Ce s-a 
întâmplat cu ceasul, domnule Bishara? 

— Vama a decis că-l puteam păstra daca plăteam taxa 
de import de cinci mii de lire. 

— Şi aţi plătit-o? 

— Nu, a spus Bishara, ridicându-şi mâna dreaptă. Prefer 
ceasul pe care mi l-a dat mama atunci când am absolvit 
Yale. 

— În afara celor treisprezece uncii de heroină, ce-a mai 
găsit ofiţerul de la vamă în bagajul dumneavoastră cu 
ocazia ultimei arestări, domnule Bishara? a spus Carman, 
schimbând ţinta. 

— Lucruri obişnuite de toaletă, două camasi, şosete... 
dar stăteam doar în weekend. 

— Altceva? a întrebat Carman, notându-şi ceva. 

— Nişte bani. 

— Câţi? 

— Nu-mi amintesc suma exacta. 

— Atunci lasati-ma iar sa va reimprospatez memoria, 
domnule Bishara. Conform domnului Collier, a gasit zece 
mii de lire bani lichizi in geanta dumneavoastra. 

În sală s-a auzit un icnet. Era mai mare decât venitul 
celor din juriu, s-a gândit Sebastian. 

— De ce un bancher respectabil, cu o reputaţie 
impecabilă, are nevoie să ia zece mii de lire cash în geantă 
când, ca să vă citez: „stăteam doar în weekend”. 

— Domnule Carman, în Africa, nu toată lumea are un 
cont în bancă sau un card de credit, aşa că obiceiul local 
este adesea să faci afaceri în cash. 

— Şi îmi imaginez că tot acesta ar fi obiceiul şi daca ati 
vrea să cumpăraţi droguri, nu-i aşa, domnule Bishara? 

Gray s-a ridicat iar repede în picioare. 

— Da, da, îmi retrag întrebarea, a spus Carman, 
conştient ca marcase un punct. Presupun, domnule 
Bishara, că ştiţi suma maximă de bani lichizi pe care puteţi 
s-o aduceţi în ţară? 

— Zece mii de lire. 

— Corect. Cât aveati în portmoneu când ati fost deţinut 
de domnul Collier? 

— Vreo două sute de lire, probabil. 

— Deci vă dati seama că ati încălcat legea. Sau era doar 
alt risc calculat? Bishara n-a răspuns. Vă întreb, domnule 
Bishara, a spus Carman întorcându-se cu faţa spre juriu, 
pentru că onorabilul meu coleg, domnul Gray, a subliniat cu 
multă putere faptul că sunteţi - s-a uitat pe notițe - si din 
nou citez: „un bancher foarte inteligent şi sofisticat, care 
încheie în mod regulat afaceri mari care trebuie calculate 
până la ultima zecimală”. Dacă este asa, de ce aveati la 
dumneavoastră cel putin 10.000 £, când stiati că incalcati 
legea? 

— Cu respect, domnule Carman, dacă aş fi încercat sa 
cumpăr treisprezece uncii de heroină când am fost în 
Lagos, conform calculelor dumneavoastră aş fi avut nevoie 
de cel puţin douăzeci de mii de lire cash. 

— Dar, ca un bancher bun, a spus Carman, aţi fi putut 
încheia afacerea cu zece mii de lire. 

— S-ar putea să aveţi dreptate, domnule Carman, dar 
dacă aş fi procedat aşa, nu m-aş mai fi întors cu zece mii 
de lire înapoi, nu-i aşa? 

— Avem doar cuvântul dumneavoastră că nu aţi plecat 
decât cu zece mii de lire. 

— Avem doar cuvântul dumneavoastră că nu am făcut-o. 

— Atunci permiteti-mi să vă sugerez că cineva care nu se 
sfieşte să încerce să aducă prin contrabandă treisprezece 
uncii de heroină în tara, nu s-ar gândi a doua oară să-şi ia 
fondurile necesare pentru - cum să zic - să încheie 
afacerea. 

Domnul Gray şi-a aplecat capul. De câte ori îi spusese lui 
Hakim să nu se pună cu Carman, oricât l-ar fi enervat şi să 
nu uite că vicleanul QC juca pe terenul lui. 

Rânjetul de pisică de Cheshire a reapărut pe faţa lui 
Carman când s-a uitat la judecător şi a zis: 

— Nu mai am întrebări, domnule judecător. 

— Domnule Gray, doriţi să mai interogati încă o dată 
martorul? 

— Mai am câteva întrebări adiţionale, domnule judecător. 
Domnule Bishara, stimatul meu coleg s-a străduit mult să 
sugereze că sunteţi un jucător pătimaş chiar şi atunci când 
jucaţi table. Pot să vă întreb pe ce mize jucaţi? 

— O sută de lire jocul pe care, dacă oponentul meu îl 
pierde, trebuie să-i doneze unei organizaţii caritabile alese 
de mine. 

— Care este? 

— Societatea pentru lupta împotriva poliomielitei. 

— Şi dacă pierdeţi? 

— Plătesc o mie de lire organizaţiei caritabile alese de 
oponentul meu. 

— Cât de des pierdeţi? 

— Cam un joc din zece. Dar este doar un hobby, domnule 
Gray, nu o profesie. 

— Domnule Bishara, câţi bani ati fi câştigat daca ati fi 
vândut cele treisprezece uncii de heroină? 

— Nu ştiam până ce nu am văzut lista de acuzare, care le 
estima la 22.000 pe piaţă. 

— Cât profit a declarat banca dumneavoastră anul 
trecut? 

— Putin peste douăzeci de milioane de lire, domnule 
Gray. 

— Şi cât veţi pierde dacă veţi fi condamnat în acest 
proces? 

— Totul. 

— Nu mai am întrebări, domnule judecător. Domnul Gray 
s-a aşezat jos, obosit. Lui Sebastian nu i se părea că arată 
ca cineva care credea că şansa îl favorizează. 

— Membri ai juriului, a spus judecătorul, vă voi da liber 
pe perioada weekendului. Vă rog să nu discutati cazul cu 
familiile şi cu prietenii pentru că nu ei, ci domniile voastre 
veţi decide soarta acuzatului. Luni voi cere completului de 
judecată să-şi ţină discursurile de închidere înainte de a 
ajunge la o concluzie. Vă veţi retrage şi veţi lua în 
considerare toate dovezile înainte de a ajunge la un 
verdict. Vă rog să vă asiguraţi că ajungeţi la locurile 
dumneavoastră luni dimineaţă, înainte de ora zece. Vă urez 
un weekend liniştit. 


Cei patru s-au adunat în camerele lui Gilbert Gray. 

— Ce faceţi în weekend, domnule Clifton? a întrebat 
Gray, agatandu-si roba si peruca. 

— Voiam sa mă duc la teatru să vad Evita, dar nu cred ca 
mai am chef. Aşa că voi rămâne acasă şi voi aştepta ca 
fiica mea să mă sune cu taxă inversă. 

Gray a râs. 

— Şi dumneavoastră, domnule? a întrebat Seb. 

— Trebuie să-mi scriu discursul de închidere şi să mă 
asigur că acopăr toate punctele abordate de Carman. Dar 
tu, Arnold? 

— Voi sta lângă telefon, Gilly, în caz că ai nevoie de 
mine. Pot îndrăzni să întreb cum ţi se pare că merge? 

— Nu cotează cum mi se pare mie, dupa cum ştii prea 
bine, Arnold, pentru că totul este acum în mâna juriului 
care, trebuie să te avertizez, a fost impresionat de mărturia 
doamnei Bergstrom. 

— Cum poţi să fii sigur de asta? a întrebat Ross. 

— Înainte de a intra în boxa martorilor, mai multi jurati se 
uitau înspre Hakim din când în când, ceea ce, de obicei, e 
un semn bun. Dar de la mărturia ei, nu s-au prea mai uitat 
la el. Gray a oftat. Cred că trebuie să ne pregătim pentru ce 
e mai rău. 

— Îi veţi spune şi lui Hakim? a întrebat Seb. 

— Nu. Cel puţin să-şi petreacă weekendul crezând că 
nevinovatii nu sunt niciodată condamnaţi. 

36 


Urma sa fie un weekend lung pentru Sebastian, Ross, 
Arnold, Victor, Clive, domnul Gray si domnul Carman, dar si 
pentru Desmond Mellor si Adrian Sloane - si unul nesfarsit 
pentru Hakim Bishara. 

Sebastian s-a trezit devreme sambata dimineata, dupa 
un somn cu întreruperi. Cu toate ca era încă întuneric 
afară, s-a ridicat din pat, şi-a pus un trening şi s-a dus la cel 
mai apropiat vânzător de ziare. În întuneric, titlurile afişate 
pe panoul de afară nu se vedeau prea bine. 


MĂRTURIA FEMEII MISTERIOASE CARE NU A FOST DE 
AJUTOR 
(The Times) 


10.000 £ GĂSITE ÎN GEANTA CU HEROINĂ 
(Daily Mail) 


_ BISHARA PRINS ADUCÂND PRIN CONTRABANDĂ 14.000 £ 
IN UK 
(Sun) 


În Sun apărea pe prima pagină chiar şi o fotografie a 
ceasului. Seb a cumpărat câte un exemplar din fiecare ziar 
înainte de a se întoarce în apartamentul său. După ce şi-a 
turnat o cană de cafea, s-a scufundat în singurul scaun 
confortabil din living şi a citit iar şi iar aceeaşi poveste, 
chiar dacă unghiul din care era privită diferea uşor. Prin 
repetarea în ghilimele ale cuvintelor de acuzare ale 
domnului Carman, ziariştii au reuşit să scape toţi de 
procese de defăimare. Dar nu era nevoie să citeşti printre 
rânduri că să-ţi dai seama care credeau ei că va fi verdictul. 

Doar Guardian oferea un editorial nepărtinitor, lăsându-şi 
cititorii să se hotărască singuri. 

Seb nu se astepta ca membrii juriului sa citeasca doar 
Guardian si, de asemenea, se indoia ca majoritatea lor vor 
respecta instrucţiunile judecătorului de a nu citi ziarele în 
timpul procesului. „Nu uitaţi, le spusese domnul Urquhart, 
că nimeni din presă nu poate decide rezultatul acestui 
proces. Este privilegiul dumneavoastră şi numai al 
dumneavoastră.” Oare cei doisprezece jurati îl vor asculta? 

După ce Seb a citit fiecare cuvânt din fiecare articol care 
se referea, măcar în trecere, la Hakim, a aruncat ultimul 
ziar pe jos. S-a uitat la ceasul de pe cămin, dar era doar 
şapte jumătate. A închis ochii. 


Ross Buchanan a citit doar The Times în acea dimineaţă 
si, cu toate ca i s-a părut că procesul fusese bine prezentat 
de reporterul lor de la tribunal, unui jucător i s-ar fi putut 
ierta un mic pariu pe verdictul „vinovat”. Însă, cu toate că 
nu credea în rugăciuni, el credea în justiţie. 

Când se adresase întrunirii consiliului cu o săptămână 
înainte de începerea procesului, Ross le spusese celorlalţi 
directori că la următoarea şedinţă, preşedinte le va fi sau 
Hakim Bishara sau Adrian Sloane. A continuat prin a le 
spune că vor fi obligaţi să-şi reconsidere poziţiile ca 
directori în cazul în care Hakim nu va primi un verdict 
unanim. Adăugase prevăzător: 

— Dacă procesul se va termina cu un juriu care nu poate 
ajunge la un verdict sau chiar va ajunge la un verdict în 
favoarea lui Hakim cu o majoritate de zece la doi, aceasta 
va fi doar o victorie falsă pentru că întotdeauna vor exista 
îndoieli în ceea ce-l priveşte, ca în verdictul scoţian 
Nedovedit vinovat. Ca orice preşedinte responsabil, Ross se 
pregătea pentru ce era mai rău. 


* 

Desmond Mellor si Adrian Sloane se pregateau deja de 
victorie. S-au întâlnit la un club ca să ia prânzul chiar 
înainte de ora unu. Sala de mese era aproape goală, ceea 
ce le convenea. 

Mellor a verificat declaraţia de presă pregătită de Sloane 
şi s-a gândit să-i dea drumul la câteva momente după ce 
domnul Justice Urquhart pronunţa sentinţa. 

Sloane va solicita o întrunire extraordinară a acţionarilor 
de la Farthings pentru a discuta implicaţiile deciziei juriului 
şi era sigur că Sebastian Clifton nu va putea să se opună 
cererii. Îşi va oferi serviciile ca preşedinte temporar al 
băncii până la găsirea unui candidat convenabil. Acest 
candidat stătea de cealaltă parte a mesei. 

Cei doi au discutat pe îndelete cum vor aborda preluarea 
băncii Farthings, revigorând în acelaşi tip fuzionarea cu 
Kaufman's. În acest fel, vor putea să-şi îngroape toţi 
inamicii într-un singur mormânt. 


* 


Arnold Hardcastle şi-a petrecut după-amiaza de sâmbătă 
gândindu-se la două declaraţii de presă împreună cu 
consilierul pentru relaţii publice al băncii, Clive Bingham. 
Una era intitulată: „Hakim Bishara va face apel şi este sigur 
că verdictul va fi schimbat”, iar în cealaltă va prezenta o 
fotografie a lui Hakim stând în spatele biroului său de la 
bancă, cu subtitlul: „Afaceri, ca de obicei”. 

Niciunul nu ştia care dintre declaraţii va ajunge în presă. 


* 


Domnul George Carman QC şi-a repetat discursul 
transpirând într-o baie fierbinte. Soţia lui îl asculta din 
dormitor. 

— Membri ai juriului, dupa ce ati auzit dovezile 
prezentate în acest caz, ar trebui să luaţi în considerare un 
singur verdict. Aş dori doar să uitaţi de bancherul elegant 

pe care l-aţi văzut în boxa martorilor şi să vă gândiţi doar la 
bietii oamenii care suferă agonii intolerabile în fiecare zi ca 
rezultat al dependenţei lor faţă de droguri ilegale. Nu am 
nicio îndoială că domnul Bishara v-a spus adevărul când a 
afirmat că nu a luat niciun drog în viaţa lui, dar asta nu 
înseamnă că nu era pregătit să ruineze vieţile altora, mai 
puţin bogaţi decât el, astfel încât să obţină un profit rapid 
din nenorocirea lor. Nu uitaţi, el nu a încheiat nicio afacere 
când a fost în Nigeria, deci suntem obligaţi să ne întrebăm 
de ce i-au trebuit atâţia bani când s-a dus în Lagos? Dar 
asta vă rămâne, desigur, să decideti dumneavoastră. Deci, 
când va veni timpul, stimati membri ai juriului, să dati 
verdictul, va trebui să vă hotărâți dacă vreo fantomă ieşită 
din imaginaţia domnului Bishara a pus cele treisprezece 
uncii de heroină în geanta sa sau el, după cum susţin eu, 
ştia de la bun început că drogurile erau acolo. Dacă aceasta 
din urmă este decizia la care veţi ajunge, atunci nu puteţi 
da decât un singur verdict: Vinovat. 

Din dormitor s-au auzit aplauze. 

— Nu e rău, George. Dacă aş fi în juriu, aş fi convinsă cu 
siguranţă. 

— Deşi eu nu sunt prea convins, a zis Carman liniştit, 
trăgând dopul. 


Gilly Gray nu a vorbit cu soţia sa la micul dejun. Nu era 
un bărbat cu toane, dar Susan se obişnuise cu tăcerile lui 
prelungite ori de cât ori un proces se apropia de sfârşit, aşa 
că n-a zis nimic când el a plecat de la masă şi s-a întors în 
birou să-şi pregătească discursul de încheiere pentru juriu. 
Când a sunat telefonul din hol, Susan s-a repezit să 
răspundă, aşa încât el sa nu fie deranjat. 

— Stimaţi membrii ai juriului, este oare credibil ca un om 
de talia domnului Bishara să poată fi implicat într-o astfel 
de infracţiune nevolnică? Oare cineva care ar avea atâtea 
de pierdut să se gândească fie şi o clipă... 

S-a auzit o bătaie la usa. Gilly s-a întors, ştiind că soţia lui 
nu l-ar fi întrerupt dacă nu cumva... 

— E un domn Barry Hammond la telefon. Zice că e 
urgent. 


Pentru Hakim Bishara nu a fost un weekend lung, ci doar 
şaizeci şi şapte de ore nedormite în care a aşteptat să fie 
dus înapoi la tribunal să-şi afle soarta. Putea doar să spere 
că atunci când prim-juratul se va ridica, va rosti un cuvânt, 
nu altul. 

În timp ce se învârtea prin curtea închisorii duminică 
după-amiază, însoţit de doi bancheri cărora nu li se mai 
permitea nici să deschidă un cont, mai mulţi puşcăriaşi au 
venit să-i ureze noroc. 

— Păcat că unul sau doi dintre ei n-au apărut ca martori 
la proces, a spus unul dintre însoțitorii lui. 

— Şi cum m-ar fi ajutat asta? a întrebat Hakim. 

— Se zvoneste prin închisoare că baronii drogurilor le 
spun tuturor că tu nu ai fost niciodată nici traficant, nici 
consumator, pentru că ei îşi cunosc clienţii şi furnizorii mai 
bine decât oricare intermediar. La urma-urmei, nu pot să-şi 
facă reclamă şi nu au nici prăvălie cu firmă. 

— Dar cine i-ar crede? a întrebat Hakim. 

37 


Sebastian a ajuns la Old Bailey luni dimineata, la noua 
treizeci. Cand a intrat în tribunal a fost surprins găsindu-l 
pe Arnold Hardcastle stând singur pe banca apărării. Seb s- 
a uitat mai încolo şi l-a zărit pe domnul Carman, care era 
deja la locul lui, verificându-şi discursul de încheiere. Arăta 
de parcă de abia aştepta pocnetul pistolului ca să 
demareze şi s-o ia la goană spre finişul cursei. Pentru 
avocaţi nu există medalia de argint. 

— Vreun semn de la stimatul nostru lider? a întrebat Seb, 
aşezându-se lângă Arnold. 

— Nu, dar ar trebui să ajungă în orice clipă, a zis Arnold, 
uitându-se la ceas. Când am sunat mai devreme, fiul lui 
mai mic mi-a zis că nu trebuia să fie deranjat în niciun caz. 
Deşi trebuie să mărturisesc că e cam târziu. 

Seb se tot uita spre uşa prin care intrau oficialii 
tribunalului, avocaţi, ziarişti şi alte persoane interesate, dar 
domnul Gray nu se afla printre aceştia. 9:45 a.m. şi nu era 
niciun semn de la el. 9:50 şi domnul Carman a început să 
se uite nedumerit înspre ei. 9:55 şi Arnold a devenit puţin 
nerăbdător pentru că judecătorul urma desigur să întrebe 
unde este avocatul apărării şi el habar n-avea. 10:00. 

Domnul Justice Urquhart a intrat, s-a înclinat în fata 
tribunalului şi a luat loc pe estradă. A verificat dacă 
acuzatul era în boxa lui şi cei doisprezece jurati stăteau în 
boxa juriului. In cele din urmă s-a uitat spre banca acuzării 
şi l-a zărit pe domnul Carman stând pe marginea scaunului, 
aşteptând nerăbdător începerea procedurilor. Judecătorul i- 
ar fi făcut pe plac, dar nu era niciun semn de avocat al 
apărării. 

— V-aş chema, domnule Carman să vă spuneţi discursul 
de încheiere, dar se pare că domnul Gray nu este printre 
noi. 

De îndată ce domnul Urquhart a spus aceste cuvinte, uşa 
din spate a sălii tribunalului s-a deschis brusc şi domnul 

Gray a intrat grăbit, cu roba fluturandu-i în urmă, în timp 
ce-şi aranja peruca din mers. După ce s-a aşezat, 
judecătorul a spus: 

— Bună dimineaţa, domnule Gray. Va opuneti să-l chem 
pe domnul Carman să-şi prezinte discursul de încheiere? 

Nu a încercat să-şi ascundă sarcasmul. 

— Imi cer scuze, domnule judecător, dar aş dori să-mi 
spuneţi dacă aş mai putea chema un martor care are 
dovezi noi de prezentat în faţa curţii. 

Domnul Carman s-a aşezat şi şi-a închis dosarul cu un 
pocnet. S-a lăsat pe spate şi a aşteptat să vadă cine ar 
putea fi acel martor nou. 

— Şi cine este acest martor nou, dacă pot întreba, 
domnule Gray? 

— Nu i-aş zice martor nou, domnule judecător, ci aş vrea 
să-l rechem pe domnul Collier în boxa martorilor. 

Această cerere i-a luat pe toţi prin surprindere, inclusiv 
pe domnul Carman şi a durat o vreme până ce şuşotelile au 
încetat suficient de mult pentru ca judecătorul să pună 
următoarea întrebare. Acesta s-a aplecat în faţă, s-a uitat la 
consilierul Coroanei şi a întrebat: 

— Aveţi vreo obiectie, domnule Carman, ca domnul 
Collier să fie rechemat în această fază târzie? 

Carman ar fi vrut să spună „Da, sigur că da, domnule 
judecător”, dar nu ştia pe ce s-ar putea baza împiedicând 
martorul principal al Coroanei să apară iar în boxă. 

— Nu am nicio obiectie, domnule judecător, cu toate ca 
aş vrea să ştiu ce dovezi noi ar fi putut apărea în weekend. 

— Atunci să aflăm, nu? a zis judecătorul. A făcut semn 
aprodului. 

— Chemaţi-l pe domnul David Collier! 

Ofiţerul senior de la vamă a reintrat în sală şi s-a dus în 
boxa martorilor. Nimic nu putea fi ghicit din expresia de pe 
figura lui. Judecătorul i-a reamintit că se afla încă sub 
jurământ. 

— Buna dimineata, domnule Collier, a sous Gray. Pot sa 
confirm faptul ca ati venit de data aceasta la propria 
dumneavoastra cerere si nu ca martor al acuzarii? 

Sebastian nu s-a putut împiedica sa nu observe că 
domnul Gray renuntase la abordarea sa dusmanoasa 
anterioara si discuta pe un ton prietenos. 

— Da, domnule. 

— Si de ce ati dorit sa reapareti? 

— M-am temut ca daca nu apar, s-ar putea face o mare 
nedreptate. 

Din nou au început discuţii destul de puternice în sală. 
Domnul Gray nu a încercat să continue până ce nu s-a facut 
linişte. 

— Poate doriţi să ne explicati, domnule Collier. 

— Vineri seara am primit un telefon de la un coleg din 
Frankfurt care mi-a istorisit un caz recent din acel oraş 
despre care credea ca ar trebui să aflu. In timpul 
conversatiei, am aflat motivul pentru care domnisoara 
Aisha Obgabo, stewardesa de pe zborul 207 a dat doar o 
marturie tn scris in fata acestui tribunal. 

— Si care este motivul? a intrebat domnul Gray. 

— Este la inchisoare, unde ispaseste 0 condamnare de 
şase ani pentru trafic de droguri de clasa A. 

De data aceasta, judecătorul nici nu a încercat să 
liniştească izbucnirea discuțiilor cauzate de revelaţia 
domnului Collier. 

— Şi ce legătură ar avea acest lucru cu cazul nostru? a 
întrebat domnul Gray, după ce s-a făcut linişte. 

— Se pare că la câteva săptămâni după reținerea lui 
Bishara, domnişoara Obgabo a fost arestată pentru că era 
în posesia a două uncii de marijuana. 

— În Germania marijuana este considerată drog de clasă 
A? a întrebat judecătorul, neîncrezător. 

— Nu, domnule judecător. Pentru acea infracţiune, 
judecătorul i-a dat domnisoarei Obgabo o sentinţă de şase 
luni cu suspendare şi a ordonat să fie deportată în Nigeria. 

— Şi de ce nu a fost? a întrebat judecătorul. 

316 


- JEFFREY ARCHER - 


— Pentru că în timpul procesului s-a dovedit ca 
domnişoara Obgabo avea o legătură cu căpitanul aeronavei 
în care era stewardesă. Dacă ar fi fost trimisă înapoi în 
Nigeria, domnule judecător, ar fi fost arestată pentru 
adulter şi, dacă ar fi fost găsită vinovată, pedeapsa cerută 
de Sharia în acea ţară este moartea prin lovire cu pietre. 
Aşa că după proces, când judecătorul a întrebat-o dacă 
dorea să fie luate în considerare şi alte infracţiuni înainte 
de a da sentinţa, a recunoscut că fusese plătită cu o sumă 
mare de bani pentru a pune treisprezece uncii de heroină 
în bagajul unui pasager de la clasa business a companiei 
Nigeria Airways din Lagos spre Londra. Domnişoara Obgabo 
nu şi-a putut aminti numele pasagerului, dar şi-a amintit că 
valiza in care a pus heroina era gravată cu inițialele HB în 
aur. Pentru această infracţiune, judecătorul a condamnat-o 
pe domnisoara Obgabo la şase ani închisoare care, 
avocatul ei a asigurat-o, că erau suficienţi ca să ceară azil 
ca refugiată politică. 

De data aceasta judecătorul a acceptat că va fi obligat să 
aştepte ceva mai mult timp înainte ca ordinea să revină în 
sală. S-a lăsat pe spate în scaun în timp ce mai mulţi ziarişti 
au ieşit în fugă din tribunal în căutarea celui mai apropiat 
telefon. 

Sebastian a observat că pentru prima oară juratii se 
uitau la prizonierul din boxă şi mulţi dintre ei chiar îi 
zâmbeau lui Hakim. Ceea ce n-a observat a fost că Adrian 
Sloane s-a strecurat discret afară din galerie. Domnul Gray 
a rămas în picioare, dar n-a încercat să zică nimic până ce, 
din nou, nu s-a instaurat ordinea. 

— Mulţumesc, domnule Collier pentru integritate şi 
pentru simţul datoriei publice. Dacă pot să spun, îmi creaţi 
un respect considerabil pentru profesia dumneavoastră. 

Domnul Gray şi-a închis dosarul, s-a uitat în sus şi a spus: 

— Nu mai am şi alte întrebări, domnule judecător. 

— Aveţi întrebări pentru acest martor, domnule Carman? 
a întrebat judecătorul. 

Carman s-a consultant cu membrii echipei Coroanei 
înainte de a se uita în sus şi a zice: 

— Nu, domnule judecător. Cu toate că trebuie sa 
mărturisesc că mi se pare cumva ironic faptul că eu v-am 
dovedit că sinceritatea acestui martor este mai presus de 
îndoială. 

— Chapeau, domnule Carman, a zis judecătorul, 
atingându-şi peruca sa grea. 

— Şi ţinând seama de aceasta, domnule judecător, a 
continuat Carman, Coroana îşi retrage toate acuzaţiile 
împotriva acuzatului. Domnul Carman s-a aşezat la locul lui 
în aplauzele izbucnite din galeria publicului. 

Ziariştii continuau să scrie ca nebunii. Oficialii curţii 
încercau să nu arate nicio emoție, în timp ce prizonierul din 
boxă se uita năucit la ceea ce se întâmpla în jurul lui. 
Domnul Justice Urquhart părea să fie singura persoană din 
cameră complet calmă. Şi-a întors atenţia spre bărbatul 
care încă mai stătea în boxă şi a zis: 

— Domnule Bishara, Coroana şi-a retras acuzaţiile 
împotriva dumneavoastră. Prin urmare sunteţi eliberat din 
custodie şi puteţi părăsi tribunalul şi, trebuie s-o spun, fără 
ca reputaţia dumneavoastră să aibă de suferit. 

Sebastian a sărit în sus şi l-a imbratisat pe Ross, iar cei 
doi QC şi-au făcut reverente cu o seriozitate prefăcută 
înainte de a-şi strânge mâinile. 

— Cum se pare că avem restul zilei liber, George, a zis 
Gilly Gray, ai dori să mergem împreună să luăm masa şi la 
un meci de golf? 

— Bine ati revenit, domnule presedinte. 

— Multumesc, Ross, a spus Hakim, asezandu-se in 
fotoliul presedintelui pentru prima oara dupa cinci luni. Dar, 
ca să spun adevărul, nu ştiu cum să încep să iti mulţumesc 
pentru tot ce ai făcut, nu numai pentru mine personal, ci, şi 
mai important, pentru bancă. 

— Nu am muncit singur, a zis Ross. Ai o echipă a naibii 
de bună aici la Farthings, condusă de Sebastian, care a 
muncit tot timpul, chiar şi la ore care nu există pe ceas. 

— Arnold mi-a spus că sunt, de asemenea, responsabil, 
pentru că i-am distrus viaţa personală. 

— Cred că vei afla că lucrurile s-au mai dezghetat putin 
în acest domeniu. 

— Ar ajuta dacă i-aş scrie Samanthei şi i-aş explica de ce 
Seb a fost nevoit să plece din Washington aşa de repede? 

— Ştie deja. Dar nu ar strica deloc. 

— Mai există cineva căruia ar trebui să-i mulţumesc? 

— Întreaga echipă v-a susţinut cât a putut, dar decizia lui 
Giles Barrington de a se alătura consiliului atunci când a 
făcut-o, a trimis un mesaj clar atât prietenilor, cât şi 
duşmanilor. 

— Datorez atât de mult familiei Barrington încât îmi va fi 
aproape imposibil să-i răsplătesc. 

— Ei nu cred asta, domnule preşedinte. 

— Aceasta este forţa lor. 

— Şi slăbiciunea inamicilor voştri. 

— Pentru a ne înveseli puţin, aţi văzut la ce preţ s-au 
deschis acţiunile noastre azi-dimineata? 

— Aproape de valoare la care fuseseră cu o zi înainte... 

Ross a ezitat. 

— Am fost la închisoare. Şi Jimmy Goldsmith m-a sunat 
azi-dimineata mai devreme să-mi spună că îşi va vinde 
stocul treptat în următoarele şase luni. 

— Cred că va obţine un profit bunicel. 

— Nimeni nu-i va purta pică pentru asta, ţinând seama 
de riscul pe care şi l-a asumat când majoritatea oamenilor 
credeau că eram la pământ. 

— lar Adrian Sloane este un exemplu strălucit în acest 
domeniu. Din nenorocire, a marcat şi el un punct din 
motive greşite. 

— Ei bine, cel puţin nu va mai putea pretinde un loc în 
consiliu după ce-şi încasează banii pe acţiuni. Dar fiţi 
atenţi, aş fi dat oricât să fi putut participa la întrunirea 
consiliului în care Jimmy i-a spus lui Sloane exact ce părere 
avea despre el. 

— Cred că vei găsi minuta înregistrată în detaliu, 
domnule preşedinte. 

— Sigur că da, dar aş fi vrut ca discuţia să fi fost 
înregistrată pe bandă ca să pot s-o mai ascult - a făcut o 
pauză - iar şi iar. 

— Sloane n-a fost singurul care a abandonat ceea ce unii 
considerau un vapor care se scufundă. Nu vei fi surprins să 
afli că unul sau doi dintre clienţii mai vechi încearcă acum 
să se urce iar la bord. „Nu m-am îndoit niciodată de voi, 
bătrâne”. 

— Sper ca i-ati făcut să meargă unul câte unul pe 
scândură, a spus Hakim, convins. 

— Nu am mers chiar până acolo, domnule preşedinte. 
Totuşi, le-am explicat clar că s-ar putea să nu li se ofere 
aceiaşi termeni avantajoşi ca în trecut. 

Hakim a izbucnit în râs. 

— Ştii, Ross, sunt clipe în care mi-ar prinde bine o lecţie a 
înţelepciunii şi diplomaţiei tale. Tonul preşedintelui s-a 
schimbat. Pot îndrăzni să întreb dacă ne-am apropiat de 
găsirea celui care a plătit-o pe stewardesă să pună heroina 
în geanta mea? 

— Barry Hammond zice că a ajuns la o listă scurtă cu trei 
nume. 

— Presupun că unul dintre aceştia e Desmond Mellor. 

— Cu ajutorul si complicitatea lui Adrian Sloane si Jim 
Knowles. Dar Barry m-a avertizat ca nu va fi usor de 
dovedit. 

— Ar fi fost imposibil fara ajutorul domnului Collier care 
foarte bine ar fi putut să nu spună nimic. Îi sunt îndatorat. 
Poate ar trebui să-i trimitem pe el şi pe soţia lui într-o 
croazieră Barrington’s în Bahamas. 

— Nu cred, domnule preşedinte. David Collier este un om 
corect. Chiar şi când Barry l-a dus la un prânz ca să-i 
mulţumească pentru tot ce făcuse, a insistat să plătească 
nemteste. Nu, aş sugera o scrisoare de mulţumire şi, cum îl 
admiră mult pe Dickens, poate o «ediţie completă 
Nonesuch? 

— Ce idee strălucită. 

— Nu e a mea. Din nou îi poţi mulţumi lui Barry 
Hammond pentru ea. Cei doi s-au împrietenit şi se duc 
împreună să urmărească Viespi/e jucând în fiecare sâmbătă 
după-amiaza. 

— Viespile? a zis Hakim, mirat. 

— O echipă londoneză de rugby pe care o susţin de mai 
mulţi ani. 

— Şi ce ai sugera să fac pentru a-i mulţumi lui Barry cum 
se cuvine? 

— l-am plătit deja bonificatia cu care ai fost de acord în 
cazul în care erai găsit nevinovat şi încă încearcă să afle 
cine a angajat-o pe stewardesa care ţi-a pus drogurile în 
valiză. Dar refuză să-mi dea detalii până ce nu-l va prinde 
pe ticălos. 

— Tipic pentru Barry. 

— Mi-a mai spus şi că i-ai cerut să o mai cerceteze pe 
Kristina Bergstrom, ceea ce m-a nedumerit, domnule 
preşedinte, pentru că am fost convins că a zis adevărul şi 
nu văd niciun motiv pentru care... 

— Acum că nu mai eşti preşedinte, Ross, ce planuri ai 
pentru viitorul apropiat? 

Cu toate că schimbarea subiectului nu fusese subtilă, 
Ross s-a conformat. 

— Jean şi cu mine mergem în concediu în Birmania, o 
tara pe care mi-am dorit întotdeauna s-o vizitez. Si, cand 
vom reveni în Scoţia, vrem să ne petrecem restul zilelor 
într-o cabană de lângă Gullane care are o vedere magnifică 
spre Firth şi Forth şi din întâmplare este şi lângă terenul de 
golf Muirfield, unde mi-am petrecut multe ore fericite 
exersând handicapul. 

— Nu înţeleg, Ross. 

— Ceea ce e un lucru bun, domnule preşedinte, pentru 
că ai ajunge în aceeaşi oală. Şi mai important, Gullane este 
pe malul sudic al râului Firth, unde păstrăvii vor descoperi 
că m-am întors să mă răzbun. 

— Deci trebuie să înţeleg că nu te pot convinge în niciun 
fel să mai rămâi în consiliu? 

— Nicio speranţă. Ai primit deja scrisoarea mea de 
demisie şi dacă nu sunt în Scoţianul Zburător în seara asta 
nu ştiu pe care dintre noi îl va asasina mai întâi Jean. 

— Cu tine mă mai descurc, dar nu şi cu Jean. Asta 
înseamnă că ai terminat cumpărarea cabanei idilice despre 
care mi-ai povestit? 

— Aproape, a zis Ross. Mai trebuie să vând apartamentul 
din Edinburgh înainte de semnarea contractului. 

— Te rog să-i transmiti lui Jean toată dragostea mea şi 
să-i spui cât de recunoscător îi sunt că ţi-a permis să revii 
cinci luni de la pensie. Să te distrezi de minune în Birmania 
şi iti mulţumesc încă o dată. Ross era gata să dea mâna cu 
bancherul când Hakim l-a imbratisat ca un urs, ceea ce nu i 
se mai întâmplase până atunci scotianului. 

După ce a plecat Ross, Hakim s-a dus la fereastră şi a 
aşteptat până ce l-a văzut părăsind clădirea şi chemând un 
taxi. S-a întors apoi la birou şi i-a cerut secretarei să-i facă 
legătura cu domnul Vaughan de la Savills. 

— Domnule Bishara, mă bucur să vă aud. Aţi fi interesat 
cumva de un apartament duplex în Mayfair, locaţie 
superbă, cu vedere excelentă la parc... 

— Nu, domnule Vaughan, nu sunt. Dar ati putea sa-mi 
vindeti un apartament din Edinburgh despre care stiu ca se 
afla tn fisierele dumneavoastra de mai multe luni. 

— Avem deja o oferta pentru proprietatea domnului 
Buchanan de pe Argyll Street, dar e mai scazuta cu doua 
mii de lire fata de pretul cerut. 

— Foarte bine, atunci scoateţi-l pe piaţă, vindeti-l 
solicitantului şi voi acoperi eu diferenţa de pret. 

— E vorba de două mii de lire, domnule Bishara. 

— Merită chiar şi dublul sumei acesteia, a spus Hakim. 

GILES BARRINGTON 
1976-1977 

BIROUL GUVERNATORULUI 
12 iunie, 1976 
Stimate lord Barrington, 


Poate nu vă amintiţi de mine, dar ne-am întâlnit acum 
doisprezece ani in prima croazieră a navei companiei 
Barrington’s la New York. Atunci eram congresman pentru 
al unsprezecelea district din Louisiana, cunoscut sub 
denumirea de Baton Rouge. De atunci, am devenit 
guvernator al statului şi am fost reales de curând pentru un 
al doilea mandat. Îmi permit să vă felicit şi pe 
dumneavoastră pentru întoarcerea în Cabinet ca lider al 
Camerei Lorzilor. 

Vă scriu pentru a vă anunța că voi fi în Londra câteva zile 
la sfârşitul lunii iulie şi mă întreb dacă ati putea să vă 
întâlniți cu mine într-o problemă personală, referitoare la 
un prieten apropiat, votant şi susținător major al partidului 
meu. 

Prietenul meu a avut o aventură nefericită cu o anumită 
lady Virginia Fenwick când a vizitat Londra acum cinci ani şi 
care, din câte am aflat, este fosta dumneavoastră soție. 
Problema în care vă cer sfatul nu o prezintă pe lady Virginia 
într-o lumină bună, iar Domnia Voastră v-aţi putea afla încă 
în termeni buni cu ea. Dacă acesta este cazul voi înțelege, 
desigur, şi voi încerca să rezolv altfel problema. 

De abia aştept să vă văd. 


Al dumneavoastră sincer, 

Onorabilul Hayden Rankin 


Giles şi-l amintea foarte bine pe guvernator. Sfaturile lui 
subtile precum si discretia sa îl ajutaseră să evite o 
catastrofă majoră când IRA încercase să scufunde nava 
Buckingham în prima sa călătorie şi desigur nu uitase 
cuvintele sale de despărţire: „Îmi eşti dator.” 

Giles i-a scris imediat să-l anunţe că va fi încântat să-l 
vada când va fi in Londra. Si nu mai putin - ceea ce n-a 
scris - pentru că de abia aştepta să afle cum de fosta lui 
soţie dăduse peste unul dintre prietenii apropiaţi ai 
guvernatorului. Şi ar putea să rezolve în cele din urmă 
misterul micutului Freddie. 

Era incantat ca Hayden fusese reales pentru al doilea 
mandat, dar nu la fel de increzator tn sansele partidului sau 
la urmatoarele alegeri cu toate ca nu avea de gand s-o 
recunoască, mai ales în fata Emmei. 

După demisia surpriză a lui Harold Wilson în aprilie 1976, 
noul prim-ministru, Jim Callaghan, îi ceruse şi el lui Giles să 
se ocupe de campania electorală în localităţile de frontieră 
şi în ultimele două luni vizitase circumscripţii îndepărtate, 
cum ar fi Aberdeen şi Plymouth. Când Callaghan i-a cerut 
lui Giles evaluarea realistă a rezultatului noilor alegeri, îl 
avertizase pe „Jim Norocosul” că s-ar putea să nu fie la fel 
de norocosi şi de data aceasta. 


* 


— Pot vorbi cu Sebastian Clifton, va rog? 

— La telefon. 

— Domnule Clifton, va sun din Statele Unite. Acceptati o 
convorbire cu taxa inversa de la o domnisoara Jessica 
Clifton? 

— Da, o accept. 

— Salut, tati. 

— Salut, Jessie, ce mai faci? 

— Grozav, multumesc. 

— Si mama ta? 

— Încă mai am de lucru cu ea, dar am sunat să mă 
asigur că vei veni cu noi la Roma luna viitoare. 

— Am deja o rezervare la Albergo del Senato, în Piazza 
della Rotonda. E chiar vizavi de Panteon. Voi unde veţi sta? 

— Cu bunicul, la Ambasada Americană. Nu tin minte 
dacă l-ai întâlnit vreodată, dar e grozav. 

— Da, l-am întâlnit. De fapt, l-am vizitat pe bunicul când 
era chef de mission în Grosvenor Square şi i-am cerut mâna 
mamei tale. 

— Cât de modă veche esti, tată, dar nu te mai obosi să-i 
ceri iar mâna mamei, pentru că am eu deja aprobarea lui şi 
nu mă pot gândi la un oraş mai romantic decât Roma în 
care să-i ceri mamei mâna. 

— Să nu-mi spui că ai telefonat ambasadorului din Roma 
cu taxă inversă! 

— Ba da, dar numai o dată pe săptămână. De abia aştept 
să-l întâlnesc pe bunicul şi pe unchiul Giles. După aceea îi 
pot adăuga pe lista mea şi să-i anunţ că vrei să te însori cu 
mama. 

— Presupun că ai ales deja data, ora şi locul? 

— Sigur că da. Trebuie să fie joi, când avem bilete la 
galeria Borghese. Ştiu că mama de abia aşteaptă să vadă 
picturile lui Bernini şi Paolina Borghese a lui Canova. 

— Ştii că acea galerie poartă numele surorii lui 
Napoleon? 

— Nu ştiam că ai fost la Roma, tata. 

— Poate te surprinde, Jessie, dar lumea cutreiera 
pământul şi înainte de 1965. 

— Ştiu. Am citit despre ei în cărţile de istorie. 

— N-ai vrea cumva să conduci şi o banca? 

— Nu, mersi, tată, dar chiar nu am timp, cu pregătirea 
expoziţiei mele şi încercarea de a vă organiza pe voi doi. 

— Chiar nu-mi închipui cum de am supravieţuit până ai 
apărut tu. 

— Se pare ca nu prea bine. Apropo, te-ai întâlnit 
vreodată cu un domn Maurice Swann din Shifnal, în 
Shropshire? 

— Da, dar sigur nu mai trăieşte. 

— Ba da, şi e foarte vioi după câte se pare, pentru că a 
invitat-o pe mama să-i deschidă teatrul şcolii. Ce mai e şi 
asta? 

— O poveste lungă, a zis Seb. 


* 


Desmond Mellor întârziase câteva minute si dupa ce 
Virginia i-a turnat un whisky a abordat imediat subiectul. 

— Eu mi-am ţinut cuvântul şi a venit momentul să ţi-l tii 
şi tu pe al tău. Virginia n-a comentat. Am câştigat mulţi 
bani în timp şi de curând am primit o ofertă serioasă pentru 
Mellor Travel care ar face posibil să câştig chiar şi controlul 
asupra băncii Farthings. 

Virginia şi-a umplut iar paharul cu Glen Fenwick. 

— Deci cum te pot ajuta? 

— Pe scurt, vreau titlul de cavaler pe care ai promis că 
mi-l vei obţine atunci când ai avut nevoie de ajutorul meu 
ca să-i conving pe detectivii aceia americani că erai 
corectă. 

Virginia era conştientă că doar ideea ca Desmond Mellor 
să fie făcut cavaler era absurdă, dar văzuse deja un mod de 
a întoarce acest lucru în favoarea ei. 

— Cinstit vorbind, Desmond, mă mir că n-ai fost deja 
nominalizat. 

— Aşa merge? a spus Mellor. Cineva trebuie să mă 
nominalizeze? 

— Da, comitetul de acordare a onorurilor, un grup select 
de oameni mari şi buni primesc recomandările şi, daca li se 
par corespunzătoare, le dau curs. 

— Ştii cumva din întâmplare pe cineva din acel comitet? 

— Nimeni nu trebuie să ştie cine sunt membrii 
comitetului. Este un mare secret. Altfel, ar fi pisati întruna 
de oameni complet nepotriviti. 

— Deci ce şanse am? a întrebat Mellor. 

— Mai bune decât majoritatea, a zis Virginia, pentru că 
preşedintele comitetului este un vechi prieten de familie. 

— Cum îl cheamă? 

— Dacă ţi-l spun, trebuie să juri că vei păstra secretul 
pentru că dacă s-ar gândi chiar şi o clipă că ai aflat, asta-ti 
va bloca şansele de a fi făcut cavaler. 

— Ai cuvântul meu, Virginia. 

— Ducele de Hertford - Peregrine pentru prietenii lui - 
este preşedintele comitetului de zece ani. 

— Şi cum naiba aş putea ajunge să întâlnesc un duce? 

— După cum ţi-am zis, este un prieten personal, aşa că-l 
voi invita la un cocktail unde vei avea ocazia să faci 
cunoştinţă cu el. Dar mai avem mult de lucru înainte de 
asta. 

— Cum ar fi? 

— Mai întâi trebuie să lansezi o campanie importantă 
dacă vrei să fii luat în serios. 

— Ce fel de campanie? 

— Articole despre compania ta şi despre succesul ei în 
decursul vremii, subliniind în mod special recordurile tale la 
export care vor trebui să apară regulat în rubricile de 
afaceri ale ziarelor. Comitetul de acordare a onorurilor 
reacţionează întotdeauna pozitiv la cuvântul „export”. 

— Asta n-ar fi prea greu de aranjat. Mellor Travel are 
sucursale în toată lumea. 

— Le mai place şi cuvântul „caritabil”. Trebuie să fii 
văzut susţinând mai multe cauze locale şi naţionale demne 
de interes, cu fotografii care să le atragă atenţia, astfel 
încât atunci când numele tău va ajunge în faţa comitetului, 
cineva să spună: „Ştii, întreprinde multe acţiuni caritabile.” 

— Se pare că ştii multe despre asta, Virginia. 

— Aşa sper. Ne ocupăm de asta de mai mult de patru 
sute de ani. 

— Deci mă vei ajuta? Pentru că eu, evident nu mă voi 
descurca singur. 

— In mod normal, as fi foarte bucuroasă s-o fac, 
Desmond, dar, după cum ştii mai bine ca oricine, nu mai 
sunt o femeie fără obligaţii. 

— Dar mi-ai dat cuvântul. 

— Şi mi-l voi ţine. Dar dacă ar trebui s-o fac aşa cum se 
cuvine, Desmond, ar trebui să consum mult timp 
asigurându-mă că vei fi invitat la toate balurile caritabile de 
societate, că ti se va cere să ţii discursuri la conferințele de 
afaceri adecvate, aranjând să te întâlneşti - fără s-o ştie 
cineva, desigur - cu anumiţi membri ai comitetului, inclusiv 
cu ducele. 

— Să spunem cinci sute de lire pe lună pentru ca să fim 
siguri? 

— Plus cheltuielile. Va trebui să beau şi să cinez cu nişte 
persoane foarte influente. 

— S-a aranjat atunci, Virginia. Azi voi trimite un ordin de 
plată pentru cinci sute de lire pe lună în banca ta. Şi cum 
am crezut întotdeauna în motivații, vei primi un bonus de 
zece mii de lire în ziua în care Maiestatea Sa mă va lovi cu 
sabia pe umăr. 

O bonificatie pe care Virginia nu se aştepta s-o 
primească vreodată. 

După ce a plecat Mellor, Virginia a oftat uşurată. Era 
adevărat că era prietenă veche cu ducele de Hertford, dar 
ştia prea bine că acesta nu era membru al comitetului de 
acordare a onorurilor. Totuşi, nu era rău să-l invite pe 
Peregrine la un cocktail unde i-l va prezenta pe Mellor ca 
să-i ţină speranţa trează, asigurându-se în acelaşi timp că- 
şi va primi cecul lunar plus cheltuielile. 

Virginia a început să se gândească la alţi candidaţi 
convenabili pentru comitetul de acordare a onorurilor pe 
care i-ar putea prezenta lui Mellor. O fascina faptul că un 
om în mod normal atât de viclean şi calculat, putea fi atât 
de naiv şi credul când era scos din mediul său natural. Insă 
Virginia acceptase că nu-şi putea permite să supraliciteze. 

Până ce s-au terminat negocierile şi s-au semnat 
contractele, Sebastian era atât amuzat cât şi ostenit. 

Cu francezii nu se pot face afaceri uşor, s-a gândit el şi 
nu numai pentru că pretind că nu pot vorbi englezeste ori 
de câte ori nu vor să răspundă la o întrebare. 

Când s-a întors la hotel, voia doar o cină uşoară, un duş 
fierbinte şi să se culce devreme, pentru că avea rezervare 
la primul zbor de pe Charles de Gaulle din acea dimineaţă. 
Studia room-service-ul când a sunat telefonul. 

— Recepţia, domnule. Ne întrebăm dacă aţi dori să 
profitati de serviciul nostru de masaje. 

— Nu, mulţumesc. 

— Oferim acest serviciu tuturor oaspeţilor noştri de 
seamă, domnule şi nu costă în plus. 

— Bine, m-ati convins. Trimiteţi-l sus. 

— De fapt este o femeie, domnule. Este chinezoaică şi o 
maseuză excelentă, dar mi-e teamă că engleza ei este 
puţin limitată. 

Seb s-a dezbrăcat, şi-a pus un halat oferit de hotel şi a 
aşteptat. După câteva minute, cineva a bătut la uşă. A 
deschis-o şi a salutat-o pe femeia în costum alb care ducea 
o masă pliantă de masaj într-o mână şi o geantă în cealaltă. 

— Mai Ling, a spus ea, înclinându-se. 

— Intraţi, vă rog, a zis Seb, dar ea nu a răspuns. 

A aşteptat-o să instaleze masuta de masaj în mijlocul 
camerei înainte de a dispărea în baie şi a reveni după 
câteva momente cu două prosoape mari. Şi-a deschis apoi 
geanta şi a extras din ea câteva sticlute cu uleiuri şi creme. 

A făcut iar o reverență şi i-a arătat lui Seb că trebuie să 
stea cu fata în jos pe masa. El şi-a scos halatul, conştient că 
purta doar nişte boxeri scurţi şi s-a urcat pe masă. 

După câteva minute de palpat, ea a găsit o veche rană 
de la squash pe călcâiul lui stâng şi după câteva momente, 
un muşchi întins la umărul lui drept. A apăsat tare şi Seb s- 

a relaxat de îndată, simtind ca se afla în mâinile unei 
profesioniste. 

Mai Ling lucra la gâtul lui când a sunat telefonul. Seb şi-a 
dat seama că trebuia să fie preşedintele care dorea să ştie 
cum mersese afacerea cu francezii. Era gata să se dea jos 
de pe masă şi să răspundă, dar, înainte de a se putea 
mişca, Mai Ling a ridicat receptorul şi i l-a pus la ureche. A 
auzit o voce care spunea: 

— Imi pare rau că vă deranjez, domnule, dar pe linie este 
un domn Bishara. 

— Faceti-mi legătura, vă rog. 

— Cum a mers? au fost primele cuvinte ale preşedintelui. 

— Ne-am înţeles la un cupon de 3,5 la sută pe an, a spus 
Seb în timp ce Mai Ling îi apăsa adânc în umăr în locul care 
trebuia. Dar singura condiţie a fost ca francul francez să nu 
cadă sub cursul actual faţă de liră de 9,42. 

— Foarte bine, Seb, pentru că, dacă-mi amintesc corect, 
te-ai fi mulţumit cu 3,4 la sută şi chiar ai fi permis francului 
să scadă sub 10 la sută. 

— Asa este, dar după câteva negocieri şi mai multe sticle 
dintr-un vin destul de bun, i-am făcut să înţeleagă. Am 
contractul redactat în franceză şi engleză. 

— Şi cam când te întorci? 

— Voi veni cu primul zbor de dimineaţă pe Heathrow, aşa 
că ar trebui să ajung la birou până la amiază. 

— Poti să treci să ma vezi de îndată ce te întorci? E ceva 
ce doresc să discut destul de urgent cu tine. 

— Da, desigur, domnule preşedinte. 

— Şi ceva mai nostim, am primit o scrisoare încântătoare 
de la Samantha în care îmi spune cât de mulţumită a fost 
de rezultatul procesului. 

— Cum de a aflat asta? a întrebat Seb. 

— Evident i-ai spus lui Jessica. 

— Da, acum Jessie mă sună de două sau trei ori pe 
săptămână, evident cu taxă inversă. 

— A vorbit şi cu mine de câteva ori. 

— Jessie vă sună cu taxă inversă? 

— Doar când nu poate să dea de tine. 

— O omor. 

— Nu, nu, a zis Hakim. Să nu faci asta. Este o schimbare 
plăcută faţă de majoritatea celorlalţi care mă sună, cu 
toate că Dumnezeu să-l apere pe cel cu care se va mărita. 

— Nimeni nu va fi suficient de bun. 

— Şi Samantha? Tu eşti suficient de bun pentru ea? 

— Sigur că nu, dar nu mi-am pierdut speranţa pentru că 
Jessie mi-a spus că la vară merg la Roma, unde speră că va 
vedea toate cele nouăsprezece Caravaggio. 

— Presupun că ţi-ai planificat concediul în acelaşi timp? 

— Sunteţi mai rău decât Jessie. Nu m-ar surprinde dacă 
voi doi nu v-aţi aliat deja. 

— Ne vedem mâine la douăsprezece, a zis Hakim înainte 
de a închide telefonul. 

Mai Ling a pus telefonul pe masuta din colţul camerei 
înainte de a-şi începe munca la gâtul lui Seb. Dar el se tot 
întreba de ce preşedintele dorea să-l vadă de îndată ce se 
întorcea şi de ce nu putea discuta problema la telefon. 

Un bazait mic al ceasului lui Mai Ling a indicat că ora se 
terminase. Seb era aşa de relaxat încât aproape adormise. 

S-a dat jos de pe masă, s-a dus în dormitor şi a luato 
bancnotă de zece franci din portmoneu. Până când a 
revenit în camera, masuta de masaj fusese pliată, sticlutele 
cu uleiuri aşezate înapoi în geantă, iar prosoapele puse în 
coşul de rufe murdare. 

l-a dat bacşişul lui Mai Ling, iar ea i-a făcut o reverență 
adâncă înainte de a ieşi repede din cameră. Seb stătea 
lângă telefon, dar a durat o vreme până ce a ridicat 
receptorul. 

— Cu ce vă pot ajuta, domnule Clifton? 

— Aş vrea să sun în Statele Unite. 

41 


— Ai vreo idee de ce vrea presedintele sa ma vada asa 
de urgent? 

— Nu, domnule Clifton, a raspuns Rachel. Dar va pot 
spune ca Barry Hammond e înăuntru cu el. 

— Bine. Trimite copia engleză a contractului la 
contabilitate şi aminteşte-le că prima plată va veni peste 
patru zile, în franci. 

— Şi copia franceză? 

— Indosariaz-o cu celelalte în cabinetul de rezervă. Ma 
întorc la tine după ce discut cu preşedintele. 

Sebastian a ieşit din birou, a mers repede pe coridor şi a 
bătut la uşa preşedintelui. A intrat şi l-a găsit pe Hakim 
adâncit în conversaţie cu Barry Hammond şi cu cineva pe 
care i se părea că-l recunoaşte. 

— Bine ai revenit, Seb. Îi ştii pe Barry Hammond si, 
desigur, cred că te-ai întâlnit de curând cu Mai Ling, colega 
lui. 

Sebastian s-a uitat fix la femeia aşezată lângă Barry, dar 
i-a luat un moment s-o recunoască. Ea s-a ridicat, fără să 
mai pară exagerat de politicoasă sau timidă. 

— Mă bucur să vă revăd, domnule Clifton. 

Seb s-a decis să se aşeze pe scaunul cel mai apropiat 
înainte să-i cedeze picioarele. 

— Felicitări pentru triumful tău, a spus Hakim şi pentru 
acordul pe care l-ai încheiat cu francezii. Bravo. Aminteste- 
mi detaliile. Nu, de ce nu mi le spui tu, Mai Ling? 

— Plăţile de 3,8 la sută anuale se fac atâta timp cât rata 
de schimb rămâne la 9,42 franci la liră. 

Seb şi-a pus capul în mâini, neştiind dacă să râdă sau să 
tipe. 

— Si pot sa va spun, domnule Clifton, cat de frumos mi 
se pare ca fiica dumneavoastra va suna din Satele Unite de 
două ori, uneori de trei ori pe săptămână şi întotdeauna îi 
acceptaţi apelul cu taxă inversă. 

Hakim şi Barry au izbucnit în râs. Seb simţea cum îi ard 
obrajii. 

— Nu face nimic, a zis Hakim. Barry, nu vrei să-i explici 
lui Seb de ce a trecut prin toată această şaradă? 

— Cu toate că acum suntem aproape siguri că fie Adrian 
Sloane, fie Desmond Mellor, fie amândoi sunt responsabili 
pentru plantarea drogurilor în bagajul domnului Bishara, nu 
avem cum s-o dovedim. Sloane, după cum ştiţi probabil, 
are un apartament în Kensington, iar rezidența de bază a 
lui Mellor este în Gloucestershire, cu toate că mai are un 
apartament deasupra biroului său din Bristol. Şi de curând 
am aflat că ori de câte ori vine la Londra, îşi rezervă 
aceeaşi cameră la acelaşi hotel. The Swan în St James’s. 

— Portarul de acolo, căruia nu-i voi divulga numele, a 
spus Mai Ling, continuând, este un fost poliţist 
metropolitan, ca Barry şi ca mine. El i-a sugerat de curând 
lui Mellor să profite de serviciile de masaj gratuite ale 
hotelului, disponibile doar clienţilor fideli. 

— Lui îi plac serviciile lui Mai Ling în special, a preluat 
Hammond povestirea, şi o rezervă întotdeauna dinainte. Şi 
aşa ştim că va fi la Swan joia viitoare, noaptea. A cerut un 
masaj la 4:30 p.m. în ziua în care i-am rezervat camera 
pentru noaptea, ceea ce-mi va oferi timp suficient să 
instalez dispozitivul de înregistrare, astfel încât să putem 
asculta ceea ce el şi Sloane îşi vor spune unul altuia. 

— Dar ce vă face să credeţi că Sloane îl va suna atunci? 

— Nu este obligat s-o facă. Mellor nu lasă niciodată 
telefonul jos şi numărul pe care îl sună cel mai des este al 
lui Sloane. 

— Dar în mod sigur Sloane va fi atent ce spune la 
telefon? 

— Da, de obicei este. Dar Mellor îl atata uneori si Sloane 
nu poate rezista să nu marcheze şi el un punct. Şi probabil 
crede că Mellor îl sună din biroul lui unde linia este sigură. 

— Dar s-ar putea să nu discute nimic care să ne 
intereseze, a spus Seb. 

— S-ar putea sa aveti dreptate, domnule Clifton, pentru 
că va fi a patra întâlnire a lui Mai Ling cu Mellor si cu toate 
ca anumite cuvinte-cheie apar in mod regulat atunci cand 
el si Sloane discuta la telefon - Farthings, Bishara, Clifton, 
Barrington si din cand tn cand Haracastle si Kaufman - nu 
au divulgat încă nimic care să aibă vreo semnificaţie reală. 
Dar acum, după ce am ascultat cele trei benzi de dinainte, 
voi fi în stare să deosebesc vocea lui Mellor sau a lui Sloane 
de îndată ce le aud. Asta e important pentru că David 
Collier mi-a dat o copie a telefonului informatorului anonim. 
Am ascultat-o iar azi-noapte şi pot să vă spun că era 
Sloane. 

— Foarte bine, Barry, a zis Hakim. Dar cum dovedim 
implicarea lui Mellor? 

— Aici intervine Mai Ling, a spus Barry. Cred că-şi va 
aplica magia pe el, cum a făcut şi cu dumneavoastră, 
domnule Clifton. Dacă nu mai aveţi şi alte probleme, ar 
trebui să revenim la muncă. 

— Doar una singură. Seb s-a întors spre Mai Ling. Cât am 
stat aici, mi-a cam înţepenit gâtul şi mă întrebam... 


* 


Mai Ling a aranjat masuta de masaj tn timp ce Desmond 
Mellor s-a dus la baie să se dezbrace. Cand a ieşit, purta 
doar izmene. A bătut-o pe spate în timp ce se urca pe 
masă, încântat să vadă că ea pusese deja telefonul lângă 
locul pentru cap al masutei. 

Mellor a luat receptorul şi a început să formeze numărul 
chiar înainte ca ea să înceapă să-i maseze picioarele. 
Intotdeauna îi plăcea masajul la cap şi la picioare mai mult 
decât în celelalte părţi ale corpului. Ei, pe aproape. Dar Mai 
Ling îi explicase de la început că ea nu făcea parte din 
ofertă, nici dacă o plătea cu bani lichizi. 

Primul apel a fost către managerul băncii sale şi singurul 
lucru interesant care a reieşit a fost acordul lui că ultimele 
cheltuieli ale lui lady Virginia Fenwick de 92,75 £ trebuiau 

337 


- AVENIT VREMEA - 


plătite de companie si ca aceasta cifră părea sa crească în 
fiecare lună. Ar trebui să discute cu ea despre asta. Mai 
trimisese şi o donaţie de 1.000 £ pentru fondul de 
construcţie a orgii catedralei din Bristol, clădire în care el 
nu intrase niciodată. 

Al doilea telefon l-a dat secretarei sale la Mellor Travel în 
Bristol. A lătrat la biata fată vreo douăzeci de minute până 
ce Mai Ling i-a ajuns la umeri. Ea începuse să se teamă că 
aceasta va fi o altă sesiune de masaj irosită când el a 
trântit receptorul apoi a sunat din nou. 

— Cine este acolo? 

— Des Mellor. 

— Oh, salut, Des, a zis Sloane, schimbându-şi imediat 
vocea de la şef la sicofant. Ce pot face pentru tine? 

— Ai scăpat de toate acţiunile mele de la Farthings? Am 
văzut că azi-dimineata iar au crescut. 

— Ai rămas la ultimele cincizeci de mii, dar ai acoperit 
deja investiţia iniţială, chiar ai obţinut un mic profit. Aşa că 
le poţi păstra să vedem daca mai cresc sau doar profiti de 
avantaj. 

— Intotdeauna trebuie să profiti cand eşti în avantaj, 
Adrian. Credeam că te-am învăţat asta. 

— Nici n-am fi avut nevoie, a zis Sloane, intepat de 
sarcasm, dacă acea catea stupida din Nigeria şi-ar fi ţinut 
gura închisă. Am fi putut conduce acum banca. Totuşi, pun 
eu mâna pe ticălos data viitoare. 

— Nu va mai fi o dată viitoare, a zis Mellor, doar dacă e 
sută la sută sigur. 

— E mai mult decât sută la sută sigur, a spus Sloane. De 
data aceasta va fi prins cu o fraudă bancară şi-şi va pierde 
licenţa. 

— Bishara n-ar face niciodată ceva atât de iresponsabil. 

— Dar unii dintre agenţii lui ar putea. Cineva care a 
lucrat pentru mine când eram preşedinte la Farthings. 

— Cu ce-l ai la mână? 

— Are o problemă cu pariurile. Dacă ar putea fi plătit 
pentru toate pariurile pe fiecare cal ieşit ultimul în toate 

cursele, ar fi milionar. Din pacate, agentii de pariuri cu care 
lucreaza il forteaza sa-si regleze conturile. 

— Si ce daca? Atunci cand Bishara afla, il va concedia si 
nimeni nu va crede o clipă ca era implicat. 

— Lui Bishara i-ar fi greu să-şi nege implicarea dacă 
înregistrăm întreaga convorbire. 

— Cum adică? s-a răstit Mellor. 

— Bishara e tot timpul la telefon oriunde s-ar afla şi este 
uimitor ce poate face un inginer electronist cu ajutorul 
ultimelor echipamente. Ascultă doar aceste patru benzi. A 
urmat o scurtă pauză înainte ca Mellor să audă un clic şi 
apoi cuvintele: „Nu cumpăra Amalgamated Wire pentru ca 
noi negociem acum cu ei şi asta ar fi o fraudă bancară.” 

— Şi acum a doua, a zis Sloane. Altă pauză. „Cumpără-i 
secretarei tale ceva special, Gavin. A muncit la banca multi 
ani. Iti dau eu banii, dar nu lăsa pe nimeni să afle că eu te- 
am autorizat” 

Şi o a treia. „Ai avut un an excelent, Gavin, tine-o tot asa 
şi sunt sigur că se va reflecta în prima anuală.” A urmat o 
tăcere şi mai lungă, după care Mellor a început să se 
întrebe dacă mai înţelegea ceva. 

— Acum, după o activitate profesională de tăiere şi lipire, 
a zis Sloane, va suna aşa: „Cumpără Amalgamated Wire, 
dar nu lăsa pe nimeni să afle că eu te-am autorizat, pentru 
că asta este ceva intern. Tine-o tot asa, Gavin, şi sunt sigur 
că se va reflecta in prima anuală.” 

— E bine, a spus Mellor. Dar ce se va întâmpla dacă se 
vor descoperi celelalte benzi? 

— Spre deosebire de Richard Nixon, le voi distruge cu 
mâna mea. 

— Dar contactul tău s-ar putea dovedi a fi din nou veriga 
slabă. 

— Nu şi acum. Oamenii cu care are Gavin de-a face, nu 
sunt prea amabili când pariorii nu-şi plătesc datoriile. Au 
ameninţat deja că-i vor rupe picioarele. 

— Şi ce-l va opri să se răzgândească după ce-l vom plăti? 

— Nu-i voi da niciun ban pana ce nu va duce banda la 
Banca Angliei împreună cu o scrisoare de genul „Vă 
informez cu regret că”... 

— Şi cât mă va costa? 

— Putin peste o mie de lire. 

— Şi nu e nicio şansă să afle şi altcineva că sunt 
implicat? 

— Ultima oară a fost? a spus Sloane. 

— Nu, dar de data asta risc mai mult. 

— Ce vrei să spui? 

— Vorbind între noi, Adrian, există o posibilitate să mă 
aflu pe lista de onoruri a Anului Nou. A ezitat. Adică să fiu 
făcut cavaler. 

— Felicitări, i-a urat Sloane. Simt că Banca Angliei va 
aproba ca sir Desmond Mellor să devină preşedintele băncii 
Farthings. 

— Şi când va duce omul tău banda la Banca Angliei? 

— Săptămâna viitoare. 

Alarma ceasului lui Mai Ling a început să bâzâie. 

— Perfect, a spus Mellor, trântind receptorul, dându-se 
jos de pe masă şi dispărând în baie. 

Mai Ling a aprobat. În timp ce Mellor era la duş, a 
deşurubat microfonul inserat în telefon şi a scos dispozitivul 
de înregistrare. Apoi a pliat măsuţa de masaj, a pus 
sticluţele înapoi şi a aruncat prosoapele în coşul de rufe 
murdare. 

Când Mellor a ieşit din baie cu o bancnotă de zece lire, 
Mai Ling tocmai se urca într-o maşină parcată lângă hotel. 
După ce i-a dat banda lui Hammond, a spus: 

— Slava Domnului că nu trebuie să-l mai vad pe omul 
asta vreodată. 


— Sir Desmond, a zis Virginia atunci cand valetul i-a 
introdus protejatul în salon. 
— Nu încă, a spus Mellor. 

— Dar presimt ca nu va mai dura mult. Ah, a zis Virginia, 
uitandu-se peste umarul lui Mellor. Miles, ce bine ca ai 
trecut pe aici avand in vedere cat de ocupat esti. Voi doi v- 
ati mai întâlnit? Desmond Mellor este unul dintre principalii 
oameni de afaceri din tara, sir Miles Watling, preşedintele 
Watling Brothers. 

— Ne-am intalnit la Ascot, sir Miles, a zis Mellor in timp 
ce dadeau mana. Dar nu e niciun motiv pentru care v-ati 
aminti de mine. Intotdeauna sa fii respectuos cu cei care au 
un titlu, era una dintre regulile de aur ale Virginiei. 

— Cum as putea uita? a spus sir Miles. Erati in boxa 
Virginiei si mi-ati sugerat singurul câştigător pe care am 
pariat in ziua aceea. Ce mai faci, batrane? 

— Foarte bine, mulţumesc, a spus Desmond în timp ce 
Virginia a reapărut la brat cu un domn înalt, bătrâior si 
grizonant. 

— Ce bine că ati venit, Înălţimea Voastră, a spus ea, 
subliniind ultimele două cuvinte. 

— Care om întreg la cap ar putea să lipsească de la vreo 
petrecere a ta, dragă? 

— Cât de amabil eşti, Peregrine. Pot să ţi-l prezint pe 
domnul Desmond Mellor, bine-cunoscutul filantrop? 

— Bună seara, Înălţimea Voastră, a zis Mellor, urmărind-o 
pe Virginia. Mă bucur foarte mult să vă întâlnesc. 

— Imi pare rau că n-a putut veni şi ducesa, a spus 
Virginia. 

— Mi-e teamă că nu se simte prea bine, biata fată, a spus 
ducele. Dar sunt sigur că-şi va reveni repede, a mai zis el, 
tocmai când Bofie Bridgewater s-a apropiat. 

— Bună seara, Desmond, a spus Bofie, după ce a primit o 
cupă cu şampanie. Înţeleg că trebuie să te felicit? 

— E putin prematur, Bofie, a răspuns Mellor, punandu-si 
un deget la buze. Cu toate că sper că sunt pe drumul bun. 

Ducele şi sir Miles şi-au ciulit urechile. 

— Ar trebui să mai cumpăr câteva acţiuni la Mellor Travel 
înainte de anunţarea fuzionării? 

Desmond a făcut conspirativ cu ochiul. 

— Secret, secret, Bofie. 

— In mine poţi avea încredere, bătrâne. Nu voi spune 
nimănui. 

După ce a discutat îndelung cu ducele, Virginia l-a luat 
pe Desmond de braţ şi l-a condus prin cameră să-l prezinte 
celorlalţi invitaţi. 

— Dame Eleanor, nu cred că l-aţi întâlnit pe Desmond 
Mellor, care... 

— Nu, nu l-am întâlnit, a zis dame Eleanor, dar am ocazia 
să-i mulțumesc domnului Mellor pentru donația sa 
generoasă oferită Trustului Copiilor Bolnavi. 

— Sunt foarte fericit să susţin activitatea uimitoare 
depusă de dumneavoastră, a zis Desmond. Răspunsul-tip al 
Virginiei când discuta cu preşedintele unei organizaţii 
caritabile. 

După ce Desmond a discutat cu toţi cei aflaţi în cameră, 
era deja extenuat. Vorbele goale şi eticheta socială nu erau 
ideea sa de petrecere fericită a unei seri de vineri. Era 
nerăbdător să plece la dineul său cu Adrian Sloane, când va 
afla daca banda şi scrisoarea fuseseră trimise Băncii 
Angliei. Dar a rezistat până la plecarea tuturor invitaţilor 
Virginiei, ca să poată discuta în particular cu ea. 

— Foarte bine, Desmond, au fost primele cuvinte ale 
Virginiei când a revenit în salon. Ai impresionat cu 
siguranţă multe persoane influente în această seară. 

— Da, dar e vreunul dintre ei în comitetul de acordare a 
onorurilor? a spus Mellor, revenind la stilul său de bază. 

— Nu, dar am încredere că-i pot convinge pe sir Miles şi 
pe dame Eleanor să semneze hârtiile de nominalizare, ceea 
ce nu poate face niciun rău, având în vedere că ambii sunt 
prieteni ai ducelui. 

— Deci cât trebuie să mai aştept înainte de a auzi vreo 
veste de la Palat? 

— Lucrurile astea nu pot fi grăbite, a spus Virginia. 
Trebuie să-ţi dai seama că acel comitet nu poate fi împins 
de la spate. 

— Între timp mă costi o mică avere, Virginia. Cred că ai 
băut şi ai cinat cu jumătate din nobilimea ţării. 

— Şi a fost într-un scop bun, pentru că îi aduc cu încetul 
la modul meu de gândire, a zis Virginia în timp ce valetul îl 
ajuta pe Mellor să-şi pună demiul. Trebuie să fii puţin mai 
răbdător, Desmond, a adăugat ea înainte de a-i permite să 
se aplece şi s-o sărute pe ambii obraji. La revedere, sir 
Desmond, a zis ea, ironică, dar abia după ce valetul 
închisese uşa. 


„Cumpără Amalgamated Wire, dar nu lăsa pe nimeni să 
afle că eu te-am autorizat, pentru că asta este ceva intern. 
Ține-o tot aşa, Gavin, şi sunt sigur că se va reflecta in 
prima anuală.” 

Hakim a apăsat butonul de oprire. 

— Şi ce ne-am mai putea dori? De îndată ce Comitetul 
pentru etică va auzi aceste patru benzi, Mellor şi Sloane nu 
vor mai putea să apară prin City. 

— Dar dacă ai putea prezenta aceste patru benzi la 
Banca Angliei, a zis Arnold, te vor întreba cum le-ai obţinut. 
Şi după ce le vei spune, ar putea să creadă că nu eşti mai 
bun decât aceşti doi derbedei pe care vrei să-i vezi la 
închisoare. 

— De ce? a spus Hakim. Benzile dovedesc faptul ca 
Sloane a organizat punerea drogurilor în bagajul meu şi 
Mellor i-a acoperit cheltuielile. Şi nefiind satisfăcut cu atât, 
acum încearcă să-mi facă figura a doua oară cu o bandă 
prelucrată pentru a da impresia că mă ocup de fraude 
bancare. 

— Este adevărat, dar comitetul ar putea crede că 
înregistrându-le în secret şi tu ai încălcat legea. Şi nu vor 
putea desigur să accepte asta. 

— Sugerezi ca nu ar trebui să utilizez benzile ca să-mi 
reabilitez reputaţia? 

— Da, pentru ca in acest caz, scopul nu justifică 
mijloacele. Oricine aude aceste benzi isi va da seama ca au 
fost dobândite fara cunoştinţa participanţilor, ceea ce le va 
face dovezi inadmisibile la tribunal. De fapt, tu ai putea fi 
numit participant direct şi trimis la departamentul de 
poliţie. 

— Dar daca ei au voie să-şi reprezinte afurisita de banda 
trucată comitetului, iar eu nu pot demonstra că este un 
fals, voi mai petrece încă un an apărându-mă şi, în cel mai 
rău caz, pierzându-mi licenţa bancară. 

— Este un risc pe care mi l-aş asuma dacă alternativa 
este să fiu comparat cu cele două gunoaie, a zis Arnold. Si 
acesta este sfatul meu. Desigur, îl poţi ignora. Dar dacă te 
hotărăşti s-o iei pe acest drum, mi-e teamă că nu te voi 
putea reprezenta de data aceasta. Şi acum, dacă mă scuzi, 
sunt aşteptat înapoi la tribunal la ora zece. 

Hakim a tăcut până ce Arnold a închis uşa în spatele lui. 

— Pentru ce-l plătesc pe omul asta? 

— Ca să vă ofere sfaturile lui juridice, a zis Sebastian. 
Care s-ar putea să nu fie întotdeauna cele pe care aţi dori 
să le auziti. 

— Dar sigur că eşti de acord cu mine, Seb, că aş putea să 
mă apăr singur? 

— Nu asta voia să spună Arnold. Doar simte că modul în 
care aţi obţinut banda vă permite să fiţi acuzat că nu 
sunteţi mai bun decât Sloane sau Mellor. 

— Şi eşti de acord cu el? 

— Da, pentru că trebuie doar să mă întreb ce ar fi făcut 
Cedric dacă ar mai fi stat în scaunul dumneavoastră. 

— Deci se aşteaptă de la mine să mai sufăr un an de 
umilinte? 

— Eu am suferit cincisprezece ani pentru ca n-am 
ascultat sfatul lui Cedric, asa ca va recomand doar sa-l 
ascultati pe fiul lui. 

Hakim si-a impins fotoliul inapoi si a inceput sa se invarta 
întruna prin camera. Până la urmă s-a oprit în fata lui Seb. 

— Dacă amândoi sunteţi împotriva mea... 

— Niciunul dintre noi nu este. Suntem de partea 
dumneavoastra si va dorim doar ce este mai bine. Ati putea 
desigur să-l sunaţi pe Ross şi să cereti o a treia părere. 

— Nu am nevoie să-l sun pe Ross ca să ştiu care va fi 
părerea lui. Dar ce pot să fac când un membru al 
personalului meu trimite acea bandă la Banca Angliei şi 
spune comitetului că a simţit că-şi făcea doar datoria 
pârându-mă? 

— Ganditi ca Cedric, lăsaţi-vă sfătuit de Arnold şi în cele 
din urmă îi veţi învinge pe ticalosi. 


* 


Un domn bătrâior a ieşit încet din culise cu câte un 
baston în fiecare mână. S-a oprit în centrul scenei şi s-a 
uitat la mulţimea de spectatori. 

— Domnule primar, doamnelor şi domnilor, a început el 
aceasta este o zi pe care o aştept de patruzeci de ani. Mai 
exact de patruzeci şi doi şi au existat vremuri când nu 
credeam că va veni. Aleluia! a strigat el, uitându-se în sus, 
fiind întâmpinat cu râsete şi aplauze. Dar înainte de a-i cere 
Samanthei Sullivan să deschidă teatrul care-i poartă 
numele, aş putea să spun cât de încântat sunt că Sebastian 
Clifton a reuşit să ni se alăture azi. Pentru că fără ajutorul 
lui şi încurajarea lui nepretuita, acest teatru nu ar fi fost 
construit. 

Audienta a izbucnit în aplauze pentru a doua oară, iar 
Maurice Swann s-a uitat la binefăcătorul lui, care stătea în 
primul rând. 

— De ce nu mi-ai spus că ţi-ai respectat angajamentul? l- 
a întrebat Samantha, luându-l pe Seb de mână. 

Seb s-a întrebat ce simtise pentru Samantha în toţi aceşti 
ani. Oare amintirea lucrurilor trecute dispare în neant? Ori 
el... Nu ar fi trebuit să se îngrijoreze pentru că acum a doua 
oară, o iubea şi mai mult. Sam nu-şi pierduse nimic din 
farmec, blandete, inteligenţă sau frumuseţe. Se temea doar 
că ea s-ar putea să nu simtă la fel. Jessica nu-l ajuta cu 

observaţia ei nu prea subtilă că venise vremea ca părinţii ei 
să se căsătorească. 

— Şi acum, o invit pe Samantha să vină pe scenă pentru 
începerea ceremoniei de deschidere. 

Samantha a urcat treptele şi a dat mâna cu fostul 
director. S-a întors cu faţa înspre audienţă, sperând că 
oamenii nu vedeau cât de nervoasă era. 

— Sunt deosebit de emotionata că un teatru îmi va purta 
numele, a început ea, mai ales că n-am fost niciodată o 
actriţă bună şi mi-e groază să vorbesc în public. Dar trebuie 
să vă spun cât de mândră sunt de cel care a făcut ca toate 
acestea să fie posibile, domnul Sebastian Clifton. 

Când s-au oprit aplauzele, domnul Swann i-a dat 
Samanthei o pereche mare de foarfeci. Ea a tăiat panglica 
întinsă în faţa scenei şi toţi spectatorii s-au ridicat în 
picioare şi au încurajat-o. 

In următoarele ore, Samantha, Sebastian şi Jessica au 
fost aclamati de profesorii, părinţii şi elevii care doreau să 
le mulţumească pentru tot ce făcuse domnul Clifton. Sam s- 
a uitat în sus la Seb şi şi-a amintit de ce se îndrăgostise de 
el a doua oară. Dispăruse asprimea lăcomiei şi fusese 
înlocuită cu lucrul la care ea se aşteptase. Seb îi tot spunea 
cât de norocos era că i se dăduse o a doua şansă, în timp 
ce ea simţea... 

— Vedeţi ce mult înseamnă pentru întreaga comunitate, 
a zis domnul Swann. Dacă-aş putea face orice pentru a-mi 
arăta aprecierea este... 

— Ciudat că ai spus asta, l-a întrerupt Jessica. Tati mi-a 
zis odată că a fost regizor. 

— Da, dar acum multă vreme. 

— Atunci voi fi nevoită să te iau de la pensie pentru a-ţi 
regiza cântecul lebedei'?. 

— Asta-i un joc de cuvinte groaznic, tânără domnişoară. 
La ce te gândeşti? 

— Vreau să-mi aduci mama şi tatăl înapoi pe scenă. 


12 Swann - lebădă în engleză. 

Bătrânul s-a întors si a urcat încet treptele pe scenă. 

— Ce are de gând? a întrebat Samantha în şoaptă. 

— N-am idee, a spus Seb. Dar poate ar fi mai bine să-i 
facem pe plac. A luat mâna Samanthei şi a condus-o pe 
scenă. 

— Acum aş dori să stai în centrul scenei, Seb, a spus 
domnul Swann. Samantha, stai cu faţa spre el. Sebastian, 
acum trebuie să cazi într-un genunchi, privind-o cu adoratie 
pe femeia pe care o iubeşti şi să spui prima replică. 

Seb a căzut imediat într-un genunchi. 

— Samantha Ethel Sullivan, te ador şi te voi adora 
întotdeauna, a zis el, şi cel mai mult îmi doresc pe lumea 
asta ca tu să fii soţia mea. 

— Acum răspunde tu, Samantha, a îndemnat-o Swann. 

— Cu o condiţie, a zis ea, hotărâtă. 

— Nu, asta nu e în scenariu, a spus Jessica. Trebuie să 
spui: „Ridică-te, idiotule. Toată lumea se holbează la noi.” 

— Şi atunci tu scoţi cutiuta mica din piele, a zis Swann. 
Samantha, tu trebuie să pari surprinsă când o deschide. 

Sebastian a scos o cutiuta mică, rosie, din buzunar şi a 
deschis-o arătând un splendid safir albastru înconjurat de 
diamante, pe care Samantha nu-l mai văzuse de zece ani. 

Expresia ei era de autentică surpriză. 

— Şi acum ultima replică, mamă, dacă ţi-o poţi aminti. 

— Sigur că mă mărit cu tine. Te iubesc din ziua în care 
am fost arestată din cauza ta. 

Seb s-a ridicat şi a pus inelul pe inelarul mâinii ei stângi. 
Era gata să-şi sărute logodnica, când Samantha s-a dat 
înapoi şi a spus: 

— Aţi repetat pe la spatele meu, nu? 

— Aşa e, a recunoscut Seb. Dar tu vei fi oricum 
întotdeauna actriţa noastră preferată. 

Seb a luat-o pe Samantha în braţe şi a sărutat-o uşor pe 
buze, ceea a adus o altă rundă spontană de aplauze de la 
spectatorii care se aplecaseră pe marginea scaunelor. 

— Cortina! a spus domnul Swann. 

* 


Sir Piers Thornton, preşedintele tribunalului Băncii Angliei 
a scris preşedintelui băncii Farthings, cerându-i să apară în 
faţa comitetului. l-a explicat în detaliu ce dorea banca să 
discute cu el şi a inclus o copie a benzii, precum şi mărturia 
unuia dintre brokerii băncii, pe care o rostise in camera. 
Comitetul i-a oferit patru săptămâni pentru a se pregăti 
pentru caz şi i-a recomandat să-şi aducă un consilier juridic. 

Arnold Hardcastle a răspuns prin poştă că domnul 
Bishara ar prefera să apară înaintea comitetului de îndată 
ce se putea. S-a convenit asupra unei date. 


* 


Pe drumul de întoarcere spre Londra, Sebastian i-a spus 
Samanthei despre conţinutul benzii trucate şi despre 
problema cu care se confrunta Hakim. 

— Cedric ar fi fost de acord cu tine, a spus Sam, la fel ca 
mine. Sloane şi Mellor sunt amândoi escroci, în mod 
evident, iar domnul Bishara nu trebuie să se coboare la 
nivelul lor pentru a dovedi că este nevinovat. 

— Să sperăm că ai dreptate, a zis Seb, intrând pe altă 
autostradă. Hakim va apărea în faţa comitetului de etică 
miercurea viitoare şi nu prea are pe ce să se bazeze, decât 
pe reputaţia sa de om cinstit. 

— Ar trebui să fie suficient, a zis Sam. La urma-urmei, va 
fi evident că spune adevărul. 

— Aş vrea să fie atât de uşor. Mellor şi Sloane aproape 
au scăpat basma-curată data trecută şi, dacă Hakim nu 
poate dovedi că banda a fost trucată, lucrurile ar lua o 
întorsătură neplăcută pentru el. Şi mai rău, cele patru benzi 
care îi dovedesc nevinovăția au dispărut cumva din 
depozit. 

— Deci au pe cineva care lucrează în interior. 

— Un funcţionar numit Gavin Buckland, care a depus 
deja mărturie în faţa comitetului. Le-a spus că... 

— Mami? 

— Credeam că dormi, a spus Samantha întorcându-se şi 
văzându-şi fiica ghemuită pe bancheta din spate. 

— Cum aş putea să dorm când voi vorbiti întruna? S-a 
ridicat. Daţi-mi voie să văd dacă am înţeles situaţia, pentru 
că mi-e clar, mamă, că tu nu ai fost atentă. 

— Din gura copiilor... a sous Seb. 

— Deci ce mi-a scăpat, Jess? 

— Pentru început, de ce nu i-ai spus lui tati despre 
profesorul Daniel Horowitz? 

— Cine e? a întrebat Seb. 

— Un coleg al meu de la Smithsonian care... desigur, ce 
prostie din partea mea. 

— Uneori mă întreb dacă vreunul dintre voi este cu 
adevărat rudă cu mine, a zis Jessica. 

42 


Cei patru stăteau în fata comitetului într-o cameră 
întunecată, panelată cu stejar în care nimeni din cei care 
lucrau în City nu ar fi vrut să intre. Pentru majoritatea celor 
care stăteau de partea ,rea” a lungii mese din stejar, 
însemna sfârşitul carierei. 

De cealaltă parte a mesei stătea preşedintele 
comitetului, sir Piers Thornton, fost şerif din City. În dreapta 
sa, Nigel Foreman, de la Natwest şi în stânga, sir Bertram 
Laing, de la Price Waterhouse. Dar cea mai impresionantă 
figură părea să fie Henric al VIll-lea, al cărui portret era 
atârnat pe peretele acoperit cu pluş roşu din spatele 
preşedintelui, amintindu-le tuturor cine acordase iniţial 
acest sigiliu al dreptăţii regale. 

Sir Piers a zâmbit blând înainte de a deschide 
procedurile. 

— Bună dimineaţa, domnilor. Aş vrea să încep prin a va 
mulţumi tuturor pentru participarea la acest proces. Ceea 
ce nu a spus au fost consecinţele pe care le-ar fi suportat 
dacă n-ar fi făcut-o. După cum ştiţi, domnul Gavin 
Buckland, care a lucrat la Farthings în ultimii cincisprezece 
ani a adus o acuzaţie serioasă domnului Hakim Bishara, 
preşedintele băncii. El pretinde că domnul Bishara i-a 
ordonat să cumpere un număr mare de acţiuni la 
Amalgamated Wire când ştia că aceasta era implicată într-o 
licitaţie de preluare a unei alte companii. In problemele de 
finanţare, această bancă era reprezentată de banca 
Farthings. 

— Domnul Buckland a spus comitetului că el a refuzat să 
îndeplinească ordinul pentru că ştia că acesta contravine 
legii şi astfel, ca să-l citez, „cu inima grea”, a spus sir Piers, 
uitându-se la o declaraţie din faţa lui, a decis să raporteze 
problema acestui comitet şi ne-a furnizat o bandă pe care 
era înregistrată conversaţia sa cu domnul Bishara. Scopul 

acestei anchete, domnule Bishara, este să va oferim 
posibilitatea de a vă apăra de aceste acuzaţii. 

Preşedintele s-a lăsat pe spate şi le-a oferit acelaşi 
zâmbet blând pentru a le arăta că-şi terminase declaraţia 
de deschidere. 

Arnold Hardcastle s-a ridicat de la locul său de cealaltă 
parte a mesei. 

— Numele meu este Arnold Hardcastle şi sunt consilierul 
juridic al băncii, poziţie pe care o deţin de douăzeci de ani. 
Aş vrea să încep prin a spune că aceasta este prima oară 
de la fondarea băncii, din 1866 când cineva de la Farthings 
a cerut să apară în faţa comitetului. 

Zambetul blajin a reapărut. 

— Mă alătur azi, sir Piers, preşedintelui de la Farthings, 
domnul Hakim Bishara, şi directorului său executiv, domnul 
Sebastian Clifton, pe care îi cunoaşteţi. Celălalt membru al 
echipei noastre, care s-ar putea să nu vă fie cunoscut, este 
profesorul Daniel Horowitz de la Institutul Smithsonian din 
Washington DC. Acesta vă va explica prezenţa celui de-al 
cincilea membru al echipei noastre, Matilda, care lucrează, 
de asemenea, la Smithsonian. 

Voi începe prin a spune câteva cuvinte despre rolul pe 
care domnul Bishara l-a jucat de când a devenit preşedinte 
la Farthings, acum patru ani. Nu vă voi prezenta 
nenumăratele premii pe care le-a primit de la instituţii 
guvernamentale şi organizaţii respectabile din toată lumea, 
ci mă voi limita la faptul simplu şi indiscutabil că sub 
conducerea sa Farthings a deschis sucursale în şapte ţări, 
are în subordine 6.412 oameni şi preţul acţiunilor sale s-a 
triplat. Domnul Bishara este conştient că acuzaţia care i-a 
fost adusă este gravă pentru că este vorba de principiul cel 
mai de seamă al băncilor: reputaţia. 

Nici eu, nici domnul Bishara însuşi, nu ne vom apăra 
împotriva acestor acuzaţii. Nu, el va lăsa această faptă pe 
seama unei maşini, ceea ce trebuie să fie o noutate în 
istoria de cinci sute de ani a comitetului. Inventatorul 
acestei maşini, profesorul Horowitz, poate că nu vă este 

cunoscut, dar cum va fi singurul nostru apărător cu aceasta 
ocazie, poate ar trebui să vă spun câte ceva despre el si 
realizarile sale. Tanarul Daniel si parintii lui au fugit din 
Germania tn 1937. S-au stabilit in zona Queens din New 
York, unde tatal sau a deschis un magazin de amanet. 
Daniel a plecat la New York la saptesprezece ani pentru a 
se inscrie la Yale University unde a studiat fizica. 

A absolvit colegiul inainte de a avea varsta de votare. S-a 
dus apoi la MIT unde si-a terminat doctoratul cu o teza 
asupra efectelor sunetului într-o lume din ce în ce mai 
zgomotoasă. Dr. Horowitz s-a angajat apoi conferenţiar la 
Smithsonian, iar după nouă ani a fost numit primul profesor 
de acustică. În 1974 i s-a acordat prestigioasa Medalie 
Ştiinţifică a Congresului, fiind doar a paisprezecea persoană 
care a fost onorată astfel în istoria naţiunii. Arnold a făcut o 
pauză. Cu permisiunea comitetului, sir Piers, îl voi ruga pe 
profesorul Horowitz să ne conducă apărarea. 

Profesorul s-a ridicat de pe scaun, cu toate că nu s-a 
văzut de la început, pentru că părea să fie la aceeaşi 
înălţime cu membrii comitetului care erau aşezaţi. Totuşi, 
nu lipsa înălţimii ar fi lovit un observator, ci vastul dom 
care se afla pe umerii lui mici şi făcea uşor să nu se 
observe faptul că pantalonii lui nu păreau să fi fost calcati 
din ziua în care fuseseră cumpăraţi sau că avea cămaşa 
mototolită la guler. De gât îi era înnodată o cravată subţire, 
de parcă s-ar fi aflat întâmplător acolo. Dar când profesorul 
a deschis gura, comitetul şi-a dat seama că se afla în 
prezenţa unui gigant. 

— Ce figură stranie, ciudată, trebuie să vă par, domnule 
preşedinte, stând în faţa acestei ilustre şi antice organizaţii 
pentru a aborda un subiect cu care mi-am petrecut 
întreaga viata studiindu-l: sunetul. Sunt fascinat de sunetul 
de clopot al Big Bang-ului la fel ca de cel al unui autobuz 
londonez care schimbă viteza. Doar ieri mi-am petrecut 
mult timp înregistrând sunetul făcut de Bow Bells. Vă puteţi 
întreba cum ar avea acestea importanţă pentru apărarea 
unui om acuzat de fraudă bancară? Pentru a vă lămuri, voi 

avea nevoie de ajutorul creatiei mele, Matilda, care, ca si 
mine, nu a mai fost la Londra pana acum. 

Profesorul s-a îndreptat spre o masa lăturalnică pe care 
pusese un cub alb de aproape 0,5 metri pătraţi, cu un 
microfon prins într-o parte. Pe latura îndreptată spre 
comitet era un cadran circular cu numere negre de la 0 la 
120 pe margine. O săgeată groasă, roşie era adusă la zero. 
judecând după privirile de pe figurile membrilor 
comitetului, Matilda reuşise să le atragă atenţia. 

— Acum, cu permisiunea dumneavoastră, domnule, îl voi 
ruga pe domnul Bishara să spună exact cuvintele pe care 
ar fi fost acuzat că le-a spus domnului Buckland. Dar vă 
rog, nu vă uitaţi la domnul Bishara, concentrati-va atenţia 
asupra Matildei. 

Comitetul nu şi-a luat ochii de la maşinărie în timp ce 
Hakim s-a ridicat de la locul lui, a luat microfonul şi a spus: 
„Cumpără Amalgamated Wire, dar nu lăsa pe nimeni să 
afle că eu te-am autorizat, pentru că asta este o fraudă 
bancară. Jine-o tot asa, Gavin, şi sunt sigur că se va 
reflecta în prima anuală. ” Hakim a lăsat microfonul jos şi s- 
a întors la locul lui. 

— Aş vrea acum să vă întreb, domnilor, a spus profesorul 
politicos, ce aţi observat uitându-vă la Matilda. 

— Când vorbea domnul Bishara, a spus sir Piers, săgeata 
s-a urcat la 76, apoi a fluctuat între 74 şi 78 până ce a lăsat 
microfonul jos, când săgeata a revenit la zero. 

— Mulţumesc, domnule preşedinte, a spus profesorul. 
Vocea unui mascul uman adult de vârsta domnului Bishara 
are un volum cuprins între 74 şi 78. Pentru o femeie care 
vorbeşte calm, media este de 67 până la 71, iar un tânăr 
poate atinge 85 sau chiar 90. Dar oricare ar fi nivelul vocii 
individului, acesta rămâne constant. 

Dacă-mi permiteti, aş vrea acum să o expun pe Matilda 
benzii pe care s-au făcut acuzaţiile împotriva domnului 
Bishara. Incă o dată, vă rog să urmăriţi cu atenţie săgeata. 

Când profesorul a pus banda în maşină, comitetul s-a 
aplecat nerăbdător în faţă. El a apăsat „redare” şi toţi cei 

din camera au ascultat aceleaşi cuvinte a doua oară, dar de 
data aceasta Matilda a înregistrat un rezultat foarte diferit. 

— Cum se poate? a întrebat sir Piers. 

— Se poate, a spus profesorul, pentru că banda oferită 
acestui comitet nu este înregistrarea unei singure 
convorbiri, ci a patru, după cum voi demonstra acum. A 
derulat banda şi a apăsat din nou „redare”. 

— Cumpără Amalgamated Wire. A oprit banda. Şaptezeci 
şi şase, tonul normal al vocii domnului Bishara. A apăsat 
„redare”. Dar nu lăsa pe nimeni să afle că eu te-am 
autorizat. Optzeci şi patru. Pentru că ar fi o fraudă bancară. 
Şaptezeci şi şase, din nou, normal. Jine-o tot asa, Gavin, şi 
sunt sigur că se va reflecta în prima anuală. Optzeci şi unu. 

— Cum va explicati discrepantele? a întrebat domnul 
Foreman. 

— Pentru că, după cum am sugerat domnule, banda 
adusă acestui comitet este o compilaţie extrasă din patru 
convorbiri diferite. Pentru a folosi o expresia americană 
vulgară, originalele au fost ciupite şi lipite. Am ajuns la 
concluzia că două dintre conversații au fost purtate la 
telefon în biroul domnului Bishara pentru că nivelurile sunt 
între 74 şi 76, una era din străinătate, unde oamenii au 
tendinţa să vorbească mai tare - în acest caz nivelul a 
crescut la 84 şi una în casa domnului Bishara de la ţară 
unde nivelul a fost 81 şi unde sunetul acelor păsări - 
cintezoi şi vrăbii, cred - poate fi auzit slab pe fundal. 

— Dar, a spus domnul Foreman, el chiar a zis „Cumpără 
Amalgamated Wire”. 

— Da, recunosc, a spus profesorul. Dar dacă ascultați cu 
atenţie acea parte a benzii, cred că veţi ajunge la aceeaşi 
concluzie ca mine: un cuvânt a fost tăiat. Mi-aş paria 
reputaţia şi experienţa pe lipsa cuvântului „nu”. În benzile 
trucate, acesta este cuvântul şters cel mai des. Deci 
cuvintele reale ale domnului Bishara trebuie să fi fost: „Nu 
cumpăra Amalgamated Wire”. Desigur veţi putea să-mi 
testati teoria în întregime când veţi discuta iar cu domnul 
Buckland. 

— Ţinând seama de asta, domnule profesor, a zis 
preşedintele, va putem chema să ne oferiţi serviciile 
dumneavoastră când îl vom revedea pe domnul Buckland? 

— AŞ fi bucuros să vă ajut, a spus profesorul, dar soţia 
mea şi cu mine stăm doar o săptămână în Anglia pentru 
cercetări suplimentare. 

— Cu privire la ce? a întrebat sir Piers, incapabil să se 
abţină. 

— Am planificat să reduc nivelul sonor al autobuzelor 
londoneze, mai ales al celor etajate şi să stau o vreme la 
Heathrow să înregistrez decolările şi aterizările avioanelor 
707. Vom asista şi la un concert Rolling Stones pe Wembley 
când indicatorul Matildei ar putea să atingă pentru prima 
oară nivelul maxim de 120. 

Preşedintele a chicotit înainte de a spune: 

— Apreciem timpul pe care ni l-aţi acordat, domnule 
profesor si de abia aşteptăm sa ne întâlnim cu 
dumneavoastră şi cu Matilda în viitorul apropiat. 

— Şi trebuie să mărturisesc, a spus Horowitz, punând o 
pungă din plastic peste creaţia lui şi trăgând fermoarul, că 
m-aţi prins chiar la timp. 

— Cum adică? a întrebat sir Piers. 

— Scotland Yardul mi-a trimis un puzzle interesant pe 
care Matilda nu-l poate rezolva singură. Totuşi sunt 
aproape gata să-i perfectionez un micut prieten pentru ea, 
numit Harvey, dar nu e gata încă pentru a fi folosit în afara 
laboratorului. 

— Şi ce va putea face Harvey? a întrebat preşedintele din 
partea tuturor celor aflaţi în cameră. 

— Este un egalizator, aşa că nu va dura mult înainte de a 
fi în stare să iau orice bandă care a fost ciupită şi lipită şi 
să-i reproduc conţinutul la un nivel constant de la 74 până 
la 76. Dacă cel care a trucat banda domnului Buckland ar fi 
ştiut de Harvey, domnul Bishara nu ar fi fost capabil să-şi 
dovedească nevinovăția. 

— Acum imi amintesc de unde vă cunosc numele, a spus 
sir Piers. Domnul Hardcastle ne-a spus că aţi primit Medalia 

Congresului, dar nu ne-a spus pentru ce. Amintiţi-ne, vă 
rugăm, domnule Hardcastle. 

Arnold s-a ridicat iar, a deschis dosarul lui Horowitz şi a 
citat: „În timpul acuzării preşedintelui Nixon, profesorul 
Horowitz a fost invitat de Congres să analizeze benzile lui 
Nixon şi să vadă dacă ar putea demonstra că au existat 
ştersături sau trucări ale conţinutului.” 

— Ceea ce am şi făcut, a zis profesorul. Şi ca republican, 
a fost o zi tristă pentru mine când preşedintele a fost 
acuzat. Am ajuns la concluzia că Matilda este democrată. 

Toţi au început să râdă. 

— Si ştiţi, daca l-aş fi perfecţionat pe Harvey ceva mai 
devreme, preşedintele ar fi reuşit să-şi termine mandatul. 


* 


Adrian Sloane a ridicat receptorul telefonului de pe biroul 
său, curios să afle cine-l suna pe linia particulară. 

— Adrian Sloane? a zis o voce pe care nu a recunoscut-o. 

— Depinde cine întreabă. A urmat o pauză lungă. 

— Inspectorul-şef Mike Stokes. Sunt angajatul diviziei de 
droguri de la Scotland Yard. 

Sloane a simţit că îngheaţă. 

— Şi cu ce va pot ajuta, domnule Stokes? 

— Aş vrea să stabilesc o întâlnire cu dumneavoastră, 
domnule. 

— De ce? a întrebat Sloane, sec. 

— Nu pot discuta acest lucru la telefon, domnule. Aş 
putea veni şa dumneavoastră sau aţi putea să mă vizitaţi la 
Scotland Yard, după cum doriţi. 

Sloane a ezitat. 

— Voi veni eu la dumneavoastră. 

43 


Maestrul de ceremonii a aşteptat sa înceteze aplauzele 
înainte de a suna clopotelul de mai multe ori, după care a 
anunţat: 

— Excelenţa Voastră, doamnelor şi domnilor, vă rog 
faceţi linişte pentru mire, domnul Sebastian Clifton. 

Sebastian a fost întâmpinat cu aplauze când s-a ridicat 
de la masa principală. 

— Cuvintele cavalerilor de onoare sunt întotdeauna 
plictisitoare, a spus Seb, iar Victor este clar omul care nu 
crede în îndepărtarea de tradiţii. S-a întors către vechiul 
său prieten. Dacă mi-ar fi fost dată o a doua sansa de a 
alege între tine şi Clive... S-au auzit râsete şi din nou 
aplauze. 

— Aş vrea să încep prin a-i mulţumi socrului meu pentru 
că ne-a permis cu atâta generozitate Samanthei şi mie să 
ne căsătorim în această magnifică ambasadă cu trecutul ei 
romantic. Nu mi-am dat seama, până când nu mi-a spus 
Jessica, că acest palat are propria sa capelă şi nu pot să mă 
gândesc la un loc mai idilic de a mă însura cu femeia pe 
care o iubesc. 

Aş vrea, de asemenea, să le mulţumesc părinţilor mei de 
care sunt nespus de mândru. Ei continuă să stabilească 
standarde pe care n-aş putea spera vreodată să le ating, 
astfel încât să fim mulţumiţi că m-am căsătorit cu o femeie 
care poate. Şi, desigur, vreau să mulţumesc tuturor celor 
care au sosit din diverse părţi ale lumii ca să fie cu noi azi 
la Roma pentru a celebra un eveniment care ar fi trebuit să 
aibă loc acum zece ani. Vă promit ca intentionez să-mi 
petrec restul vieţii încercând să mă revanşez pentru anii 
pierduţi. 

Şi acum doresc să-i mulţumesc fiicei mele periculoase, 
precoce, adorabile şi talentate, Jessica, care a reuşit cumva 
să ne aducă împreună, lucru pentru care-i voi fi pe veci 

recunoscător. Sper că vă veţi distra toţi astăzi şi veţi 
petrece bine în Roma. 

Sebastian s-a aşezat în aplauzele prelungite şi Jessica, 
aflată lângă el, i-a dat meniul pentru desert. El a început să 
studieze diversele feluri. 

— Pe partea cealaltă, a zis ea, încercând să nu sune 
exasperată. 

Seb a întors meniul şi a găsit un desen în cărbune al lui, 
tinandu-si discursul. 

— Eşti din ce în ce mai bună, i-a spus, luând-o cu braţul 
pe după umeri. Mă întreb dacă-mi poţi face un serviciu? 

— Orice, tati. Jessica a ascultat cererea tatălui ei, a surâs 
şi a plecat în linişte de la masă. 


* 


— Ce slujba fascinanta e sa fii ambasador, a sous Emma 
cand un affogato! a fost pus în fata ei. 

— Mai ales când ti se oferă la Roma, a zis Patrick 
Sullivan. Dar m-am întrebat adesea cum trebuie să fii sa 
conduci un mare spital, cu atâtea probleme diferite şi 
complexe în fiecare zi - şi nu numai pacienţii, doctorii, 
asistentele şi... 

— Parcarea, a spus Emma. Mi-ar fi fost de folos 
diplomaţia dumneavoastră în acest domeniu. 

— Eu nu am avut niciodată o problemă cu parcarea, a 
recunoscut ambasadorul. 

— Şi nici eu până ce nu m-am decis să cer taxă pentru 
parcarea la infirmerie, când unul dintre ziarele locale a 
lansat o campanie pentru a mă face să mă răzgândesc şi 
m-a numit babă despotică! 

— Şi v-aţi răzgândit? 

— Sigur că nu. Am autorizat ca mai mult de un milion din 
banii publici să fie cheltuiţi pentru construirea acelei parcări 
şi nu mă aşteptam ca oamenii să-l folosească pentru 


13 Bautura italienescă cu expresso şi îngheţată. 

parcare pe gratis ori de cate ori doreau sa mearga la 
cumpărături. Aşa că m-am hotărât sa taxez la fel ca cea 
mai apropiată parcare municipală, oferind concesii 
personalului spitalului şi pacienţilor, astfel încât să fie 
utilizată doar de oamenii pentru care a fost construită. 
Rezultat: revolte, marşuri de protest, efigii arse. Şi asta 
după ce o pacientă în faza terminală a trebuit să fie 
condusă de jur-împrejurul spitalului timp de o oră pentru că 
soţul ei nu a reuşit să găsească un spaţiu liber. Şi parcă n- 
ar fi fost destul şi atât, când m-am dus la editorul şef şi i- 
am explicat de ce era necesară această măsură, el mi-a 
spus doar, ai dreptate, Emma, dar o campanie bună vinde 
ziarele. 

Domnul Sullivan a râs. 

— Dacă mă gândesc mai bine, cred că prefer să fiu 
ambasadorul american din Roma. 

— Bunico, a zis o voce tinerească în spatele ei. O 
amintire a zilei de azi. Jessica i-a dat un desen al ei 
explicându-i ceva ambasadorului. 

— Jessica, e minunat. Il voi arăta cu siguranţă editorului 
ziarului local şi voi explica de ce dădeam din mână. 


* 


— Cum îi place lui Giles Camera Lorzilor? a întrebat 
Harry. 

— Nu-i place, a spus Karin. Ar prefera să fie în Camera 
Comunelor. 

— Dar este membru al Cabinetului. 

— Şi nu este sigur că va mai fi mult timp. Acum 
conservatorii au ales-o ca lider pe Margaret Thatcher şi 
Giles bănuieşte că vor câştiga următoarele alegeri. Şi eu 
recunosc că aş vota cu ea, a şoptit Karin, înainte de a 
întreba repede: Cum te mai descurci în campania ta de a-l 
scoate pe Anatoli Babakov din închisoare? 

— Mi-e teamă că nu am făcut prea multe progrese. Ruşii 
nici măcar nu vor să ne spună dacă mai trăieşte. 

— Şi doamna Babakova cum suportă? 

— S-a mutat la New York si a inchiriat un apartament mic 
in Lower East Side. O vizitez ori de cate ori sunt in Statele 
Unite. Elena a rămas optimistă si continua sa creadă ca ei 
sunt pe punctul de a-l elibera pe Anatoli. Nu-mi vine să-i 
spun că asta nu se va întâmpla în viitorul apropiat, dacă se 
va întâmpla vreodată. 

— Lasă-mă să mă gândesc, a zis Karin. După ce am stat 
atâţia ani în spatele Cortinei de Fier, aş putea să am o idee 
care-i va irita pe ruşi suficient de mult încât să-şi 
reconsidere poziţia. 

— Ai putea să-i spui de lipsa mea de progrese tatălui tău. 
La urma-urmei, el îi urăşte pe comunişti la fel ca tine, a zis 
Harry, urmărind cu atenţie reacţia lui Karin. Dar ea nu s-a 
trădat prin nimic. 

— Foarte bună idee. Voi discuta cu el data viitoare când 
mă duc în Cornwall, a spus ea, părând că zice adevărul, 
deşi Harry se îndoia că ea va ridica subiectul lui Anatoli 
Babakov cu şeful ei. 

— Karin, a spus Jessica, dându-i un meniu. Un cadou mic 
pentru a marca prima noastră întâlnire. 

— ÎI voi pretui, a zis Karin, imbratisand-o. 


* 


— Ai mai auzit ceva de Gwyneth sau Virginia? 

— Uneori de Gwyneth, a spus Giles. Ea preda limba 
engleza la Monmouth School, ceea ce-ti va face placere si 
s-a logodit de curând cu unul dintre profesori. 

— Ai dreptate, îmi face plăcere, a spus Grace. Este o 
profesoară bună. Si Virginia? 

— Doar ce mai culeg din ziarele de scandal. Cred că ai 
aflat că tatăl ei a murit acum câteva luni. Ciudat bătrân, 
dar recunosc că îmi plăcea. 

— Te-ai dus la înmormântarea lui? 

— Nu, mi s-a părut că nu este decent, dar i-am scris lui 
Archie Fenwick, care a moştenit titlul, şi i-am spus că sper 

ca va juca un rol important in Camera Lorzilor. Am primit 
un raspuns foarte politicos. 

— Dar sunt sigura ca nu esti de acord cu acest sistem 
ereditar, a spus Grace. 

— Nu, nu sunt. Dar atât timp cât pierdem voturi în 
favoarea conservatorilor în Camera Comunelor, reforma 
Camerei Lorzilor va trebui să aştepte până după alegerile 
viitoare. 

— Şi dacă Margaret Thatcher va câştiga acele alegeri, 
reforma nu va aştepta, ci va fi îngropată. Grace şi-a golit 
paharul cu şampanie înainte de a adăuga: Şi ca să atingem 
un subiect mai sensibil, îmi pare rău că tu şi Karin nu aveţi 
copii. 

— Dumnezeu ştie că am încercat de toate, chiar sexul. 
Grace nu a râs. Am vizitat o clinică de fertilitate. Karin se 
pare că are o problemă cu sângele şi după două avorturi 
spontane, doctorul crede că riscul ar fi prea mare. 

— Ce trist, a zis Grace. Nimeni nu te va urma în Camera 
Lorzilor. 

— Sau, mai important, nu va juca baseball pentru Anglia. 

— V-aţi gândit la o adopţie? 

— Da, dar am amânat-o până după alegeri. 

— Nu amânaţi prea mult. Ştiu că ti se pare greu de 
crezut, Giles, dar există unele lucruri mai importante decât 
politica. 

— Imi pare rău că vă întrerup. Mătuşă Grace, pot să-ţi 
ofer acest mic cadou? a zis Jessica, dându-i alt portret. 

Grace a studiat desenul un timp înainte de a-şi spune 
părerea: 

— Cu toate ca nu sunt experta, promiti, draga mea. Ai 
grijă să nu-ţi iroseşti talentul. 

— Incerc să nu-l irosesc, tanti Grace. 

— Câţi ani ai? 

— Unsprezece. 

— Ah, aceeaşi vârstă la care Picasso a avut prima lui 
expoziţie publică - în care oraş, domnişoară? 

— În Barcelona. 

Grace s-a înclinat uşor in fata ei. 

— Voi înrăma portretul, îl voi atârna în biroul meu de la 
Cambridge şi le voi spune colegilor şi studenţilor că tu eşti 
nepoata mea. 

— O laudă, într-adevăr, a zis Giles. Dar al meu? 

— Nu am timp şi pentru tine, unchiule Giles. Poate altă 
dată. 

— Mă aştept să te tii de cuvânt. Cum ti-ar plăcea să stai 
cu mine la Barrington Hall în timp ce părinţii tăi pleacă în 
luna de miere? În schimb, ai putea să pictezi un portret al 
lui Karin cu mine. Şi cât timp eşti la noi, ţi-ai putea vizita 
bunicii, care sunt la vreun kilometru în josul drumului, la 
Manor House. 

— Ei m-au invitat deja să stau la ei. Şi n-au încercat să 
mă mituiască. 

— Nu uita, scumpo, a spus Grace, că unchiul tău este 
politician. 


— Ai primit vreun răspuns de la Banca Angliei? a întrebat 
Hakim. 

— Nimic oficial, a zis Arnold Hardcastle. Dar, între noi 
vorbind, sir Piers m-a sunat vineri seara şi mi-a spus că 
Gavin Buckland nu a apărut la al doilea interviu şi comitetul 
s-a decis să nu continue ancheta. 

— AŞ fi putut şi eu să le spun că este improbabil să apară 
pentru că scrisoarea lui de demisie a ajuns pe biroul meu 
chiar înainte de a mă întoarce de la întrunirea cu comitetul 
de etică. 

— Nu i se va mai oferi niciodată altă slujbă în City, a spus 
Arnold. Mă întreb doar ce va face în continuare. 

— A plecat în Cipru, a spus Hakim. Barry Hammond l-a 
urmărit la Nicosia unde s-a angajat la recepţia unei bănci 
turceşti. A fost bun la ce făcea, aşa că să sperăm doar că 
nu sunt prea multe curse de cai în Cipru. 

— Vreo veste de la Sloane sau Mellor? 

— S-au dat la fund, conform lui Barry. Dar este sigur ca 
vor reaparea la primavara ca toate vietatile din balti si 
atunci vom afla sigur ce mai pun la cale. 

— Nu aş fi prea sigur de asta, a zis Arnold. Am fost la 
Bailey săptămâna trecută si un sergent de poliţie mi-a spus 
că... 

— Un mic cadou pentru dumneavoastră, domnule 
Bishara, din partea tatălui meu. Hakim s-a întors nervos, 
gândindu-se că cineva le-ar fi putut auzi conversaţia. 

— Ce surpriză minunată, a spus el când a văzut portretul. 
Întotdeauna am admirat portretul mamei tale din biroul 
tatălui tău şi pe acesta îl voi pune, desigur, în biroul meu. 

— Sper să-mi faci şi mie unul, a zis Arnold, admirând 
desenul. 

— As fi încântată, domnule Hardcastle, dar trebuie să va 
avertizez, taxez la oră. 


Sunetul puternic al ciocănelului s-a auzit de la masa 
principală. Oaspetii au tăcut cand Victor Kaufman s-a 
ridicat din nou. 

— Vă promit că nu mai ţin alt discurs. M-am gândit că aţi 
dori să ştiţi că mirele şi mireasa vor pleca peste câteva 
minute, deci daca vă indreptati spre ieşire, îi vom putea 
vedea cu toţii plecând. 

Oaspetii au început să se ridice de la locurile lor si au 
ieşit din sala de bal. 

— Unde se duc în luna de miere? l-a întrebat Emma pe 
Harry. 

— Nu ştiu, dar cunosc pe cineva care ştie. Jessica! 

— Da, bunicule, a zis ea, alergând către ei. 

— Unde-şi petrec părinţii tăi luna de miere? 

— La Amsterdam. 

— Ce oras frumos, a sous Emma. Au vreun motiv? 

— Acolo tati a cerut-o prima oara de sotie pe mama, 
acum unsprezece ani. 

— Ce romantic, a zis Emma. Stau la Amstel? 

— Nu, tati a rezervat mansarda de la Pension De Kanaal, 
unde au stat ultima oara. 

— Alta lectie invatata, a spus Harry. 

— Şi s-au hotarat în care tara vor sta? a întrebat Emma. 

— Eu m-am hotărât, a spus Jessica. In Anglia. 

— Si i-ai anunţat? 

— Tati nu poate conduce Farthings din Washington şi 
oricum mami a primit o ofertă la Tate. 

— Îmi pare bine că ai reuşit să aranjezi totul după voia 
ta, a zis Emma. 

— Trebuie să plec, a spus Jessica. Eu dirijez aruncarea de 
confetti. 

După câteva momente, Samantha şi Sebastian au 
coborât scara braţ la braţ, şchiopătatul lui Seb fiind de abia 
vizibil. Au trecut prin tunelul de prieteni şi rude care 
aruncau confetti în direcţia lor, până ce au ieşit în curte, în 
soarele după-amiezii, înconjurați de toată lumea. 

Samantha s-a uitat la o duzină de tinere care aşteptau 
pline de speranţă şi şi-a aruncat buchetul cu trandafiri roz 
aprins peste cap, sus în aer. A aterizat în braţele lui Jessica 
şi au urmat râsete şi aplauze. 

— Domnul să ne-ajute, a spus Sebastian când şoferul le 
deschidea portiera din spate a maşinii care-i aştepta. 

Ambasadorul şi-a luat fiica în braţe şi părea că n-are de 
gând să-i mai dea drumul. Când a eliberat-o în cele din 
urmă, i-a şoptit lui Seb: 

— Te rog să ai grijă de ea. 

— Toată viaţa, domnule, a spus Seb, înainte de a-şi urma 
nevasta pe bancheta din spate. 

Maşina a ieşit încet din curte printre porţile sculptate şi s- 
a îndreptat spre drumul principal, fiind urmărită de mai 
mulţi dintre oaspeţii mai tineri. 

Domnul şi doamna Clifton s-au uitat înapoi şi au 
continuat să le facă semne cu mâna până ce nu i-au mai 
văzut. Sam şi-a rezemat capul pe umărul lui Seb. 

draga? 
— As putea uita vreodata? 
— Atunci am uitat eu să-ţi spun că eram însărcinată. 

44 


Cei doi şi-au strâns mâinile, ceea ce l-a ajutat pe Sloane 
să se relaxeze. 

— A fost frumos din partea ta să vii atât de repede, 
domnule Sloane, a spus inspectorul-şef Stokes. Când un 
poliţist vizitează pe cineva ca dumneavoastră în biroul 
propriu, pot apărea bârfe inutile în rândul angajaţilor. 

— Vă pot asigura, domnule inspector-şef, că nu am nimic 
de ascuns faţă de nimeni, inclusiv faţă de angajaţii mei, a 
zis Sloane aşezându-se, în timp ce polițistul a rămas în 
picioare. 

Sloane s-a uitat fix la înregistratorul Grundig, mare, 
aşezat pe masă între ei. Mintea lui a început să lucreze fără 
odihnă încercând să anticipeze ce ar putea fi pe bandă. 

— Nu am sugerat că aţi avea ceva de ascuns, a spus 
Stokes, aşezându-se în faţa lui Sloane. Dar s-ar putea să 
mă ajutaţi răspunzându-mi la câteva întrebări legate de un 
caz la care lucrez acum. 

Sloane şi-a strâns pumnii pe sub masă, dar n-a răspuns. 

— Poate sunteţi amabil să ascultați aceasta banda, 
domnule. Stokes s-a aplecat în faţă şi a apăsat butonul de 
redare al înregistratorului. 

„— Biroul de vamă, Heathrow. 

— Dati-mi legătura cu ofițerul senior de la vamă. 

— Aş putea să ştiu cine-l caută? 

— Nu, nu puteți. 

— Să văd dacă este disponibil.” A urmat o pauză înainte 
de a se auzi altă voce: „SCO Collier. Cu ce vă pot ajuta? 

— Dacă vă interesează, vă pot spune numele unui 
pasager care va incerca azi să introducă droguri prin 
contrabandă în tara. 

— Da. Mă interesează. Dar mai întâi, nu ati vrea să-mi 
spuneți cum vă cheamă? 

— Numele pasagerului este Hakim Bishara. Este 
binecunoscut in comert si va veni cu zborul 207 din Lagos. 
Are treisprezece uncii de heroină in geanta din avion.” 

Sloane a rămas tăcut după terminarea benzii. 
Inspectorul-şef a scos banda şi a înlocuit-o cu alta. A apăsat 
iar butonul de redare. El tot nu a spus nimic. 

„— Adrian Sloane? 

— Depinde cine întreabă. 

— Inspectorul-şef Mike Stokes. Sunt ataşat brigăzii de 
droguri de la Scotland Yard. 

— Cu ce vă pot ajuta, domnule Stokes? 

— Aş vrea să ne întâlnim, domnule Sloane. 

— De ce? 

— Nu pot discuta problema la telefon, domnule. Fie vin 
eu la dumneavoastră, fie veniți dumneavoastră la Scotland 

Yard, cum doriți. 

— Voi veni eu.” 

Sloane a dat din umeri. 

— Un specialist american în acustică a analizat aceste 
benzi, a zis Stokes şi a confirmat nu numai că este aceeaşi 
voce, dar şi acelaşi telefon. 

— E ridicol. 

— Sunteţi sigur? a întrebat anchetatorul, fără să înceteze 
să-l privească pe Sloane. 

— Da, sunt, pentru că apelul telefonic către ofiţerul de 
vamă a durat mai puţin de trei minute şi, prin urmare, nu 
poate fi urmărit. 

— De unde aţi putea să ştiţi asta, domnule Sloane, dacă 
nu dumneavoastră aţi făcut apelul? 

— Pentru că am asistat în fiecare zi la procesul domnului 
Bishara şi am auzit asta la prima mână. 

— Într-adevăr, domnule. Şi încă mă miră de ce aţi făcut- 
O. 

— Pentru că, domnule Stokes, dupa cum cred că stiti, si 
eu am fost presedinte la banca Farthings, iar unul dintre 
clientii mei este actionar majoritar, deci nu-mi faceam 

decât datoria fiduciară. V-ar trebui ceva mai mult decât 
asta ca să mă convingeti ca am fost implicat. 

— Inainte de a discuta rolul pe care l-aţi jucat din partea 
acţionarului dumneavoastră si cum ati fost implicaţi 
amândoi, aş putea să mai pun prima bandă o dată. Vă voi 
ruga să ascultați mai atent acum. 

Sloane simţea cum îi transpiră palmele. Le-a şters pe 
pantaloni când banda rula. 

„— Biroul de vamă, Heathrow. 

— Dati-mi legătura cu ofițerul senior de la vamă. 

— Aş putea să ştiu cine-l caută? 

— Nu, nu puteți. 

— Să vad dacă este disponibil.” 

Stokes a apăsat butonul de oprire. 

— Ascultati cu atenţie, domnule Sloane. Inspectorul-sef a 
apasat iar butonul de redare si de data aceasta Sloane a 
auzit sunetul slab al unor clopote tn fundal. Stokes a apasat 
Oprire. 

— Ora zece, a zis el, cu ochii fixati pe Sloane. 

— Si ce daca? 

— Acum as vrea să ascultati a doua banda din nou, a zis 
Stokes, înlocuindu-le. Pentru că v-am sunat în biroul 
dumneavoastră la zece fără un minut. 

„— Adrian Sloane? 

— Depinde cine întreabă.” 

A urmat o pauză mai lungă şi de data aceasta Sloane nu 
a putut să nu audă cele zece bătăi. A simţit picături de 
sudoare pe frunte şi, cu toate că avea o batistă la el, nua 
încercat să se şteargă. 

Detectivul a apăsat Oprire. 

— Şi vă pot asigura, domnule Sloane, că acele sunete 
provin de la acelaşi ceas despre care expertul nostru 
american a afirmat ca sunt de la St Mary-le-Bow, 
Cheapside, la mai puţin de o sută de metri de biroul 
dumneavoastră. 

— Asta nu dovedeşte nimic. Cred că sunt mii de birouri 
pe acolo şi o ştiţi şi dumneavoastră. 

— Aveti dreptate, de aceea am si cerut un mandat 
pentru verificarea convorbirilor telefonice din ziua aceea. 

— Mai mult de o sută de oameni lucrează în acea clădire, 
a spus Sloane. Ar fi putut să fie oricine. 

— Sâmbătă dimineaţa, domnule Sloane? Nu prea cred. 
Oricum, nu am sunat la numărul băncii, ci la telefonul 
dumneavoastră particular la care mi-ati şi răspuns. Nu 
credeţi că aceste coincidente încep să se adune? 

Sloane s-a uitat sfidator la el. 

— Poate a venit vremea, a spus Stokes, să mai luăm în 
considerare şi altă coincidenţă. A deschis un dosar din faţa 
lui şi a studiat o listă lungă cu numere de telefon. Chiar 
înainte să sunati la biroul de vamă de la Heathrow... 

— Nu am sunat niciodată acolo. 

— Aţi sunat la numărul 698 337 din Bristol, a continuat 
Stokes, fără să-l ia în seamă, care este telefonul din biroul 
domnului Desmond Mellor şi care înţeleg că este clientul 
despre care aţi spus că este acţionar majoritar la banca 
Farthings, în timpul procesului Bishara. Altă coincidenţă? 

— Asta nu dovedeşte nimic. Sunt în consiliul Mellor 
Travel, unde el este preşedinte, aşa că avem întotdeauna 
mult de discutat. 

— Sunt sigur că aveţi, domnule Sloane. Aşa că poate îmi 
explicati de ce l-aţi sunat pe domnul Mellor după ce i-ati 
închis telefonul domnului Collier. 

— Poate n-am reuşit să vorbesc cu domnul Mellor prima 
oară şi am încercat iar. 

— Dacă n-aţi reuşit prima oară, de ce apelul a durat 
douăzeci şi opt de minute şi trei secunde? 

— Ar fi putut să-mi răspundă secretara domnului Mellor. 
Da, acum îmi amintesc că am discutat pe îndelete cu 
domnişoara Castle în acea dimineaţă. 

Stokes s-a uitat la o pagină din agenda lui. 

— Secretara domnului Mellor, domnişoara Angela Castle, 
ne-a informat că-şi vizita mama în Glastonbury în acea 
sâmbătă dimineaţa şi au participat la târgul local de 
antichităţi. 

Sloane şi-a lins buzele, care erau neobişnuit de uscate. 

— Al doilea apel al dumneavoastră în biroul domnului 
Mellor a durat şase minute şi optsprezece secunde. 

— Asta nu dovedeşte că am vorbit cu el. 

— M-am gândit eu că s-ar putea să spuneţi aşa ceva. De 
aceea l-am rugat pe domnul Mellor să treacă pe la mine 
azi, mai devreme. A recunoscut că a vorbit cu 
dumneavoastră, dar a zis că nu-şi poate aminti detaliile 
conversatiei. 

— Deci doar ati aruncat nada, a spus Sloane. Tot ce mi- 
ati oferit până acum nu au fost decât speculaţii si 
coincidente. Pentru ca un lucru e sigur, Mellor n-ar fi 
muşcat niciodată momeala. 

— S-ar putea să aveţi dreptate, domnule Sloane. Totuşi, 
simt că niciunul dintre dumneavoastră nu va dori ca acest 
caz să ajungă la tribunal. l-ar putea determina pe colegii 
dumneavoastră din City să simtă că sunt prea multe 
coincidente ca să mai facă vreodată afaceri cu 
dumneavoastră. 

— Mă ameninţaţi, Stokes? 

— Sigur că nu, domnule. De fapt, mărturisesc că amo 
problemă. Sloane a zâmbit prima oară. Nu mă pot decide 
pe cine să arestez şi pe cine să eliberez. 

— Asta e un bluf. 

— Posibil, dar m-am gândit să vă ofer prima şansă de a 
accepta oferta mea şi a fi martor al Coroanei. Dacă mă 
refuzati... 

— Niciodata nu voi face asta, a zis Sloane, sfidator. 

— Atunci nu am de ales decat sa merg in camera 
alăturată şi să-i fac aceeaşi ofertă domnului Mellor. 

Sudoarea curgea garla pe obrajii carnosi ai lui Sloane. 
Inspectorul-sef a aşteptat un minut înainte de a spune: 

— Să vă mai ofer câteva minute de gândire, domnule 
Sloane? 

— Încep să cred că doamna Thatcher va câştiga 
următoarele alegeri, a spus Emma, după ce s-a întors de la 
o întrunire a grupului local. 

— Si în Bristol Docklands? 

— Aproape sigur. Am ales un candidat impresionant si se 
descurca bine cu electoratul. 

— Giles nu va fi multumit. 

— Va fi şi mai putin mulţumit când se va întoarce din 
ţinuturile vestice; dacă lucrurile sunt la acelaşi nivel pe plan 
naţional, Margaret se va instala la numărul 10 într-un viitor 
nu prea îndepărtat. Voi afla mai multe după întrunirea 
preşedinţilor naţionali în Biroul Central, atunci când va 
vorbi cu noi. 

— Pare foarte amuzant, a zis Harry. 

— Nu îţi mai bate joc sau vei fi aruncat în Turn. 

— Ai fi o guvernatoare excelentă a Turnului. 

— lar tu şi Giles veţi fi primii puşi la zid. 

— Dar Seb? Ceea ce-mi aminteşte, a zis Harry, băiatul a 
sunat noaptea trecută şi mi-a zis că acum trebuie să-şi 
programeze o întâlnire ca să te vadă, aşa că cerurile ştiu 
cum va fi după alegeri - presupunând că Thatcher câştigă. 

— De fapt ar trebui să fie mai uşor după alegeri pentru 
că nu sunt eligibilă pentru al doilea mandat ca preşedinte 
de zonă. Deci îmi voi putea dedica mai mult timp spitalului 
şi sper că treptat Seb va putea fi convins să devină 
preşedinte la Barrington's. Compania are nevoie de un 
suflu de aer proaspăt dacă vrem să concurăm cu ultimele 
vase de lux. Emma şi-a sărutat soţul. 

— Şi el întotdeauna votează conservatorii, a mai zis ea. 
Trebuie să mă grăbesc sau voi întârzia. Conduc o întâlnire a 
subcomitetului spitalului peste o oră. 

— O să-l vezi pe Giles când vei fi la Londra? Pentru că, în 
acest caz... 

— Sigur că nu. Nu voi fraterniza cu duşmanul până după 
alegeri, când va reveni în opoziţie. 


* 


— S-ar putea sa avem un tradator printre noi, a zis 
Pengelly de îndată ce au părăsit drumul şi s-a asigurat ca 
nu-i aude nimeni. 

Karin a încercat să nu arate cât de nervoasă era. Trăia 
zilnic cu spaima că Pengelly va afla că ea era de fapt 
trădătoarea, împărtăşise adesea aceste temeri baronesei 
Forbes-Watson, care nu mai era doar şefa ei, ci devenise şi 
o prietenă şi confidentă de încredere. 

— Pot să ştiu pe cine banuiti, tovarase director? 

— Da, pentru ca sefii nostri din Moscova vor sa te implici 
în planul de dezvăluire a sa. Unul dintre agenţii nostri din 
Ucraina va transmite o informaţie deosebit de sensibilă 
agentului Kramer, instruindu-te să i-o comunici lui Julius. 
Dacă eşuează, vom şti că el lucrează pentru ceilalţi. 

— Şi atunci ce se va întâmpla? 

— Kramer va fi rechemat la Moscova şi nu vom mai auzi 
de el. 

— Şi dacă nu dă raportul? 

— ÎI vom urmări şi va suferi pedeapsa rezervată 
trădătorilor care schimbă taberele. 

Au mai mers o vreme înainte ca Pengelly să vorbească 
iar: 

— Maresalul Koşevoi are altă sarcină pentru tine, 
tovarăşă. Neaşteptata demisie a lui Harold Wilson ca prim- 
ministru a dus la nenumărate speculaţii şi partidul doreşte 
ca noi să profitam. 

— Barrington mi-a spus că doctorul lui Wilson a observat 
că prezintă semne timpurii de Alzheimer şi l-a sfătuit să 
demisioneze înainte ca acestea să poată fi observate. 

— Dar el nu a dat acest răspuns când a demisionat. Fără 
îndoială că a fost sfătuit să n-o facă. Deci vom veni cu 
propria noastră explicaţie. 

— Care este? 

— Ca el intotdeauna a fost platit de rusi. MI6 a aflat si i s- 
a spus că dacă nu demisionează, va fi expus ca spion. 

— Dar e o înşelătorie şi mareşalul Kosevoi probabil ştie 
asta. 

— Sunt sigur că da, dar sunt oameni în ambele Camere 
care vor fi foarte dornici s-o creadă. 

— Şi ce doriţi să fac? 

— Spune-i lui Barrington că ai auzit un zvon şi întreabă-l 
dacă poate fi adevărat. Va nega, desigur, dar vei fi plantat 
ideea în mintea lui. 

— Însă publicul nu va înghiţi aşa ceva. 

— După cum a spus Stalin, tovarăşă, spune o minciună 
suficient de des şi va deveni adevărată. 


* 


— Salut, Ginny, sunt Buck Trend. 

Virginiei nu-i placea sa i se spuna Ginny - era prea 
comun. Dar cand persoana care o face iti trimite un cec de 
7.500 £ în fiecare lună, te înveţi să zambesti şi să suporţi. 

— Îţi telefonez pentru a te avertiza, a continuat Buck, că 
preastimatul nostru guvernator al Louisianei, onorabilul 
Hayden Rankin, plănuieşte să vină în iulie la Londra. Si 
conform surselor mele, şi-a programat o întâlnire cu fostul 
tău soţ, Giles Barrington. 

— Ce ar putea avea ei în comun? a zis Virginia. 

— Asta speram să-mi spui tu mie. 

— Sursele tale nu au nicio idee? 

— Doar că Cyrus T. Grant Ill este un prieten apropiat al 
guvernatorului, precum şi unul dintre suporterii campaniei 
sale de alegere. Deci ar putea fi util ca tu şi micuțul Freddie 
să plecaţi din oraş când guvernatorul traversează 
Atlanticul. 

— Nu te îngrijora, Freddie îşi petrece vacantele de vara 
în Scoţia, iar eu voi fi în Bahamas bucurându-mă de o 
odihnă binemeritata. 

— Fain. Dar daca afli de ce guvernatorul vrea sa-ti vada 
fostul sot, suna-ma. Pentru ca trebuie sa stiu daca incearca 
Sa-ti opreasca alocatiile lunare si nu am vrea asta, nu-i asa, 
Ginny? 


N-au discutat nimic serios pana cand nu s-a adus ceaiul 
si doua cornulete usor arse. 

— Giles va fi supus unei presiuni considerabile pe măsură 
ce ne apropiem de alegeri. 

— Vizitează câte o circumscripție în fiecare zi, a spus 
Karin. 

— Crede că e posibil ca laburiştii să câştige iar? 

— Mă asigură că pot câştiga în fiecare dimineaţă când 
mâncăm şi l-aş şi crede dacă n-ar vorbi în somn. 

Baroneasa a râs. 

— Atunci mai bine ne-am pregăti pentru fiica brutarului. 

— Două ceaiuri şi două cornulete putin arse, doamnă. 

— Mulţumesc, Stanley. 

— Deci ce mai pune Pengelly la cale? a zis baroneasa cu 
o voce schimbată din momentul în care ospătarul a plecat. 

— Moscova crede că Julius Kramer ar putea fi agent 
dublu. 

— Nu zău? a spus baroneasa, punându-şi al treilea cub 
de zahăr în ceai. Şi ce intenţii au? 

— Kramer va primi instrucţiunea să-mi transmită o 
informaţie foarte sensibilă mie şi dacă nu o va face, îl vor 
chema înapoi la Moscova. 

— Dar dacă o face, înseamnă că nu-l testează pe Kramer, 
ci pe tine. Dacă nu o face, înseamnă că eşti bună, caz în 
care viaţa lui va fi în pericol şi ar trebui să-l retragem 
imediat din linia întâi. Tu nu trebuie să permiti să fii 
compromisă, Karin, oricât de importantă ar fi acea 
informaţie. Deci, după ce mă informezi, ar trebui să i-o 
transmiti lui Pengelly cât mai repede posibil. Baroneasa a 

muscat din cornulet. A mai spus Pengelly altceva ce ar 
trebui sa aflu? 

— Toti agentii au primit misiunea sa lanseze zvonul ca 
adevaratul motiv pentru care Harold Wilson a demisionat 
din functia de prim-ministru este ca MI6 a descoperit ca era 
pe statul de plata al rusilor. 

— Atunci e timpul să-şi cumpere o insula la tropice cu 
toţi acei bani în plus pe care i-a câştigat. A mai muşcat din 
cornulet înainte de a adăuga: Ar fi foarte nostim dacă unii 
proşti n-ar crede. 

— Mi-a zis să-i spun lui Giles zvonul pe care l-am auzit şi 
să văd cum reacţionează. 

— O să-i cer lui sir John să-l informeze asupra motivului 
real al demisiei lui Harold Wilson. Dar să ştii că ar ajuta 
dacă prim-ministrul ar accepta să recunoască faptul că 
avea Alzheimer. 

— Vrei să-i transmit ceva? 

— Da, cred că a venit momentul ca plictisitorul tău „tată” 
să fie chemat înapoi în Germania de Est. Aşa că ai putea 
să-i spui... 

— Domnul meu. 

— Domnule guvernator? 

— Schimbam? 

— Ei, e nostim ca spui asta, a zis Giles. Eu n-am vrut 
niciodata sa fiu guvernator, dar mi-as fi dorit sa fiu senator. 

— Şi daca îţi păstrezi postul echivalent celui din senat, ai 
fi Barrington, liderul majorităţii. 

— Barrington, liderul majorităţii. Îmi place cum sună. 

— Deci cât ar trebui să dau ca să devin lordul Rankin de 
Louisiana? 

— Niciun banut. Ar fi o numire politică, făcută de prim- 
ministru la recomandarea mea. 

— Fără bani şi nici măcar nu ai nevoie să fii ales. 

— Sigur ca nu. 

— Si Marea Britanie nu are o constitutie sau o declaratie 
a drepturilor cetatenilor? 

— Ce idee groaznica, a spus Giles. Nu, noi ne bazam pe 
precedente legale. 

— Si nici macar seful statului nu este ales? 

— Desigur ca nu, este monarh ereditar, numit de cel 
Atotputernic. 

— Si mai pretindeti ca sunteti o democratie. 

— Da, suntem. Si doar gândeşte-te câţi bani economisim 
noi, în timp ce voi îi pierdeţi alegându-i pe toţi, de la 
hingher la preşedinte, doar ca sa dovediti cat de 
democratici sunteti. 

— Incerci sa schimbi vorba, Giles. 

— Bine, atunci spune-mi cati bani a trebuit sa strangi 
înainte de a te gândi măcar sa candidezi pentru funcţia de 
guvernator? 

— Cinci, şase milioane. Şi e din ce în ce mai costisitor la 
fiecare nouă alegere. 

— Pe ce i-ai cheltuit? 

— Mai mult pe publicitate negativa. Electorul trebuie sa 
ştie de ce nu ar trebui să voteze cu celălalt. 

— Asta iar e ceva ce noi n-am face. Si de aceea sistemul 
nostru este mai civilizat decat al vostru. 

— S-ar putea sa ai dreptate, domnule, dar sa ne 
întoarcem în lumea reală, a spus Hayden. Pentru că am 
nevoie de sfatul tău. 

— Dă-i drumul, Hayden. Am fost intrigat de scrisoarea ta 
şi de abia aştept să aflu cum votantii tai au ajuns la fosta 
mea nevastă. 

— Cyrus T. Grant Ill este unul dintre cei mai vechi 
prieteni ai mei şi a mai fost şi cel mai mare susţinător 
financiar al meu tot timpul, deci îi sunt foarte dator. Este un 
om bun, blând şi decent şi, cu toate că nu ştiu ce înseamnă 
T., ar putea veni de la încrezător!. 

— Dacă e atât de încrezător, cum de şi-a câştigat 
averea? 

— Nu el a făcut-o. A mostenit-o de la bunicul lui, care a 
fondat industria de conserve care-i poartă numele. Tatăl lui 
Cyrus a lucrat la bursa din New York şi fiul lui trăieşte 
confortabil din dividende. 

— Şi mai ai obrazul să critici sistemul ereditar. Dar asta 
nu explică cum acest om bun, blând şi decent şi-a 
încrucişat săbiile cu Virginia. 

— Acum cinci ani, Cyrus a vizitat Londra şi a fost invitat 
la cină de o persoană cu numele ciudat de Bofie 
Bridgwater. 

— Mi-e teamă că lordul Bridgwater nu este un argument 
în favoarea sistemului ereditar. Îl face pe Bertie Wooster să 
pară viclean şi hotărât. 

— La cină, Cyrus a stat lângă lady Virginia Fenwick şi a 
fost copleşit de aiurelile ei cu „membru al familiei regale” şi 
„nepoată îndepărtată a reginei mame”. După aceea, s-a 
dus cu el la cumpărături în Bond Street ca să-l ajute să-i 
cumpere un inel de logodnă iubitei lui din liceu, Ellie May 


14 T - trusting, de încredere, în engleză. 

Campbel, cu care s-a si insurat mai tarziu. Dupa ce Cyrus a 
cumpărat inelul, a invitat-o pe lady Virginia în apartamentul 
lui de la Ritz să bea un ceai şi apoi îşi aminteşte că s-a 
trezit în pat lângă ea, iar Virginia purta doar inelul de 
logodnă. 

— Impresionant, chiar şi pentru Virginia, a spus Giles. Si 
după aia ce s-a întâmplat? _ 

— Atunci Cyrus a făcut prima greşeală majoră. In loc să 
înşface inelul şi să-i spună să o şteargă, el a luat următorul 
avion spre Statele Unite. Pentru un timp a crezut că 
pierduse doar inelul până când lady Virginia a apărut la 
nunta lui, părând gravidă în şapte luni. 

— Nu era chiar cadoul de nuntă pe care l-ar fi sperat el. 

— Şi frumos împachetat. În ziua următoare, Buck Trend, 
unul dintre cei mai iscusiti şi lipsiţi de scrupule avocaţi de 
la vest de Mississippi i-a sunat pe avocatul lui Cyrus şi 
prietenul meu a intrat iar în panică. Şi-a instruit avocatul să 
aranjeze totul înainte ca el şi Ellie May să se întoarcă din 
luna de miere. Trend şi-a înşfăcat partea, iar Cyrus a sfârşit 
plătind un milion de dolari imediat şi alte zece mii pe lună 
până ce copilul îşi va termina educaţia. 

— Nu e un profit rău pentru o aventură de o noapte. 

— Dacă a fost vreo aventură. Virginia nu s-a aşteptat 
însă la Ellie May Campbel - acum Ellie May Grant - care 
provine din aceeaşi vana de scoțieni ca domnia sa. Când 
Cyrus i-a mărturisit în cele din urmă ce se întâmplase la 
Londra, Ellie May n-a crezut un cuvânt din toată povestea 
Virginiei. A angajat un detectiv Pinkerton şi l-a trimis peste 
Atlantic cu misiunea de a nu reveni până ce nu afla 
adevărul. 

— Şi a aflat ceva? a zis Giles. 

— A spus că nu era convins că lady Virginia avusese 
vreodată vreun copil şi chiar dacă avusese, nu exista niciun 
motiv pentru a crede că Cyrus era tatăl onorabilului 
Frederik Archibald lain Bruce Fenwick. 

— Un test de sânge ar reduce posibilitatea. 

— Sau nu. Dar, în orice caz, băiatul e la o grădiniţă în 
Scoţia. Cyrus n-ar prea putea merge acolo să-i ceară 
directorului un eşantion. 

— Dar în cazul în care contestă paternitatea printr-un 
proces la tribunal, judecătorul va cere un eşantion de 
sânge. 

— Da, dar chiar dacă au aceeaşi grupă de sânge, tot n-ar 
fi o dovadă incontestabilă. 

— După cum ştiu şi eu, a zis Giles, fără să mai dea şi alte 
explicaţii. Deci cum te pot ajuta? 

— Cum lady Virginia e fosta ta soţie, Cyrus şi cu mine ne- 
am întrebat dacă ne-ai putea lămuri ce făcea ea când el era 
la Londra. 

— Tot ce-mi amintesc era că avea nişte dificultăţi 
financiare şi a dispărut o vreme. Dar când a revenit, s-a 
mutat într-o clădire mult mai mare şi a angajat iar un valet 
şi o menajeră, precum şi o dădacă. lar fiul ei, Freddie, este 
rareori văzut în Londra. Isi petrece chiar şi vacantele de 
vară la Fenwick Hali, în Scoţia. 

— Ei bine, asta confirmă cel putin ce ne-a spus 
detectivul, a zis guvernatorul. Şi conform raportului său, 
dădaca, doamna Crawford, are un metru cincizeci incaltata 
şi cântăreşte cam patruzeci de kilograme. Cu toate că pare 
că ar putea fi zburată de o adiere de vânt, detectivul a spus 
că ar prefera să aibă de-a face cu mafia decât s-o înfrunte 
iar. 

— Dacă nu ne ajută, a zis Giles, am putea discuta cu 
ceilalţi oameni pe care i-a angajat Virginia? Valeti, şoferi, 
menajere? Sigur că unul dintre ei trebuie să ştie ceva şi să 
vrea să vorbească. 

— Omul nostru a localizat deja mai mulţi foşti angajaţi ai 
doamnei, dar niciunul nu a spus vreo vorbă împotriva ei, fie 
pentru că sunt plătiţi să tacă, fie pentru că le e pur şi 
simplu frică de ea. 

— Şi mie mi-era frică de ea, a recunoscut Giles. Deci nu-i 
pot blama. Dar nu renunţa încă la asta. Ea a concediat 

foarte mulţi şi sigur nu crede în oferirea de cadouri de bun- 
rămas. 

— Şi Cyrus se teme de ea. Dar Ellie May, nu. A tot 
încercat să-l convingă să oprească plăţile şi să-i dea în 
vileag înşelătoria. 

— Virginia nu poate fi uşor înşelată. Este vicleană, 
manipulatoare si la fel de încăpăţânată ca mascota 
democratilor. O combinaţie periculoasă care o face sa 
creadă că are întotdeauna dreptate. 

— Şi ce te-a făcut, pentru numele Domnului, să te însori 
cu ea? 

— Ah, am uitat să-ţi spun. Este extraordinar de frumoasă 
şi când vrea ceva, poate fi irezistibil de fermecătoare. 

— Cum crezi că va reacţiona dacă s-ar opri brusc plăţile? 

— Va lupta ca o mata turbată. Dar daca Cyrus nu este 
tatăl lui Freddie, nu poate risca să ajungă la tribunal. Ar fi 
conştientă că va ajunge în închisoare pentru extorcare de 
bani prin înşelătorie. 

— N-as putea crede că bătrânul conte ar fi încântat de 
asta, a spus Hayden, dar bietul Freddie? 

— Nu ştiu, a recunoscut Giles. Dar pot să-ţi spun că în 
ultima vreme nu e nici urmă de onorabilul Freddie sau de 
formidabila doamnă Crawford în Londra. 

— Deci în cazul în care Cyrus nu-i mai dă bani Virginiei, 
crezi că Freddie va avea de suferit? 

— Nu m-aş fi gândit la asta. Dar săptămâna viitoare 
merg la o logodnă în Scoţia şi dacă aflu ceva interesant o 
să-ţi spun. 

— Mulţumesc, Giles. Dar dacă vei fi în Scoţia, n-ai putea 
merge la Fenwick Hall, să baţi la uşă şi să-i ceri contelui să 
voteze cu tine? 

— Contii nu votează. 


— De ce n-am primit banii pe luna asta? a întrebat 
Virginia. 

— Pentru ca eu nu i-am primit pe ai mei, a zis Trend. 
Cand l-am sunat pe avocatul lui Cyrus, mi-a spus ca nu vei 
mai vedea un banut. Pe urmă mi-a închis telefonul. 

— Atunci să-l dăm pe ticălos în judecată, a strigat 
Virginia. Şi dacă nu dă banii, îi poţi spune avocatului că 
Freddie şi cu mine ne vom muta în Baton Rouge şi vom 
vedea cum le place asta. 

— Inainte de a-ţi rezerva un bilet, Ginny, ar trebui să-ţi 
spun că l-am sunat şi eu şi l-am ameninţat cu tot felul de 
proceduri juridice. Răspunsul lui a fost scurt şi la subiect. 
„Clienta ta mai bine ar reuşi să dovedească faptul că Cyrus 
T. Grant este tatăl lui Freddie şi chiar că ea este mama 
băiatului”. 

— Ar fi simplu de confirmat asta. Am certificatul de 
naştere şi încă mai tin legătura cu doctorul care l-a mosit 
pe Freddie. 

— l-am spus şi eu, dar nu i-am înţeles răspunsul. Totuşi, 
m-a asigurat că tu vei înţelege foarte bine. 

— Despre ce tot vorbeşti? 

— Mi-a zis că Ellie May Grant a angajat de curând un 
valet şi o menajeră nouă pentru casa ei din Lousiana, un 
domn şi o doamnă Morton. 


Tovarăşul Pengelly a fost adus în biroul mare şi panelat 
cu stejar al maresalului Kosevoi. Şeful KGB nu s-a ridicat 
să-l salute, doar i-a făcut semn să ia loc. 

Pengelly era, bineînţeles, nervos. Eşti chemat la sediul 
KGB doar când eşti promovat sau dat afară şi nu ştia care 
din cele două va fi. 

— Motivul pentru care te-am chemat, tovarase 
comandant, a zis Koşevoi, arătând ca un taur gata să 
atace, este că am descoperit cine era trădătorul din agenţii 
noştri. 

— Julius Kramer? a întrebat Pengelly. 

— Nu, Kramer era o momeală. Este de încredere şi 
dedicat cauzei. Cu toate că britanicii au încă impresia că 
lucrează pentru ei. 

— Atunci cine e? a zis Pengelly, care avea impresia că-şi 
cunoaşte toţi cei treizeci şi unu de agenţi. 

— Karin Brandt. 

— Dar ea ne-a oferit de curând informaţii utile. 

— Şi acum am descoperit sursa acelor informaţii. O sursă 
neobişnuită a dat-o de gol. Pengelly nu l-a întrerupt. L-am 
instruit pe agentul Kramer s-o informeze pe Brandt că 
dorim ca tu să revii la Moscova. 

— Si ea a predat mesajul. 

— Dar nu înainte de a-l comunica altcuiva. 

— Cum puteţi fi sigur? 

— Spune-mi traseul pe care ai revenit la Moscova. 

— Am condus de acasă, din Cornwall, la Heathrow. Am 
luat avionul spre Manchester, trenul spre Newcastle... 

— Şi de acolo ai luat avionul spre Amsterdam, de unde ai 
luat o barjă cu care ai mers pe Rin, Main şi Dunăre până la 
Viena. Pengelly s-a foit, deranjat. Apoi ai călătorit din Viena 
până în Varşovia cu trenul, după care ai luat un avion spre 
Moscova. Urmărit tot timpul de agenţi britanici, dintre care 
ultimul te-a însoţit în zborul spre Moscova şi nici măcar nu 
s-a obosit să coboare din avion înainte de a se întoarce la 
Londra, pentru că ştia exact unde te duci. 

— Dar cum e posibil? 

— Pentru ca Brandt l-a informat pe şeful ei din Anglia că 
te-am chemat la Moscova chiar înainte să-ţi spună ea. 
Tovarăşe, chiar te-au prins. 

— Atunci întreaga mea operaţie e distrusă şi nu are rost 
să mă întorc în Anglia. 

— Doar dacă nu întoarcem situaţia în avantajul nostru. 

— Şi cum să facem asta? 

— Te vei întoarce în Anglia pe acelaşi drum, astfel încât 
ei să nu aibă habar că noi ştim că Brandt ne-a trădat. Apoi 
te vei întoarce la lucru ca de obicei, dar, în viitor, britanicii 

vor fi siguri ca am interceptat fiecare mesaj pe care-l 
trimitem prin Kramer către Brandt. 

— Va fi interesant să vedem cât de mult va merge asa 
înainte ca MI6 să înceapă să se întrebe de care parte e ea 
în realitate, a zis Pengelly. 

— Când o vor face, va fi timpul să scăpăm de ea şi atunci 
te vei putea întoarce la Moscova. 

— Cum aţi aflat că a trecut dintr-o tabără în alta? 

— Cu puţin noroc, tovarăşe comandant, pe care aproape 
l-am trecut cu vederea. E un membru în Camera Lorzilor, 
vicontele Slaithwaite. Un lord ereditar care nu ne-ar 
interesa deloc, cu excepţia faptului că a fost contemporan 
cu Burgess, MacLean si Philby la Oxford. Când a intrat în 
partidul comunist al universităţii, nu ne-am gândit să-l 
recrutăm ca agent, cu toate că i-ar fi plăcut. In timp, 
Slaithwaite a transmis în mod regulat informaţii ambasadei 
noastre care, în cel mai bun caz, erau depăşite şi în cel mai 
rău, plantate pentru a ne induce în eroare. Dar pe urmă, 
fără să-şi dea seama, ne-a adus praf de aur. A trimis o notă 
anuntandu-ne că soţia lordului Barrington - nu are habar ca 
este una dintre agenţii noştri - era văzută în mod regulat în 
ceainăria Camerei Lorzilor în compania baronesei Forbes- 
Watson. 

— Cynthia Forbes-Watson? 

— Exact. 

— Dar credeam ca MI6 a pensionat-o de mult. 

— La fel si noi. Dar se pare ca a fost reactivata ca 
instructor al lui Brandt. Si ce acoperire mai buna aveau 
decât să bea ceaiul in Camera Lorzilor în timp ce lordul 
Barrington se ocupa de intrigile lui în banca din faţă? 

— Cred că baronesa Forbes-Watson are vreo optzeci de 
ani... 

— Optzeci şi patru. 

— Şi nu mai poate s-o ducă mult aşa. 

— De acord, dar vom menţine contra-operatia în 
funcţiune atâta timp cât o face şi ea. 

— Şi când moare? 

— Vei mai avea o singură misiune de îndeplinit, tovarase 
comandant, înainte de a reveni la Moscova. 

HARRY SI EMMA CLIFTON 
1978 

47 


În uşa bibliotecii s-a auzit o bătaie ezitantă. A doua în 
ultimii şapte ani. 

Harry şi-a lăsat stiloul jos. Cum Emma era la spital şi 
Jessica se întorsese la Londra, s-a întrebat cine-l putea 
întrerupe în timp ce scria. Şi-a rotit scaunul să-l vadă pe 
intrus. 

Uşa s-a deschis încet şi în prag a apărut Markham. 

— Îmi pare rău că vă deranjez, domnule, dar la telefon e 
numărul 10 şi se pare că e urgent. 

Harry s-a ridicat imediat de pe scaun. Nu era prea sigur 
de ce rămăsese în picioare când a ridicat receptorul. 

— Va rog aşteptaţi, domnule, vă fac legătura cu 
secretarul Cabinetului. 

Harry a rămas în picioare. 

— Domnule Clifton, sunt Alan Redmayne. 

— Bună ziua, sir Alan. 

— Am sunat pentru că am nişte veşti minunate şi voiam 
să fiţi primul care le aflaţi. 

— Vreti să-mi spuneţi ca Anatoli Babakov a fost eliberat? 

— Nu încă, dar nu va mai dura mult. Am primit un telefon 
de la ambasadorul nostru din Stockholm care mi-a spus că 
prim-ministrul va anunţa peste o oră că domnul Babakov a 
primit Premiul Nobel pentru Literatură. 


* 


La cateva momente dupa ce a fost facut anuntul, 
telefonul a inceput sa sune si Harry si-a dat seama pentru 
prima oară ce însemna în realitate „făcut praf”. 

În următoarea oră, a răspuns întruna la tot felul de 
întrebări aruncate de ziariştii care-l sunau din toată lumea. 

— Credeţi că ruşii îl vor elibera în cele din urmă pe 
Babakov? 

— Ar fi trebuit să-l elibereze de mai multi ani, a răspuns 
Harry, dar cel puţin domnul Brejnev va avea ocazia s-o facă 
acum. 

— Veţi merge la Stockholm pentru ceremonie? 

— Vreau să fiu în audienţă când Babakov îşi va primi 
premiul. 

— Vă veţi duce în Rusia ca să vă însoţiţi prietenul la 
Stockholm? 

— Ar trebui să fie eliberat din închisoare înainte ca 
cineva să-l însoţească undeva. 

Markham a reapărut în prag cu aceeaşi privire neliniştită. 

— Regele Suediei e pe cealaltă linie, domnule. Harry a 
închis un telefon şi l-a deschis pe celălalt. A fost mirat că pe 
fir nu era secretarul, ci chiar regele. 

— Sper că dumneavoastră şi doamna Clifton veţi 
participa la ceremonie ca invitaţii mei personali. 

— Am fi încântați, Maiestatea Voastră, a zis Harry, 
sperând că nimerise forma potrivită de adresare. 

După ce a răspuns iar şi iar la aceleaşi întrebări de la alţi 
ziarişti, Harry a făcut o pauză să dea şi el un telefon. 

— Tocmai am auzit ştirile, a zis Aaron Guinzburg. Te-aş fi 
sunat imediat, însă telefonul tău a fost ocupat întruna. Dar 
nu te îngrijora, am fost deja la tipografie şi am comandat 
alt milion de exemplare din Unchiul Joe. 

— Nu te-am sunat să te întreb câte exemplare ai tipărit, 
Aaron, s-a răstit Harry. Du-te în Lower West Side şi ai grijă 
de Elena. Ea nu va sti cum să se descurce cu presa. 

— Ai dreptate, Harry. Nu m-am gândit, îmi pare rău. Plec 
acum. 

Harry a lăsat jos receptorul şi l-a zărit iar pe Markham 
bântuind în prag. 

— BBC doreşte să ştie dacă veţi da o declaraţie. 

— Spune-le că plec peste câteva minute. 

S-a aşezat la birou, a ignorat telefonul care suna, l-a 
împins pe inspectorul Warwick într-o parte şi a început să 
se gândească la mesajul pe care dorea să-l transmită. Era 


387 


- AVENIT VREMEA - 


constient ca s-ar putea sa nu mai aiba niciodata asa o 
ocazie. 

Cand a ridicat stiloul, cuvintele au inceput sa curga usor, 
dar asteptase zece ani o astfel de sansa. Şi-a recitit 
declaratia, a facut cateva corecturi, apoi a verificat daca o 
ştia pe dinafară. S-a ridicat, a respirat adânc, şi-a îndreptat 
cravata şi s-a dus pe hol. Markham, care se bucura în mod 
evident de fiecare moment al acestui spectacol, i-a deschis 
uşa din faţă şi s-a dat la o parte. 

Harry se aşteptase să înfrunte câţiva reporteri locali, dar 
când a ieşit, o mulţime de ziarişti şi fotografi s-a năpustit 
spre el, toţi tipand în acelaşi timp. A rămas pe treapta de 
sus şi a aşteptat răbdător până ce şi-au dat seama că nu 
spune nimic înainte ca ei să fie atenţi. 

— Aceasta nu este o zi pentru sărbătoriri, a început el, 
calm. Prietenul şi colegul meu, Anatoli Babakov, zace încă 
într-o închisoare din Rusia pentru crima de a îndrăzni să 
spună adevărul. Comitetul de acordare a Premiilor Nobel l-a 
onorat pe drept, dar eu nu voi avea odihnă până când el nu 
va fi eliberat şi nu se va reuni cu soţia sa, Elena, astfel încât 
să-şi petreacă restul vieţii bucurându-se de libertatea pe 
care noi o considerăm un lucru de la sine înţeles. 

Harry s-a întors şi a intrat în casă în timp ce ziariştii 
continuau să strige întrebări. Markham a închis uşa. 


* 


Era prima oară cand Virginia vizita o închisoare, cu toate 
că în decursul anilor câţiva dintre prietenii ei fuseseră 
închişi, în timp ce alţii ar fi trebuit cu siguranţă să fie. 

De fapt, experienţa nu o încânta. Însă nu rezolvase o 
problema. Nu mai trebuia să pretindă că Desmond Mellor 
avea cea mai mică şansă de a fi făcut cavaler. „Sir 
Desmond” rămânea o fantezie, asa cum fusese 
întotdeauna. 

Din nefericire, asta însemna şi că o sursă regulată de 
venituri dispăruse. Nici nu s-ar fi gândit să-l viziteze pe 

Mellor la închisoare dacă managerul băncii ei nu i-ar fi 
amintit de depăşirea limitei de credit. Putea doar să spere 
că Mellor era încă în stare să transforme roşul în negru, în 
ciuda faptului că era în spatele gratiilor. 

Virginia nu prea ştia pentru ce fusese acuzat Mellor. Dar 
n-ar fi fost surprinsă să afle că Adrian Sloane era cumva 
implicat. 

A condus până la Arundel chiar după micul dejun pentru 
că nu voia s-o vadă cineva în tren sau luând un taxi spre 
Ford Open. Întârziase câteva minute până ce a intrat în 
parcare, dar oricum nu dorise să ajungă la timp. Să-şi 
petreacă o oră înconjurată de o haită de răufăcători nu era 
modul ei preferat de a-şi petrece ziua de duminică. 

După ce şi-a parcat Morris Minor-ul, Virginia s-a îndreptat 
spre poartă unde s-a întâlnit cu un gardian al închisorii. 
După ce a fost perchezitionata, i s-a cerut să-şi dovedească 
identitatea. l-a dat permisul de conducere pentru a dovedi 
că era într-adevăr Virginia Fenwick, chiar dacă fotografia 
era veche. Ofiţerul i-a bifat numele pe lista vizitatorilor 
autorizaţi, apoi i-a dat o cheie şi i-a cerut să-şi lase toate 
obiectele de valoare într-un dulăpior înainte de a fi 
avertizată politicos că orice încercare de a-i da bani 
detinutului în timpul vizitei era o infracţiune care va putea 
duce la arestare şi la primirea unei sentinţe de şase luni la 
închisoare. Nu i-a spus ofițerului că ea spera de fapt să se 
întâmple invers. După ce a luat cheia şi şi-a pus geanta şi 
bijuteriile în dulăpiorul mic şi gri, a însoţit o gardiană pe un 
coridor lung, puternic luminat, după care a fost introdusă 
într-o cameră cu puţină mobilă, cu aproximativ zece mese 
fiecare înconjurată de un scaun roşu şi trei albastre. 

Virginia l-a văzut pe Desmond stând pe un scaun roşu în 
colţul îndepărtat al camerei. S-a dus la el, cu prima 
propoziţie gata pregătită. 

— Imi pare rău că s-a ajuns la asta, a zis Virginia, 
aşezându-se în scaunul din faţa lui. Şi am auzit de la 
Inaltimea Sa, ducele de Hertford, că înaintarea ta în rangul 
de cavaler... 

— Termina cu prostiile, Virginia. Nu avem decat patruzeci 
si trei de minute, asa ca sa lasam balta vorbaria de prisos 
şi să ajungem la motivul pentru care am vrut sa te vad. Ştii 
de ce mă aflu aici? 

— Nu prea ştiu nimic, a replicat Virginia, uşurată ca şi 
Desmond că sentinţa lui nu ajunsese în presa naţională. 

— Am fost arestat şi acuzat că am împiedicat cursul 
justiţiei, dar nu înainte ca Sloane să depună mărturie, 
nelăsându-mi de ales decât să pledez vinovat pentru o 
infracţiune mai mică. Am primit o pedeapsă de optsprezece 
luni de închisoare care ar trebui să fie redusă la şapte luni 
după apel, deci voi ieşi de aici peste câteva săptămâni. Dar 
nu vreau să stau şi să aştept până ce sunt eliberat ca să 
mă răzbun pe ticălosul de Sloane şi de aceea am dorit să te 
văd. 

Virginia s-a concentrat ca să înţeleagă mai bine pentru 
că era clar ca nu putea lua notițe. 

— Acest loc nu este chiar o închisoare deschisă, a 
continuat Mellor, cât o extensie a Universităţii deschise, în 
care infracţiunea este singurul punct din curriculum. Şi pot 
să-ţi spun că mai mulţi dintre deţinuţi sunt doctoranzi, aşa 
că Sloane nu va scăpa uşor. Dar nu pot să fac prea multe 
cât timp sunt închis aici. 

— Voi face orice pot ca să te ajut, a spus Virginia, 
mirosind o altă zi de plată. 

— Foarte bine, pentru că nu-ţi va răpi prea mult timp şi 
vei fi bine răsplătită. Virginia a zâmbit. Vei găsi un pachetel 
în... 


Doar Harry a părut surprins de articolele din presa de a 
doua zi. Ziarele erau dominate de singura fotografie a lui 
Babakov pe care o aveau, stând lângă Stalin. Paginile 
interioare le aminteau cititorilor campania desfăşurată de 
Harry în numele PEN din ultima decadă, iar editorialele 

solicitau în gura mare ca Brejnev să-l elibereze pe laureatul 
Premiului Nobel. 

Dar Harry se temea că ruşii vor tergiversa procesul, 
siguri că dacă trecea suficient timp povestea va dispărea, 
fiind înlocuită de altă stea căzătoare care va capta atenţia 
instabilă a presei. Dar povestea nu dispărea pentru că 
prim-ministrul atata cenuşa până la izbucnirea focului, cand 
va informa presa mondială că va ridica problema 
încarcerării lui Babakov cu liderul sovietic la summitul de la 
Moscova. 

În acelaşi timp, Giles a pus câteva întrebări în scris 
ministrului de externe şi a iniţiat o zi dezbateri ale opoziţiei 
în Camera Lorzilor. Totuşi, l-a avertizat pe Harry că, atunci 
când era vorba de summituri internaţionale, mandarinii îşi 
stabileau agenda cu mult înainte; întrebările care vor fi 
puse, răspunsurile aşteptate şi chiar declaraţia de presă va 
fi stabilită înainte ca cei doi lideri să-şi facă pozele în prima 
zi. 

Însă Giles a primit un telefon de la vechiul lui prieten, 
Walter Sheel, fostul ministru de externe al Germaniei de 
Vest ca să-l anunţe că ruşii fuseseră surprinşi de interesul 
mondial acordat lui Babakov şi începeau să se întrebe dacă 
să-l elibereze n-ar fi calea cea mai uşoară pentru că oricum 
puţini dintre concetatenii lor mai aveau iluzii despre cât de 
opresiv fusese regimul lui Stalin. Şi, premiată sau nu, 
Unchiul Joe nu va fi niciodată publicată în Uniunea 
Sovietică. 

Când prim-ministrul s-a întors de la Moscova după patru 
zile, n-a zis nimic despre noul acord comercial dintre cele 
două ţări sau despre reducerile propuse ale arsenalului 
strategic nuclear, nici măcar despre  interesantele 
schimburi culturale care includeau Teatrul Naţional şi 
Baletul Balşoi. În schimb, primele cuvinte ale lui Jim 
Callahan pentru ziariştii aflaţi în aşteptare când a coborât 
din avion au fost să anunţe că liderul rus a acceptat ca 
Anatoli Babakov să fie eliberat peste câteva săptămâni, 

tocmai la timp ca sa participe la ceremonia de acordare a 
premiilor din Suedia. 

Un oficial de la Foreign Office l-a sunat pe Harry acasă în 
dimineaţa următoare ca să-l anunţe ca ruşii i-au refuzat 
viza, astfel încât nu putea merge la Moscova şi să-l 
însoţească pe Babakov la Stockholm. Liniştit, Harry şi-a 
rezervat un loc la avionul care urma să ajungă pe 
aeroportul Arlanda la puţin timp după aterizarea avionului 
sovietic, astfel încât să-l poată întâlni pe Anatoli atunci 
când acesta cobora din avion. 

Emma era atât de încântată de succesul lui Harry încât 
era aproape gata să uite să-i spună că Health Services 
Journal numise Bristol Royal Infirmary spitalul anului. În 
declaraţie, subliniase rolul jucat de doamna Emma Clifton, 
preşedinta comitetului de tutelă şi mai ales a modului în 
care abordase problemele cu care se înfruntase NHS, 
precum şi dedicatia ei şi a comitetului său atât pentru 
pacienţi, cât şi personal. Sfârşea prin a afirma că ea nu va 
fi uşor de înlocuit. 

Asta i-a amintit Emmei că timpul ei ca preşedintă se 
apropia de sfârşit, pentru că nu se admitea să lucrezi într-o 
organizaţie publică mai mult de cinci ani. Începea să se 
întrebe ce va face acum, când Sebastian fusese de acord 
să devină preşedinte la Barrington's Shipping. 


* 


În dimineaţa următoare, Virginia s-a urcat într-un tren 
către Bristol Temple Meads. La sosire, a chemat un taxi şi 
când şoferul a tras în faţa biroului lui Desmond Mellor după 
câteva minute, i-a fost clar că era aşteptată. 

Domnişoara Castle, amărâta secretară a lui Mellor, a 
condus-o în biroul preşedintelui. După ce a închis uşa, 
Virginia a rămas singură şi a îndeplinit punct cu punct 
instrucţiunile lui Desmond. Pe peretele din spatele biroului 
său era o pictură mare în ulei cu figurine filiforme alergând 
de colo-colo. A dat pictura jos, dezvăluind un mic seif în 

perete, a introdus codul de opt cifre pe care şi-l scrisese la 
câteva momente după ce ieşise din închisoare şi a scos un 
pachetel care era exact unde-i spusese Desmond că va fi. 

Virginia şi-a pus pachetelul în geantă, a încuiat seiful, a 
răsucit cadranul de câteva ori şi a atârnat pictura înapoi pe 
perete. Apoi a mers în biroul Angelei, dar a refuzat-o când i- 
a oferit o cafea şi a rugat-o să-i comande un taxi. A ieşit din 
birou la mai puţin de cincisprezece minute după ce intrase 
în clădire. 

Taxiul a lăsat-o înapoi la Temple Meads, de unde a prins 
primul tren spre Londra, astfel încât să-şi poată respecta 
întâlnirea din Soho mai târziu în acea zi. 


* 


Harry a trebuit să-l abandoneze pe William Warwick si 
orice gând la termenul-limită al editorului pentru că acum 
îşi petrecea tot timpul pregătindu-se pentru evenimentul 
din Suedia. Aaron Guinzburg a însoţit-o pe Elena cand a 
luat avionul din Statele Unite ca să stea cu Harry şi Emma 
la Manor House înainte de a pleca în Suedia. 

Harry a fost încântat să vadă că Elena se mai îngrăşase 
puţin şi părea chiar să posede mai mult decât o singură 
rochie. A mai observat şi că de câte ori era pomenit numele 
lui Anatoli, ochii îi străluceau. 

În ultima săptămână înainte de plecare, Harry şi-a 
petrecut mult timp explicându-i Elenei în ce va consta 
ceremonia. Dar ea părea interesată de un singur lucru - să 
fie împreună cu soţul ei. 

În cele din urmă au plecat de la Manor House spre 
Heathrow şi un convoi de maşini ale presei i-a urmărit tot 
drumul. Când Elena şi Harry au intrat în terminal, pasagerii 
aflaţi acolo s-au dat deoparte şi au aplaudat. 

După ceremonia de acordare a premiului Nobel, Anatoli 
şi Elena urmau să ia avionul spre Anglia, pentru a petrece 
câteva zile la Manor House înainte ca Aaron Guinzburg să-i 
însoţească înapoi în Statele Unite. Aaron o avertizase deja 

pe Elena că presa americană dorea la fel de mult să-i ureze 
bun venit noului laureat al Premiului Nobel, iar primarul Ed 
Koch discuta despre organizarea unei parade în onoarea lui 
Anatoli. 


Virginiei nu-i plăcea prea mult Soho, cu barurile sale 
aglomerate, magazinele  gălăgioase şi barurile de 
striptease, dar locul de întâlnire nu-l stabilise ea. Contactul 
ei îi propusese să vină la Onslow Gardens, dar când l-a 
auzit vorbind, s-a răzgândit. Clasa socială a omului este 
dată imediat în vileag la telefon. 

A ajuns lângă King's Arms pe Brewer Street chiar înainte 
de 7:30 p.m. şi i-a cerut şoferului de taxi să o aştepte, 
pentru că nu avea de gând să zăbovească acolo mai mult 
decât era necesar. 

Ea a deschis uşa şi a intrat în camera zgomotoasă şi 
plină de fum unde n-a putut să nu-l observe. Un bărbat 
scund, solid, care nici măcar nu purta cravată. Stătea la 
capătul barului, scuturând o pungă de la Harrods. Când s-a 
îndreptat spre el, mai multe perechi de ochi au urmărit-o. 
Ea nu era tipul obişnuit de femeie care frecventa acest bar. 
Virginia s-a oprit în faţa omului şi a reuşit să-i zâmbească. 
El a zambit la rândul lui, dovedind doar ca nu mai fusese de 
mult la dentist. Virginia era de părere că nu se născuse ca 
să se amestece cu toţi nespalatii şi infractorii, dar o alta 
scrisoare de la managerul băncii din acea dimineaţă o 
convinsese că trebuia să respecte instrucţiunile lui Mellor. 

Fără o vorbă, a scos pachetelul maro din geantă şi, 
conform înţelegerii, l-a schimbat pe punga de la Harroas. 
După aceea s-a întors şi a ieşit din cârciumă fără să fi spus 
vreun cuvânt. S-a relaxat abia când taxiul a intrat în 
traficului dupa-amiezii. 

Virginia nu s-a uitat în pungă până când nu a încuiat de 
două ori uşa din faţă a casei ei din Onslow Gardens. A scos 
un pachet mai mare, pe care l-a lăsat deschis. După o cină 

uşoară, s-a dus devreme la culcare, dar nu a reuşit sa 
adoarmă. 


Avionul a aterizat pe aeroportul Arlanda, unde un emisar 
de la palatul regal i-a întâmpinat la capătul scărilor cu un 
mesaj personal de la regele Carl Gustaf al Suediei. 
Maiestatea Sa spera că doamna Babakova şi soţul ei vor 
sta ca invitaţi în palatul său. 

Harry, Emma şi doamna Babakova au fost escortati la 
aeroportul Royal Lounge unde urma să aibă loc reuniunea. 
Un televizor aflat în colţul camerei prezenta în direct 
echipele de filmare, ziariştii şi fotografii adunaţi pe pistă, 
aşteptând să-l întâmpine pe noul laureat al Premiului 
Nobel. 

Cu toate că s-au deschis mai multe sticle de şampanie în 
următoarea oră, Harry a băut un singur pahar, iar Elena 
care nu putea să stea liniştită, nu a atins nicio picătură. 
Harry i-a explicat Emmei că dorea să fie „treaz de-a 
binelea” când Anatoli cobora din avion. Îşi verifica ceasul la 
fiecare câteva minute. Anii lungi de aşteptare se terminau 
în cele din urmă. 

Deodată s-au auzit urale şi Harry s-a uitat pe fereastră, 
văzând avionul Aeroflot 707 apropiindu-se printre nori. Toţi 
s-au apropiat de geamuri ca să urmărească avionul 
aterizând şi rulând pe pistă în faţa lor. 

S-au adus scările şi s-a întins un covor roşu. După câteva 
momente, uşa s-a deschis. O stewardesă a apărut pe prima 
treaptă şi s-a dat la o parte pentru a le permite pasagerilor 
să coboare. Camerele de televiziune au început să toarcă şi 
fotografii s-au îmbrâncit ca să-l vadă mai bine pe Anatoli 
Babakov coborând din avion, iar ziariştii şi-au pregătit 
stilourile. 

Apoi Harry a zărit o reporteră care se îndepărtase de 
înghesuiala din jurul treptelor şi se întorsese cu spatele la 
aeronavă. Vorbea direct în camera de filmat, nemaifiind 

interesată de pasageri. Harry s-a îndreptat spre televizor si 
a dat volumul mai tare. 

— Tocmai am primit o veste fulger de la agenţia rusă de 
ştiri, Tass. Se anunţă că laureatul Premiului Nobel, Anatoli 
Babakov, a fost dus de urgenţă la spital în această 
dimineaţă dupa ce a suferit o comotie cerebrală. A murit 
acum câteva minute. Repet... 

Elena Babakova s-a prabusit mental si fizic auzind de 
moartea soţului ei. Emma a alergat lângă ea şi a luat-o în 
braţe. 

— Am nevoie de o ambulanţă, repede, a spus ea unui 
intendent, care a ridicat imediat receptorul celui mai 
apropiat telefon. 

Harry a îngenuncheat lângă soţia lui. 

— Dumnezeu s-o ajute, a zis el, când Emma îi verifica 
pulsul. 

— Inima îi bate slab, dar bănuiesc că adevărata 
problemă este că nu mai are pentru ce să trăiască. 

Uşa s-a deschis şi doi infirmieri au intrat în sală, cărând o 
targă pe care au pus-o uşor pe doamna Babakova. 
Intendentul a şoptit ceva unuia dintre ei. 

— L-am instruit s-o ducă pe doamna Babakova direct la 
palat, le-a spus el lui Harry şi Emma. Acolo există un spital 
particular cu un doctor şi două asistente în permanenţă. 

— Mulţumesc, a spus Emma, când unul dintre cei doi 
infirmieri a pus o mască de oxigen pe faţa Elenei înainte de 
a ridica targa şi a o scoate din cameră. Emma a ridicat 
mâna când cei doi înaintau încet pe coridor şi ieşeau din 
clădire unde ambulanta, cu uşile din spate gata deschise, îi 
aştepta. 

— Maiestatea Sa întreabă dacă dumneavoastră si 
doamna Clifton veţi dori sa ramaneti la palat ca să fiţi lângă 
doamna Babakova atunci când îşi va reveni. 

— Bineînţeles. Vă mulţumim, a spus Emma, când ea şi 
Harry urcau lângă Elena în spatele ambulantei. 

Emma nu a lăsat mâna Elenei în timpul celor treizeci de 
minute de drum, însoţiţi de poliţişti pe motociclete pe care 
nici nu i-au observat. Porţile palatului s-au deschis pentru a 
lăsa ambulanta să intre şi să se oprească într-o curte mare, 
pietruită, de unde un doctor a condus infirmierii în aripa 
spitalului. Elena a fost ridicată de pe targă şi pusă pe un 

pat care era in mod normal ocupat doar de pacienti cu 
sânge albastru. 

— AS vrea să rămân cu ea, a zis Elena, care tot nu-i 
dăduse drumul mâinii. 

Doctorul a încuviinţat. 

— A suferit un şoc sever şi inima ei e slăbită, ceea ce nu 
e de mirare. Îi voi face o injecție, cel putin să poată dormi. 

Emma a observat că intendentul îi insotise, dar acesta n- 
a zis nimic în timp ce Elena era examinată. 

— Maiestatea Sa speră că veţi veni la el în salon când 
sunteţi gata, a spus intendentul. 

— Aici nu prea aveţi ce face acum, a zis doctorul după ce 
pacienta a adormit adânc. 

Emma a incuviintat. 

— Dar după ce-l vom vedea pe rege, aş vrea să mă 
întorc. 

Intendentul cel tăcut i-a condus pe Harry şi pe Emma 
afară din aripa spitalului şi printr-o duzină de camere 
luxoase, ai căror pereţi erau acoperiţi cu picturi pe care 
amândoi ar fi vrut să aibă timp să le admire. S-a oprit în 
cele din urmă în faţa unei uşi duble sculptate, de culoare 
albastru Wedgwood. A bătut şi uşa a fost deschisă de doi 
valeti în livrele. Regele s-a ridicat în picioare o clipă cand 
au intrat oaspeţii. 

Emma şi-a amintit când regina-mamă vizitase Bristolul 
pentru a lansa vasul Buckingham: nu vorbi până ce nu ţi se 
vorbeşte şi nu pune întrebări. A făcut o reverență, iar Harry 
s-a înclinat. 

— Domnule şi doamnă Clifton, îmi pare rău că trebuie să 
ne întâlnim în astfel de împrejurări nefericite. Dar cât de 
bine este că doamna Babakova are aşa prieteni buni de 
partea ei. 

— Echipa medicală a venit foarte repede, a zis Emma, şi 
nu ar fi putut proceda mai bine. 

— Acesta este într-adevăr un compliment dacă vine de la 
dumneavoastră, doamnă Clifton, a spus regele, 
conducându-i spre două fotolii confortabile. Şi ce lovitură 

grea ati primit, domnule Clifton, petrecandu-va atatia ani 
luptand pentru eliberarea prietenului dumneavoastra doar 
ca acesta sa moara tocmai cand era pe punctul de a primi 
distinctia suprema. 

Usa s-a deschis si a apărut un valet cu o tava mare din 
argint cu ceai şi prăjituri. 

— Am cerut nişte ceai care sper că este acceptabil. 

Emma a fost surprinsă când regele a luat ceainicul şi a 
început să toarne. 

— Lapte şi zahăr, doamnă Clifton? 

— Doar lapte, sir. 

— Şi dumneavoastră, domnule Clifton? 

— La fel, sir. 

— Şi acum trebuie să vă mărturisesc, a zis regele dupa 
ce şi-a turnat şi lui o cană, că am avut şi un alt motiv 
pentru care am vrut să vă văd pe amândoi în particular. Am 
o problemă pe care, cinstit vorbind, doar voi doi o puteţi 
rezolva. Ceremonia de acordare a Premiului Nobel este una 
dintre cele mai importante din calendarul suedez şi mă 
bucur de privilegiul de a prezida acordarea premiilor, aşa 
cum au făcut-o şi tatăl şi bunicul înaintea mea. Doamnă 
Clifton, trebuie să sperăm că doamna Babakova îşi va 
reveni suficient de bine până mâine-seara pentru a putea 
accepta premiul în numele soţului ei. Bănuiesc că va trebui 
să vă folosiţi toată puterea de convingere pentru a-i explica 
că poate îndeplini această sarcină. Dar nu aş vrea ca ea să- 
şi petreacă toate zilele pe care le mai are fără să ştie de 
afecțiunea si respectul pe care i-l arată soţului ei tot 
poporul suedez. 

— Dacă se poate, sir, vă rog să fiţi sigur că voi face ce 
naiba pot. Emma a regretat cuvântul de îndată ce l-a rostit. 

— Banuiesc că „ce naiba puteţi” este oricum ceva 
formidabil, doamnă Clifton. Au râs amândoi. Şi domnule 
Clifton, am nevoie de ajutorul dumneavoastră pentru o 
sarcină şi mai grea pe care, dacă ar trebui să v-o cer în 
genunchi, aş face-o. S-a oprit să ia o gură de ceai. Linia de 
bază a ceremoniei de mâine ar fi fost discursul de 

acceptare al domnului Babakov. Nu pot sa ma gandesc la 
cineva mai bun sau mai potrivit pentru a-i lua locul cu 
aceasta ocazie si simt ca sunteti de acord cu mine. Totusi, 
îmi dau seama că o astfel de cerere ar fi copleşitoare chiar 
şi în cele mai bune momente şi desigur voi înţelege dacă vă 
simtiti incapabil să o acceptaţi atât de repede. 

Harry nu a răspuns imediat. Apoi şi-a amintit cele trei zile 
pe care şi le petrecuse în celulă cu Anatoli Babakov şi cei 
douăzeci de ani de când nu-l mai văzuse. 

— AŞ fi onorat să-l reprezint, sir, cu toate că nimeni nu-i 
va putea lua vreodată locul. 

— Fină distincţie, domnule Clifton şi sunt recunoscător 
pentru că eu, un orator slab, care are trei scriitori pentru a- 
mi redacta discursurile, sunt foarte conştient de provocarea 
la care v-am supus. Ţinând seama de asta, nu vă voi mai 
reţine. Bănuiesc că aveţi nevoie de fiecare minut până 
mâine-seară, la ceremonie, ca să pregătiţi discursul. 

Harry s-a ridicat, fără să se fi atins de ceai. S-a înclinat 
din nou si a insotit-o pe Emma spre ieşirea din camera. 
Când s-au deschis uşile, l-au găsit pe intendent asteptandu- 
i. De data aceasta i-a condus în altă direcţie. 

— Maiestatea Sa a rezervat aceasta camera pentru 
dumneavoastră, domnule şi doamnă Clifton, a zis el cand s- 
au oprit în faţa unei uşi pe care a deschis-o alt valet, 
prezentându-le un apartament mare, pe colţ. Înăuntru au 
găsit un birou şi un top mare de hârtie, precum şi o duzină 
din stilourile preferate de Harry, un pat dublu şi o altă masă 
pregătită pentru cină. 

— Regele nu s-a îndoit că voi accepta cererea sa, a zis 
Harry. 

— Mă întreb câţi oameni ar refuza un rege, a spus Emma. 

— Veţi avea două secretare la dispoziţie, domnule 
Clifton, a spus intendentul, şi dacă mai doriţi ceva, un valet 
va aştepta în faţa uşii doar pentru a vă îndeplini şi cea mai 
mică dorinţă. Şi acum, dacă nu aveţi nevoie de nimic 
altceva, o voi însoţi pe doamna Clifton înapoi la spital. 

* 


În următoarele douăzeci şi patru de ore, Harry a reuşit să 
umple trei coşuri de gunoi cu ciornele greşite, să devoreze 
mai multe farfurii cu chiftelute şi mult prea multe cornuri 
proaspăt coapte, să doarmă vreo două ore şi să facă un duş 
rece, timp în care a terminat prima schiţă a discursului. 

Valetul personal al regelui i-a luat costumul, cămaşa şi 
pantofii, care i-au fost înapoiate după o oră, părând mai 
proaspete şi mai curate decât fuseseră la nunta fiului său. 
Un moment şi doar un singur moment, Harry a simţit ce 
înseamnă să fii rege. 

Secretarele apăreau si dispăreau ori de câte ori 
concepea o nouă variantă şi, la fel ca şi la cărţile lui, fiecare 
pagină era prelucrată o oră, aşa încât până la ora patru în 
ziua aceea, ajunsese la a douăsprezecea variantă, în care 
tot mai schimba câte un cuvânt. După ce a întors ultima 
pagină, s-a prăbuşit pe pat şi a adormit. 


* 


Cand s-a trezit Harry, a auzit apa din baie curgand. A 
coborat din pat, si-a pus halatul si papucii si a intrat in baie 
unde a găsit-o pe Emma încercând apa. 

— Cum e Elena? a întrebat-o el mai întâi. 

— Nu sunt sigură că-şi va reveni complet vreodată. Cred 
însă că am convins-o în cele din urmă să asiste la 
ceremonie. Dar tu? Ţi-ai terminat discursul? 

— Da, dar nu sunt sigur că e bun de ceva. 

— Tu nu eşti niciodată sigur, dragă. Am citit ultimele 
ciorne când dormeai şi cred că ai fost inspirat. Simt că 
discursul tău va trece mult dincolo de aceste ziduri. 

Când Harry a intrat în baie, s-a întrebat dacă Emma avea 
dreptate sau dacă ar trebui să taie ultimul paragraf şi să-l 
înlocuiască cu un sfârşit mai tradiţional. Nu se hotărâse 
încă până ce a terminat să se bărbierească. 

S-a întors la birou şi s-a uitat pe îndelete pe ultima 
ciornă, dar a făcut doar o schimbare minoră, înlocuind 
„magnific” cu „eroic”. A subliniat apoi ultimele două 
cuvinte ale fiecărui paragraf pentru a putea să se uite la 
audienţă, aşa încât atunci când va relua, să găsească 
imediat locul. Harry se temea să nu pateasca la fel ca la 
funeraliile mamei sale. La urmă, a adăugat cuvântul 
»mandat” la ultima frază, dar tot s-a întrebat daca nu 
cumva sfârşitul nu constituia un risc prea mare şi nu ar 
trebui să-l şteargă. S-a dus la uşă, a deschis-o şi a rugat-o 
pe secretară să bată iar discursul la maşină, dar de data 
aceasta Spatiat, pe format A5, cu litere suficient de mari ca 
să nu folosească ochelari. Ea a dispărut chiar înainte de a 
putea să-i mulţumească. 

— Chiar la timp, a zis Emma, întorcându-se cu spatele la 
Harry când el a revenit în cameră. S-a dus la ea şi i-a tras 
fermoarul unei rochii lungi, roşii, de seară pe care n-o mai 
văzuse până atunci. 

— Arati splendid, a spus el. 

— Mulţumesc, dragă. Dacă nu vrei să-ţi tii discursul în 
halat, poate ar fi timpul să te îmbraci şi tu. 

Harry s-a îmbrăcat încet, repetându-şi în minte ideile 
principale ale discursului. Dar când a venit vremea să-şi 
lege cravata albă, Emma a trebuit să-l ajute. A stat în 
spatele lui când se uitau în oglindă şi a reuşit din prima 
mişcare. 

— Cum arăt? a întrebat-o el. 

— Ca un pinguin, i-a zis ea, îmbrăţişându-l. Dar un 
pinguin foarte aratos. 

— Unde e discursul meu? a zis Harry, nervos, uitandu-se 
la ceas. 

De parcă l-ar fi auzit, cineva a bătut la uşă şi secretara i- 
a dat ultima variantă. 

— Regele e jos şi vă aşteaptă, domnule. 


* 

În aceeaşi dimineaţă, Virginia a prins trenul de 8:45 din 
Paddington spre Temple Meads şi a sosit în Bristol după 
câteva ore. Tot nu ştia ce era în celălalt pachet şi era 
nerăbdătoare să-şi termine partea ei de înţelegere şi să 
revină la normal. Din nou, domnişoara Castle i-a deschis 
uşa biroului preşedintelui şi a lăsat-o singură. Virginia a dat 
jos tabloul de care nu-i prea păsa, a introdus codul seifului 
şi a pus pachetul mai mare acolo unde se aflase cel mic. 

Se gândise să deschidă ambele pachete, ignorând 
instrucţiunile lui Mellor, dar n-o făcuse din trei motive. 
Gândul la răzbunarea lui Mellor când urma să fie eliberat 
peste câteva săptămâni; posibilitatea unei remuneratii si 
mai mari de îndată ce Mellor îşi va pune picioarele sub 
masa consiliului; şi, în plus, Virginia îl ura pe Sloane şi mai 
mult decât îl dispretuia Mellor. 

A închis seiful, a pus pictura la locul ei pe perete şi i s-a 
alăturat domnişoarei Castle în biroul ei. 

— Când vă aşteptaţi să revină domnul Sloane? 

— Nu pot să fiu sigură, a zis domnisoara Castle. Uneori 
apare neanuntat, stă câteva ore, apoi pleacă. 

— Ţi-a cerut vreodată codul seifului privat al domnului 
Mellor? 

— De mai multe ori. 

— Si ce i-ai spus? 

— Adevărul. Nu ştiam nici măcar că domnul Mellor are un 
seif. 

— Dacă te mai întreabă vreodată, spune-i că eu sunt 
cealaltă persoană care ştie codul. 

— Desigur, doamnă. 

— Şi cred că ai ceva pentru mine, domnişoară Castle. 

— Ah, da. Secretara a descuiat sertarul de sus al biroului 
ei, a scos un plic mare şi alb şi l-a dat lui lady Virginia. 

Pe acesta l-a deschis, dar abia după ce s-a încuiat într-o 
toaletă din trenul spre Paddington. După cum îi fusese 
promis, conţinea o mie de lire cash. Mai spera doar că 
Desmond îi va cere să-l viziteze iar, cât mai curând. 

Patru motociclisti din coloana regala conduceau convoiul 
de vehicule prin porţile palatului eliberând drumul spre 
centrul oraşului. Regele Karl Gustaf şi regina Silvia erau în 
prima maşină, iar prinţul Philip şi cele două prințese erau în 
a doua, Elena, Harry şi Emma erau în a treia. 

O mulţime de oameni se strânsese în faţa primăriei şi 
când a apărut maşina regelui, au izbucnit urale. Intendentul 
regal şi un tânăr ADC au sărit din maşina a patra chiar 
înainte ca prima maşină să se oprească şi au luat poziţie de 
drepţi când a coborât regele. Regele Karl Gustaf a fost 
întâmpinat pe treptele primăriei de Ulf Adelsohn, primarul 
oraşului Stockholm, care le-a însoţit pe Maiestatile Lor în 
clădire. 

Când regele a intrat în primărie, o jumătate de duzină de 
trompetişti aflaţi în arcadele superioare au sunat din 
trompete şi trei sute de invitaţi - bărbaţii în frac şi cravate 
albe, femeile în rochii superb colorate - s-au ridicat pentru 
a întâmpină familia regală. Elena, Emma şi Harry au fost 
conduşi spre trei scaune din rândul din mijloc, în spatele 
regelui. 

De îndată ce Harry s-a aşezat, a început să studieze 
aspectul sălii. In faţă era o platformă şi în centru un pupitru 
de lemn. Uitându-se de la acel pupitru, vorbitorul ar fi văzut 
unsprezece fotolii căptuşite cu catifea albastră aşezate în 
semicerc: locul in care vor sta laureatii. Dar, de data 
aceasta, unul dintre fotolii va rămâne gol. 

Harry s-a uitat la balconul aglomerat unde nu se vedea 
niciun loc gol. Dar aceasta nu era o ocazie pe care s-o 
ratezi pentru o ofertă mai bună. 

Trompetele au sunat a doua oară pentru a anunţa 
sosirea laureaţilor premiilor Nobel, care au intrat în sală, 
fiind întâmpinați cu aplauze călduroase şi s-au aşezat la 
locurile lor în semicercul de scaune. 

Dupa ce s-au asezat toti, Hans Christiansen, presedintele 
Academiei Suedeze s-a îndreptat spre scenă şi s-a aşezat în 
spatele pupitrului. S-a uitat la o scenă familiară lui înainte 
de a-şi începe discursul, urându-le bun venit laureatilor şi 
spectatorilor. 

Harry s-a uitat nervos la cartoanele pe care le ţinea în 
poală. A recitit paragraful de deschidere şi a simţit aceeaşi 
emoție puternică, de altfel ca întotdeauna când trebuia să 
tina un discurs: Aş vrea să fiu oriunde, numai aici, nu. 

— Din păcate, a continuat Christiansen, câştigătorul 
Premiului Nobel pentru literatură, poetul şi eseistul Anatoli 
Babakov nu poate fi cu noi în această seară. A suferit o 
comotie cerebrală severă ieri-dimineaţă si a murit, pe 
drumul spre spital. Totuşi avem privilegiul ca printre noi să 
se afle domnul Harry Cilifton, prieten apropiat al domnului 
Babakov, care a acceptat să vorbească în numele lui. Vă 
rog să urati bun-venit pe această scenă distinsului autor si 
preşedinte al PEN din Anglia, domnului Harry Clifton. 

Harry s-a ridicat de la locul lui şi s-a îndreptat încet spre 
scenă. Şi-a pus discursul pe pupitru şi a aşteptat încetarea 
aplauzelor generoase. 

— Maiestăţile Voastre, Înălţimile Voastre regale, distinși 
laureați ai Premiilor Nobel, vedeţi în fata dumneavoastră un 
pălmaş oarecare fără niciun drept să se afle într-o 
companie atât de selectă. Dar astăzi, aveţi privilegiul de a 
cunoaşte această carte. 

Anatoli Babakov a fost un om special, dornic de a-şi 
sacrifica viaţa pentru a crea o capodoperă căreia Academia 
Suedeză i-a oferit cea mai înaltă distincţie literară. Unchiul 
Joe a fost publicat în treizeci şi şapte de limbi, în o sută 
douăzeci şi trei de tari, dar tot nu poate fi citită în limba 
maternă a autorului sau în ţara lui. 

Am auzit prima oară de problemele lui Anatoli Babakov 
când studiam la Oxford şi am făcut cunoştinţă cu poezia lui 
care permitea imaginaţiei să ajungă pe noi culmi şi cu 
nuvela lui emoţionantă, Moscova revăzută care evoca 

starea unui mare oraş într-un fel pe care nu-l mai 
experimentasem până atunci sau de atunci. 

Au mai trecut câţiva ani până l-am întâlnit pe Anatoli 
Babakov, ca preşedinte al PEN din Anglia. Anatoli fusese 
arestat şi condamnat la douăzeci de ani de închisoare. 
Crima lui? Scrisese o carte. PEN a întreprins o campanie 
mondială pentru a-l elibera pe acest gigant al literaturii din 
locul unde se afla, lipsit de putere - dar nu şi de minte - 
adică din gulagul siberian, astfel încât să poată fi împreună 
cu soţia sa, Elena, despre care sunt încântat să vă spun că 
se află aici, cu noi, în această seară şi va primi mai târziu 
premiul soţului său în numele lui. 

Aplauzele i-au permis lui Harry să se relaxeze şi să-i 
zâmbească văduvei lui Anatoli. 

— Când am vizitat-o pe Elena prima oară în apartamentul 
ei micut din Pittsburgh, în care trăia în exil, mi-a spus că a 
ascuns singurul exemplar existent al romanului Unchiul Joe 
la un anticariat din suburbiile Leningradului. Mi-a 
încredinţat responsabilitatea de a lua cartea de acolo şi a o 
aduce înapoi în Vest, astfel încât să poată fi publicată. 

De îndată ce am putut, am luat un avion spre Leningrad 
şi m-am dus să caut o librărie lăturalnică, pe străzile 
mărginaşe ale acelui oraş frumos. Am găsit Unchiul Joe 
ascunsă în supracoperta unei traduceri portugheze a 
romanului Povestea celor două oraşe, alături de un 
exemplar din Deronaa. Demne de laudă amândouă. După 
ce mi-am luat premiul, m-am întors la aeroport, gata să 
revin triumfător acasă. 

Dar subestimasem hotărârea regimului sovietic de a 
împiedica lumea să citească Unchiul Joe. Cartea a fost 
găsită în bagajul meu şi am fost arestat imediat şi aruncat 
în închisoare. Crima mea? Incercarea de a scoate prin 
contrabandă o lucrare defăimătoare şi rău-voitoare din 
Rusia. Pentru a mă convinge de greutatea fraudei mele, am 
fost pus în aceeaşi celulă cu Anatoli Babakov, căruia i se 
ordonase să mă convingă să semnez o declaraţie că acea 
carte era o ficţiune şi că el nu lucrase niciodată la Kremlin 

ca interpret personal al lui Stalin, ca nu fusese decat un 
profesoras umil din suburbiile moscovite. Umil era el, dar 
nu era un aparator al regimului. Daca ar fi reusit sa ma 
convingă să repet acele poveşti, autorităţile îi promiseseră 
că-i vor scădea un an din sentinţă. 

Restul lumii ştie acum că Anatoli Babakov nu numai că a 
lucrat cu Stalin treisprezece ani, ci şi că fiecare cuvânt scris 
în Unchiul Joe este adevărat o prezentare corectă a acelui 
regim totalitar. 

După ce au distrus cartea, moştenitorii acelui regim au 
început să-l distrugă pe cel care o scrisese. Acordarea 
Premiului Nobel pentru literatură lui Anatoli Babakov arată 
cât de lamentabil au eşuat şi ne asigură că el nu va fi 
niciodată uitat. 

În timpul aplauzelor prelungite care au urmat, Harry s-a 
uitat în sus şi a văzut că Emma îi zâmbea. 

— Mi-am petrecut cincisprezece ani încercând să-l 
eliberez pe Anatoli din închisoare şi când în sfârşit am 
reuşit, s-a dovedit a fi o falsă victorie. Dar chiar când eram 
la închisoare împreună, Anatoli n-a pierdut nicio clipă 
căutându-mi simpatia, ci a recitat întruna conţinutul 
capodoperei sale, iar eu, ca un elev silitor, i-am devorat 
fiecare cuvânt. 

După ce ne-am despărţit, el pentru a reveni în mizeria 
gulagului din Siberia, eu în confortul unui conac rural 
englezesc, aveam din nou un exemplar al cărţii. Dar de 
data aceasta nu fusese închis într-o valiză, ci în mintea 
mea, de unde autorităţile n-au putut s-o confişte. Imediat 
ce roţile avionului s-au ridicat de pe solul rus, am început 
să scriu cuvintele maestrului meu. Mai întâi pe hârtia 
furnizată de BOAC, apoi pe spatele meniurilor şi în cele din 
urmă pe role de hârtie igienică, care erau singura hârtie 
încă disponibilă. 

În sală s-au auzit râsete pe care Harry nu le prevăzuse. 

— Dar permiteti-mi să vă spun câte ceva despre acel om. 
Când Anatoli Babakov a terminat şcoala, a câştigat o bursă 
la Institutul de Lingvistică din Moscova, unde a studiat 

engleza. În ultimul an a primit Medalia Lenin, care în mod 
ironic i-a sigilat soarta, pentru că i-a oferit lui Anatoli ocazia 
să lucreze la Kremlin. Aceasta nu era o ofertă pe care s-o 
poţi refuza dacă nu voiai să-ţi petreci tot restul vieţii şomer 
sau mai rău. 

După un an s-a pomenit pe neaşteptate lucrând ca 
translatorul principal al liderului rus. Nu i-a luat mult să-şi 
dea seama că imaginea geniului Stalin prezentată lumii era 
doar o mască ascunzând sumbra realitate a unui dictator 
sovietic care era un ucigaş şi un ticălos ce ar fi sacrificat cu 
plăcere vieţile a sute de mii dintre concetatenii sai dacă 
acest lucru i-ar fi prelungit supraviețuirea în funcţia de şef 
al partidului şi preşedinte al Prezidiului. 

Pentru Anatoli nu mai exista scăpare, doar un pic de 
linişte când se întorcea acasă la preaiubita lui soţie, Elena. 
În secret, el a început să lucreze la un proiect care urma să 
devină o faptă de glorie a rezistenţei fizice şi a rigurozitatii 
academice pe care puţini dintre noi am intelege-o. In timp 
ce lucra ziua la Kremlin, noaptea îşi aşternea experienţele 
trăite pe hârtie. A învăţat textul pe dinafară, apoi a distrus 
toate dovezile că acele cuvinte existaseră vreodată. Vă 
puteţi imagina cât curaj i-a trebuit să abandoneze ambitia 
sa de o viaţă să devină un scriitor publicat, pentru o carte 
anonimă care urma să existe doar în capul său? 

Apoi Stalin a murit, o soartă pe care nici dictatorii n-o pot 
evita. În sfârşit, Anatoli a crezut că acea carte la care 
muncise atâţia ani ar fi putut să fie publicată şi lumea ar 
putea afla adevărul. Dar adevărul nu era ceva ce 
autorităţile sovietice ar fi acceptat să fie descoperit, deci 
chiar înainte ca Unchiul Joe să ajungă în librării, toate 
exemplarele au fost distruse. Chiar şi presa pe care 
fuseseră tipărită a fost făcută bucăţi. A urmat un proces de 
balci şi autorul a fost condamnat la douăzeci de ani de 
muncă silnică şi a fost deportat în străfundurile Siberiei ca 
să nu mai poată cauza regimului şi alte probleme. Slavă 
Domnului că Samuel Beckett, John Steinbeck, Hermann 
Hesse şi Rabindranath Tagore, toţi câştigători ai Premiului 

Nobel pentru Literatură, nu s-au născut în Uniunea 
Sovietică sau nu le-am fi putut citi capodoperele. 

Cât de potrivit mi se pare că Academia Suedeză l-a ales 
pe Anatoli Babakov să fie câştigătorul premiului în acest an. 
Pentru că fondatorul său, Alfred Nobel, Harry s-a oprit o 
clipă pentru a privi statuia lui Alfred Nobel aflată pe o plintă 
în spatele lui, a scris în testamentul său că acest premiu nu 
va fi acordat doar pentru excelenţă literară, ci şi pentru o 
activitate care „întruchipează un ideal”. Ne întrebăm dacă 
ar fi putut exista vreodată un laureat mai demn de această 
onoare. 

Şi aşa ne-am întâlnit în această zi pentru a onora un 
bărbat remarcabil, a cărui moarte nu-i va diminua 
realizările unei întregi vieţi, ci doar ne va ajuta să ne 
asigurăm că nu vor fi uitate. Anatoli Babakov a posedat un 
talent la care noi, muritorii de rând putem doar să aspirăm. 
Un autor al cărui eroism va supravieţui cu siguranţă 
vârtejurilor sorții şi care acum se alătură ca egal 
concetatenilor lui nemuritori, Dostoievski, Pasternak si 
Soljenitan. 

Harry s-a oprit si a privit în sus spre audienţă, asteptand 
un moment înainte de a se rupe farmecul. Apoi, aproape în 
şoaptă, a spus: 

— Trebuie un erou pentru a rescrie istoria, astfel încât 
generaţiile viitoare să cunoască adevărul şi să beneficieze 
de sacrificiul său. Şi simplu vorbind, Anatoli Babakov a 
îndeplinit străvechea profeție: A venit vremea si a venit şi 
Omul.” 

Întreaga audiență s-a ridicat în picioare, gândindu-se că 
discursul se terminase. Cu toate că Harry stătea în 
continuare la pupitru, a durat un timp pana ca ei să-şi dea 
seama că mai avea ceva de zis. Unul câte unul s-au aşezat 
la loc, iar aclamatiile entuziaste au fost înlocuite de o 
tăcere plină de expectativa. Abia atunci Harry a luat un 


'5 Evanghelia dupa loan, din Biblia regelui lacob. 

stilou din buzunar, i-a deşurubat capacul şi l-a ridicat sus în 
aer. 

— Anatoli lureevici Babakov, ai dovedit fiecărui dictator 
care a condus vreodată fără consimţământul populaţiei că 
stiloul este mai puternic decât sabia. 

Regele Karl Gustaf a fost primul care s-a ridicat de la 
locul lui, şi-a scos stiloul şi l-a ridicat sus în aer, repetând: 

— Stiloul este mai puternic decât sabia. După câteva 
momente, restul audienței l-a urmat în timp ce Harry 
părăsea scena şi se întorcea la locul lui, aproape asurzit de 
uralele prelungite care-l însoțeau. In cele din urmă s-a 
aplecat în faţă şi l-a rugat pe rege să ia loc. 

Al doilea rând de urale, la fel de tumultuoase, au urmat 
când Elena Babakova a ieşit în faţă să accepte Medalia 
Nobel şi premiul în numele soţului ei. 

Harry nu dormise în noaptea anterioară din cauza fricii 
de a eşua. În acea noapte nu a dormit din cauza triumfului 
obţinut. 

În dimineaţa următoare, Harry, Emma şi Elena i s-au 
alăturat regelui la micul dejun. 

— Noaptea trecută a fost un triumf, a zis regele, şi regina 
şi cu mine ne întrebăm dacă ati dori să vă petreceti câteva 
zile în Stockholm ca invitaţi ai noştri. Am fost asigurat că 
acesta este cel mai bun hotel din oraş. 

— Este foarte amabil din partea dumneavoastră, sir, a zis 
Emma, dar mă tem că am un spital de condus, ca să nu 
mai vorbim de afacerea familiei. 

— lar eu trebuie să mă întorc la William Warwick, a spus 
Harry. Asta dacă vreau să respect termenul limită. 

S-a auzit o bătaie uşoară la uşă şi după o clipă a apărut 
intendentul. S-a înclinat înainte de a i se adresa regelui. 

Karl Gustaf a ridicat o mână. 

— Cred, Rufus, că ar fi mai bine dacă ai vorbi englezeşte. 

— După cum doriţi, sir. S-a întors înspre Harry. Am primit 
un telefon de la sir Curtis Keeble, ambasadorul britanic din 
Moscova pentru a spune că ruşii s-au înmuiat şi v-au 
acordat dumneavoastră, soţiei dumneavoastră şi doamnei 
Babakova vize de douăzeci şi patru de ore ca să puteţi 
asista la funeraliile laureatului Babakov. 

— Ce veste minunată, a spus Emma. 

— Dar, ca întotdeauna în cazul ruşilor, există nişte 
oprelişti, a adăugat intendentul. 

— Cum ar fi? a întrebat Harry. 

— Veţi fi aşteptaţi la avion de ambasador şi veţi fi 
conduşi la biserica Sf. Augustin de la marginea Moscovei 
unde vor avea loc funeraliile. După ce slujba se va termina, 
vă veţi întoarce direct la aeroport şi veţi părăsi imediat 
tara. 

Elena, care nu spusese nimic pana atunci, a zis doar: 

— Le acceptăm condiţiile. 

— Atunci trebuie sa plecati imediat, a spus intendentul, 
pentru ca singurul avion de azi spre Moscova decoleaza 
într-o ora şi jumătate. 

— Pregăteşte o maşină să-i ducă la aeroport, a zis Karl 
Gustaf. Intorcandu-se spre Elena, a adăugat: Soţul 
dumneavoastră n-ar fi putut să fie mai bine reprezentat, 
doamnă Babakova. Vă rog sa reveniti la Stockholm ca 
invitaţi ai mei oricând doriţi. Domnule Clifton, doamnă 
Clifton, vă sunt etern recunoscător. Aş ţine şi eu un discurs, 
dar cum aveţi un avion de prins, nu ar fi nici potrivit, nici 
adecvat. Și nu te agăța de protocol, ci dispari. 

Harry a zâmbit şi s-a înclinat din alt motiv. 

Cei trei s-au întors în camerele lor şi şi-au găsit 
geamantanele gata făcute şi, după câteva momente, au 
fost conduşi la maşina care-i aştepta. 

— M-as putea obişnui cu asta, a zis Emma. 

— Să n-o faci, i-a răspuns Harry. 

Când Elena a intrat în aeroport la braţul lui Harry, 
pasagerii şi-au ridicat stilourile, pixurile sau creioanele şi le- 
au ţinut în aer în timp ce ea trecea pe lângă ei. 

In timpul zborului spre Moscova, Harry era aşa de 
extenuat încât a adormit. 


Virginia nu a fost surprinsă când a primit un telefon de la 
Adrian Sloane. El n-a pierdut timpul cu discuţii inutile, ci a 
ajuns direct la subiect. 

— Ştiţi probabil că cei din consiliu mi-au cerut să iau locul 
de preşedinte la Mellor Travel în timp ce Desmond este... 
departe, dacă-mi iertati eufemismul. 

Fără acordul lui, era să spună Virginia, dar s-a abținut. 

— Domnisoara Castle mi-a zis că sunteţi singura 
persoană care mai ştie codul seifului lui Desmond. 

— Aşa este. 

— Am nevoie de nişte acte pentru următoarea întrunire a 
consiliului. Când l-am vizitat pe Desmond săptămâna 

trecută la Ford mi-a zis că erau în seif şi că ati putea să-mi 
daţi codul. 

— De ce nu ti l-a dat el? a întrebat Virginia, inocentă. 

— N-a vrut să rişte. A zis că erau nişte dispozitive de 
ascultare în celulă şi ar fi prins orice cuvânt spus. 

Virginia a zâmbit auzind această greşeală simplă. 

— Aş vrea să-ţi dau codul, Adrian, dar nu înainte de a-mi 
plăti cele douăzeci şi cinci de mii de lire promise pentru 
acoperirea cheltuielilor de judecată la procesul cu Emma 
Clifton. O picătură în ocean, parcă-mi amintesc că ai zis. 

— Daţi-mi codul si va transfer toată suma imediat în 
cont. 

— Frumos din partea ta, Adrian, dar nu cred că voi risca 
a doua oară. Iti voi spune codul, dar după transferul celor 
douăzeci şi cinci de mii de lire în contul meu de la Coutts. 

Când banca a confirmat transferul banilor, Virginia şi-a 
respectat partea ei de înţelegere. La urma-urmei, asta-i 
ceruse şi Desmond Mellor. 


Cât de diferite erau toate faţă de ultima oară când Harry 
vizitase capitala Rusiei, cand nu doriseră să-i permită 
accesul şi de abia aşteptaseră să-l dea afară. 

De data aceasta, când a coborât din avion, a fost 
întâmpinat de ambasadorul britanic. 

— Bine aţi venit acasă, doamnă Babakova, a spus sir 
Curtis Keeble, în timp ce şoferul deschidea portiera din 
spate a unui Rolls-Royce pentru a o lăsa pe Elena să urce. 

Inainte ca Harry să i se alăture, ambasadorul a şoptit: 

— Felicitări pentru discursul dumneavoastră, domnule 
Clifton. Dar fiţi atent, v-au dat viza doar dacă nu veţi face 
pe eroul de data aceasta. 

Harry ştia despre ce vorbea ambasadorul. 

— Atunci de ce mi-au permis să asist la funeralii? a 
întrebat. 

— Pentru că li se pare că este cel mai mic dintre două 
rele. Daca n-ar fi facut-o, s-ar fi temut ca veti spune ca 
Babakov nu a fost niciodata eliberat, dar daca o fac, pot 
pretinde ca n-a fost niciodata la inchisoare si un profesor 
este intotdeauna inmormantat la biserica locala. 

— Si pe cine se asteapta sa insele cu propaganda asta 
sforăitoare? 

— Nu le pasă ce cred cei din Vest, îi interesează doar 
cum apare în Rusia, unde ei controlează presa. 

— Câţi oameni vor participa la funeralii? a întrebat 
Emma. 

— Doar câţiva prieteni şi rude vor avea curajul să apară, 
a spus Elena. M-ar mira dacă ar fi mai mult de o jumătate 
de duzină. 

— Cred că sunt ceva mai mulţi, doamnă Babakova, a 
spus ambasadorul. Toate ziarele de dimineaţă afişează 
fotografia în care primiţi Premiul Nobel în numele soţului 
dumneavoastră. 

— Sunt surprins că au permis asta, a zis Harry. 

— Face parte dintr-o campanie bine orchestrată, 
cunoscută ca „istoria ascunsă”. Anatoli Babakov n-a fost 
niciodată la închisoare, ci a locuit în linişte în suburbiile 
moscovite, iar premiul l-a primit pentru poezii şi pentru 
sclipitoarea sa nuvelă Moscova revăzută. Nici un ziar nu 
menţionează Unchiul Joe şi nici nu se referă la discursul pe 
care l-aţi ţinut în seara trecută. 

— Atunci dumneavoastră cum ştiţi? s-a interesat Harry. 

— E peste tot în lume. Sunt chiar fotografii cu 
dumneavoastră ridicând stiloul în aer. 

Emma a luat-o pe Elena de mână. 

— Anatoli îi va învinge pe ticăloşi până la urmă, a spus 
ea. 

Harry a fost primul care i-a văzut. Mai întâi, câţiva 
oameni buluciti împreună la colţurile străzii, tinandu-si 
stilourile, pixurile sau creioanele în aer în timp ce maşina 
trecea pe lângă ei. Când au ajuns in faţa bisericuţei, 

mulţimea crescuse - câteva sute, poate o mie, exprimandu- 
şi protestul tăcut. 

Elena a intrat în biserica aglomerată la braţul lui Harry şi 
cei trei au fost duşi la locurile care le erau rezervate în 
primul rând. Coşciugul a fost adus înăuntru, purtat pe 
umerii unui frate, a unui văr şi a doi nepoti, pe care Elena 
nu-i mai văzuse de multi ani. De fapt, unul dintre nepoți, 
Boris, nici măcar nu se născuse când Elena fugise în 
America. 

Harry nu mai asistase la o înmormântare ortodoxă rusă 
până atunci. A tradus cuvintele preotului pentru Emma, cu 
toate că rusa lui era puţin ruginită. Când slujba s-a apropiat 
de sfârşit, congregația a părăsit biserica şi s-a strâns în 
jurul unui mormânt proaspăt săpat. 

Harry şi Emma stăteau de o parte şi cealaltă a Elenei în 
timp ce soţul ei era coborât în mormânt. Fiind cea mai 
apropiată rudă, ea a fost cea care a aruncat prima mână de 
pământ peste sicriu. Apoi a îngenuncheat lângă mormântul 
deschis. Harry şi-a dat seama că nimic n-ar fi clintit-o de 
acolo dacă ambasadorul nu s-ar fi aplecat şi nu i-ar fi şoptit: 

— Trebuie să plecăm, doamnă Babakova. 

Harry a ajutat-o să se ridice. 

— Nu mă întorc cu voi, a spus ea, calmă. 

Emma era gata să protesteze, dar Harry i-a zis doar: 

— Sunteţi sigură? 

— Oh, da, a răspuns ea. L-am părăsit o dată. Nu-l voi mai 
părăsi iar. 

— Şi unde veţi sta? a întrebat Emma. 

— Cu fratele meu şi cu soţia lui. Acum copiii lor au plecat 
de acasă, aşa că au o cameră liberă. 

— Sunteţi sigură? a întrebat-o ambasadorul. 

— Spuneti-mi, sir Curtis, a zis Elena, uitându-se la el, veţi 
fi înmormântat în Rusia? Sau există vreun sat în ţara 
dumneavoastră verde şi minunată...? El nu i-a răspuns. 

Emma a imbratisat-o pe Elena. 

— Nu te vom uita niciodată. 

— Nici eu pe voi. Si, la fel ca mine, Emma, te-ai maritat 
cu un barbat remarcabil. 

— Trebuie să plecăm, a spus ambasadorul, mai ferm. 

Harry şi Emma au imbratisat-o pe Elena pentru ultima 
oară înainte de a pleca. 

— N-am văzut-o niciodată mai fericită, a zis Harry, 
aşezându-se alături de Emma pe bancheta din spate a 
Rolls-Royce-ului. 

În afara curţii bisericii, mulţimea crescuse şi toţi ţineau 
stilourile ridicate sus în aer. Harry era gata să coboare şi să 
li se alăture, când Emma i-a pus o mână pe braţ. 

— Fii atent, dragă. Nu ruina şansele Elenei de a avea o 
viaţă liniştită. 

Harry şi-a luat mâna de pe mânerul portierei, dar a făcut 
cu mâna mulţimii în timp ce maşina pleca. 

La aeroport, îi aştepta poliţia. De data aceasta nu pentru 
a-l aresta pe Harry şi a-l arunca în închisoare, ci pentru a-l 
escorta pe el şi pe Emma la avion cât mai repede posibil. 
Harry era pe punctul de a urca treptele avionului, când un 
bărbat cu aspect distins a înaintat şi i-a atins cotul. Harry s- 
a întors, dar au trecut câteva clipe înainte de a-l recunoaşte 
pe colonel. 

— Nu vă voi mai reţine de data aceasta, a spus colonelul 
Marinkin. Dar am vrut să vă dau asta. l-a dat lui Harry un 
pachet mic şi s-a îndepărtat repede. Harry a urcat scările şi 
a intrat în aeronava care aştepta şi s-a aşezat lângă Emma, 
dar nu a deschis pachetelul până ce avionul nu a decolat. 

— Ce este? l-a întrebat ea. 

— Singurul exemplar existent din Unchiul Joe în ruseşte, 
cel pe care Elena l-a ascuns în librărie. 

— Cum l-ai obţinut? 

— Mi l-a dat un colonel. Cred că s-a hotărât că ar trebui 
să-l am, cu toate că a spus tribunalului că a fost distrus. 

EPILOG 
1978 


— Este sambata, nu-i asa? a zis Emma. 

— Da. De ce intrebi? a spus Harry, fara sa-si ridice ochii 
de pe ziarul de dimineaţă. 

— O dubă a poştei a trecut prin porţi. Dar, de obicei, 
Jimmy nu face livrări sâmbătă dimineaţă. 

— Doar dacă e o telegramă? 

— Urasc telegramele. Intotdeauna mă gândesc la ce-i 
mai rău, a spus Emma, sărind de la masă şi ieşind din 
cameră. A deschis uşa din faţă chiar înainte ca Jimmy să 
sune clopotelul. 

— M'neaţa, doamnă Clifton, a zis el, ducându-şi mâna la 
şapcă. Biroul central mi-a cerut să vă aduc această 
scrisoare. 

l-a dat un plic crem, subţire si lung adresat lui Harry 
Clifton Esq. Primul lucru pe care l-a observat Emma a fost 
că nu avea ştampilă, ci doar stema regală în roşu deasupra 
cuvintelor PALATUL BUCKINGHAM. 

— Trebuie să fie o invitaţie la petrecerea în grădină a 
reginei. 

— Decembrie pare o lună ciudată să inviti pe cineva la o 
petrecere în grădină, a zis Jimmy, care şi-a atins iar şapca, 
s-a întors la dubita şi a plecat. 

Emma a închis uşa din faţă şi s-a întors repede în salon. 

— Este pentru tine, dragă, a zis ea, dându-i plicul lui 
Harry. De la Buck House, a adăugat, nepăsătoare, în timp 
ce stătea în spatele lui. 

Harry a pus ziarul jos şi a studiat plicul înainte de a lua 
cuțitul şi a-l deschide încet. A scos o scrisoare şi a desfăcut- 
o. A citit încet conţinutul, apoi s-a uitat în sus. 

— Ei? 

El i-a dat scrisoarea Emmei care nu citise decât primele 
cuvinte, Sunt instruit de Maiestatea Sa, înainte ca ea să 
spună: 

— Felicitări, dragul meu, aş vrea doar ca mama ta să mai 
trăiască. l-ar fi plăcut să te însoţească la Palat. Harry nu a 
răspuns. Ei bine, spune ceva. 

— Această scrisoare ar fi trebuit să-ţi fie adresată tie. Tu 
meriti această onoare mai mult decât mine. 


* 


— Grozava fotografie a lui Harry pe prima pagina din The 
Times, cu stiloul ţinut în sus, a spus Giles. 

— Da, şi ai citit discursul pe care l-a ţinut la ceremonia 
de acordare a premiului Nobel? a spus Karin. Greu de 
crezut că l-a scris în doar douăzeci şi patru de ore. 

— Unul dintre discursurile cele mai grozave scrise într-un 
moment de criză. „Sânge, trudă, sudoare şi lacrimi” a lui 
Churchill, de exemplu şi „ziua infamiei” a lui Roosevelt 
adresată Congresului a doua zi după Pearl Harbor au fost 
amândouă scrise în grabă, a zis Giles, turnându-şi altă 
ceaşcă de cafea. 

— Lăudabil, cu adevărat, a spus Karin. Ar trebui să-l suni 
pe Harry şi să-l feliciti. Va fi în mod special mulţumit dacă 
va fi din partea ta. 

— Ai dreptate. Îl voi suna după micul dejun, a zis Giles, 
întorcând o pagină din ziar. Oh, ce trist, a spus el, cu vocea 
schimbată cand a văzut necrologul la rubrica de 
înmormântări. 

— Trist? a întrebat Karin, lăsându-şi jos cafeaua. 

— Prietena ta, Cynthia Forbes-Watson, a murit. Nu ştiam 
că a fost director adjunct la MI6. Ţi-a spus vreodată? 

Karin a îngheţat. 

— Nu, nu, niciodată. 

— Am ştiut întotdeauna că avea o funcţie la Foreign 
Office şi acum am aflat care era. Totuşi, optzeci şi cinci de 

ani, nu e rau. Te simţi bine, dragă? a zis Giles, uitându-se în 
sus. Eşti albă ca hârtia. 

— Îi voi simţi lipsa, a spus Karin. A fost foarte amabilă cu 
mine. Aş vrea să merg la funeraliile ei. 

— Ar trebui să mergem amândoi. Voi afla detaliile în 
Camera Lorzilor. 

— Te rog. Poate reuşesc să-mi anulez excursia în 
Cornwall. 

— Nu, ea n-ar fi vrut asta. Oricum, tatăl tău de abia te 
aşteaptă. 

— Şi ce faci azi? l-a întrebat Karin, încercând să-şi revină. 

— Votăm o propunere pentru bugetul educaţiei, aşa încât 
nu cred că mă voi întoarce cu mult înainte de miezul nopţii. 
Te sun maine-dimineata la prima oră. 


* 


Ultimii doi ani fusesera un cosmar pentru Virginia. 

De îndată ce Buck Trend o anunţase că Ellie May dăduse 
de domnul şi doamna Morton şi-a dat seama că jocul se 
sfârşise şi acceptase cu resemnare că nu era cazul să-i mai 
ceară lui Cyrus alţi bani. Şi mai rău, Trend îi explicase clar 
că nu mai dorea s-o reprezinte dacă nu-i plătea suma 
lunară în avans. Modul lui de a spune că era o cauză 
pierdută. 

Şi parcă asta nu era destul, managerul băncii reapăruse 
în scenă. După ce-i prezentase condoleanţe pentru moartea 
tatălui ei, imediat îi sugerase că, date fiind împrejurările - 
modul său de a-i reaminti că alocatia lunară a contelui 
încetase - poate ar trebui să vândă Onslow Gardens, să-l 
retragă pe Freddie de la grădiniţa lui scumpă şi să renunţe 
la valet, menajeră şi dădacă. 

Ceea ce managerul băncii nu intelesese era că tatăl ei 
promisese să-i lase distileria Glen Fenwick şi profitul anual 
al acesteia de 100.000 £. Virginia fusese în Scotia cu o 
noapte înainte pentru a asista la citirea testamentului şi de 
abia aştepta să-i reamintească domnului Fairbrother că, în 

viitor, ar trebui sa i se adreseze doar prin intermediul unui 
tert. 

Dar mai rămânea problema lui Freddie. Nu era momentul 
potrivit să-i spună fratelui ei, al zecelea conte, că nu era 
mama copilului şi, chiar şi mai rau, tatăl acestuia era un 
oarecare. 

— Te aştepţi la surprize? l-a întrebat Virginia pe fratele ei 
în timp ce se îndreptau spre Fenwick Hall. 

— Nu pare probabil, a spus Archie. Tatei îi displăceau 
surprizele la fel de mult ca impozitele şi de aceea mi-a dat 
moşia acum aproape douăzeci de ani. 

— Toţi am beneficiat, a spus Fraser, aruncând alt bat 
Labradorului său. Eu am primit Glencarne, iar Campbell 
casa din Edinburgh, totul mulţumită tatălui nostru. 

— Cred că tata a plănuit întotdeauna să părăsească 
această lume aşa cum a intrat în ea, a spus Archie. Fără 
niciun ban. 

— Cu excepţia distileriei, le-a amintit Virginia, pe care a 
promis că mi-o iasă mie. 

— Şi cum eşti singura dintre noi care are un fiu, cred că 
te aştepţi la mult mai mult decât la o distilerie. 

— Glen Fenwick este încă profitabilă? a întrebat Virginia, 
nevinovată. 

— Peste nouăzeci de mii de lire anul trecut, a zis Archie. 
Dar cred că s-ar putea obţine mai mult. Tata s-a 
încăpățânat ori de câte ori i-am sugerat să-l înlocuiască pe 
Jock Lamont cu cineva mai tânăr. Dar Jock iese la pensie în 
septembrie şi cred că am găsit persoana ideală să-i ia locul 
- Sandy Macpherson e în această afacere de cincisprezece 
ani şi e plin de idei strălucite despre cum să crească 
profitul. Sper că ţi-ai putea găsi putin timp să te întâlneşti 
cu Sandy cât eşti în Scoţia, Virginia. 

— Desigur, a zis Virginia, când unul dintre câini i-a adus 
un bat înapoi, dând din coadă plin de speranţă. Aş vrea să 
rezolv viitorul distileriei înainte de a mă întoarce la Londra. 

— Bine. Atunci îl voi chema pe Sandy mai târziu şi-l voi 
invita la o băutură. 

— De abia aştept să-l întâlnesc, a spus Virginia. Nu 
credea că era momentul să-i spună fratelui ei că fusese 
abordată de preşedintele de la Johnnie Walker şi va lua 
micul dejun cu directorul executiv de la Teacher's a doua zi 
dimineaţă. Se discutase deja de cifra de un milion şi ea 
specula cât ar mai fi putut obţine de la ei. 

— La ce oră plecăm la Edinburgh? i-a întrebat când 
traversau santul şi intrau în curte. 


* 


Adrian Sloane s-a alaturat cozii de la casa de bilete. Nu i- 
a observat pe cei doi barbati care se strecurasera in 
spatele lui. Cand a ajuns la casa, a cerut un bilet dus-intors 
la clasa întâi spre Bristol Temple Meads şi a dat trei 
bancnote de cinci lire. 

Casierul i-a dat două lire şi şaptezeci de penny rest. 
Sloane s-a întors şi a nimerit peste cei doi care-i blocau 
drumul. 

— Domnule Sloane, a spus cel mai în vârstă dintre ei, vă 
arestez pentru posesiunea de bani falşi şi pentru afacerile 
făcute cu aceştia, deşi erati conştient că sunt bancnote 
false. 

Ofiţerul mai tânăr i-a prins mâinile lui Sloane la spate şi i- 
a pus cătuşele. Apoi l-au dus pe deţinut afară din gară şi l- 
au împins în spatele unei maşini de poliţie care aştepta. 


* 


Emma se uita intotdeauna de doua ori la oricare vas care 
arbora drapelul canadian la pupa. Apoi îi verifica numele de 
pe carenă înainte ca inima să nu-i mai bată atât de tare. 

Când a privit de data aceasta, a făcut palpitatii si 
picioarele i s-au muiat. A mai verificat o dată; nu era un 
nume pe care ar fi putut să-l uite. A stat şi a urmărit cele 
două şalupe din estuar, cu fumul negru invartejindu-se din 

coşuri în timp ce pilotau cargoul vechi şi ruginit spre 
destinaţia sa finală. 

A schimbat direcţia, dar în timp ce se îndrepta spre 
şantier, s-a gândit care erau consecinţele posibile ale 
descoperirii adevărului după toţi aceşti ani. Desigur că ar fi 
fost mai bine să se întoarcă în biroul ei decât să 
scormonească prin trecut... prin trecutul îndepărtat. 

Dar nu s-a întors şi când a ajuns în şantier s-a îndreptat 
spre maistru de parcă îşi făcea una dintre turele obişnuite 
de dimineaţă. A intrat în baracă şi a răsuflat uşurată 
văzând că Frank nu era acolo, doar o secretară care bătea 
la maşină. Aceasta s-a ridicat când a văzut-o pe preşedintă. 

— Mi-e teamă că domnul Gibson nu este aici, doamnă 
Clifton. Să mă duc să-l caut? 

— Nu, nu e nevoie, a spus Emma. S-a uitat la harta cu 
rezervări de pe perete, care i-a confirmat cele mai rele 
temeri. SS Maple Leaf fusese programată pentru 
demontare şi reparaţii marţi. Cel puţin asta-i oferea timpul 
necesar în care să se decidă dacă să-l alerteze pe Harry 
sau, ca Nelson, să nu-i dea atenţie. Dar dacă Harry afla că 
Maple Leaf revenise în şantier şi o întreba dacă ştiuse, nu 
ar fi fost în stare să-l mintă. 

— Sunt sigură că domnul Gibson va reveni în câteva 
minute, doamnă Clifton. 

— Nu te îngrijora. Nu e nimic important. Dar ai vrea să-l 
rogi să treacă pe la mine când mai ajunge pe lângă biroul 
meu? 

— Pot să-i spun despre ce este vorba? 

— Va şti. 


Karin s-a uitat pe geam la priveliştea rurală care se 
desfăşura în timp ce trenul îşi continua drumul spre Truro. 
Dar se gândea la altceva în timp ce încerca să se împace cu 
moartea baronesei. 

Nu mai luase legatura cu Cynthia de cateva luni si MI6 nu 
încercase să-i puna alt şef. Işi pierduseră oare interesul fata 
de ea? Cynthia nu-i oferise nimic semnificativ pentru 
Pengelly în ultima vreme şi întâlnirile lor la ceai deveniseră 
din ce în ce mai rare. 

Pengelly îi dăduse de înţeles că nu va mai dura mult 
până ce va trebui să revină la Moscova. Nu va fi prea 
curând pentru ea. Era sătulă să-l înşele pe Giles, singurul 
bărbat pe care-l iubise vreodată şi nu mai voia să meargă 
în Cornwall sub pretextul fals de a-şi vizita tatăl. Pengelly 
nu era tatăl ei, ci tatăl ei vitreg. Îl ura şi îl folosise doar ca 
un mod de a scăpa de un regim pe care-l dispreţuia şi să fie 
împreună cu cel pe care-l iubea. Bărbatul care devenise 
amantul, soţul şi cel mai apropiat prieten al ei. 

Karin ura că nu-i putea spune lui Giles motivul real 
pentru care bea ceaiul în Camera Lorzilor cu baroneasa 
atât de des. Acum, că Cynthia murise, nu va mai trebui să 
trăiască în minciună. Dar când Giles va descoperi adevărul, 
oare va crede că ea fugise de tirania Berlinului de Est doar 
pentru că dorea să fie cu el? Minţise oare o dată prea mult? 

Când trenul a intrat în gară, s-a rugat să fi fost pentru 
ultima oară. 


— Deci, după cum înţeleg, a spus avocatul lui Sloane, vă 
aparati susţinând că nu stiati că banii pe care-i aveati erau 
falşi. l-aţi găsit în seiful din biroul central al companiei 
Mellor Travel din Bristol şi aţi acceptat că erau bani 
adevăraţi. 

— Asta, domnule Weatherill, nu este doar apărarea mea, 
ci este chiar adevarul. 

Weatherill s-a uitat in jos la documentul care continea 
capetele de acuzare. 

— Este corect, de asemenea, ca mai devreme în cursul 
dimineţii în care aţi fost arestat, aţi cumpărat trei cămăşi 
de la Hilditch şi Key din Jermyn Street, la preţul de 

optsprezece lire şi le-aţi plătit cu patru bancnote de cinci 
lire, toate false. Aţi luat apoi un taxi spre Paddingon, altă 
bancnotă falsă de cinci lire, unde aţi cumpărat un bilet la 
clasa întâi dus-întors spre Bristol cu încă trei bancnote false 
de cinci lire. 

— Proveneau din acelaşi teanc, a spus Sloane. Cel din 
seiful companiei din biroul domnului Mellor. 

— Al doilea capăt de acuzare, a continuat Weatherill 
calm, se referă la posesiunea ilegală a încă şapte mii trei 
sute şi douăzeci de lire găsite într-un seif din apartamentul 
dumneavoastră din Mayfair, despre care stiati, de 
asemenea, ca sunt contrafacute. 

— Asta-i ridicol, a spus Sloane. N-aveam idee că banii 
sunt falşi când i-am găsit în seiful companiei Mellor. 

— Atunci este doar o întâmplare nefericită că ati adus 
banii din biroul lui Mellor în apartamentul dumneavoastră 
din Londra. 

— Am mutat banii doar ca să-i ţin în siguranţă. Doar nu 
era să mă duc în Bristol ori de câte ori aveam nevoie de 
maruntis pentru afacerile companiei Mellor. 

— Şi mai este şi problema celor două declaraţii scrise 
obţinute de poliţie, a spus Weatherill. Una de la domnişoara 
Angela Castle şi cealaltă chiar de la domnul Mellor. 

— Un infractor condamnat. 

— Atunci să începem cu declaraţia lui. El afirmă că nu au 
existat niciodată mai mult de o mie de lire cash în seiful din 
Bristol. 

— E un mincinos. 

— Conform declaraţiei domnişoarei Castle, Mellor lua o 
mie de lire bani lichizi din contul firmei în fiecare trimestru 
pentru uzul său personal. 

— Evident că îl acoperă. 

— Banca lui Mellor, Nat West de pe Queen Street, Bristol, 
a continuat Weatherill, a oferit politiei copii ale tuturor 
extraselor sale bancare de afaceri si personale pe ultimii 
cinci ani. Acestea confirma ca nici el, nici compania sa nu 

au extras vreodata mai mult de o mie de lire pe trimestru 
în bani lichizi. 

— Asta-i o înscenare, a zis Sloane. 

— Şi mai este o acuzare, a spus domnul Weatherill. Că 
aţi colaborat mai mulţi ani cu un domn Ronald Boyle, un 
bine-cunoscut  falsificator. Domnul Bell a semnat o 
declaraţie prin care recunoaşte că v-aţi întâlnit regulat cu el 
la King's Arms, un restaurant din Soho, unde schimbaţi în 
mod regulat o mie de lire bancnote legale pentru zece mii 
de lire în bancnote contrafăcute. 

Sloane a zâmbit pentru prima oară. 

— Dacă ai fi renunţat când mai erai în câştig, Desmond, 
m-ai fi înhăţat pentru zece ani. Dar n-ai putut rezista să nu 
exagerezi, nu-i aşa? 


Giles picotea când mesagerul i-a dat o fasiuta de hârtie. 
A desfacut-o, a citit-o şi s-a trezit brusc: Vă rugăm să luati 
de urgență legătura cu Secretarul Cabinetului. 

Giles nu mai ţinea minte când îi ceruse sir Alan ultima 
oară să-l sune la Nr. 10, şi încă „de urgenţă”. Nu s-a mişcat 
imediat, onorând convenţia Camerei să nu te mişti în 
timpul discursului unui coleg. Dar când lordul Barnett a 
terminat de explicat formula propusă de el pentru Scoţia şi 
s-a aşezat la loc, Giles s-a strecurat afară din sală şi s-a 
îndreptat spre cel mai apropiat telefon. 

— Downing Street, numărul zece. 

— Cu sir Alan Redmayne. 

— Vă rog să-mi spuneţi cine-l caută. 

— Giles Barrington. 

N-a putut confunda următoarea voce pe care a auzit-o. 

— Giles - nu-i mai spusese „Giles” până atunci - poţi să 
vii imediat la numărul 10? 

Avocatul lui Sloane s-a miscat repede si politia nu ar fi 
putut să-i respingă cererea. 

Alţi cinci oameni au fost aleşi pentru aliniere. Toţi aveau 
cam aceeaşi vârstă cu Sloane şi purtau costume similare 
din City, cămăşi albe şi cravate în dungi. După cum domnul 
Weatherill îi explicase ofițerului care se ocupa cu 
investigația, în cazul în care clientul său chiar ar fi fost la 
King's Arms de mai multe ori pentru a schimba bancnote 
reale cu unele false, nu ar fi trebuit să-i fie greu domnului 
Boyle să-şi recunoască complicele în această înşiruire de 
identificare. 

După o oră, domnul Sloane a fost eliberat şi toate 
acuzaţiile la adresa lui au fost retrase. Boyle, care nu voia 
să ajungă iar la Ford şi faţă în faţă cu Mellor, a depus 
mărturie că a fost vorba de o înscenare şi a fost expediat la 
HMP Belmarsh să-şi aştepte procesul pentru acuzaţiile de 
falsificare, mărturie falsă si împiedicarea desfăşurării 
justiţiei. 

După o lună, Desmond Mellor a fost adus în faţa 
comitetului de eliberare condiţionată cu cererea de a i se 
înjumătăţi sentinţa din motive de bună purtare. A fost 
refuzat şi i s-a spus că nu numai că îşi va executa toată 
pedeapsa, ci şi că împotriva lui, DPP mai pregătea şi alte 
acuzaţii. 

Când Sloane a fost interogat iar de poliţie a fost foarte 
încântat să mai ofere şi alte dovezi care să-l incrimineze pe 
Mellor. 

— Doriţi să mai adăugaţi şi altceva la declaraţia 
dumneavoastră? a întrebat ofiţerul care conducea 
interogatoriul. 

— Un singur lucru, a spus Sloane. Ar trebui să analizati 
rolul jucat de lady Virginia Fenwick în această operaţie. Am 
impresia că domnul Boyle ar putea să vă ajute. 


x 


— Domnul Mellor este pe linia trei, a zis Rachel. 

— Spune-i să se ducă naibii, a replicat Sebastian. 

— Spune că i s-a permis să vorbească doar trei minute. 

— Bine, fa-mi legătura, a zis Seb, curios să ştie ce voia 
afurisitul acela de om. 

— Bună dimineaţa, domnule Clifton. Frumos din partea 
dumneavoastră că mi-aţi acceptat apelul, având în vedere 
ce s-a întâmplat. Nu prea am timp, aşa că voi trece direct 
la subiect. Aţi putea să mă vizitaţi la Ford duminică? E ceva 
ce aş vrea să discut cu dumneavoastră, ceva ce ar fi spre 
beneficiul nostru mutual. 

— Nu ştiu ce aş avea de discutat cu dumneavoastră, a 
zis Sebastian, abia capabil să-şi ţină mânia în frâu. Era gata 
să trântească receptorul în furcă când Mellor a zis: 

— Adrian Sloane. 

Sebastian a ezitat o clipă, apoi şi-a deschis agenda. 

— In duminica aceasta nu este posibil pentru că e ziua de 
naştere a fiicei mele. Dar sunt liber în duminica următoare. 

— Până atunci va fi prea târziu, a zis Mellor, fără să mai 
dea alte explicaţii. 

Seb a ezitat iar. 

— Când sunt orele de vizită? a reuşit el să spună, dar 
telefonul fusese deja închis. 


— De câţi ani lucrezi pentru companie, Frank? a întrebat 
Emma. 

— De aproape patruzeci, domnita. Am muncit pentru 
tatăl dumneavoastră şi pentru bunicul dumneavoastră 
înaintea lui. 

— Deci ai auzit povestea lui Maple Leaf? 

— A fost înainte să vin eu aici, dar toată lumea din 
şantier ştie povestea, cu toate că puţini vorbesc despre ea. 

— Aş vrea să te rog să-mi faci un serviciu, Frank. Ai 
putea să aduni câţiva oameni de încredere? 

— Am doi fraţi şi un văr care au lucrat întotdeauna la 
Barrington's. 

— As avea nevoie sa vina duminica, atunci cand santierul 
e închis. li voi plăti dublu, cash, şi vor mai primi şi o prima 
de aceeaşi valoare douăsprezece luni, dar numai în cazul în 
care nu se aude nimic despre ce au făcut în acea zi. 

— Foarte generos, domnita, a spus Frank, atingandu-si 
vârful sepcii. 

— Cand vor putea să înceapă? 

— Duminica viitoare, după-amiază. Şantierul va fi închis 
până marţi pentru că luni e sărbătoare. 

— Iti dai seama că nu m-ai întrebat ce vreau să faceţi? 

— Nu-i nevoie, domnita. Şi dacă vom găsi ce căutaţi în 
fundul dublu al carenei, atunci ce facem? 

— Nu doresc nimic mai mult decât ca rămăşiţele lui 
Arthur Clifton să fie îngropate creştineşte. 

— Şi dacă nu găsim nimic? 

— Atunci va fi un secret pe care noi cinci îl vom duce în 
mormânt. 


Archibald Douglas James lain Fenwick, al zecelea conte 
de Fenwick, a fost printre ultimii sosiți. 

Când a intrat în sală, toţi s-au ridicat în picioare, 
recunoscând că titlul fusese trecut următoarei generaţii. Li 
s-a alăturat fraţilor mai mici, Fraser şi Campbell, în primul 
rând, unde un scaun rămăsese neocupat. 

Chiar atunci Virginia tocmai ieşea din hotelul Caledonian, 
după ce dejunase cu directorul executiv al firmei de scotch, 
Teacher's. Se înţeleseseră asupra unui pret si le mai 
rămânea doar ca un avocat să scrie contractul. 

S-a hotărât să străbată pe jos drumul scurt până în Bute 
Street, sigură că mai avea câteva momente de pierdut. 
Când a ajuns lângă birourile Ferguson, Ferguson şi Laurie, a 
găsit uşa din faţă deschisă. A intrat şi a fost întâmpinată de 
un funcţionar de la recepţie, care se uita la ceas. 

— Bună dimineaţa, doamnă. Vă rog să urcați la primul 
etaj pentru că citirea testamentului va începe în curând. 

— Îţi dai seama că nu vor începe fără mine, a zis Virginia 
înainte de a urca treptele. Sunetul discuţiilor i-a arătat în ce 
parte să se îndrepte. 

Când a intrat în camera aglomerată, nimeni nu s-a ridicat 
în picioare. S-a îndreptat spre primul rând şi s-a aşezat pe 
locul gol dintre Archie şi Fraser. De abia se aranjase când s- 
a deschis o uşă din faţă şi trei domni îmbrăcaţi în haine 
negre şi pantaloni identici gri cu dungulite au intrat în 
cameră şi s-au aşezat în spatele mesei lungi. Oare mai 
purta cineva gulere evazate şi apretate în 1978, s-a 
întrebat Virginia. Da, partenerii de la Ferguson, Ferguson şi 
Laurie când citeau testamentul unui conte scoţian. 

Roderick Ferguson, partenerul senior, şi-a turnat un 
pahar cu apă. Virginiei i s-a părut că-l cunoaşte, apoi şi-a 
dat seama că trebuie să fi fost fiul celui care o reprezentase 
când divorțase de Giles cu douăzeci de ani în urmă. Acelaşi 
domn chel cu puţin păr grizonant pe margini, acelaşi nas ca 
un cioc şi ochelari în semilună. Virginia s-a întrebat dacă nu 
cumva erau aceiaşi. 

Când ceasul din spatele lor a bătut ora nouă, partenerul 
senior s-a uitat înspre conte şi, după ce a primit 
încuviințarea, şi-a îndreptat atenţia spre adunare. A tuşit - 
alt manierism moştenit de la tatăl lui. 

— Bună dimineaţa, a început el, cu o voce clara, 
autoritară, cu un slab accent de Edinburgh. Numele meu 
este Roderick Ferguson şi sunt partenerul senior de la 
Ferguson, Ferguson şi Laurie. Sunt însoţit azi de doi alţi 
parteneri ai firmei. Am avut privilegiul, a continuat el, la fel 
ca tata înaintea mea, să-l reprezint pe răposatul conte 
drept consilier juridic şi este sarcina mea să administrez 
ultimul său testament. A luat o înghiţitură de apă, după 
care a tuşit din nou. 

— Testamentul final al contelui a fost terminat acum doi 
ani, avându-i ca martori pe administratorul fiscal şi pe 
vicontele Younger of Leckie. 

Virginia nu mai fusese atentă, dar s-a focalizat rapid 
asupra domnului Ferguson când acesta a întors prima 

pagină a testamentului şi a început să distribuie ce mai 
rămăsese din averea tatălui ei. 

Archie, al zecelea conte, care condusese domeniul în 
ultimii douăzeci de ani, a fost emoţionat când a văzut că 
bătrânul îi lăsase o pereche de puşti Purdey, undita lui 
preferată şi un baston lăsat de William Gladstone după ce- 
şi petrecuse noaptea la Fenwick Hall. De asemenea, i-l 
lăsase moştenire pe Logan, Labradorul lui credincios, dar 
care murise a doua zi după înmormântarea tatălui său. 

Al doilea fiu, Fraser, un simplu lord, conducea domeniul 
Glencarne, cu drepturi exclusive de vânătoare şi pescuit pe 
toată perioada. Primise un portret în ulei al bunicii sale, 
ducesa văduvă Katherine, pictat de Munnings şi sabia cu 
care Collingwood câştigase la Trafalgar. 

Al treilea fiu, Campbell, care locuise în Bute Square 43 în 
ultimii cincisprezece ani de când nu mai lucrase la 
Edinburgh Royal Infirmary, primise un Austin 30 şi un set 
de vechi crose de golf. Campbell nu avea permis de 
conducere şi nu jucase golf in viata lui. Totuşi, niciunul 
dintre fraţi nu a fost surprins sau nemulţumit de ce primise. 
Bătrânul îi făcuse mândri, pentru că nu se plateau multe 
taxe de moştenire pentru o undita sau un Austin 30 din 
1954. 

Când domnul Ferguson a întors pagina, Virginia s-a 
ridicat. La urma-urmei, era rândul ei. Totuşi, următorul 
beneficiar numit a fost sora contelui, Morag, care 
mostenise mai multe bijuterii de familie şi o cabană scutită 
de taxe din interiorul domeniului, dintre care toate urmau 
să-i revină celui de-al zecelea conte la moartea ei. Mai 
urmau multi veri, nepoti şi nepoate, precum şi unii prieteni, 
înainte ca domnul Ferguson să treacă la rentierii, servitorii, 
ghizii de vânătoare şi grădinarii care-l serviseră pe conte 
timp de zece sau mai mulţi ani. 

Partenerul senior s-a întors apoi la ceea ce Virginiei i se 
părea a fi ultima pagină a testamentului. 

— Şi, în cele din urmă, a zis el, las domeniul de cinci sute 
de acri aflat la vest de Carley Falls, inclusiv distileria 

Fenwick - n-a putut rezista sa nu tuşească - singurului meu 
nepot, onorabilul Frederick Archibald lain Bruce Fenwick. In 
cameră s-a auzit un icnet, dar Ferguson l-a ignorat. Si îl rog 
pe fiul meu cel mai mare, Archibald, să fie responsabil 
pentru conducerea distileriei până ce Frederick ajunge la 
vârsta de douăzeci şi cinci de ani. 

Al zecelea conte a părut la fel de surprins ca toţi ceilalţi 
din încăpere pentru că tatăl lui nu-i mentionase niciodată 
planurile sale pentru distilerie. Dar daca asta voise 
bătrânul, se va asigura că dorinţele sale vor fi respectate 
conform motto-ului familiei: „Fără teamă sau favoruri”. 

Virginia era gata să iasă în fugă din cameră, dar era clar 
că domnul Ferguson nu terminase. S-au auzit câteva 
murmure în timp ce-şi umplea paharul cu apă înainte de a 
reveni la sarcina sa. 

— Şi ultima şi în mod sigur cea de pe urmă a zis el, ceea 
ce a readus liniştea pe care şi-o dorise, singura mea fiică, 
Virginia. Ei îi las moştenire o sticlă de whisky Maker's Mark, 
sperând că o va învăţa o lecţie, cu toate că mă îndoiesc. 


* 


Tatal vitreg al lui Karin a deschis usa din fata si a 
întâmpinat-o cu un zâmbet neaşteptat de cald. 

— Am câteva veşti bune pentru tine, a zis el cand ea a 
intrat în casă, dar vor trebui să mai aştepte. 

S-ar putea, s-a gândit Karin, ca acest coşmar al ei să se 
apropie de sfârşit? Apoi a văzut exemplarul din The Times 
pe masa din bucătărie, deschis la necrologuri. S-a uitat la 
figura familiară a baronesei Forbes-Watson şi s-a întrebat 
dacă era o coincidenţă sau dacă lăsase ziarul deschis doar 
ca s-o provoace. 

La cafea, n-au discutat nimic important, dar Karin n-a 
putut să nu observe cele trei geamantane aşezate lângă 
uşă, care păreau să prevestească o plecare iminentă. Chiar 
şi aşa, a devenit din ce în ce mai speriată în timp ce 
Pengelly era mult prea prietenos şi relaxat pentru gustul ei. 

Cum era oare expresia aceea veche din armata, fericire la 
demobilizare? 

— Si acum e timpul sa discutam probleme mai serioase, 
a zis el, punandu-si un deget pe buze. A iesit in hol si si-a 
luat paltonul gros din cuierul de langa usa. Karin s-a gandit 
sa fuga, dar daca ar fi facut-o si el avea de gand sa-i spuna 
ca se întorcea la Moscova, acoperirea ei va fi spulberată. A 
ajutat-o să-şi puna paltonul si a tnsotit-o afară. 

Karin a fost surprinsa cand el a prins-o ferm de brat si a 
împins-o pe strada pustie. De obicei, ea îl lua de brat, astfel 
încât trecătorii să presupună că erau un tată cu fiica lui 
ieşiţi la plimbare, dar nu şi astăzi. S-a hotărât că dacă va 
întâlni pe cineva, chiar pe bătrânul colonel, să se oprească 
şi să discute cu el, pentru că ştia că Pengelly nu ar îndrăzni 
să se dea în vileag în faţa unui martor. 

Pengelly şi-a continuat trăncăneala veselă. Era atât de 
diferit de caracterul lui, încât Karin a început să se teamă şi 
mai mult, aruncându-şi ochii în toate direcţiile, dar se părea 
că în acea zi posomorâtă nimeni nu avea de gând să iasă la 
plimbare. 

Când au ajuns la marginea pădurii, Pengelly s-a uitat în 
jur ca de obicei, să vadă dacă îi urmărea cineva. Dacă i-ar fi 
urmărit, s-ar fi întors la cabană. Dar nu şi în această după- 
amiază. 

Cu toate că era abia ora patru, lumina începea deja să 
scadă şi se făcea din ce în ce mai întuneric. A strâns-o de 
braţ şi mai tare când ieşeau de pe drum şi intrau pe 
cărarea care ducea în pădure. Vocea lui s-a schimbat, 
potrivindu-se cu aerul rece. 

— Ştiu că vei fi mulţumită să auzi, Karin - nu-i spunea 
niciodată Karin - că am fost avansat şi mă voi întoarce în 
curând la Moscova. 

— Felicitări, tovarăşe. Aţi meritat avansarea. 

El nu şi-a slăbit strânsoarea. 

— Deci aceasta va fi ultima noastră întâlnire, a adăugat. 
Aş putea cumva să sper câ... dar mareşalul Koşevoi mi-a 

dat o ultima misiune. Pengelly nu a continuat, de parca ar fi 
dorit ca ea sa aiba timp sa se gandeasca la acest subiect. 

Pe cand intrau mai adânc în pădure, era atât de întuneric 
încât Karin abia vedea la un metru în faţa ei. Pengelly 
părea să ştie totuşi exact unde mergea, de parcă exersase 
fiecare pas. 

— Şeful contraspionajului, a zis el, calm, a descoperit în 
sfârşit trădătorul dintre noi, persoana care de ani de zile şi- 
a trădat patria-mamă. Am fost ales să aplic pedeapsa 
corespunzătoare. 

Strângerea lui s-a relaxat şi i-a dat drumul. Primul ei 
instinct a fost s-o ia la goană, dar el alesese bine locul. Un 
pâlc de arbori în spatele ei, la dreapta, mina abandonată, în 
stânga, o cărare îngustă pe care abia o vedea în întuneric 
şi, deasupra ei, Pengelly, care n-ar fi putut să pară mai 
calm sau mai atent. 

El şi-a scos un pistol din buzunarul paltonului şi l-a ţinut 
amenintator într-o parte. Oare spera ca ea să fugă ca să 
aibă nevoie de mai mult de un glonţ pentru a o omori? Insă 
Karin a rămas pe loc. 

— Eşti o trădătoare, i-a spus Pengelly, care a făcut mai 
mult rău cauzei noastre decât oricare alt agent. Deci 
trebuie să mori de moartea unui trădător. S-a uitat înspre 
putul minei. Voi fi înapoi la Moscova cu mult înainte de a se 
descoperi cadavrul tău, dacă o vor face vreodată. 

A ridicat încet pistolul până ce a ajuns în dreptul ochilor 
lui Karin. Ultimul ei gând, înainte ca el să tragă, a fost la 
Giles. 

Zgomotul unei singure împuşcături a răsunat în pădure şi 
un stol de grauri şi-a luat zborul în timp ce ea cădea. 

